
Von Veſtungen. 


Land / Berg vñ Thal / mit jren Bollwercken / Caualiren / 
Streichen / Graͤben vnd Leuffen / ſampt deren gantzen anhang / 
vnd nutzbarkeit / auch wie die Gegenwehr zu gebrauchen 7 
was für Geſchůͤtz dahin gehörig / vnnd wie es ge⸗ 

oꝛdnet / vnnd gebraucht werden ſoll / 
alles auß grund vnd deren 
Fundamenten. 

Yuffzügen für Augen geſtellt. 


beſtellten Bawmeiſter. 

ER N Vs Hleuchtiger Hochgeborner 
N WFauͤrſt / E. F. G. ſeyendt mein gantz vnder⸗ 
da X: thenigſte gehorſame willige dienſt jederzeit 
- >  ongefparten vleiffes/ beſten vermoͤgens zu⸗ 

8 \ d voran. | 


Gnedigſter Fuͤrſt vnd Herꝛ / Wiewol 
der Menſch in allem ſeinem zuſtand vnd lei⸗ 
den / beides in jnnerlichen vnd euſſerlichen / 
N Ewigen vnd zeitlichen ſachen / allein fein eis 
nige zuflucht zu Gott / vnſerm einigen Erꝛetter Schuͤtzer vnd ſchirmer hat / 
vnd billich haben ſol / den auſſer demſelben der Menſch kein wahren Troſt 
haben kan / auch Erꝛettung befindet / Jedoch / wañ es vmb Land / Leut / Hab 
vnd gut zuthun / da man wider Recht / entweder / mit gwalt betrangt / oder 
mit Recht ſich nicht defendieren kan / ſo ſucht man andere mittel / als die ge⸗ 
genwehr / mit ſtreitbarer Fauſt / oder wehrlichen Gebaͤwen / daß man ſich 


auch mit dieſem euſſerlichen Mittel wider Feindtlichen gewalt auffhalten 
5 ii 


vnd Herꝛen / Veſtungen zu ſolchemende / ge 


nem Vatterland / vnd der gantzen Chriſtenheit zu gutem an Tag gegeben / 
als doch wol die not vor langem erfordert hette. 


Damit man aber nun nit darfuͤr halte / als ob ich allein damit / wol⸗ 
te geſehen ſein / oder daß ich mich beflers vnd mehrers wiſſens dann fie dar⸗ 
durch außthun wolte / bin ich bißher mit diſem meinem Tractat / ſtill zuhal⸗ 
ten / bewegt vnd jhrer publication erwarten woͤllen / Weil aber niemandt 
herauß will / vnd ſich etliche finden / die gleichwol von dieſer Kunſt vil wort 
treiben / meniglichen verachten / vnnd mit jhrem vngruͤndten vorgeben / die 
Leut / mehr zu ſchaden führen / So hab ich (wie E. F. G. in der nachgehen⸗ 
den Vorꝛed. auch in deductione totius operis gnedig zuuernemmen) kein vm̃⸗ 
gang haben koͤnnen wie ich auch nit ſollen / zuuerhuͤtung mercklichen Vnko⸗ 
ſten vñ Schadens / ſo auff ſolche vbelgegruͤndte Baͤw lauffen vnd darauß 
entſtehn / meniglichen der gantzen Chriſtenheit / ſonderlichen aber / gemei⸗ 
nem Vatterland Teutſcher Nation zu wolfahrt vnd beſten / dieſes Buch in 
offenen Truck zugeben / darinn ich die art vnd Manier jhrer Gebaͤw / vnd 
hingegen / die recht grundtmeſſige art / wehrhaffter Gebaͤw vnd Veſtungen 
mit ſeinen Grundtriſſen auffzügen vñ anderm vor Augen geſtelt / auß dem 
Fundament biß oben außgefuͤhrt / vnd erclaͤrt / vnd gegen einander geſetzt / 
der jhrigen maͤngel / vnd der meinigen / Nutz / Gewalt vnd vorſtand darge⸗ 
thon / Damit von vnd zwiſchen beiden alle vnd jede / Kriegs vnd Bawuer⸗ 
ſtendige / der vnderſcheid wargenommen / vnd judiciert werden koͤnne / wie 
ich dann die / derſelbigen judicio vnnd vnpartheuſchem Vrtheil / gern / nnd 
willig vndergibe. 


Wann aber Hochgeborner Fuͤrſt vnd Herr E. F. G. die auß eim vr⸗ 
alten hochloblichen Teutſchen Hauß herkommen / vnd zu gebaͤwen ein ſon⸗ 
dern loͤblichen Luſt tragen vnd haben / wie ſie auch ſtattliche Gebaͤw vol⸗ 
bracht vnd noch bawen / Deßgleichen auch zur Arckelei ſampt deren gan» 
Ben anhang / was zur Kriegsruͤſtung gehörig nit mindern luſt haben / vnd 
ſolchs ſtattlich ins Werck laſſen ſetzen vnd ordnen. 


So hab ich fuͤhr billich geacht dieſe mein Arbeit / die zuuorn in Teut⸗ 
ſcher ſprach / nie geſehẽ worden / noch außgangen / E. F. G. gnedigen ſchutz 
vnd 


Vorꝛed. 


vnd ſchirm zu ondergeben vnd zubefelhen / Ob auch vielleicht irgend etwas 
darunder tractirtwuͤrde / daß E. F. G. jetziger oder fünfftiger zeit / vorſten⸗ 
dig vnd dienſtlich ſein moͤchte / Deditier vnd vndergibe alſo E. F. G. ich uns 


derthaͤnig dieſe mein einfeltige beſchreibung von der Archite&tura, wie Bes 
ſtungen zubawen ſeien. Vndertheniger troͤſtlicher zuuerſicht / E. F. G. wer⸗ 
den dieſes mein Werckle in gnedig auff vnd annemmen / vnd nicht allein zu 
Gnaden / ſchutz vnd ſchirm befolhen ſein / ſonder auch / da ſie daſſelbig leſen / 


vnnd erwegen / gnedig gefallen vnd gelieben laſſen / vnnd mein gnedigſter 

Fuͤrſt vnd Herꝛ ſein vnd bleiben / Deren vnderthenigſte willige Dienſilich / 

e beſter vleiſſes vnd euſſerſten vermoͤgens zuleiſten / gantz willig vnd 
ereit bin. 

E. F. G. vnnd dero geliebte angehoͤrige ſampt dem gantzen Hauſe 
Braunſchweig / dem Allmechtigen Gott / zu Schutz / langwiriger Gluͤckſe⸗ 
liger Fridſamer Regierung / Geſundtheit vnd aller wolfart / vnderthenig⸗ 
lichen befehlende / Geben in Straßburg den 1. Februarij Anno 1889, 


E. F. G. 


Vnderthenigſter Diener. 


Daniel Specklin der Statt 
Straßburg Baupmeiſter. 


Jorꝛed an den gunſt⸗ 


gen Leſer. 


2 N , 
N = kan auch leichtlichen ermeſſen daß meniglichen / den diß 


dog ond vberflüſſig achten / dieweil von ſolchen Gebaͤwen 
zuuoran inn allerhand frembden Sprachen an tag von andern inn Truck 
geben worden iſt / do ſie alle auff einem thun vnd Regel beleiben / durch alle 
Fundamenten / an den Linien / ſtreichen vnnd Wehren / hergegen muß mir 
meniglichen deſſen zeugnuß geben vnnd geſtendig ſein / daß bei vnß Teut⸗ 
ſchen niemalen auff ſolche art in gebaͤuwen / von Veſtungen in Geſchrifften 
an tag kommen oder geſehen worden iſt. 


Ob nun wol / vil Herꝛliche vnnd verſtendige Meiſter ſeind (deren ich 
ein gut theil kenne) die inn ſolchen Wercken ein groſſe erfaruuß haben / wie 
ich dann in jhren Viſierungen vnd bedencken geſehen / vnnd jnen deß zeug⸗ 
nuß geben muß / bin auch die zeit her inn hoffnung geſtanden / es wirdt ein⸗ 
mal jemandt etwas von ſolchem an tag bringen / domit man im Augen⸗ 
ſchen befaͤnde / das wir Teutſchen in ſolchem auch etwas verſtunden. 


Die weil ich aber weiß / daß ſolche Perſonen / durch andere geſchefft 
verhindert vnd bemuͤhet ſeind / vnd aber ſolche Gebaͤw nicht vmb prachts 
vnd wolluſts willen / ſonder mehrtheils wider den Feind Chriſtlichen Na⸗ 
mens / zu erhaltung Landt vnnd Leut angeſehen vnd fuͤrgenommen / vnnd 
von meniglichen für hochnoͤtig geacht worden. 


So hab ich mich (als der geringſte) mit dieſem Werckle herfuͤr geben 
muͤſſen / (nohtringender vrſachen) wegen dardurch allerhand nachreden 
ſo vns Teutſchen von andern Nationen / vngebürlichen (nit mit kleiner vn 
ſerer verachtung) zugelegt werden / Einotheils zuuerantworten / anderß⸗ 
theils fernere zulagen zuuerhuͤten / darzu mich drey nachfolgende vrſachen 
nicht wenig bewegen / guter hoffnung es werden mir alle redliche Teut⸗ 
ſchen hierin beifal geben / auch andere anlaß nemen mit ihren Wercken ſich 
herfuͤr zuthun. 


Die vrſachen / die mich zu publitierung diſes Wercks bewegt / ſeind dis 
ſe / Erſtlichen daß ein Oberkeit ſol vnd mag bawen / ſolchs auch vor Gott 
zu Gemeinem nutz vorſtand ſchuldig iſt / welches etliche gantz verwerfen. 


Zum andern muß ich einem Italianer antworten (wie auch etlichen 
ſeines gleichen) ſo vnß Teutſchen mit groſſer verachtung angreiffen / vnnd 
niemands 


Bord; 


nenande gut genug achten / denen jr ſchmehen vnd verachten abzuleinen. 

Fuͤrs drit vnd letſt ( wie dann im werck folgen ſoll) jnen jr werck auß 
Ihren eignen Viſierungen / Rahtſchlaͤgen vnnd bedencken / vnnd im gegen⸗ 
theil / daß meinig mit ablegung vnnd widerlegung jhrer feller / vnd beweiß⸗ 
licher beſtetigung vorzuſtellen / auch ſolchs Kriegs vnnd Datoperfiendigen 
zu judiciern zu vndergeben. 

Die erſte vrſach belangend / ob wol nicht ohn / ſunder wahr / das wir 
mit vnſern groſſen ſchweren Sünden vnnd Laſtern / den Allmechtigen guͤ⸗ 
tigen Gott / taͤglichen gantz hoch vnd ſchwerlichen verletzen vnnd erzuͤrnen / 
daß er nicht allein verurſacht / vns mit Krieg / Teurung / Peſtilentz vnd an⸗ 
dern plagen heimzuſuchen / ſunder auch zu genugthuͤung feiner Gerechtig⸗ 
keit vnß in abgrund der Verdamnuß zuſtürtzen befügt were / wo vnß Ehri⸗ 
ſtus nit von olchem erlöͤßt hette (ſonfern wir mit warer rew / rechtgeſchaff⸗ 
ner Buß / vnd beſſerung vnſers Lebens / vnß nicht zu jhme bekerten) welchs 
dann der beſte Baw (ſo auff Gott gegruͤndt) were / dann wo Gott die 
Statt nicht ſelbs bewacht / ſo iſt vmb ſonſt deß Wechters macht / dann er al⸗ 
lein Iſraels ſchutz / ſchirm vnnd Burg iſt in allen noͤtten / wann wir nun ein 
ſolche Vorburg hetten / weren wir vnſern Feinden allen ſtarck genug. 5 

Jedoch befindt man daß ſolche natürliche Voͤſtung (neben dem Ge⸗ 
hett / alß ein mittel von Gott gegeben / ein auffenthaltung wider die Feind 
vnd Tyrannen ſeind / vnnd zuſelbigen gebraucht worden / wie daun etliche 
oͤrter (ſo von ihnen ſelbs vnd der Natur gantz veſt / klare anzeigung geben / 
daß ſie von Gott darzu erſchaffen ſeien / wie vnß der n. Pſalmen lehret / 
daß vm̃ die Statt Jeruſalem fei gar vil Bebürge/damit der Feind kein zus 
gang nem / daß er ſie nicht erwuͤrge / alſo thut auch Gott inn aller not ſein 
Glaͤubig volck vmbgeben / auff das alle die auff jn hoffen vnwandelbar be⸗ 
leiben / daher die ohn widerſprechliche Warheit / daß Gott ſolche geburg 
vnd Natur veſte ort / als zu einem mittelzu vnſerm ſchutz zu zurichten / vñ zu⸗ 
gebrauchen / vuß beſchaffen vnd geordnet / darauß feinen ſchutzt vnd ſchirm 
zu betrachten / vnd ſeine guͤte zupreiſen. 

So dann vnlaugbar / daß wol verſehne veſte Gebaͤw nf von Gott 
gegeben / So ſeindja alle Potentaten vnd Oberkeiten ſich vnd die jhrigen 
vor Tyrañiſchem gewalt zu ſchützen / vñ zubeſchirmen / dieſelbige nach jrem 
vermoͤgen ins werckzuſetzen ſchuldig / vnnd zuhaben befügt. Damit ſolche 
aber recht vnd wol geordnet werden / ſo ſeind alle Kriegs vnd Bawverſten 
dige ihren müglichen fleiß / daß ſolche Gebaͤw volkommen recht ins werck 
geſetzt vnd volführt werden / anzuwenden pflichtig vnd ſchuldig / inſonders 
wider den Feind Chriſtlichs namens wie dañ viel from̃e Chriſtliche Ober⸗ 
keiten / Veſtungen (nicht jemanden dardurch zu beleidige n)ſunder ſich vnd 
die jhrigen dar durch im friden zu erhalten vnd zu beſchirmen / gebawen / in 
maſſen taͤglichen wider den Erbfeind dem Türcken / fuͤrgenom̃en werden / 
wiewol es leider heutigs tags / dohin kommen iſt / daß die F hriſten mehr wi⸗ 
dereinander ſelbſt dañ wider den Erbfeind nicht allein ſolche Baͤw / ſonder 
er sa Krieg vnd Blutuergieſſen vornem̃en / durch welchs n 

vuß ſelbs dermaſſen ſchwechẽ / daß vnſere macht / von jr ſelbs zugrundgeht. 
Es haben gleichwol heutigs tags etliche ir beſondere meinungen / inn 
dem ſie vorgeben / Gott könne die ſeinige wol behuͤten vñ erhalten / da aber 
Gott ein Statt oder Volck ſtraffen woͤlle / helff alles nichts / vnnd ſey vmb 
ſunſt / vnd ſo man ſich wehre / widerſtrebe man der Ruten Gottes / oder da 
man ſe bawen woͤll / kͤnn in der not auch wol gebawen werden / Solchs al⸗ 
les bedunckt mich heiſſe alle ordentliche mittel ( von Gott vnß geben) auß 
dem weg ſtoſſen / vñ ein ſorgloß leben anrichten / die laſſen offen ſtehn / 
die wehr von ſich werffen / ſich ſchloffen legen / vñ dem Feindt mutwillig den 
halß bieten / welchs aber alles für ein verſuchung / vñ verachtung Goͤttlich⸗ 

er mittel halte. 0 
Daß aber wenn ein Oberkeit / vnbillichen Tyranniſchen gewalt vnd 
mut willen ( zu verthedigung der jren) ſich widerſetzt / vñ den von ſich treibt / 
der Ruten Gotts wideſtrebt ſeie / kan ich bei mir nit finden / dañ warum̃ ſol⸗ 
te ein fromme Oberkeit ( ſo daß ſchwert / dem from̃en zu ſchutz vnd dem boͤ⸗ 
ſen zur ſtraff tregt) ihr von Gott vertrawten Vnterthanen / ſich vnnd die 
ſhrigen / vor boͤſen buben zu beſchützen vnnd zu bewaren nit macht haben / ſo 
doch Gott ſolchs in die Natur der onuernänfftige Thier eingepflantzt / vñ 
jnen jre waffen geben / daß ein mit Hoͤrnern / daß ander mit Klawen / vnd 
andern mehr / domit ſie ſich vnd die jrigen beſchirmen vnd bewaren moͤgen 


verſehen. 
| 85 aber Gott ein Volck oder Statt ( ſo gar kein beſſerung noch buß 
thun wolte) auß gerechtem vrtheil ſtraffen thet / bin ich nicht in abred / daß 
wir vnß wider die woluer diente ſtraff vñ Ruten Gottes vergebens ſetzen / 
fo wir aber vnſere ſünde erkenten / hertzliche rew vnnd leid hetten / vnſer Le⸗ 
ben beſſerten / vnd mit einem glaubigen Gebett Ehriſtum vmb vergebung 
vnſerer ſuͤnd anrufften / vñ mit ſolchem jme in die Rut fiellen / vnd darnoch 
zu vnſerer erlaubten gegen wehr griffen / trag ich keinen zweiffel daß Gott 
der Herr / fo beim Propheten fo hoch betheuret / daß er nicht luſt am Todt 
deß Suͤnders habe / ſonder daß er ſich bekere vnnd lebe / ſich auch vnſer er⸗ 
barmen / ſeine Genad vnnd Segen mittheilen wuͤrde / daß aber darumb 
ohne noht zu bawen fen: oder koͤñe auff den notfall bald gebawen werden / 
die ſolchs einwenden verſtehn die ſachen nit recht / dann inn der not bawen / 
wann mans hoch bedarff / iſt vergebens vnd zu lang gewartet / dañ ein baw 
ſol ſchon aldo ſtehn. Daß aber heiſt ein not baw / wañ der Feind die wehren 
vñ Bolwerck zeruſſen hat / daß man daſſelb in der not / ſo gut als mans ha⸗ 
ben mag / widerumb auffbawt vnd auß beſſeret. | 

Zu erhaltung nun Landt Leut vñ gantzer Koͤnigreich als deß einigen 
hochnoͤtigen Nutzens / ſo von bawen komt / ſeind wie auch vorgedacht in o. 
ſarẽ her in Europa nit wenig Veſtungẽ mit groſſem vnkoſtẽ erbawẽ worde. 

Doch hat es inn vornemmung ſolcher Gebaͤßw / zwen weg die mich nit 
allein nutz / ſonder auch gantz Chriſtlichen bedunckten (durch die ein Ober⸗ 
keit mit from̃en bawen kan / deren allhie meldung zuthun / mich fuͤr noͤtig 
vnd Rahtſam angeſehen. RR 80 

Fuͤrs erſt iſt von noͤhten ( wil auch ein jede Oberkeit darzu vermanet 
vnd gebetten haben / ehe man ſolche Gebaͤw vnd werck anrgeifft) daß man 
die ſachen gantz hoch vnnd wol erwege / Zum andern daß man nit alſo vn⸗ 
barmhertzig / mit der armen Vnterthanen ſchweiß vñ blut / biß auff die euſ⸗ 
ſerſte not vñ armut / ſolche werck fürneme/dan ich mit ſonderm fleiß darauf 
achtgeben vnnd war genom̃en / daß mit ſolchem vnwillen die Gebaͤw gantz 
vnordenlichen vnd langſam von ſtatt gangen / der ſeckel einen weg wie den 
andern beſchwert / die Armen zu grund gericht worden / vñ weder der baw 
noch die Oberkeit gluͤck oder heyl da bei gehabt / welche dann alles von ges 
meinen fluch herkompt vnd folget. 

Hergegen befind man in der warheit daß offt groſſe werck in kurtzer zeit 
gluͤcklichen auffgefuͤrt wordẽ / vñ ſchier weniger koſt haben / do man der Ar⸗ 
men verſchont / oder doch billiche belonung gebe hat (dañ ſie jren Feldbaw 
vnd arbeit auch verꝛichtẽ muͤſſen / woͤllen fie anders der Oberkeit / daß jrig / 
auch ſich jre arme weib vnd Kinder ernehren / vñ jres Lebens auffenthalt er⸗ 
werben / vñ findt man in gewiſſer Rechnung / wañ man Arbeiter / ſo es ver⸗ 


— 


ſtehn / anſtelt / es ſei mit abbrechen / raumen / grabẽ ſchuͤtten / mauren / ſtein⸗ 


hawẽ vñ andern / do ſolchs alles der Ruten / klaffter oder werckſchuchnoch / 
verdingt wird / daß ſolchs gantz geſchwind vnnd luſtig von ſtatten geht ( do 
man anders fleiſſig mit zu ſicht) auch in einem Monat mehr( dann ſunſt in 
zweien) verꝛicht wird on war man zu letſt die Rechnung gegen dẽ andern / 
da alles vnordentlichen von ſtatten gangẽ / macht / iſt offt weniger in jenem 
dann in dieſem auffgangen. 

Die andere vnd fuͤrnebſte vrſach / ſo mich zur publication diſes wercks 
treibt iſt / daß ich einem Italianer ſo vnß Teutſchen nit allein verlacht / ſon⸗ 
der auch bei Frften vnd Herꝛen in verachtung vñ ver dacht zu bringen ons 
derſtaht / als ob wir Teutſchen gaͤntzlichen on ſinn vnd Hirn / vnd ohne ver⸗ 
nunfft vnd vor kinder gegen de Italianern zu achten weren / dañ er ſich bei 
etlichen / ohn ſchew hoͤren laßt / wo er in Teutſchland noch jemalen geweſen / 
er nie nichts in vnſerm thun geſehẽ noch gehört hab / daß wir vñ andere jnen 
ſolchs nit abgeſtolen hetten / vñ ob ſchon etliche Meiſter etwas news herfuͤr 
bringen / koͤnne er doch ſolchs nit paſſieren laſſen / dieweil er ſolchs zu voran 
in Italia nit mehr geſehen hab / zu dem hab er ſein lebenlang niemalen ge⸗ 
hört oder geſehen / daß die vollen Teutſchen etwas news erfunden hetten. 

So iſt auch ſonſt ein Niderlaͤnder / der gleichwol etwas beſcheidener in 
der ſachen / aber in jren wercken vñ deren Regeln / ſeind ſie durchauß einig / 
dañ ſie jre Lineamenten zu den Veſtungen alle auß der alten Regel ziehen / 
welchs man dann heutigs tags weit beſſer hat vnd weiſt / daß ſie aber alles 
ohne grund vnd vrſachen vernichten vnnd verwerffen wollen / darumb ich 
jhnen daß gegenſpil fuͤrzuſtellen vnd zubeantworten verurſacht worden. 

Do man ſie aber in der hauptſachen befragt / warumb ein baw hoch / 
der ander nider / deßgleichen ein Streichen offen / die ander zu / eine lang die 
ander kurtz gezogen werden / iſt jr antwort / wann einer nit Latein koͤnne / ſo 

verſtehe er ſolchs nit koͤnne auch nit dauon reden / vnd damit haben ſies jres 
bedunckens treflich wol getroffen. 157 

So man ſjnen aber ſolchs auff gut Teutſch ( welchs fie dann wol ver⸗ 
ſtehn) widerlegt / warten fie biß ſie allein zu einem kom̃en / ſo betten ſie man 
woͤlle ſolche kunſt / vñ ſachen / in geheim halten / beſonders gegen den Ober⸗ 
keiten / dann wañ ſie ſolchs im grund ein wenig verſtehn / koͤnne hernoch nie⸗ 
mands mit ihnen / vil weniger dann mit den Kriegsverſtendigen / vberein⸗ 
kommen / die wiſſen offt weniger dann die Gaͤnß dauon zureden. 

Weil aber ich ein ſolchs gründlichen weiß / ſo ſteht mir auch billich 
das zu verantworten / doch wil ich jedes ( waß die gebew belangt) an ſeinem 
ort trewlichen Examintern / vnd daß jrig vñ meinig / auff daß meniglichen 
ſehen vñ ſpuͤren ſol / daß die from̃en Teutſchẽ die fach fo wol als fie verſtehn 
vorſtellen / vnd ſolchs alſo zugleich verſtendiger zu judicieren vnder geben. 

Die ſchmachwort vnd verachtung aber belangende / will ich in dieſer 
Vorꝛed verantworten / vñ Erſtlichen / daß der Italianer vorgibt / daß er in 
Teutſchland nie nichts geſehen noch gehoͤrt / daß wir dẽ Italianern nit ab⸗ 
geſtolen haben / abzuleinẽ weiß ich nit waß ſie in Italia habẽ / meint er dañ 
die groſſe gebätv vnnd Veſtungen muß man ſie fragen / wo für ſolche geba⸗ 
wen werden / dauon ſie ſo groſſe Buͤcher ſchreiben. 

Darau ff ſien ichts anders zu antworten wiſſen / dañ daß ſolchs für dz 
grauſam gefchliß gebawen wordẽ / wer hat dañ nun daß geſchuͤtz erfund er 
die Bücher dauon fie ſchreiben / wer hat daß Trucken erfunden / kom̃t eon t 
von vnß Teutſchen her? welche zwo jnuentiones vñ kunſt jetzzumal die hoͤch 
ſten in der Welt ſeind / deſſen Rhum / vnß auch der Tuͤrck ( wiewol er vnſer 
Erbfeind iſt) zulegt / wann ſolchs ein Italianer erfunden hette / koͤnnte kein 
Meuſch von jrem pracht / vnd ruhm zu kom̃en / ja alle Welt vnd Menſchen 
müften Kinder vnd gaͤnß gegen ihnen ſein / weil ſie ohn das gern alles auff 
ſich ziehen woͤlten. ö 

Hat vnß nun Gott wie die warheit / ſolche zwo herzliche kuͤnſt gegeben / 
ſo iſt je nit zu zweifeln noch zu leugnen / daß er vnß Teutſchen noch mehr ans 
dere gaben vaͤtterlich mitgetheilet habe / age ſie vnß nun / wer hat das preß⸗ 
werck zu Müntzen (ſo ſetzund in Italia vnd Hiſpania gebraucht wirdt) er⸗ 
fundene deßgleiche die gewaltigen Brechſchrauben / domit man Thurn vñ 
Mauren ein würfft / deßgleichẽ von zügen vñ andern wercken? Item in den 
ſuptilen kuͤnſtẽ / daß klein Vhrmachen / daß ſchoͤnſte ſchreinerwerck / Malen 
kupfferſtechen / Gießwerck / in Berckwercken / vñ in aller had kriegs haͤndlen 
welche alles zum ſcherffſten võ vnß Teutſchen herkom̃t / trutz gantzem Ita⸗ 
lia / daß fie mit warheit ſolchẽ ruhm vnß entziehen koͤnten / ſunder alles / was 
fie in ſolchen fünften haben vnd wiſſen / daß kompt von vnß Teutſchen her / 
ich halts auch darfür daß Gott vnß Teutſchen ſolche gaben fuͤrnemlichen 
mittheilt / daß wir ſolths mit danckbarkeit von jn annem̃en / nit alſo auffge⸗ 
bloſen ſein / vñ vnſern nechſten darum verachten / wz ſoltẽ wir mehr begerẽ 
daß wir nit vor andern Nationen in der gantzen welt hetten: Wir haben ja 
erſilich die erkantnuß Gottes durch fein Wort vnd Euangelium / Zum an⸗ 

dern die hoͤchſte Oberkeit daß Keyſerthum̃ / mit ſeinẽ ſchoͤnſten vñdapffer⸗ 
ſten glidern / de Ständen des Reichs als Chur / Fuͤrſten / Grauen vñ Her⸗ 
ren / demnoch Gott ſey lob / dẽ heiligen frieden darum̃ wir billich Gott dan⸗ 
cken / Ehren / preiſen vnd loben ſollen. 

Waß woͤllen wir nun mehr daß vnß Gott nit offenbart hette / jedoch 
daß du Italianer nit meineſt / ich ruͤhme die Teutſchen allein / ſo hoͤre deine 
Landsleut ſelbs daruͤber / waß ſie von vnß ſchreiben / Picusvõ Mirandula 
ſagt / daß die Tiber mit allen ihren fünften warhafftig in Rhein gefloſſen / 
ſolchs meldet auch Alſatus / von Meyland / Cælius, Leonicus, Baptiſta, Picus, 
Bernoldus, Nazonius, Aldus, Aeneus Syluius, vñ Paulus louius ſagt / Es wird vnß 
ein wunderbarlicher fruchtbarer vñ froͤlicher Lufft deß Teutſchen Him̃els 
fuͤrgeſtelt / vnd halten warhafftig / daß durch heimliche wuͤrckung deß Ge⸗ 
ſtirns / durch den kalten ſcharffen Nortwind / die vorigen groben Ingenia der 
Teutſchen alſo erweckt vnd verendert ſeind / daß ſie nit genug haben / an jren 
alten loblichen Kriegs thaten (ſo fie den Roͤmern / die alle welt gefoͤrcht has 
ben entzogen) vnd ſolche mit ernſt vnd zucht im frieden glücklichen erhalten / 
auch die hoͤchſten fünften herfuͤr bringen / welchs den weiſen Griechen vnd 
vnß ſchlaͤfferigen Italianern / ein ewige ſchand iſt / dañ vnſern Eltern auch 
wir / muͤſſen nach guten Werckmeiſtern in Teutſchland ſchicken / vñ dañen 
gute Maler / Bildhawer / Vhrmacher / Mathematicos / Geometras Mu⸗ 
ſicos / Aſtronomos / auch die in der Ertzgruben / vnd Brunnenwercken / mit 
werckſchuhen zum fleiſſigſten meſſen koͤnnen erfordern / vñ iſt auch noch ein 
groſſes wunder / daß ſie die kunſt mit dẽ Ertzgieſſen / domit man die Bücher 
druckt erfunden / auch von Ertz daß gewonliche Geſchuͤtz zum krieg / zu vnß 
bracht haben ic. Hie haſtu deiner eignẽ Landoleut zeugnuß / was ſie võ euch 
vnd vnß halten / mit denen magſtu dich nun mehr zancken / vñ vnß deß ab⸗ 
ſtelens ferner zubezuͤchtigen / meſigen 

Anlangen de aber / daß er vnß volle Teutſchen heißt / die nichts wiſſen / 
deren erſtes bekenne ich / daß der drunck vnß Teutſchen etwas mehr / dann 
andern anhange / hergegen gedencke er / mit was groſſen laſtern Italia ers 
fült ſey / vnd daſelbſten in vollem ſchwanck gehen / wann man ſolche (gegen 
einem ſtarcken drunck) ſehen vnd halten ſolte / wuͤrde ſolchs der Teutſchen 
drunck / weit vbertreffen / als Vieh vnd knaben / Weiber on Toͤchternſchen⸗ 
den / Todſchlaͤg / Moͤrd / Abgoͤtterey vñ andere Sodomitiſche abſcheuliche 
ſuͤnden / vnd ob wol daß zudrincken bei vnß Teutſchen darumb nit verant⸗ 
wort iſt / vñ auch ichs fuͤr ein groſſe ſünd halte / fo iſt doch zu zeiten leidlicher / 
etwan mit einem gutẽ freund ein ſtarcken drunck zuthun / die zeit zukuͤrtzen / 
ſeiteinmal es doch niemands ſchwerlicher vñ ſchedlicher / dañ jnen ſelbs felt / 
als denen der kopff ſchwer / vnd der ſeckel laͤr wirdt / vnd zuletſt ſchlaffen be⸗ 
geren / welchs weltlicher weiſe (etwas geringer) zu achten / dann ſolche So⸗ 
domitiſche fünden/mit denen Italia behafft iſt / deñ vnder zweien boͤſen all⸗ 
wegẽ daß ſo das ringſt verantwortlicher dañ daß ander iſt. Ob aber ſchon 
der trunck einem mehr dann dem audern anhenckt / ſo iſt doch darumb noch 
nit erwiſen / daß die Teutſchen nichts / ſonder daß gegentheil wie en 

les wiſſen oder verſtehn ſolte / denn der Teutſchen obangezogene Inuentio⸗ 
nes / daß widerſpil bezeugen. 

Daß ſie auch weiters fürgeben / daß man ſolche kunſt in geheim hal⸗ 
ten ſolte / domit Potentaten oder Oberkeiten ſolchs nit verſtehn / dañ wo fie 
ſolchs verſtünden / koͤnte hernach niemands mit jnen noher kom̃en / welcher 
vrſachen ich volgenden Motiuen wegen / keinen beyfall thun kan. 

Dann warum̃ ſolte ein Oberkeit / ſo bawen wolte / waß eins oder das 
ander were / oder bedeute / wo zu es kom̃e / nutzt / oder vorſtendig nit verſtehn 
oder bericht werdẽ / Ich für mein perſon Hör vñ ſehe nichts liebers / wuͤnſche 
auch nicht mehr / dann waß ich fuͤrbringe daß ſolchs ein Oberkeit nur gantz 
wol verſtuͤnde / ſo darff man deß vilen berichtens nicht / vnd wirdt ein werck 
deſto froͤlicher auffgefürt / dann daß man ſagt / ich weiß nit waß es iſt / wañ 
es fertig iſt / wil ichs ſehen / zu dem kom̃en vil Fuchßſchwentzer die es noch we 
niger verſtehn / vñ beredẽ die Herzen ſachẽ die fie ſelbs nit wiſſen / wañ aber 
ein Oberkeitẽ einen rechten bericht hat oder einnimt( ſo fehr mã auch einen 
genugſam hoͤret) fo wird eines trewen fürbringen / redlichkeit / vñ fleiß / des 
ſto ehr vnd gruͤndtlicher wargenom̃en / vnd nit etwan (wie geſchicht) daß 
beſte vnd notwendigſte fo etwan daß principal iſt vberſehen / veracht vñ ver 
worffen / vnnd iſt nicht mehr vmb die zeit / do man neben den Viſierungen 
ſchlechten bericht bedoͤrfft hat. 

Die aber niemands recht berichten / die muͤſſen jhrer kunſt nit gewiß 
fein / ſonder fich förchten wann ein Oberkeit ihres grunds ein wiſſens het⸗ 
ten oder bekeme / daß die jr fuͤrbringẽ nit Reſpectieren / verwerffen / vñ alſo 
Ihre vnwiſſenheit / daß fie es ſelbs nit verſtuͤenden / erkant vnd an tag bracht 
werden möchten. Derhalben ſolche leut gern allein mit de Oberkeiten han» 
dien daß andere nit darbei ſeien / die es etwan beſſer verſtehn moͤchten. Ein 
Oberkeit aber betreugt ſich ſelbs darmit / haͤdlet aber ſehr weißlichen / wañ 
fie vil vnd mancherlei bedencken anhört / dañ in ſolchen groſſen werckẽ vnd 
gebaͤwen vieler hand fuͤrfalt / da dann ein Bawmeiſter (allein) einen weg 
wiſſen ſolte / würde ſolchs einem Bawherꝛen ebenmeſſig ſchwerfallen / wie 
dañ die erfarũg gibt / daß etliche / ſo bald fie etwas ſehẽ oder hoͤren / ſich ſelbs 
bereden / auch mit jrem ſchwetzen vñ gleifinen verſtendige vberꝛeden alß ob 
fie es gantz wol verſtünden / vnd die Leut zu mercklichem ſchaden bringen: 

Nuhn moͤchte aber fürgewendt werden / warumb ich ſolchs an tag 
thuͤ wann nichts darauß zu lernen ſey / darauff ich zu antwort gib / obſchon 
einer etwas moͤchte verſtehn / ſo wirdt doch kein Potentat vmb ſeines weni⸗ 
gen berichts willen / ein BDeſtung bawen / ſonder iſt darumb angeſehen / daß 
ein Potentat / ein beſſeren bericht habe wann dergleichen Meiſter kommen / 
er auch ein bericht hette / vnd nit ſedem glauben muͤſte / ſonder ſich anderer 
bedencken auch gebrauchen koͤndte. 

Vnd ſolchs hab ich inn dieſer Vorꝛed fürbringen woͤllen / etlicher reden 
halben (ſo man vnß Teutſchẽ zu verachtũg noch ſagt) vngeacht ich wol weiß 
daß verſtendige ſich jres ſchmachredens nit beladen / noch waß ſie zuuoran 
nit geſehen darumb verwerffen / oder jrꝛen laſſen / ſonder dahin ſehen was 

jedes meinung / vnd warumb es zu thun ſen / vnd wer den Potentaten / vnd 
denen ſo bawen woͤllen / am nuͤtzeſten / beſten vñ verſtendtlichſten rahtel da⸗ 
hin ich dann alles geordnet vnd gerichtet habe. 

In diſem Tractat aber wil ich daß ihrig / nit das ergſte ſonder daß beſte 
fo fie ſelbs zum hoͤchſten halten / treulich fuͤrſtellen / daß ander jhr lumpen⸗ 
werck aber (ſo nicht wert / daß man das Papeir mit beſudlet) vmbgehn. 
Vnd dieweil ſie in allen jren Wercken / die alt vnd gemein Regel brauchen / 
vñ nur von den fuͤrgelegten wehren wiſſen / ſo wil ich ihnen eben mit ſolchen 
fuͤrgelegten Bolwercken antworten / doch auff mein art / do ich gedencke ei⸗ 
nem mechtigẽ feind (zu begegnen) vñ ſtarck genug zu ſein / wil ich folchs auß 
dem Fundament biß oben auß führen / waß zu einem ſolchen baw angehoͤ⸗ 
rig / auff daß wo ſolche hinkom̃en / vnd andere verachten / man jnen ex Fun⸗ 
damento antwortẽ möge. Dann ich wol weiß daß ſie es nim̃ermehr beſſer 
fürzubringen wiſſen / vnd ob ich wol noch auff so. oder Go. arten (ſo ober die 
maſſen veſt fein) wißte fuͤrzuſtellen / bin ich doch allein bey diſem geblieben. 

Zum andern / wann etliche vileicht diſes / oder andern daß jhenig ab⸗ 
zeichnen vnd hernach für daß jhrig außgeben wolten oder würden / daß ein 
ſeder verſtendiger ſehen koͤnn / wo ſolchs herkommet. ö 

Was nun den Tractat an im ſelbſt belangt / hab ich de / in drey theil ab⸗ 
getheilt / vnd ein jeden theilſo kurtz / vñ verſtendtlich / als immer fein hat koͤn⸗ 
nen verhandlet / vnd ſo viel muͤglichen aller frembden woͤrter mich entſchla 
gen / vnd allein bey vnſerer Teutſchen ſprach gebliben / auff daß es ein jeder 
Teutſcher (denen ichs auch zu ehren vorgenommen) verſtehn koͤnne. 

Ich will aber auch hiemit alle die / ſo ſich ſtracks etwaß zu bawen vn⸗ 
derſtehn wollen verwarnt haben / daß ſich die weit nen wuͤrden / dann inn 
ſolchen wercken / vil vñ wunderbarliche gelegenheite fuͤrfallen / vñ daß noch 
viel mehr an alten wercken / daß recht vñ gut zu mache / nem̃ ſichs keiner an / 
er verſtande dann ſolchs gar wol / ſeiteinmal dieſelbigen gantzwunderbar⸗ 
lichen kom̃en / vnd nit verendert werde koͤnnen / derhalhen ich im erſten theil 
handle / waß zu einem newen baw gehoͤrig / vnd erſtliche vom E irckel / qua⸗ 
dranten grundtlegungẽ / Jundamenten / Mauren / darnach greiff ich zu dẽ 
wehren vñ Bolwercken / do ich etliche gebawene Exempla fuͤrgeſtelt / damit 
beidentheil mit rem Augenſcheinlichen vnderſcheid mögen verſtanden wer 
den / demnach / wie an groſſe vñ kleine Flüß / vnnd an die See zu bawen ſei / 
damit alles waß zu Land vnd waſſer gehoͤrig / außgefuͤrt wirdt. 

Im andern theil (noch volendter ebene) komich an die hohen halden / 
Bühel / vnd druckene ort / wie daran / vnnd darauff zu bawen / deßgleichen 
auff die Berg / vnd dañ widerumb herab an die Flüß vnd Sec / ſo an Ber⸗ 
gen ligen / vnd wiewol ſolchs der vilfaltigen ſituationen / orten vñ gelegen⸗ 
heiten halb / nit alles zu erklaͤren muͤglichen / hab ich doch etliche vnbenante 
Bergheuſer (ſo bei vnß im Teutſchland herum̃ ligen) vnd für Deftunge ge 
halten werden zum exempeln aller hand darauß zu faſſen für augen geſtelt. 

Im dritten vnd letſten theil / handle ich gantz kurtz wie groß vnd klei⸗ 
ne Flůß / durch Staͤtt vnd Veſtungen geleitet vnnd geführt, Item wie die 
a Brucken / 

Brucken / Porten / Außfaͤll vñ anders geordnet / verwart vñ verſehen wer⸗ 
den ſollen / auch waß für Geſchuͤtz in ein Veſtung gehoͤrig / wie ſolchs geſtelt / 
geordnet vnd gebraucht werden moͤg vnd fol. Hernoch von Ciſtern / hand 
vnd Puluer Mullen / Schiffbrucken vnnd andern / damit ich dann dieſen 
tractat beſchlieſſe. 

Wie dann der guͤnſtige Leſer / im letſten ſolchs befinden wuͤrdt / deñ ich 
dienſt vnd freundtlichen ſolchs im beſten aufzunehmen / vnd zu der Ehren 
Gottes / auch wolfart gemeiner Chriſtenheit zugebraucheẽ / bitten thue / den 
Allmechtigen Gott bittend / daß er ſein arme hochbetrangte Chriſtenheit / 
mit gnaden anſehen / dero ſich erbarmen / vnd allen feinden Fhriſtlichs Nas 
mens weren / vñ vnß ſteten frieden verleihen woͤlle / damit wir vnder vnſer 
Oberkeit / ein ſtilles rühwigs leben / biß an vnſer End fuͤhren moͤgen / vnnd 
alſo dieſes / vnd anders nit bedoͤrffen / ſonder in gutem vertrawen vnd frie⸗ 
den / bey vnd mit einander leben thuͤen / vnd daß in dem Namen vnd ver⸗ 
dienſt (deß der allein der frieden iſt) vnſers Herzen vnnd Heilands Jeſu 
Chriſti Amen. 


EPIGRAM MA, 


NICOLAI REVSNERI IV. 
RISCONSVL TI. 


De Opere Architecturæ nouæ Specceliano. 
AD LEC TORE M. 


1 8 5 fir ſtructuræ ratio, quæ forma, qui orde Si noua te ſeructura iurat: SPEC CEIIVT S aucte 
Antique: quo fit conſicienda modo: Structure melts differet ille nouæ: (dar: 

Structuræ docet Exiviius VITRVVIVS auctor, Quam que FRONTINVS docet, aut VITRFYIVYS au. 
FRONTINV Sꝶ: libris clarus vterq:ſuu: Sit quamvislibris clarusvrerque fü. 

Scilicet inventum non congruit omnibus anni Dignu m opus art if ce eximio, Geniog,beato: 
Ynum :fadta ſuo tempore quæq; placent. Dignag, cui reddat pramia,larga mans: 

Omniafert tempis, tempus rapit omnia ‚fecum: Larga manus Regum, procerumg,, Ducuma, gertnat 
Firg,quod haudfuerat: quod fuit ante, perit. Queis belli vetus ars, & noua ritè placet. 

Aetatis cuiuſque placent cum moribus artes: f Argentorati, Anno Chriftiano l. D. XII C. 
Sis antiqua nouis cedere ſponteè folent. VL KL. XBR. 

IN NOVVM D.DANIELIS SPECCELII 
OEVS DE ARGCHITECTVRA: RECTE 
feliciterq; inſtituenda: 


Dym ſua deſtituunt alij bonas prædia linguunt: Excelfas ſolido ponebant marmore turret 

4 ccelerantq; gradus hoſte mouente,fugam. c laufag,mirificis vallafueremodis. 

Nil. Da NI EL, res hac fludium curasg, moratur, Caſtra mari, foſſas muris docnere parandas 

1 ngen vires queisg,tropheaprobas. E t quacunq; hoſti ſraude nocere queas. 

Ecce fefers ( nec enim veterummonumeta Sephorum Lubricaſed DANIEL quia verti tempora nat 
L inquis) Structuræ qua via, quiue modus. I ngenijg,recens condis & artis opus. 

Scilicet aſſutrant Maiores firma locare Vde tibi aternos meritò ſtatuemus honores, 

r ngnada,externis inuidioſa virk. 5 PECCELI, vt Piljtemporalongagerm. 


M. Paulus Crufius Molendinus H. 
Guilhelmitanz apud Argenti- 
nenſes Eccleſiæ Miniſter. 


Regiſter 


Inder / oder Regiſter was fuͤr noͤhtige ſtuck in diſem 


Buch / vnd den dreyen theilen zu Gebaͤwen vnd anderm 
gehandlet wirdt / nach ordnung der Capitel. 


Im Erſten Theil. 


I. 

AS ace iu einem Bap noͤhtig 
zu wiſſen iſt / vnd wie daſſelbige foll ver⸗ 
ſtanden werden 5 folio 1. a. 

1 


Von nohtivendiger cheilung des Circkels ſo zu den 
grundriſſen gehoͤris vnd wie die ſollen verſtanden 
werden fol. 2. b. 


Cap. III. 
Don anſtelungelnes Batoyend wie das Were fol 
angeordnet werden fol. 6. a 

5 Cap. III. 


Wie eee, e fol. 7. a. 


Cap. 
Wie oehusmeg nu end fol. 7 b. 


Wie die Mauren gelegt / vnd auffgefuͤhrt ern wer- 
den 9. 
Cap. VII. 
Wie die Zwinger / auff vnd Bruſtwehren von ſtein 
werck ne, 1 2 fol. 12. a. 


Wie die Mauren für vndergraben vnd engen 95 
len gebawen 8 


a fand u ri Claffter vnd Ru⸗ 
fol. 14. a 


Cap 
VVA 
len oder moͤgen eingenommen werden fol. 14. b 


Cap. : 
Von den ſtumpffen vnd gar ſcharffen Wehren / was 


ſchaden dauon zugewarten iſt. fol. 19. a 
Cap. XII. 
Wie den ſtumpf vñ ſpitzen wehren für zukommmen 
vnd zuhelffen iſt. fol. 22. b 
Cap. XIII. 
Wie an einer flachen langen Linien die Hauptbaͤw 
vnd Vahnerck anzulegen. AN fol: 27. 4 
XI 


p. 
Wie von 15 Stein / auch von Erden zu bawen iſt. 
fol. 26. 
Cap. XV. 
Von den ſtreichen / in was groͤſſe / hoͤhe / weite vnd wie 


die ſollen geordnet werden. fol. 28. a 
Cap. XVI. 
Von Stein vnnd Erden / welche die beſten Gebaͤw 
ſeind. fol. 30. b 
Cap. XVII. 


Wie von rechtem meß die Gebew auß den Grundriß 

ſollen aufgefuͤhrt werden. fol 31. b 
Cap. Xx VIII. 

Wie die Caualier vñ Bruſtwehren / auch wohln ee 


che zu ordnen — ſeind. fol. 34. b 
XIX. 
* vñ . ſozwiſchen den e 
fol. 36. a 


Cap. XX. 
Von den Wassergräben ’fo vor vnd vmb die Boll 
werck gelegt N die en follen. fol. 36. b 
XX 


ap 

Von den vndern auſſern Aufn, vnd außfaͤllen. 
fol. 37. b 

Cap. XXII. 

Was ein ſolchs Bollwerck mit gewalt für ein gegen 

wehr thun kan vnd 15 fol. 40 . a 
&ap XXIII. 

Von Lauffgraben / wann ein Feindt darein kompt / 

wie die Pe NG fol. 45. b 
Lap 

Wann der Feindt / den Wassergraben angreift / wie 

die Gegenwehr il fol. 47. 6 
ap V 

Wann derfeind vber den Graben an die Bollwerck 
kaͤme / die vndergraben vñ ſprengen wolt / wie dem 
zu begegnen were. fol. so. b 

Cap. XXVI. 

Wann der Feindt 15 vollem Stuͤrmen ein ſolchs 
Bollwerck anlaufft / wie die Gegenwehr fuͤr zu⸗ 
nemmen iſt. fol. 52. a 

Cap. XXVII. 

Wann der feind 9 fordern ſturm ſolte erobern / wie 
die Gegenwehr auff dem obern ſtandt ſoll fuͤrge⸗ 
nommen werden. fol. 55. b 

Cap. XXVIII. 

Wann ein Veſtung gebawen / wie ſolche innwendig 
mit wohnungen fuͤr Burger vnd beſatzung / auch 
pflantzung der ſelbigen ſoll angeordnet werden. 


fol. 57. b 
Cap. XXIX. 
Wie die Reuelin vnd doplen Wehren gebawen / vnd 
er fol. 5. a 


Wie Statt ſo an 9 waſſer flüſſen ligen mit den 
plata forma / zu bawen / wie ſolche / auch die Creutz⸗ 
ſtreichen ſollen verſtanden werden. fol 64. a 

Cap. XXXI. 

Von Staͤtten fo an groſſen Waſſern / vnd an der 
See ligen / wie die mögen befeſtigt werden. folio 
66. a 

Cap. XXXII. 

Wie inn Moß vnd Waͤſſerigen orten zu Bawen iſt. 

fol. 67. a 


Der Ander Theil. 


Darinn wirdt von drucknen Orcen 


wie an Halden auch auff Berg vnd Fel⸗ 
fen zu bawen ſei gehandlet. 


Cap. I. 
WIE an Halden vnd drucknen orten die wehren 
moͤgen gebawen werden. fol. 69. a 
Cap. II. 


Regiſter. 


Cap. II. % 
Von Stärt vnd Schloͤſſern / ſo auff Berg vñ Felſen 
vnnd doch an waſſern ligen / u batwen ſeind. fol. 
75. b. 


Cap. III. 
Von Staͤtten fo innwendig Felſen haben auch gar 
darauff ligen en sta fol. 79. b 


Hon der newen Statt Valetta (ſo man in gemein 
Molta heißt) wie die auff einem gantzen Felſen 
gebawen iſt. fol. 80. b 


eV 
Von etlichen Veſtungen / Berckhaͤuſer vñ Claufen/ 
ſo an Paſſen 1 vnd Land fol. 86. a 
VI 


ap. 22 

Von Stetten Schloͤſſern vnd Haͤffen / die zu befeſti⸗ 
gen / ſo am Meer: See vnd Haͤfen / zu waſſer vnnd 
Landt ligen. fol. 89. b 


Der Dritte Theil. 


Darinn iſt begriffen von allerhand 
inn vnd auß Fluͤſſen / auch Porten / vom 
Geſchuͤtz deren ordnung vnd 
anhang. 


Cap. I. 
Wie klein vnd groſſe ein vnd gußfluß durch Veſtun⸗ 


gen follen geleit werden. fol. 29. a 
eg 
Von Porten Fallbrucken / Schußgattern / vnd deren 
anhang / wie die ſollen geordnet werden. folio 
9. a 


Cap. III. 
Von Portem / einloſſen vnd deren Wachten. folie 
100. a ’ 


i Cap. IIII. * 
Von heimlichen außfaͤllen / vber die Waſſergraben 
in die Laͤuff / zu Schiff / vnnd ober Waſſerbrucken 


fol. 102. 


Cap, V. . 
Wo vnnd was fuͤr Geſchuͤt inn ein Veſtung /geſtelt 
vnd geordnet W fol. ol. 103. 


. VL = 
Was vnd wie viel Geſchuͤtz auff ein Bollwerck / Ca⸗ 
ualier / Zwinger / Streichen / obern vnnd Nidern 
ſtenden / ſoll geordnet werden. fol. 104. a 
Cap. VII. 


Wie vber banck / auch durch ſcharten vnd blendungen 
ſoll geſchoſſen / vnnd angeſtelt wenden. folie 
106. 4 


Cap. VIII. 
Was noͤhtig in ein Veſtung iſt / als hand Mall: vnd 
5 Ciſternen wit die zu ordnen 
nd. 


fol 109. a 


Der Erſte Theyl diß Buchs I 
Begreifft in ſich 


Von Bawens voꝛnembſten Otu⸗ 


cken vnd zugehoͤrungen: Zirckel / Quadranten 
vnd andern nothwendigen wiſſen⸗ 
ſchafften / 


Die einem Bawmeiſter inn erkandtnuß des Orts / deſſen 


grund vnd bawes anlegung / auch rechter Beuoͤſtigung zu wiſſen / 
zubedencken vnd zugebrauchen von noͤhten ſeind. 


Vnd ſonderlichen denen Veſtungen fo auff ebenem Land / an Fluͤſſen / Waſ⸗ 
ſern Moſen vnd Suͤmpffen / ꝛc. Sollen gebawen vnd angeordnet werden / wie ſolchs 
jetzundt zu vnſern zeiten die noht erfordert. 


Das J. Capitul. 


Von etlichen nothwendigen Stucken / ſo in erbawung einer Statt / 
Schloſſes / Marckt oder Veſtung / zuwiſſen von 


noͤhten feind. 


IN Jeder fo ein Statt / Schloß / Marckt oder andere 
Veſtung zuerbawen voꝛhabens / muß volgender dꝛey Puncten wol wiſ⸗ 
ſend vnnd bericht fein / auch gute erkantnuß haben / fuͤrs erſt der Ma⸗ 
thematica / demnach der Mechaniſchen kunſt / als da ſeind die Hand⸗ 
wercker / Steinmetzen / Maurer / Schreiner / Zimmerleut / Schmid / 
N ; ＋ Schloſſer / Wagner / ac. Was in ein Baw gehoͤrig / So dann auch der 
a. Materialien / als da ſeind Metal / Holtz / Stein vnnd anders / fuͤrs drit 
— der jetzigen Kriegsruͤſtung / in Schantzen / Schieſſen / Geſchüͤtze / jnner 
vnd auſſerhalb Lands / zu Waſſer zu Berg vnd Thal / ſeitemal auß demſelben / die groſſe / hohe / 
dicke / breite vnd gantz ſtercke des Bawes genommen / geordnet vnd angelegt werden muß. 
1 So vil dann / damit es deſto baß verſtanden werden mag / die Mathematiſchen wiſſenheit 
belangt / So muß in vornemmung newer Veſtungen vnd Baͤwe (dann mit den alten Staͤtten 
vnd Schloͤſſern hats feinen weg) alle vnd jede gelegenheit fieiſſig betrachtet werden / Ob naͤmli⸗ 
chen das Land gut / das Erdrich feißt / zur nahrung des Menf chen vnd Vihes bequem / eines gez 
ſunden Luffts vnd milten Himels / guten gelaͤndes / guter gebaͤw ſey / geſundes Holtzes / Waſſer⸗ 
fluͤſſe vnd Bronnen habe / obs ſuͤmpffig oder Moſig / damit die Wind kein boͤſe Lufft / beſonders 
Sud vnnd Weſt oder faule geſchmack dahin treiben. Dann ob wol ein Architeetus oder Baw⸗ 
meiſter kein vollkommener Aſtronomus oder der Phyſica vnnd anderer wiſſenheit ein außbund 
haben kan / ſo ſoll er doch inn anlegung newer / auch verbeſſerung alter Baͤw / auff das die nußlich 
vnd bekoͤmlich erbawen werden moͤgen / oberzaͤhlter ſachen vnd ſtuck ein ſoviel moglichen gruͤndt⸗ 
liches vnd genugſames wiſſen vnd erkantnuß haben / damit die ſcharpffe ſpitzen vnnd hoͤhen / den 
vngeſunden Luͤfften vnnd ortern / entgegen gewendt werden / bevorab gegen Sud vnd Sudſud⸗ 
weſten dannenhero die Mittagsſonn vom Mari Mediterraneo, auchauß den Wuͤßten Seen 
in Africa alle boͤſe vngeſunde Lůfft vnd Regen mit fich zeuhet vnd bringet / auff welcher dann inn 
der gantzen Welt achtung gegeben wird: Inn den Septentrionaliſchen Landen wenden die In⸗ 
wohner jhre gebaͤw / ſoviel möglich von den Seen gegen Mittag: Wir in Teutſchland / wie auch 
die Polen / Behaim / Vngern vnd die inn Franckreich / wenden vnſere gebaͤw gegen Auffgang / 
oder Orient / dannenher geſunder guter Lufft kommet: Die in Italia / Hiſpania vnd Africa wen⸗ 
den / jre gebaͤw gegen Norden / oder Mitnacht / damit ſey kuͤle vnd friſche Lufft haben vnd von der 
Mittag Sonnen abgewendt ſeien. | " 


& 

Zu welchem allem dann die Mathematica viel nutzes vnd liechts bringt / damit aller Reuir 
oͤrtern vnd Landen / gelegenheit erkandt vnd zu vortheil gebracht werden fan. Dañ wir ſehen / das 
in den Septentrionaliſehen kalten Landen / die ſterckſten / kuͤhnſten Leut / vnd die etwas leiden moͤ⸗ 
gen / zufinden / ob ſie wol nicht fo ſinnreich: hingegen finden ſich inn warmen Landen / ſinnreiche / 
aber nicht fo kuͤne noch hertzhaffte Leut / daß fie auch all hre ſachen mit vortheyl liſt vnd geſchwin 
digkeit angreiffen / dann die Italianer wann ſie gegen Nort kriegt / haben fie mehr mit liſt / dann 
mit ſtercke jhre vortheil geſucht / hergegen die Mitnaͤchtiſche / auch die Teutſchen gegen Mittag 
Fein liſt / onder alles mit der fauſt erobert haben / derhalben was in mittelmeßigen Landen / das gibt 
die beſten / ſintemal die ſinn vñ ſtaͤrcke bei einander ſichgewonlichen erzeiget / derenhalben ſie auch 
zu Krieg / vnd ſtarcken Handwercken vnd arbeiten am tauglichſten / welcher vnderſcheid inn gu⸗ 
ter achtung gleichfalls zuhalten iſt. 0 

Darumb dann die ort / ende / Revier vnd gantze gelegenheit fleiſſig beſichtiget / erkundiget / 
betrachtet / abgemeſſen / vnd in grund verzeichnet werdẽ muͤſſen / Obs geholt / See / Waſſer / Ge⸗ 
buͤrg / hoͤhe oder nidere gelegen / habes Obs der Statt oder Veſtung zu nutz / oder dem Feind zu 
feinem vortheil / der Veſtung aber zu ſchaden gereicher Wie ſolchs gewendet vnd beſſer koͤnne an⸗ 
geordnet werden? In ſonders muſſe fleiſſig achtung auff die Waſſer ſo zur Veſtung flieſſen / ge⸗ 
geben / vnd mit groſſem fleiß abgewogen werde / was ſie im gefaͤll haben / ob ſie vom Feindgenom⸗ 
men / abgegraben / vnd in andere Fluͤß geleitet koͤnnen werden / welches denen inn der Veſtung zu 
groſſem ſchaden alsdann gereichet / Vnd kan man ſolches durch Waſſerwagen / mitder leichten 
doppein Schrotwag / durch ein geſpannene Corden fleiſſig gezogen / vnd gegen andern Waſſern / 
nieffenen vnd ableitungen verglichen vnd mit fleiß das gefellabgewogen vnd gemeſſen werden. 


Die abmeſſungen der Landen / als Mappen vnnd anderer gelegenheit / die mit quadranten 
durchs geſicht abgemelſen / gelege / verzeichnet vnnd zuwegen bracht werden / auch die eintheilung 
vnd verzeichnuß der Winde / betreffende / weil deſſen zu vnſerer zeit ein vderfluß / in Buͤchern hab 
ich vnnoͤtig geacht ſolches hieher zubringen / weil ſolches mehr durch Demonſtriern vnnd augen⸗ 
ſcheinliche vnderweiſungen / dann durch lange beſchreibung ergriffen vnd gelehrnet werden kan. 

Die Grundlegung oder Topographia die verzeich nuß des orts / dahin newe Baͤw man an 
zulegen gedenckt / belangende / Iſt dieſelbige inn jedem Baw / das recht Haupt vnd Principal 
ſtuck / dann auß derſelbigen alle rathſehlaͤg flieſſen ſintemal alle gebaͤw / new vnd alt abgemeſſen / 
vnd in den jungen Maßſtab auſſen / vnd mnen auch alle Schregẽ / hohe / leffe / lenge / weite / dicke 
oder breite ſampt der aͤuſſern gelegenheit / was ein Feind zu Land / zu Waſſer / zu Berg / zu Thal 
haben vnd fuͤrnemmen mag / gebracht ond verzeichnet werden muß. Auß welchem dann gegen al⸗ 
len foꝛtheilen / ſo ein Feind fuͤnnemmen kan oder mag / die diſputation angeſtellt / vnd wie mit Bol⸗ 
wercken / Mauren / Wehren / hoͤhenen / tieffenen / dicke / weite / Waͤhlen / Graͤben / Fuͤtterungen / 
lauffen / dem begegnet werden ſoll vnd moͤg / berhatſchlage / beſchloſſen / gebawet / vnd recht zu ende 
gebracht werden muß / zu ſolchem werck / der Curckel als das hochſte mittel vonnohten: dann der⸗ 
ſelb warhafft iſt / nit betreugt / ſo er anderſt recht gebraucht wird / dann fein maß / vñ ziel nicht leugt 
noch betriegen mag / wie ſolches hernach / ſampt der Geographia optica ſeu perſpectiua wie 
naͤmlich alles ins geſicht ſoll geſtellt werden / gemeldet werden ſoll. Vnd weil die Arithmetica / die 
Rechenkunſt der Mathematic anhaͤngig / vnd ohne dieſelb nit beſtehen noch erfaſſet werden mag / 
ſo ſoll auch der Werck oder Bawmeiſter derſelbẽ / als einshochnoͤhtigen ſtucke / zu vberſchlagung 
des Bawes an jhm ſelbſt / vnd Bawkoſtens / auch aller anderer notturfft / deren ſich ein Bawmei⸗ 
ſter zugebrauchen / vnd in allen fuͤrfallenden geſchefften / nicht entrahtẽ kan / gantz wol vnderncht / 
vnd erfahren ſein. a N 

Vnd ob wol wir hievorn anregung gethan / was der ſo den Bam anlegen will / oder thut / in 

hyſicis bericht vnd wiſſen haben ſoll / fo koͤnnen wir doch nit vmbgehen / allyie auch die nutzbar⸗ 
eit ſolcher wiſſenſchafft anzuregen. Vnd beſonder lichen da ſichs begebe / das man an enden vnnd 
orten / als Grentzen vnd Frontieren (wie in Vngern) da etwann vorhin Staͤtt vnd Caſtellen ges 
legen / da Moß / See / vnd andere ſumpffechte faule oͤrter ſeind / bawen muͤßte / da kan vnd ſoll auß 
wiſſenheit angeregter ſtuck die beſſerung / mit taͤglicher hindanraumung verſchuͤttung vnnd an⸗ 
derm / vorgenommen / geholffen vnd auch ſolche oͤrter zu beſſerung / gebracht werden. 

In gleichem zu erwehlung der Materialien / als Stem / gebrante Stein / Holtz vndandere 
Materien mehr / ſo gibt die Muſica durch erkantnuß deren Harmonia / als ein ſtuck der Matheſi / 

guten 

guten verfiand vnd erkandtnuß / dann alles was klingt / vnnd ein Thon von ſich gibt / iſt allwegen 
beſſer / dann was keinen / oder jedoch ein groben / oder ſchwachen Thon oder klang hat / derhalben 
was kernhafft ſatt vnd rein iſt / als Stein / gebrant Stein / Holtz / auch die Metal / Ertz / Stahel 
vnd Eiſen / je ein reinern hall oder thon ſie von ſich geben / je ſatter / beſtendiger / vnnd werhaffter fol- 
ches iſt / gleich dem Menſchen / je heller vnd reiner Stim̃ er hat / je reiner vnd gefünder er geachtet 
wird / vnd ſoviel auffs kuͤrtzeſt von dem erſten puncten. 

Den andern Puncten die Fabricam oder Handwercker betreffende / iſt derſelben erkantnuß 
vnd wiſſenſchafft eim Bawmeiſter hoch noͤhtig / Damit er alle Handwercker alſo regieren koͤnne / 
das alles nach ſeinem vorhaben / willen vnnd angeben recht gemacht werd / dann ſo er jedem inn die 
haͤnd ſehen ſolte / wie ers nach ſeinem eignen kopff machte / ſo ligt ein Baw ſchon halber / vnnd kan 
nicht gefuͤrdert werden. Darumb die Steinmetzen / Maurer / Schmid / Schloſſer / Schreiner / 
deßgleichen alle Geſchuͤrꝛmeiſter / vber Waͤgen / Karꝛen / Schaufflen / Hawen / Heb / Schraub / 
vnd Schlagzeug / vnd Schoͤpffwerck / im gehoͤr geben auch alles nach ſeiner anweiſung geordnet 
vnd gemacht werden ſoll / Es were dan ſach / das einer oder der ander / ſich zuvorn darauff verſtuͤn⸗ 
de / vnd deſſen bericht hette / wie es ſein müßte / das man alſo nit zu jedem Werck newen bericht ges 
ben doͤrffte. Dann ſeitemal ſolches einem Bawmeiſter alles allein zuverſehen / vnd zubeſchicken 
zuſchwer / ſo iſt rhatſam / vnnd auch ſehr nutzlich / wenn man neben dem Bawmeiſter / deſſen ver; 
ſtaͤndige vnnd wolberichte Handwercksleut haben mag / die ſolches anzugeben / zubefuͤrdern / auch 
allen zeug / wo der zufinden / vnd wann der gebraucht worden / wider ein zuſchmieren vnnd an feine 
ort vnd ſtell ein jedes zu ordnen / deßgleichen vnnd beſonders an groſſen gebaͤwen / das Volck anzu⸗ 
ordnen / zu vnderweiſen / zutreiben / vnnd jedwedern zu feinem Werck / zu dem er qualificiert vnnd 
tuͤchtig / anzuſtellen wiſſen / Bevorab / das ein jedes Handwerck ſein rechte ſtell / ort vnnd platz eins 
nemme / auch allen abend / was des kommenden Morgens anzugreiffen vnd zuverbeſſern ſey / be⸗ 
fohlen werde / damit im morndigen angriff kein hindernuß vorfalle / ſonder jrdes feinen ſchleuni⸗ 
gen fortgang habe vnd gewinne. 

Was dann das drite ſtuck betrifft / das ein Bawmeiſter ſich auff die jetziger zeit im ſchwanck 
gehende Kriegsruͤſtung / Übung vnd geſchütz verſtehen / vnd damit foll koͤnnen vmbgehen / vnd deſ⸗ 
ſen bericht haben / ſintemal dieſelbige bei dieſer vnſerer zeit / zum hoͤchſten kommen / ja alſo / das ſie 
auch nicht weiter getriben noch geſpandt werden mag (beſonders von der hand ( dar von ich rede) 
vnnd nicht mit betrug / das leider allzugemeyn worden / zuhandlen) doch woͤllen wirs nicht alſo 
hoch geſpannet haben / das vnſer Bawmeiſter ein Obriſter oder Hauptmann ſeie / wiewol es ſehr 
hoch vonnoͤhten / das er auch ſolchen Stand haben vnnd vertretten koͤnte / Es geſchicht aber ſehr 
ſelten / das Kriegsüͤbung vnnd Bawmeiſterey ſich beiſamen findt / dann die Kriegsleut ſich jhrer 
arbeit beladen / Bawmeiſter aber jhrem Circkel vnnd Werck außwarten / Ich hab gleichwol von 
Herꝛen Lazaro von Schwendi / ꝛc. Seliger gedaͤchtnuß / viel guter herꝛlicher Rhatſchlaͤg / vnnd 
bedencken / Baͤw betreffend / wie von andern mehr / gehoͤrt / das alles die groſſe uͤbung vnnd auff⸗ 
merckung gethan / ſo ſie von andern Bawmeiſtern inn Rhatſchlaͤgen gehoͤrt vnnd vernommen / 
auch die Viſierungen von Keyſern vnd Koͤnigen / ſo jhnen die Bawmeiſter angeſtellt gehabt / be⸗ 
kommen haben / vnnd ihre bedencken drüber gehört worden ſeind / darauß ſie neben jhrer Kriege 
uͤbung inn mehrer erfahrung kommen / wie dann wolgemelter Herꝛ von Schwendi ſelig nit al⸗ 
lein inn Kriegen vnnd belegerungen / der Bawmeiſter Rhatſchlaͤg angehoͤrt / ſonder auch zu frids⸗ 
zeiten / ſtettig mit dergleichen kundigen Perſonen Conferiert / was ſie fuͤrbracht / berhatſchlagt / 
oder angeben / nicht allein / ſonder auch jhre Viſierungen daruͤber erfordert / daher er eines ſolchen 
in ſo hohen vnd groſſen verſtand gerhaten. 

Deßgleichen / ob ſchon ein Bawmeiſter kein Arkeley noch Zeugmeiſter geweſen / ſo erfor⸗ 
dert doch die notturfft das er ſich auff das Geſchuͤtz hoch vnnd wol verſtehe / wie / wo / vnnd was fuͤr 
ſtuck an jedes ort zugebrauchen / wie die zuſtellen / was fie vermögen / vnnd mit was gewalt fie zus 
brauchen / zu Berg vnnd Thal / zu Waſſer vnd zu Land / allen ſtreichen mitteln vnd hohen Weh⸗ 
ren / jhr recht Leger im Baw zugeben / vnnd anzuſtellen / damit jedes ſtuck fein Leger haben koͤnne / 
vnnd ſolches ſoll er nicht allein wiſſen / ſondern alle ſeine gebaͤmw / Streichen / Staͤnd / Plaͤtz / 
Scharten / Bruſtwehren / vnd alles was zum vnd fuͤr das Geſchuͤtz gebawet werden ſolle / darnach 
anordnen / damit / alles was dem Bam voꝛſtendig / recht ordentliche / oben vnd vnden (die Wehren 
geſicht / Graͤben / Staͤnd / Laͤuff / Fuͤterung auß vnd jnwendig / beſtrichen vnnd de 

mag / nicht allein den Feind dardurch zuhindern / ſondern von jnnen vnd auſſen / binden vnd neben 

zu / auch auff hnen zuſtreichen / wie ſolches alles nachfolgends weiter vnd beſſer erklaͤrt werden ſoll. 

Vnd ſo viel von des Bawmeiſters wiſſentſchafft / ſo er ohne vnnd ober die Drdinari Baw⸗ 

kunſt haben ſoll vnd muß / nun wollen wir auch zu den Werckzeugen / deren ein Bawmeiſter nicht 
allein ein bereitſchafft haben / ſonder zugebrauchen wiſſen ſoll / ſchreitten. 


Das II. Kapitel. 


Vom Lirckel vnd feiner Theplungcfo viel zum gebaͤw 


gehörig) vom Quadranten / Grundlegung / Viſierun⸗ 
gen vnd Modellen. 


As den Circkel belangt / iſt deſſelben gebrauch vnnd hoher 
nutz nicht wol außzugruͤnden dann ohne denſelbẽ nichts gemacht iſt noch 
(V, gemacht werden kan / Es kan nichts gebawẽ werden / es muß ſein maß vñ 

Proportion haben / vnd dieſelbig kan durch anders nicht / dann durch den 
N bj 9 Circkel zuwegen gebracht werden / durch welches huͤlff ein jedes ding inn 

7 ſein gewiß Corpus gefaßt wird. 

D Dann ſecht an den Himmel vnnd alles fo daran gehet oder laufft / 
O ſt alles von Gott dem Allmaͤchtigen / inn ein Circkelrunde gefaßt / deß 
gleichen Sonn vnd Monn / vnd das Erdrich hat alles ein Circkelrundes Corpus. 

Dieweil dann nun der Circkel / das aͤtteſte Inſtrument iſt / vnd von vnſern vordern hochge⸗ 
acht worden / wie er dann hoch zuachten iſt / iſt auch zu vnſerer zeit auß lieb zu demſelben / von ſinn⸗ 
reichen Leuten derſelb ſeht gebeſſert / vnd in ein geſchwinde richtige theylung bracht worden / Alſo / 
das ſie den Kopff / ſo das Centrum im Circkel iſt / ledig gemacht haben / das man beide Schenckel 
darinn auff vnd ab ſchleiffen / vnd das Centrum / darauff verzeichnete ziffer vnd theyl / deren zwey / 
drey / biß inn die zwentzig theyl ſind / rucken / vnd alles damit verjuͤngen kan. 

Andere haben ein andern erfunden / vnd ein breiten Circkel gemacht / mit einem vnbewegli⸗ 
chen Centro / da ſie dann auff beiden Linien inn mitten der geſpaltenen Linien die theylungen der 
verjuͤngungen gemacht / vnnd ſo weit man jhn allwegen auff thut / iſt allweg die erjuͤngung von ei⸗ 
nem biß inn die 20. 125 geſtanden / vnd hat man ſolche theylung mit einem andern Circkel nem⸗ 
men vnd ſuchen muͤſſen. 0 

Nach dem aber ich diſe auch andere Circkel verſucht vnnd probiert / hab ich ſie nicht gar juſt 
koͤnnen finden / vnd ob wol ich fie corꝛigiert / iſ doch allwegen was mangels inn den außtheylungen 
erſchienen / ſonſt ſeind fie ſehr kuͤnſtlich / fein vnd gut. 

Damit ich aber durch alle theylungen juſt auch ſehr geſchwind in verjungen oder vergroͤſ⸗ 
ſern durchlauffen koͤnnen / hab ich mir Circkel wie volgende Figur Num. I. zuſehen / machen laß 
fen. Vnd ſolche Circkel ſo da von Meſſing gemacht / ſeind am beſten / vnd gehen gar ſanfft / ſuſt vñ 
ſatt / ſein auch noch werhaffter / ſo die fpigen ſtaͤlin ſeind / doch muß man achtung geben / das man 
fie ſtets widerumb juſtificier / damit all ding in juſtem maͤß bleibe vnd gange. 

Dieſe ſechs Circkel. wie die mit Num. 2. 3. 4. J. 6. 7. bezeichnet / hun auch ſoviel theyl / Al⸗ 
ſo das wann man den 2. Circkel auff thut / ſo thut das kurtzſte theil des laͤngern auffgethonen theyls 
weite das zweitheyl oder halbe juſt / alſo iſts auch mit dem 3. 4. biß auffs 7. theyl / das der kuͤrtzer 
theyl allwegen des lengern theyl weit vmb fo viel theyl thut / als darauff bezeichnet / vnd vnder jeden 
Circkelauffgeriſſen ſtehet / inn rändungen vnd Cubis oder vierungen. Wann man nun mit dem 
uͤrtzſten theyl ein rundung oder vierung macht / mit welchem Circkel man auch will / als viel mal 
wird das ander groſſer / vnd was mit dem laͤngſten theyl voꝛan gemacht wird / wůrde durch das kür 
tzer vmb ſovielkleiner. So man dann nun am 2.3. 4. oder 7. theyl ein Corpus vmb zwey oder 
drey theyl groͤſſern oder kleinern will / kan ſolchs mit dem kuͤrtzern theyl gemehrt oder gemindert 
werden / wie man das gern hat / welches durch Fein einigen Circkel vnverꝛuckten fuſſes oder ſchen⸗ 
ckels kan zuwegen bracht werdẽ / welches niemalen gefehen worden. Derhalben ich mit vnverꝛuck⸗ 
tem Circkel oder fuß / nach gelegenheit des Papirs / auch deſſen fo ich vorhab / inn wie viel theyl ich 
will / ein ding groß oder klein machen kan. 

Damit aber was Linien ſeien / oder deren fürziffe deſto baß verſtanden werden mag / So iſt 
auff folgenden bericht vnd defeription achtung zugeben. A Da⸗ 

Vom Lirckel vnd Quadranten. a; 


Darunder ein . Bedeutein Puncten. 

Iſt ein zwerchlinien / ſo man ein Wagrechte Lini / etliche ein Diameter nennen. 

Iſt ein Linien von oben herab / ſo man ein Bleirechte oder Perpendicular lini heißt. 

Seind zwo gleiche Linien ſo in gleichem ſtand võ einander ſtehn / werde Parallel genant. 
Iſt ein gantze Circkelruͤnde / oder rund Corpus. 

Iſt ein gevierdt Corpus oder Cubus. 

Iſt ein halbe rundung oder bogen. 

Iſt ein rundung vñ vierung / dadurch ein Zwerchlini gath / die man ein Diametrũ nennet. 

Seind zwo ruͤndungen / ſo an eim ende zuſamen gehn / ſo man ein zugeſpitzte ruͤndung heißt. 

Seind zwo halb ruͤndungen / gegen einander / ſo an einem end an einander hangen / ſo man 

ein geſchwungene Linien heißt. 

Heißt man flache / gefenderte / oder vertruckte rundung. 

Iſt ein Linea vber eck gezogen. 

Iſt ein kreutzlini / die wird juſt alſo gemacht / man zeucht von obenrab ein Perpendicularli⸗ 
nien / vnd ſetzt den Circkel mit dem einen fuß auff die Linien / vnnd thut ein riß herumb / vnnd dann 
auff der Linien den einen fuß wider geſetzt / da ſich die ruͤndung durchſchneidt / vnnd widerumb ein 
halben Circkelriß herumb gethan / wo fich dan beide Linien auff den feiten kreutzweiß durchſchnei⸗ 
den / da zeucht man die Diameterlinien zwerchs durch / ſo iſt es juſt. 

Nach ſolchem muß man auch durch ſolche Circkel allerley eck Finnen auffreiſſen / dann was 
ohne eck iſt / iſt nicht ſo gut / denn es ſich nur inn die lenge ſtreckt / derwegen müflen eck geſuchtwer⸗ 
den / vnd je weniger eck an einer Veſtung ſeind / als 3. 4. vnd F. eck / ſeind auch zu ſcharpff / alſo das 
die Wehren noch ſchaͤrpffer kommen / das man aber nit zum beſten acht. Auff ſolchs nun will ich 
vom wenigſten eck / biß zum meiſten alle theylungen hieher verzeichnen / durchſuchen vnd ziehen / 
vnd fo man fleiſſig achtung darauff thut / wird man alle eck inn eiteln ruͤndungen begriffen / vnnd 
auch warzu ich ſolche Circkel theyl / finden / wie inn der Viſierungen zuſehen / vnd nom miert iſt. 


Y.. 2. 


urs erſt koͤnnen nicht weniger dann 3. eck gemacht werden / der wird ein Triangel 


Ach den dreyen ecken / kommen vier eck / darzu muß man den 2.theyl Circkel nem̃en / 
vnd ein Circkẽlriß thun / vnd dann oben bei dem Num Z. den Circkelriß zu beiden feis 
ten zwey G. theyl zeichnen vnd alsdann den Circkel vmbkeren / vnd mit dem halbtheyl 
auß beiden Punele zwen Puncten vnderſich zieh / welche dem mitler Punctẽ gleich 
kommen / wie mi Num. I. vnd 2 zuſchen / darnach ziehe ein Diameter zwerch durch ⸗ 
wie der Punctierte anzeigt / vnd dann von oben herab ein Perpendicular lin durchs Centrum biß 
vnden auß / als dañ von einem eck zum andern ein Cubum oder vierung gezogen. Solche ortlinien 
halbiert / ſo gibt ess theyl / die achttheyls Lini wider halbiert / gibt es 16. theyl / demnach 32. theyl / vñ 
alſo foꝛt an / vnd geſchicht folches alles mit vnuerꝛucktem Fuß des Circkels. Ob man wol ſonſtauff 
mancherley weiß Creutzlinien machen / vnd den Cubum ſuchen kan / hab ich doch allhie alleinig die 
ſuſte geſchwindigkeit anzeigen woͤllen. 
0 


Y. 4. 


ze fer Circkelriß muß mit dem Circkel ſo das 4. theyl helt gemacht werden / vnd dañ 
RE den Circkel vmbkeret / vnnd vom Centro Num. I. 2.3. . 5. gemeſſen / thut die 
U 7 0 diſtantz von Num. 5. C. theyl / das ſpacium von Num. 4.9. theyl / von Num. 3. 
N das 12. theil vnnd alſo fortan / wann nun wider ein Lini von eim puncten zum an⸗ 


E 


>83 


dern gezogen wird / koͤnnen ſolche abermal inn mehrtheil gebracht vnnd alle Linien 
doppliert vnd inn groſſe merckliche zahl eingetheilt werden. A ni 


Der Erſte Theyl diß Buchs / 


ER 
A. 8. 

Em nach folgen nun ungleiche theyl / als §. 7. 9. 1. Wann man 5. eck machen 
ER will muß man den Circkel des . theils nemmen / vñ ein Diameter Limien reiſſen vnd 
den Circkel darauff ſetzen vnnd ein Riß oder Circkel herumb thun / Als dann ziehe 
man ein Perpendicular Linien juſt oben herab vnnd kere den Circkel herumb / vnnd 

meſſe vom aͤuſſern Circkel 2. theyl hierauß wie auff dem Diameter Num. 1. vnd 
2. zuſchen iſt / dann ſetze den Circkel mit dem einen fuß auff das Num. 2. vnd mit dem andern fuß 
oben auff den Circkelriß mit N um. i. vnd meß herumb / außwendig auff dem Circkel 2.3. 4. f. ſo 
iſt es juſt F. theil vnnd kan man darauß 20. 40. oder mehr eck abtheilen wie vorgemeldet iſt / al⸗ 
lein das man gut ſorg zu den Circkeln habe / das ſie ſtets juſtificiert ſeien. 


PM. 6. 


Achdem 5. theyl folgen widerumb vngleiche eck / als 7. 9. 11. (Dann 6. S. vnnd 
St andere gleiche theyl ſeind hievornen gemeldet) zu den 7. ecken muß man den Circkel 
2 8 22 ſo 2. theyl thut nemmen vndein Circkelriß thun / als dann nim z welche ein Linien 
\ N „ gibtals wann man ein Driangel machen wolte vnd ſetz den Circkel oben inn den ei⸗ 

nen puncten mit lit: A den andern fuß inn lit: B Als dann kere den Circkel vmb 
vnd meſſe mit dem halben theyl herumb ſo hat man juſt 7. eck / dieſe 7. eck kan man allwegen dop⸗ 
plieren / das es 14. 28. vnnd alſo noch mehr eck gibt als vor offt gemeldet / doch muß man die Cir⸗ 
ckel juſt haben inn den vngleichen ecken / ſo gibt es fich gantz juſt vnd gerecht. 


Y. 7. 


aD Etzunder folget nach diſem widerumb ein vngleiches / naͤmlichẽ / das 9. eck / a muß 
man den Circkel / ſo 3. theyl En nemmen / vnd einen Circkelriß thun / vnd den Cir⸗ 
ckel vmbkeren / vnd meß vom Centro r. theyl hinauß / da halt ſtill / ker den Circkel wi⸗ 
5 \ 2 derumb vmb / vnd meß die z. theyl / biß auff den Circkelriß wie punctiert iſt / vnd fahr 
N N alsdann herumb / ſo gibt es 9. theyl juſt. Dann die 3. theyl weite iſt vom Centro / 
biß auff den Circkelriß mit vnuerꝛucktem fuß 6. theyl / wann nun von z. theyl ein theyl hinweg 
kompt / gibt es inn der Circumferentz 3. theyl mehr / das iſt 9. theyl / ſolches kan abermahlen dur 
pliciert / vnd gemehret werden / wie mehr mahlen gemeldet worden. 


e 


Ann kan auch wol auff ein andern weg 9. theyl machen / reiß mit einem Circkel ein 
rundung / ſolche thut allwegen mit vnverꝛucktem fuß G. theyl / wann nun ein juſte 
A vierung darumb zogen wird / gibt es juſt 9. theyl / dann es fellt allwegen an jedem eck 
ein theyl hinauß / vnd der halbe theil widerumb zum Centro / bleibt in 6. theil 3. vbe⸗ 
= e eee man vierungen darumb zeucht / doch 
erſten Circkelriß das maß recht genommen werden. 


B. 9. 


Iderumb folget ein ander vngerades nemlichen u. eck / da muß man den Cir ckelſo 
. theyl thut nemmen / vnd einen Circkelriß thun / vnnd dann den Circkel vmbkeren / 
vnd vom Centro hinauß biß auff den Circkelriß 7. theyl meſſen. Alsdann ker den 
Grckelriß Num. . druck jhn zu / biß auff Num. 3. alsdann meß herumb / ſo hat man 
f Ojuſt ri. theyl / dann dieweil man 4. theyl / zu den / theylen niit / thut es inn der Cir⸗ 
pen vnd . vnd alſo juſt 1c. theyl / ſolches kan man abermahlen in viel theyl . 
gemeldet. u 


muß im 


Vom Lirckel vnd Quadranten. * 


Auß allen voꝛgeſetzten Circkelriſſen vnd theilungen / kan man alles erkundigen / vnd biß inn 
die loo. vnd mehr eck ziehen / vnd theylen / dann ich für vnnoͤhtig achte noch mehr eck abzutheilen / 
dieweil kein Veſtung außgenommen Rom oder vnbekandte oͤrter (glaub ich) gefunden wird / fo 
vber 24. eck haben ſolte vnd ſolches hab ich nur der eck halben angezeigt / dieweil ſolche gemeinglich 
im bawen gebraucht werden / dann was kein eck hat / kan kein baw ſein / wolte man aber mehr eck 
haben / ſo koͤnnen dieſelben auß vorgeſetzten Regeln gezogen werden / welches alles durchs Multi 
plicieren / fuͤr kan bꝛacht / vnd gemehrt werden. Vnnd das von ecken: nun will ich auch etwas von 
vberlengungen ſagen / ſintemal dieſelben auch zuzeiten fuͤrfallen moͤchten. 


B. Io. 


y Ann man will ein runden Cu ckeljuſterſtrecken in ein Linien / oder ein Linien juſt in 
ein Circkelriß bringen / welch es etlich das es nicht wol geſchehen koͤnne meinen / fo 

V nim̃ den Circkel mit dem /. theyl / thue jhn nach deim gefallen auff / reiß ein Circkel / 
vnd juſt ein Creutzlinien / ker den Circkel vmb / vnd meſſe vom Centro 4. ſieben theil 
O hinauß biß zur Lit: C als dann ſetz den Circkel inn Lit: B vnd C ſeind eifff ſiben 
theyl / ſo iſt es die quart / alſo vier mal in ein Linien gemeſſen / iſt es juſt die gantzlenge des Circkel⸗ 
riſſes / deßgleichen von Lit: B Biß zu Lit: A iſt es auch 11. theyl / thet das Corpus 44. theyl. 
Alſo kan man ein Circkelriß geſchwind inn die lenge auch inn die vierung bringen vnd in 3. Angel 
auch inn alle theyl: denn die lenge kan man abtheylen inn wie viel eck man ſolches haben will / auch 
ein Linien oder eck widerumb in ein Circkelrunde. Vnd ſolches ſey kurtz von den Rundungen vnd 


eckenen angezeiget. 
E 
M. II. 


„FJ vberlengte Rundungen belangend deren man hernacher auch eck oꝛdnen kan / 
ſind ſolch auff vilerley weg zumachen / doch will ich ein oder zwo art dauon anzeige, 
Erſtlichen nim̃ den Circkel ſo 2. theil thut / Reiß mit dem kuͤrtzſten theyl 2. Cir⸗ 
8 ckelriß / in einander / die juſt bei dem Centro einander erꝛeichẽ / ker den Circkel herum 
ro feg hn in die Creutzlinien / ſo fich ober einander durchſchneiden / mit Lit: A vnd B 
ſigniert / fahr oben vnd vnden herauff / ſo gibt es ein wolgeſtalte vberlengung / Ob dann wol deren 
noch viel vnd mancherley fuͤrzuſtellen weren / zeig ich nur die gemeyneſte vnd richtigſte art an. 
So man aber noch lenger haben wolte / mache man die Circkelriß neben einander oder zwo 
vierungen / vnd dann den Circkel in mitten in gleiche Linien geſetzt / vnnd zuſamen geriſſen gibt es 


ein lengere ruͤndung. 1 
ö ; 0 


In vberlengte ruͤndung ſo eines eyes geſtalt hat / mach alſo / Erſtlichen mach ein 
N ſuſte Creutzlinien / vnd nim̃ den 2. theil Circkel ſetz jhn inn das Centrum des Creu⸗ 
tzes / fahr oben her umb ein Circkelriß als dann ſetz den Circkel auff der Diameter 
Linien C vnd 2. puneten A vnd B hinauß / ker als dann das kuͤrtzſt theyl des Cir⸗ 
ckels herumb mach vnden auff die Derpendicular Linien / ein halben Circkel / miß 
vnden herumb / Als dann thue den Zirckel auff / ſetz ſyn auff Lit: A vnd gegen vber beider Lit: B 
fahr auff Lit: C herumb / alſo auch auff der ſeit Lit: B ſetz ihn B vnd fahr bei Lit: A herumb 
ſo iſt es juſt gemacht. 


Vnd dieweil einem Bawmeiſter andere Circkel auch Eckriß nicht dienſtlichen ſeind / ob ich 
wol mit diſen Circkeln noch ober tauſenterſey Exempel ſetzen wolte / die nicht allein wunderbarli⸗ 
chen / ſonder auch ſchier vnglaublichen zuachten vnd nie geſehen worden ſeind / aber weiles etliche 
ſo ſichdes Circkels hoͤchlichen verſtehn / ſelbſt geſehen / koͤnnen fie mir deſſen zeugnuß geben / wie 
ich dann geſinnet ſolches inn kurtzer zeit neben anderer Kriegsruͤſtungen mehr ſo ins Feld gehoͤren 
an tag zugeben / will ichs an dieſem fuͤr diß mal laſſen genug fein. Nach 

0 


3 a 

M. B. 

a Ach dem Circkel erfordert die notturfft auch ewas von Quadranten meldung 
wi 1 58 zuthun / damit man alles abmiſſet / vnnd in grund legt / inn ſonders wann man alt 
= S -B Staͤtt vnd Schloͤſſer in grund juſt verzeichnen muß / auff daß man die newen ge? 
2 bw des baß darnach ordnen koͤnne / dieweil aber derſelbigen viel vnnd mancherley 

V ſeind / ſo auff die Aftronomifche art vnd abtheylung / mit jhren verzeichneten gras 
dibus / vnd einem juſten zeiger gemacht / vnd gleichwol ſehr fein vnd gut ſeind. 

Nach dem ich aber ein groſſen mangel daran geſpuͤret / der gradus halben / dann nimmer⸗ 
mehr ein Baw / oder Mauren inn ſolche grad gebawen ſeind worden / man auch die Minuten / ſe⸗ 
cunden / tertz / oder quarten noch weniger darumb verzeichnen kan / noch gemerckt koͤnnen werden / 
ſonder bei den quarten der grad zum hoͤchſten bleiben muß / ſo gibt es fehler / in ſonders an einer lan⸗ 
gen Maur da laufft es ſich bald weit hinnein / iſt ſie dann kurtz ſo find ſich der mangel ebenmaͤſig / 
alſo wann man herumbkompt / will es ſich nicht einſchlieſſen / derhalben ich ſolches hab laſſen fal⸗ 
len / vnnd ein ſondern Quadranten fuͤr mich zugeruͤſt / den ich noch zum aller juſten befinde auch 
gantz geſchwind kan fort kom̃en / vnd bringet kein jrꝛung. Vnd wiewol Straßburg groß iſt / hab 
ich doch die gantze Circumferentz ( was allein die Zarg belangt) In anderthalben tagen abgemeſ⸗ 
5 15 inn grund verzeichnet / welches ſich etwas weniger dann in die 24. tauſent Werckſchuch 
erſtrecket. 

Habauch faſt in dem was weniger / dann 24. tauſent Werckſchuchen / in dem puncto da ich 
angefangen / vnd juſt herumb gefahꝛen / vnd alles abgemeſſen / widerumb in diſen puncten komen / 
vnd hat mir nicht vber 5. Zollgefehlt / welcher fehler in 4. tauſent Schuhen nichts zuachten noch 
für feinen ſonderen fehler zurechnen iſt / dieweil ſolches an einem groſſen Baw / oder Paſteyen fuͤr 
keinen jrꝛthumbkan erkant werden / geſchweigen in einem ſolchen groſſen Corpore / derhalben ich 
diß Inſtrument fuͤr mich gantz juſt zu allen wercken befinde. 

Ich mach denſelben alſo / ich laß mir von einem alten duͤrꝛen / es ſey von einem Nuß oder 
Bierbaumenen Holtz ein Scheiben drehen / ſo in Diametro / vnd in der dicken / wie mit Num. Iz. 
zuſchen / vnd zumeſſen iſt ( dieweil ich daruon red halte / muß man auch auff Num. 14. ſehen / da⸗ 
ſelbſt hab ich den Quadranten nur halb ſo groß verzeichnet / des Platzes halben / auff daß eins mit 
dem andern verſtanden werde.) Auff dieſe Scheib mach ich ein juſte Creutzlinien / auff die ein 
Linien / ſo ich mir für die Mittaglimien nimme / ſencke ich ein Compas juſt ein / das er der Schei⸗ 
ben gleich eben gehet / vñ das er vollig eines Zolls weit vom ort der Scheibin ſtehet / darauff mach 
ich ein Moͤßing Blech / eines Meſſerꝛuckens dick inn die rundung auch ein Zolls weit vom aͤuſſe⸗ 
ren rand / durch daß ein rund loch brochen iſt fo groß als der Compaß / vnd derſelb dardurch koͤnne 
geſehen werden / vber diß Blechlein ziehe ich des Compaſſes Mittag / ſampt der Creutzlinien wi⸗ 
derumb / vnd bezeichne die mit Buchſtaben OR: M: OCC: vnd S: den Oſt / Meridiem / Occa⸗ 
ſum / vnnd Septentrionem anzeigende. Darnach muß man wider ein guten Moͤßing nemmen 
vollig eines Meſſerꝛucken dick / vnd ein doppel juſt Linial machen / vnnd muß das jnner Linial / ſo 
mitten auff der Scheiben gehet / juſt den Diametrum durchſchneiden / vnd in der mitten ein ſtar⸗ 
cker Stefft / ſo vnden geſchraubt iſt durchgehen / damit es juſt im Centro der Scheiben durchgan⸗ 
ge / vnd vnden mit einem Muͤtterle angezogen / wie im durchſchnit / Num. zz. zuſehen: aber im 
Num: 14. ſo man das Linial ſicht muß nicht allein das in der mitten iſt ſein / ſonder noch eines an 
dieſem welches auff ein halben Zoll vber die Scheiben fuͤrgehet / vnd etwas lenger dann das ander 
iſt / doch muͤſſen beide Linial / vnd deren Linien juſt inn Parallelo vnnd gleicher weiten von einan⸗ 
der ſtehen / darnach inn mitten des Bleches ein rundung durchbrochen / alſo auff das wann man 
im wenden vber den Compas kaͤme das man jhm dardurch ſehen koͤnne / vnd nebenszu ſchmalab⸗ 
genommen / damit er nichts bedecke / So iſt er gantz fertig. ur 

Es ligt aber nicht wenig an dem Compas / das ſolcher recht Juſtiftciert wird / deßgleichen 
dann jhre vil den Polusſtern vnd die Mittags Linien des Eompaß nemmen / vñ ziehen die durch / 
welches ein juſte Regel gleichwol iſt. Vnd ob wol bei vns zu Straßburg der Polus ſich auff 48. 
grad / vnd 47. minuten erhoͤcht / wie mit Num. 15. zuſehen / vnnd hernach weiter N wird / 

doch 


Von nohtwendigkeiten zum Bai / 8 


Iſt doch der Polusſtern nicht das recht Centrum des Poli / ſonder ein Puncten nicht weit dar⸗ 
von / welches die fleiſſigen Aſtronomi / am beſten wiſſen / derhalben es etwas faͤhlet / ſolcher faͤhler 
befindt ſich hergegen inn der Mittags Linien in den Compaſſen / mit den Magneten / der ſich auff 
62 Grad nach Nidergang ſchlecht / derhalben ich die Mittags Linien vnnd Magneten ſelbs obfers 
viere vnd auch Probiere / ſo ich ein guten Compaß / vnd. Quadranten juſt haben will. Vnnd thu 
dem alſo / Erſtlichen / nim ich ein rein ſauber gehoblet Bret / ein Schuch oder 17 breit / inn alle 
weg / mit Papeir vberzogen / darauff ſetz ich inn mitten ein Circkel / vnd reiß ſaubere Circkelriß he⸗ 
rumb / vom Centro an biß ans ort / ein riß 10 oder 20. ſo viel ich will / ſetz dann inn die mit / ein reins 
ſtefftle / mit einem ſpitzle / darauff ein Compaß / oder Magnet ſich fertig kan bewegen / vnd herumb 
ehen / darauff ſteck ich ein geraden Strohalm / oder in deſſelben dicke ein rund hoͤltzlin / etwann 4. 
lang / doch muß man ein juſt Winckelmeß / oder hacken / auff dem Bret anſchlagen / das es 
juſt ſtande / deßgleichen muß das Bret juſt vnd eben ligen / vnnd mit einer juſten Bleywogen / die 
ebne fleiſſig erſucht werden / vnd vnder einem freyen Himmelligen / das die Sonn von Auffgang 
biß zu Nidergang / dahin ſcheinen kan / wann dann die Sonn ſcheinet / So merck fleiſſig wann der 
ſchatten vom Stylo ſo inn der mitten ſtehet / eim Circkelriß eben gleich kompt im abweichen / ſo 
mach ein fleiſſiges Puͤntlin dahin vnd alſo foꝛtan / auff allen Circkeln biß zu mittag / da hebt der 
Schatten an / vnd gehet vom Centro / gegen abend / als dann mercke widerumb wenn der Schat⸗ 
ten / ein Circkelriß erreicht / ſo mach widerumb ein fleiſſiges puͤnetlein / vnd alſo fortan / wann nun 
alle Puncten / auff den Circkelriſſen / zu beiden ſeiten gleich ſtehen / als dann thue den Stylum hin⸗ 
weg / vnd lege die Compaß zungen (ſo juſtiffciert iſt) auff das ſpitzle / vnd laß ſelbſt juſt ſtehen / vnnd 
verzeichne beides ſpitzle / vnnd kreutzle des Magnets / mit reinen vnnd fleiſſigen Puͤnctlein / auffs 
Bret / doch muß der Magnet auff 2. Zoll lang ſein / als dann ziehe beide puncten des Magnets / 
mit einer juſten Linien durch aben / vber das gantze Bret. n 
Als dann niſſi das Bret hinweg / vnd ziehe allwegẽ die puneten ſo vom ſchatten der Sonnẽ / 
auff einen Circkel ſtehen / fleiſſig mit einer linien zuſamen / vnnd alſo durchauß / alsdann hat man 
die zwerch linien von Auffgang gegen Nidergang / darnach muß mit einem Winckelmeß nicht 
allein / ſonder auch init dem Circkel gantz fleiſſig durchs Centrum ein Creutzlinien geg dem Mit⸗ 
tag gezogen werden / vnnd iſt dann die Meridian Linien gantz juſt / vnnd kanſtu als dann ſehen wie 
weit die ung des Compaß / vber dem Meridian gegen Abend zuſchlage / da muß man von der 
Mittagslinien gegen Abend / oder Nidergang / die quart in 90. grad abtheilen / ſo wird man ſehen 
wie viel gradus vnd Minuten des Zuͤngle von Mittag abweiche / naͤmlichen 7. gantze grad / Als 
dann kann man ſolches im Compaß richten / ſo ſtehet die Mittaglinien allwegen juſt. “ 
Der Magnet im Compaß muß auch juſtificiert ſein / das gefchicht alſo mit dem Magnet 
ſtein (den Meichßniſchen halt man fuͤr den beſten / dann ſie nicht alle gleich ſeind / vnnd ſich etwas 
vngleich erzeigen / vnd nit alle zutragen) leg den inn ein huͤltzen Schuͤſſele / ſetz das auff ein Waſſer 
ſo wendt ſich das rechte beſte theil / gegen Mittag / damit muß man die Zungen beſtreichen. 
Wann nun das Inſtrument alſo fertig iſt / ſo muß man auff ein Papir Creutzlinien ziehen / 
vnd vom Centro des Ereutzes / inn mitten ein Circkelriß thun / ſo groß vnnd breit / als der Randt / 
auff dem Quadranten iſt / vnd vndẽ auff dem einen Riß / ſo vnder dem Meridian iſt / ein M zeich 
nen / vnd alſo ledig rund außgeſchniten / vnnd auff dem rand des Quadranten auffkleibt / doch daß 
das 1 ſo der Meridian bedeut / inn die Mittaglinien des Compaß kompt / alſo iſt der gantze qua⸗ 
drant fertig. 

Will man dann ein Baw / Statt oder Schloß juſt inn grund legen / vnnd verzeichnen / muß 
man ein ſtarck Linial / vnd Meßſtangen nemmen / ſo ro. Schuch / oder einer Ruten lang iſt / vnd 
an einem ort der Statt / oder des Schloſſes / ſo ein eck iſt / oder an einem Thor anfahen / vnd erſtli⸗ 

chen die Meßſtangen oder Linial / an die Maur anſchlagen / vnd durch 2. Perſonen halten laſſen / 

als dann halt man den quadranten mit der auſſern Linien daran / vnd wende die Scheib alſo lang 
herumb / biß der Compaß gantz juſt inſtehet / Alsdann zeichne man / an dem jnnern Linial / auffs 

Paprx / ein ſcharpffen riß / zu beiden ſeiten / vnnd numerier ſolches / mit Num. 1. oder Lit: A Als 
dann muß man die gantz lenge der Mauren meſſen / vnd dann ein Schreibtafel haben / vnnd ſolche 
Num. 1. darein zeichnen / vnnd die Summa oder Zaal der Schuch / wie lang / darzu zeichnen / 
kompt man dann zu einem andern eck / kruͤmme / oder ſchraͤge / muß man widerumb / den quadran⸗ 
ten / alſo anſchlagen / vnd alſo meſſen / auch auffzeichnen wie vorgemelt. Vnnd e Num. 2. 


Der Erſte Theil diß Buchs / 


zeichnen / deßgleichen kompt man zu eim Thurn / Rundel / Stegen / Brucken / oder was es iſt / daſ⸗ 
ſelb alles auffzeichnet / biß man herumb kompt / vnd an das ort da man angefangen hat. 


Wann es ſich aber begebe das der eck viel / vnd viel Linien gebe / vnnd beſorgen muͤßte / mann 
moͤge jn werden / ſo zeichne die erſt rundung / thu ſie herab / vnd kleib ein anders darauff / vnd fahr 
widerumb fort / doch muß achtung darauff gethon werden / ob man auff die recht / oder linck ſeiten 
fahre / dieſelbige ordnung / muß man im fernern auffzeichnen / auch fuͤnnemmen. 


Man muß aber / wann die ruͤndung auff ein Papir kleibt wird / die Linien von einer ſeiten zur 
andern zuſamen ziehen / das alle Linien inn mitten im Centro juſt vber einander fallen / dann muß 
man ein juſt Schraͤgmeß nemmen / vnnd auff die Linien Num. I. legen / vnnd inn mitten das 
Schraͤgmeß biegen auff Num. 2. dieſe Linien trag auff das Papir / mach ein verjuͤngtẽ Schuch / 
vnd trag jhn im meſſen / ſo man aufgezeichnet hat / herein / bei einem Schuch / als dann leg das 
Schraͤgmaͤß auff Num. 2. das ander theyl auff Num. 3. vnnd alſo fort an / biß man gar herumb 
kompt. Zum Exempel hab ich ein rundung mit hier O bezeichnet / auch ein grundlegung einer 
Statt mit lit: P mit 12. ecken vngefaͤhrlichen auffgetragen / das mans deſto baß verſte 
moͤge. f 


Wann nun die Circumferentz juſt herumb verzeichnet iſt / kan vnnd ſoll man dicke / breite der 
Mauren Thurn / Porten / Bruckẽ / Waſſer / auch die weite / der Graͤben / Fuͤtterung mercken / vñ 
verzeichnen / vnd dieſelbig / ſampt aller geiegenheit fo viel deſto befler vnnd ſuſter / als dann die Vi⸗ 
ſierung verjüngen oder vergroͤſſern nach gelegenheit (wie zuvoran gemeldet) vnnd iſt ſolcher weg / 
ein gantz juſte verzeichnuß eines grundriſſes zu allen Viſierungen. 1 


So man aber vber ein Fluß / hoͤhe oder Berg meſſen muß / da gehoͤrt ein Schrot wag zu / 
wie mit lit: Q verzeichnet / dann nicht allwegen auff ebenem / kan gebawen werden: Inſonderheit / 
wann man ober Berg / hoͤhen / vnd Waſſer meſſen muß / auch etwann durch ein hoͤhe / da man nit 
zuſamen ſehen kan / Als dann muß man das ort / da man anhebt zu meſſen / zeichnen / vnd behalten / 
die Corden / oder Schnur / mag man auff oo. Schuch lang nemmen / die muß wol gewixt / oder 
gebicht ſein / mit Colophonio / vnd zu beiden enden ſtarcken moͤßine ring / vnd 2. Stab / da einer G. 
oder /. Schuch hoch / darauff Zoll / Schuch vnnd Maaß verzeichnet ſeie / Alſo wann man gegen 
einer hoͤhen miſſet / muß man / ſo die Schnur geſtreckt iſt / vnd die Schrotwag angehenckt am ſtab 
ruͤcken biß die Corden vnnd Wag / juſt Wagrecht hange / als dann muß man am Stabwarnem⸗ 
men / wieweit der Ring vnderſich / gegen der hoͤhe geruckt ſeie / vnd daſſelbig auffzeichnen / vnd dañ 
den vnderſten Stab / an das ober ort ſtellen / vnnd widerumb alſo hinauff meſſen / vnnd auffzeich⸗ 
nen / biß man auff die hoͤhe kompt / Als dann muß man gleicher weiß / widerumb gehn thal meſ⸗ 
ſen / wann mann nun alſo tieff hinab kompt / als hinauff gemeſſen worden / kan man fchen wo 
man iſt / Alſo iſt gleicherweiß von einer hoͤhen / durch ein Thal / biß widerumb auff ein hohe / zu⸗ 
meſſen / Die Schrotwag muß gantz dünn auffs leichteſt gemacht werden / vnnd bringet die uͤbung 
ſolches alles mit ſich / vnd je mehr herfuͤr. ice 


LIT, R | 2 7 

Ann man nun ein grundriß zu einer Veſtung oder Bap juft verzeichnet wie der 
im Plano vnnd grund zuſehen iſt / vnnd man aber ſolchen gern inn ein Perſpectiff 
e ſellen wolte / ſo muß ein gleiche vierung / darumb gezogen werden / vnnd dieſelbig ⸗ 
widerumb inn gleiche Rauten eingetheilt werden / wie viel man will / vnnd als dann 

YO ſolche Linien / fo Perpendiculariter herab gehen / oben zu einem Centro zuſamen zie⸗ 
hen / vnnd ein Linien ſo der Horizont iſt / wie ein Diameter durch denſelbigen ziehen / vnnd neben 
zu beiden / oder doch zu einer ſeiten / ein Linien über eck / biß inn den winckel mit lit: A ziehen / wa 
dann ſich die Linien inn den riſſen durch ſchneiden / da zeucht man juſt die Aineas Diametrales 
durch / wie mit Num. I. 2.3. 4. 5. G. zuſehen iſt. Als dann fallen alle eck vom Baw vberſich / vnnd 
auß dem Centro oben herab / inn die Rauten / im durchſchnit da ſie vber einander gehn / als dann 
zeucht man Linien / von einem eck zum andern / wie zuſehen iſt / hernach ziehe man auß den neben 
Linien / auß dem Centro vnd mit den Perpendicularlinien alles auff / ſo kompt folches face 

ei 


Von anordnung der Gebaͤw. 6 


Weilaber jetziger zeit viel vnd mancherley Inſtrument zu ſolchem Werck erdacht worden / 
das man ſolche Grundriß gar leichtlich auffziehen kan / vnd die inn Teutſcher / Lateiniſcher / vnd 
Frantzoͤſiſcher Sprach vorhanden / darauß es zubegreiffen / will ich den Goͤnſtigen Lafer dahin / 
denſelben nachzuſuchen / vnnd zuerlehrnen gewiſen haben / ſintemal ich mich mit dieſer ſachen / die 
den Baw nichts ſonders angehen / nicht lang auffzuhalten gedencke. 


L IT. 8. 


J Eil aber etwann Potentaten vnd andere Herꝛen / ſich nicht allwegẽ auß den grund⸗ 

riſſen / noch auffgerißenen Perſpectiuen berichten koͤnnen / So will im Bawen ein 
E bhohe notturfft ſein / das man ſolches von Holtzwerck auffrichte / da dann alle groͤſſe 
5 “boheſbreite / dicke/boͤſchungen an Bolwercken / Waͤhl Mauren / Streichẽ / Bruſt 

O wehren / Graͤben / Laͤuffen / vnd alles nach dem jungẽ Maßſtab / auffzogen / vnd fuͤr 
augen geſtelt werden kan / wie es gebawen werden ſoll / darnach man ſich zurichten: Bi ſolches ins 
Werck zurichten / ſoll erſtlichen alles von gutem ſatten / weiſſen / Linden holtz / vñ ein boden gemacht 
werden / inn voͤlliger groͤſſe / Als der gantz Baw auſſen vnd jnnen wird / darnach macht man wide⸗ 
rumb ein boden von holtz / der im jungen Maßſtab ſo dick / als der boden / auffs Waſſer iſt / da man 
Bawen wird / darnach reiſt man auff den vndern boden / wie der Baw ſein ſoll / demnach reiſt man 
den andern obern boden auch / vnd ſchneidt den auß / vñ leimt jhn darauff / darnach ſtreicht man die 
Waſſer / mit einer Waſſerfarben an / vnd die Boden mit jhrer farb / auch alle Gaſſen / Plaͤtz / Kir⸗ 
chen / darinn verzeichnet / Nachmalen macht man alle Bollwerck / Waͤhl / Mauren / Thurn / vnd 
ſtreicht ſie mit ſeim faͤrblein an / die Waͤhl vnd Erden gruͤn / alles was eckecht iſt / muß ſauber ge⸗ 
macht / wo es rund iſt gedraͤhet werden / die fenſterle ſchwartz / vnnd die daͤchlein roth angeſtrichen / 
von runden guͤffen knoͤpfflein / auff das was Thuͤrn / Wachthaͤußlin / vnnd anders iſt geſetzt / deß⸗ 
gleichen außwendig der lauff / dachung vnd boden / auch auff geleimpt / vnnd mit farben angeſtri⸗ 
chen werden / wie an diſem durchſchnit / mit Lit: S. vngefaͤhrlichen zuerſeheniſt. 555 
Wenn man nun vngefaͤhrlichen weißt / wie man Abtheylungen / Viſierungen / Grundle⸗ 
gungen / vnd Modellen machen muͤſſe. So muß man nun zum rechten Werck foꝛtſchreiten. 


Das III. Capitel. 


Wie die Baͤw ins Werck zubringen / anzulegen / vnd 
was fuͤr Ordnung darbei gehalten werden ſoll. 


Ann man dann newe Veſtungẽ bawen / oder alte oͤffnen 
wolt / ſo muß zu vorderſt ein fleiſſige Wacht vnnd bevorab / da ſolche an 
grentzen / frontieren vnd denen orten / da man taͤglichen vberfals vnd an⸗ 
ders zugewarten / gelegen / gehalten / vñ dieſelbig zu Tag vnd Nacht vol⸗ 
gender geſtalt angeordnet werden. | 
Die Tagwacht wird alſo geordnet / wann man den Boden vers 
Mo zeichnet / die Pfaͤlgeſchlagen / vnd man die Erden anhebt auffzufuͤhren / 
Os vnd man vngefaͤhrlichen weißt / wo die ſpitzen der Bollwerck / deßgleichẽ 
die ſpitzen der Lauffgraͤben hinkommen / ſo ſoll man daſelbſthin ein Wachthaͤußlin / wie auch mit⸗ 
ten zwiſchen den Bollwercken ordnen / alſo wann ein Baw 6. eck hette / müßten 12. Wachthuͤt⸗ 
ten ſein / doch muͤßte nur an einem oꝛt / die vollkommen Tagwacht vnd daſelbſt ein Vhr oder Zei⸗ 
ger ſein / damit das einer allwegen in drey ſtunden / herumb kaͤme / das wehr von einem eck biß zum 
andern ein halbe ſtunde / da muͤßt er fort gehn / biß zum andern Wachthaͤußlein / vñ kaͤme alle halbe 
ſtund ein friſche Wacht mit einem Knecht / vnd kamen im Sommer langen Tagen 18. Knecht 
auff die Wacht / der Wachtmeiſter / oder wer da wer / muͤßte alle halbe ſtund leuten mit einem 
Gloͤcklein / ſo giengen ſie zu mahl fort / vnd da allwegen einer ledig wuͤrd / trette ein anderer an / vnd 
wie ſie am abend abtretten / muͤßten dieſelbigen morgends widerumb jhr Rundung vollenden. 


So aber die Tag abnemmen / oder ſehr kalt Wetter were / kan ſolches N die zeit auch 
n 13 

darnach verkuͤrtzt werden / vnd muͤßte dieſe Wacht / ſo lang der Baw wehret jhren fortgang haben / 
die Nachtwacht muß zu Nacht jnnwendig auff den angefangenen Bollwercken mit guter hut / 
von eitel Schuͤtzen gehalten werden. Solche Wacht ſoll am Tag niemands frembds / er ſey wer 
er wol / von auſſen her zum Baw laſſen / ſo bald der Bawmeiſter oder deſſen Befelchhaber die Ars 
beiter hat auffgefuͤhrt / Es ſollauch vnder den Arbeitern kein Argwoͤniſcher gehalten werden / noch 
kein Arbeiter einen Frembden mit auff die Arbeit nemmen / Wenn aber von auſſenher ein Fremb⸗ 
der wolte darzu gehen / ſoll ihn der naͤchſt auff der Wacht abruͤffen / ein mahl oder drey / wolt er 
nichts darauff geben / ſoll er Fewr geben / oder ein verlornen Schutz thun / vnd dañ mit dem Gloͤck⸗ 
lein leuten / ſo allen Morgen mit inn die Wachthaͤuſſer gethan werden ſollen / vnd alle die naͤchſte 
darzu lauffen / wa man ihn fangen kan / dem Hauptmann / Wacht oder Bawmeiſter zufuͤhren / 
wer dann vorhanden iſt / vnd jhnen examinieren / ob etwas vorhanden. Als dann jhn in die Eyſen 
ſchlagen / wa nicht mit rauhen worten abweiſen / dann es ſehr gefaͤhrlich Frembde ſolche anlegung 
eines Bawes ſehen zulaſſen / Denn ich da ich ein ſolchen Baw anlegen zuſehen bekaͤmme / wolt ich 
bald wiſſen wo demſelben zu zukommen were. Es ſollen auch alle Fuhrleut vor den Wachten ſtill 
halten / ſo ſtein vnd andere Materia zum Bap fuͤhren / biß die Wagenknecht zu jhm kommen / vñ 
ſie an die ortleiten / dahin ſolches gehort / vnnd ſolches ſoll alſo lang wehren biß der Baw alſo hoch 
F man jhn nicht wol mehr erſteigen / vnnd von jhuen vber den euſſern lauff ins Feld ſehen 
an. 


Da aber gebaͤw zuvor von Mauren vnd Thuͤrnen daftünden/ muß ſolches (was nicht zu 
nutz kommen kan) hinweg gebrochen werden / darzu ob man wol allerhand Inſtrumenta hat / 
iſt keins tauglicher noch beſſer dann die groſſen Brechſchrauben / ſo der alt Meiſter Lienhart Dans 
ner zu Nürnberg erſtlichen erfunden vnnd gemacht hat / welche auff 5. oder 6. Schuch lang / im 
Diameter auff 4. Zoll dick / vnnd inn einem Stock wol gefaßt onnd verſehen ſeind / wie mit lit: T 
zuſehen / hindenzu ins Erdreich / da werden gute ſtarcke Baum eingelegt / oder geſetzt / vnd nach der 
ſeiten auff Schraͤgen gelegt / oben mit einer Moͤßinen blaten / darauff man ſtarcke Baum wider 
die Mauren ſetzt / vnd alſo demnach mit einem / oder zweyen langen Schluͤßlen anzogen / ſo wuͤrfft 
es Mauren / die 10. 12. biß vber die 15. Schuch dick feind hernider / wie dann er Danner im 
Fraͤnckiſchen Krieg / Blaſſenburg / Landſperg / vnnd Margraͤffiſche Schloͤſſer / Mauren vnnd 
Thurn / ſo auff 16. Schuch dick geweſen / vnd man nicht brechen hat koͤnnen / hernider geworffen 
hat. Man kan auch alle groſſe Pfaͤl / verſenckte Schiff / vnd guͤter / mit herauß / vnnd vberſich he⸗ 
ben / ein ſolch gewaltig / nuͤtzlich gut Inſtrument / als man haben mag iſt es / darvon alles zuerklaͤren 
viel zu lang wurde. 


LIT. V. 


auff 12. oder 2. Zoll im Diameter dick / vnnd auff anderthalb Schuch lang / inn 

4 O den Pfal geſchlagen werden / vnd dann auff to. Schuch darvon auff Pfaͤlen zwen 
Schuch hoch Dielen oder ſaubere Breter im Circkel auff genagelt / vnnd vom Centro ein run⸗ 
den riß darauff gemacht / vnd ſoviel eck oder Bollwerck / das Caſtell oder Baw haben ſoll / alſo viel 
ſoll es heilung haben. 

Als zu einem Exempel ich will ein Caſtell von 6. Bollwercken machen / ſo muß ich es in C. 
theyl juſt abtheylen von Centro zumeſſen / nun muͤß man am eyſen Nagel ſtarcke Corden oder 
Schnuͤr anmachen oder legen / vnnd vber die verzeichnuß der Bretter / vnnd alſo hinauß 1000. 
Schuch meſſen vnd gezogen werden / vñ daſelbſt ein Pfal geſchlagen / von dannẽ mit der Schnur 
zu rings herumb gegangen / vnd allwegen wann man auff die verzeichnuß kompt / widerumb ein 
Pfal gefchlagen werden / man muß aber vom erſten Pfal / biß an dieſen auch ooo. Schuch fleiffig 
meſſen / der Schnur nach / ſo kompt vom Pfal zu Pfal / wie auch vom Centro allwegen 1000. 
Schuch / dann allwegen ein leng vom Centro / in der Circumferentz den 6. theyl thut / vnnd ſolche 
eck ſollen allwegen rerſtanden werden das ſie nur eck ſeiend / dann fuͤr dieſe Lien vnd eck / welches 
die mitten des Vollwercks ſeind / werden erſt die Bollwerck oder Paſteien mit ſolchem vortheyl / 

Bon Anordnung der Gebaͤw. ze 


vnd gelegenheit die es leiden / vnnd die noht erfordern thut hinauf gebawen / damit man aber nicht 
allein dieſes / ſonder weiters mit mehr ecken verſtehen koͤnne / ſo ſoll fleiffig auff die verzeichnuß / 
mit X. gemerckt vnd acht gehapt werden. 


11 X. 


WS Ann wolt man ein Baw oder Veſtung (es ſey mit wie viel ecken das woͤl haben / 
N NZ ſo mach oder meß ich allwegen von eck zu eck 1000. Schuch / in ſolchem kan ich zum 
0 8 . beſten meine Werck bawen / Es ſey dann ſach das mir die Bollwerck an 4. 5. oder 
n 6. ecken inn der mitten wolten zu eng zuſamen kommen / fo muͤßte ich die etwas nach 
gelegenheit erſtrecken / damit ich die Caualier Ritter oder Katzen deſto baß darauff 
ſetzen konte / So viel aber die recht ordnung antrifft / will ich von 4. biß inn 16. eck vermelden. 
Dieweil aber nimmermehr kein Dreyangel gebawen wird / oder kan werden / vnnd da einer 
ſchon ſtůnde / wolte ich / das man den hinweg / vnd abbreche rahten / dieweil aber etlich em Driangel 


zubevoͤſtigen vnmoͤglich achten / hab ich nur ſchlecht wie mit Linien 12. zuſchen / einen allhero vers 


EBIT. X. 
| JE ich dann zugleich ein verzeichnuß zu Bruſtwehren / abdachungen / flachen 
N vnd ruͤnden / damit ein juſte abtheilung fich begibt lit: Y auffgeriſſen / von welche 


hernach an feinem ort meldung geſchehen ſoll / die hie auch zu ſehen iſt. 
Aber inn voriger verzeichnuß mit lit: & iſt von 4. ecken vom Centro 708. 
Schuch von eck zu eck 1000. vnnd inn der Circumferentz 4000. Schuch / der 
Diameteri 416. Schuch / Die F. eck haben vom Centro so. Schuch von eck zu eck 1000. vnd 
inn der Circumferentz 000. der Diameter 17 04. Schuch. 
Die 6 eck haben vom Centro 10 oo. von eck zu eck looo. vnnd in Circumferentz ooo. der 
Diameter 2000. Schuch. 
Das 7. eck hat vom Centro 19. võ eck zu eck ooo. Schuch / der Circumferentz ooo. der 
Diameter 2300. Schuch. a 
Das d. eck hat vom Centro 1300. von eck zu eck 1000. die Circumferentz 8000, der Dias 
meter 2600. Schuch. 
Das ꝛ0. eck iſt von Centro 1615. von eck zu eck looo. die Circumferentz 10000. der Dias 
meter 3230. Schuch. 
Das 12. eck hat vom Centro 1930. von eck zu eck 1000, inn der Circumferentz 12000, 


uch. 
Das 16. eck hat von Centro 2580. von eck zu eck looo. im Circkel 16000. im Diameter 
5160. Schuch. 
Bei welchen ichs bleiben laß / dann ſchwerlichẽ ein Veſtung in der rundung / mit mehr ecken 
gebawen wird / will man aber ein groͤſſer / oder weitere mit mehr Vollwerckẽ bawen / ſo kan ſolches 
im Werck ebenmeßig / auch abgemeſſen vnd außgerechnet werden / wie die vorigen auch. 


Das HIT, Capitul. 


Mit was weg vnd Ordnung der Hauptbaw angericht / 
vnd angriffen werden ſoll. 


S iſt leicht zu muthmaſſen wie auch abzunemmen / das 
wann man einen Baw ſonderlich aber einen groſſen vorhat / das einem 
Bawwmeiſter allein / alles anzurichten vñ auffzuſehẽ vnmoͤglich / derhal⸗ 
ben die notturfft Leut erheiſchet / die er als Werckmeiſter gebrauche / vnd 
zu ſich nee vnnd wer rhatſam vnnd ſehr gut / das ſolche Steinmetzen / 
Maurer / Schreiner vñ ſolche Leut weren / die ſich auff den Eirckel Bi 
ſierungen / auch Stein / Kalck / Holtz vnd anders verſtuͤnden / damit al⸗ 
les recht / geoꝛdnet / gelegt / verſetzt vnd nach der rechten Hauptviſierung 
angeordnet wurde. B 

| Der Erfte Theyl diß Buchs / 

Dieſe Viſierung ſoll man nitjederman ſehen / oder daruon abmeſſen laſſen / ſonder fie ſolle 
die Maͤß daruon nemmen / vnd ins Werck tragen / vnd kein verzeichnuß daruon laſſen hinweg ge⸗ 
ben / damit man nit wiſſe / wie ſolches jnnwendig gebawen ſeie / oder werden wird / ſonſt kan viel be⸗ 
denckens / darauß erfolgen / dann man ſeltzame / geſchwinde Koͤpff find. 

So bald man aber im Graben anhebt zugraben muß man darein (wa moͤglichẽ) Brunnen 
zum trincken vnd zum Kalck / Steinhuͤttẽ / vnd anders oꝛdnen / im raumen vnd ſchuͤtten der Erde / 
muß man gute achtung geben / das alle gute zehe Lettichte Erden / zu naͤchſt hinder die Maur ges 
baͤw / vnd Maurengeſchůt / außgebreit / vnnd hart auffeinander mit Stempffeln oder Stößelen 
geſtoſſen wird / welche ordnung auch im auffſetzen dermaſſen zuhalten iſt durchauß. = 

Da man auch gute Erden antreffenthetfo zu Maur oder Bachſteinen nutz vnd gut were / 
ſoll man allda die Stein machen / vnnd bei dem Bam ſchichtenweiß auff einen hauffen legen / den 
Kalck / Stein mit einander beijedem Baw brennen / wie dann an vielen oꝛten geſchicht / die bachen 
Stein aber muß man inn drey Sorten außſchieſſen / die wolgebranten / außwendig fuͤrs Haupt 
an das Wetter / die andern jnnwendig fuͤrs Haupt / gegen der Erden / oder Gewoͤlb / die vbelſten 
gebrandten in die mitten / die ſeind durſtig / ziehen alle feuchtigkeit an ſich / vnd werden in mitlerzeit 
vber die maſſen ſo hart / als die andern / ſolche Regel ſoll man allenthalben halten / vnd gut achtung 
darauff geben / damit alles was auffgebawen wird / ein guten beſtand / nicht allein am Wetter / ſon⸗ 
der auch wider den Feind / vnd fein anklopffen haben möge / derhalden inn allen ſolchen Wercken 
gute achtung ſollgethon werden / durch die Auffſeher. en 

Wenn man aber noch tieffer zum Waſſer vnd quellen kompt / fo gibt es ſand / grien vnd kieß 
den beſten kan man vnder den Kalck brauchen / aber der ander grobe muß inn der Veſtung / als zu 
den Bollwercken vnd Waͤhlen / wol jnnwendig vnd hinderſich geſchuͤtt werden / damit der im be⸗ 
ſchieſſen / vndergraben / vnd ſprengen / nit mog erꝛeicht werden / darauff dann gute achtung zuthun 
außwendig aber were es ſehr nutzlichen das der gantze lauff / fuͤterung vnd abdachung / mit eitel ſol⸗ 
chem groben Kiß vnd Grien von grund auff erſchuͤtt weren / damit koͤnte der Feind deſto weniger 
ſchantzen / vnnd durchbrechen / Es were auff der abdachung / oder im vnderſich graben / durch die 
fuͤterung / noch viel weniger im Graben damit ſchantzen / dann ſie dem Feind nicht allein kein nutz / 
ſonder auch wider jhn iſt vnd ſich außbreit / ſintemal ſie einfaͤlt / vnd im ſchuͤttẽ nit kan veſt gemacht 
werden / auch wann man darein ſcheußt / ſehr vmb ſich ſchlecht. 

Wann nun tieff genug gegraben iſt / vnd man will anheben / die Bollwerck zuordnen / muß 
widerumb von newem die Schnur gezogen / vnnd alſo breit fuͤrgenommen werden / als das gantze 
Fundament wirt / vnd auff bo. oder zum lengſten 80. Schuch lang fuͤrgenom̃en werden / vnnd da 
anheben ins Waſſer zugraben / doch find die Fundament vnderſchiedlichen / als naͤmlichen. 


1. Auff Felſen vnd Stem. 4. Inn See. N 
2. Auff Kieß / oder trucken Erden. 5. Inn Brunnwaſſern. 
3. Im Moß. 


Weieilaber am Waſſer / vñ den Brunnen / das Principal ligt / ſo will ich jetzo allein von dem⸗ 
ſelben handlen / ferners wenn ich hernach von den andern hohen vnd trucken Erden handle / ſo will 
ich zugleich die Fundamenten faſt alle darbei anzeigen / damit ich nicht jedes mahl / von newem wis. 
derumb darvon meldung thun muß. 


Das V. Capitul. 


Von allen Fundamenten beſonders / wie die Bolwerck inn 
Waſſer gelegt / vnd gebawen werden ſollen. 


1 


5 8 VM Veftungen / beuorab vmb die Bollwerck oder Pa⸗ 

ed ſteien / ſeind die tieffen Gräben vnnd Fundamenten die beſten / welche in 

a > eitel Brunnen waſſern ſtehen / dann der Feind kan die Fundamenten nit 

( 2) 2 vndergraben / vnnd ſprengen / ob er ſchon den Graben außfuͤlt / man muß 

aber fleißig achtung geben / ob außwendig herumb fluͤß / oder tieffungen 

\ ) 1602 ſeind / die teffer ligen dann dieſe Graͤben / wolte man aber die Graͤben nit 

lieffer machen dann die fluͤß ſeind / ſo iſt es falſch / dañ wann die Waſſer 

A groß haben die Graben Waſſer / fallen ſie / fo werdẽ die Graͤbẽ auch tru⸗ 

cte / derhalben muß alſo tief gegrabẽ werden / biß man auf rechte lebendige Bꝛunnenquellẽ 1 2 * 
mu 


Von Erſuchung der Fundament. 8 


muß man ſehen / das man ein Schuch 4. oder 5. zum wenigſten darunder komen koͤnde / Alſo wann 
der Feind ſchon ein ſtollen / inn Graben treibt / vnd das Waſſer darauß in nidrige tieffen / vnd xlu ß 
richten woͤlt / laufft doch nur das todt Waſſer hinweg / dann er das lebendig Waſſer nicht abſtol⸗ 
len / noch wegweiſen kan / dann alle quellen gleiche hoͤhen haben / vnd ob ſchon viel hinweg laufft / ſt 
doch allwegen anders da / vnd kompt noch mehr hernach / zu dem weil alle Fluͤß hoͤher dañ die quel⸗ 
len ligen / wird der Fluß mehr zu den quellen inn die nieffen / dann die quellen ober die hohe begeren / 
wie vns die Natur ſelbſt zeiget vnd lehret. 
b Will man nun zum rechten Fundament raumen / vnnd vnder das Waſſer / muß ſolches nit 
vber 60. Schuch lang / oder noch kuͤrtzer genommen / vnd außgewoꝛffen werden / vnd alſo breit / 
das zwo oder drey ſchwellen / neben einander ligen koͤnnen / welche ſo fie von gutem grienem Eyche⸗ 
nem holtz ſeind / ſo faulen ſie deſto weniger / wiewol duͤrꝛes auch gut iſt. Doch muß auff allen ſeiten 
herumb auff vier Schuch Spacium oder Platz gelaſſen werden / damit man das Schoͤpffwerck 
darein ſetzen kan / vnnd zum tieffeſten wol zum Fundament zukommen ſey / ſolches aber kan deſto 
baß geſchehen / da man weniger oder kürtzeru Platz vnd raum vor ſich nimpt / vnd ſeind die Waſ⸗ 
fer deſto beſſer zuerſchoͤpffen / ſonſt ſeind ſie boͤß zuerheben / vnd hindern ſehr am Werck. 
Solches raumen aber im Fundament muß allein verſtanden werden / ſo dick als die forder 
Maur iſt / vnd ſo lang / vnd breit / als man auff ein mahl fuͤrnimpt die Pfaͤl zuſchlagen / vnnd den 
Roſt legen will. Die Pfeiler / gewoͤlb / vnnd hinder Mauren / doͤrffen keines geſchlagenen Funda⸗ 
ments / noch Roſts von Holtz / Es ligt alles an dem fordern Baw / roſt vnnd Fundament / ſo denn 
laſt heben muß / das hinder theil wann ſolches auff einem ſatten grien ſteht / hebt / vnd halt es genug⸗ 
ſam. Man muß auch weil man in die Quellen raumpt / ſtreng fchöpffen/ wann es ein fluͤßlin dar⸗ 
bei hette / kan man geſchwind mit einem Rad / ein Gumppen ſchoͤpffwerck anrichtẽ / ſonſt hat man 
allerhand Schoͤpffwerck / mit Haſpeln / Kuglen / Rollen / Ketten / Wannen Ziehe vnnd Hebwerck 
doch befinde ich das Hebwerck / mit den Gumppen zum allerbeſten / geſchwindeſten / auch das zum 
meiſten Waſſer hept / ſanfft zu ziehen vnnd geſchwind anzurichten / von einem ort zum andern 
auch offt zwo / drey / oder viere / nach dem es die noht erfoꝛdert zuſamen zuſetzen iſt / Es werden ſol⸗ 
che Teuchel oder Canall / darinn das Schoͤpffwerck oder Gumppen auff vnd ab zogen wird / von 
gantzem Fornen holtz außgebort / oder aber man kan ſie von vier Bretern zuſamen fuͤgẽ / jnnwen⸗ 
dig inn Diameter auff s. oder 9. Zoll weit / die Ventil von Leder / mit Eyſen beſchlagen / daran ein 
ziehe ſtang / die obẽ in der Wag / mit einer zwerch / oder druckſtangẽ angemacht iſt / ſolches hebt / auff 
10. oder 12. Schuch waſſer vberſich / das es durch ein Abloß zum Außfluß kom̃en kan / vndẽ muß 
aber dz Ventil in eim Korb ſtehen / damit kein vnrhat / als von ſand / ſtein vñ anderm darein kome. 
In die Waſſer vnd quellen aber muͤſſen Daͤm̃ gemacht werde / mit ſtarcken Pfaͤlen / ſtarck 
vnd geſtrebt geſchlagen 3. oder 4. Schuch bꝛeit / im boden breiter dann oben / damit ſie halten / vnd 
jnnwendig mit Dielen tartſchen gemacht / vnd daran genagelt / mit guter fatter Erden / oder Letten 
außgeſtoſſen / vnd denn darauff das Schoͤpffwerck angericht / aber an newen Gebaͤwen / darff es 
fein nicht dann man allwegen fo viel Erden muß ligen laſſen / das man ſolches beſſer was die noht⸗ 
turfft erfordert) verrichten kan. i 
Wann nun alſo geraumpt / der boden geebnet / vnnd tieff genug iſt / ſo muß das Funda⸗ 
ment vnd Pfaͤl die von guten grienen Eychen / wo nicht doch von Erlen holtz / nnd im Diameter 
auff 10. Zoll / in alle weg dick ſeind / geſchlagen werden. Man pflegt ſie mit allerhand Inſtrumentẽ 
zuſchlagen nach notturfft des bodens / dañ wann derſelb luck iſt / ſo muͤſſen die Pfaͤl deſto lenger fein 
dann der rien oder Kieß iſt allwegen in einer herten / das die Erden nit iſt / darauff gut achtung ge 
thon werden muß / an etlichen enden da es nit vil holtz hat / als auff der Campana / da hat es Kreydẽ 
ſtein / die legt vnd ſtoßt man zu den Fundamenten / an etlichen orten Kolen / Stein vnd andere. 
Anno 15 60. hab ich zu Antdoꝛff geſehen / als man die jetzige newe Statt bawet / das man bei 
der Rottenpoꝛten der alten Statt Fundament antroffen / fo auch von Kreydenſtein geſtoſſen was 
ren vnd darauff gebawet woꝛden / die ſeind alſo zuſamen verwittert vnnd gewachſen geweſen / das 
mans mit groſſen ſtucken ſchwerlichen kaum hatkoͤnnen von einander bringen / vnnd nit beſſer hett 
fein koͤnnen / wo mans an enden da es were nutz geweſen / hette haben moͤgen. . 

Es legen etliche nur die Roͤſt von holtz geſchrenckt / ſchlagẽ in die vierungẽ Pfaͤl / etliche fuͤllens 
nur mit truckenem zeug auß / vñ ſtoſſen Kolen darein / welche beide meinungẽ auch gut ſeind / doch 
ſind die geſchlagenen / vnd außgefuͤlten vierungen / wañ der Roſt ſchon auff Pfaͤlen ſtehet / die beſtẽ 
vnd ſterckſten / werden auch nur etwann zum tragen / als zu Thuͤrnen vnd andern ledigen Mauren 
genoſ̃en / da ein gleicher groſſer laſt auffſtehet. Aber 


Der Erſte Theyl diß Buchs / 

Aber die Gzebaͤw vnd Mauren / da ein ſchwerer laſt hinderligt / druckt / vnnd voꝛ ſich ſcheubt / 
muͤſſen mit anderm voꝛtheil vnd ſtercke / verſehen ſein / wie folget. i 
Der vrſachen wegen / wie oben gemeldt wolte ich die Fundamenten auffs ſterckeſt zu ſolchen 
gebaͤwen ſchlagen / deren ſchlag zeug / man mancherley hat / Als mit Bloͤche / Zügen’ Rollen / doch 
dunckt mich / zu ſolchen Fundamenten / das beſte Schlagwerck fein das geſchwind zuſthlagen vnd 
fortzurucken iſt / da man zu beiden ſeiten ein freyen zug haben kan / vnd gleich geſetzt kan werden / fo 
man mit der ſaul ſchlecht / welche von Metall goſſen vnd auff . Centner ſchwer iſt / vnnd henckt 
an einem langen ſchragen / zwiſchen zweien laͤuffen inn einer nutten / mit zwey Ohren / oben inn 
zwoen Rollen / daran zwen zuͤg da auff jeder ſeiten 8s. Mann ziehe koͤnnen / der geht fein geſchwind 
auff vnd felt ſatt / Am Pfal muß ein man ſtehn / der den Pfal ſetzt vnd Regiert / Oben kan man die 
Katzen oder Roll mit einem zug foꝛtrucken / auff ein andern Pfal. Vnnd ſolches iſt inn ſolchen 
Fundamenten / das beſte ſchlagwerck / Aber zu Brucken vñ Jochen / nim̃t man das groß Schlag⸗ 

werck / das iſt ein anders. ö 


5 * o 5 
Das Kupffer M. 5. 
IE Fundament Pfaͤl / ſollen nach herte des Bodens / genommen werden / auch 
der tieffe halben / dañ zu einem harten oder ſatten Boden / der mit grien ligt / muͤſſen 
die Pfaͤl o. oder 7. Schuch lang ſein / zum Lucken boden / aber / muͤſſen auff 10. oder 
N 12. Schuch lang / vnd im Diametro 10. oder 12. Zoll dick fein. Darnach man em⸗ 
V pfindt / das ein boden ſatt / oder luck iſt / vnd von Eichenem / oder Erlen holtz / doch iſt 
beſſer / von jungem friſchem gruͤnem / dann von alten duͤrꝛen / nach dem ein Land ſolches haben kan / 
ſonderlichen in Waſſergebaͤwen / dar von ich jetzund handie. Tr 15 
Im ſchlagen muͤſſen ſie nicht vber ein Schuch / oder nicht ſo weit / der Schnur nach von 
einander geſchlagen werden / die ander Reyhen Pfaͤl darhinder / auch alſo vnnd nicht vber 3. Zoll / 
von der fordern reihe einen vmb den andern verſetzt / vnd geſchrenckt / Alſo auch die drit / oder vierdt 
reyhen. Alſo daß allwegen die ſchwoͤllen inn der mitten des Pfals zuſamen ſtoſſen wie mit lit: E 
vorgeſtelt / vnd punetiert zuſehen iſt / auff das wann 2. oder 3. ſchwellen hinder einander gelegt / ihr 
tragens haben moͤgen / doch muͤſſen die Pfaͤl oben fein eben dem Richtſcheit vnnd Bleywag nach 
inn die lenge abgedechſt / oder obgedacht ſein / hinderſich muͤſſen ſie ſich der Mauren nach / gegen 
dem Centro zuſencken. s Ae | 
Es muß auch allwegen in jeder reyhe in zo. Schuhen vngefahr / oder ſo lang die ſchwellen 
ſeind / breite Pfaͤl hinder einander geſchlagen werden / darauff die ſchwellen zuſamen ſtoſſen / wie 
mit lit: A auff den Pfaͤlen bezeichnet iſt. * Du: 
So muͤſſen auch die Pfaͤlgegen dem Baw zu / hinderſich geſenckt / fein eben abgedechſt / vnd 
mit einem Richtſcheit vñ Bleywag ( wie erſt gemeldt ) juſtiert werde / vñ im fürziß mit lit: B zuſe⸗ 
hen iſt / wann man die Pfraͤlgegen dem Baw etwas ſchlim der Maurẽ nach ſchlagen koͤnte / were es 
nicht boͤß / gebe ein deſto beſſers / vnd gleichers tragens. W. | 
Elliche ſchlagens gleich / vnd ſenckens mit gevierten ſchwoͤllen zwiſchen jnnen / welches aueh 
nicht boß / werden aber vom ſchlagen etwas geſpalten oder ſchadhafft / Mann neme welchen / weg 
man woll / ſo ſeind die geſchlagenen Fundamenten die beſten / vnd ſterckeſen. 
Die ſchwoͤllen alsdann müflen auch / ewann / auff z. oder 4. Zoll dick / vnd inn die Schnur 
gleich behawen / vnd abgeſtoſſen werden / vnnd dann auff die Pfaͤl gebort mit Eychen zapffen / ver⸗ 
ſpuͤnt / mit Klammern gehefft / vnd dann ein Pfal 5. oder C. zum fuͤrſchlag fürgefegt/ wie mit lit: 
C zufehen iſt / die geben das beſte / vnd gleichſte tragents. Solchs Fundament muß inn der Bley⸗ 
wag durchauß gefuͤhrt werden. N Pic 
Die Roͤſt aber werden/vongutem Holtz genommen / gezimmert / vnnd kreutzweiß vberein⸗ 
ander geſchrenckt / die vierung im Diameter iſt inn alle weg / oder ſeiten auff 12. Schuch darein 
ſchlecht man Pfaͤl allwegen inn jede Rautten emen an die eck gegen einander über / damit eins das 
ander hebe wie hiebei mit lit: A zuſehen / vnd dann außgemaurt / vnd darauff gebawen / Es iſtauch 
der verjüngt Schuch zum Schlagwerck hiebei verzeichnet. 
Darauß iſt auch abzunemmen wie an druckenen orten / da es doch gleichwol har iſt zus 
wen 

bawen ſey / wo es aber Erden hat / vnd kein Waſſer do fault das holt baldt / derhalben ſolches holtz⸗ 
ſo man an ſolche truckene ort brauchen will / muß alles wol gebrandt / vnnd mit Hartz vnnd oͤll 
weil es noch heiß iſt wol vberfaren werden / damit kein faͤule darzu kommen koͤnne / Etliche aber 
wann ſie ein ſatten boden / in der trucknen haben als ein gut veſtes grien / ſo vderziehen ſie den boden 
gleich mit Kalch vnd Sandt / vnd bawen als denn mit quadern darauff doch nemmen ſie den bo⸗ 
den etwas neff / damit er fornen ein widerhalt habe. 

Auff Felſen / hat es ein ſchlechten weg denn albereit ſchon ein gut Fundament do iſt / allein 
muß man denſelben ebnen / behawen / vnd ein abſatz oder zween machen wie mit litt. A. zuſehen. 

Im Moß vnd See / muß es eitel geſenckte werck haben / mit außfuͤllung von Stemen / ges 
ſchrenckten / beſchloſſenen Eichenen hoͤltzern / vnd mit außſchuͤttung von Sandt / vnd vngeleſch⸗ 
tem Kalch / vnnd muß ſolches allwegen bey den kleinen Waſſern geſchehen / daruon hernach weis 
ters folgen ſol. 

Wann nuhn ( wie vorgemelt) das Fundament geſchlagen / der Roſt oder ſchwellen gelegt / 
vnd alles verſehen iſt / muß man die gehawenen Quaderſtein / vnd alles fertig an der handhaben / 
tag vnd nacht mit dem Maurwerck kmh man auß dem Waſſer komme / wañ man 
mit dem erſten ſchicht ſtein / auß dem Waſſer vberſich kompt / muß man dieweil Pfeyler / vnd die 
hinder mawren auch auß dem Fundament fuͤhren / welche keins geſchlagenen Fundaments noch 
Quader bedoͤrffen / vnnd nur mit gebachenen ſteinen / vnd warmem zeug herauß gefuͤrt werden / 
auff daß man baldt mit dem ſchoͤpffen auß dem Waſſer kompt. 

Was aber hinder der Mauren / vnnd zwiſchen die Pfeiler auffzubawen / vnd zufuͤhren iſt / 
muß von ſtundt an / mit der beſten Lettigen Erden / damit die Mauren drucken bleiben / vnnd die 
Waſſer nit mehr dohin kommen / außgeſtoſſen werden / dann auß wendig / daes von Quader ſtei⸗ 
nen auß den Waſſerquclen außgefuͤhrt iſt / hat es kein not mehr do bleibt es ſtehen. 

In der zeit weil man ſolches verꝛicht / muß man an diſem ort (doran diſer baw ſtoſt) fort⸗ 
fahren / vnd wiederumb ein ſolche lenge / vnd platz geraumpt / vnd fuͤrgenommen werden / auch als 
bald der ſchnur nach ( wie jetzundt gelert worden /) vnd alſo zurings vmb wie weit / lang / breit / der 
Baw dann berahtſchlagt iſt / die Pfel ſchlagen / vnd des Bawmeiſters ordnung nach / ſo er hieriñ 
gibt / fuͤrſchreitten: vnd auffs geſchwindeſt mit fort eilen. 


Das VI. Capittel. 


Mit was voꝛtheil boͤſchung / höhe vnd dicke / alle Maus 


ren / vnd Gebaͤw auch die Bruſtwehren konnen / vnd ſol⸗ 
len auffgefüͤhrt werden / auch von deren Nutzbarkeit. 


Emnach nun der Fundament Baw / alſo wie ihm vor⸗ 

gehenden Capittel gelehrt / auffgeführt / So will nun die Notturfft er⸗ 
. N heiſchen / wie vnd mit was hoͤhe / dicke vnd Boͤſchung die Mauren / nun 

N N ſollen vnnd muͤſſen auffgefüre werden darauff man dann gantz fleiſſig 

V achtung geben muß / ſeitemal daran nicht wenig gelegen / dann es drey 

8 fuͤrnehme puncten hat. | 

O. Erſtlichen muß es den gantzen Baw vnd die gegenwehr vnd laſt 

ee des Wals halten. * 

Zum andern / fuͤr vntergraben vnd ſprengen / vnd den ahn lauff geordnet werden. 

Zum dritten für des Feindts auſſerbeſchieſſung / fellung / vnd Stuͤrmen dienen. 

Die Alten haben die Stattmaurẽ außwendig ſtracks vberſich / oder doch vber ein Schuch 
nit einwerts geſenckt / auffgefürt/ Hergegen haben ſie die Maur vnden etwan auff 10. 15. biß 
inn 20. ſchuchdick von welchem hernach daß 9. Cap. fernern bericht thun wirdt / angefangen / 
vnd vngefahr (minder oder mehr) ein ſchuch zo. hoch auffgeführt / vnd allwegen innwendig inn 
4. oder 5. ſchuhen ein abſatz gemacht / derſelb eins ſteins lang / das iſt / etwan ein FR der 


Der Erſte Theil diß Buchs / 


abſetz etwan 4. 6. oder acht / vnd dann die Erden daran geſchüͤt / vnd vermeinet ſolches ſey gang 
ſtarck vnd veſt / daß aber gantz falfch vñ wider alle Regeln im bawen iſt / dann wann ein Maur al⸗ 
ſo gebawen iſt / ſo hangt fie für fich hienauß / wann der grund darhinder ligt / ſo wird fie noch = 
hienauß zufallen genoͤtet / ſcheuſſet man dann darwider / fo ligtſie baldt im graben / Wie inn diſen 


Dann wann man die Linien den abſetzen der Maur innwendig von Litt. A. biß auffs B. 
zeucht / dann ſie von Litt. B. gegen der perpendicular linien C. oben zu mit gewalt fuͤr ſich leinet 
ſicht man gantz eigentlichen das ſie ſich hienauß hengt / vnnd truckt / vnnd were viel beſſer auch die 
Maur ſtercker / wann die Maur rumkert / vnd das inner auß / vnd daß außwendig einwares ſtuͤn⸗ 
9885 4 fie ſchon Bley recht der perpendicular linien ſtehet / druckt doch die Erden ſolche Maur 

mnauß. „ 

Damit ich aber noch beſſer verſtanden koͤn werden / vñ auch die Mauren jhꝛ recht bekom̃en 
ſo ſoll auffs fleiſſigſt hernach achtung geben werden / wie ich ſolches erklaͤre / dann ſehr mechtig / 
vnd viel daran gelegen iſt. 

Erſtlichen dieweil die beſtendigkeit vnnd ſtercke des gantzen bawes / allein an der Mauren 
ſtercke vnnd habung gelegen / ſeitein mal dieſelbig den laſt nit allein tragen / ſonder auch von auſſen 
dem gegen drang des Schieſſens widerſtehen muß / daß muß man aber von zweyerley arten der 
Mauren verſtehen / die doch nuhr auff einen weg gericht ſein 

Naͤmlichen fuͤrs erſt / wann ein Baw durchauß / ſampt der Bruſtwehꝛen von Maurwerck 
auffgefuͤrt wirdt. 5 

Zum andern wann die Bollwerck / von Erden / aber vornenher mit einem hohen zwinger 
vmbfangen werden / da muß ein gantzer gemaurter baw ſtercker ſein / von wegen des gegenlaſts / 
der Erden / an dieſer aber iſt kein habung / dann allein vnden zum fuß zu / do hat es die groͤſte noht / 
vnd fort begert zudrucken. 

Derphalben hoch vonnoͤtten / daß im vorgemelten grundt des Fundaments / die Maur im 
plano innwendig wol hinderſich hencke / welches ſo ſie jhn 4. oder 5. 6. ſchuhen / r. ſchuch gez 
ſenckt wirdt / geſchehen kan / vnnd die Maur darauff bawen wirdt / da muß man im winckel recht 
des plani bleiben / dann wann die Maur auß wendig jhr Boͤſchung hat / vnnd gegen dem Centro 
ligt in 4. 5. oderc. ſchuhen einen hinein fleucht / inwendig des innern haubts gegen dem Centro 
hinnein / oder der Erden zu oben ſich e ee ſo widerſtrebt ſie allem daß darwider kompt / 
vnnd in dem fie vberſich hinderwerts / zum Centro zu laufft / ſo druckt ſie gegen dem plano vnden 

inauß / vnnd gewint alſo vnden ein breiten fuß / aber oben ſich verjuͤngt / vnd zulaufft / dann alles 
a ſtandt haben muß / es ſeye dann alſo ſtarck / daß es fich ſelbs heben vnd tragen moͤg / welches 
inn keinem werck geſchehen kan / ob auch wol die Natuͤrlichen felſen offt gaͤhlingen M 

ic 

fich ſelbs heben / ſo thut folchesjhreigen ſtercke / aber alle andere Berg vnd Buͤhel / koͤnnen ſolches 
nit / dieweil ſie keinen Felſen haben / vnd doch ein ſchweren laſt tragen muͤſſen / derhalben / damit fie 
nicht fallen / haben fie vnden ein breiten fuß / vñ lauffen vnd verjuͤngen fie fich allgemach oben zu / 
damit jhr eigner laſt ruͤwig ligt / weder von Erdtbidem / Winden / oder Waſſer / ſich nit weiters 
außbreiten koͤnne / alſo wann ſchon etwas auff ſie bawen wirdt / werden ſie daruon nit beſchwert / 
vnnd moͤgen ſolches heben: worauß abzunemen / was alſo Bleyrecht auffgeſchuͤt were / koͤndte es 
ſich ſelbs vor dem fall nit bewaren / noch beſtehen / dañ alles ſo kein habung hat eher zufellen iſt / vnd 
vmfaͤlt / ſo es von etwas ſchweres nach der ſeitten gedrungen wirdt. Derhalben ein dünne wis 
derſtrebende Maur (von 6. oder 7. ſchuhen dick wie gemeldet) viel ſtercker / beſtendiger / gegen 
der Erden / auch gegen dem ſchieſſen iſt / dann ein Bleyrechte Maur die 15. oder 16. ſchuch dick 
t / dañ die Erden innwendig / vnd daß ſchieſſen außwendig druckt ein ſolche zum fall gantz leicht⸗ 
lichen / vnd begibt ſich auch ſelbs dem gewicht noch. 


Daß man aber meint / die Maur die alſo geboͤſcht ſeye / mochte ſich vnden ſchieben / ſolche 
Fan aber dieweil fie innwendig des Plan / auff dem Fundament eingeſenckt / vnd fornen hoher iſt / 
ſich nit ſelbs vber die ſchwoͤllen heben / dann der laſt fich ſetzt vnd nicht erhebt. 
Zum andern / ſobawet man Pfeyler an die Maur / die muͤſſen im auffbawen mit eingezaint 
werden / vnd an der Mauren 4. ſchuch dick / vnd 16. lang ſein / vnd von der Mauren an biß hin⸗ 
den auß allgemach / ſich verjüngen / alſo daß ſie inden zwen / oder zum hoͤchſten drithalben ſchuch 
dick nur ſeien / vnnd muͤſſen mitder Mauren in gleicher hohe auffgefüärt werden / wie Litt. A. zu⸗ 
. der verjüngt ſchuch / zu diefen Mauren / damit man es befler verſtehen kan / ver⸗ 
zeichnet iſt. 


In dem man aber / ſolche Mauren auffuͤrt / nnd bawt/ muß man die beſte Seimige Erden / 
hinder die Maur zwwiſchen dic Pfeyler ſchůtten / die nit vber ein handt oder 3. zoll dick / fein dunn 
außbreiten / vnd mit ſtoͤßlen ſatt auff einander ſtoſſen / wie auch hinder den Pfeilern dem Centro 
zu / dann wann man die Erden nuhr darhinder alſo luck ſchůt / hat es viel jahr zuthun / ehe ſich die 
Erden recht ſetzen mag / vnnd bleiben die Waͤll ſtets mangelhafftig / dann fie ſich ſehr niderſetzen / 
auch nimmer recht ſatt werden / darzu der Mauren groſſen ſchaden bringen. 


Solches zuuorkom̃en / mauren etliche den gantzen boden ſo lang vñ breit die Pfeyler ſeind / 
ein ſchuch 6. oder s. hoch auff / darnach ſetzen ſie erſt die Pfeyler darauff / welches obs wol nit boß / 
ſo erfordert es doch ein groſſen vnkoſten / vnd weil die andern eben alſo gut / ſo laß ich dieſe weiß fal⸗ 
len. Die Maur mag biß vber daß Waſſer innwendig ein ſchuch dicker fein / ſunſt fuͤrt man ſie in 
gleicher dicke biß an den Krantz / wie auch die Pfeyler inn gleicher dicken / von vnden an biß oben 
auß / doch hinden der Mauren noch geboͤſcht / fornen 4. ſchuch / hinden 2. dick / vnnd 16. lang / 
die boſchung aber am lauff der Mauren / mag nach gelegenheit genommen werden / von 4. ſchu⸗ 
hen biß in G. doch das mittel . ſchuch dunckt mich innen vnd auſſen zum Rahtſamſten / das iſt / 
in . ſchuhen hoch / oben ein ſchuch ſich gegen dem Wahl / oder Centro hencke / wo aber ſandige / 
kauf nit gar zum beſten Erden iſt / wolte ich inn 4. ſchuchen / einen inn die Boͤſchung laſſen an⸗ 
lauffen. 

Daß ich aber die Pfeyler alfo fornen her dicker mach dan hinden / naͤmblichen fornen vier / 
vnd hinden 2. ſchuch / des hab ich 3. vrſachen. Erſtlichen dieweil allwegen fornen ein Pfeyler 
vom Andern 12. ſchuch kompt / im Liecht / ſo kommen hinden die Pfeyler im Liechte 14. alſo 
daß ſiefornen 2. ſchuch enger ſeindt / alfo wann ſich der Wahl / oder ſchuͤttung ſetzt / ſo kan ſie nit 
fübꝛ ſich / daß fie die forder Maur druck oder dreng / ſonder wuͤrt wie in einem drechter fornen zuſa⸗ 
men gedrengt / vnd gehalten. | | 

Zum andern / ſodruckts / vnd hebtes in ſolchem die Pfeyler ſatt zufamen/das fie ſich / es ſey 
im ſchieſſen oder ſprengen / weder hinderſich oder fuͤrſich / nach auff ein ſeit begeben koͤnnen. 


Zum dritten / wann ein Maur ſchon hart beſchoſſen / vnd genoͤtet wirdt / kann ſie den Baw 
nit alſo hart erſchoͤllen / als wenn die Mauren ſehr dick ſeind / vnd aller laſt innwendig doran ligt / 
vnnd da man fuͤrwenden moͤcht / dieweil die Maur dünn kan ein Kugel vnnd das ſtreng ſchieſſen 
deſto eher dardurch kommen / zu dem ſag ich / daß daran nichts lige / dann es gibt ein kleinere bewe⸗ 
gung / wann man durch ein Brett / dann wider ein Maur ſchieſt / auff welches ich N an ſein 

nemort / beſſer antworten wil / aber jetztmalvon gantzen Gebaͤwen vñ Mauren / wie die von auf 
fen auffgefuͤrt / vnd gebawen werden / fortfahren vnd ſchreiben. 


Wann nun die Maur biß vnder den Krantz ( das iſt vnder das Geſimbs vnder der Bruſt⸗ 
wehr) auffgefuͤhrt / vnd darhinder wie gemelt mit fatter guter Erden außgeſtoſſen iſt / ſo wolte ich 
wann es die hohe notturfft nit erfordert / daß werck ein gantzes jahr ſtill ligen laſſen / vnnd dieweil 
anderswo bawen) damit der Regen vnnd Schnewaſſer ſich inn die Erden zoͤgen / (die Mauren 
aber wolt ich zudecken) darein ſetzte ſich die Erden viel niderer vnd ſaͤtter auff einander. 


Demnach gegen dem fruͤling / wolte ich zwiſchen den Pfeylern / wiederumb von guter Er⸗ 
den ein hoͤhe ſatt auff einander ſtoſſen / vnd dann von einem Pfeiler biß auff den andern / die Erden 
wie ein Bogen / oder Bockgeſtell / inn die Ruͤndung vberſchneiden / dem Linial / vnnd Richtſcheit 
gleich / dieweil aber die Pfeyler vorn etwas dicker / kompt der Bogen etwas niderer / welches dann 
recht iſt / als dann ein wenig gefeucht / vnd ſauber in die Ruͤndung vberſchlagen / oder geſtoſſen / vnd 
mit einem auffrechten ſtein vberwoͤlbt vnd ſatt beſchloſſen / von Pfeyler zu Pfeyler / wie im grund 
Lit. A. auch im auffzug mit Lit. K. zuſchen iſt / vnd alſo durchauß €. 

Wolte man in mitten noch ein Bogen oder Gewolb ſchlieſſen / oder 2. vñ 3. wie mit Lit. K. 
vnd L. zuſchen / vnd man den vnkoſten daran hencken wolte / wer ſolches auch gut / doch muß ſol⸗ 
ches nach der Mauren / vñ des aͤuſſern Landts hohe genommen werden / von welchem hernach et⸗ 
was beſſers gehandlet werden foll, 


Wann nuhn ſolche Bogen fertig / ſo kan man dann die Bruſtwehr darauff ſetzen / wil man 
von eitel Steinen bawen / ſo kan mans thun / doch wolte ich ehe zu Maurfteinen / dan zu gehawe⸗ 
nen Rathen / dann im ſchieſſen / ſpringen ſie hefftig vmb ſich / alſo kaͤme die Bruſtwehr mit der 
Maur dicke / (welche G. fchuch die Pfeyler 16. 1 5 vnd zufamen 2 2. ſchuch ſeindt / dauon 
zeucht man 3. ſchuch / fuͤr den Banck ab / alſo bleibt die gantz Bruſtwehr noch 19. ſchuch dick / 
welches von feinen dick gnug iſt. 

Ob man auch ſcharten darein / auch in andere Bruſtwehr mache ſoll / wirdt hernach an an⸗ 
dern orten / auch zu leiſt bey dem bericht des ſchieſſens vermeldet werden / will allein ſolches von de 
ſteinen gebaͤwen / ſo gantz auffgefürt / vermeldet haben. 

Der banck wirdt ( wann die Bruſtwehr ſcharten hat) mit zweyen dritten gemacht / oben 3. 
ſchuch breit für die ſchuͤtzen / wirdt aber die Bruſtwehr nider / daß man vber Banck ſchieſſen kan / 
111 9 man die nuhr mit einem / auch wol mit keinem dritt / ſonder bleibt nuhr auff gleichem ebe⸗ 
nem Boden. 


Wann aber im Raht / ſolche Bruſtwehr von Steinwerck zu bawen nit befunden wird / vnd 
gute Erden vorhanden iſt / kan ſolche von lauter guter Erden / ſo dick mans haben will / ſampt dem 
Banck / (wie hernach an andern Wercken ſoll beſſer erklärt) auffgefuͤrt werden / welche an jhr 
ſelbs beſſer iſt dann von ſtemen. 


Were aber kein ſonderliche Erden zum beſten da / ſo kan ein Meurle 2. ſchuch dick / von den 
Pfeylern auffgefuͤhrt werden / inn aller hoͤhe wie die Bruſtwehr fein ſoll / Sie ſeye gleich gebogen 
oder eben / wie mit Lit. G. vnd H. zuſehen iſt / vnd darzwiſchen mit Erden außgeſtoſſen / ſolches 
hebt die Erden gantz veſt. 

Zuuorn hab ich verheiſſen / von der Mauren / wie die ſein ſolle / vnnd daß ſie keiner ſolchen 
dicken bedoͤrffe / beſſern bericht zuthun / demſelben zuuolgen / ſo iſt mein meinung / da es ſich bege⸗ 
be / daß an einer 6. ſchuͤhigen Mauren die ſchuͤtz ſolten zuletſt durchbrechen / fo ſtoßt es die ſtein 
nur in die Erden / vnnd geht die Kugel auch nur hinnein / vnd kan kein ſolche bewegung geben wie 
an einer gantzen dicken Mauren / ob man ſchon die Maur von auſſen haͤr ſehr weit vnnd lang bes 
ſchoͤſſe / vnnd elliche ſtuck von der Mauren inn Graben fielen / kan es doch kein ſonderliche verfaͤl⸗ 
lung thun / dann die Pfeyler / vñ die Erden darzwiſchen bleiben ſtehen / wie mit Lit. I. zuſehen iſt / 
zu dem bleibt die Bruſtwehr oben auff den Gewoͤllben veſtligen / ſie ſeye von Stein oder Erden / 
auff dem Bogen / ſo von einem Pfeyler zum andern geſchlagen ſeind / vnd kan nicht fallen / mann 
wolle dann das Gewolb / oder Bogen auch hinweg ſchieſſen / welches ſchwerlichen geſchehen kan / 
dieweil es der ſchmehlen nachin die lenge zutreffen iſt / vñ vnder hundert ſchuͤtzen / nicht einer recht 
antrifft / vnd ob ſchon ſolches geſchicht / hat es eben den vortheil / daß es nit fuͤr ſich haͤrauß begert / 
ſondern fornen gefangen / vnd zu ruck gehalten wirdt / zu dem hangẽ die Leger der ge, 2 hin⸗ 

erſich / 


Von Aufführung des Gebaͤwes. II 


ſich / ob ſchon der ſchutz / wie hiebey gezeichnet / wagrecht der Linien A noch angeht / kan es weniger 
ſchaden thun / dann wann die Maur den fugen gleich gienge / vnnd noch fo dick were / auch iſt nit 
muͤglichen / daß ein Kugel alſo durch ein veſte Maur 6. ſchuch dick gehn koͤnne / dieweil es / dar⸗ 
hinder mit ſatter Erden außgeſtoſſen / wolt man dann den fugen nach ſchieſſen / geb ſolches auſſen 
ein ſehr hohen ſchutz wie mit Lit. B. angezeigt. | 


Auß angehörten gewiſſen Argumenten iſt gnugſam bewieſen / das ein Maur / ſo einmwarts 
henckt / vnd auff der Erden lehnt nit wol herauß fallen koͤnne / darneben die Pfeiler oder Contra 
forti ſo fornen dick / hindenauß ſchmal / die Erden zum herauß fallen zuſamen drucken vnnd 
alſo veſt halten / deßgleichen halten vnd tragen die obern bogen die Bruſtwehren vor dem einfal⸗ 
len / daß ob ſchon die vorder Maur zerſchoſſen vnd gefallen / ſo ſteht doch der Baw noch veſt / vnd 
iſt zum Sturm noch vnbeſchoſſen / wie vorgemelt worden. Derhalben wann man ſolche Mau⸗ 
ren von ſteinen durchauß auffbawen ſolt vnd muͤſte / ſo muß doch fornen zwiſchen den Pfeylern / 
zum wenigſten / gute zehe Erden gebraucht vnd hinein geſtoſſen werden / damit ſolche Erden ſtehn 
bliebe nit riſſe oder herauß fallen koͤnte. 


Ferner weil etliche meinen / wann die Maur gefallen / ſeye etwas mehr gefahr vorhanden / 
vnd koͤnne als dann das obertheil deſto eher zum fallgericht / vnd beſchoſſen werden / das iſt aber als 
55 kan vor den Pfeylern / auch darzwiſchen nit alſo fallen / ſonder ſtoſt ſich nur herz 
ter zuſamen. 


Die Maur noch beſtendiger anzulegen vor dem fallen / hat es abermalen fein Regel / vnnd 
koſt nit mehr / weder an zeug / noch Coſten dann die andern Mauren auch / vnd wolte ich vom vn⸗ 
dern geſims am Boden oder ſo weit mans beſchieſſen koͤndt anheben von einem Pfeyler biß zum 
andern Bogen zuſchlagen / oder auff zumauren / alfo wann der vnder Bogen gemacht / vnnd bez 
ſchloſſen iſt / wirdt der ander nur auff den (wie ein Bockgeſtell) vnnd alſo biß oben auff (einer 
auff den andern) gemaurt / vnnd doch inn der mitten wol beſchloſſen / vnnd alſo durchauff biß vn⸗ 
der die Vruſtwehr geführt / daß ſie ſich alſo ſelbſt tragen / vnnd muß man fleiſſig darauff acht Has 
ben / daß die anfaͤng / noch die Boͤgen / nit in einander gezant / oder geſchloſſen / ſonder jedes für ſich 
ſelbſt beſchloſſen / vnd gemaurt / vnd alſo die Maur ergaͤntzet werde / wann nun die Maur ſich al⸗ 
ſo hinderſich leinet / die Pfeyler in rechter lenge / vnd proportz ſein / die Bogen recht geſchlagen vñ 
alſo in eitel boͤgen gebawen iſt / daß die Erden in ſich ſelbs druckt / die Mauren daran ſich lenen / da 
dann der Feindt / von auſſen die Maur zum beſchieſſen / ſo tieff nimpt / als er immer kan / ſo kan er 
doch nit mehr fellen / dann was er beſcheuſſet / daß ander Darüber bleibt / wie Gewolber ſtehn / will 
er dann ſolches auch fellen / muß er einen Bogen nach dem andern auch beſchieſſen / zermahlen / 
vnnd fellen / ſintemal allwegen alles was darauff / darneben / vnnd darunder iſt / ſtehn bleibt / wie an 
der verzeichnus mit Lit. M. zuſehen iſt. 

N C 3 


Das Erſte Theil diß Buchs / 


Wolte nuhn der Feind ſolches fellen / vnnd die Gewoͤlb / vnnd Boͤgen / an der auſſer Mau⸗ 
ren / (welche all im Circkel bawen ſeindt / vnnd nuhr ſtein dick vber vnnd hinder einander) alle 
nach der lenge fornen her im beſchieſſen antreffen / ſo muß er einen Bogen nach dem andern hin⸗ 
weg ſchieſſen / was ſolches für ein lange zeit / Arbeit / muͤhe / vnnd vnkoſten fordert / auch an Puls 
fer / Kuglen / vnnd Munition hinweg nimpt / kan ein verſtendiger erachten / innſonders weil 
vber allen vnkoſten / muͤhe / vnnd arbeit erſt nichts rechts verꝛicht / ſonder alles inn der Maur vnd 
Bögen auch inn der Erden ſtecken / kein fall geſchehen kan / ſonder auff den Gewölben / vnnd 
zwiſchen den Pfeylern ligen bleibt / vnnd kein weg noch vortheil zum Sturm durchs Geſchuͤtz 
noch verfallung kan gemacht werden / vnnd diß alles verurſacht allein die Boͤſchung / vnnd an⸗ 
lauff der Mauren / daher wie vorgeſagt / weil die Alten vnſer Voraͤltern (wiewoles noch ge⸗ 
ſchicht) allein die Mauren darum̃ gebawen haben / daß ſie die Erd ſollen heben / daß ſie nit hinauß 
fall / vnd deßhalb die Mauren vnden dick gebawen / nit abgeſetzt / vnd vermeint / daß ſolche gantz 
ſtarck were / Dieſem alten brauch aber / ich nicht folge / ſondern alſo baw daß die Erd die Maur 
heben ſoll / daß ſie weder vom ſchieſſen noch von einiger bewegung herein fallen koͤnne / dern⸗ 
halben weil ſie nichts traͤget / darff ſie auch keiner ſonderer ſtercke / dicke / noch laſtes / weil ſie von 
jnnen nicht kan gedrengt werden / kan auch deſto weniger herauß fallen / weil ſie hinderſich ligt / 
dann gleich wie einer ein Leitter ein ſchuch 5. 6. von einer Mauren ſtelt / vnd ſteigt darauff / ligt 
ſie noch veſter an der Mauren / ſteigt noch einer zu jhm / ligt ſie noch herter an / wil einer oder beede 
ſchon die Leitter zuruck an ſich eben! wirdt er folches ſchwerlich von der Mauren bewegen koͤn⸗ 
nen / ſtelt er ſie aber hart an die Mauren / vnd ſteigt darauff / muß er gut ſorg haben / daß ſie nit mit 
jhm zuruck ſchlag / ob ſchon noch einer zu jhm ſtieg / vnd die Leiter 4. mol dicker vnd ſehwerer we⸗ 
re / vnnd ſie ſich gantz nicht daran huͤben noch bewegten / koͤndte doch ein junger Knab oben ſolche 
beide / ſampt der Leittern zuruck werffen / vnnd huͤlff die dicke / ſtercke / noch breite des fuß herein 
nichts / ſonder das gewicht ſtehet zu auffrecht / vn iſt leicht zubewegen als wann einer an einer auff⸗ 
rechten ſtangen / ein gewicht hat / mag er leicht doran ſtoſſen fo falt es / aber die ſtangen am leichten 
end nemmen / vnd das gewicht vber ſich haben / wi rdt einen ſchwer ankommen. f 


Vnd daß zeige ich allein darumb an / daß nit viel auff dicke Mauren zuhalten / innſonders 
wie gemeldt) die / ſo man vnden ſehr dick bawt / vnd innwendig biß oben auß abſetzt / vnd außwen 
dig inn der perpendicular Linien auffrecht ſtehen / dann wann die Erden daran geſchuͤtwirdt / be 
gibt ſie ſich viel eher zum fall / wann man daran ſchieſt / ſintemal die dicke / der Mauren vnd nach⸗ 
druck der Erden im beſchieſſen von auſſen / vnd innen / ſich viel hefftiger erſchuͤtten / vnd zwo ſter⸗ 
cke ſich gegen einander ſtoſſen / ſichs mehr erſchoͤlt / vnnd nachdruckt / auch baͤlder durchgeht / oder 
weicht / dann wann einer mit einem ſtuck wider ein Maur z. ſchuch dick ſchieſt: falt ſolche eher / 
vnd erſchuͤt ſich / als wann er wider ein huͤltzinnen ſchirm oder wandt ſchieſt / die bewegt ſich weni⸗ 
ger / alſo auch wann einer mit einem Spieß dar wider ſtieß / gibt es ein harten ſtoß vnd bewegung / 
dann wider ein papir / alſo iſt allwegen ein ſtercke gegen der andern. 

Es begibt ſich aber auch / daß der Situs vũ gelegenheit / etwan an einem ort da man bawen 
will / hoͤher dann am andern iſt / alſo auch ein Maur ſo nider iſt / darff darumb im boden nit die 
dicke haben wie an einer hohen Mauren / Derhalben ſollen alle Rahtſchlaͤg / von Mauren / Boll⸗ 
wercken vnd ſtenden / von oben herab gemeſſen / vnd volkommen genommen werden / darnach die 
Boͤſchung ab vnd anlauff / biß zum fuß vnd Fundament genommen werden / alſo auch mit dem 
hoͤhen der Mauren / je hoͤher dieſelbige / je mehr ſolche ſich im Fundament erſtrecken vnd außbrei⸗ 
ten. Derhalben alles fleiſſig muß erwogen / abgemeſſen / verzeichnet / vnd von oben herab genom⸗ 
men werden / damit das Fundament nit zu eng / ſehmal / vnd der anlauff hernoch noch ſchmeler ak 
les mache / dardurch dann oben auff / alle ſtaͤnd leuff / vnd Bruſtwehren verderbt werden / auch die 
ſtreichen ſehaden nemmen / vnd ſich einziehen / vnnd ſouiel ſey von der Mauren Lift. A. ſigniert 
auffs kuͤrtzſt. 

Es moͤcht auch hierauff geantwort werden / ob ſchon ein Feindt der Maur / mit dem ſchieſ⸗ 
fen nit wol zukommen / noch dieſelben fellen kan / hat es noch mehr vortheil / als daß man inn Gras 
ben durch die fuͤtterung ſchantzen / vnnd mit einer bedeckten ſchantz fortfahren / vnnd alſo mit der 
handt arbeit vndergraben / einbrechen vnnd ſehen / ob man zum ſprengen kommen kan / vnnd auch 
von auſſen mit einer verhoͤhung / zum Geſchuͤtz die hohen wehren angreifen / ſampt den ſtreichen 
darmit auch oben auff / alles moͤge gefellt / die Streichen gedempt vnd weng vnder 

de 

deß deſto ſicherer vndergraben vnd geſprengt koͤn werden / vnnd wirdt ein oͤffnung nit allein zum 
Sturm gemacht / ſonder auch die Bruſtwehr oben auff werdẽ abgehaben / durch welches von auſ 
fen deſto befler auff die wehren oder Bollwerck geſchoſſen werden mag / auff das man ein ſichern 
zugang im anlauff / vnd Sturm haben moͤge. 

Aber dieſem fuͤrnemmen des Feinds muß man auff andern weg begegnen / ſehen wo man 
gute Erden haben moͤcht / vnd etwas im baw von Steinwerck meiden / dardurch dem Feindt fein 
fuͤrnemmen / deſto baß koͤndte gewendt werden. 


Das VII. Capittel. 


Wie Mauren / Leuff vnd Bruſtwehren / ſollen 


auff andere weiß / vnd darzu von Erden 
angeordnet werden. 


zeigt mit was vortheil die Maur kan vnd ſol erbawen werden / vnd ſol⸗ 

ches auch genugſam were / an einer veſten / Sobefindt ſich doch nicht 

\\ 1 = Rahtſam ſein / daß man die Mauren ſampt den Bruſtwehren / von 

e 1 0 1. eitel Gemeur auffuͤre / Es ſeye dann ſach / daß gar kein gute Erden vor⸗ 
1 


‚ 0 A handen / vñ eitel / grien Kieß / vñ ſtein zufinden were / welches dem Feind 


= Ach dem ich inn vorigem Bedencken genugſam ange⸗ 


NV 


zum ſchantzen / beſchieſſen / verdecken / einzuſencken / durchzubrechen / vñ 


& 8 zuuerhoͤhen mehr hinderlichen vnd ſchaͤdlicher / dañ dem baw fein wird / 
dann kan man nichts guts zum Baw bekommen / ſo wirdt der Feind noch weniger zum ſchantzen / 
vnd anderm haben koͤnnen / wo aber gute erden were / kan man dieſelbe mit vortheil zu Bachenſtei⸗ 
nen / vnd Waͤhlen brauchen / beides in drucknem / vnd in Waſſern gebaͤwen / wie hernach ſol ver⸗ 
meldet werden. 


Dieweil ich aber melde / das ich wo gut Erden were / nit alles von Steinwerck bawen wolte / 
meine ich die Maur nit durchauff / ſonder nur auff die Menſur / vñ zur Notturfft / wie ich hie ein 
weg drey oder vier anzeigen will / beides an drucknen / als an Waſſergebaͤwen auffzufuͤhren / vnd 
mag wol fleiſſig darauff achtung geihon werden / damit wann ich hernach von aller hand Maus 
ren reden werde / daß ſolche Baͤw verſtanden / vnd vnderſcheiden werden / damit ich nicht allwegen 
ein ding zwey oder drey mal melden doͤrff nit allein in nachfolgenden / ſonder auch in dem was vor 
gemeldet worden iſt. 

Wann nuhn an einem ort gut Erden vorhanden / alſo daß man von grundt auff zum we⸗ 
nigſten vornenher biß oben auff / genug habẽ moͤchte / wolte ich keins wegs die Mauren durchauß 
aufffuͤhren / ſonder nit hoͤher dann daß ſie von auſſen nit mag geſehen / noch beſchoſſen werden / vñ 
von dem lauff bedeckt wuͤrde / wann nuhn ſolche Maur ſampt den Pfeylern auffgefuͤrt / vnnd die 
Bögen oben beſchloſſen wuͤrden / wolte ich ein Bruſtmeurle C. hoch / vnd 2. dick mit ſcharten 
oder ſchutzloͤchern / fornen har darauff ſetzen / mit einer Banck 2. ſehuch hoch / vnd breit / darhin⸗ 
der ein lauff 6. Ichuch breit / daß ein mann dem andern weichen / auch mit einem Pferdt inn beſu⸗ 
chung der wacht oder Ruͤndung darein koͤndte geritten werden / ſolcher gang iſt zu defendierung 
des Lauffgrabens / vnden vñ oben / auch deß groſſen Grabens / ſehr nutzlichen / darinn ſich ſtets die 
ſchuͤtzen erhalten koͤnnen / vnd kan der Feindt ſolchen lauff oder zwinger nit beſchieſſen / Er wolte 

dann ein ſehr hohe ſchantz auffwerffen / damit er folchen zwinger erꝛeichen / oder gar inn lauff kom⸗ 
men moͤchte / vñ ſich do einſchantzẽ / daß würde aber im / weder vom außfal / noch von dẽ ſtreichen / 
noch auch oben herab zugelaſſen werden. 


Zum andern iſt ſolcher zwinger darzu nutz / was der Feind oben vom Wahl herab ſcheuſt / 
von Erden / die kan bey tag / vnd nacht da wider auffgehaben / vñ in einer ſtunden / widerum mehr 
Wale 1 80 8 der Feindt in einem tag herab ſcheuſt / inſonders weil die Kuglen all in den 

ahl gehen. 
N Vornen aber am ſpitz der Wehren muß der gang oder lauff / auff 30. ſchue lang / u beiden 
ſeiten gewoͤlbt ſem / vom fuß des lauffs 9. oder 10. ſchuch hoch / oder aber den boden ein ſchuch z. 

Das Erſte Theil diß Buchs / 
oder 4. tieffer geſenckt / damit das Gewoͤlb deſto niderer wirdt / vnnd auff dem grott vnden biß 
oben auff ſatt geſchlagen / vnnd von Erden oben hinauß zur Bruſtwehr zugefuͤrt werden / damit 
der Feind den zwinger oder lauff nicht oͤffnen / noch durchauß beſtreichen koͤndt / vnnd ſicher dar⸗ 
durch zukommen / vnd alſo dem Feindt ſein fuͤrnehmen (fo viel muͤglichen) abzuwenden vnd zu · 
wehren were. 5 

Ob nuhn wol fuͤrgewendt werden mag / der Feindt koͤnn folches Bruſtmeurlein hinweg 
ſchieſſen / ſo kan es doch nit an allen enden geſchehen / alſo daß allwegen noch etwas dauon ſtehen 
bleibt / vnd zu Nutz kompt / vnnd mit Brettern wider blendungen dahin zumachen ſeindt / damit 
ſich die ſchuͤtzen mit Mufgeten vnd Handtrohren erhalten koͤnnen / auch die Erden ſo vom ſchieſ⸗ 
ſen herab fallen moͤcht deſto ſicher auff gehaben werden koͤnn. 

Derhalben / zu mehrer ſterckung der Bollwerck / wolte ich den wahl / vñ die Bollwerck alle 
fornen haͤr / mit gruͤnem jungen Weyden holtz / auff ein ſchuch ro. oder 12. lang hinein in Wahl 
einlegen / vnd im anſchlagen von Wachholdter / Schlehen / Hagendorn vnd Butten beſehen biß 
an die Bruſtwehr / ob ſchon vnder 10. oder 20. nur eins auffkaͤme / iſt es genug / vñ in der jugendt 
die Hertzlein abbrechen / alſo wachſen ſie nit ober ein oder zwen ſchuch hoch / aber ſehr dick / das halt 
alſo veſt / ob ſchon ſehr vil / vnd hefftig darein geſchoſſen wird / fo gehn die Kuglen nur in dz Erdt- 
reich / geſtreuch vnd die Wurtzlen heben die Erden / vnd laſſen die nit fallen / alſo daß offt inn zo, 
ſchuͤtzen von groſſen ſtuͤcken / nit ein Schauffel grundt herab falt / welches doch wiederumb auff⸗ 
gehaben / vnd erſetzt werden kan. 

Wie aber die abdachungen / laͤuff / fuͤtterungen vnd Graͤben ſein ſollen / auſſen vnd innwen⸗ 
dig / auch wie ſolche muͤſſen / vnnd koͤnnen angeordnet vnd gebawen werden / will ich diß malen nit 
melden vnnd allein bey den Mauren / der fordern Bollwerck beleiben / vnnd hernach von andern 
auch meldung an feinem ort thun / damit eines nach dem andern ordentlichen erklert koͤnn wer⸗ 
den / vnd nit eins fuͤr das ander genommen werde. 8 


Das VIII. Capittel. 


Von Sprengen / wie der Feindt daſſelb vor⸗ 


nemmen moͤchte / vnnd wie demſelben zu⸗ 
begegnen were. 


x Onuhn der Feindt ſehen wirdt / das ſein wolfart alle an 
H demleg / wie er die hohen Wehren neſien / vnnd ein weg von vnden auff 
zu Sturm machen moͤcht / vnd aber befaͤnde / daß jhme mit dem ( im vo⸗ 
rigen Capittel angezeigten weg vnd mitlen) ein ſolches verlegt / verba⸗ 
wen / vñ verhaͤgt were / wuͤrde er andere weg durch beſchantzung des gra⸗ 
>, bens / mit einbrechung der Mauren / vnnd ſprengung des Wahls / off⸗ 
N Gas 3 nung/beides im Waſſer vnd druckenen Graben ſuchen. 
D 0 Wolte nun der Feindt durch / oder vber die fuͤtterung einbrechen / 
durch den Graben ſchantzen / vnd zur Mauren / dem geſicht des Bollwercks zu arbeiten / damit 
er mit vndergraben vnd ſprengen / ſein werck vollbringen / vnd ein offnung zum Sturm machen. 
Die Mauren vnd zwinger aber kurtz / wie hieuor gemeldt ! doch daß ſie nit hoͤher dañ wie die fuͤt⸗ 
terung des Lauffgrabens iſt) auffgebawen ſeind / vnd er der Feindt von auſſen mit dem ſchieſſen 
nit zu kommen kan / vnd derwegen obgeſagten weg fürnemen wolte. So were mein Raht ( da ein 
Potentat dẽ Coſten daran hencken wolt / wiewol es gegẽ dem Erbfeindt kein diſputierens bedarff / 
dann es die noht erfordert) daß man die Bogen oder Gewoͤlb fo von einem Pfeyler zu dem ans 
dern geſchlagen ſeindt / oben offen ließ / mit einem runden oder geuierdten lochauff 3. ſchuch in al⸗ 
leweg / vnnd wo der Feind herzu treibt mit feiner ſchantz / daß man die Erden widerumb alſotieff 
haͤrauß arbeit / das man vermeint nit vber ein ſchuch noch auffs Waſſer zuhaben / alſo das wann 
der Feindt einbrechen wolt / ein lucken / drey oder vier ſchon geraumpt / vnnd die Erden durch den 
zwinger außgefuͤrt were / vnd ſo baldt er durchbrechen wolte / kan man viel eher bey ihm 1 vnnd 

mit Fewr vnd Sprengzeug / gegen jhm arbeiten / vnd alſo jhm vorkommen / ehe er fein Sprengen 
vnd anders fuͤrnimpt / wie man jhm aber im lauff vnd Graben ſoll vnnd kan vorkommen / will ich 
hernach vermelden / wann ich ſolche Mauren etwas beſſer vnd auff andere arten erklaͤren wird / vñ 
alſo viel hab ich mit lit: A zu verſtehen geben woͤlen. Ob nun möchte diſputiert werden / der 
Feind konte mit außfuͤllung des Grabens / vnd anderem / als mit holen verdeckten Schantzen / biß 
an / oder vnder die Maur / als an druckenen orten kommen / vnd ſolches mit groſſem gewalt oͤffnen 
wolt / dem zu fuͤrkommen ( ſoll hernach weiters vermeldt werden) für jetzo will ich allein vier 
arten / von ſolchen Mauren anzeigen vnnd handlen / doch iſt faſt ein / wie die ander / wiewol ein jede 
ein beſſere / vñ ſondere meinung hat / auch von einer der andern kan zugeben / vermehrt / vnnd gebeſ⸗ 


ſert werden. 
II B. 


As Fundament / vnnd auffmaurung dieſes Maurwercks / iſt die forder Maur / wie 
8 Ya zum erſten gemelt / die Pfeiler aber ſeind inn gleicher dicke / dieweil fie darzwiſchen 
2 außgefuͤlt / vnd haben hinden an noch ein gleiche Maur / ſo auff 2. Schuch duͤnner / 
Ns oder nur 4. Schuch dick iſt / daran ſeind Pfeyler auff F. oder 6. Schuch lang / aber 
noch einmahl (als die foꝛdern Pfeilern) enger oder doppel geſetzt / die fordern Pfei⸗ 
ler aber ſo gerad auff gefuͤhrt / haben an der hindern Mauren ein durchgang / vnd wird zwiſchen di⸗ 
fen Pfeilern nicht außgefuͤllt von Erden / ſonder gantz hol gelaſſen / der boden auch darinn nicht ſo 
hoch gelaſſen / wie die auſſer Waſſerhoͤhe iſt. Alſo kan man inn dieſer Holen vnnd Gewolben zu 
rings vmb die Bollwerck kommen / welcher von einer Streichẽ biß zur andern feinen auß vnd eins 
gang hat / oben auff im gang / oder lauff des Zwingers / wird es mit einem vberlengten gewolb / ge⸗ 
gen dem Bollwerck zu beſchloſſen / vnnd inn der mitten oben / kan man ein lufft oder dampffloch / 
auch zum Liecht / vnd zum Schieſſen / zwiſchen jedem Pfeiler ungefähr in mitten / vnden im gang 
ein lucken laſſen / damit ein Mann kan hinein ſtehen / vnd vollig vier 7 75 hoch vom boden ein 
Maurſtein eingeſetzt iſt / den man mit dem Kor oder ſonſt kan hinauß ſtoſſen / vnd mi Muſchge⸗ 
ten dardurch in Graben handlen / vnd das iſt faſt die allerbeſte meynung. 


LIT. . 


I ſe Grundlegung iſt eben wie die nächſt gemelte / allein daß ſolche vornengegen 
der aͤuſſern Maur gebogen iſt / die iſt auch innwendig gegen dem ſchutz viel ſter cker / 
doch ſonſt allermaſſen / oben vnd vnden / wie erſtgemelte. 


LIT. D. 


Siſtdie Grundlegung der Naͤchſtẽ gleich / allein die Bogen gegẽ dem Wahl geord⸗ 
net / heben den Wahl ſehr wol vnd ſtarck / ob ſchon alle Mauren auch Zwinger bins 
weg kommen / ſo hat es doch noch kein noht da / vnd iſt dem andern gleich. 

LIT. E. 
N dieſer Grundlegung ſeind die Speranen / inn vberlengter rundung / bat die 
Maur / auß vnd jnnwendig jhr gleiches thun / wie die vorigen. 


den auff zerſprengt die gewolb vnd wuͤrfft nur die forder Maur zu grund / die hinder Maur aber 
darauff der Wahl rhuwet / kan es nit werffen / dañ das Fewr ſey fo gewaltig als es immer fein mag / 
ſo reiſt vnd wuͤrfft es nur das jhenig / ſo ſich laßt bewegen naͤmlichen wa es empfindt / das es den ge; 
ringſten widerſtand haben mag / dieweil ſich aber die jnner Maur / wider den gantzen laſt des Voll⸗ 
wercks legt / kan ſie nicht weichen / ſonder bleibt ſtehen / aber die forder Maur wañ das e 


Der Erſte Theil diß Buchs / 

vnder dem Fundament / oder im Baw der Mauren ligt / mag ſie ſolche heben / was aber im Zwin⸗ 
ger ligt / kan ſolchen groſſen ſchaden auch nicht thun / dann das es zwiſchen den Pfeylern / vnd oben 
die Bogen oder Gewolb hinweg wuͤrfft / doch an allem nicht lenger weder das Puluer feinen ſtand 
hat / vnd eingeſetzt iſt / die Pfeyler darzwiſchen / werden ſchwerlichẽ geſprengt / dieweil ſie eben allent⸗ 
halben lufft haben. | | 

Solchem aber auchfürzufommen/ muß man fleiſſig achtung thun / wa der Feind ſeinen 
ſtollen will einbrechen / oder wa er vndergrabẽ will / welches gantz leicht beſchehen kan / dieweil man 
vmb das gantz Bollwerck / zu rings herumb gehen / vnnd alles hoͤren vnd ſchen kan / vnnd wa man 
ſpuͤret das der Feind arbeit / da muß man ſich auch einſencken / vnnd entgegen kommen / wiewoles 
beſſer were / jm nach der ſeiten zubegegnen / mit einem kleinen Sprengfewr / oder durch ein boͤſen 
Rauch zudaͤmpffen / als mit Schwebel / Arſenico / Mercurio / Spießglaß vnd anders ſo hernach 
vermeldt werden ſoll / das alles geſtoſſen / vnd inn weite Rohr außgefuͤllt / damit es ein langwirigen 
Rauch gibt / dann darvon ſterben alle die im gang ſemd / fie ſeien an welchem end ſiejmmer ſtehen / 
vnd arbeiten / da ſolches zu jhnen kommen kan. 5 


Damit aber dem Werck oben auff / fein maß auch beſchehe / hab ich vier durchſchnit hieher 
verzeichnet. | BR 


BIER 


Jeſer iſt inn feinem Werck der beſte / demnach das gewoͤlbgantz frey iſt / der lauff 
einm feine breite / die Bruſtmaͤurlin ihre dicke / ſeine baͤnck gantz vollkommen / das ge⸗ 
woͤlb vnbeſchwert / vnd der Wahl des Vollwercks vollkommen / auff der hindern 
Mauren rhuet. Ob nun darwider moͤchte diſputiert werden / der Lauff oder Zwin⸗ 
ger ſey zu breit / er nemme inn der Circumferentz des Bollwercks zu viel platz ein / 
vnd maͤchte im ſprengen dem Feind ein Stand zum anlauff / vnd wolte eher mit dem wahl herauß 
fahren / wie mit lit: C zuſchen. f £ 


is * 
en 
a Ann nun einer wolte alſo herauß fahren / biß vber die mitten des gewoͤlbs / wuͤrde als 
dann im ſprengen gleichfalls alſo weit des fuß des Bollwercks mit hinweg genom⸗ 
O men / vnd wuͤrde das fordertheil des Bollwercks mit herab weichen / vnd alſo vnden 
vnd oben das Bollwerck oͤffnen / doch wann ein Maur wie vorgemelt 4. Schuch 
= dick in mitten ſolte gefuͤhret werden / hette es deſto weniger bedencken / thut auch im 
ſprengen deſto weniger ſchaden. Derhalbẽ / der jnner Holgang oder Lauff 10. Schuch weit von eis 
ner Mauren biß zur andern / oben auff der gang vnnd weite vom banck an den anlauff des Wahls 
auchalſo: des rhuet oder ligt der Wahl auff der hindern Mauren. Solche iſt die beſte meynung 
wie hernach weiters ſoll anzeigt werden. 297 


LIT. D 


es was von lit. C geſagt / wird in diſem noch viel mehr thun / deßgleichẽ lit. Enoch 
mehr / ob ſchon vorbracht wuͤrde / wann inn mitten des gewoͤlbs allwegen ein Cars 

min gemacht / welches durchauß gemaurt / ſchluͤge ſolcher dampff / Fewr vnd alles 
dardurch / welches dem Baw nichts ſonders ſchedlichen wer / aber es iſt viel beſſer / 
n man habe die gewiſſeſte Regel vor der hand / dann das man fich zuviel wolt auff et⸗ 
was / ſo nit zum gewiſſeſten iſt verlaſſen / dann je weiter der Wahl da fornen ligt / e mehr ſolcher im 
ſprengen ſchaden empfahet / derhalben in allem das mittelgehalten ſoll werden / wie hernach mehr 
ſoll vermeldt werden / doch iſt das B im erſten grundriß / die beſte meynung · ; 


Was aber die Mauren ſo zwiſchen den Bollwercken / belangt / vnd von einer Streichen zur 
andern reichen / darff es der hoͤllen nit / ſonder man bleibe nur allein bei der erften meynung / naͤmli⸗ 
chen mit den Pfeilern / die zwiſchen inn / mit Erden außgeſtoſſen / vnnd oben beſchloſſen ſem / doch 
wolte ich inn alle weg / den Lauff oder Zwinger zu beſchn mung des Grabens behalten / 1 

Von Auffuͤhrung der Gebaͤw. 1＋ 


Wahl Caualier (welche man Schuͤtten / Katzen / oder Ritter heißt) nach notturft darauff auffüh- 
ren vnd bawen. 

Betreffend dann die Mauren / an vnd inn den Streichen / ſampt den gewoͤlben / außfaͤllen / 
Boͤgen / Gaͤngen / Staͤgen vnd anderm ſoll alles hernach fleiſſig angezeigt werden. ö 

Was aber Fußmauren / nidere Zwinger vnnd Fuͤterungen belanget / ſoll an feinem ort auch 
jedes angezeigt werden / Allein hab ich auffs kuͤrtzeſt / was die rechten Hauptmauren / deren Zwin⸗ 
ger / auch was vor vndergraben vnnd Sprengen dienſtlich belangt / allhie wollen vermelden / dar⸗ 
mit hernach alles / wann die Viſierungen zu den gebaͤwen verzeichnet / deſto befler koͤnde verſtandẽ 
vnd ich nicht als dann erſt von ſolchen handlen muͤßte / vnd anders dardurch verhindert / oder miß⸗ 
verſtaͤndig gemacht moͤchte werden. N 


Das IX. Capitul. Rd 
Bon Maßſtab / Werckſchuch vnd allerhand Meſſen / wie 


die verſtanden / gebraucht / vnd auffgetragen werden ſollen / 


damit man die Baͤw deſto baß verſtehen / vnd ſie in jhrem 
rechten maß bleiben moͤgen. 


00 S wird nicht allein inn jetzvermeldten Capiteln dieſes 
= N, Wercks/fondern auch hernach offt vnd vil / des Werckſchuchs gedacht / 

. N auch im verjüngfte Maßſtab gebraucht / derſelb auch im groſſen Werck 

X ? , ſein Maß / Menſur / vnd verzeichnuß haben muß / derowegen ich hiebei 

8 ſechſerley Werckſchuch / Als Pariſer / Inßbrucker / Nuͤrnberger / den 

N * Bapyriſchen / vnd Straßburgiſchen / der dem Brabendiſchen / Hollen⸗ 

e diſchen / vnd Flaͤmmiſchen / vnnd mehrertheils des Niderlands Werck⸗ 

O ſchuch gleich iſt / verzeichnet / darbei man ſehen kan / was groſſer vnder⸗ 

© ſcheid ſolche haben / vnnd wiewol ich nur den halben Schuch verzeichnet 
habe / ſo kan doch ein jeder verſtaͤndiger ein jeden Schuch wolergaͤntzen / vnd an ein Maßſtab ord⸗ 
nen. 

Vnd wiewol der Straßburger der kuͤrtzeſt / ſogehter doch durch den gantzen Reinſtrom / 
Braband / Holland / Seeland / Flandern / Artois / Hennegaw / Limpurg / Luͤtzelburg / Lottringen / 
vnd Weſterꝛeich / ꝛc. Alſo die andern inn jhren Landen: Etliche brauchen den Werckſchuch einig / 
die andern brauchen den Schrit / welchen ich auch brauche / naͤmlichen allwegen J. Schuch für 
5 n man juſt mit Schuhen vnnd Schritten durchkommen / gibt auch gleiche 

echnungen. . | 

Etliche wollen tritt brauchen / wie man gehetiftallwegen 27. Schuch / thun zwen ein ſchritt. 
iſt mehr bei den Schuͤtzen dann Bawmeiſtern breuchlichen / darneben brauchen etliche die Klaff⸗ 
ter 6. Schuch / etliche 7. Schuch für ein Klaffter / vnd zwo Klaffter für ein Ruten / in Niderland 
vnd zu Antorff brauchen ſie 20. Schuch fuͤr ein Ruth / Aber gemeinglichẽ iſt ein Ruth 16. ſchuch. 
Auß ſolchem allem mag ein Bawmeiſter ein juſt Maß für ſich nemmen / was jhm geliebt vnnd 
dienſtlichen iſt / allein muß ich anzeigen was für Maß vnnd Maͤß ich hierinn mich gebrauche / da⸗ 
mit wann ſolche kommen / man ſich in verzeichnuſſen darauß zuverꝛichten weiß vnd kan. 

Es muß auch achtung gethon werden / das ich mich nicht eines verjuͤngten Schuchs allein 
gebrauche / allemahl etwann groͤſſer / hernach kleiner / nach dem ich ſpacium des Papirs / zu ei⸗ 
ner Viſierung hab haben moͤgen. So viel vom Maͤß / vnd verjuͤngung des Schuchs / Klaffter 

| vnd Ruthen / Es muß aber inn allem / ſo wol in lenge / dicke / breiten / vnnd hoͤhen / bei je⸗ 
dem fein Menſur gehalten werden / damit jedes warzu es geordnet / 
ſeinen raum vnd ſtand haben mag / ſo viel 
vom Maße. 

Der Erſte Theil diß Buchs / 
| Das X. Capitul. | ern 
Zeigt an mit was Ordnung / vnd mit wieviel Bollwer⸗ 
cken / groß vnd klein Veſtungen ſollen angeordnet / vnd vorge⸗ | 
nomen werden / darauß dann derfelbennugzuverftchen iſt / vnd 


alſo von wenigern biß zu den mehrern ecken 
oder Bollwercken. 


AH dem ich auff das kuͤrtzeſt von den Fundamenten / 
Grundlegungen / Mauren vnd Maß gehandlet habe / will ich auch an⸗ 
zeigen / wie vnd auff was weiß die Gebaͤw vñ Veſtungen geordnet muͤſ⸗ 
J fen werden / damit in einem ſolchen Werck nichts verabſaumpt / fonder 
ales recht in ſein Maß geoꝛdnet / vnd alſo was dem Baw zumfuͤrſtaͤn⸗ 
V digſten / vñ dem Feind hinderlichen vñ nachtheilig berhatſchlagt / vñ ins 
werck geſetzt mag werden / vnd iſt hieran an der geſtalt vnnd Proportion 

s * der Bollwerck / vnd deren gelegenheit vnd anzahl derſelbigen / nicht we⸗ 
nig gelegen / derhalben ich von wenigern / biß zu mehr ecken / mem bedencken anzeigen will. 

Zuvoꝛ hab ich gemelt / das man nit weniger dann 3. eck / das iſt ein Triangel bawen kan / die⸗ 
weil aber derſelbige gantz vnd gar zuverwerffen iſt / vnnd da ein ſolcher ſchon gebawen ſtuͤnde / wolt 
ich es rhaten / das man jn ehe verſchleiffen / dan ſich darauff verlaſſen / oder für ein Veſtung erach⸗ 
ten ſolt / vielweniger darzu folcher art Veſtung zubawen rhaten. Dieweil er dann nicht rhatſam / 
ſonder gantz vnd gar zuverwerffen iſt / ſo will der halben ich auch nichts dauon anzeigen / ſonder von 
den mehr ecken / die nutz vnd gut ſeind / meldung thun. f 

ach dem Triangel kompt der Cubus / oder viereckige Veſtung / deren viel ſind / die auch 
jhre mengel vnd bedencken haben / Die aber will ich mich bewahret / vnnd offentlichen Proteſtiert 
haben / das ich mit nichten einigen Baw / noch deſſelbigen Meiſter woͤll veracht / oder verkleinert 
haben / wa man auch daſſelbige fuͤrwenden wolte / will ich ſolches mit nichten gememt haben / ſon⸗ 
der allein muͤſſen Exempel fuͤr die augen geſtelt werden / damit man Materiam ſehe / daruon man 
zu diſputieren habe / auff das ſolches alles koͤnn geſehen / vnd juſt erkennet werden / wie man ein ding 
meyne / vnd es verſtanden werden ſoll. | 

Doch will ich hiemit vorgemelte zwo Perſonen vnd ſo ſich für Bawmeiſter außgeben / inn 
diſe Proteſtation nit begriffen habẽ / dieweil der ein meynt / es verſtande niemand nichts dann er al⸗ 
lein / der ander verwuͤrfft alles was er zuvor nie geſehen hat / alſo mit gewalt meynen es muß jeder⸗ 
man jhrer meynung ſein / halten alle Leut fuͤr Gaͤnß / allein jhr ſchedliche / nichtige Opinion ſey 
die beſte / will ich jr allerbeſte meynung trewlichen ( vnd jhr grobe faͤhler nicht) vnd zugleich darauff 
auch mein meynung anzeigen / vnd ſolehes Kriegs vnnd Bawverſtaͤndigen zu vrtheilen vbergeben 
haben / wiewol es wider jhr meynung / iſt mir hieran nit viel gelegen. 5 gr 

Das ich etliche Veſtungen fo ſchon gebawen / vnd hierin verzeichnet ſind / eines theils nenne 
thuͤe / habe ich deſſen kein ſcheuhe / dann ſolche offentlichen an allen enden vnnd orten / verzeichnet / 
zufinden ſeind / hergegen werden auch etliche hierin derhalben ohne namen / in Exempelweiß fuͤr⸗ 
geſtelt / weil etliche wider den Erbfeind / vnd anderswo gebawen ſind / vnd ſolche Potentaten / nicht 
gern haben / das ſolche vermeldet wuͤrden. 2 

Vnd ob ich ſchon deren ein groſſe menge / habe ich doch nur eine / zwo oder drey zu Exempeln 
verzeichnet / an denen nicht hoͤchlichen gelegen / auch nicht jeder weiß wo ſolche ſind / wiewol die 
Venediger vnd andere Italianer alle Veſtungen in der Welt in truck laſſen außgehen / deßhalbẽ 
ſie niemalen ſind zu red geſetzt worden. N 

Da man aber zur ſachen greiffen / vnd ein Veſtung / Statt oder Caſtell bawen wolt / muß in 
allen dingẽ ein maß gehalten / damit ein Veſtung nit zu groß / oder gar zu eng gebawen werde / auch 
wo vnd wider wen es gebawen werden ſoll betracht werden / gleich eim Schiffmann der ein Schiff 
bawet / muß wiſſen auff waß Waſſern er ſolches brauchẽ wolle / dañ wolte er mit einer Nauen auff 
ein kleinen Bach / oder mit eim kleinen Schiffle / da kaum 3. Mann in ſitzen koͤndten in Americam 
ſchiffen / wurde nit allein ihn jederman / ſonder auch fein eigene Natur darvon abweiſen / alſo kan 
auch gegen einem ſchlechten vntrewen Nachbaur bald etwas gebawen werden / doch nicht zu klein / 


damit er ſich dannoch darauß erhalten vnd erwehren kan. Wann a 
maͤch⸗ 


7 

mächtigen Feind nur ſchlecht / vnd eng bawen wolte / wuͤrd ſolche Veſtung nit lang beſtand haben / 
vor eim ſolchẽ mächtigen Feind. Derhalbẽ lehret vns die Natur auch gelegenheit / zeit vñ ziel in at 
len 92085 ein Me zuhalten jedoch wer es vermag / ſoll fich nit zu eng verbawen / dergleichen auch 
nicht zu über groß. N f 

Derhalben gibt es auch ſehr groſſes bedencken / wann man groſſe Staͤtt will beveſtigen / wie 
ich deſſen ein Exempel / ſo kurtz bei vnſern zeiten iſt berhatſchlagt worden / anzeigen will. 

Nach dem Carolus der V. die Keys erliche Kron zu Ach bekommen hat / nam ſich deßwegen 
Franciſcus Koͤnig in Franckreich vmb Italiam / vnnd Meyland an / biß er entlich Anno 25. vor 
Pauia im Thiergarten gefangen / auß welchem hernach Papſt Clemens der 7. vnnd gantz Italia 
ſich wider den Keyſer empoͤrten / Alſo das der von Bourbon fo Key. Carle V. Obriſter war / Rom 
mit gewalterobert vnd pluͤndert / auch den Bapſt in der Engelburg belegert vnd dahin trengt / das 
er ſichergeben / das Volck zahlen muͤßt / vnnd gefaͤnglichen gehalten / gantz Rom mit Blut vnnd 
Mort erfuͤllt / alle Kirchen / Clauſſen vnd Haͤuſſer / gepluͤndert vnnd verbrand ward / wie Jouius 
ſolches weitleuffig beſchreibet. 

Als aber Papſt Clemens ſtarbe / vnnd Papſt Paulus der 3. gekroͤnt ward / hat er ſich mit den 
Cardinaͤlen berhatſchlagt / wie kuͤnfftig ſolchem vbel begegnet werden moͤchte / inſonders weil nie⸗ 
mands mehr ſich vor feinem Bann foͤrchtete / derhalben er zwey vbermeſſige groſſe Werck fuͤr die 

and nem̃en wolte / das erſt were dz er S. Peters Muͤnſter von grund auff wolt new bawen / durch 
len Baw wolte er in aller Welt ſoviel gelt ſam̃len / das er auch S. Peters Stul / vñ die State 
Rom beveſtigen wolte / das er vnd S. Peter darinn hinfort wol ſicher fein / vnnd jhm noch ſeinen 
nachkom̃en kein ſolcher ſpot vnnd hon 1 koͤnte / wie ſeinem Voꝛfahren Bapſt Clemen⸗ 
tzen beſchehen were / vñ verſprach hierauff den Cardinaͤlen / mit ſolchem werck / ihnen kein beſchwer⸗ 
nuſſen auffzulegẽ / ſonder mit Freyheiten zubegaben / in ſonders weil die Lutheriſche alſo vberhand 
nem̃en / das jhnen vnd der Statt Rom / von denſelben moͤchte groͤſſers vbel erfolgen. 
Die Cardinal / weil ſie hierdurch nit weiter / dann jhr guter will were / ſolten beſchwert werdẽ / 
haben in beide vorhabẽ bald bewilliget / wie hierauff Papſt Paulus das werck auch fürgenommen 
vnd ſtatlichen angegriffen hat / vnd in allen Landen Ablaß verkuͤndiget. N 
Da man aber die Statt zubeveſtigen anfangen wolte / dorffte er der Cardinaͤl vñ Geiſtlichen 
nit mehr / ſonder erfordert die Kriegs vnd Bawverſtaͤndigen darzu / da wurden die erfoꝛderte / in z. 
Partheien gantz widerſinnig zertheilt / auff dieſe meynung. Die erſt rhiete dem Bapſt er ſolte die 
Burg Adrianil das jetzunder das Caſtell S. Angli iſt) beveſtigen / damit ſein heimlichkeit vor ſol⸗ 
chemvberfall vñ muthwill beſchir it were / ſolchs were der geringſt koſtẽ / vñ gieng bald von ſtattẽ / 
weil er lebte / ſonſt mochte ſolches nach ſeinem tod erligen bleiben. Die ander Parthey / rhiete er ſolte 
nit allein die Burg S. Angeli / ſonder auch S. Peters Tempel / vñ des H. Geiſtes Statt / ſampt 
allem was vom Caſtell beidem Bel vnderherumb / biß an die Tyber / vnnd da herauff biß an die 
Brucken S. Sirxti / einfaſſen / vnd diſe meynung gewann ſchier den groͤſten beifall. 

Darnach ward die drit Parthey gehoꝛt / darunder was ein gewaltiger Capitan Bapſt Pau 
lo ſehr angenaͤm / Franciſcus Marchis de Bononia / der bracht fuͤr er ließ jhm jhr bedencken nicht 
vbel gefallen / vnd ſolten alſo bawen / dañ es fein meynung auch wer / Es wuͤrde aber allein S. Pe⸗ 
ter / vnd fein Statthalter verwahrt / wo bliben aber die Schaͤfflen / ſo inn der groſſen Statt Rom 
woneten / derhalben fein meinung were / das man gantz Rom beveſtigẽ ſolte / hiemit were kein Feind 
in der Welt der ein ſolche groſſe Statt koͤnte belegern / Es koͤnte auch auß allen orten Italie folche 
Statt nit allein Prouiandiert / ſonder auch beſetzt werden / ſolches brachte er / als ein verſtaͤndiger 
Mann / mit vielen vmbſtaͤnden fuͤr / nnd zeigt an welchem ort der Feind ſolches koͤnde angreiffen / 
vnd dargegen was fuͤr alt ſtein / auch newe in Rom zu ſolchem werck zubefoifien werẽ / het auch deſ⸗ 
ſen etliche Viſierungen / damit er ſeine ſachen / vnd fuͤrbringen deſto baß fundierte. 

Solches ließ jm Bapſt Paulus hoͤchlichen gefallen / als man nun von newem vmbfraget / 
vnd ſich jederman dahin entſchloſſe / vñ dem Bapſt zugefallẽ beifiele / zu letſt fragt man auch einen 
Capitain / den man zuvoꝛ nit vil gefragt hette / das was Keyſ. Carle V. Hauptmann in Neapolis / 
der hat allein fein beſondere meynung / vnd bracht vil herlicher guter Exempel vor / zu letſt was das 
faſt fein Thema. Er were vnder feinem Keyſer lange Jar ein Kriegsmañ geweſen / verſtuͤnde ſich 
nichts auff Bawen / Rom wehr ein groſſe Statt / vnd Haupt der Welt / ſolte man das Caſtell al⸗ 
lein beveſtigẽ / were es zu klein / gegen der Statt / ein Caſtell ſolte ſein / das es die Statt herſchen / vnd 
man ein auffſehens auff dieſelb habe koͤnde / derhalben ſo fuͤr ein Perſon ſolchs ſolte gebawẽ werden / 
vnd das ander alles inn gefahr ſtehen / koͤnd er nicht für rhatſam achten. D ü 


Der Erſte Theil diß Buchs / 

Das man S. Peters Tempel / vnd anders allein mit wolte begreiffen / wer wuͤrde anders da 
hin ſein zuflucht / dann allem die Cardinal ſampt den jhrigen haben / alfo das der Knegsmann ſich 
darinn ſchwerlichen erhalten wird konnen / zu dem wann diegroſſe Statt eingenom̃en / koͤnde fie 
durch diſe Veſtung nit mehr widerumb erobert werdẽ / dann der Feind die Brucken vnd alles auch 
auß wendig belegern wuͤrd. Solte man dann die gantze Statt bevoͤſtigẽ koͤnde er ſolches nit bei jm 
finden / dann die Circumferentz ſich auff 30 Italieniſche / das iſt auff F. groß Teutſche Meilen er⸗ 
ſtreckte / er hab ſolches abgeſehen / erwogen vnd berhatſchlagt. Alſo das man zur beſatzung auff 80. 
tauſent Mann haben muͤſte / ſolches hette fein Keyſer wider den Frantzoſen noch keinen Feind nie 
(außgenoſmen einmal wider den Tuͤrcken) im Feld gehabt / was nun fuͤr Proviand / vnnd anders 
auff ein ſolches Volck gange / wuͤßte er zum theyl wol / vnd wann ſchon Rom durch 80000. Man 
erhalten wuͤrd / were es Rom vor als nach / wa blibe aber gantz Italia / wann alſo die groͤſte vnd beſte 
macht vnnd Mannſchafft darinn were / zu dem wie bald würden ſie die Prouiant verzehrt haben / 
vnd in hunger kommen / Wann er ein ſolch Volck het wolte Em inn Rom nit finden laſſen / ſon⸗ 
der wolte nicht allein Rom / ſonder gantz Italia mit ſolchem Volck / auch wider den maͤchtigſten 
Feind erhalten / vnd denſelben auß gantz Italia ſchlagen / dem Feind ſein fuͤrnem̃en wehren / vnnd 
nit alſo in einer gefaͤngknuß / mit einem ſolchen groſſen Volck ſitzen / vnnd gantz Italia laſſen zu 
grund gehn / zu dem ſolte jhn ſolches nicht alſo viel koſtẽ / als der zehende theyl eines ſolchen Bawes. 
Es kloͤnte aber der Papſt / oder andere in Italia ein Platz oder zwen außſuchen / ſo an den Frontie⸗ 
ren ligen / dardurch man gantz Italiam / vnd nit allein Rom erhalten moͤchte / guten glauben den 
Potentaten / vnd den Nachbauren gehalten / das were ein gute Veſtung / dardurch wuͤrde jhr H. 
ein ſtarcke Veſtung haben / vnd wol beſchirmet werdẽ / wie dañ Key. Carle / der Konig von Franck⸗ 
reich / die Statt Florentz / vnd de Venediger ſich deſſen offt hetten anerbotten / vnd noch erbieten / 
mit diſen vnd andern vmbſtaͤnden beſchloſſe er auff diſe meynung ſein bedencken. 


Vnd wann dieſer Capitain bei zeiten were befragt worden / vermeynt man erh den gan⸗ 
gen Stattbaw verhindert / dann ihm hernach viel beifielen / dieweil er aber Keyſeriſch / vnnd auch 
wider Papſt Clementen hat helffen Rom einnemmen / ward deſto weniger fein Rhat geacht / wel 
cher doch in warheit ( wann mans recht bedenckt) der beſt geweſen. 2327 ö 
Hierauff hat Franciſcus Marchis die Bononia / auffs Bapſts befelch den erſten Baw ge⸗ 
thon / be der Porten S. Sebaſtiani vnd Pauli / vnd hernach von einem zum andern herumb / 15 b 
Bapſt Pius der V. das Caſtell S. Angeli vmbfangen vnd befeſtiget hat. 8 i 
Solches Exempel nun gibt gut anleitung / das man achtung thun / vnd ein Veſtung wol be⸗ 
a agen ſoll / das fie nicht zu klein noch zu groß werde / dann noch viel darzu gehoͤrt / on das ba⸗ 
wen / als Munition / Prouiant / Bold vnd Gelt / vnnd das darzu nit auff ein zeitlang / ſonder ſtets 


damit es erhalten moͤge werden. 

Dtkerphalben ich widerumb auff mein vorige meynung kom̃e / wann kleine Veſtungen geba⸗ 
wen werden / ſo bawet man ſie mehrertheils an groſſen Staͤtten / vnd hat Key. Carle V. ſolchs erſt⸗ 
lichen laſſen zurichten / vnd vaſt alle in die vier eck gebawen / Als das zu Gent wider die vngehorſa⸗ 
me Burger / da er jhn die Stattmaur hernider warff / damit er ſie im zaum behielte / deßgleichen 
zu Vtricht / wider die Geldriſchen / auch in Affrita / die Goleta / als er Thunis gewane / doch ſeind 
fie alle in die 4. eck gebawen / wiewol Ko. Philippus auß Hiſpania die Goleta weiters vmbfangẽ / 
vnd beſſer gebawen hat. Dieſe viereckechte Veſtung nun ſo Key. Carle hat laſſen bawen / ſind zur 
ſelbigen zeit hoch geacht geweſen / haben aber kein recht bedencken gehabt / wie bei vnſern zeiten / vnd 
wie ich fie geſehen / ſind ſie auff ſolche manier gebawet / Die Wehren find wie cin Lindenblat / von 
den Streichen rund in ein Bogen gangen / vnd vornen zugeſpitzt / jnnwendig gantz gewoͤlbt / oben 
mitz. Rauchloͤchern / demnach iſt die Futermaur auch gangen wie hie vorn verzeichnet iſt. 


Es ſind hernach kurtzen Jaren auch viereckige Caſtell gebawen worden an ſtaͤtten / die etwas 
namhaffter vnd beſſer ſind / als das Caſtell zu Metz / ſo Konig Heinrich der 2. auß Franckreich / hat 
bawen laſſen. Deßgleichen hat Hertzog Wilhelm von Guͤlch fehr vil Veſtungen in feinem Fuͤr⸗ 
ſtenthum̃ / als ein Fuͤrſt in Teutſchland haben mag. In ſonders Guͤllich / Statt vnd Schloß / die⸗ 
weil aber ſolches Caſtell / auch inn die vierung gebawen iſt / will ich ſolches zu einem Exempel fuͤr 
inichneitien / bevorab weil es der aller beſten Caſtell eins iſt / ſo in die vier Kandten gebawet woꝛ⸗ 
den / vnd ichs auch (nach dem Antorffifchen) für das aller beſte acht / ſo in gantzem Niderland iſt. 


Das Principal an der gantzen grundlegung / iſt im gantzen Circkelriß beſchloſſen vñ begrif⸗ 
fen / naͤmlichen die vier Hauptkanten / oder eck / dadurch ein doppelte Creutzlinien gezogen iſt / wel⸗ 
ches allbereit das gantz Fundament legt / vnd fein abtheilung ſelbs mit bringt / denn es begreifft hie⸗ 
mit die 8. eck der vier Bollwerck / vnd der jnnern Gewoͤlbern / vnd außwendig den bogen an den 4. 
auſſern ſpitzen der fuͤtterung / dardurch die recht weite des Grabens / nach der Linien der Bollwerck 
gezogen wird / gantz juſt. N 


Die geviert Linien (ohn die Bollwerck) find von eck zu eck jede 760. Schuch lang / wañ nun 
145: zu ruck genom̃en wird / gibt es biß auff den Circkelriß / der Streichen on Fluͤgel dicke / juſt ioo. 
Schuch / wann nun von der Streichen eck gezogen wird biß auff des andern Fluͤgels dicke / ſo faͤlt 
die lenge des Bollwercks / biß zum ſpitz juſt 300. Schuch lang / vñ von der Streichen biß zum ſpitz 
doo. Schuch vnd von einem Flügel biß zum andern juſt 480. Schuch / Vnd ſolches hierinn muß 
ich loben / dann es juſt ſein gewiſſe Menſur auff jm tregt vnd bekom̃t / vñ hat M. Johann des Her 
tzogen von Guͤlch Bawmeiſter / wie auch fein Sohn / als ich ihnen im Jar G. beſuchet / vñ er noch 
an Duͤſſelldoꝛff bawte / in allem ſolche Menſur gehaltẽ / derhalben ich jhm diſen rhum gibe / nit das 
rumb dieweil er ein Teutſcher alter Mann iſt / ſonder weil die Italianer ihnen in vilen dingen vers 
lachen / wie jhr brauch iſt / ſie aber darvor weder inn Italia noch an keinem end ein ſolchen juſten 
Baw / vor dieſer zeit (dann jetzt fein ſie beſſer) gethon haben. f 


Weil nun ein gevierte Veſtung / nit anders noch beſſer kan angelegt werden / ſo will ich dar⸗ 
neben anzeigen / was ſolche für gefahr vnnd maͤngel auff jhr hab / nit darumb / das man die mängel 
nit endern vnd wenden koͤnd / dann fie alſo inn der vierung / die dann nit anders / ſie hette dann mehr 
eck / koͤnd geordnet werden / verbleiben muß / vnd ſeind das die maͤngel ſo ich an der vierung ſpuͤre: 

Erſtlichen gibt es ſpitze Bollwerck / vnd an ſolchem Werck koͤnnen die nicht anders ſein. 

Zum andern kan kein geſicht dem andern zu huͤlff kommen. 


Zaum dritten iſt der Halß an der Streichen eng / vñ kan im beſchieſſen des einen Bollwercks / 
das ander der Linien nach nur ſein Defenſion thun / welches die Principal ſtuckim ‘Bam find. 

Diemeil aber angeſehen woꝛden / wann der Feind ein ſolch Caſtell willbelegern / wuͤrd er tin 
ſeit fůr ſich nemmen / damit er ficher vor dem andern iſt / damit koͤnne man ihm allenthalbẽ zu kom 
men / vnd ſeind die 3. ort ſicher / woll er mehr belegern / muß er ſich trennen / vnd newe abgeſchniten 
leger bawen / ſchantzen vnd beſchieſſen / vnd iſt ſolches das Principal bedencken / in dieſem Baw ge⸗ 
weſen / wie dann im andern das Volck / Proviand / vnd Munition auch iſt bedacht worden. 

Das manaber vermemt mit eim ſolchen Baw / den Feind zubezwingẽ / ſich nachdem Baw zu 
legern / wirt nit beſchehẽ / dañ kein feind ſich zwiſchẽ 2. Bollwerckẽ legern / ſonder mit einer bꝛochenẽ 
ſchantz / vñ zwoen verhoͤhungen / nit mehr dañ ein Bollwerck zu beide ſeiten befchange vnd Me 

Der Erſte Theyl diß Buchs / 


dardurch kan er 4. ort der 3. Bollwercken beſchieſſen / naͤmlichen das naͤchſt Bollwerck vor jhm 
mit lit: A zu beiden ſeiten / vnnd beide Streichen gegen über an den zwey naͤchſten Bollwercken 
mit lit: B ſo das forderſt ſollen verthaͤdigẽ / ſolches kan gantz leicht / vollbracht werden / vñ geſchicht 
dem Feind hie zum wenigſten ſchaden / dann er kan auß diſer einigen Schantz / das gantz halb Ca⸗ 
ſtell beſchieſſen / naͤmlichen das ein Bollwerck ſo er Stuͤrmen will / wie gemelt / vnd die zwo Strei⸗ 
chen vnd Flügel fo dieſem ſolten zu huͤlff kom̃en / kan er auch erlegen / vnnd koͤnnen beide geſicht der 
Bollwerck B dem Bollwerck A nicht zu huͤlff kommen / noch das verthaͤdigen / er wende fein 
geſchuͤtz wie er woͤll / wie auch das Bollwerck A dieſen Bollwercken B nach den Flügeln einig? 
troſt vnd huͤlff nicht beweiſen kan / derhalben wenn der Feind ſtreng ſchieſt / durch das doppel kreutz 
kan er zu beiden ſeiten das Bollwerck A alſo beſchieſſen vnnd fellen / dieweil es ſpitz iſt das ſie den 
ſpitz des Bollwercks muͤſſen verlaſſen / vnd zu ruck Schantzen / oder ſich einſencken / wann dañ der 
Feind ſich inn Graben ſenckt / vnd verbawet / iſt er ſchwerlichen mehr herauß zubringen / vnnd kan 
jhm von allen Wehren kein eintziger ſchaden mehr geſchehen / dann allein von der einen Strei⸗ 


Wann nun der Feind zu beiden enden der Schantz gegen dem Bollwerck zwo Katzen / oder 
Caualier auffwuͤrfft / wie mit lit: C zuſehẽ / gibt es nicht allein ein verdeckung der andern Schantz 
ſonder wann ſie hoch genug iſt / kan ſie auff beide Bollwerck B Streichen / auch Creutzweiß vber 
das Bollwerck A der lenge nach ober den gantzen ſtand des Wahls / biß auff die Bollwerck B vnd 
alſo zuruck auff ſie ſtreichẽ / welches gantz ſchaͤdlichen ift: Vnd ob ſchon Zwerchſchantzen gemacht 
fo verſchlagen dieſelben doch die ſtaͤnd. Wolte man bei lit: D Caualier ſetzen / ſo koͤnnen ſolche fuͤr 
kein Bollwerck ſtreichen / ſonder nur ins Feld / derhalben je mehr ein Caſtell oder Veſtung eck hat / 
je ſtercker / vnd mit mehrerm vortheil alles kan angelegt / beſtrichen vnd verthaͤdigt / auch die flügel 
inn rechter dicke gefuͤhrt werden / das hie nicht ſein kan / ſonſt gebe es noch fpigigere Wehren / . 

Solches hab ich allein woͤllen anzeigen / damit hernach da der maͤngel mehr voꝛfielen / darzu 
auff andere weg / dieſelbe deſto baß koͤnnen verftanden werden / doch iſt diß Caſtell wie vorgemelt / 
8 beſten eins / ſo ich in die 4. kandten geſehen habe / vnd muß es ſonſt / außgenommen diß mangels 

en. 
Ehe ich aber mein ferner bedencken / der fpigen wehrẽ / wie auch der flachen / die dann noch er 
ger ſeind gib / ſoll ich jetzt noch den vierecketen / auch dies. eck melden / welche ſich etwas beſſer / auch 
die Streichen vollkom̃ener erzeigen / die geſicht erlengert / der ſtand vnd alle plaͤtz groͤſſer werden / 
damit ich abermalen ein gewiß Exempel fuͤr augen ſtelle / will ich das Caſtell zu Antorff fuͤr mich 
nemmen / wie das gebawen iſt / doch vom grundriß zuvorn etwas meldung thun. 


Wann ich ein fuͤnffeckige Veſtung oder Caſtell anlegẽ wolte / muß ich zum erſten im — 
den Geometriſchen grund verzeichnen / vberſchlagen vñ abiheilen / vnd im Circkelriß die . Creutz 
linien / juſt machen / vnnd die p. eck alſo ziehen / wie mit N ante r ene muß ich erſt alle 
nien ziehen / wie ich anfaͤnglichẽ anzeigt hab / ſo muͤſte man von eck zu eck auch alle zwerch Linien 
damit man wiſſe / was ſolches inn ſich begreiffe / von einem zum andern alles durchziehen / wie mit 
Num. 2. zuſehen iſt / da alles mit Ruhten gemeſſen / vnnd ein Rhut zu 20. Schuhen gerechnet iſt / 
Alſo dann muß man das Caſtell oder Veſtung im rechten grund meſſen / an dem ort vnd ende da 
ſolches ſtehen ſoll / vnd achtung haben / das die ecken ſpitzen / geſicht / porten vnd alles recht geordnet 
werden / Damit hernach im Bap kein einiger faͤhler mochte fuͤrfallen. ü 


Belanget nun das F. eck / vnd Caſtell zu Antorff / ſo ich zum Exempel im Kupfftr Num. 4. 
fuͤrſtelle / iſt ſolches auß folgenden vrſachen gebawen worden / naͤmlichen als im Jar 1984. F. vnnd 
b. ſich etwas enderungen inn der Religion in Braband / vñ Holland begabe / darinn ſich etlich Tu⸗ 
mult durch den gemeynen Pofel erhuͤben / darneben mit Supplicationnen / vmb freyſtellung der 
Religion etlich Staͤnd / bei der alten Princeſſin von Parma / als Gubernatorin der Niderland 
anhielten / hat ſie ſolches an jhren natürlichen Brüdern Koͤnig Philipſen / in Hiſpanien als rechte 
Herꝛen der Niderlanden gelangen laſſen / da ward durch die Geiſtliche Inquiſitores erkandt / das 
man alle die von der Religion in Niderland mit Fewr vnd Schwerdt außreuten ſolte. Nun wa⸗ 
ren aber die Niderland fehr lange Jar durch Weiber geregiert worden / vnnd wol geſtanden / dann 
erſtlichen regiert Fraw Maria / Hertzog Carle von Burgunds Tochter / nach dem dieſelbig ein 
Tochter bekam / mit Key. Maximiliano / Margaretha genandt / hat dieſelbige lan, ( 15 vr 

Key. Carle dem V.) geregiert / Nach jhrem Todt / widerumb Maria Key. Carlen ſchweſter fo 
K. Ludwig auß Vngern gehapt / Nach derſelben hat ſein Sohn Philips ſein natuͤrliche Schwe⸗ 
ſter / Princeſſin von Parma / (wie gemeldt) dahin geordnet / aber im jahr 1567. wardt ſie jhrer 
Regierung erlaſſen / vnd Ferdinandus Duca de Alba, ſo lange jahr vnder Key. Carle / auch Phi 
lippo Krieg gefuͤrt / (ein ſtrenger mann) dahin geordnet / die Newe Religion außzurotten / vnnd 
als er herauß zoge / kame er gehn Turin / zu Emanuel dem Hertzog von Saphoy / der hat zu Tu⸗ 
rin an einem Eck der Statt / ein gewaltigs Caſtell bawen laſſen / welches eben damalen faſt fer⸗ 
tig was / durch einen Bawmeiſter genant Paccioto von Vrbin buͤrtig / den hat Duca de Alba 
mit in die Niderlandt genommen / dieweil aber der gantze Rahtſchlag darauff beruhete / daß man 
die Hauptſtatt Antorff / welche zu Waſſer vnd Landt gelegen / mit einem gewaltigen Caſtell be⸗ 
feſtigen moͤchte / wardt daſſelb oben an die Statt / an das Waſſer / die Schelde genant / gelegt / 
vnd die Statt von der Keyſersporten / biß an die Cronenburg eingeſchſleifft / vnd das Caſtell / mie 
zwo wehren / inn oder gegen der Statt / mit dreyen hinauß in das Feldt gelegt / damit man huͤlff zu 
Waſſer / vnd Landt haben moͤchte / vnd hiemit die Statt / vnd das Volck im zaum erhalten / wel⸗ 
ches in zweyen Sommern gantz fertig / vnd gebawen worden iſt. e 
Als man nuhn hat vom Centro / biß auffs Centrum der Bollwerckgemeſſen / vnnd do 748. 
ſchuch befunden / iſt der gang Diameter 148 o. ſchuch geweſen / von eck zu eck s 5 o. ſchuch / thut 
alſo die Circumferentia vom Centro eines jeden Bollwercks / biß ins ander inn die 5. eck 4250. 
ſchuch / alſo (ohn die Bollwerck) die auſſer Maur / am jnnern baw / thut inn Circumferentz wie 
geſagt / 42 50. ſchuch / die Bollwerck ligen 440 ſchuch / von einem fluͤgel biß zum andern von 
einander / dieweil die fluͤgel vnden 15 o. ſchue der ſtreichen dick iſt / ſo erſtreckt ſich die geſicht der 
Bollwerck 400. ſchuch / vom haupt des fluͤgels lenge biß in die Streichen der jñern Bruſtwehr / 
vnden iſt 72. ſchuch / alſo hat der ſchuͤtz auß der Streichen zuſchieſſen / 920 ſchuch / an den Gra⸗ 
ben / die Streichen ſeind Fo. ſchuch lang / vnnd 55. breit innwendig / die ſchart inn der Streichen 
iſt 25. ſchuch breit vnd weit / vnd die mu nur 20. zoll hoch / welche einem mann nur biß an 
die Knie gehet / deßgleichen oben neben den decken / iſt die Bruſtwehr auch nicht vber zwen ſchuch 
hoch. Es ſtehen aber die Streichen / fornen am fordern fluͤgel auff ss. ſchuch offen / alſo das 
von auſſen inn die Streichen der man auff den ſolen oder fuß ſehen kan / welches mich gantz wi⸗ 
der alle Regel bedunckt / daneben lauffen die Mauren vor den Streichen / alſo weit hinderſich an / 
daß welcher wol ſteigen kan / ohn allen vortheil hinauff kommen mag / deßgleichen / zu Ruck herab 
fahren / alſo wann von auſſen ein ſchutz wider die Mauren geht / es ſey von groben / oder von klei⸗ 
nem geſchoß / goͤllen alle ſchütz inn die Streichen. Es ſoll allein für die Schuͤtzen gemacht ſein / 
daß ſie von oben herab von der handt fuͤr die wehren mit den handtroren herab ſtreichen koͤnnen / 
welchem mangel aber die ſchlechten vortheil gar nit zukommen koͤnnen / 7. Daß es zu etwas ans 
ders geordnet ſey / hab ich von keinem niemalen hoͤren koͤũen / allein hab ichs von andern Bawver 
ſtendigen gehoͤrt / dz ihnen ſolche ſtreichen gar nit gefallen / onder ſehr für ſchaͤdlich / auß vrſachen 
wie gehoͤrt / gehalten haben. f ; 
An jedem Bollwerck / an der rechten feiten hat es ein Gewoͤlb vñ offene ſchart / oder lucken / 
darinn man ein Schiff halt / damit man kan an allen enden außfallen / vnd fornen alle Bollwerck 
ſencken ſich hinderſich / hiemit hat es allenthalben fein aufflaͤuff / zwiſchen den Bollwercken ligen 
allwegẽ 2 Caualier / damit nit allein ins Feldt / ſonder auff die Bollwerck kan geſchoſſen werden / 
man hat die Caualier nit wollen in die mitten legen / wegen der Gewoͤlb / Brucken / vnnd durch⸗ 
19 5 deßgleichen hat man auch keine koͤnnen auff die Bollwerck / wegen enge der obern ſtreich⸗ 
en / legen. b 
Darunder hab ich auch den auffzug verzeichnet / wie es von auſſen dem Horizont nach an⸗ 
zuſehen iſt / darauß man alles ſo in grundt zeichnet iſt / deſto baß verſtehen kan / vnnd red ich ſtets al⸗ 
lein von den jnnern Gebaͤwen vnd Veſtungen wie die geſtalt ſein ſollen. f 
Auß diſem Caſtell iſt hernach im 157 C. anfangs des Nouembris die Statt Antorff von 
den Spaniern / vñ Teutſchen / durch Herm Nicolaus von Pollweyl / ſo Obriſter geweſen / ober; 
fallen / verbrandt / vnd auff 10000. Perſonen erſchlagen / vnd gantz geplündert worden / welchen 
ſchaden man auff 10. Milion goldts geacht / Graff Otto von Eberſtein / ſampt andern auch in 
dieſem Lermen Todt blieben / das geſchahe allein auß dieſem Caſtel. 8 ’ 
Innwendig ſeind die wohnungen ſampt dem Pallaſt / Kirchen / Zeughaͤuſer / Pulferkam⸗ 
mern / Profiandt haͤuſer / vnd anders darinn gantz wol geordnet / alſo wann es die noht e 

000 mañ ſich erhalten koͤnnen. Nachmalen ſeind die zwo Wehren / gegẽ der Statt / vom Printz 
von Vranien / vnd den Burgern anno 77. geſchleifft / aber 86. widerumb auffbawen worden. 
Vnd dieweil ich alſo weit kommen / hab ich die gantze Statt / vnd Caſtell etwas klein / auch 

mäffen verzeichnen / damit man eigentlichen ſehen kan / wie jedes fein leger hat / vnd iſt vor erba⸗ 
wung des Caſtels / die Statt von der Keyſere porten biß zu Cronenburg gangen / iſt aber alles zu⸗ 
ſchleifft / vnd daß Caſtel mit ſeiner gelegenheit wie zuſehen gebawen worden. Damit haben fi ie die 
Statt gantz weit geoͤffnet / vnd mit dem Caſtell widerumb beſchloſſen / doch alſo den vortheil mit⸗ 
genommen / daß man jhnen allen voriheil von der Statt / auch vom Landt vnnd dem Waſſer 
nit nemmen / ſonder allenthalben freye Porten vnd Paͤß / von vnd zu haben koͤnne. 
Die Statt aber iſt ſchr ſtarck / von Mauren / Waͤhlen / Paſteyen gantz wol verſehen / deß⸗ 
gleichen mit Porten / vnd gang fteinen Brucken / vnd ſehr tieffen Graben. Es hat aber Key. Car⸗ 
leder V. ſolche Statt berahtſchlagen laſſen / vnnd im jahr 1540. durch M. Frantzen der Statt 
Antorff Bawmeiſtern / welcher in kurtzen jahren noch gelcbt / zubarẽ angefangen. Im jahr 1560. 
als ich do was / hat man die Ratporten vnnd dieſelbigen Wehren gebawen / do hab ich alte Fun⸗ 
damenten gefchen wie man geraumpt hat / die mit lauter Kreyden ſtucken / vnd widerum̃ zuſamen 
gewachſen geweſen / al o hart / daß man frolich den newen baw hat doͤrffen darauff ſetzen vnnd auff 
fuͤhren / wie mans antroffen hat. 8 


Im jahr 1577. im Monat Octobri als man das Caſtell gegen der Statt abbrache / was 
ich bey dieſem M. Frantzen dem Bawmeiſter widerum̃ / darunder ich jhnen befragt / auß was vr⸗ 
ſachen er erſtlichen die Bollwerck alſo weit võ einander gelegt an der Statt / do etlich auff 1000 / 
1200, biß in die 1600. ſchuch ligen. ö 

Zum andern / daß auff allen Bollwercken / auch auff den Wählen vnnd Mauren / zwiſchen 
den Bollwercken / hinder der Bruſtwehren em ſtaffel 4. oder 5 hinauff zugehn ſey / da man mit 
keinem groben ſtuck koͤnne darüber noch durch ſchieſſen / allein inn vnd auff den Streichen an den 
Bollwercken / denn es haben Caualier auff den Mauren / zwiſchen Bollwercken kommen ſollen / 
alles von ſteinen gebawen / vnnd dem fordern haupt der Mauren gleich / iſt aber vnderlaſſen wor⸗ 
den / jetzundt haben ſie alle Bruſtwehren von ſtein / auch die ſtafflen alle abbrochen / ſolche von Er⸗ 
den gebawet / vnd die Waͤhl mit Baumen durchauß beſetzt. 

Darauff er mir antwort / daß Key. Carle der V. als man die Statt beraht ſchlagt het / an ſol⸗ 
chem ſchuldig fen geweſen / dañ er ð Keyſer / als mã ſolches diſputiert vñ berahtſchlagt hat / durch 
anweiſung etlicher Oberſten / als deſſen von Beuren / Duca de Alba, Gonzaga, võ denen er (das 
ſolchs die beſte meinung were) beredt were. Da aber M. Frantz gegenpart hielte / hat der Keyſer 
geſagt / lieber Meiſter / du verſteheſt vnſer meinung vnd bedencken nit / als dieſe Kriegsuerſtendige 
Herren / dañ wann man ein Statt beſchieſſen will / fo geſchicht ſolehes allwegẽ an einem flachen / 
vnd an dem ſchwechſten ort / welches an den Mauren geſchicht ſo zwiſchen den Bollwerckẽ ligen / 
wann alſo dann der Feind mit gewalt do ſtuͤrmbt / ſo kan von beeden enden der Bollwerck zuſam⸗ 
men geſchoſſen werden / vnd muß der Feindt alda den groͤſten ſchaden empfahen / dann kein Feind 
wirdt ein ſolches Bollwerck angreiffen / die Bollwerck aber kan man von beeden ſeiten / auch for⸗ 
nen haͤr mit handtroren / auch mit ſtucken von den ſtreichen wol erꝛeichen / dann ein ſchuch 1500. 
oder 1600. ein ſchlechter ſchutz iſt / mit groſſen ſtucken / zu dem ſo laſſen es jhnen alle Obriſten vnd 
Kriegsuerſtendige hoch gefallen / die ſolches wol verſtehen / derhalben will ich nz erma⸗ 
nen / du wolleſt vnſerm Raht / vnd der Kriegs verſtendigen hierin folgen / welches er M. Frantz ge 
thon hat / vnd daß werck alſo angefangen vnnd auffgefuͤrt / ſagt er habe hernach den Keyſer (als er 
daß werck etlich jahr hernach beſichtiget widerumb angeredt / vñ fein meinung / das die Wehren 

oͤſſer vnd neher ſolten bey einander ligen fuͤrbracht / darauff habe der Keyſer geſagt / Lieber M. 

antz ich verſtande dich jetzundt beſſer dañ zuuoran / das dem meinung recht geweſen iſt / aber nit 
angenommen worden / das iſt ein mal geſchehen) du muſt ſolches gewonen / wañ du bawen wilt / 
vnſer meinung wirdt täglichen verworffen inn vielen ſachen / derhalben ſeindt wir ſolches wol ge⸗ 
wont / das muſtu auch gewonen / wann du auß anderleut ſeckel bawen wilt / far fort es wirdt dan⸗ 
noch ein gewaltige Veſtung werde / darauff hab ers alſo außgebawen / vñ iſt war / ich halte ſolche 
Veſtung fuͤr die beſte ſo in gantzẽ Teutſchland iſt / glaube auch / daß dieſe Statt ſchwerlichen mit 
gewalt konne erobert werden / wiewol der von Parma ſolche vor drey oder vier jahren / mit der 
Brucken / ſo er vber die Schaͤld vnder Antorff gefchlagen hat / mit dem Hunger vnd nit mit dem 
ſchwert / mit etlichen Conditionen feinem König Philippo auß Hiſpanien erobert / daß Caſtell ſo 

zuuoran 

guuoran etwas geſchleifft / widerumb auffbawen laſſen / vnd mit einer beſatzung verſehen. 

Auß des Keyſers / auch deren Obriſten Rahtſchlagungen / iſt dieſer baw alſo fort gangen / 
darumb darff man nit allwegen dem Bawmeiſter die ſchuldt geben / wañ ein ding nit recht wirdt / 
dann Potentaten vñ Oberkeiten / ſich offt ſelbs vberreden / wañ fie Kriegsverſtendige hoͤren / auch 
etwan Landtſtreiffer / die ſich vieler kuͤnſt außthun. Vnd laſt fich ein ding mit dẽ Augen / Ohren / 

vnd dem Mund nicht berahtſehlagen. Es gehoren Zirckel / Linial / Quadrant / vñ ein iuſte grund 
viſierung darzu. Da ſicht man aller erſt / wo ein ding will hinauß lauffen / Bawverſtendige / oder 
VBawmeiſter ſollen vor allen dingen gehort werden / als dann die Kriegsverſtendige / vnd jhnen an 
zeigen / wozu jedes dienſtlich ſeye / vnd dann jhren Rahtſchlag daruͤber hoͤren / doch ſolle ein Baw⸗ 
meiſter feiner ſachen alſo iuſt ſein / daß man ihnen hoͤren / vnd feine bedencken erwegen vnd nit erſt 
fragen / dann die Kriegsleut auch Obriſte / offtjhr lebenlang bey keinem Bawraht geweſen / auch 
was ſie koͤnnen vnnd wiſſen / von den Bawmeiſtern gehoͤrt vnd gelernt haben / vnd ein jedes theil 
ſeine meiſter hat / wie dann ſelten ein Kriegsman ein meiſter des Zuckeleiſ auß dem alles genom 
men werden muß / vnd leſt ſich mitreden nichts ins werck ſetzen. a 
Die Porten zu Antorff feinde trefflichen wol bedeckt / darneben alle Brucken von lautter 
ſteinen vnnd Gewolb / ſolche ſteine Brucken ſeindt wol an jhnen ſelbs gut / gehoͤren aber zu feiner 
Veſtung / dañ ſie ſehr an ſtreichen vñ fürfchieflen hindern / vñ vnder wege ligen / deßgleichen auch 
von ſteinen ſeind die ſchwaͤll do die Waſſer in die Statt flieſſen. Der vrſachen ſeindt die ſtreichen 
alſo hoch / das man daruͤber reichen mag / welches auch nit gut iſt / dann man von auſſen darein 
ſchieſſen kan / weil die fluͤgelkurtz ſeindt. 0 
Solch exempel muß ich anzeigen / damit man wiſſe / wie ein Caſtell ligen ſol / dann ein Ca⸗ 
N Statt iſt wie das haupt am Leib welches dẽ leib regiert / damit es den im zwang halten 
an / alſo auch den Herꝛen des Caſtels iſt ein haupt vber die Statt / damit es die Vnderthonen im 
zwang erhalten kan / ob ſie ſchon beyeinander muͤſſen wonen / ſeindt ſie doch ſelten durchauß einig / 
dann die Vnderthanen ſolche Caſtell als jhre Gefencknuſſen anſehen / derhalben auch wann die 
Vnderthanen ſolche erobern gewonlichen ſie ſchleiffen / vnd auff den boden reien. 
Derhalben wann ſolche Caſtell an Staͤtt gebawen werden / muͤſſen ſolche am beſten Paß 
ligen / zu Landt vnnd Waſſer / vnnd oben am ſtrom / damit wann jhn etwas zu Waſſer vnd Lande 
5 Fenn eue nit muͤſſe fuͤr die Statt Paſſieren / lege es aber nicht weit von der See / do es alle 
Nahrung entpfahen moͤcht / muß ſolche niderwarts ligen / daruon ſol hernach gehandlet werden / 
doch ſol dieſes wol gemerckt vnd in ge dechtnus bleiben. 

Nach dem ich verheiſſen / von den mindern biß zu dẽ mehrern Ecken / mein bedencken zuge⸗ 
ben / vnd ich aber von drey / vier / biß ins fuͤnffte eck bin kom̃en / welche alle hinein ins Winckelmeß 
fallen / vnd aber ſolches nit anders ſein kan / (wiewol ich hernach beſſern weg anzeigen wil) ſo muß 
ich ein exempel oder zwey vermelden vnnd anzeigen / ſo die Italianer alſo gebawen / welches ohne 
alle not mutwilliger weiß vberſehen / alſo ſeind gebawen worde / daß fie entweder nit verſtanden has 
ben / aber doch / mit gewalt wollen verthaͤdigen / welche Staͤtt / Caſtell vnd oͤrter Nammen ich auß 
bedencklichen vrſachen nit melden will / vnd das Kupffer blat Num. §. Lit. A A. anzeigen thut. 

Dieweil das F. ſpitzige / ſo in einer Inſel eins groſſen fluſſes / nach dem Waſſer ligt / als ein 
Caſtell / vnd doch auch am Flecken vnd Statt / bedunckt mich ſolches ohn noht geweſen ſem / daß 
man das gantze Caſtell / nach dem Fluß vnd boden der Erden geſtaltet. Dieweil es an jhme ſelbſt 
ſicher ligt / vñ het man den gantzen gezirck der Statt / wie ein Caſtell von 6. Ecken wol alles koͤnen 
beef nd das ein Bollwerck in dieſen fpig legen / vñ deſto gewaltiger mit ſtreichen wol verfes 
hen koͤñen. Diß Caſtell iſt nit allein fehr eng / ſondern auch koſt ſehr viel / dañ es mit Gewoͤlben vñ 
Mauren werck durchauß gebawen / vnd nichts offens / auch alle ſtaͤndt ſeindt ſchmal / vnd die we⸗ 
ren zuſcharff gebawen / haben doch hernoch de Flecken auch befeſtigen muͤſſen / damit ſolchs deſto 
mehr beſchirmbt ſey / ich bin in meiner jugent vor 34. jahren do bey dieſem baw geweſen. 


LIT. BB. 


Amit ich nicht zulang mit einem handele vnnd vmbgange / iſt die ander ebenmeſ⸗ 
J fig in gleichem bedencken / dañ die zarg dieſer Statt / hat man laſſen etwas bleibẽ / 
vnd wiewol die Statt ein ſcharff Eck hat gegen dem Bollwerck / mit Lit. A. wel⸗ 
. e 

Stattmaur mã wol fur den ſpitzen des Bollwercks hette behaltẽ / were dañoch zuſcharff geweſen / 
hette nit erſt noch ein ſpitzige wehꝛe daruor ſetzen doͤrffen / ſonder wan man die ſpitze der Statt alſo 
behalten / vñ nebens zu die ſtreichen einwerts geſucht / hette es die doppel ſtreichẽ auch nit bedoͤrffet / 
vnd were die ander mit Lit. B. etwas beſſer ſcherpffer worden / damit ſie oben ein groſſen ſtand / vñ 
die geſichter beſſer hetten koͤnnen beſtrichen werden / vnd auff die faction kommen / wie die auff der 
lincken hand darneben were / welche weit ein beſſer geſtalt platz vnd ſtand hat / auch viel ſtercker vñ 
wehrhaffter / wiewol das ander Bollwerck gegen ober auff der andern ſeiten am fluß mit Lit. C. 
auch die wehr D. gleichmeſſiges bedencken haben / da muͤſſen alle geſicht vnd haupt liuien / fornen 
an den Bollwercken auß dem winckel der neben ſtreichen auff das Eck des Bollwercks biß inn die 
mitten zogen werden / hiemit zeigen ſie an / wann ein Feindt ſtuͤrmbt / koͤnnen alle angeworffene 
Leiltern / ob deren ſchon 50. weren / mit einem ſchutz auß der ſtreichen vmbgeworffen werden / ob 
ſchon andere hernach lauffen / die Leittern anwerffen / kan denen gleiches begegnen / alſo kan ein 
ſtreich die ander entſetzen / vnnd die Bollwerck vnd Graben reinigen / vnnd wo fie anders gezogen 
werden / ſeindt die Bollwerck falſch / vndligt nichts an der geſtalt der Bollwerck / derhalben kompt 
ein Bollwerck / eines ſtumpff / das ander lang vnd ſpitz / wer es nuhn anders bawt / auch ins Werck 
oder viſierung ſtelt / der verſtande die ſachen nit / vnd ſey vormolen nit mehr geſehen worden. 
Hierauff bekenne ich / das man nit allein groſſe Potentaten / vnd viel Kriegs verſtendige hie⸗ 
mit vberꝛedt hat / inſonders wañ Leut da ſein / die es eben ſo wenig verſtehn / vñ nie weiters der = 
noch gedacht / oder beſſer wiſſentſchafft haben vnd mubringen koͤnnen / als eben dieſe geſellen. Im 
2 1576. hat Key. Maximilianus der 2. etliche Baͤw vñ Kriegsverſtendige gehn Regenſpurg 
rdert / darunder jhr May. Bawmeiſter Carle Deiti vnd viel andere mehr da waren / als auß 
Italia vnd Teutſchland / auch andern Nationen / da hat hr May. den Wolgebornen Herꝛen La⸗ 
zarum von Schwendi / ac. als einen Kriegs / vnd Bawverſtendigen / zum Præſidenten dar zu ver 
ordnet / der ließ mich in namen jhꝛer M. võ Ingolſtatt / da ich mich damalen verhielte / miterlaub⸗ 
nus meines gnedigen Fuͤrſten vnnd Herꝛen / Hertzog Albrechten von Beyern / ( Hochfeliger gez 
dechtnus ꝛc / deſſen diener ich damalen was) auch erfordern / do wurden vil Graͤntzhaͤuſer in 
gern / vnnd anderswo berahtſchlagt / do fiele dieſe Linien mit den Bollwercken widerumb fuͤr / ich 
aber (als der geringſte) zeigt leiſtlichen an / daß mich die ſtumpffen auch die gar ſcharffen wehren 
nit Rahtſam / ſonder ſchaͤdlichen bedeuͤchten / die Geſicht weren zu flach / die wehren oder Boll⸗ 
werck zuſtumpff / vnd neme den ſtandt hinweg / wie auch ebenmeſſig die gar ſpitzigen / auch mit an 
dern vmbſtenden mehr / vnd koͤndte ſolches mit guten Argumenten widerlegt werdd / wit ich mich 
dann das zuthun / vnd ſolches mit etlichen viſierungen / vnd Rahtſchlaͤgen ins werck zubringen ers 
botte / hierumbjhr G. von Schwendi mir anzeigten / ich ſolte ſehen was ich thaͤte / dann alle baͤw 
vnd Kriegs verſtendige in der gantzen welt dieſer meinung weren / derhalben wůrde ich widerſtand 
finden. Nach dem ich aber mein bedencken gefertigt hat / vñ er ſolches mit fleiß vberſehen / iſt er viel 
einer ander meinung worden. a 
Dieweil aber hernach die Key. May. ¶ Hochſeliger gedechtnus) mit Todt verſcheiden / hab 
ich mit meinem Gnedigen Herꝛen ſeligen / Herꝛen Lazaro von Schwendi hernach daheimen deſ⸗ 
fen viel redt gehalten / iſt er durchauß meiner weinung geweſen. Damit man aber die Maͤngel an 
allen Enden ſpuͤren kan / ſo wil ich alles mit gewiſſen Argumenten / ſo wol an gebawenen / als den 
fo noch gebawen werden moͤgen / das die ſtumpffen vnd ſpitzen Wehren nichts taugen / dar thun / 
obs gleich die Italianer / Frantzoſen vñ Niderlaͤnder / mit gewalt verthaͤdigen / vñ niemands recht 
wollen laſſen haben / mich deſſen nit jrꝛen laſſen / ſonder den baw vnnd Kriegs igen vnder⸗ 
werffen / vnd zu jhrer erkantnus heimſtellen. i 
Derphalben erſtlichen den mangel vnd gefahr der ſtumpffen Wehren / die man on alle noht 
mit fleiß alſo bawet / vnd nuhꝛ dohin ſicht / das man ſolche der Linien nach auß den ſtreichen zichet / 
vnd die geſichthiemit ordnet / es ſeyen die fluͤgel dünn oder dick anzuſehen / vnnd dem gegenwurff 
erſtlichen zubegegnen / das einer ſprechen moͤchte / du zeiheſt deine Linien auch darauß / ja wañ ichs 
thun muß vnnd gezwungen bin / doch nit weiter / biß nur daß Bollwerck in die vierung oder in daß 
inckelmeß fellt. Aber das ich ein wehr flach ziehe / wie die Italianer die ohn noht folches thun / 
vnd beſſer koͤndten / wird von mir nie in allen meinen viſierungen / bedencken / noch Rahtſchlaͤgen / 
ich ſey dann gezwungen geweſen / niemolen geſehen worden fein / doch will ich hiemit mein beden⸗ 
cken erſtlichen der ſtumpffen wehren verzeichnen / aber ſoll hie achtung gethon werden / daß ieh an 
den 9. Ecken em weil wirdt ſtil halten / biß ich mein bedencken vollig auff diß bedencken gibe / darm 
die diſputation der mehrertheil iſt fuͤggenom̃en worden / hernach wil ich in dem Werck fort ſchrei⸗ 
ten vnd die mehrer eck exkleren. as 


Bedencken vber ſpitz vnd ſtumpffe wehren. 19 
Das XI. Gapittel, 


Erklaͤrt was für gefahr von ſtumpffen / vnd zu gar 


ſpitzen Wehren / ſonderlich die ohn noht alſo ge⸗ 
bawen / zugewarten ſey. 


® Ann man etwas bawte / da die Linien oder fleche nit an 
ders fein koͤnte / auch alſo lang were oder ein alter baw ſchon alſo lege / vñ 
die eck alſo weit võ einander kemen daß es noch ein Bollwerck erfordert / 
oder wie es ſich dann begibt ehe einer fleche oder gar an einem ſchlechten 
bogen lege / vnd dañ die Linien / dem ſchutz noch gezogen werden / ſo ſicht 
man wie die wehr alſo flach wird / nit allein das / ſonder befindt daß man 
obenauff kein rechten ſtand / weder zũ geſchuͤtz noch zum volck habẽ kan / 
vñ das noch aͤrger / ſo kan der feind mit einer fchlechten ſchantz (der wehr 
nach) das gantz Vollwerck beſchieſſen vñ fellen / inſonders wann er ſolches an beeden geſichten des 
Bollwercks oͤffnet / vñ die Maur vnd Erden in graben fellet / wie mit Num. I. vñz. zuſehen / denn 
ſolche verfellung deckt den feind im graben / das die under ſtreichen mit dem ſchutz A. gegẽ der ver⸗ 
fellung Num. 2. feinntz mehr iſt / dan die verfellung es ſeye von ſtein oder Erden / deckt den feind 
an der wehr / das er alſo im auffſteigen oder im brechen vnd vndergraben / ein ſichern ſtandt hat. 
Deßgleichen dieweil die wehr alſo ſtumpff iſt / kan die ſpizen des Bollwercks võ auſſen in die 
ſtreichen zuſchieſſen / auch keine hindernus oder verdeckung bringen / vnd der feind gantz leicht / zu 
beeden ſeiten (der verfellung) ein ſchantzen treiben / das er gantz bedeckt wirdt zu beeden orten / als 
dann feinen vortheil aldo ſuchen. Weil man dañ mit dem gefchüg vber banck ſchieſſen vñ wolher⸗ 
für rucken muß / ſo kan ſolches nit lenger krafft haben / biß ſich der feind beſchantzt / erhoͤcht oder eins 
ſenckt / als dañ habe diekrafft des Bollwercks an ſich ſelbs zuuerlieren / je lenger je mehr / ſo bald der 
feind fein geſchůtz geordnet / eingeſchantzt / gelaͤgert vñ erhoͤcht hat / vñ zum falle komt / ſo kan man 
von den Bollwercken zu beeden ſeiten auff den geſichten nit kommen / ſonder muß im Raſt ligen. 
| Derhalben wann der Feindt das eine Bollwerck belegert / beſcheuſt vnd ſtuͤrmbt / kan dem⸗ 
ſelbigen von den nebenbollwercken / kein ander huͤlff noch rettung / dañ auff den fluͤgeln / vnd obern 
ſtreichen beſchaͤhen / welche der feind von feiner ſchantz / wann er ſie ein wenig ſchwingt / der Linien 
nach völlig beſchieſſen vnd fellen kan / inſonders wann er ſich alſo legert / daß er nit allem das Bolt 
werck / ſonder durch daß doppel Creutz beede fluͤgel vnd ſtreichen erlegen kan / welchs er / weil er ver 
deckt iſt von beeden ſchantzen / gantz wol thun vnd verꝛichten kan. f 4 
Alſo an er zu beeden ſeiten die ſtreichen vberhoͤhen vnd darein ſchieſſen / vnd wirdt hiermit in 
der Voͤſtung / die gegenwehr auff den Bollwercken genommen / muͤſſen auff den Cortinen vnnd 
zwiſchen den Waͤhlen vnnd Bollwercken jhr gegenwehr ſuchen / welche dann zwar ſehr zuweit do 
hinden ligen / vñ ſchwerlichen der fordern hälff oder rettung thun koͤnnen / vnd iſt noch zum aller 
ergſten / daß nit kan von der hoͤhen fur die Bollwerck geſtrichen werden / vnd wañ der feind den vor 
theil hat / kan er dem Bollwerck mit fchieflen zum ſterckſten zuſetzẽ / hiemit in graben kom̃en / durch 
brechen / die ſchantzen zu beeden ſeiten auffwerffen / vñ ſich gegen beeden ſtreichen bedecken / als dan 
kan er vnder das Bollwerck / ein oder durchgraben / vñ ſich zum ſterckſten in baw vnd zum ſturm 
weg vnd oͤffnung genug machen / das Bollwerck ſampt dem ſtumpffen ſpitz ſprengen. Derhalben 
wann die Linien wie am geſicht des Bollwercks mit Lit. A. zeichnet / gezogen wirdt / ſicht man 
was fuͤr ein ſtandt vnd groͤſſe das Bollwerck bekompt / vnd macht kein ſolche oͤffnung kommen / 
auch alle ſtreichen beſſer fuͤr / vnd ſeind die ßen nit alſo verloren / kan auch nit alſo in die 
ſtreichen geſchoſſen werden / wie mit Lit. A. vnd B. zuſehen iſt. 

Da wirſtu ſehen / was dein ſtumpffe wehr thun wuͤrdt / wañ du mit dem Geſchüͤtz oben wei⸗ 
chen / vnnd ein newe ſchantz bawen muſt: wolteſtu dich einſencken / haſtu zuuoran kein a 
wiltu dich erhöhen fo haſtu keinen ſtandtplatz noch leger zum geſchůtz / vnnd kaum für die ſchuͤtzen / 
das du dich kanſt verdecken mit der auff geworffenen Erden / dañ darmit haſtu weder ſtreich noch 
einigen vortheil mehr / dein Newer baw iſt eben ſo muͤrb võ Erden / als des Feinds / zu dem wirſtu 

auch gewar werden / was du fuͤr ein Wehr gebawen haſt / do du zum Feindt von den neben wehren 
nit kommen kanſt. Zu dem wuͤrdt daß New ſchantzen dir oben den ſtandt ( zur gegenwehr) eins 
nemen / alles verſchlagen / zum geſchuͤtz vnnd einſencken / oder zum erhöhen deßgleichen / alſo haſtu 
kein rechten ſtand / iſt auch Fein Caualier noch verhoͤhung do auffzuwerffen / da wirſtu getrungen / 
daß du dich muſt hinden einſencken / dein geſchuͤtz ſtellen fo gut du magſt / vnd kanſt ound alſo des 
E Mi 

ſturms an einem Platz vnnd ſtandt erwarten / ja ſprichſtu / ich muß dem Feindt ſeinen mutwillen 
nit alſo zulaſſen / vñ kan von oben herab / mit ſteinen / fewr / auch von handroren / auch im Graben 
jhnen beſchaͤdigen / deßgleichen kan ich auch ebenmeſſig gegen jhm Graben vnd ſprengen / als er es 
thut / iſt war / man kan etwas thun / doch iſt mein meinung / das ſolche ehren / aller dei⸗ 
ner ſorg / angſt / muͤhe vnnd arbeit / ſo du muſt gegen dem Feind fuͤrnemen / allein die einige vrſach 
ſeind / dann wann ſolches nit wer / wereſtu aller dieſer ſorg / muͤhe vnnd arbeit vberhaben / damit 
ich dir aber noch beſſer auff dein fürbringen antworte / wil ich dir ein erempel deßhalben v 

den / ſo ebenmeſſig auß ſolchen ſtumpffen wehren / ſo die Italianer bawen / in kurtzen jaren k 
darauß man den ſchaden vnd nachtheil beſſer verſtehn kan. * 

Als im Jahr 1570. der Tuͤrckiſch ie Solinus eee 
Inſel Cypern belegert mitgroſſer macht. Nuhn hatten Muſtapha / des iſchen Keyſers 
feldt Obriſter ſampt andern im Auguſto / Erſtlichen Nicoſiam belegert / vnnd vier groſſer Bolt 
werck auff der hoͤhen auffgeworffen / als er aber nit viel außricht / iſt er neher herzu geruckt / vñ bey 
dem alten Lauffgraben viel ander ſchantzen gegen vier Paſteyen der Statt gemacht Da aber 
Muſtapha alles verſuchte / ſchickt er zu beeden Obriſten / ſo das Meer mit den ſchiffen innhetten / 
zu Piali vnd Ali / die ſchickten jhm (von wegen das jhme viel volcks vmbkommen) 20000 zufuß / 
vnder Alt / die kamen den 8. September zu Muſtapha fuͤr Nicoſiam / den andern morgen ließ er 
dieſe vier beſchoſſene Paſteyen / mit gewalt auff ein mal anlauffẽ / hat auch ſolche Statt / mitgroſ 
ſem Blutuergieſſen beeder Partheyen erobert / als er alles verhergt / iſt im ſturm allein der man⸗ 
gel geweſen / daß man mit den Streichen nit hat koͤnnen fuͤr die Bollwerck ſtreichen / dann man 
kein hohe hat koͤnnen haben / fo waren die Streichen verbawen / vnd kundt man fuͤr die geſicht der 
Bollwerck nit ſchieſſen / dann ſie zu ſtumpff vnd kurtz waren / vnd lag die abgeſchoſſen Erd vnd 
Maurwerck / von den Wehren vnd ſtreichen hart am baw / alſo daß man darvor des Feinds auff⸗ 
ſteigen auß den ſtreichen nit hindern koͤndte / darzu hat ſie der Feindt auch deſto eher koͤnnen vnder⸗ 
bawen / vnd kund mit dem Geſchuͤtz auch der ſeiten nach nit mehr zu jhm reichen / ſolches hat man 
mit groſſem verluſt an den Bollwercken geſpuͤrt. 51 42 

Inm andern Jahr 7t. als Muſtapha noch in Cypern lag / hat er von Nicoſia noch 15. groſ⸗ 
fer ſtuck laſſen holen / vim Mayo Famaguſtam belegert / vñ gegen Nidergang bey dem Garten 
am ort Præcipola genant / ſich gelegert / vnd 10. gantzer tag lang / mit 4oooo Marien ſich einge⸗ 
ſchantzt / zu rings vii 4 groſſe Bollwerck auffgeworffen vn Gräben für die ſchuͤtzen zugericht / da 
riñ die Janitzſcharn kundten biß an Lauffgraben kom̃en / als dañ haben fie die ſchantz angeben trei⸗ 
ben / vñ daß Erdreich vor jhnen her getrieben vñ gewoꝛffen / vñ alſo je neger ſie zur Statt kom̃en / je 
mehr ſie bedeckt worden / derhalben die Famaguſtaner / de Lauffgrabẽ außwendig nach allem vor⸗ 
theil gantz ſtarck beſatzten / vñ haben auß vñ inwendig vil blinde Graͤben zum lauff vn Fewrwerck 
zugericht / aber die Feindt hetten ihre Waͤhl alſo hoch auffgefuͤrt / daß fie auff die Bollwerck vnnd 
Statt haben ſehen koͤnnen / vnd haben mit 74. groflen ſtucken vnd Cartaunen die Statt an vilen 
enden zum hefftigſten beſchoſſen / die in der Statt haben mit jhrem gewiſſen ſchieſſen / dem Mus 
ſtapha 15. ſtuck zerſprengt / auch im Sturmſcharmuͤtzeln vnd drauſſen auff 18 doo mañ erlegt. 
ſo allein im herzu ſchantzen / vnd im Lauffgraben ſeind blieben. f 1 e 

Aber der Feindt hat mit groſſem gewalt / den auſſern Lauffgraben mit groſſem Blutuer⸗ 
gieſſen der jhren erobert / do haben ſie ſich eingeſenckt / vnnd inn der Futermauren / ein loch wieein 
Thorgeſtel durchgebrochen / warffen die Erden auff beyde ſeiten / bawten bey nacht vnnd tag mit 
holtz vnd Erden / vnd Wollſecken. Nammen alſo den Graben mit gewalt ein / derhalben haben ſit 
den vorbam(fo man Reuelino nent) vndergraben / darnoch weil die ſtreichen etwas legt / von ver 
fellung der Mauren / bawten vnd ſchantzten ſie biß an die verfellung / do waren ſie bedeckt / dañ die 
Linien der ſtreichen iuſt für die geſicht der Bollwerck zogen waren / derhalben koͤndten ſie vber die 
Linien mit de Geſchütz nit kom̃en / darauff greiffen ſie die Statt / auch die Bollwerck / Erſtlichen 
S. Campo vnd S. Nappa / bey Andrutz / vnd bey dem Zeughauß / die Bollwerck oder Paſtey⸗ 
en an / vnd verſchantztẽ alles mit Reißholtz / Wollſecken / vñ Erden / die jñern warffen mit Fewr / 
Schweffel Bech vñ anders herauß / damit ſie den Feindt etlicher maſſen hinderten / mitler weil ha 
ben fie ſich auch eingeſenckt / vnnd ſtollen vnder der Erden gegen des Femdts vndergraben / haben 
aber einander verfehlt / vnnd nur an 3. orten zuſamen kommen / do emander zuruck getrieben / der 
Feind hat mieſſen weichen. Den zr. Iunij hat der Feindt biß vnders Zeughauß vndergraben / die 
Erden die er hat herauß gearbeitet im graben / verbawen / vnd mit Puluertonnen vnderſtelt / als 


fie etwas gewichen / vnd fich zum Sturm geruſt / hat Beggiambolot laflen fewr geben / vnd alſo 
N die 

die Paſtey vnd groͤſte theil des Zeughauſes mit groſſem krachen vnd erſchuͤttung des Erdreichs 
vberſich geſprengt vnnd eingeworffen / herauff zu voran alles geordnet war / hat er in puncto den 
Sturm darauff angelauffen / vnnd fuͤnff gantzer ſtunden an einander geſtuͤrmbt / dann jhm ſehr 
groſſer widerſtandt begegnet / hat auch zum fuͤnfften mal den Sturm mit friſchem volck / an der 
muͤden Statt abgewechſelt / deßgleichen haben die jnnern auch gethon / Andreas Brogadinus, 
des Schloß oder Caſtels hauptman / hat mit dem Geſchuͤtz koͤnnen zu ihm kommen / das hat ge⸗ 
macht / daß er mit ſeinem ſtreichſchutz vnnd ſchieſſen / weit vber die linien für die geſicht der Boll⸗ 
werck hat bawen koͤnnen / ſonſt ſeindt alle ſtreichen verfallen / verletzt vnd verbawen geweſen. 

Die vnſern hatten auch ſprengfewr vnderbawen / dieweil ſie aber zu begierig vber die Tuͤr⸗ 
cken wahren ſeindt zum theil ſelbs darunder kommen / vnd ihren ſelbs auff oo. vmbracht under? 
ſchlagen / doch der Tuͤrckẽ noch mehr. Nach dem die Tuͤrcken das ort verlaſſen / haben die Fama⸗ 
guſtaner / die Lucken zugeworffen / ſich verfchangt/fo gut als ſie jmmer gekoͤndt. 

Den 29. Junij hat Muſtapha / den Reuelin / oder zwiſchen Bollwerck / mit groſſem don⸗ 
ner zerſprengt / vnnd nidergeworffen / darauff Muſtapha / den Reuelin / vnnd das Zeughauß / 
ſelbs mit groſſem volck ſtuͤrmete / dieſer Sturm hat 6. gantzer ſtunden gewehret / mit erfriſchung 
anders volcks zu etlich mahlen / hat doch mit verluſt groſſes volcks / vom ſturm muͤſſen ablaſſen. 

Muſtapha vnd die Baſſa vermerckten / auch daß volck fo an ſtuͤrmen vñ anderm vmb 
kommen weren / vberſchluͤgen / haben fie (weil ſie den lauff vnd Statgraben inn hatten) Tag vñ 


nacht mit 44000 mann noch 7. Bollwerck auffgeworffen / ſchier biß gar an den Lauffgraben / 


welche auff den s. Julij fertig waren / hat er den nechſten so. groſſe ſtuͤck / auch andere mehr da⸗ 
rauff gelegt / vnd in 24. ſtunden / fuͤnfftauſent kuglen in die Veſtung geworffen / hat darmit alle 
vorbaͤw / Bruſtwehren / vnd alles was zum ſchutz dienſtlichen geweſen / zerꝛſſen vnd verfällt. 

Demnach als die jnnern merckten / was der Feindt vor hette / dann ſie mit ihren ſtreichen / 
für die ſtumpffen wehren der linien / noch nit mehr fürbamwen kondten / auch nit daruͤber ſchieſſen / 
dann die Bollwerck zuflach / haben ſie dieſelbige nachtgeng in die Gräben von holtz gemacht / das 
mit die Schuͤtzen die vnſern mit den handtroren nicht ſchaͤdigen möchten / dann fehr viel volcks / 
vom ſtrengen ſchieſſen inn der Statt vmbkommen war / die vberigen weichen zum Reuelin / da⸗ 
rauff der Feindt war / welches ort jhnen gantz zu eng wardt. Den 9. Julij hat Muſtapha / alle 
Bollwerck von newen / mit 36. tauſent Mannen laſſen anlauffen / vnnd 6. gantzer ſtunden mit 
erfriſchtem volck geſtůͤrmet. Aber die Paſtey S. Nappa / Andrutzi / vnnd das Zeughauß muſte 
der feind widerumb verlaſſen / vñ als ſie den Reuelin oder Vorburg / widerum gantz gewaltig an 
lieffen vnd ſtuͤrmbten / vñ der Feind auff 2000. ſtarck do hinauff kommen was / vñ der vnſern noch 
wenig / war ſolcher zuuoran vndergraben worden von den vnſern: als man nuhn daß lauffendt 
fewr anſtieſſe / ſeind der Feindt auff looo. der vnſern auff Jo. im Rauch gehn Himmelgeflogen / 
da ſolches geſchach / leff der Feindt noch einmal den Sturm friſch an / vnnd erhielte denſelbigen 
ſampt dem Reuelin (well niemands mehr do was) leichtlichen / doch nit lang: weil alles verderbet / 
koͤndten ſie nit lang daroben bleiben / onder weichen widerumb zuruck / vnnd war dieſer Reuelin 
oder vorbaw weil er ledig lag / weder dem Feindt / noch denen inn der Statt nutz / ſonder der Statt 
ſehr ſchedlichen / dann man kein Gefchäg kundte mehr droben halten / ſo kundte man mit ſtreichen 
vnd ſchieſſen vor dem ſelbigen nit für kommen / vñ hindert ſehr· Was ein ſolcher Reuelin vnd vor⸗ 
baw iſt / will ich hernach anzeigen. N 5 

Gegen dem Reuelin zwiſchen den Paſteyen lage das Thor Limiſſo / dieweil ſolches aber 
hinder dem Reuelin vnd Vorburg offen lag / hat man mit den alten ſtuͤcken des Bawes die Port 
verſehen / vnd ein Eyſenen ſehußgatter doran zugericht / vnd mit holtz alles verdarꝛeſt / dorauff der 
Feindt den Reuelin widerum zum beſten eingenommen / vnnd verſchantzten ſich gegen dieſem ſo 
ſtarck ſie moͤchten. 

Den 14. Iulij hat Muſtapha alle vorige oͤrter von newem widerumb beſchieſſen vnd ſtuͤr⸗ 
men laſſen / die vnſern hetten vnder dem Reuelin / widerumb ein loch vndergraben / daß fie auff 
400. Feindt widerumb in die Luͤfft ſchickten / alſo daß der Feind widerum̃ den Reuelin von newen 
hat muͤſſen einnemen / vnd ware das am meiſten / ſo die vnſern zuruck hielte / vñ den Feind ſterckte / 
daß man nit mehr koͤndte mit ſchieſſen / vnd ſtreichen oder einigen außfall zu hm kommen / dann 
es alles verbawen / vnd kein einige hohe wehr da was / ſonder der Feind vberhoͤhet alles / das macht 
daß die ſtreichen nit recht geordnet / die wehren zu ſtumpff / vnnd keine der andern die handt bieten / 


oder verthedigen koͤndie. Zum andern / war auff kein? Bollwerck noch Wahl / kein 0 oder 
N erhoc 

erhoͤchte ſchantz / daß mandem Feindt hette koͤnnen in die ſchantz reichen oder zuruck halten / mit 
keinem vortheil / ſondern wurden getrungen ſchon alles mit der fauſt zu erhalten / eben wie der 
Feindt außwendig:derhalben auch viel volcks zugrundt gienge. | 


Die Feind baweten aber im Graben jhre ſchantzen vil hoͤher / damit fie kundten im Sturm 
ſicher ſein / vnd nach ihrem willen vndergraben / vnd jhr Leger ſchon mit den Zelten in Graben ſtel 
ten / thaten als wann ſie nichts an dem ort fuͤrhetten / die Erden aber nammen ſie alle von dem on: 
dergraben der Bollwercken / dann man inwendig weder mit gaͤng oder Mauren noch Wahl da⸗ 
rauff gerůſt / oder demnach gebawẽ ware / ſolchem etwas einzukom̃en / der halbe dem Feind nichts 
zu wehren was / hiemit hatten fie ein newen gang / zum ſprengen vnderm Zeughauß gemacht / vnd 
gebawen / vnd als ſie morgens in der ordnung zu ſturm ſtunden / gieng das ſprengfewr nicht an / 
ſonder was verfallen / alſo das dieſer ſturm vnderwegen bliebe. ud 


Darauff haben ſie etliche grob Geſchuͤtz außwendig vonjhren ſchantzen genommen / vnnd 
das in die hohen Waͤhl vnnd Wohren / ſo ſie im Graben gebauwen hatten / geſtelt / vnd bey dem 
Zeughauß zwen Maurenbrecher alſo bedeckt geſtelt / daß fie von den vnſern nit mochten geſehen 
werden / vnnd machten von Holtz / Leder / vnnd anderm gezeug / groſſe ſchilt vnd decken / damit ſie 
vor den handtroren vnd werffen möchten ſicher ſein / zum vndergraben / darmit ſie zur Mauren 
kundten / dann mit dem groben geſchuͤtz koͤndte man jhnen do nit zukommen / dañ wie gemelt alles 
zu nider vñ verbawen was / doch hat man mit Fewr vnd außfall / ſo viel verhindert / als man kundt 
hatt / auch alle offene / beſchoſſene / vnnd verſprengte lucken / mit Buͤffels heuten / naſſen Baum⸗ 
woll / Erden vnd anderer Matery zugeflickt / vnd verbawen / darzu Weib vnd kind halffen. 


Muſtapha aber damit er eilte / jhm vnd ſeinem Keyſer Ehr einlegte / eher die Venediſche 
vnd andere Armada inn Cypern ankaͤmen / vnd die jhren entſetzten / hat er groſſen fleiß ankert / da⸗ 
mit er Famaguſtam gewinnen moͤchte / als dann wer das gantz Königreich erobert / wie auch war 
ward / derhalben erdachte er ein andern liſt / damit er die Statt gewiñen moͤchte. Der Reuelin / der 
gegen der Porten Limoſo lag / vnnd der nechſte weg darzu / was ohn ſorg / (wiewol die Ciprioten 
ſolches alles gantz wol verfehen/ vnnd verwarten darauffließ er Muſtapha 4. gantze tag / holtz 
ſamlen / inſonders ein hertzig holtz / ſo inn dieſer Inſel wachſt / das man Teglia nent / welches leicht 
brent / aber ein ſehr grauſamen ſtarcken vngeſunden geſtanck von ſich gibt / daß warffen ſie fuͤr die 
Port Limoſo / zundten ſolches an / warffen tag vnd nacht ſolches / auch ander holtz / mit groſſem 
hauffen noch mehr zu / in ſolchem fewr baweten ſie den Reuelin widerumb auff / ſtelten Geſchuͤtz 
darauff / vberhoͤchten die Port / warffen ſtehts mehr holtz zu / vñ vndergrubẽ vnder des die Maur / 
vnnd machten Gruben darunder / mann warff von oben herab groſſe Faß mit waſſer / es halff aber 
alles nichts / derhalben fie das Thor zum ſterckſten verbawten. 


Als aber das Fewr auff 4. tag vnnd nacht ſtets brente / kundten die vnſern vor groſſer Hitz / 
vnnd 1 9 mehr bleiben / vnnd muſten weichen / dann kein auffenthalt do was / auch kein 
Loͤſchen halff. 


Nach dem alles volck das mehrertheil Todt / nit ober tauſent mann mehr von allen Gries 
chen / vnnd Italianern vorhanden / zu dem auch kein Prouiandt / ſchon Hund vnd Katzen aſſen / 
auch nicht mehr dann 7 kleine feßle Puluer vorhanden / auch kein huͤff / noch entſatzung / wie ſie 
vertroſt / kommen wolte / haben ſie hren Oberſten Bragadinumhefftig gebetten / ſich mit gewiſ⸗ 
ſen Conditionen zu ergeben / damit Weib vnd kind moͤchten erhalten werden. 


Den 29 lulij hat der Feindt Famaguſtam / widerumb an allen vorgemelten orten ge; 
ſtuͤrmbt / do iſt Famaguſta den 15. Auguſti dem Muſtapha / auff Condition vbergeben worden / 
do er doch keinen glauben gehaltẽ. Des gantzen Kriegsuolcks des Tuͤrckẽ iſt auff 200000 tauſent 
mañ geweſen zu Waſſer vñ Landt / dauon ſeindt auff b dodo maũ vmbkoien / 140000 Kuglen 
ſeind in die Statt geſchoſſen worden / damit iſt alles zerꝛiſſen / vnd zu grundt gangen. 

Die Reuelin / vnnd Ledige zwiſchen den Wehren gelegen / dauon offt meldung geſchchen / 
ſeind mit ſolcher gelegenheit beſchaffen / wie hie verzeichnet iſt / welche dem Feindt mehr dann den 
vnſern gedient / auch alles im Graben verſchlagen / vnd ſehr gehindert haben. 205 

Au dieſem kurtzen vorerzaͤlten iſt nun gut abzunemmen / das inn ſolcher noßt viel beſſer iſt 
das die Graben ſauber / rein / vnd ohn alle hindernuß von gebaͤwen vnd anderm ſeien / damit man 
vollig in vnd auff die Leuff / Graben / Füterung vnd Wehren / ſtreichen / vnnd zu allem kommen 
k. an. j 


Zum andern iſt auß ſolchem vorangezeigtem Exempel in Cypern / nieht allein / ſonder auch 
in Malta / Goleta / vnd inn Vngern folches hefftig geſpuͤrt worden / wann die Wehren / alſo auff 
die eck / auß den Streichen gezogen / wie flach die Bollwerck / vñ der oberſtand / auch alles verſchla⸗ 
gen woꝛden / wann dann ein ernſtliches beſchieſſen vom Feind beſchicht / vnd man auch Sprengt / 
Alſo das man von newem Schantzen / Bruſtwehren vnd anders bawen muß / vnnd man von den 
ſeiten / weder von den Streichen / Flügeln Vollwercken / noch von den Zwerchwaͤhlen / dahin 
ſchieſſen noch ſtreichen kan / wie hochſchaͤdlichen das ſeie / iſt auß vorerzaͤhlten leicht abzunemmen. 


Zum dritten / wann die Mauren gantz von einem ſtuck gebawen / keine Pfeyler / Bogen / 
Leuff / oder auch jnwendig keine gaͤng haben / mit was vortheil der Feind ſolche Mauren beſchieſ⸗ 
ſen / faͤllen / vndergraben / vnnd ſprengen kan / wann ſie dann (wie ich fornen von den Mauren ge⸗ 
meldt) mit ſolchen vortheilen gebawen weren / das man eher under dem Feind / dann er zur Mau⸗ 
ren kaͤme vnnd wer / kan er daſelbſt wol auffgehalten / vnnd jhm alle fein fuͤrnemmen / verhindert / 
vnd genommen werden / Aber auff ſolche weiß kan man jhn nicht alſo zukommen / damit man aber 
des Feinds beſchieſſung vornen her des gantzen Bollwercks deſto baß verſtehen koͤnne / iſt ſolches 
alles im Kupfferblat Num. 5. in der Figur mit Num. 1. voran wie auch auß vnnd inn die Strei⸗ 


chen zuſchieſſen iſt zuſehen. 5 
0 
Y. 2. 


Amit mans aber noch beſſer verſtehn kan / hab ich darunder mit Num. 2. anzeigt / 
AN mit was vortheyl der Feind / ſo er den Lauffgraben erobert / den Graben beſchuͤt / vnd 
\ 2 zu beiden ſeiten ſein Schantz biß an die Bollwerck treibt / daſſelbig beſchießt / vnder⸗ 
hraͤbt / ſprengt / vnnd man oben zu ruck welchen muß / mit was groſſem vortheyl er 
zum anlauff vnnd dem Sturm kommen kan / innſonders wann er ſolches gegen 
der mitten des Bollwercks zwiſchen ſeiner auſſern Schantz kan zuwegen bringen / welches er wol 
kan / dann die geſicht der neben Bollwerck / koͤnnen jhm kein einigen ſchaden noch W thun / 


- wre 0 u * . un. .n 

Der Erſte Theil diß Buchs / 
ob ſchon oben von newem geſchantzet / vnd ein Mon gebawen wuͤrd / kan ſolches doch kein vollkom 
men werck ſein / dieweil die aͤuſſern ebenmaͤſſig jhr Schantz noch inn beſſerer ordnung / vnnd ver⸗ 
deckung haben / auch von auſſen die fordern Laͤuff vnnd Graben / mit Schuͤtzen belegt ſeind 
vnd den auff dem Bollwerck jhr Gegenwehr hinderhalten koͤnnen / wie mit Num. 2. zuſehen iſt / 
Ob man ſchon an den Fluͤgeln fornen zu / auch etwas thun kan / iſt doch ſolches von wegen der 
Bruſtwehren dicken / nicht alſo ſicher / derhalben wann ein Bollwerck zwey / drey alſo angriffen 
werdẽ / vnd man den Sturm erfriſchte / hat es ein groſſe gefahr darauff: Das ſey alſo kurtz auff die 
ſtumpffen Wehren mein anzeigung / derhalben die Viſierungen mit fleiß war genommen / vnnd 
verſtanden werden ſollen / dann ich ſolche Exempel mit fleiß anzeige / darinn man ſolche maͤngel 
hat mit groſſem verluſt entpfunden. 

Dieweil ich noch in dieſem bedencken ſtande / mit den ſtumpffen Wehren / will ich auch von 
den fpigen langen Wehren / mein bedencken anzeigen / da man ebenmaͤſſig / die Linien von den 
Streichen auff die eck der geſicht zeucht / wann nun ſolches zu beiden ſeiten geſchicht / vnd das jnner 
eck im Winckelmaß / oder etwann noch ſchaͤrpffer iſt / wuͤrd das Bollwerck auch lenger vñ ſpitzer / 
welches inn feinem thun / noch ärger iſt / dann die ſtumpffen Wehren / wie bei Num. I. widerumb 
da zuſchen iſt am eck / da kan der Feind zu beiden ſeiten das Bollwerck angreiffen / mit beſchieſſen / 
beſchantzung in Graben / auch mit vndergrabung / vnd ſprengen / alſo das er den gantzen ſtand vnd 
ſpitz des Bollwercks zerꝛeiſſen kan / vnnd man zu ruck weichen muß / Ob man ſchon mit gre Ter 
muͤhe zu ruckgeſchantzt / wird doch der Stand gegen den obern Streichen gantzeng beſchloſſen vñ 
verderbt / vnnd muß doch widerumb ein ſpitz mit nebenſtreichen gebawen werden / dann ſoltt man 
ein ſcher / oder klammen einwerts bawen / wuͤrde es den gantzen Stand verſchlagen / vnd ſich ſelber 
zu ruck bawen vnd verhalten / vnd dem Feind noch mehr ſtand / platz vnd fortheil einraumen. 

Vnd weil man nach verꝛeiſſung / ſprengung vnnd beſchieſſung des Bawes weichen vnnd zu 
ruck ſchantzen muß / kan man abermahlen / dem Feind mit der Gegenwehr / nit ſo wol zukommen / 
vnd wurde der Feind noch mchr ſicher . Derhalben wann der Feind noch ein mahl vndergraͤbt vnd 
ſpraͤngt / das gantze Bollwerck darüber verderbt wuͤrd / vnd zu grund gehet / vnnd kan ohn alle ge⸗ 
fahr ſein Stuͤrmen vnd anlauff / ſchier ohn Gegenwehr geſchehen / man wolle dann den Stand / 
ſo mau auff ben Fluͤgeln hat / noch zum heſten nemmen / wiewol es vbel ſtehet / wann es dahin kom⸗ 
men ſolte. Ich laß zu / der Feind neme den ſpitz vnd vortheyl des Bollwercks alſo ein / vnd ob ſchon 
ein newer ſpitz vnd Schantz auff dem Boll werck von newem ſolte auffgeworffen werden / wie bei 
Num. 3. zuſchen / da mans nit beſſer zu beiden feiten gegen dem Feind hawen kan / iſt doch ſolches 
ſchwerlichen mehr zuerhalten. in 

Derhalben wann der Feind das Bollwerck alſo beſchantzt hat / das er im Graben vor den 
nebenſtreichen bedeckt iſt / vnd zu beiden ſeiten von auſſen fein geſchuͤtz in die höhe gegen dem Boll⸗ 
werck bracht / kan er zu beiden ſeiten / den newẽ ſpitz auff dem Bollwerck auch von newem beſchieſ⸗ 
ſen / oder ſprengen / wolte man aber weichen / vnnd ein halben Mohn zu ruck bawen koͤnte ich zu ſol⸗ 
chem nit rhaten / dann der Feind würde ſich auffs Bollwerck thun / vnd ſich gleichmaͤßig einſchan⸗ 
tzen / vnd ſehen wie er geſchuͤtz / oder Volcks genug hinaufß braͤchte / vnd ſich da einſenckte / ob man 
nun wol ſprechen mochte / ſolches were vnmoͤglichen / oder man koͤnte jhn vndergraben / vnd ſpren⸗ 
gen / iſt wol war / man muß aber ebenmaͤſſig derſelbigen gefahr auch erwarten / vnnd deſſen will ich 
em kurt Exempel erzaͤhlen. n i 

Im Jar 1572. den 24. Septembris hat Philips König auß Hiſpaniẽ / die Statt Harlem 
(wie auch andere) in Holland laſſen belaͤgern / durch den Friderich Duca de Alba / des alten / von 
Alba Sohn / vnd die belaͤgerung zz. wochen / 2. Tag gewehret / biß auff den 13. Julij Anno 73. 
Daſie auffgeben woꝛden iſt. (ich willnur vom vndergraben / vnnd ſprengen ſagen / vnnd des an⸗ 
2 495 geſchweigen / damit man nur verſtehn kan / wie es etwann mit ſolchen Bollwercken gehn 

E. ; ein 

Die Spanier haben Anno 73. anfangs des Jaͤnners alſo vil Erdenzufamen geſam̃let das 
ſie den Graben außfüͤlten / vñ das ein rundel neben zu vndergruben / alſo das die in der Statt den 
30. Januarij das Rundel verlieſſen vnd entgegen gruben / ſiegruben gegen jhn alſo / das jhnen die 
Spanier / die Hawen / Dickel / Stangen auß den haͤndẽ riſſen / darauff die in der Statt geſchwind 
die Waffen / auch die Stangen von eiſen / vñ dieſelbigen / gluͤendig dahin brachten / daran ſich die 
er ſehr verbranten / da haben fie vbers Bollwerck ein Brucken gemacht / darunder = Ke 

map: en 

Den 31. lieffen die Spanier vnd Walonen mit ꝛ4. Fenlen den Sturm an / die in der Statt 
ſtalten z. Thonnen Puluer inn Keller / als man dieſelben anzuͤndt / ſeind die beſten Obriſten vnnd 
Kriegsleut von den Spaniern zu grund gangen. 


Den s. Februari / zerſprengten die inn der Statt den Spaniern das Rundel an der Statt / 
daabermals mit ſprengen zu beiden ſeiten / viel ſchadens geſchehen / die jnnern warffen newe Graͤ⸗ 
ben auff / vnd 3. Mohn mit alten ſcheiffen / grund / alten Haͤuſſern ſo ſie abbrachen / vnd ſonſt aller⸗ 
hand ſo zum außfuͤllen dauglichen war / dieſe z. halbe Mohn haben ſie an die alten Waͤhl vnnd 
Stattmauren angeſtoſſen / oben (an die Bruſtwehr) war die new Schuͤt nit 20. Schuch breit / 
vnden im Wahl ſtunden die groſſen ſtuck / ich hab ſie ( wie ich ſie geſehen hab) einen auff 200. 
Schuch lang / vnnd loo. breit vberſchlagen / doch die Gräben daruor haben Waſſer gehabt auff 
100. Schuchbreit / an den orten waren ſie nicht 20. Schuch von der Spaniſchen Schantz abge⸗ 
ſchniten / darzunit tieff / vnd ohne Waſſer / dieweil ſie vor den Moͤhnen Waſſer gehabt / haben die 
Spanier nit konnen darüber kommen / als wann es auff einem Bollwerck / oder truckenem Land 
geweſen were / auch nit vndergraben koͤnnen / auff ſolche Manier / wie hie zu ſehen. f 


y ' 


Vnd das hab ich allein darumb anzeigen woͤllen / dieweil etliche meynen / die langen ſpitzen 
haben kein ſondere gefahr auff ihnen / vnd koͤnne man ihnen mit dem ſprengen nit wol zukommen. 


Wannder Feind außwendig des Futergrabens am ſpitz / noch ein geſchwungene Schantz 
macht / damit er nur zu beiden ſeiten in die Streichen kan ſchieſſen / vnnd die Gegenſtreich auffhal⸗ 
ten / iſt es dem Bollwerck noch gefaͤhrlicher / dann hiemit wird dem Bollwerck fein gange verthaͤ⸗ 
digung / vnd krafft genommen / vnd iſt der ſpitz / vnd das gantz halb Bollwerck verlohren / vnnd ins 
Feinds hand / eh er ein einigen Sturm anlaufft / vnnd da ſchon fuͤrgewendt wird / man kan inn zeit 
der noht wol bawen / da iſt zubedencken / wann man einem auch da weil lieſe / dann der Feind hindert 
alles was er kan vnd mag. Darumb mein meynung die allein iſt / das weil man von anfang mit 
vnkoſten bawet / das man zuvoran ſolchs wol berhatſchlage / vnd recht bawe / vnd nicht erſt inn der 
noht vnderſtehe / ſolchem zuhelffen / ſo laßt ſich auch nicht erſt ein ding bawen / wann mans haben 
muß / ſonder es ſolle vor da ſtehen / derhalbẽ die jhenigen fo fuͤrbringen / man kan zur zeit der noht wol 
bawen / ſolches nicht verſtehen / Sonder ſoll ſolchs nohtbawen verſtanden werden wann ein Baw 
zerbrochen wird / ſoll man bawen / ſo gut mans widerumb haben kan / vnd iſt nit zuverſtehen / wann 
der Feind da ligt / das von newem erſt gebawen werden wolt / zu dem gibt es ſich auch wann die ſpi⸗ 
tzen alſo lang / das hindenzu die Streichen gantz nahe zuſamen fallen / vnd alſo den ſtand den man 
habe ſolte / verſchlagẽ / Alſo das man kein verhoͤhung / noch einſenckung haben mag / vnd kaum hin⸗ 
der der Schantz das geſchuͤtz ſtehen kan / wo will man dann die Canalien hin ſetzen oder ordnen. 
a N ij 


Der Erfte Theyl diß Buchs / 


N Me. 3 


„ Ann nun der Feind das Bollwerck zu beiden feiten / mit dem doppeln Sturm ans 

aufft / ſo muß ſich das geſchůtz trennen / oben in der newen Schang vnnd zu bei⸗ 
den ſeiten fein rettung thun / welches gang ſchwerlichen / von einem engen ſtand zu⸗ 
thun iſt / dann der Feind kan biß oben an die Schantz / ohn ſondere groſſe gefahr ans 
* lauffen / wie bei Num. z. zuſehen / vnnd muß ein ſehr gewaltige Gegenwehr geſche⸗ 
hen / wann an ſolchem ort / dem Feind zu beiden enden ſoll gewehrt / der abgetriben / vñ zu ruck wide⸗ 
rumb geſchlagen werden / innſonders wann ein zuſatz oder nachlauff / zwen oder drey auff einander 
ſolten von newem angeloffen werden. Dann weil der Feind im Graben ſich nebenzu verſchantzt / 
vnd bedeckt hat / koͤnnen die Nebenſtreichen jhme kein ſchaden thun / noch viel weniger im auffſtei⸗ 
gen / ob ſchon die Schügen nebenzu auff ſie buͤrſten vnnd ſchieſſen / kan der Feind ſolches von 
auſſen ebenmaͤßig auch thun / vnd doͤrffen ſich für keinem Caualier oder hohen Wehren foͤrchten / 
noch beſorgen / dieweil man kein darhinder ordnen kan / zu dem wird der ſtand auff dem Bollwerck / 
ehlenger vnd mehr (gegẽ den Streichen oben auff) enger / vnd haben weniger ſtand / derhalben auß 
vorerzaͤhlten vrſachen auch Viſierungen alles kan beſſer verſtanden werden. 


Das XII. Capitul. 


Wie an den orten da ſolche gelegenheit mit ſtumpffen oder 


ſpitzen Wehren fuͤrfielen / zu bawen / vnd denen zu 
helffen ſeie. 


Emnach ich in erklaͤrung des vierdten / vñ fuͤnff tẽ ecks ſtill 
geſtanden / wegen der eins theils zuſcharpffen / auch eins theils zu an, 
fen Wehren / vnd derſelben fehler wie gehört angezeigt / wiewol ich daſſelb 
mit mehrern Argumenten hett außzufuͤhren gewißt / mich aber verſihe / 
das ein jeder auß vorgemelten kurtzen Exempeln vnd bericht / ſich erin⸗ 


Wann ich nun befragt wuͤrde / vnd mir ein ſolche geradene Linien / oder eck fuͤrfiele / daran ich 

nicht viel endern vnd verbawen ſolte / das ich die Linien / an der flachen N mich nemmen 

815 ich bei Num. I. in mitten mit Lit: A gezeichnet habe / Alſo kaͤme die Wehr inn Winckel⸗ 
acken. 

Zum andern / wann aber ein eck ohn das in Winckelhacken bawen were / vnnd ſolte noch ein 
Wehr darfuͤr bawen / fo wolte ich eher inn die alt Maur oder Wahl einbrechen zu den Streichen / 
wie mit Lit. B zuſehen iſt / Alſo kemen ſolche Wehrẽ in ein rechte ordnung / doch muß ſolches alſo 
verſtanden werden / das ſie in ein rechte ordinantz kommen / mit allen jhren maͤßen / von jnnen vnnd 
auſſen / wie ich hernach anzeigen will. 5 Be 

Ob aber möchte fuͤrgewendt werden / wann ich an einer flachen Linien / die etwas lang were / 
vnd ſolche ohne groſſen ſchaden / es wer jnn oder außwendig / nit koͤnte gewendt werden / ſolte ein / 
oder zwey Bollwerck bawen / vnd koͤnte kein eck finden noch einbrechen. 

Es were jnnwendig etlicher gebaͤw / Caſtell / Kirchen / oder Waſſers heraußwerts / etwann 
einer hoͤhen / oder ſonſt Waſſer / oder Stein halben / auch etwann die gerad Linien alſo gutwer 
von Mauren / Bollwercken / Porten / vnd anders / das man fuͤr gut erkant / das man ſolchen Bam 
ſtehen ließ / vnd nur Wehren daran zuſtoſſen vnd zuordnen / fuͤr rhatſam moͤchte geacht werden. 

Es moͤchte auch die gelegenheit / vnd der Situs an jhm ſelbs alſo beſchaffen ſein / das man 
ein ſolche Linien bawen muͤſte / auß noht aller gelegenheit / ſo muͤſte man doch ſehen / wie man allwe⸗ 
gen in ooo. Schuhen / moͤchte ein wenig (fo viel moͤglichen) die eck ſuchen / da man an dieſelbige 

die 

die Bollwerck oder Paſteyen ordnen koͤnte / wa nicht ſo ließ man ſolches alſo bleiben / vnd bawete die 
Bollwerck daran / wie ich erklaͤren will. 


Eh ich aber anhebe mein bedencken anzuzeigen / muß ich der Italianer meynung etwas beſ⸗ 
fer an tag ihun / Damit ſie ſich nit entſchuldigen moͤchten / ich verſtůnde jhre gebaͤw / oder bedenckẽ 
nicht / vnd legte jhnen ſolche gebaͤw zu / die fie eben meinen Linien nach legte / So habe ich auß jhren 
gebaͤwen / auch Viſierungen / vnd Buͤchern / ſo ſie in 12. Jaren her haben laſſen außgehen / darauß 
ich das aller beſte außgezeichnet hab (das liederlichſte aber vmbgangen / dar mit ſie nit ſagen / ich ver 
melde das vnnuͤtzeſte) anzeigen woͤllen / damit ich ſie mit jhren eignen rhatſchlaͤgen / bedencken vnd 
gebaͤwen vberzeugen will. 2 


KAupffer M. 6. 


Ach dem ſie alles fleiſſig erwogen / haben fie die Bollwerck oder Paſteien / von eim 
LI Centro / biß ins ander Centrum der andern Paſteien / nit vber 800. Schuch die eck 
Z von einander gelegt / vnd hiemit zuverſtehen geben / das ſolches ein ſchutz von einem 

e DWoppelhacken genugſam erꝛeichen koͤnte / vnd hiemit auff die Bollwerck geſehen / 

V ob die ſich ſchon etwas erſtrecken / ſie mit den andern Streichen koͤnten hernach ru⸗ 
cken / damit der ſchutz auß der Streichen ſein rechte weite / vnnd ſtercke haben moͤg / wie mit Lit: A 
zuſehen iſt / vnd weil dieſe Bollwerck faſt in das Winckelmeß fallen / laſſen fie ſolches ſchwerlichen 
zu / nem̃en alſo die Streichen vnd Fluͤgel / welches fie ſchier zu hoch halten / nit vber oo. Schuch 
biß zu des Fluͤgels eck / Alſo kom̃en die Fluͤgel auff Foo. Schuch von einander / derhalben kompt 
der Streichſchutz / auß dem eck inn gleiche weite Fo. Schuch / von dannen biß zum andern auſſern 
eck des Bollwercks zoo. Schuch / das geſicht des Bollwercks 2570. Schuch / thut ſumma wide⸗ 
rumb die Soo. Schuch / wie zu anfangs von einem Centro des Bollwercks / biß zum andern Cen⸗ 
trogerechnet / das iſt faſt jhr maß von der weite. 

Die Streichen hinder dem Fluͤgel / ſeind auff 50. Schuch / biß in die Streichen / die Strei⸗ 

chen auff 5. Schuch / in die vierung / in alle weg / vnd die Streichen auſſen vor der Cortinen / 7 
an den Fluͤgel 25. Schuch / die weite des Grabens oo. Schuch / vñ iſt ſolches das aller beſte maß / 

ſo ſie in den aller beſten Rhatſchlaͤgen / vnd andern haben moͤgen / die andern ſo ſie inn zweyen Buͤ⸗ 
chern haben laſſen außgehn / ſollen nichts / dauon ich auch nit handeln will. 

t Nach dem ſie aber bei ſolchem maß ſeind bliben / vnnd ſind an die flachen kommen / haben ſie 
ebenmaͤſſig / bei jhrẽ Linien / die Streichen / vnd geſicht der Bollwerck geſucht / dieweil ſich aber die 
Linien von eck zu eckim Centro auffthun / trucken ſich die Linien der Bollwerck am ſpitz / hie wide⸗ 
rumb zuſamen vnd kom̃en die geſicht der Bollwerck nit mehr alſo lang / vnnd nit vber 200. ſchuch 
etlich nur o. im grund / darauß groſſer mißverſtand erfolgt iſt / zu gleichem hat es ſich mit den 
gantz ſcharpffen Wehren auch begeben / welches ich kurtz zuvoran genugſam erklaͤrt habe. 

Etliche haben die Bollwerck auff ioo. biß in die oo. Schuch von einem Flügel biß zum 
andern gelegt / die wehren ſehr kurtz / damit viel vnkoſten wollen erſparen / die geſicht der Bollwerck 
haben ſie auß dem winckel der Streichen / des andern Bollwercks gefuͤhrt / wie alle die Streichen / 
vnd Fluͤgel alle auß der vierung / darauß zuſehen iſt / was jhre Streich Schutz für ordnung habẽ / 
vnd hiemit die ſtercke desgefchügs geſucht / ſo alles koͤnte verthaͤdigen / vnd dorffte nit alſo nah bei 
einander ligen. 

Hiebei muß ich auch noch weiter / vñ auffs kuͤrtzeſt / die Futermaur / abdachung / vnd das an⸗ 
der ſo bawen worden iſt / vnd noch / anzeigen / nit das ich jhr thun woͤl an tag bringen / allein melden / 
wie es beſchaffen / damit ich hernach Fon beſſer verſtanden / vnd nit ein ding zwey oder drey mahlen 
darff gemeldt werden. Doch zeige ich auß jhren gebaͤwen / bedencken vnd Viſierungen / ſolches an 
darzu die aller beſten / die andern ſo gar nichts ſollen / hab ich nicht wollen meldẽ / dann es der zeit nit 
werdt fo man daruͤber zubringet / zu dem bin ich geſinnet / alles auffs kuͤrtzeſtnur anzuzeigen. 

Was nun die Fuͤtermaur vnd Lauffgrauben betrifft / ziehen etliche dieſelbige inn gleiche des 
Bollwercks / etliche ziehen die auß dem Centro darauß komt dañ / das der Graben vor dem Boll⸗ 
werck / biß zum ſpitz hinauß / ſich je lenger je weiter auffthut / vermeynen alſo die Fuͤterung auß den 
Streichen der Linien nach zubeſchieſſen / wie Lit: F anzeigt / Ein ſolches aber kompt dem Feind / ſo 
in Graben ſchantzt / dann er ſich deſto eher decken kan / mehr zum vortheil. 9515 


Der Erſte Theil diß Buchs / 


Etliche haben die Bollwerck / von einem Fluͤgel biß zum andern auff 1000: biß in die 1200; 
ſchuch von einander gelegt / vnnd inn die mitten ein Wehr / ſo ſie Platta forma nennen / gemacht / 
auff das ſie die Bollwerck beſtreichen koͤnnen / vnd habens alſo etwann an den enden da lange linien 
ſeind auff folgende meynung angelegt. N 


u — 


Weil aber dieſe Platta forma kein ſtand haben / vnd allein zu verthaͤdigung der Streichen / 
wann dieſelbige Wehen alſo in der mitten ligen / dienſtlich ſeind / vnd aber die beſchoſſen vnd gefellt 
werde / haben die Bollwerck nicht allein kein verthaͤdigung mehr / ſonder / So ſeind auch die Strei⸗ 
chen von einem Bollwerck zu dem andern viel zu weit gelegen. r 

Vor Jaren hat mon auch die Fuͤtermauren den Wehren mach gezogen / wie hieoben mit 
lit. B zuſchen / darauß iſt auch ein groſſer miß verſtand erfolget / dann man von den ecken der Für 
terung nicht hat verſtreichen koͤnnen / der Feind aber ein deckung hat / damit er inn Graben 
ſicher kom̃en / durchbrechen / vnnd ein freyen fuß zum anfang ſtellen kan / vnnd bawet man jhm ein 
Schantz vnnd deckung / dann man von den beiden Streichen jhn nicht reichen / oder einige ge⸗ 
genwehr thun kan. f ud 0 mern 

Was die höhe der Mauren / Bollwerck auch Bruſtwehren belanget / ſeind diefelbig an 
allen endẽ faſt im Fundament herauff biß an die Bruſtwehr bleirecht / doch mit etwas anlauff auff 
gefuͤhrt / vnd die Maur mit lautern ſteinen. Die abdachung der Bruſtwehr iſt nach dem auſſern 
Lauff abgezogen / vnd fellt das abdachen des Lauffgrabens juſt der Ainien nach hinderſich zuruck / 
der geſtalt wenn einer ſich auff den Boden außwendig legt / ſo kan er eben bloß die Bruſtwehr der 
Linien nach ſehen / vermeynen hiemit das alles geſchoß / fo man außwendig auff den Boden ſtellt / 
vnd darfůr ſchantzt / ſolchen Baw gar nicht berhuͤrẽ / noch mit dem ſchutz haben mag / vnd ſey kein 
antreffens da / auch wenn einer auff die Futermaur kompt / gehet die Linien wagrecht biß vn⸗ 
der das ober geſimß / welches der Linien nach zurechnen war / vnnd dem Baw noch vnſchaͤdlich 
iſt / wie bei Num. . auff dem C. Kupfferblat zuſehen. Be 

Meine meynung aber hieuon zugeben / fo gefaͤlt mir ſolche abdachung gar nicht / vnnd halt 
ſie fuͤr gantz vnnd gar / wie man fie auch verthaͤdige / zuverwerffen. Ich hab dergleichen hohe ab⸗ 
dachungen an den fuͤrnembſten Veſtungen ſo wider den Tuͤrcken gebawen vnnd noch ſeind / auch 
am Caſtell zu Antorff geſehen / das folche abdachungen vber die rooo. ſchuch ins Feld hinauß lauf⸗ 
fen / vnd geſchuͤt ſeind / auch noch weiters. Vermeynend der Baw ſey daruon wol bedeckt / vnd ha⸗ 
be der Feind kem antreffens / weil es wie gegen einem Berg zuſchieſſen ſey / als wann die Maur der 
Linien nach niderer were / konte ſie auff dem boden herauſſen nicht geſehen werden / als ob der boden 
hieauſſer hoher were. 
Man muß aber hingegen bedencken / das man den Feind hieauſſen nur der Linien nach an⸗ 
treffen kan / machtnun der Feind nur eins ſchuchs hohe ein Schantz / vnd legt ſich auff den boden / 
ſo iſt er ſchon bedeckt / wuͤrfft er ſie dann eins Manns hoch auff / ſo iſt er nit allein bedeckt / ſonder at; 
le ſchütz / ſo auß der Veſtung komen vnd vberſchoſſen werdẽ / der Linien nach je lenger je hoͤher vom 
boden gehen / biß fie ſich ſencken vnd fallen / wie mit dem ſchuß Cin vorangeregter Figur Num. I. 
des G. Kupfferblats angezeigt wird. Dañ je naͤher die Schantz iſt / je hoher der ſchuß darüber geht. 
Würfft denn der Feind ein Bollwerck auff / ſo iſt es noch ſchaͤdlicher / dann der Feind mit ſeinem 
Baw ohne hindernuß vnd gefahr des jnnern Bawes hohe beſchantzen kan. Will 

Will dann der Feind eingraben / hinder der ſchantz ſich einſencken vnnd durch die Fuͤte⸗ 
rung brechen / ſo kan er wie die Linea D weißt ſolches gantz frey thun / dann man von oben herab / 
vber die Dachung der Bruſtwehr / nit vnder ſich kommen / vnd daſelbſt wehren kan / ſonder muß es 
geſchehen laſſen / es geſchehe dann von den Nebenſtreichen / welchs dann fo bald er inn Graben ſich 
einſchantzt / beſchwerlichen beſchehen kan / Wann dann nun ein oͤffnung im Graben geſchicht / vnd 
oben ein wenig ein deckung hat / ſo kan der Feind ohne allen ſchaden / den Sturm anlauffen. Ja es 
iſt auch die hoͤhe ſo da gebawen / vnd dem Feind zu nutz mit groſſem vnkoſten daher gelegt vnd er⸗ 
ſchüt iſt / zum vortheil / das er darauff / vnd drauß ſich verſchantzen / verbawen vnd erhoͤhẽ kan / wie 
er nur will vnd ſein notturfft erfordert / zum aller baͤſten. 


O0 . 
2. 

Jeſer Bam ift dem vorgehenden gleich / allein hat es außwendig ein nidern Boden / 
dabei meynt man koͤnne ſich ein Feind nicht wol bedecken / ſonder muͤſſe mit ſeiner 
Schantz wol hinderſich rucken vnd weichen / damit man jhm nicht Darüber vnd da⸗ 
rein reichẽ koͤnne / hie ſolt man aber betrachtẽ / das man vor der Fuͤterung auch beſſer 
8 darhinder den Lauffgraben darin Schügen ligen / machen / vnd den in der Veſtung 
die gegenwehr nemmen kan / vnd mag man von oben der Linien noch nicht zu jhnen reichen / vnnd 
kan jh von oben herab / je mehr der Feind zum Grabẽ kompt / e weniger ſchaden geſchehen / es we⸗ 

re dann nur nebenzu / da er ſich doch auch verdecken kan. 


0 
PM. 3. 

VOriger Fuͤterung ift diſe gleich / vnnd wie die zu Antorff an der Statt / wiewol 
die Mauren hoch / ſo ſeind ſie nur fuͤr Handrhor vnd Schuͤtzen geordnet / Binden 
s mit etlichen Steinen ſtaffeln / doch kan man beſſer in Lauff vnnd Graben reichen / 

2 Wiewol jetzunder (wie man ſagt) vmb die Statt herumb alle ſteine Bruſtwehr 
Aabgchaben / vnd andere von lauter Erden gemacht / auch weil die Waͤhl breit hinden 
her mit Baͤumen beſetzt ſeien / das man jetzt zu rings herumb mit groſſen Stucken handlen koͤnne ⸗ 
Welches ich paſſieren laß / vnd fuͤr weit befler dann es vormahlen iſt gebawen geweſen / halte. 


O0 . 
M. 4. 
M Eil aber auch an ein theil enden die Mauren vnd Waͤhl / auch der Boden / Lauff / 
deckung des Lauffgrabens inn rechter Proportion / vnnd alſo ein züntliche gleiche 
haben / hab ich dieſelb hieher verzeichnet / vnd halt man fie für die nutzlichſten vnd be⸗ 
ſten an rechten Veſtungen. 
Solches nun anzuregen haben die ſtumpffe vnd ſpitzen Wehren / ſo hin vnnd 


wioer gebawen ſeind / verurſacht / damit die mit jhren Gräben abdachungen vnd anderm / auch al⸗ 
les hernach deſto beſſer moͤge verſtanden werden. 

Damit ichs aber mit den Caſtellen vnd kleinen Veſtungen von oder 5. ecken zu ende brin⸗ 
ge / will ich auch anmelden / wenn ein Potentat ein Eaftellan einer Statt dieſelbig deſto baß im 
zaum vnd gedorſam zuerhalten / haben oder bawen wolt ( wiewol ich ohne groſſe wichlige vrſachen 
zu ſolchem nicht rhaten wolte / dann der gemeyn Mann ſolche als ein gefaͤngnuß haſſen vnnd an⸗ 
feinden thut.) f 

So ſollt ſolche / wie auch in gleichem die Statt auff ebenem boden gebawẽ werdẽ / Es were dañ 

an eim Berg / da hat es ſeinen weg / wie hernach an feim oꝛt weiters folgẽ ſoll / vñ ſolchs Caſtell muß 
mit Wehren vñ Bollwerckẽ wie die Statt gebawẽ / an beſten Paß zu waſſer vñ Land gelegt / 15 in 

5 56. 

5.6.＋. oder d. eck nach des Potentaten begeren / gebracht werdẽ / doch ſollen die Caſtell gemeinglich 
nach groͤſſe der Statt berhatſchlagt werden / ſonſten da ein Statt inn ein newe Zarg gebawen wer⸗ 
den wil / ſo gibt es ein Zirckelriß / mit ro. ecken / wann aber die halb groͤſſe / das iſt wann man den 
Circkel vmbkert / gibt es zum Caſtel den halben theyl als die beſte form vnnd rechte groͤſſe zu einer 
Veſten vnd Caſtell / wie im Grundriß von 5. Wehren an mehr geſagten Kupffer Num. 6.zufes 
en. 


Zu beſſerm verſtand / ſo ſicht man beierſtgemeltem Num. F. die recht Menſur / vnd kommen 
die Bollwerck an der Statt nach meinem gefallen in Winckel hacken / im Caſtell aber kommen fi 
ſchaͤrpffer / wie aber dieſelbigen ſollen gebawen werden / wird hernacher gemeldt werden. — 


Die rechte Proportion des Caſtells gibt ſich auß dem Circkelfuͤr ſich ſelbſt / das der groͤſte 
theil deſſelben für die Statt ins Feld kompt / nämlichendrey Bollwerck ins feld vnnd die vberig 
zwo inn die Statt / doch muß ſolches alles juſt vnnd fleiſſig berhatſchlagt / auch alle vmbſtend wo 
erwogen werden / damit es von allen enden ſein huͤlff haben koͤnne. g 


Wolte nun ein Feind Statt vnd Caſtell mit einander belegern / ſo begreifft es ein groſſe 
Zarg / derhalb er ſich wol bedencken muß / dann er zwey gewaltiger Leger vnd Schantzen zum we⸗ 
nigſten haben muß / eins vor der Statt / das ander vor dem Caſtell / darumb jhm ſolches inn zwen 
weg zubedencken ſtehet / Erſtlichen welches er belägern woͤlle / dann belagerte er die Statt allein / 
vnd gewuͤnne dieſelb / oder wuͤrde jhm vbergeben / So hette er noch das Caſtell vor jhm / das muͤßt 
er wider alsdann auff ein newes von auſſen vnd jnnen belaͤgern / welches ein newen vnnd groſſen 
vnkoſten erfordert. 

Derhalben / weil man ein Statt mit Blockhaͤuſſern verſchantzẽ kan / ſo iſt alle macht deſto bab 
ans Caſtell zulegen / da daſſelb erobert / mag die Statt / weil ſie gegen dem Caſtelloffen / deſto leich⸗ 
ter bezwungen / mit gewalt / brand oder verꝛhaͤterey / Wie Anno 157. zu Antorff im Nouembn 
geſchehen / erobert werden / beſonders weil jhn von auſſen / weder huͤlff / Prouiant / noch anders mag 
zukommen. f 

Das man aber Caſtell inn mitten einer Statt bawet / iſt gar falſch / vnd vbel angeſehen / dañ 
ein Herꝛ oder Potentat alsdann gefangen / auch aller huͤlff vnd Prouiand beraubt / vnnd da ſich 
ſchon kein Potentat inn der Perſon darein begebe / iſt doch ſolches alles / huͤfff / troſt vnnd notturfft 
beraubt vnd alſo gefangen / das niemand herauß noch niemand zu jhnen hinein komen kan. Das 
rumben ſolche Caſtell jnnwendig zum aller wenigſten / doo. Schuch vnd mehr biß zu den Haͤu⸗ 
ſern der Statt / Platz haben / vnnd außwendig herumb noch viel mehr / damit es ſicher ligen / auch 
vmb ſich ſehen vnd ſchieſſen / vnd wol ins Feld reichen kan. 


Das Caſtell zu Vtrecht inn Holand / hat Keyſer Carolus V. gebawen / vnnd ein Kloſter 
mit drein gefangen (wie auch zu Gent) Wie nun Anno 76. die Spanier daſſelb nicht verlaſſen 
wolten / vnd ſolches der Stattmaur gleich lag / warffen die Burger im Fuͤndelhauß ein hohen 
Wahlauff / vnd vberhoͤchten das Caſtell / da ſenckten ſich die Spanier ein / die Burger aber bra⸗ 
chen darauff ein loch inn die Stattmaur / vnd ſtalten drey Carthaunen in Graben / ſchoſſen die 
Bruck mit ſteinern Pfeylern / daruͤber die Spanier auß vnnd ein lieffen / ab / darauff die Spanier 
das Caſtell verlieſſen / vnd ſich beider Nacht daruon machten. Vmb ſolches willen ein Caſtell in 
Statt vnd Land wol ledig vnnd frey ligen ſoll / wolte auch kein Potentaten auſſerhalb fridens zeit 
in zeit der noht ſich inn einer ſolchen Veſtung finden zulaſſen / rhaten. Vnnd ſolches hab ich / ob es 
wol inn die ordnung ins Feld gehort / nohthalben allhie anregen muͤſſen / damit ſolche Caſtell nicht 
zu weit inn die Staͤtt gelegt / vnd von den jhren ſelbs moͤchten belaͤgert / genoͤht vnnd vberwunden 
werden / wie dann an beiden orten zu Vtrecht vnd Gent / beſchehen iſt / derhalben ſolche Caſtel wie 
gemeldt ligen ſollen. 

Dernhalben / zu den 6. eckechten Veſtungen zuſtreiten / ſeind dieſelbige / weil ſie beſſer inn 
das Winckelmaͤß fallen / vnd nit zu gar ſcharpff werden / vñ ſich im Centro beſſer auffthun / ſtaͤnd / 
plaͤtz weiter vnd alles vollfom̃ener gibt / viel beſſer dann die fuͤnff eck. 


Auff dieſe kommen die 7. eck / da kommen alle Bollwerck inn Winckelhacken / welches noch 


beſſer iſt / dann man alle Streichen vnd Caualier oben vnnd vnden beſſer ordnen kan / haben vollis 
gern 

gern ſtandt / vnd kom̃en die geſicht der Bollwerck einander anzuſehen / welchs ſich zu beſſerer ver⸗ 
cheidigung / hilff vnd ſtercke / wie hernach ferner gemelt werden ſoll / zeucht vnd anſchickt. 


V'. 6 + 


M. 7. 


A caufffolget Num. 7. in dem fompt wider ein Ecklinien / auß derẽ man die Boll. 
f) 9 . f 1 “ — — 2 * 
X NZ werck auch in die eck vnd Winckelmeß bringen thut. Dieweiles aber mit den Sints 


{ 3) en in die ftreichen felt / weil es fich nit alſo in voffommenheit/ wie die 8. eck ſchicken / 
TOR 
RN 


Ju darumb fleiſſig achtung darauff gehabt werden muß / deñ es auch in die s. eck fellt / 

zeucht aber die Linien der geſicht durchs Centrum. Vnd melde ſolchs darumb / da⸗ 
mit die quadranten / im doppelen durchſtreichen / nicht eins fürs ander genommen / vnd alſo ver? 
fehlet werden moͤchte / darauff man mercken muß. 


Das XIII. Capittel. 


Auff was weiß vnd art ein Hauptbaw an flachen 


Linien / damit er ſein ordination bekomme / an⸗ 
gelegt werden ſoll vnd mag. 


CH hab hiefornen angeregt / das ich an flachen Mau⸗ 

ren / vmb der flaͤche willen / die Wehren nit alſo ſtumpff der ſtreichen 

nach ziehen wolte / ſondern dahin ſehẽ / daß ich die Bollwerck ms Win 

2 ckelmeß brechte / vnd ſolchem zu mehrem bericht / hab ich in vorofftbe 

O N = ruͤrten vnnd gemelten Kupfferblat ein Viſierung mit Num. s. nos 
N 9 Vaſiiert fuͤrgeſtelt / inwendig mit Lit. auſſen mit Num. ſigniert. 


Zuuor vnnd eher ich ein folchen Baw vnd Bollwerck ober haupt anzeige / wil ich denſelben 
eiwas begreiffen / daß hernach alles weitleuffiger verſtanden werden moͤge / vnd ſol 25 

allgemach eins nach dem andern wol gemerckt ( wie folgen wirdt) werden. Wann nuhn ein Lini 
ein flaches eck hette / wolte ich darumb die Bollwerck nit auch flach den ſtreichen nach bawen / ſon⸗ 
der wolts im winckelmeß bleiben laſſen / ob mir ſchon der ſtreichſchutz võ der nechſten ſtreichen den 
Linien nach nit fuͤrs Bollwerck keme / vnd das es mix weit voͤlliger wuͤrde (dann ich wol weiß / das 
mir der Feind die Linien des Bollwercks nit gantz laſſen / noch vnbeſchoſſen oder vngeſprengt ſtuͤr 
men wirdt) derhalben wann mir ſchon die Linien des gantzen geſichts des Bollwercks verꝛiſſen / 
vnd zugrund / vnd die nebenſtreich in raſt gelegt wuͤrde / alſo daß ich darmit nichts verzichten koͤn⸗ 
te / die wehr auch durch ſolches noch flaͤcher dann zuuorn gemacht wuͤrde / vor der verfellung nicht 
mehr vorſtreichen moͤchte / auch der Fand oben eingezogen vnd verderbt were / wie hie fornen ange 
zeigt worden. So kan mir doch der Feindt an ſolchem außgelegten baw nichts nemmen / ſeitemal 
die verfellung jhm nicht alſo wie an ſtumpffen wehrẽ decken kan / dan ich noch hinder A 
da ich die ſtarcken ſtuck ſtehn hab / dem Feind in die ſenen mit gewalt komen / vnd er mir von auſſen 
mit keinem ſchutz zuforiten mag / wie der 1 Num. I. auß weißt / deñ die ſpitzen des Bollwercks 
deckt mir die ſtreichen / vnd der fluͤgel darllor / derenwegẽ ich jhnen auffthũ nach meiner notturfft / 
den zu meinem vortheil / vnd hinderung dem Feindt gebrauchen kan. 

Vnd ob ſchon man mir die alte Regul / ſo an allen gebaͤwen gebraucht worden / fuͤrhelt vnd 
ſagt / daß / wenn der feind ſtuͤrme vñ ein Leiter 40.50 t. anwerffe / kan man ſolche mit eim ſtreich 
ſchutz alle vmbſtoſſen / zu boden werffen mit dem volck / vñ alſo den ſturm hindern / darauff iſt mein 
antwort dieſe / daß wie auch vor angedeut / der Feindt vnbeſchoſſen vnnd vnuerfellt nit ſtuͤrmen 
wuͤrdt / alſo daß man ohne das von den obern ſtreichen den ſchutz Den muͤſte / derwegen wenn das 
wie vorgewendt ſchon wer / vnd die Leitern auffgericht ſtůnden / kan folcher wol vnd vil befler vom 
Wahl wie der ſchutz Lit. B. anzeigt / beſchehen vnd gefellt werden. la 

Solches würde aber / weil der Feindt ins Bollwerck arbeiten / ſich darein verbawen vnd ein⸗ 
brechen wuͤrde / vnd alſo tieffer hinein kommen / dann die auſſer lini iſt / nit beſchehen / ſonder ſolchs 
ſtreichen vergebens ſein / vnd ſo wol oben als vnden fürfauffen / wenn nun die wehren alſo ins win⸗ 
ckelmeß ligen / komm̃en die eck der Bollwerck wol hinauß / vnd feren ſich die geſicht wol gegen einan 
der / daß ein Feind nit ſicher darzwiſchẽ kom̃en / beſchieſſen vnd ſtuͤrmen kan / vñ ob ſchon ſolchs ſol⸗ 
te beſchehen / ſo kan man von Lit. B. alles herumb biß vber die ſtreichen fluͤgel / vnd biß zu Lit. A. 
an die ſpitzen des Bollwercks / võ dañen nit allem für dz Bollwerck / ſonder ins Bollwerck hinein 
biß an die fluͤgel Lit. C. auffs Bollwerck G. geſtrichen werden / ob ſchon der Feindt / mit vnder⸗ 
graben vnd ſprengen / den ſpitz vnd beide Geſicht gantz hinweg neme / ſo kan von andern geſichten / 
weil ſie einander anſehen konnen / biß in die mitten hinein geſtrichen / vnd geſchoſſen werde / welchs 
weder in ſtumpffen noch ſcharffen eck wehren gar nicht geſchehen kan / vnd auff ſolchs iſt hernach 
wann ich den ſturm volkommen erkleren wer de wol zumercken. 3 

Wann auch ſchon der Feind von auſſen ein hohe vñ ſtarcke ſchantz hette zum beſchieſſen des 
Vollwercks vñ der gegenſtreichen / muß er hart vor der ſpitzen des Bollwercks hinzu ſtreichen vñ 
rucken / wie mit dem ſchutz Num. 2. vnndz. zuſehen / ſich legeren / wil er noch neher zum ſpitz / 
wie Num. 4. weißt / ſo iſts noch fälfcher / vnnd geht der ſchutz wie Lit. H. anzeigt / noch bleibt die 
ſtreich vnuerſert / wolte er dañ zum fluͤgel derſelbigen ſtreichen / wie Num. F. anzeigung geſchicht / 
muͤſte er / wie die linien vbers Bollwercks eck geht / alſo viel / vnd auff die 300. ſchuch dick vñ lang 
das Bollwerck hinweg ſchieſſen / daß jhme vnmüglich iſt / ob es ſchon ſolte muͤglichen ſein / were es 
noch beſſer dann wann ich von anfang alſo bawen hette. Ale 

Doch auß erzeltem iſt genug abzunem̃en / das im winckelmeß vnd in der verung bleiben das 
ſterckſte iſt darumb ich auch ſolchs / damit ich auch hernach defto baß werſtanden möge werden / 
letz tractier vnd zu mehrerem bericht zuuorn vermelden hab wollen / jetzundt wil ich fortfaren / vñ 
von dem vbrigen mein bedencken anzeigen / wie lang / groß / weit vñ dick die Bollwerck weren / vñ 
veſtungen fönnen vnnd ſollen erbawen werden / weil aber bey ſolchem in aller handt weg maͤngel 
fuͤrfallen / muß ich derſelben zuforderſt auch meldung thun / weil nicht an allen orten gleiche mate⸗ 
rien ſeind deñ an etlichen orten hat man vil ſtein / vnd gar kein gute Erden / vñ doſelbſt were noͤtig / 
das man ſolche von ſteinwerck bawte / dieweil es nit anders fein kan / wiewol es nit gar zů beſten iſt / 
Zum andern hat es an vil endẽ bede materien / ſtein / Bachenſtein / vñ gute Erden / vñ mit ſolchem 
kan der baw am nutzlichſten auch ſterckſten angelegt vnd volbracht werden. Fuͤrs dritte hat es an 
vil orten weder. Quader noch bachenſtein / vñ alſo vonnöten / daß man von eitel Erden bawe / daß 
dann an viel enden alſo iſt vorgenommen worden / eher ich aber auff ein jedes mein bedencken gib / 
wil ich zuuorderſt ein grundriß von acht Bollwercken / gleichwol nuhr den halben aß den 

tri 

haubtriß auffzeichnen / damit mã hernach alles beſſer verſtehn kan / auß was mittel alles ſein thun 
her kombt / gezogen vnnd in grund gelegt wirdt / damit auch alle ſtaͤndt / ſtreichen / geſicht / graͤben / 
laͤuff / abdachung vnd anders fein vrſprung hab vnd nemme vnd verſtanden follen werden. 


Kupfferblat. B'. 7. 


Jefornen hab ich von allen Wehren / wie viel derſelben Bollwerck ſeind / wie viel 
vom Centro zur Circumferentz des Zirckelriſſes ſeien / geſagt / alſo will ich auch 
jetzt von 8. ecken ein exempel gebẽ / vom Centro rechne ich 13300. biß zũ jnnern zir⸗ 
ckelriſſe Lit. A. der Diameter 2600. ſchuch / alſo kombt in s. theil von eck zu eck 
1000, ſchue / thut die Circumferentz sooo. ſchuch daß ich aber ooo ſchuch võ eck 
zu eck welchs ſonſt nicht breuchig iſt / niſ̃̃e / geſchicht derhalbẽ weil ich im winckelmeß bleibe / ſo kan 
ſich kein fluͤgel noch geſicht weiter ſtrecken dañ nach meiner menſur / alſo komt vñ felt alles in fein 
rechte ordnung / vñ bringt kein jrrung mit ſich. Wann nun der zirckelriß Lit. A. gethon / ſo meſſe 
ich vo demſelben hinauß z 40. ſchue / vñ thue aber ein zirckelriß Lit. B. von dañen meß ich hinauß 
440. ſchue / vñ thue abermaln ein zirckelriß C. den theil ich in acht theil / vnd zwiſchen jedes wider 
ein / die ziehe ich durchs Centrum in Diameter lineas durch Lit. F. G. H. I. vermerckt / wañ nun 
diſes gemacht / ſo ziehe ich im innern zirckelriß ober eck zwo vierung / wie Lit. D. vnd E. weiſen. 
Deſſelbengleichen ziehe gleichfals zwo vierungen auff dem zirckelriß B. vber eck. zu B. dieſe eck 
geben die ſpitzen der Vollwerck / hernach ziehe im zirckelriß von A. zu A. inn puncten ein lineam 
mit K. zurings vmb / ſolche linien thut 1000. ſchuch / darauß oder daruon kam man den verjlinz 
gten ſchuch verzeichnen / dann allwegen der ſchuch auß dem werck / vnd nit ins werck getragen wer 
den muß. Dieſe 1000. ſchuch halbier ich / ſo gibts Foo. ſchuch / die Joo halbier ich widerumb / ſo 
gibts 250. ſchue / alſo lang werden die Bollwerck zu halben theil / vom puncten A. gegen der mit⸗ 
ten zu / alſo zu beeden ſeiten / ſo bleibt zwiſchen den fluͤglen beeder kae, soo. ſchuch / wañ ich aber 
ein lauff vm die Bollwerck mache / oder den wahl ſol anlauffen laſſen / gib ich der wehr ein ſchuch 
20. 25. biß in die 30. zu / damit alles im auffziehen inn rechter proportz / vnd feinem ſtandt kan blei⸗ 
ben / alſo kom̃en die fluͤgel vnd Vollwerck / noch so. ſchuch neher zuſaͤmen vnd alſo von eim zum 
andern 450. ſchuch weit. Auff der linien N. lege ich auff dẽ puncten gemeltes meſſes ein zwerch⸗ 
linien hinauß biß auff die linien von B. zu B. / welchs die gantz dick vnnd breite der fluͤgel vnnd 
ſtreichen iſt / vnnd iuſt 150. ſchuch begreifft Binden der veſten zu / ſchneidt die linen von den Boll: 
wercken die lenge derſelbigen inn der vierung auch hiemit ab / darauß die breite des Wahls inwen⸗ 
dig genommen wirdt. \ 

Der gange ſtand auff den Bollmercken/wirdt auch im winckelmeß geſucht / ſo inn gleichen 
linien des euſſern haupts am Bollwerck / von den jnnern ecken 11060775 auff das Bollwerck ge⸗ 
zogen wird / wie mit Lit. L. gezeichnet / alſo weit ſtehn vñ ſollẽ die Caualier oder Ritter / mit jhrem 
fuß auff dem Bollwerck reichen / das ſeind die hauptlinien des gantzen jnnern bawes. 

un den euſſern baw belangende / als die weite des grabens / der laͤuff vnd abdachung / muß 
ſolchs auß dem puncto oder Centro Lit. A. auch zogen werden / als weñ die weite des grabens ge⸗ 
nomen wirdt / wie bey Lit. M. der linien nach zuſehen / vnd ſolche weite nimbt man bey der ſpitzen 
des Bollwercks / welche auff 100. ILo oder 120. ſchuch mag genommen werden / darnach vom 
Centro die linien dahin gezogen. Die linien ſo mit Lic. N. bezeichnet gezogen / ſeind die vndern vñ 
obern laͤuff mit ihren abſchneidungen / ſo lang biß an die aufflaͤuff der dachung / wie ſolches her⸗ 
nach beſſer erklaͤrt ſoll werden. REM 95 1. 

Die euſſerſte vnd lengſte Linien Lit. O. ſo von Lit. A. von puneten biß zu Lit. C. gezo⸗ 
gen / iſt der euſſerſte abſchnidt der abdachung / welcher erſchuͤttung vñ verhoͤhung / alles auß diſem 
puncten von einem Bollwerck / fuͤr das ander vber das eck deſſelbigen Bollwercks falt / wie im fuͤr⸗ 
riß gnugſam zuſehen. . RM RM 

och fallen zwo linien von jedem Centro der Bollwerck: welche die Obriſten feind ober der 
linien O. mit P. vnnd Q. bezeichnet / aber nit weiters dann auff die Diameter linien / aller nechſt 
die vom mitlern Centro geht / welche in mitten des lauffgrabens ein newen ſtandt nicht allein zum 
außfall / ſonder auch daß man mit graben geſchuͤtz vber die e ag lauffs / biß in die newe ver 
tieffung / vnd zu allem was ſich daſelbſt einſencken wolt / ſtreichen 

nd iſt diſer grundriß nicht allein auff die s. eck ſo ich zum exempel eingefuͤrt / ſonder alle 
vnd alſo fortan biß in die 24. eck vnd noch weiters zuuerſtehn. Doch ſoll die Regel gehalten wer⸗ 
den das der jnner zirckelriß allwegen info viel theil / als man Bollwerck haben will / abgetheilt wer 
de / vnd von jedem allwegen 1000. ſchuch feie bis ins Centrum der ecken mittẽ in dem Bollwerck / 
wie ich hieuor in dieſer angezeigt. Auff ſolchs hab ich 3. ſchlechte kleine grundriß gethan / domit 
man alles hernach mit viel vnd mehrern ecken beſſer verſtehe / do bey ich dann den kleinen verjüns 
gten ſchuch bey jedem verzeichnet habe. Der ein mit Num. I. hat 9. Bollwerck in rechter menſur. 
Num. II. hat 12. Bollwerck auch in vorgemelte menſur zogen vnd gelegt. Num. III. hat 
16. Bollwerck / welche alle dabey jhr verjüngte ſchuch vñ maß haben / vnd die grundriß ebenmeſ⸗ 
ſigeingezogen / vnd alles das wie mit den 8. Vollwercken gelehrt / gezogen wirdt / vñkommen an 
allen ſolchen wercken vñ gebaͤwen die Bollwerck oder Paſteyen ins winckelmeß / alſo das von der 
mitten vnd darzwiſchen von den Waͤhlen vnd Mauren alles koͤnne beſtrichen werden / dann ſol⸗ 
ten ſie von den ſtreichen jhre linien fuͤr die geſicht nemmen / ſo kaͤmen ſolche wehren gantz ſtumpff 
vnd flach / vnd wuͤrdt der ſtandt oben auff zu gar eingezogen vnd gentzlich verderbt. 

Zuuoran hab ich verheiſſen vñ gemelt / das ich / wie ſolche wehren / ſo in die eck gezogen / zuba 
wen ſehen / dreyerley weg anzeigung thun woll / als erſtlichen von eitelſteinen vnd Maurenwerck / 
Zum andern von Mauren vnd Erden / vnd letſtlichen von eitler Erden / olchs wil ich kurtz anzei⸗ 
gen / wil man die proportz fuͤren. 


| Das XIIII. Capittel. 


Wie vnd warumb von eitel Steinen / auch von 


Stein vnd Erden / letſtlich von eitel Er⸗ 
den zubawen iſt. f 


Das 8, Kupfferblat LIT. G. 
O nun fein ander Erden / ſonder eitel grien kiß vñ ſtein / 


daruon weder Wahl noch Bruſtwehren zubawen / ja auch in der nehe 
mit groſſem vnkoſten nit zubekommen were / vñ man von Maurwerck 
A ſolchs für gut erkente / muß ſolche planities ſauber biß auff die Waſſer⸗ 
5 b quellen / vnd alsdann ins waſſer geraumbt / erſchoͤpfft / vnnd die Funda- 
„ mentaſo tieff als jmmer muͤglich ins waſſer geſetzt / vñ mit ſeim Roſt⸗ 
Sy) maur / dicken Pfeylern / auch beſchlieſſung der Boͤgen / jnnen vnd auß⸗ 
wendig verſehen vnd auffgefuͤrt werden. Vnd wo auch der gang vnd 
hoͤle zu rings vmb ſolte genommen werden / wer ſehr gut / damit fuͤr vndergraben vnd ſprengen der 
baw ſein vortheil hab / daß die dampffloͤcher oben in de Gewoͤlben ſich in zwey theil ſcheideten / das 
ein ſtracks vberſich / dz ander fornen herauß gieng / jedes loch auch im Diameter zwen ſchuch weit / 
damit im trib des fewrs / ein ſolches ſich im ſprengen ſelbſt ſcheiden vnd theilen / vnnd der Mauren 
mit einwerffen nit ſo viel ſchaden geſchehen koͤnne / wie im durchſchnit A. warzunemmen / wolte 
man aber vmb das Bollwerck ein zwinger mit eim Bruſtmeurle etwan 2. oder z. ſchuch dick mit 
ſcharten vnd einem banck fuͤren / ſo kan man ein gang einer klafftern breit zum lauff darhinder laſ⸗ 
ſen / vñ koͤndten in dieſem lauff die dampffloͤcher durch die Gewoͤlb gehn / damit der Mauren zum 
baw noch weniger ſchaden geſchehe. Weil aber kein feind mit ſchantzen oder bawen / ſo heimlichen 
in graben kommenkan / das man ſolches nit ſehe oder warneme / warauff oder zu welchem ende er 
zu arbeite / ſo es dann waſſergraben ſeind / kan er nicht anders dann zu ſeiner ſchantz vnnd baw / die 
Erde mit zu bringen / vnnd weil die Maur hol / iſt man jhme ſchon entgegen kommen eher dann 
er in die Maur kommen mag. Vmb welches groſſen nutzes vnd vortheils willen die Mauren 
alſo wie vorgedacht gebawen muͤſſen ſein / welchs ich auch allein nur zum beſſern verſtand mit er⸗ 
anche. den vorgenommen Wehren ſehreiten / vnnd den nutz außzufuͤhren biß an ſein ort 
aren will. f 5 
Wann nun die Maur inn jhr rechte hoͤch kombt zum vordern ſtandt / welche gewohnlichen 
auff die 25. ſchuch vber den euſſern boden genommen werden / ohn den lauff / * vnnd ab⸗ 
ung 

dachung des lauffgrabens welchs mit der ſenckung auch faſt auff zo. ſchuch deckt / das vbrig wirt 
nach der dachung der Bruſtwehren abzogen / alſo das man der Linien nach biß auff den fuß der 
Fuͤterung im graben oben herab / ſo wol vom Caualier / als der fordern Bruſtwehren ſtreichen 
kan. Die Bruſtwehr weil ſie auff bogen ligt / vnnd eitel ſtein iſt / iſt ſie der fein halben nicht zulo⸗ 
ben / auch nicht Rahtſam / wegen deß / daß im gegenſchieſſen die ſtein hefftig vmbſich ſchlagen / vñ 
ſehr ſchaͤdigen / denn das ſteinwerck ſpalt ſich vnnd ſpringt von wegen des ſtarcken widerſtoſſes. 
Vnd ob man auch die Bruſtwehren wie ſtafflen auffüͤrt / i doch daſſelb mit gar zum beſten / dern⸗ 
halben weil ſolche gar nicht nutz / awte man ſie gemeinlichen mit Bachenſteinen / die man für vil 
beſſer / vnd nutzer eracht / die auch wegen jhrer muͤrbe vnd weiche gegen de quadern zurechen / we⸗ 
niger vmbſich ſchlagen. 5 N f 1 

Es wollen auch etliche die Bruſtwehr rund haben / damit fich die Kugel eher vmbſtoſſen 
vnd abgoͤllen ſoll / daß kan ich nicht darfuͤr achten / weilzwey runde Corpora ſo einander nach der 
ſeiten antreffen / ſtoſſen ſie haͤrter vnd broͤllen von einander ein jedes von feiner linien / welchs dañ 
ſtehn bleibt / faͤhrt das ander deſto hoͤher / vnd fellt mit ſchwererm fall / aber zwey ebener Corpora, 
ob 1 is ein rund iſt / ſchleiffts ſich auff dem andern hin / vñ begibt ſich zu eim gellfchug etwas 
in die hohe. 5 

Hergegen iſt es beſſer wenn man vber ein Bruſtwehr ſcheußt die rund im Zirckel vnderſich 
vnd nach der ſeiten geht / dann wann die Bruſtwehr oder die gewende ſtrack der Linien nachgefuͤrt 
vnd dem Feldt oder der dachung des lauffgrabens abzogen ſeindt (wie hiefornen gemeldt) ſo gibt 
es vber die maſſen ein langen ſchutz / dann weil das fewr vnnd dunſt auß dem ſtuck inn ſeiner opera⸗ 
tion iſt / itt es / da es ſich auffſchlecht / gefangen / vñ treibt alſo auff die ander ſeiten da es ſeinen frey⸗ 
en lufft hat / vnd das thut es in den ſcharten nach der ſeiten auch / welchs nur zu vil probiert iſt wor⸗ 
den / alſo auch wañ man durch ſcharten oder vber banck ſchießt / wann der ſchutz zu hart vnden auff 
f a gi es für ſich hinauß ein langẽ hohen ſchutz / wegen auffſchlagung des dunſts / darauff er 
gefangen ligt. 15 2 

Derenhalben ich die Bruſtwehren ſo wol vnderſich gehn / nit allein deßhalben / ſonder auch 
darumb / weil man beſſer vnderſich kan inn graben reichen für beßer acht / deßgleichen auch im ge⸗ 
genſchutz die Kugel weniger in runden oder abſaͤtzen ſchaden thun kan / dann wann es alſo gleich⸗ 
ſam in ein trechter lauffen mag. 

Die Bruſtwehren von Bachenen ſteinen / ſeitemal ſie nutzer dann die quader ſeind / werden 
von Maurſteinen auff 16. biß inn die 18. ſchue / auch wol dicker genommen / vnnd alſo mit Kuͤtt 
vnd guͤſſen verſehen auffgebawen / daß fie am wetter beſtand haben. rns 

Dieſe Bruſtwehren von Bachenfteinen auffzubawen / müͤſſen die ſtein võ guter Erden ge⸗ 
brannt vnnd zu ſolchem baw gefuͤhrt werden / wie ſichs gehoͤrt / wann nuhn ſolche Erden zu guten 
Bachenenſtemen ſolte vorhanden fein / wolte ich lieber ebenmeſſig ſolche Erden ongebrant ſambt 
andern vnkoſten / ſo auff ſteinmachen vñ brennen geht / erſparen vñ ſolche dahin fuͤren / die Bruſt⸗ 
wehren von Erden deſto ſtercker vnd dicker auff ein ſchue 24. ſetzen / hinder deren ich mich viellie- 
ber wolt finden laſſen dann hinder ſteinenen gebawen / zu dem wuͤrde mir etwas daran zerſchoſſen / 
ſo kan ichs beynach alle ſtund wider bawen vnd ergentzen / welchs an den ſteinen nit geſchehen kan. 

Der banck hinder der Bruſt wehren / fo allein für fehügen gemacht wirdt / muß zwo ſtaff⸗ 
len haben / vnd oben 3. oder 4. ſchuh breit auch von ſtein bawen (aber von der Erden macht man 
ein hohen drit vnd etwas breiter) daß die fchügen im wechſelſchieſſenf uͤr einander kom̃en koͤnnen. 

Der Bruſtwehren hohe inwendig vom ſtand hat zwen weg / einen das man durch die ſchar 
ten / den andern daß man vber banck ſcheußt / das iſt / daß man ohn alle ſeharten die Bruſtwehr 
etwas ernidrigt / vnnd ober dieſelbige frey hinauß ſchieſſen kan / wie man aber von den Veſtungen 
gegen dem Feind ſchieſſen vnd alles zu feinem ſtand auch mit den Bruſtwehren vnd anders mehr 
anordnen ſoll / werde ich zum letſten melden / darumb ichs dißmaleinſtellen / vnd dem baw zuuorn 
ſein ordnung geben will. 

Nach dem nußn die voͤrder Maur des Bollwercks / ſo von ſtein gebawen / gnugſam erklaͤrt / 
vñ verſtanden / woͤllen wir zu den Caualieren / Rittern oder katzen / die auff die mitte der Boll⸗ 
werck ordne / ſchreien / vnd von deren nutz nachmaln da es die gelegenheit geben wirdt auch ſchrei⸗ 
ben. So nun dieſe von ſteinwerck auch ſollen gebawen werden / muß man ſolchs Maurwerckvon 
grund aufffren / vnd kan fornen her / mit eim groſſen ſtarcken gewolb / vnd die ſtechlichter fornen 
oder neben zu darein ordnen / vnnd den eingang wie auch die auffart vber einander Ba A 2 da 

man will die auffart hinden neben zu vom Wahl. Es muß aber alles inn feiner Menſur / wie bey 
Lit. G. verzeichnet iſt / bleiben. 

Wiewol nuhn dieſer Caualier ſonſten ſehr nutzlich / iſt er doch weil er von ſteinen gebawen / 
auch ſehr ſchaͤdlichen / dann vons Feinds duflerm ſchieſſen / wider das Maurwerck / ſtoſſen ſich die 
Kuglen alfo hart / das im zuruck brellen weder die Buͤchſenmeiſter / noch niemands ſich auff dem 
ſtand ſicher erhalten kan / vnd ob ſchon ein graben daruor gemacht / mag doch ſolchs nit gewendt 
werden / dann dieſer graben ſolchs nit abwenden kan / vnd nuhr den ſtandt ſchmelert. 

Wir haben anfangs geſagt das von eck zu eck / das iſt vom punct oder Centro eins Boll 
wercks biß inn das ander / die linien ooo. ſchuch lauffe / darbey gut zumeſſen / wie weit die Bolk 
werck vnd fluͤgel von einander kommen / welche fluͤgel vnd decke der ſtreichen gewaltig ſtarck vnd 
wol verſehen / vnd eim Feind vnmuͤglich hinweg zunemen / ſonderlichen haben ſie obenauff ein ge⸗ 
waltigen ſtandt / der ſchwerlichen nach der ſeiten zufellen iſt / für welche fuͤrſorg / die fluͤgel wenn ſie 
ihr recht proportz habẽ / auch rund koͤũen gebawen werden. Vnd ſeind ſolche runde flügel nit boß / 
denn ſie den ſchutz inn die ſtreichen vnnd verfellung des jnnern ecks am fluͤgel hiemit abziehen / daß 
ſolches in keinen weg kan beſchoſſen noch die ſtreich geoffnet werden / denn die Kuglen da abgellen 
vnd nit hafften koͤnnen. Es moͤgen ſolche ruͤndung durchauff biß an den obern ſtand gefuͤrt / vñ 
ein runde Bruſtwehr herumb gezogen oder mit eim faſen oder walben vnderſich abzogen werden / 
nach dem es etwan die gelegenheit gibt. Weil aber die rund Bruſtwehr alle fchüg fo vom Centro 
der ruͤndung kom̃en in die weiten außbreitet / vnd man nit wañ es not thut zuſamen ſtreichen kan / 
fo wolt ich ( wenn ſchon der fluͤgel rund auffbawen wer / das dann ſehr gut iſt) doch oben die Bruſt⸗ 
wehr in die linien dem zwerchen ſtandt nach ziehen vnd ordnen / dann alles ſo rund gebawen / vnnd 
doran fol geſchoſſen werden / gehn alle ſchuͤtz auß dem Centro / alſo daß ſie fuͤrſich hinauß je lenger 
vnd weiter von einander gehn / vnd nimmermehr zu einem Centro kan geſchoſſen noch die ſchuͤtz 
zuſamen bracht werden / wie hernach beſſer ſol erklert werden. 

Weil aber die jnnern eck gegen den ſtreichen zu / ſonſt ſtarck vñ wol koͤnnen verſehen werden / 
damit die Bruſtwehren gleich gezogen wuͤrden / koͤũen ſolche runde fluͤgel wol vnderlaſſen werdẽ / 
ſeitemal ſie auch zuſehr vil coſten vnd die Pfeiler in die mitten zum ſternen ſich ziehen / neben dem 
auch die oberſtreichen fo hinder dem fluͤgel koͤnte gebawen werden / von diſer ordnung verſchlagen 
wird / zu dem muß vleiſſig war genom̃en werden / daß man das Centrum des Zirckels etwas groͤſ⸗ 
fer vnnd weiter hinderſich ſetze / wie beim Lit. A. zuſehen iſt / das es kein halben zirckel geb / ſonder 
den einen viertheil vber den Diameter fest / wie ich allhie den ledigen fluͤgel ohngefaͤhrlich auff 
beede weg verzeichnet hab / vnd zuſehen iſt. 


Wann alſo die Bollwerck jhre rechte Proportz / vnnd jhre abſchneidung des fluͤgels / (do 
den abſchnidt / vñ nit die ruͤndung des fluͤgels zuuerſtehn) haben / fo kommen die fluͤgel von ee 
ort 

ort biß zum andern / die Bollwerck / auff soo ſchue von einander / doch moͤgen ſolche Waͤhl auff 
‚jeder ſeiten noch 25. ſchue neher zuſamen geruckt werden / damit die leuff vnd zwinger herui / vn⸗ 
den vnnd oben ihren ſtand bekom̃en: damit dann ſolche dem obern ſtand nichts nemen / iſt vil beſſer 
man gebe im Fundament ſolches zu / dañ das ſolchs dem obern fand folte abgen omen werden: vñ 
ſolches wo die jñern Linien / in C. 7. eck begebe / aber in mehrern ecken gibt es ſich ſelbſt weil fich das 
Corpus auffthut / ſo ziehen ſich die Linien / vnd die lenge des geſichts der Bollwerck vber einander 
vnd drucken ſich zuſamen / alſo dz auch an jhme ſelbſt die Bollwerck vber 400. oder 450. ſchuch 
nit võ einander kommen / vñ allein jme weil die Bollwerck ins winckelmeß falt kan geholffen werdt. 


LIT. H. 


ff das folgt Lit. H. welchs von ſtein vnd Erden bawen / vñ das aller beſte iſt / do 
N % S dañ die Mauren ſampt den zwingern nit hoͤher / dann der auffer lauff werden auff⸗ 
9 ſqtcfuͤrt zu rings vñ̃ / darauff die Caualier alle von Erden wie auch nebenzugeſetzt 
‚Er 8 werden / welchs weit beſſer / dañ ſtein iſt / wie ich dañ ſolchs zuuoran vermeldt habe. 
vnnd hernach beſſer erkleren wil. Derhalben hernach gut achtung geben werden 
muß / in dem was ietzundt folgen wird / dann ich alles auff ſolche manier vnd auff dieſen baw von 
ſtein vnnd Erden wirdt referieren vnd ziehen. 


0 E 


Ieſe grundlegung iſt võ eitel Erden / vñ dieweil ſolchs alles faſt in ein maß / hab ich 
N N ſolchs auch in ein meß geſtelt / wie bey dem ver juͤngſten ſchuch / dobey alles kan ge 
NS) 


„ 


. DIL DR 


h meſſen werden / warzunemen / aber der verjüngfie ſchuch bey Lit. G. vnd H. geho⸗ 
7 N ret allein zu beden durchſchnitten / der ein von ſtem / der ander von ſtein vñ Erden / 
r darben man ſehen kan / wie nider / auch wie hoch eins forn vnnd hinder dem andern 
lige / auff das man von oben herab vber einander biß in die ſtreichen kaͤme / darauß zuſehẽ / wie hoch 
ein jeder baw / Caualier vnd anders ſein ſolle. Vnd wiewol bey Lit. I. ich die Caualier nit auff die 
Bollwerck geſetzt / ſt doch ſolchs auß Lit. H. abzunemen vnd zumeſſen. 

4 Ehe ich aber etwas weiters handle / wil ich zuuoran die ordnung vnd rechte menſur der gan⸗ 
‚gen wehren anzeigen vnd vermelden / doran das principal gelegẽ iſt / vnnd widerumb oben bey Lit. 
G. anheben / vnd die ſtreichſchuͤtz etwas auch die ordnung erkleren / vnnd nach diſem Lit. H. vnd 


I. auch volfuͤhren. 
5 5 Das XV. Gapittel. 


Von den Streichen wie die in ihren rechten maß fol 
len gezogen / angeordnet vnd angelegt werden / vnd 
a von derſelben groͤſſe / hohe vnd tieffe. x 


Ann alſo der gantz zarg oder bezirck des Bollwercks an weiten / lengen / 
breite / im plano verzeichnet / wie dañ widerumb Lit. G. ſolfüͤr die hand 
genomen / vnd alſo fleiſſig auff die ſtreichſchuͤtz mit dem Num. ſigniert 
achtung ſol gegeben werden / da kombt das aller ſcharffſt fuͤr die handt / 
doran die wolfart der Bollwerck vñ gantzen bawes gelegen iſt / hierauff 
muß fleiſſig auff di ſpitz / vñ das geſicht des Bollwercks der Linien nach 
wohin ſich die Linien des ſtreichſchutzes gebe geſehen werden / wirdt ſich 
befinden / daß die linea weit hinder das Bollwerck vnd in die mitten des 
Wahls zeucht / wie linea Num. 2. außweißt / vnnd hernoch noch beſſer ſol anzeigt werden / allein 
erſtlich alfo zu vnderweiſung vnd bericht / vnd wirdt die ſtreichenlmien nicht auß dem winckel der 
ſtreichen gezogen / dann wann ſolchs beſchehe / wuͤrde die wehr oder Bollwerck viel ſtumpffer / wel⸗ 
ches zwar etliche ( die es nit verſtehn) verachten / das es falſch vnnd wider die Regel ſey / vbereden 
diefe/ aber wiſſen nit wohin ſolchs gereiche oder diene / den es dem baw fein rechte ſtercke gibt / vnnd 
die ſtreich an allen orten volkommen macht / bedeckt vnd bewart. . 
Die ſtreichen aber / werden alſo nach rechter proportion genommen / wenn an der Mauren 
des Wahls / in der linien do ſich der fluͤgel abſchneidt / zuruck ins Bollwerck vnnd inn die ſtreichen 
mu dem dopplen Zirckel 70. ſchue gemeſſen / welche 70 ſchuch / dann die lenge des u oder 
decke 

decke der ſtreichẽ iſt ( vñ ſol die boͤſchung oder anlauff der Maurẽ abzogẽ werdẽ) als dañ dẽ Zirckel 
vmbkert / vnd hinauß gemeſſen / fo koſien 35. ſchuch ins Bollwerck / ſolches iſt die weite zwiſchen 
der jnnern Mauren vnnd dem Bollwerck in der vndern ſtreichen füͤr / do die ſtuͤck ſtehn ſollen / hie⸗ 
rauff muß dañ die dicke der Bruſtwehr vor der ſtreichen genom̃en werden / wie folgen wirdt. 

Es muß aber vleiſſig wargenommen werden / wie man die ſtreich fornen am fluͤgel öffnen 
ſoll / damit man zum Feindt an dem Bollwerck volkommen in mitten do er einbricht vñ ſtuͤrmbt 
mit den groͤbſten ſtucken vnd Cartaunen erꝛeichen / vnd alles bawen fo er thut (verdeckt) zugrund 
richten / hingegen aber / der Feindt von auſſen nicht da hinein kommen kan / vnd die ſtercke der fireis 
chen hinder dem fluͤgel / gantz vnnd verwart bleibe. Derhalben muß auß dem puncten ſo von der 
Mauren der 35. ſchuch gegen dem Bollwerck zu / der Linien nach des jnnern fluͤgels biß auffs 
ander Bollwerck gegen dem euſſern fluͤgel zu / (wie es punetiert iſt ans Eck) gegen vberzogen wer 
den / ſolche punctierung oder blindriß bedeut nichts anders / dann daß man die oͤffnung der ftreiche 
iuſt haben vnd alſo finden mag. B ö 

Wann alſo die oͤffnung geſucht / ſo iſt achtung zu geben / daß die boͤſchung oder anlauff der 
Mauren / beede ein hinder dem fluͤgel / die ander gegen ober am andern Bollwerck / daruon abzo⸗ 
gen werden / dañ vollig ſolche ſtreichen 10. ſchuch vom plano des bodens hoher kom̃en / laufft nun 
die Maur inn F. ſchuch einen an / ſo gibt es voͤllig 2. ſchuch alſo laufft es hergegen auch 2. ſchue 
zuruck / ſein 4. ſchuch / darnach ſtehet daß Geſchuͤtz mit dem Mũdtloch auch ungefähr 5. ſchuch 
vom boden / gibt abermalen an jeder Maur 1. ſchuch boͤſchung des anlauffs thut 2. ſchue / alſo 4. 
vnd 2. macht 6. ſchue / da muß an jeder Mauren 3. ſchue boͤſchung abzogen vñ nicht gerechnet / 
dieſe hoͤhe vber die Boͤſchung genommen werden / dieweil die höhe von den ſtreichſchuͤtzen von 
dannen herkommen / vnd ſolchs kan an allen Gebaͤwen / Veſtungen vnd Bollwercken genoſſien / 
gebraucht vnd mit vleiß abzogen werden / die Bollwerck ligen wie ſie woͤllen. \ * 

Der Principal ſtreichſchutz / welcher der ſterckſt vnd beſte iſt / geſchicht hinder dem fluͤgel / 
dann er gantz bedeckt / volfommen / welcher weder genommen / gefellt / noch von auſſen hinein ge⸗ 
reicht werden / gegen dem Feind aber kan die verfellung der Bollwerck vberhaben / vñ dem Feind / 
ſo er mit vndergraben / ſprengen / ſchantzen / vñ anderm fuͤrnemmen vnderſtehet / gewehrt werden / 
vnd dieſe ſtreichen verdeckt / nit allein der fluͤgel / ſonder der ſpitz des Bollwercks gegen vber / dann 
der Feindt / wegen des fuͤrſchuſſes ſo der fpig des andern Bollwercks / fuͤr die ſtreichen thut / von 
auſſen her / die ſtreichen nit fellen noch nem̃en kan / er ſchantz im Graben wie er woll / dann er muͤſte 
inn der Mauren der Paſteyen gegen vber einbrechen / vnnd ein ſtuck vberzwerch darein ſtellen / 
welchs jhme in keinen weg von dieſer vnd der andern ſtreichen wirdt zugelaſſen werdẽ / kan es auch 
nit volbringen noch verꝛichten / dann man nit allein von der ſtreichen / ſonder von oben herab auch 
hinden hinein / auch durch die Maur / ſolchs wehren gantz leicht verhindern vnd nem̃en kan / vnd 
er alſo fein fürnemen nit verzichten noch volbringen. 1 


Di.ie ſchart hinder dem fluͤgel / vnd der ſchutz / muß der Linien nach alſo zogen werden / erſt⸗ 
lichen muß man das Linial auff daß euſſer am fluͤgel vor der ſtreichen / vnnd mit dem andern ort 
auff die mitte des andern Bollwercks oder Paſtey gegẽ ober / wie die Linia oder ſchuß mit Nuch. 
1. anzeigt legen / vnnd zu beſſerm verſtandt / merck man volgenden bericht / wie es punctiert iſt / iſt 
die Lin / wie die ſtreichen fol geöffnet werden / darbey daß meß vom jungen Moſtab kan genommen 
werden. Zum andern zeucht man den ſtreichſchutz alſo / man legt das Limal iuſt an das Eck mit 
Lit. A. am Bollwerck Num. 1. vndauffs ander Bollwerck Num. 2. legt man das ander ort / 
in die mitten auff das geſicht der Paſtey oder Bollwercks Lit. B vnd thue enn blindriß durch bee; 
de Bollwerck durchauß. Wann ſolchs geſchehẽ / ſo kan man ſehen / wie dieſe Linien durch die ſtrei⸗ 
chen oben vnd vnden geht / wo die ſcharten auch die ſtuck vnden vnd oben ſiehn ſollen / biß auff den 
Caualier oder mitler katzen vnnd Bollwerck / fornen hinauß ſicht man wie der ſtreichſchutz inn die 
ſtercke des Bollwercks Num. 2. in die mitten geht / da dann der Feind allwegen fein ſterck vnnd 
fuͤrnemmen / es ſey mit beſchieſſen / ſprengen / ſchantzen vnd ſtuͤrmen ſucht / vnd kan dieſe ſtreich nit 
genoſen werden / denn wolte der Feindt dahin ſtreichen / ſchieſſen oder verfellungen thun / muͤſte 
er den gantzen ſpitz des Bollwercks der lenge noch hinweg ſchieſſen ſo vieles die ſtreichen bedeckt / 
wie das Bollwerck Num. 2. punctiert iſt / vnd dargegen hie vnden Lit. C. ſigniert / vnd in der 
andern Viſierung mit A. der ſchuß den der Feind von auſſen hinein thun müſte / bezeichnet iſt. 

Der ander ſtreichſchutz / ſo auß der ſtreichen in der mit kombt von dem Bollwerck Num. 1. 
' vnd 

vnd mit D verzeichnet / aber in der Viſierung mit Num. 3. vor den ſpitzen des gantz Bollwercks 
geht / kan alles / was fuͤr noht am gantzen Bollwerck fuͤrfiele / treffen / vnnd die verfellung / ſo vom 
aͤuſſern ſchieſſen herkeme / vberheben vnd fuͤrſtreichen / da hingegen der Feind ein ſehr juſten ſchutz 
von auſſen hinein thun muͤßte / vnd ſcharpff für der ſpitz des Bollwercks / vnnd noch ſchaͤrpffer ge⸗ 
gen der ſcharten hergehn muͤßte / wolt er anders zu mir reichen / Welchs aber in 20. ſchuͤſſen nicht 
ein einiger darzu gang bloß vnd nit vollkom̃en kan gerhaten / vnd er ſein viel eher muͤd werden / dañ 
etwas da außrichtẽ / vnd ob er ſchon dieſe Schart zu demmen vermeynt / ſo ligen noch zwo vberein⸗ 
ander / die ebenmaͤſſig in diſer Linien ligen / vnd jhm noch beſſer auffs Haupt reichen / vnd jhn wuͤr⸗ 
* Key ane vil mehr ligt jhm das naͤchſte Bollwerck auff dem halß / welchs Ihn bald zu 
ruck treiben kan. 


Die drit ſchart / inn der vndern Streichen ( wiewol die hindere vberhoͤchte allzeit mit zuver⸗ 
ſtehn iſt / ſintemahl ſie ein werck verzichten) die thut jhren ſtreichſchutz vollkommen vber den ganz 
tzen Graben / durchauß biß an den winckel deſſelben / vnd da man das ſtuck recht richt vnnd ruckt / 
faſt biß in die mit des vndern Lauffgrabens / damit / wenn der Feind daſelbſt her durch die Fuͤterung 
brechen wolte / jhme begegnet werden kan / wie derſelbig ſchutz Lit: E anzeigt / in welchẽ ftreichfchü- 
tzen alle wolfahrt / Defenſion vnd erhaltung des Bawes / auch hindertreibung des Feinds gelegen 
iſt. Vnd kompt ſolchs auß zwoen vrſachen / Erſtlichen auß den Linien des geſichts vornen an den 
Paſteyen oder Bollwerck / das ſie nicht auß dem winckel der Streichen gezogen worden / denn ſie 
ſonſt zu gar ſtumpffe Bollwerck geben / vnd vber die verfaͤllung nichts außgericht werden kan. 


Fuͤrs ander / das man mit groſſer fuͤrſorg / die Streich vornen auffthut vnd oͤffnet / damit die 
Streichſchuͤtz jhr werck / darumb ſie geordnet ſeind / deſto vollfom̃ener konnen verzichten. 


Das man aber wider mich vorgibt / ich handel hierinnen wider die Regul vnd bedencken al⸗ 
ler Bawmeiſter / deren herzliche bedencken in gantz Europa / von feinem Kriegs vnd Bawverſtaͤn 
digen jemahlen verworffen worden weren. Die moͤgen hierauff wiſſen / das mich kein Regel bin⸗ 
de / da ich ein beſſers befinde vnd wiſſe / hab auch nicht inn jhre Regulas / als Statuten zuhalten / ge⸗ 
ſchworen / Vnnd da es ſchon were / das jhre Reguln für Heilig anzuſehen / ſo iſt doch das fuͤr ken 
Regel zuachten / geſchweigen zuhalten / durch welche Potentaten betrogen / die Baͤw verderbt / dar⸗ 
über dem Feind aller vortheilemgeraumbt / vnnd letſtlichen Land vnnd Leut inn gefahr geſetzt wer⸗ 
den. Innmaſſen ich verhoffe / mich da fornen bei den ſtumpffen vnd langen ſpitzen Wehren / was 
an ſolchen Streichen gelegen / vnd was dem Feind fuͤr nutz dardurch zugeſtanden / vnd er verucht 
habe / genugfam angezeigt haben. 


Das fuͤrs ander auch vorgewendt wuͤrde / ich thu die Streichen zuweitauff / das ſie von 35. 
Schuhen biß auff 50. kommen / das were 15. Schuh weiter dann hinden / vnnd gebe alſo dem 
Feind vrſach / inn die Streichen zu ſchieſſen / vnd doͤrffte wol ſolches langen Fluͤgels nit. 


Dem antwort ich / das ich den Fluͤgel mit ſolcher maß oͤffne / vnnd alſo / das ich mein werck 
mit groſſem gewalt / an allen enden konne verzichten / darumb ich nicht allein auff die deckung des 
Fluͤgels / ſonder auff die ſtuck des ſpitzes am andern Bollwerck ſehe / welchs mehr dann Jo Schuh 
deckt / weder der Fluͤgel an jhm ſelbſt / alſo daß er nicht wie er will / zu mir kommen kan / ich aber kan 
alle meyne werd am Bollwerck vnd im Graben gegen jhme / ohne verhindernuß vnnd vollkom̃en 
vernichten. 

Dann ſolte ich den Fluͤgel nit oͤffnen / ſonder nach deiner Regel / den Fluͤgel der Linien nach / 
in gleicher weite herfuͤr zichen / wie ich jhn dann nach deiner Regel juſt ohn allen betrug im Kupffer 
Num. 8. Lit: G verzeichnet / vnd die Streichſchuͤtz darneben mit Num. F. 6. 7. numeriert 
habe. Bei welchem man ſicht / wie ſie ohn allen nutz vollbracht werden. Dann Num. F. der auß 
der ſcharten / die aller naͤchſt der Veſtung zu ligt / kan für das gantz Bollwerck kommen / vnnd den 
laß ich fuͤr etwas paſſieren / wenn kein verfellung geſchicht. 


Num. 6. fomptbiß an das aͤuſſer ort am andern Fluͤgel des Bollwercks gegen vber / aber nit 
vollkommen durch den Graben hinauß. 


Num. 7. ſo hinder dem Fluͤgel naͤchſt am Bollwerck hinauß ligt / muß ae 

nach / gegen vber zur andern Linien des Bollwercks gehen / da er doch nichts zuvenichten / vnd alſo 
ohunohtig iſt / hie noch einmahl verzeichnet. 


Wann nun die Bollwerk alſo ſtumpff auß dem winckel nach deiner Regel gefuͤhrt werden / 
weren die Streichſchuͤtz noch ärger. ; 

Auß dieſem haſtu vnd menniglich nun dein ſelbſt vnd mein bedencken / wider welches dein be⸗ 
dencken du niemands widerꝛeden / noch dauon judicieren / viel weniger eim vbergeben laſſen wilt / 
der dir hierin etwas widerſprechen doͤrffe. Ja wilt / das mans nit offenbaren ſolle / beredeſt auch Po⸗ 
tentaten / Fuͤrſten / Herꝛn / vnd fuͤrnem̃e Staͤtt / das man dein hohe groſſe kunſt nit ſehen laſſen ſoll / 
damit niemands ſolche ſehen / vñ etwas darvon lehrnen mochte / dañ wuͤrdeſt du vnd dein kunſt et⸗ 
wann nichts mehr gelten / ſonſt wenn mans alſo heimlichen halt / gedencken die Leut / der verſteht die 
ſachen wann er allein iſt / aber nicht bei andern leuten. 

Ja du bitteſt noch die Leute in geheim / wenn einer was hab vnd wiſſe / ſolchs allein bei jhm 
bleiben zulaſſen / dann es gefährlichen ſey / wenn Oberkeiten oder ander Leut ſolches verſtehen / dañ 
man mit ihnen / viel weniger als mit den Kriegs verſtendigen nacher kommen koͤnne / vnd mit ſol⸗ 
chem meinſtu koͤnne man die Leut deſto baß betriegen / welchs war iſt. 


Dieweilaber du / deim vnd deinsgleichen Niderlaͤnder brauch nach (dann ehrliche Leut / die 
mit ſolchem betrug nit behafft / will ich / ſintemal auch viel fromb Leut vnder jhnen ſeind / nicht ge⸗ 
meynt noch verſtanden haben / de quo proteſtor) wie auch dein Italianer der deiner meynung 
durchauß iſt / die Leut fuͤr Gaͤnß vnd Schaf halten als weren ſie nit eben ſo wol Leut die etwas ver⸗ 
ſtuͤnden als jhr / vnd mit deinen liſtigen worten / zu beiden ſeiten Potentaten vnd Bawverſtaͤndigen 
zubetriegen vnderſteheſt vnnd vor haft. So hab ich allhier deine meinung von ſtumpffen oder zu 
ſcharpffen Wehren / ob ſie gut ſeien / wie jhrs vermeſſen fuͤrgebt / vnd jhre gefahr / vñ hingegẽ mein 
meynung vnd derſelben nutz / vnd vortheil / warumb ich Streichen / Fluͤgel / deckungen / hoch vnnd 
nidere Wehren / ſampt dem gangen Bollwerck alſo ordene / woͤllen / inmaſſen hievor lub Lit, G 
vorgeſtellt / anzeigen / beſchreiben / vnd an Tag geben / Damit weder ich noch du / jemandt vnwiſ⸗ 
ſenden gefahrlicher weiß betriegen moͤgen. Vnd damit weder ich noch du fuͤr vns ſelbſt recht ha⸗ 
ben / ſo vndergib vnd vnderwerffe ich mein vnd dein meynungen allen Kriegs vnd Bawverſtaͤndi⸗ 
gen / mit bitt / hierinn bei dem / was ein jeder feiner hohen Oberkeit / mit warheit zuthun iſt / zuſpre⸗ 
chen. Vnd da ſchon ſolcher Sententz wider mich wer / will ich gern warin ich ine hoͤren / vnd den⸗ 
ſelben mein fernern / vnd weitern bericht / der jetzt nit hat allhie moͤgen erzählt werden / vnbeſchwert 
geben / vnd nit ( wie du dich erflärft) mein fach keinem vndergeben / dann mir an deiner verweige⸗ 
rung nichts ligt / weil du aber andere richten vnd vrtheilen wilt / vnd es ſolbers nit verſteheſt / ſo kan 
man dir kein beſonders machen / ſonder muſt auch hoͤren was andere ſagen. 2 


Von den Streichen vnd jhrer Ordnung. Jo 


Was nun die Bollwerck / Caualier / Staͤnd / Graͤben / Laͤuff vñ dachungen belangt / will ich 
Pre ho un vnd eins nach dem andern thun / dañ es auff einmahl 
zu thun zu viel iſt. 

Wann nun die Circumferentz der Bollwerck / vnd Cortinen oder Mauren von eim Bolt 
werck zum andern genugſam erklart / will ich weiter hinein rucken / vnd die Streichen inn vnd auß⸗ 
wendig / auch die hoͤhen der obern vñ Caualier auff den Bollwerckẽ / wie auch den / auff den Waͤh⸗ 
len darzwiſchen / melden vnd ordenen. 

Inn des Niderlaͤnders Viſierung ſeind 3. Streichen vber einander (das ich auch thu) 
aber die tieffe / das iſt der lengſte Stand zu ruck / hat nur 25. ſchuch / fuͤrs ander ligt nit mehr dann 
10. ſchuch eine hoͤher dann die ander. Alſo wann die Scharten vier ſchuch tieff hinein geſchnitten 
werden ſolten / ſo ſeind ſie nit mehr dann G. ſchuch hoch vom gantzẽ Stand / des bodens / da ſich im 
Streichſchutz / nit allein vor dem dunſt / ſonder auch vor der Kugel / kein Mann vor dem andern 
erhalten kan / vnnd den forderſten zum wenigſten die Koͤpff hinweg nemmen / vrſach / wenn die 
Bruſtwehr nider iſt / das man vber banck ſchieſſen kan / ſo kommen ſie nur 7. ſchuch ober den for⸗ 
dern boden / vnd nur 2. ſchuch höher dann die forder Bruſtwehr darvor iſt / wie ich es hie auß deiner 
Viſierung / ſo du mit eigner hand gemacht / verzeichnet habe. 


Da aber ſolches widerlegt / vnd das niemandt ſich da erhalten koͤnte / vorbracht ward / gabeſtu 
zur antwoꝛt / wenn allweg die vndern geſchoſſen / ſolten ſie auff ein ſeit lauffen / damit die andern 
auch koͤnten ſchieſſen / ꝛc. Da es aber nit auff ein ſeit lauffen / ſondern da bleiben / helffen laden vnd 
ſchieſſen heiſt / welcher faͤhler vnnd grober jrꝛthumb auch deins Italianers von meniglichen / ver⸗ 
worffen vnd verlacht wird /e. 

Damit man aber mich auch verſtande / wie ich mein Streichen ordene / ſo nim̃ ich die tieffe 
oder lenge zu ruck hinder ſich zum geſchuͤtz zo. ſchuch / breit vñ lang / deßgleichẽ die obern auch 50. 
ſchuch lang biß an Caualier vnnd die breite zum geſchuͤtzſtand / vollig Go. ſchuch / die obern noch 
mehr / ſo breit ich ſtand haben mag. 

Die andern hindere verhoͤchte Streichen / nim̃ ich ein jede / eine vber die ander 30. ſchuch 
hoch / alſo thun die hindern beide Streichen Go. ſchuch / in die hohe biß auff den Caualier / da er in 
feinen beiden ſtaͤnden nur 16. ſchuch hoch ordnet / wie zuvoran kurtz erklaͤrt worden iſt /e. 

Derhalben allhie was ſchieſſen vnd ſtreichen belangt / find wir aber mahl weit von einander / 
darumb ich mich in ſolchem erklaͤren / vnnd die vndern vnnd obern Streichen / ſampt andern jhren 
anhangenden gebaͤwen / als Bruſtwehꝛen / Gaͤngen / Gewoͤlben / Staͤgen / Außfaͤllen vñ anderm / 
biß hernach beruhen laſſen muß. 

Weil zuvoran geſagt / das im Streichſchutz des Niderlaͤnders die obern / die vndern mit dem 
ſchutz / Kugeln vnnd dunſt / ſchedigen koͤnnen / welches inn meiner kurtz vorgemelter hoͤhe 
der Streichen / gantz nicht geſchehen kan / ſage ich vñ iſt auß folgender deduction abzuneſien / auch 
in meinen durchſchniten zu ſehen / das nicht zubeſorgen / das mein obere vnd foͤrder Streich die an⸗ 
der vnder jhr ligende / etwas ſchedigen koͤnt / ſo darhinder auff dem erften ſtand von der vndern 30. 
ſchuch hoch ſteht oder ligt / nun iſt die ober Bruſtwehr 18. ſchuch dick / welche 18. ſchuch im ſchutz 
vber die Bruſtwehr geht / vnd dann die boͤſchung des Wahls hinab inn die vndere Streichen biß 
auffs gewolb S. ſchuch / darnach auff den boden per fe vnd dañ vber die vnder Streichen 50. wel⸗ 
ches vber die Streichen 76. ſchuchthut. H ü 


Der Erſte Theyl diß Buchs / 

Im anbrennen nun des Puluers / reſoluiert ſich daß Puluer (ohne die lenge des Rhors) 18. 
ſchuch von dannen / ſo hat es nach der ſchrege in die tieffe 30. ſchuch / iſt 48. rr Ob nun ſchon 
eins Manns hohe 7. ſchuch / vnnd im vnderſich ſencken in loo. ſchuch 5. ſchuch ſich gehn Thal 
thun / thut es auff 3. ſchuch / vnd alſo 7. vnnd 3. 10. machen / von 48. abzogen / bleiben noch 38. 
ſchuch / hat ſich das Puluer gantz vnd gat verzehrt / vñ bleibt nichts mehr in der Lufft als der dunſt / 
derſelb treibt den Lufft etwas in die Streich / dieweil er darinn gefangen iſt / Weil aber die Bruſt⸗ 
wehr ( man ſchieß vber banck / oder durch die ſcharten) vndẽ ſatt iſt / ſchlecht ſich der dunſt hart auff / 
alſo das fein fall in die Streichen nn alſo hefftig iſt / als wenn er ohn hindernuß darein fiele / welchs 
mehr fuͤr einen wind / dann ein vollkommen dunſt zu halten iſt / ob ſchon ſolches nicht ſolte ſein( wel 
ches doch zu viel probiert worden) iſt doch 38. ſchuch viel ein weiters vom obern ſchutz biß auff den 
man / dann nur 3. ſchuch / welchs ein jeder ringverſtaͤndiger leicht verſtehn kan. 

Was nun von diſer Streichen geſagt wird / iſt ebenmaͤſſig von der andern hoͤhen des Caua⸗ 
llers oder Katzen zuverſtehen / dann es mit hohe / tieffe / breite vnd dicke ein ding iſt / vnd wird von der 
obern in der vndern / gar nichts geſpuͤrt / weil ſolchs inn die Go. ſchuch inn die höhe kompt / hiemit 
will ich das mein verantwoꝛt haben / vnnd mag ein anderer / da es nur 10. ſchuch thut / vnnd ein 
Mann x. ſchuch hoch daruon abzogen / nit mehr dann z. ſchuch / weñ man vber banck ſcheußt / frey 
bleiben / verantworten. So man aber durch ſcharten ſchuſſe / ſo ſcheußt man den vndern die 
Koͤpff ab / oder müffen ſich niderlegen / vnd wann er ſchon riefft fie ſolten auff ein ſeit lauffen / wuͤr⸗ 
den ſiees inn der noht bei ſtrengem ſchieſſen / da alles voll Fewr vnd Rauch iſt / weder hoͤren noch 
in 8 noch vorgenommen werden / vnd heiſt nicht lauff auff ein ſeit / ſonder lauff herzu vnd 

elff / ac. 8 1 

Es ſeind auch dein Staͤnd fornen her auff dem Pollwerck oder Paſteyen auch auß wendig 
zu rings vmb inn de nen Viſierungen von der fordern Bruſtwehren biß an den mitlern Caualier 
nit vber 20. bißweilen nit vber 18. ſchuch / breit oder lang / welchs auß folgenden vrſachen gantz vi 
gar zuverwerffen. Dann erſtlichen kan man kein geſchuͤtz allda Feren oder wenden / vnnd find 
Rhor vnd Schaͤfft der Laden offt viel enger / dann der Stand / der lenge nach hinderſich zurech⸗ 
nen / breit iſt / inn maſſen jedem bewußt: Fürs ander ſoll ein Kriegs volck hinder dem geſchuͤtz ein 
ſtand haben / zur gegenwehr / das allhie nit ſein kan. 

Zum dritten / wenn die Bruſt durch den Feind verſprengt oder zerſchoſſen wird / vnnd man 
von newem bawen muͤßte / wer auch gar kein ſtand mehr da. K 

Fuͤr das vierdte kan man von oben herab nicht auff den ſtand / noch in den Graben vberſtrei⸗ 
chen / dann es alles zu weit zu ruck ligt / Dieſe vnd andere mengel mehr hat es auff ſich / zeig allein 
auffs kuͤrtzſt das noͤhtigſt an. N 

Hingegen inn meun bedencken oder Viſierung / iſt ſolcher ſtand von der Bruſtwehr inwen⸗ 
dig biß an den Caualier oder Katzen / 100. ſchuch breit / da kan ich alles erſetzen / was an vorgemeld⸗ 
tem mangelt. So ligt auch der Caualier in ſolcher rechter ordnung / weite vñ hoͤhe / das er ins Feld 
alles regieren / auch vnderſich biß auff den fuß vnnd boden im Graben des Lauffs / wie an beiden 
durchſchnitten G vnd E zuſehen iſt / ſtreichen kan. Vnd ſo viel auffs kůrtzeſt von der hauptlinjen 
vnd ſtand der Bollwerck. 


Das XVI. Capitul. 


Wie von Stein vnd Erden zu bawen iſt / welches dic 
beſten Werck ſeind. 
LIT. H 


HSiwerdendiefe Bollwerck alter maſſen geordnet vnd an 
gelegt / wie naͤchſtgemelten / auch mit derſelben Menſur / Allein wie das 
voꝛng / von eitelem Maurwerck gebawen / alſo wird diß allein mit einer 
Zwingermauren / vnnd einem Lauff / ſo hoch als der Lauffgraben vornen 
herumb iſt vmbfangen / das ander von dannen hinauff / vnd was von dan⸗ 
nen hinauff auch von auſſen mag geſehen werden / wird alles von Erden 


auffgeſetzt vnd geſchlagen / vnnd kein weiters Wanke 
o 


Ss 


N 

oder geſetzt / dann was inn den Streichen / die notturfft erfordert / ſonſten die auff vnd abfahrten 
auch von Erden / damit gewoͤlb vnd anders die ich auch ohn noht achte / mogen erſpart werden. 


Das aber die Mauren vnd Zwinger nur mit einem Maͤurlein zweier ſchuch dick gemacht 
vnd vom grund auff geführtfollen werden / das iſt ein blinde anzeigung / vnnd ein liederlich werck / 
darauß abermahl zuverſtehn iſt / das man ſolches zum wenigſten nicht verſteht / ſonder muͤſſen mit 
einem holen Lauff vnd Pfeylern / damit man fuͤr vndergraben / ſprengen vnnd beſchieſſen gefreyet 
ſey / doch nicht hoͤher dann der Lauffgraben iſt / gebawen werden / wie hernach von ſolchen Mauren 
fernere meldung geſchehen ſoll. 


Alle Bruſtwehren / Caualier oder Katzen auch alles was von auſſen geſehen wird / ſollen als 
les von Erden / mit eingelegtem Holtz / wie ich dauorn gemeldt / ſein. 


Waich dann gute Erden hette / wolt ich dieſelb fuͤr alles Maurwerck erwoͤhlen / ſolte mir 
auch viellieber dann von Steinwerck ſein / nicht allein vnkoſtens halb / ſonder daß das viel beſſer vñ 
ee iſt / auch im ſchieſſen weniger ſchaden thut / ſonſten bleiben die Bollwerck inn 
ihrer Menſur. 


L PR: 


u Sie Bollwerckfeind geordnet wie die naͤchſte vorgemelte / allein das ſie von grund 
SS auff von eitel Erden gemacht vnd gebawen werden / da muß aber ein ſtarcker Roſt 
SZ. 


Li von Holtz gelegt / vnd von grünen Wilgen vnnd Erlen Holtz eingelegt / ſatt beſetzt 
8 vnd e ee, 58 Ehen 
fallen fonne. Waaber ſolches / des Bodens / Holtzes oder Erden halb / im Waſ⸗ 
fer nicht ſtand haben mochte / muß ein ſtarcker fuß von Maurwerck / biß auf der Waſſer hohe vol⸗ 
lig gebawen / darnach von Erden / fleiſſig auffgeſetzt / vnd ſatt eſtoſſen / wa auch die Erden kein gu⸗ 
ter Letten were / muß allwegen in einem halben ſchuch grün? eidenholtz eingelegt werden / damit 
es habung hab / biß es ſich geſetzt / erwaͤchßt vnnd ſein ſtercke vberkompt / vnnd weil der auff vnd 
Zwinger allzeit nutz / er aber nur von Erden werden mag / kan ſolcher nur inn ſein breite genom̃en 
werden / von Erden auff 4. ſchuch hoch / vnd ein Bruſtwehr 4. ſchuch dick zu rings vmb / darauff 
ein lebendigen Hag geſetzt / gezogen vnd geflochten wie hernach gemeldt werden ſoll. Sonſt oben 
inauff / die Waͤhl vnnd Caualier / werden von eiteler Erden auffgefuͤhrt / vnnd geordnet / wie bei 
it. H angezeigt worden. 


Was aber die Streichen belangt / muſſe ſolche jnnwendig / wie auch der Fluͤgel durchauß 
von Maurwerck auffgefuͤhrt werden / ohn die ander hinderſtreichen / die kan vom Boden auff 
auch nur von Erden auffgefuͤhrt werden / doch wer beſſer das ſolches jnvendig mit Mauren be⸗ 
ſchehe / wa mans haben mochte / doch muß alles / weil es von Erden / im fuß breiter genom̃en wer⸗ 
den / weil es ſich mehr anlaufft / damit es ſeinen ſtand obenauff vollig behalten mag. 


Vnd daß ſey kurtz von allen dreyen Materien / Von eitel Stein. Zum andern / von Stein 
vnd Erden / vnd leiſtlich von eyteler Erden / geſagt / Weil aber das mittelſt bedencken / ſo von 
Stein vnd Erden gebawen / das aller ſterckeſt / nutzlicheſt vnd beſte iſt / will 
ich hinfort darbei bleiben / vnd alles darnach richten / der⸗ 
halben achtung Kr gegeben wer⸗ 
den ſoll. 


H ij 


Der Erſte Theil diß Buchs / 
Das XVII. Capitul. 


Wie die Baͤw auß dem Grundriß auffgefuͤhrt vnd 
ins Werck geſchz wer den ſollen. 


Emnach kein Bollwerck oder Paſtey ſich ſelbſt verthaͤ⸗ 
digen / beſchützen / beſchirmen noch beſtreichen kan / allein was ſein ge⸗ 
genwehr ſtracks fuͤr fich hinauß gegen dem Feind helffen mag / Sons 
dern all jhr ſterck / hilff vnd Troſt / an jhren Nachbauren ligt / wie dann 
jhrer hilff / hre Nachbauren ebenmaͤſſig beduͤrffen / vnd je ein die ander 
] entſetzen / vnd zuhilff komen muß / dieweil ich zuvoran / die Bollwerck 
X Ch. kurtz vbergangẽ / daß man hernach ſolche deſto beſſer faſſen vnd verſtehn 
e ban / will ich ſtuckweiß ein Bollwerck eins nach dem andern / ſampt des 
ren Menſur biß zu einem vollkommenen Baw vnd Werck fuͤr mich nem̃en. 

Derhalben / weil an den Streichen das Principal vnd fuͤrnembſte gelegen iſt / damit nun die 
ſelb mit aller ſtercke vnnd nohtturfft verſehen werden / will ich ein Streichwehren fuͤr mich nem⸗ 
men / vnd wie die geoꝛdnet / alſo ſollen auch die andern angelegt werden / vnd kan ſolches ein verſtaͤn⸗ 
diger Bawmeiſter mehren vnd mindern / allein das er bei dem Principal vnnd hauptlmien / auch 
groͤſſe des ſtands kein enderung fuͤrnemme / dann ſolches im gantzen werck ein jrrung vnd enderung 


brecht. 


LIT. K. 


Steen rechter grund / zu einer gantzen Streichen / ſampt dem Fluͤgel vñ der Mau⸗ 
N ren gegen dem jnnern Wahl / vnnd deſſen zugehoͤrde. Nun hab ich hie vornen ge⸗ 

x N 4 2 meldt / das man vom aͤuſſern eck am Bollwerck Lit. Pöſtracks die Linien hinein 
5 9 \ 2 auff die zwiſchen Maur oder Cortina führen ſoll im Winckelmeß auß T vnd Lit: 
852 Q von dannen meß man hinein in die Streichen / voͤllig 7o. ſchuch biß zu Lit. R 
Doch muß in ſolcher meſſung obſeruiert werden / das ſolche allein den Flügel betreffen / den 
Lauf Maur / Zwinger / Bruſtmaͤurlein: was fuͤr dem anlauff des Wahls herauß gelegt wurd / 
ſoll hier inn diß maͤß nicht gerechnet werden / welehs ſich mit der boͤſchung oder anlauff inn die 15. 
ſchuch vnd noch mehr anlaufft / das muß alles inn der Streichen hoͤhe abzogen werden / da dann 
das vollkommen maͤß zunemmen iſt / alſo kompt es im plan auff oder ober die so. ſchuch / mit die⸗ 
ſem wie gemeldt. 


Von Lit: R mißt man hinauß ins Bollwerck / das halb theil thut 35. ſchuch / welchs an die 
boͤſchung biß zu Lit: ſich ſtreckt / von dannen zeucht man die Linien vnd oͤffnung des Fluͤgels biß 
auff Lit: T auſſen auff eck / vnd gegen vber zu eck vornen auffs ander Bollwerck / wie es in der vo⸗ 
rigen Viſierung punctiert / welchs eben dieſe Lini gibt: wie auch die boͤſchung darvon ſollabzogen 
werden iſt gemeldt. Alſo hat man die rechte oͤffnung vnd weite des Fluͤgels / welche ſich vornen auff 
so, ſchuch weit auffthut / inwendig der Streichen auff 35. alſo 15. ſchuch weniger. 


Von Lit: S inwendig der 8 muß nocheyn eck oder winckel ins Bollwerck gezo⸗ 
gen werden / vollig p. ſehuch lang / wie bei Lit: A zuſehen / von dannen fahr man im Winckelmeß / 
der vierung nach zurucken Fo. ſchuch / wie die Stiegen hinauff kompt. 


Auff der jnnern ſeiten der Streichen / am innern eck bei Lit: R muß man auch gegen vnd in 
die Veſtung des Wahls zu Lit: B T2. ſchuch lang fahren / es muß aber die Linien gebrochen vnd 
ſchreg gehen / vnd ins Winckelmaͤß gegen dem andern geficht des Bollwercks gegen vber fallen / 
welche Linien alſo wie hie mit Lit: V verzeichnet / ſoll geſucht werden / zum allerwenigſten / wa aber 
e vnd ſich weiters auff thut / kompt der Streichſchutz oben auch beſſer zur mitten 
des Wahls. 

Auff 

Auff ſolche Linien muß achtung gehabt werden / dann ſie juſt die ſchreg vnnd Winckelmaͤß 
der obern fordern Streichen auff dem ſtand oben Lit: F bezeichnet / gibt. 

Von dieſer Linien im Winckel B an den 12. ſchuhen / ziehe man aber ins Winckelmaͤß zu⸗ 
ruck 50. ſchuch / da dann die Abfahrt inn die Streichen mit B bezeichnet iſt / von dannen gibt es 
widerumb die ſchreg ins Winckelmaͤß wie vornen auch / die ziehe man inn die Streichen Lit. O 
von dannen ins eck G da die Stiegen hin kompt / fahre man winckelrecht der fordern Linien nach / 
in gleicher weite der Jo. Schuch breit / zu dieſer Linien Lit: O So hat man juſt die gantze lenge / 
breite / tieffe vnnd ſchrege des Fluͤgels Streichen / jnnen vnnd außwendig / alsdann kan das an⸗ 
der alles deſto leichter angelegt / gebawen / auffgefuͤhrt vnd vollendt werden. 


Dieweil nun alle Lineamenta / gezogen / verzeichnet vnd genugſam verſtanden / will ich nun 
auch anzeigen wie ein jedes auffgefuͤhrt vnnd gebawen werden ſoll / wie aber die Roͤſt / Schwellen 
vnd Fundament angelegt / auch wie darauff gebawen werdẽ ſoll / ſampt dem anlauff oder böfchung 
der Mauren hab ich vorhin genugſam erklaͤret / dernhalb ichs an jetzt darbei berhuen laſſen / vñ von 
fernerer auffuͤhrung ſagen will. 

Die Maur wolt ich alſo auffuͤhren / das ſie ſchier dem äuffern Lauff / innwendig gleiche hoͤhe 
hette / darauff ein Bruſtmeurlein / vom jnnern eck forn am flügel Lit: T zurings herumb wider 
an das ander ort / der andern Streichen / vnd muß der anlauff genom̃en werden / wie vorgemeldt. 


Die Bruſtmaur oder Zwinger muß 6. ſchuch hoch ſein / ꝛ. oder anderthalb dick / darin ſchutz 
loͤcher oder ſcharten / oben abgedachte welche beſſer vor die Schuͤtzen ſeind / das man daruͤber vnnd 
dardurch mit Handrhoren wol in Graben reichen koͤnne / hinder dem Bruſtmaͤurlein muß ein 
Banck fein auff anderthalb ſchuch breit / vnd vollig einen ſchuch / oder 15. Zoͤll hoch / das ein Mañ 
rhuͤwig vnd geſchwind auff vnd ab ſteigen konne / der Lauff darhinder / wenn er 6. oder 7. ſchuß 
zum meiſten breit / hinder oder an den banck / ſo iſt es genug / damit ein Mann dem andern weichen / 
vnd mit einem Pferd in beſuchung der Wacht moͤge vmbritten werden / voꝛnen am ſpitz des Boll⸗ 
wercks muß der Lauff zu beiden ſeiten gewoͤlbt / vnd oben mit Erden bedeckt / vñ vber ſich dem Boll 
werck nach zugezogen werden / vnd auff jeder ſeit 25. ſchuch lang ſein / damit der Feind nit vber eck 
darein ſtreichen noch ſchieſſen koͤnne / vnnd ſo breit der Lauffoder Zwinger alſo weit muͤſſen beide 
Mauren von einander / von grundauffligen / doch beide mit einem anlauff / vnd die Pfeyler vnnd 
Strebẽ von einander wie da verzeichnet iſt / doch hol vnd nicht außgefuͤllt / alſo das man ein durchs 
gang rings herumb / ſampt verborgenen Scharten oder Schutzloͤchern in Graben habe / die oben 
gewoͤlbt vnnd nebenzu mit eim Tagloch gemacht ſeien / wie zuvorn ordenliche meldung geſchehen 
iſt / welche für ſprengen / verꝛheterei / vnd alles vndergraben iſt. N 

8 10 


Der Erſte Theil diß Buchs / 

Die inner hinder Maur mit den langen Pfeylern vnnd fireben/ fo vnder den Wahl hinein 
gehn welche außgefuͤllt hart geſtoſſen vnnd oben zugewoͤlbt ſeind / auff welchen der Wahl hinder 
dem Zwinger ligt / muß alſo geordnet werden / damit ſie nit allein für vndergraben vnnd ſprengen 
verſchen ſey / ſonder der laſt des Wahls darauff veſtlige / auch in zeit / wenn ein ſolchs Bollwerck 
beſchoſſen / das herab geſchoſſene Erdrich / wider auffgehaben / vnd wider an ſein ort / bei nacht ver⸗ 
bawet werden koͤnne. Alſo viel ſey vom Bollwerck oder Paſtey / das Maurwerck / Zwinger vnd 
auff / von auſſen herumb betreffende / auffs kuͤrtzeſt vermeldt. 1 a 


Ohne die Maur vor den geſichten vnd Flügeln der Vollwerek hat es noeh ein Hauptmaur / 
welche vor dem Wahl / von einer Streichen biß zur andern geht / dieſelb darff auch nit hoͤher ſein / 
dann die Zwingermaur / ſo vmb die Bollwerck geht / vnd moͤgen inn gleichem auffgefuͤhrt werden 
mit dem Bruſtmaͤurlein / Zwinger vnd anderm / außgenommen das ſie nit darff doppel Maur⸗ 
werck haben / allein die Pfeyler / vnd dieſelbige gewoͤlb / wie vorgemeldt / vnd darff den fordern ho⸗ 
len vmblauff im boden auch nicht / dann kein Feind ſich zwiſchen ſolche ſtarcke Streichen begeben 
wird / wolt man die Pfeyler vnd Boͤgen erſparen / kan man nur em Maur auffuͤhren / vnnd emen 
Lauffgang gantz tieff / ſchier biß vnden auff das Waſſer oder ein Schuch oder ſechs darüber mas 
chen / damit die Schuͤtzen durch die Scharten buͤrſten koͤnnen / Es muͤßte aber der Wahl ein 
Schuch zehen oder zwoͤlff von der Mauren angelegt oder geſchuͤt werden / das er die Maur 
nicht drenge oder hinauß trucke / ſonder jedes feinen freyen ſtand vnnd laͤger haben mog. Es 
ſollen auch allwegen Porten durch den Wahl zwiſchen die Bollwerck / oder Paſteien / vnnd kei⸗ 
ne durch ein Paſteien oder Bollwerck geordnet werden. Da aber keine Porten inn mitten 
durchgiengen / muß man doch ein Porten oder Poͤrtle machen / die tieff ligt vnnd die Schwoll 
die Waſſerhoͤhe im Graben erreicht 10. Schuch weit / vnnd alſo hoch / de gleichen gewolb / inn 
ſolcher maß / durch den Wahlgehn / das man dardurch auffs Waſſer / auch in den Zwinger kom⸗ 
men kan / vnd mit einer ſtarcken Porten verſehen / diſe Portẽ braucht man zum außfall vbers waſ⸗ 
fer in Lauffgraben / da man hinüber brucken oder fahren muß / wie hernach angezeigt wird werden. 


Die Maur aber / von Lit: Qdbiß in die Streichẽ ans oꝛt Lit: R die muß vollig dry ſchuch 
dicker Sie, zu) dann die ander / vnd mit Pfeylern vnnd drüber beſchloſſenen gewoͤlberen wol 
verſchen fein. 8 


Sie zeucht ſich auch von Q biß R allgemach inn die hoͤhe hinauß / dem ſtand Lit: F auch 
derſelben Bruſtwehr gleich / damm ſie den anlauff des Wahls vnd die Bruſtwehr gegẽ dem Gra⸗ 
ben vnd Streichen zu / veſt halten koͤnne / auff das die ober forder Streichen jhr ſterck vnnd gewalt 
brauchen vnd anlegen moͤgen / demnach aber der Feind / dieſe ſtarcke foͤrder ober ſtreich nit nemmen 
lan / ſo mag er ſie auch nit faͤllen / noch etwas davon weg ſchieſſen / dann es vom lauff herauff gantz 
leg / der Wahl wol auffgeſetzt / da ſchon folte etwas herab geſchoſſen werdẽ / kan ſolches im lauff auf⸗ 
gehaben / vnd bei Nacht vnd Tag widerumb angeſetzt werden. iz 


Neme aber der Feind ein andern weg fuͤr ſich / vnnd wolt die Maur beſchieſſen / kan er ſolchs 
nit zuwegen bringen / dann ſich die Maur vom Centro der Linien nach inn die Schraͤge einwarts 
wendt / alſo das die Schuͤß nicht brellen / ſonder gellen / hiemit wird er vermeynen / ob ſchon die 
Kuglen kein anſtoß haben / gellen vnd ſprengen ſie doch in die vndern Streichen / vnd ſchedigen da⸗ 
ſelbß was es antreffen thut. a a 


Dieſem aber zu vorkommen muß man der Kugel ein antreffens richten vnnd bawen / das es 
gegen der Schutzlinien ein anſtoß haben mag / damit der Kugel das gellen gebrochen wird / folche 
muͤſſen vom vndergeſims der Mauren biß obendurch auff der Perpendicular Linien / allwegen in 
6. oder 8. Schuhen / von Lit: Q_biß in die Streichen an das eck K in die Maur gereichen drey 
Schuh dick vnd breit / vnd alfo das es der Schragen nach ins Winckelmaͤß komme / also ſtoſt ſich 
die Kugel an vnd faͤllt / vnd inn ſolchem einbruch hat die Maur noch allzeit ihr recht ſtercke / vnnd 
kan nicht geſchwecht werden / als wenn der Schuß dem Centro zu gieng. Wie ſolches auß gegen⸗ 
wertiger Figur beſſer abgenommen / vnd verſtanden werden mag. 

Demnach 

Demnach nun alles Maurwerck / vmb vnd zwiſchen den Bollwercken abſoluiert / vnd ge⸗ 
nugſam verſtanden iſt / Will ich die Streich vollenden / vnd von Lit: T. am aͤuſſern eck des fluͤ⸗ 
gels / muß die Maur (wie vorgedacht) biß in die Streichen zur Lit: S. gezogen werden / vnnd 
bei Lit: A F. ſchuch abgeſchniten ſein / der jnnern ſtreichen gleich / vnd voͤllig 6. ſchuch dick. 


Deßgleichen muß dargegen im Bollwerck / widerumb ein Maur auffgefuͤßrt werden / auf 
4. ſchuch dick / vnd vom ſtand oder boden der ſtreichen / 3. ſchuh hoch / vnnd auff o. ſchuch weit / 
von einander oben mit einem ſtarcken gewoͤlb beſchloſſen / wie Lit: L. anzeigt / fornen gegẽ dem 
un es ein Thuͤr haben / die man beſchlieſſen Fans. fchuch weit / vnd s. hoch / das man inn 
winger oder Lauff / deßgleichen vnderſich inn den vndern vmblauff / ſo voꝛ das vndergraben ge⸗ 
macht / kommen kan / inn diſem gang Lit: N ſigniert oder aber im vndern Vmblauff koͤnnen 
Cloacken nach notturfft geordnet werden / deßgleichen hinder dem flügel vor der Bruſtwehren / 
muß ein Porten Lit: M s. ſchuch hoch vnd 8. weit ſtarck beſchluͤſſiggemacht werden / damit 
man zu Schiff / vnd an druckenen orten zu fuß vnd zu Roß / herauß in Graben / vñ vndern Lauff 
kommen koͤnne. Die Schiff muͤſſen 10. ſchuch breit / vnnd 30. lang ſein / mit zweien bencken 
vnd reihen / zum Riemen / ſampt zweien Steurꝛudern / damit man geſchwind auß vnd ein zufah⸗ 
ren vermoͤg / neben zu / mit zwo eichenen / dicken / ſtarcken blendungen / mit ſcharten / darinn fich ein 
Schuͤtz 20. oder zo. voͤllig erhalten / vnd zur noth auß vnnd ein kommen koͤnnen. Etliche wol⸗ 
ten ſolche Poꝛt an die fordern Maur des Wahls / vor der ſtreichen ordnen / will mir aber / weil der 
Feind dahin ſehen vnd ſchieſſen kan / auch da man ſchon ein tieffe ſcharten wie zu Antorff am Ca⸗ 
fiel zuſehen / hinein bawet / ſeitenmal es viel koſt / zu dem die ober zwerchſtreichen verderbt wuͤrden / 
nit gefallen / dann man allhie auff dieſen weg / bedeckt iſt vnnd keins vnkoſtens / weil der gang ohne 
das allda ſein muß weiters bedarff. 


Was nun die Bruſtwehr in der vndern ſtreichen belangt / muß die auff 20. ſchuch dick ge⸗ 
nommen werden / vnnd vornen her die lenge vom fluͤgel des Bollwercks biß gegen der Maur der 
Veſten zu / die y. ſchuß / oder fo weit ſichs ſtreckt / aber daß Maurwerck dieſer ſtreichen vornenher 
muß nur G. ſchuch dick / vnd dann inwendig wider ein Maur 4. ſchuch dick / fo 10. ſchuch thut / 
gemacht / vnd weil in der mitten 10. ſchuch ſpacij bleibt / muͤſſe allwegen inn 8. ſchuhen ein zwerch 
Maur g. ſchuch dick von einander Maur zur andern gehen / deß gleichen muß der Canal ſo faſt 
mitten durch die Bruſtwehr gehen ſoll / nit vergeſſen / ſondern faſt inn der Waſſer hoͤhe oder vorn 
ins Waſſer gefuͤhrt werden / oben zu inn der ſtreichen gewoͤlbt mit einem gevierten 7 eines 

ſchuchs weit inn alle weg / mit einem ſtarcken eyſin getter / damit alle Waſſer / vom Regen vnnd 
Brunnen jhren auß fluß haben / geordnet vnd gemacht / vnnd dann forter zwiſchen den Pfeilern 
oder ſtreben inn der Bruſtwehren / ſo bald das ſie den jnnern boden oder ſtand der Streichen gleich 
kommen / mit gutem Letten darzwiſchen außgeſtoſſen / vnd oben beſchloſſe en mit einem gewoͤlb zu⸗ 
geführt / vnnd darnach gantz auffgemaurt werden / doch mag die dicke der Bruſtwehr mu Raht / 
nach gelegenheit / inn rechter ſtarcker dicke genommen werden. 


Der ſcharten inn der Bruſtwehr muͤſſen drey ſein / vnnd alſo abgetheilt / wie ich dauornen 
genugſam vermeldet / die hohe der ſcharten / muͤſſen vom vndern ſtand drilhalb ſchuch / vnnd drit⸗ 
thalb weit die oͤffnung ſem / damit man ein Carthaunen mit dem Mundſtuck koͤnd inn der ſchar⸗ 
ten wenden nach der ſeiten / auch wol hinauß rucken / die hohe oder decke hinauff von der banck der 
ſcharten wolt ich 7. vnnd ein halben ſchuch hoch auffuͤhren / alſo das ſie biß zum Haupt / vom fuß 
des ſtands 10. ſchuch hoch weren zum wenigſten / nicht allein zu des Manns vnd geſchuͤtzs / ſon⸗ 
dern der hindern bogen gewolbe deckung halben / wie hernach ferner vermeldt wind werden. 


Das die Italianer jhre Bruſtwehren nicht zwen ſchuch hoch durch die gantze Streichen 
auß / oben vñ vnden / vber den ſtand des boden / damit die ſtuck nider ligen / ohne alle deckung oꝛdnẽ / 
ſolches laſſe ich fie verantwoꝛten / das fie aber ſprechen man kan an allen enden darüber ſchieſſen 
inn Graben / wa hin man will / iſt wol war / man kan aber auch hingegen in die Streichen von auf? 
fon an allen enden ſchieſſen / vnd die Kugeln in dieſelben gellen laſſen / auch der Mann von auſſen 
biß auff die fußſolen geſehen werden. 


Mich dunckt aber nicht allein rathſam / bedeckt zu ſein / ſonder daß auch die deckung inn der 
gantzen Streichen / auch Ablaͤtz / Kroͤpff vnd anflöflung von auſſen hinein habe / Wie hieuor an 
der neben Maur angezeigt worden / Solche kan man oben / vnd nebenszu ordenen / obs aber gerad 
oder ſchregs nach der ſeiten gewandt ſolle werden / iſt nicht viel daran gelegen / ſonder ſtehet frey: 
allein muͤſſen die ſcharten dem ſchutz nach / gewendt ſein / wie hieuor genugſam vermeldt / auch in 
der Viſierung zuſehen vnd zumeſſen iſt. Alſo were außwendig herumb die Maur / Streichen 
vnd das gantz Bollwerck / oder Paſteien beſchloſſen / nun will ich die Streich inwendig herumb 
auch kurtz vollenden. 


Inwendig in der Streichen gegẽ dem Bollwerck im winckel A muß die Maur im Win⸗ 
ckelmeß / zur mitten des Bollwercks / gegen der Stiegen / auch derſelben lenge zu / ſo breit vnd dick 
fein als die ander Bruſtwehr des andern ſtands vnd obern Streichen iſt / vnd ſoll bei Lit. H ein 
thuͤr inn gang durch den man in vndern vmblauff vnd obern lauff kom̃en vnd darauß fallen kan / 
gemacht werden. f 


Inwendig bei Lit: J oder außwendig kan aber ein thuͤr gelaffen vnnd ein Schnecken das 
man auff vnd abkommen moͤg / gemacht werden / Wiewol ich viellieber dahin rahten wolte / das 
man die Stiegen bei Lit: G von Steinwerck / aufführt vnnd erſtreckte die Puluerkafm̃er / mit 
Lit: K an ſtatt des Schneckens deſto lenger / vnd alſo die Thuͤr vnd Liechter vornen / oder innen 
hinein / Welches ein jeder verſtendiger feiner gelegenheit nach ſelbs wird zuordnen willen / ſeiten⸗ 
mahl es dem Hauptbaw weder nimpt / noch gibt / ſonder frey ſteht. 


Es fonnen auch die Puluerkaſiern wol inwendig gegen der Veſten gewendt werden / das 
mit wann Fewer inn die Puluerkammer keme / dem Bollwerck deſto weniger ſchaden geſchehen 
koͤnte / doch dem allem vor zukommen / wer mein rhat / kein groſſen vberfluß von Puluer allda zu⸗ 
al / vimd allein was zur noht müße gebraucht werden / da es allwegen dahin zubrin⸗ 
gen iſt. 


Die dritte Linien muß in der rechten weite von der fordern Bruſtwehr / noch füͤnff vñ zwen⸗ 


lig ſchuch weiters zu ruck der Puluerkammer vnnd Stiegen gleich gefuͤhrt / vnnd drey Be 
jeden 

jeden 4. ſchuch dick / wie die Maur gezant vnnd mit ſampt der Maur dicke / widerumb 25. ſchuch 
herauß gezogen werden / alſo keme die ſtreich widerumb inn dieso. ſchuch weite. Auff dieſe Pfei⸗ 
ler muͤſſen von einem biß zum andern gewelb geſchlagen der lenge nach / vnd nicht vber 1o. ſchuch 
hoch / alſo daß ſie die fordern Pfeiler zwiſchen den ſcharten bedecken / vnd nit darein koͤnne geſchoſ⸗ 
fen werden / Auff den gewoͤlben hinauff ſoll es von eiteler Erden ſein / damit wenn ſchon der Feind 
dahin ſchieſſen koͤnte / die Kuglen inn die Erden giengen / vnd inn der Streichen kein ſchaden thaͤt⸗ 
ten. Da voꝛnen follen fie gantz offen ſein / inn jhrer weite / darinn kan man die Kuglen / Fewr zum 
kochen oder zum wermen halten / auch im Regen darunder drucken ſitzen / auch die ſtuck darinn 
ziehen / vnd zu anderm vorꝛhat mehr / gebrauchen. 


Bei Lit: O zeucht ſich die Linia herumb nach der Linien ins Winckelmaͤß / wie die Linea 
F ſo vom andern Bollwerck zogen wird / vnd zeucht die gantz Bruſtwehr mit / welches hiemit die 
abfahrt inn die Streichen / durch die gantz lenge gibt. 


Wolte man aber auch die Abfahrten inn gleicher Lim der vndern Streichen ziehen / der ge; 
ſtalt / daß ſich die Bruſtwehr / allgemach zur ſpitz gegen der Veſten hineinwarts / da fie ohne das 
nit mehr gebraucht wird / kan ſolches abermahl geſchehen / weil es dem Hauptbaw / nichts nimpt 
oder gibt / vnd einem Bawmeiſter frey ſteht / wa vnd wie es ſich zum beſten ſchicke / dieweil es auß⸗ 
wendig nichts nimpt. 


Die auff oder abfahrt inn die Streichen / halt ich nit allein für gut / ſonder gantz noͤttig / das 
man deſto belder auff vnd ab kommen koͤnde / derhalben mich die durchfahrten / mit groſſem vnko⸗ 
ſten durch die Waͤhl / mit ſo langen gewoͤlben zuführen vnnoͤttig dunckt / Da aber jrgend ein Por 
tentat / dieſelbige / wie auch die lange gewoͤlber vnnd durchfahrten von einer Streichen durchs 
Bollwerck / damit man die Stuck bald kan hinüber bringen / inn die andern Streichen haben / 
vnnd den vnkoſten daran wenden wolt / mag ſolches alles wol gebawen vnnd vollbracht werden / 
dann es dem Haubtbaw weder geben noch nemmen thut / ichs allein wegen des fuͤrderlichen auff 
vnd abkommens / fuͤr gut achte vnd anſihe. 


Die 4. Linea / der Maur inn der Streichen / an der abfahrt biß hinumb zum eck B ſoll ein 
Maur dem obern ſtand mit E gleich auffgefuͤhrt / oben herumb ein Bruſtmaͤurlein ſteins dick / 
vnd 3. ſchuch hoch / füͤrs abfallen gemacht werden. 


In der Streichen bei Lit: D kan ein Bronnen zum drincken / kochen vnnd anderm inn 
viel weg noͤttigem gebrauch gebawen werden / hiemit were die Streich auch die Wehr herumb 
alles fertig. 8 


Nun komme ich auff den obern ſtand / da die macht der gegenwehr / beides mit der fauſt vnd 
dem geſchuͤtz gelegen ( Allda ich aber mahlen / wider anderer bedencken kaͤmpffen werd müffen) 
Jedoch will ich jetzmal nur den Baw vnd das Werck / wie daß angelegt / auff gefuͤhrt vnd vollend 
fol werden / voꝛ die hand / vnnd hernacher / wenn ich mit den Bollwercken / Graͤben / Laͤuffen vnd 
Dachungen allem fertig / eines mit dem andern beantwoꝛten / das auch eins zum andern deſto baß 
moͤg verſtanden werden. 


Ich will Rechnen / das von der Schwellen vngefehr 5. ſchuch / minder oder mehr / Waſſer 
hohe ſey ( dann hierauff zumercken / weil ich alle rechnung hernach / vbers Waſſer nimme) von 
dannen 5. ſchuch beides im ſtand / der vndern Streichen / vnnd dann biß auff den vordern ſtand 
Lit: F 20. ſchuch / von dannen muß ſich der ſtand allgemach zur obern hindern Streichen auff 
den gewoͤlben 5. oder C. ſchuch verhoͤhen / auff dem boden muß es gleich bleiben / biß an den Caua⸗ 
lier / oder hohe Wehren fo inn der mitten auff dem Bollwerck ſteht / vnnd deſſelbigen fluͤgel / ober 
den gantzen gang / vber der Puluer kam̃er / vnnd gantzem gewolb herfuͤr zum fluͤgel fornen / Auff 
dieſem boden / von der Stiegen an vber die vndern gewoͤlber inn der Streichen / muß zur abfahrt 
in die vnder Streichen die Bruſtwehr geſetzt / vnnd alſo dick / als ſolchs mit dem anlauff außwen⸗ 
dig leiden kan angelegt werden / doch wird ſie die Bruſtwehr vollig 18. ſchuch dick / vnd inwendig 

vierthalb ſchuch / ohne ſcharten / von eitler Erden / alſo daß man von auſſen kein Stein noch etwas 
von der Streichen inwendig ſehen kan. 


Von dieſer hoͤhen des ſtands gehet der forder ſtand des Bollwercks oder Paſteien an / da foll 
es ſich allgemachgegen der aͤuſſern Bruſtwehr / des Vollwercks erhöhen abermahl auff . oder 6- 
ſchuch / alſo kompt der forder ſtand vollig 40. ſchuch hohe von des Waſſers hohe / vnnd zo. vom 
boden inn der vndern Streich / doch iſt das Meß alſo zuverſtehen / das der aͤuſſer boden oder das 
Land / nicht vber 10. oder 12. ſchuch hoch vber des Waſſers hoͤhe were zum aller hoͤchſten / ſonſt 
muͤßte man dem werck hiemit zugeben / das es allwegen vber alles fein höhe hab vnd behalte. 


Wann nun die hoͤhe aller ſtaͤnd alſo erhoͤcht ſeind / ſo befind ſichs in Maur vnnd Waͤhlen / 
wie zu voran in der Viſierung bei Lit: G H auch beiden durchſchnittẽ zubefinden / vom Wahl 
oder dem mitlern Caualier / in der Perpendicular Linien / biß in den Lauff oder Zwinger / bei dem 
anlauff des Wahls 150. ſchuch / Wenn nun der anlauff des Wahls vom Zwinger ( wenn er 
ſchon eingelegt / verbunden / ſatt geſtoſſen vnd auffgeſetzt ift) nicht weniger dann 25. alsdann die 
Bruſtwehr auch 2. ſchuch iſt / das zuſamen So. ſchuch thut / ſo bleibt noch am fordern ſtand / von 
der Bruſtwehr biß an den Caualier 100. Werckſchuch breite / vnd ſoviel vom ſtand / welchs alles 
kan im grundriß / perſpectiff, durchſchnidt / mit K L genugſam kan verſtanden / abgemeſſen 
vnd wahr genommen werden. 


Das XVIII. Capitul. 


Von den Bruſtwehren / Laualieren 
vnd le ſtand. 


Je Bruſtwehr kompt im Fuß / auff dem Bollwerck 25. 
ſchuch breit oder dick auff dem ſtand / ligt vornen auff / aber hinden gegen 
dem ſtand zu / wird fie verhoͤcht / damit es ſein rechte breite vnnd dicke be⸗ 
kompt / darauff man achtung haben ſoll / dañ nicht wenig an den Bruſt⸗ 
NN S wehren gelegen iſt. Hiebeifaͤllt ein diſputation vor / ob man durch die 
„ ſcharten / oder vber Banck ſchieſſen ſoll / meinem bedencken nach / ſeind 
Q fie alle beide gut. 


— 


Erſtlichen wenn ein Feind ſchantzt / ſo kompter nicht eben für ein ſcharten / ſonder ruckt im 
Feld hin vnd her biß er ſich einſencken / vnd verhoͤhen kan / da kan man ober die Bruſtwehren hin⸗ 
auß ſchieſſen / wa man will / vnd dem Feind hinden / vornen vnd nach der ſeiten zukommen / welchs 
man auß den ſcharten nit kan / ſonder iſt gezwungen vor ſich zuſchieſſen / was er vor jhme haben 
mag / Dernhalben von wegen des freyen ſchuſſes / auff allen ſeiten ( dieweil auch kein gewend da 
iſt) gefallt mir der frey ſchutz vber die Banck oder Bruſtwehr ſehr wol / inn ſonders kan man all⸗ 
wegen mit dem Stuck hin vnd her rucken / wahin man will / inn ſonders wenn die Stuck ſhre vn⸗ 
derleger haben / ſo auff Rollen ligt / oder die Bruſtwehren allenthalben / ſo nider / das man daruͤber 
kommen koͤnde / ſo kan auch der Feind kein gewiß zielmaß nemmen / wie bei einer ſcharten / dann 
man jeden ſchutz / wann mans geladen / vnd im fuͤrꝛucken endern kan / damit der Feind nicht allwe⸗ 
gen weißt wa es her kompt / dann man gantz wol nach der ſeiten zukommen vnd ſchieſſen a & 

Durch die Scharten iſt es auch wol gut / wenn ſich der Feind gelegert hat (wenn auß der⸗ 
ſelben zu jhme zuſchieſſen iſt) alſo daß man ſtets ein freyen ſchuß zu jhm haben kan / vnnd nebenzu 
beſſer bedeckt fein mag / wie von ſolchem wenn es zum ſchieſſen kompt / hernach weiter ſoll gehan⸗ 
delt werden / doch der frey ſchutz vber Banck vnd Bruſtwehr mir baß gefellt. 


Es muß auch hinder die Bruſtwehr auff dem ſtand ein Banck auff S. ſchuch breit vñ andert⸗ 
halben ſchuch hoch zu rings an der Bruſtwehren herumb auffgefuͤhrt werden / fuͤr die Schuͤtzen 
zum aufftritt auch fuͤrlauffen / auff dem gantzen ſtand des gantzen Bollwercks. 


Wann nun die Bruſtwehren vmb das Bollwerck herumb biß hinden am flügel vber den 
gang zum außfall / vnd der boden herumb gleichgefuͤhrt worden / muß ſolcher gang s ſchuch im 
ſtand nideriger dann der forder ſein gleich dem boden der obern Streichen / darnach kompt die 
Banck anderthalben ſehuch / vnnd dem nach die Bruſtwehi höhe / vnd derſelben lenge durchauß / 
alſo wird ſie auff ro. ſchuch verdeckt / als dañ muß ein Bruſtwehr auff dem gewolb von ſatter Erz 
den gefuhrt werden / will man ſie aber / weil ſie alſo tieff bedeckt verborgen ligt / mit Steinen decken / 
muß ſie mit guten ſtarcken abſaͤtzen vnd kroͤpffen / vor das gellen gemacht werden / ſonſt muͤßte ſie 
von Erden ſein. 


Dahin wird ein Stuck zum Streichen geordnet / welche oberſtreich da fornen nicht kan ge⸗ 
nommen werden / vnd wenn ſchon moͤglichen das der gantze fluͤgel zeruſſen werden ſolte / fo kan di⸗ 
fe Streich oben vnverſehrt bleiben / Solches iſt nun guffs kuͤrtzſt vnd wie ich hoffe verſtendtlichen 
genug von dem andern obern Stand wie der gebawen werde / vnd von ſeinem nutz gehandlet. 


Auff ſolchs folget hernach der dritte Stand / ſo man Ritter / Caualier oder Katzen nennet / 
elchen Stand auch etliche / ſo es nicht verſtehen / anfechten vnnd ſprechen / Erſtlichen haben ſie 
keinen Stand vnd verſchlage das Bollwerck / Zum andern ſchlag der dunſt vom ſchieſſen vnden 
auff / vnd koͤñ niemands da ſtehn / fuͤrs Dꝛit haben fie es zu voran nie an keinem Bawgeſehen / das 
ſeind die groſſen vrſachẽ / ſagen aber nichts von jhrem groſſen nutz vnd anders / ſo ich melden will. 


Auff das Erſte / das es den Stand verfchlage / auch keinen platz habe / ſag ich gantz falſch 
ſein / dann ich im obern Stand auff jeder ſeiten der Streichen 40. biß inn die So, fchuch zum ges 
ſchuͤtz voͤligen Stand vnd platz hab / vnd behalte / welches vberig breit vnd lang genug iſt / denn all⸗ 
da kem andere gelegenheit geſucht wird / vor dem Caualier hinauß warts zu den fordern geſichten 
biß zur Bruſtwehr hat es 00. ſchuch zu völligem Stand / welches abermahlen vberig breit gez 
nug iſt / vnd kein auch mächtiger Feind / mit ſchieſſen oder ſprengen dahin bawen vñ vndergraben 
koiſien mag / denn erſtlichen hat er im Graben mit der Maur dickin / Zwinger / Lauff vnnd Boͤ⸗ 
ſchung auff 15. ſchuch / der anlauff oder Boͤſchung des Wahls hinauff 25. ſchuch / die Bruſt 
wehr dicke / auch 25. ſchuch / vnnd dann der ober Stand biß an den Anlauff des Caualiers too. 
ſchuch / thut dieſe breite / von der euſſern Linien biß an die Linien des Caualiers 165. ſchuch. 
Solche tieffe wider ein Bollwerck / zu vndergraben / vnnd zuſprengen iſt vom Tuͤrcken nie erhoͤrt 
worden. Vnnd ob du wol fuͤrwenden moͤchſt. Er hette für Wien / Anno 15 29. biß uns 
der S. Claren Kloſter vnnd andere ort mehr vndergraben / Dar wider ſag ich / das es weit ein⸗ 
anders / denn er vnder kein Bollwerck kommen / ſonder von auſſen / da es eitel ſatte Erden vnnd 
kein Baw Fundament antroffen noch gehabt / vndergraben / da er ohne alle hindernuß hinkom̃en 
vnnd graben koͤnnen / das es niemand erfahren moͤgen. 


Dann Anno 1555. ehe man den Kerner Thurn abgebrochen / bin ich ſelbſt in zwoen hits 
len hart darneben vnnd darunder geweſen / die er zum ſprengen vndergraben hat / als man nun all⸗ 
da die Paſteyen vnnd Mauren auffuͤhrt / da hat man vber zweintzig oder fuͤnff vnnd zwentzig 
ſchuch noch auff das Waſſer gehabt / vnnd hatte der Tuͤrck den aͤuſſern Stattgraben mit ge; 
walt in / dawar gut Graben vnnd Sprengen / Aber inn Waſſergraͤben / da man den Feind ſicht / 
vnnd gegen jhm arbeiten kan / auch alle Mauren vnnd anders dargegen ſchon 60 % vnnd 

gebawen / iſt es weit ein anders / wie ſichs dann an vielen andern orten erwiſen hat / auß dem wol zu 
fehen vnd zuſchlieſſen / das es keinen ſtand verſchlage / ſonder ſehr nutz ſen / wie ich hernach anzeigen 
will. 


Daß du fuͤrs ander voꝛwendſt / der dunſt vom ſchieſſen gebe ein hindernuß auf dem ſtand ꝛc. 
Hie will ich dich in dein eigene Viſierungen / da du in deinen Streichen / die du vbereinander oꝛd⸗ 
neſt / den forderen durch die Koͤpff ſchieſſen thuſt / gefuͤhrt / gewiſen / vnnd deiner eignen wort das 
wenn die hindern ſchieſſen / die foꝛdern auff ein feitlauffen follen / mit welchen du dein groben jrꝛ⸗ 
thumb vnd betrug wider alle Kriegs vnd Bawverſtaͤndige verantworten will / erinnert / vnd das 
dieſelbige deins groben fehlers mehr lachen dann dauon zureden wuͤrdig achten (Es were dann 
das du bei deines gleichen Gaͤnß fundeſt die dir glaubten) alles was du ſagſt / vnnd die es verfichen 
wie dn auch / dann es laßt ſich nit mit wol reden vnd ſchwetzen / ſonder mit der that verbringen. 


Dernhalben / wenn der Caualier alſo geordnet vnd auffgefuͤhrt wird / das er vber die Bruſt⸗ 
wehr im andern ſtand biß in Graben / biß auff den fuß des Lauffs reichen kan / wenn es die noht er⸗ 
foꝛdert / vnd der foꝛder ſtand nicht mehr zubrauchen fein ſolte / kan er foꝛnen / vnd auff den ſeiten zu 
rings vmb / das gantz Feld regieren / vber das gantz Bollwerck biß inn Graben. Da dann er ſeinen 
ſtand biß inn die do. ſchuch noch behaltet / wenn denn die Bruſtwehr der Caualier katzen oder Rit⸗ 
ter is. oder biß in die 20. ſchuch dick / iſt ſie dick genug / dann man von auſſen mitgroſſen Haupt⸗ 
ſtucken / nicht wol hinauff kommen kan / ſolche zufallen / dieweil er gegen Berg ſchieſſen muß / dar⸗ 
neben ligt er dem Feind auff dem Haupt vnd Halß / Alſo kompt ſein hoͤhe zo. biß inn 40. ſchuch 
vber den fordern ſtand auch neben zu / da dann kein dunſt vber die Bruſtwehr mehr wird ſchedlich 
fein moͤgen / dann inn der andern vndern Streichen / da der dunſt gefangen / muͤſſe ſolches noch 
mehr gelten / da es allhie gantz frey vnder dem Himmel vnd Lufft iſt. 


Die Bruftwehr aber muß vber anderthalb ſchuch nicht hoch ſein / ohne ſcharten / vñ banck / 
allein wie der forder boden ſich hinderſich ſenckt / alſo auch dieſer deßgleichen / alſo / wenn einer 
ein dritt hinderſich thut / iſt der Mann ſchon bedeckt / Darneben ſo moͤgen alle Regenwaſſer / deſto 
baß zu ruck hinder fich der Veſten zu / flieſſen / ſo viel vom andern. 


Fuͤrs drit / das mans bei andern inn ver dacht moͤchte bringen / hat man kein ander vrſachen / 
dann daß man ſagt / Solchs ſey zuvor an keinem Baw geſehen woꝛden / Hiemit aber iſt noch nit 
erwiſen / das er kein nuͤtz ſolt ſein / Ich glaub zwar wol das deren nicht viel geſehen woꝛden / dann 
weil man die Wehren alſo kurtz / vnnd flach / auch an den ecken alſo ſpitz bawet / ſo kommen die 
Streichen offt oben auff alſo eng zuſamen / das nicht allein kein ſolcher Caualier kan geſtelt / ſon⸗ 
dern auch das geſchuͤtz offtmahl ſein raum vnd ſtand nicht haben mag / daher gut znglauben das 
man nie kein Caualier geſehen habe / ich halte aber ſolche nit allein fuͤr nutz / ſonder auch fuͤr noͤttig / 
wie dann hernach folchs erklärt vnd anzeigt werden ſoll / darumb iſt hie nicht die frag / ob man zu 
voran ſolche geſehen / ſonder ob es nutz oder gut ſeie / da von wird gehandlet. 


MT. L. 


Sfohab ich kuͤrtzlich angezeigt / wie faſt das gantz Bollwerck / ſein leger / vnnd andere 
zugehoͤr / vnnd anhaͤng zubawen ſein / Wie auch die Bollwerck / jhr rechte groͤſſe / 
5 ſterck vnd ſtand haben muͤſſen / man kan auch auß der Viſierung Lit. L. Inn 
derer perſpectiua vngefaͤhrlichen ſehen / vnnd verſtehn / wie ſolches alles von einem 
Te ſtand biß zum andern / auß vnd jnwendig beſchaffen iſt / vnnd fen folle / damit alles 
deſto baß gebawen / vnd die fehler vermitten werden mogen. 2 


Von Auffuͤhrung des Baws auſſerm Grundriß. 36 

Jewol dieſes auch ein Perſpectif von einer Streichen nach der ſeiten vnnd durch⸗ 
ſchn itt iſt / iſt ſie allein darumb hieher verzeichnet / weñ es ſich begebe / das der Caua⸗ 
A lier an einem ſtand etwas zu weit verſchlagen wolte / damit nun der ober Streichen 
oder demſelbigen ſtand nichts entnommen / deßgleichen der vnder Streichen auch 
vos nichtsverfchlüge / wird es derfelbigen kein weiter hindernuß bringen / allein was 
bede Pfeiler inn der Streichen verfchlügen / vnd kan ſolcher ſtand ſo hinden herein inn die Strei⸗ 
chen geſetzt wuͤrde / auff 16. oder 18. ſchuch erbreitet werden / gegen der auffahrt hat es kein beden⸗ 
cken mehr / vnd wuͤrden von den Pfeilern biß an die hinder Maur grot gewoͤlber darüber befchlofz 
ſen / darmit gebe es darunder kein einige hindernuß weiter / vnd weregedeckt / fornen hinauß / vor 
den Pfeilern / ſtuͤnde es noch vnderm freyem Himmel / wie zu voran / auff dieſe gewolb / wird als 
dann / ſo breit es iſt / die Bruſtwehr geſetzt / alſo bleibt das geſchüͤtz noch alles auff feſtem boden 
ſtehen. Die Streichen fo gantz zugewolbt ob fie ſehon oben dampffloͤcher haben / ſeind gantz 
vnd gar zuverwerffen / dann das gethoß vnd ſchieſſen / auch Fewr vnd Rauch / den Buͤchſenmei⸗ 
ſtern vnd menniglichen bei jnen / das gehoͤr / geſicht / lufft vnd alles verſchlecht: zu dem kan man in 
der zeit der noht / nicht zuſamen ſchreien oder ruͤffen / noch anzeigung gegeben werdẽ / wa der Feind 
einbricht / Sturm vnd anders voꝛnunpt / ſo kan auch der Rauch von den Zuͤndpfannen / wa ſchon 
der ander durch ſolt gehen / ſich ſchwerlichen verziehen. 


LIT. N. 


N dieſer Perſpeetif hab ich verzeichnet wie die Streichen von auſſen hinein / auch 
zu beiden ſeiten vngefaͤhrlichen anzuſehen iſt / wie auch die verkropffung vnnd an⸗ 
ſtoſſung der Kuglen fürs gellen / deßgleichen wie die höhe der fordern Streichen / 
die hindern verdeckt / dergleichen wie der fluͤgel ſampt der verdeckten fordern obern 


2 

25 Streichen Zwinger vnd Wahl anzuſehen iſt / guter hoffnung das auß ſolchem al⸗ 

lem das vorige ſo ich erzähle deſto ba Fond verſtanden werden / vnnd iſt alſo das Vollwerck vnnd 
Waͤhl gefertigt / ſo daß Principal iſt. 


* 

Das XIX, Capitul. 


Wie der Wahl / Zwinger / Caualier / bon einem 


Bollwerck oder Streichen zum andern 
ſollgeoꝛdnet werden. 


A S den Wahl von einer Streichen vnd Bollwerck / 
Zum andern belangt / iſt hiefornen auch gemeldt doch weil ich aber inn 
die mitten einen Caualier Ritter oder Katzen / ordene / muß ſolches aber⸗ 
mahl ſein Menſur haben / dieſer Caualier muß oben auff / fornen her in 
die lenge zo. ſchuch habẽ / vñ die helffte / dz iſt Cy. ſchuch breit / ch 

lichen / vnd die Bruſtwehren / wie auff den andern Canalieren / auch / aber muß fornen her (wie 
auch der gantz Wahl) auß dem Zwinger / inn die Boͤſchung vnnd anlauff / doch auff zo. ſchuch 
niderer dann die andern Caualier ſo auff den Bollwercken fichen/auffgeführt werden / vnd am 9. 
Kupfferblat mit Num 20. zuſehen iſt. 


Die neben ſeiten muͤſſen ſchreg vom naͤchſten Vollwerck in das Winckelmaͤß gezogen wer⸗ 
den / damit ſich das neben geſicht auff dem ſtandt des naͤchſten Bollwercks wende / vnnd auff den 
gantzen ſtand koͤnne wie von einer Streichwchren geſtrichen werden. 


Die auffahrt kan vom fand geſchehen / wie dann ſolches von beiden feiten fein muß / Wol⸗ 
te man aber hinden von der Veſten eine auffahrt machen / wer ſolchs ſehr gut / inn ſonders wann 
man Erden genug haben / vnd inwendig dem vndern ſtand oder platz nichts verſchluͤge / doch muß 
ein Bruſtwehr ſampt einem Banck auff den andern ſtand / ſo lang der Wahl iſt geführt / vnd an 
dem Caualier vnden angeſtoſſen werden. 


Durch dieſen Wahl muß ein gewoͤlb gehn / Es ſey zu einer Porten zum auß vnd ein reiſen / 
oder zum außfall / inn mitten herdurch vnd gantz tieff auff dem Waſſer / deren nutz (als eins Prin 
cipal ſtucks an einer Veſtung oder Bam) ich hernacher melden will / wann ich den Baw erklaͤrt 
habe. 


Das aber etliche vermeynen inwendig hinder der Veſtung noch ein Wahl herumb zufuͤh⸗ 
ren der hoͤher iſt / vnnd ober die andern alle gehet / das iſt im grund mehr ſchedlich dann nutzlich / 
auch wegen Erden / vnnd im baw zuerhalten vnmoͤglich / dann fie den auff roo. ſchuch verzeich⸗ 
nen / es laſſet fich gleich wol auffs Papir verzeichnen / oder im Holtz aufziehen / aber im baw iſt es 
vnmoͤglich / denn je hoher ein Wahl iſt / je breiter der fuß ſein muß / ſonſt druckt der laſt vnden hin⸗ 
auß / vnd laßt ſich nicht auffſetzen / als wann er ein ſchuch ro. 20. oder 3o. hoch iſt / denn inn loo. 
ſchuhen / muß er oo. ſchuch im fuß haben / auff jeder feiten/ iſt er dann oben so. breit / Alſo hinden 
auch ſoviel / wer allein der fuß 200. ſchuch / (ohne der ſtand vnnd Bruſtwehr / ſo hie nicht gerech⸗ 
net) den er zum aller wenigſten einneme. Solche hohen / auch ſeind mehr ſchad dann nutz / denn 
wenn ein Feind darzu kompt / kan man jhm nit mehr ſo wol zukommen / als wenn er weit daruon 
ligt / derwegen wenn hoͤhen nutz brechten / koͤnte man wol ein Berg auff den andern ſetzen / darum̃ 
ichs zuverwerffen achte / dann nit allein ſolche breite l ohn den andern fordern Wahl) noch zu allen 
feiten gegen einander vber ooo. fehuch breit zum wenigſten verfchlüge/ auch im baw man von al⸗ 
len enden hinauff komen / zu letſt wo wolt man ein folch groß vnd menge Erden nem̃en / vnd vber 
alles da er doch kein nutz iſt / wird er jetz mit einfallen ein ewigen Baw geben / da man mit weniger 
juſten vnd beſſern wercken genug zuthun hat. 

Das XX. Capitul. 


Von Waſſergraͤben / wie die vor den Boll⸗ 
Wercken vmb ein Veſtung zu⸗ 


oꝛdnen. 


Ach erzaͤhltem nun folgen die Waſſergraͤben / So die 
Veſtung / Bollwerck / alles vmbfangen vnd beſchlieſſen / der muß mit 
ſolchem voꝛtheyl erſchoͤpfft / außgefüͤhrt / vnnd die Erden erſchuͤtt wer⸗ 
den / wie folgends erklaͤrt werden wird. 

Es ſeind vmballe Veſtungen die Graͤben nicht allein das Pꝛin⸗ 
cipal / vnnd muͤſſen gebawen / ſonder auch mit fehr groſſem voꝛtheil ge⸗ 
nommen werden / alſo daß ſolche von den hohen vnnd nidern Wehren 

beſtrichen / 

beſtriechen / vnnd dem Feind fo er darein wil/fein fürnemmen koͤnn gewehrt werden. 


Das Principal aber in allen Waſſergraͤben iſt die tieffe vnnd rechte weite (von druckenen 
wil ich jetzt nichts ſagen biß hernoch im andern theil) daß dieſer auffs aller tieffeſte als man kan 
außgefuͤrt werde / vnder die quellen als jmmer fein kan / denn dardurch bekompt man viel Erden / 
vnnd wer ſehr gut / wo moͤglichen daß man aller nechſt vmb die Bollwerck vor den Mauren / 
den aller tieffſten haben moͤchte / dann alles was beſchoſſen vnnd gefellt wuͤrde / fiel vnnd leg in der 
tieffen / vnd geb keinen ſtandt / deßgleichen koͤnten die Leitern nit alſo wol angeworffen werden / deñ 
fie inn die tieffe kemen / vnnd zu kurtz wuͤrden / doch kan man ſolche nicht beſſer / dann an druckenen 
Graͤben vnd in den Seelaͤndern / wo die Fluͤten ſeindt bawen / da man die Fluͤten verdammet / die 
Waſſer erſchoͤpfft / vnnd an alle quellen offt zum tieffſten kan / dann laßt man die Fluten darinn 
lauffen / alſo konnen ſienimmermehr erſchoͤpfft werden / wiewol kein Feindt nimmermehr ohne 
beſchoſſen vnd verfellt ein Wehr angreiffen wirt. 


Aber inn vnſern gemeinen ebenen Landen / hat es ein andere meinung / beſunder da Waſſer 
fluß ſeindt ( die bei / an / oder durch Veſtungen flieſſen / beuorab da etwan einer / zween / oder dreier⸗ 
len fluͤß hat / wie ich wol weiß) wann ich da vndergraben vnd zu eim juſten Fundament vnd tieffe 
wil / muß ich gantz vleiſſig achtung haben / ſo baldt ich auff Kieß oder grien komme / hab ich baldt 
hernach Waſſer / driff ich dann quellen an / ſolche ſeindt die kleinſten / vnd dieſe quellen komen von 
den kleinſten Waͤſſern oder baͤchen / dann allweg / der kleiner fluß / hoͤher dan der groͤſſer ligt feines 
laſts halben / das dann wol zumercken / weil viel betrogen werden / ſo die grund / kieß / vnnd Waſſer 
nit kennen / vnd fo bald fie quellen haben bawen ſie / vermeinen kein Feindt koͤnne vnder ein quellen 
kommen / (welchs wol war iſt) ſie werden aber hierin auff zween weg betrogen / dann erſtlich weñ 
die kleinen Baͤch außtrockenen oder genommen werden / ſo ligen jhre gebäm vnnd Graben auch 
trocken. Fuͤrs ander wann groͤſſere waſſer alda flieſſen / ſo ligen dieſelbe tieffer / kan man dann 
ſolche graͤben abſtollen / ſo iſts noch ärger. 


Ob man aber fuͤrwenden wolte / man koͤn die Waſſer wol mit ſchwallen / oder Wuhrn inn 
graͤben einfangen vnd beſchlieſſen / iſt ſolchs doch nichts / vnd betriegen ſich die leut ſelbſt / dann als 
le Waſſerſteigen von vnden auff / vnd ſetzen ſich wider vnderſich durch den Kieß / man hab nuhr 
achtung auff ein Brunnen der ein ſchue 1000. vnnd noch mehr / von eim fluß ligt / vnnd wol vmb 
damt iſt / Er hat ſein Waſſer / felt das Waſſer / ſo felt das im brunnen auch / wuͤrdtes groß / ſo 
ſchwelt ſich der Brunnen auch. 


Derhalben die erſten / wie auch die andern quellen zuuerwerffen ſeindt / wenn es mehr dann 
zween fluß hat / hat er noch ein groͤſſern / den dritten fluß / fo ligt derſelbig fluß vnnd quellen noch 
tieffer / alſo jo viel flüß / ſo viel quellen / vnnd allwegen je groͤſſer der fluß / jhe groͤſſer vnnd beſſer die 
quellen ſeindt / dann allwegen die groͤſten fluß wegen jhres laſts zum tieffſten ligen / dernhalben al⸗ 
le kleine baͤch zum groͤſten zulauffen / dieſe allhernach ins Meere. 


Der wegen hierauff gut achtung gethon werden ſolle / daß man alle quellen / ſo viel moͤglichen 
iſt erſchoͤpffe / dann je groͤſſer die fluͤß / ſe groͤſſer vnnd tieffer die quellen ligen / dernhalben man mit 
Ta mmen vnd ſchoͤpffen ſtreng / bey Tag vnnd nacht arbeiten muß / inſonders wenn die Waſſer 
gantz klein ſeindt / damit man tieffer dann des groͤſten flufles ( fo do bey oder durch fleußt) boden 
außwendig ligt komme / auff das / wann der Feindt von auſſen ein ſtollen treibt / daß euſſer Waſ⸗ 
fer eher in Graben dann hinauß zuflieſſen begere / wann ſolchs nuhn fein höhe hat / ſo iſt es ein ſehr 
guter beſtendiger Waſſergraben / vnnd der Veſtung ſehr dienſtlich / doch muß er fo tieff als moͤ⸗ 

glichen außgefuͤrt werden. 


Wo fluͤß bey Veſtungen oder durch dieſelbige / oder an dem Graben do bey oder durchfſieſ⸗ 
ſen / muͤſſen ſolche mit ſchwalen oder Wuhrn / wol verſehen ſein / damit kein Vnraht in den Gra⸗ 
ben komme / vnd denſelben verſchlamme. Man kan auch gute Fiſch / in dieſen Graͤben ziehen vnd 
erhalten. Deßgleichen koͤnnen ſich die Kriegsleut baden / vnnd mit ſchwimmen vben / ſeitemal es 
einem Kriegsman wenn er ſchwimmen kan nutz iſt / vnd wol anſteht / ſo macht ſie auch * baden 


Der Erſte Theil diß Buchs / 


vnd ſchwimmen gelenck / munter / friſch / hurtig / leicht vnd luſtig zu allem thun / inſonders in war⸗ 
mer zeit / ſo ſich der Kriegs man vnluſtig befinde. 


Das aber etliche noch mehr ſchuͤttungen vnd verdeckungen machen / vnd deſſen vrſach fürs 
wenden / daß man die Maur nit beſchieſſen koͤnne / diß vnd anders mehr / laß ich auff fein wert paſ⸗ 
ſieren / ich aber halte viel von einer ſtarcken guten wol geordneten Veſtung / vnd von einem ſchoͤ⸗ 
nen ſaubern tieffen breiten vnd guten Waſſergraben / da der Feind kein einigen vortheil doran ers 
ſehen noch haben mag / ſonder von freyen ſtucken / wenn er dahin will / ſelbs von newem drein ba⸗ 
wen muß / vnd ſo viel von Waſſergraͤben. 


Das XXI. Capitul. 

außfaͤhl geordnet werden 
ſollen. 


Das Kupfferblat No. 9. 
Ann nuhn die Bolwerck / vnnd Waſſergraͤben genug⸗ 


® ſam verſtanden ſeind / muß auch ein meß derfelbigen weite genommen 
werden / damit er ein rechte breite habe / dieſelbige breite oder weite / muß 

t auch jhren nutz vnnd verthaͤdigung haben / damit man auß wendig den 
Feindt auffhalten / verhindern / vnnd dauon abtreiben koͤnne / vnd alles 
3 ſolches dem Baw vnnd Veſtung gleichfals mit beſchirmet / an jhme 
N ſelbes ein Veſtung iſt / vnd die gegenwehr thun kan / wie ich ſolches an⸗ 

2 zeigen wil / vnd muß fleiflig auff die verzeichnus acht gethan werden / 


wie ich hie verzeichnen wil mit 
0 
Y. 20. 


Ohhab ich widerumb 2. Bollwerk muͤſſen mit ſeinen haupt Linien verzeichnen / do 
bey auch der verjuͤngte ſchuh / damit das ander alles / als die weite des Grabenslaͤuff 
vnd abdachung ſampt der Lauffſtreichen Fon in rechte ordinang gebracht werden / 
wann die Bollwerck inn ihrer Ordnung geſetzt / fo muß am ſpitz der Bollwerck / 

N dem winckelmeß / oder ſtracks der Linien nach / gegen vberzwerch die weite des Gra⸗ 
bens genommen werden / welche ich hie tro. ſchuh breit verzeichnet (doch kan er noch weiters noch 
gelegenheit genommen werden) vnnd dann gegen vber von allen beiden Bollwercken / auß dem 
Centro des Bollwercks Lit. B. die ſchnur / wie mit Lit: G. zuſehen iſt / durch auß biß inn den 
euſſern winckel oder ſpitzen des Grabens mit Lit, A. gezeichnet / gezogen werden / doch muß das 
Creutz da die Linien vber einander fallen / bey Lit: F. iuſt in der mitten des Grabens ſein / alſo iſt 
das die recht Linien / vnnd weiten des Grabens / welche nit allein vnden / ſonder auch oben auff dem 


N) Ä 
EN 


Flügel kan beſtrichen werden / wie auch alles anders / auch auß dieſem Centro der Bollwerck folget. 


Dieſe Linien theilt man widerumb von Lit: A. biß in die mitten in gleiche 5. theil / daß ers 
ſte theil von Lit. A. biß zu Lit: B. laß man ligen im Graben / ſo vngefaͤhr auff 150. ſchuch lang 
iſt / da faͤrt man ins Feldt im winckelmeß auff 25. oder biß inn 30. ſchuch / nach dem ſolches mag 
berahtſchlagt werden / von dem felbigen winckel B. fert man abermalen der Linien nach auff 150. 
ſchuch biß zu Lit. C. von dannen widerumb auff Lit. D. von dannen widerum̃ der ge; nach 

au 

auff 150. ſchuch / wie es dann gleich in . theil ſol abtheilt ſein / ſolche Linien müffen aber alle auß 
dem Centro der Boll werck gefůͤrt / vnd gezogen werden / wie das vngefaͤhrlichen zuſehen iſt in der 
Viſierung / von diefer letſten Linien / des vnderſten lauffs / muß man winckelrecht / widerumb in 
Graben auff Lit. E. fahren von dannen auff Lit: F in die mitten zwiſchen E. vnd E. ſol die Er⸗ 
den / vnd der ander lauff ligen bleiben / aber alle andere Linien / zwiſchen B. vnd E. ſolle die Erden 
hinweg genommen werden / alſo das allwegen der Graben alſo viel weiter werd / ſo viel man hin⸗ 
nauß ins Feldt weichet / alſo wann er allwegen 30. ſchuch hinauß fahrt / ſo wirdt er bey dieſen 3. 
Lit. B. C. D. 90, ſchuch weiter / aber in 25. ſchuhen wirdt nur 75. ſchuch weiter / dieweil die Sir 
nien nit in gleicher weiten bleibt / ſonder ſich gegen dem Centro / widerum̃ zulaufft / falt alſo m 75. 
ſchuch / der dritte theil / in 3. theilen wider zu / alſo das noch so. ſchuch von der jnnern Linien / biß in 
Graben Lit. E. vnd alſo fort biß zu Lit: F. wie vorgemelt / ligen beleibt / aber alle Linien ſo man 
im bene en ebenmaͤſſig inn der tieffe des Grabens außgefuͤhrt werden / wie 
gemeldt iſt. 


Nach dieſem muß man achtung haben / ſo viel ſchuch / es ſey 20.25. oder 30. auch noch meh / 
daß man mit den Ecken hinauß fart / vnd den Graben erweitere / vnd ertieffe / wie der ander Gra⸗ 
ben auch vom Bollwerck Lit: A. zuſehen / alſo breit nuhn dieſe Eck oben auff im obern lauff auch 
ſeindt. Alſo breit muß der vnder Lauffgraben auch ſein / vnnd allwegen die hinder Linien fort 
ziehen / ſo kompt allwegen ein Linien / in die ander / vnd gibt an jm ſelbers die rechte breite vnd weit⸗ 
te / doch ſol dieſer erſte vnderſte lauff vber eins ſchuch hoch nit hoher ſein / dann die waſſer hoͤhe im 
Graben iſt / vnnd ſol dieſer lauff mit grobem Kieß oder grien erhoͤcht werden eines halben ſchuch 
dick oder hoch / doch das er etwas ſatlige / damit kein Baum / oder ſtarck gewechs da wachſe / ob das 
dahin wolte wachſen / ſol ſolches abgehawen / vnd außgerottet werden / wie auch anders mehr. 


In die mitten des Grabens / muß die Erden gleichfals ligen beleiben / in der Linien / wie der 
Graben am erſten zogen wirdt / auß dem Centro der Bollwerck auff Lit. E. biß auff Lit. E. zu 
beden Orten / aber an beden Enden bey Lit. E. muß ein hohe Bruſtwehr ſo emen Mann deckt / 
hoch vnd voͤllig der gangen Linien zwerchs / in voͤlliger breite geſetzt werden / mitz. ſcharten / diſe z. 
ſcharten muͤſſen auff die 3. vndern lauff mit A. B. C. D. gericht werden / fuͤr des Feinds einbrech⸗ 
en / Schantz vnnd anders / zwiſchen beiden ſolchen Streichen / muß der gantze ſtandt / nicht hoͤher 
auch ſein / von der Waſſerhoͤhe / dann wie zuuoran gemeldet iſt / aber ſein breite muß weiter ſein. 
Naͤmblichen muß von dem Bollwerck B. am Spitz oben auff dem fordern ſtandt / vollig für den 
Spitz des Bollwercks A. ſtreichen koͤnnen / wie mit dem ſchutz L. zuſehen iſt / derſelbig ſchneidt 
die Spitzen in mitten des Lauffgrabens hinweg / ſo ligen iſt beleiben / damit er ſein werck vollenden 
mag. Alſo auff dem andern Bollwerck deßgleichen / hiemit ſicht man wie weit / lang vnd breit / der 
vnder mitſer ſtandt wirdt / deßgleichen ſicht man auch / wann der ſchutz / fur die ſtreichen des Boll⸗ 
wercks kompt / daß er gegen vber / biß in die erſte abſchneidung Lit. B. des vndern lauffs ſtreicht / 
für oder Binder dem Bollwerck A. kommen / daß die Schügen fo auff derſelbigen ſeiten im lauff 
vnden noch weit von den Wehren bedeckt ſeindt / vnd doch da der Feindt wil einbrechen / auch ge⸗ 
gen jhm ſtreichen koͤnnen. 


Wann alſo der Baw / vnd Graben genugſam verſtanden / koͤnnen die andern deſto baß ge; 
wieſen werden / dieweil nuhn vnden der erſte lauff alſo verzeichnet iſt / mit allen Linien fo auß dem 
Centro der Bollwerck gehen / alſo / vnnd ebenmaͤſſig muͤſſen die obern fein / derhalben die Linien 
auß dem Centro auch ſollen durchauß zogen werden / auff das alles deſto leichter zuuerſtehen ſey / 
doch muß die Linien / vnden / auff dem vndern fuß juſt angelegt werden / nach breite des vndern 
lauffs / wie zuuoran gemeldt worden. 


Es wirdt aber dieſe Linien / die fuͤterung oder decke des Grabens genant / dieweil ſolche vber⸗ 
fich ſteigt / zum boden der auſſern Felds hoͤhe / darauß iſt zuuerſtehen / vnnd abzunemen / wie hoch 
die Zwinger mauren vor / vnd vmb die Bollwerck gehen ſollen / dieweil fie mit dieſem lauff bedeckt 
werden. 


Nach dem aber die jnnern Waͤhl auffgeſetzt / geſchlagen / oder auch e Holtz ein⸗ 
10 

geiegt werden / damit ſolche für ſchieſſen / vnd dem Fall ein beſtand haben moͤgen / darff ſolches ein⸗ 
legens jm auff fuͤhren hie auch / doch vil auff ein andere weiß vñ weg / man wolle dañ ſolches gern 
thun / Dz aber ſolche fuͤtterungẽ / von ſteinen ſolten auffgebawen ſein / Iſt ſolches gantz zuuerwerf⸗ 
fen / Es were dann eitel Sandt / oder reiner Kieß vnd anders da / das nicht halten wolt / da moͤchte 
mann folchefüterung / mit einem gantz duͤnnen Meuͤrle / von Bruchſtein / oder Bachenſteinen 
aufffüren/onden auff zweyen / vnd oben ein ſchuch dick / vnd wolte ſolches alſo boͤſthen / daß ſie jn 2 
Schuch / ein Schuch anlauffs hette / vnd das Meurle mit gewalt wider die Erden leint / vnnd die 
Erde die Maur mehr hielte / dann die Maur die Erden. 


Wann ich aber ein wenig gute Erden haben moͤchte / wolte ich ſolches fornen her zum an⸗ 
ſchlag brauchen fuͤrs halten / vnnd abſchieſen / innwendig wolte ich den Lauff von Grundt auff / 
vnd ſo dick vnd breit als im̃er muͤglich were ( beſonder do der Feind durchbricht / von eitel grobem 
grien / Wacken / Steinen / Wurtzeln / vnnd anderer groben Luͤcken materien außfuͤllen / Alſo 
wann der Feindt wolte durchbrechen vnnd ſchantzen mit keinem Zeug / durchkommen / auch alles 
nach vnd vor jhnen innfiele / vnnd folche Erden vnd anders weder zum ſchantzen / bawen noch an 
derm fortbringen / vnd brauchen kuͤndte / ſolches iſt ihm viel mehr hinderlichen dann Maurwerck / 
welches er zu feinem Vortheil brauchen kan / vnd deß innfallens nicht beſorgen darff. 


Die Erden aber ſo ich fornẽ am anlauff auffſchlage / wolt ich alle mit Wacholder / Schle⸗ 
hen / wilden Roſen / Hagdorn / vnnd anderm beſaͤen / vnd mit innſchlagen / wann ſchon vnder zo 
nur eins auffgaͤht / Iſt es genug / gibt vber auß ein dicke Hurſt / wann es aber auff einer Span⸗ 
nen hoch waͤchſt / muß mann die hertzlen abbrechen / alſo kan es nicht inn die hoͤhe / ſonder nur inn 
die dicke / vnd breitte wachſen / vnnd ziehen die Wurtzeln inn vnd durcheinander alſo ſtarck / daß 
ſolches nicht allein fürs Reiſſen / auf vnd abſteigen / ſonder auch fürs innbrechen mir vil lieber vnd 
nutzer iſt / auch weniger ſchaden nemmen kan / dann ein Mawr / koſt auch weniger / vnd iſt beſtaͤn⸗ 
diger / vnnd kan auch mit dem ſchieſſen / beſſer zum Feindt kommen / wann aber wolte grob Holtz 
do wachſen / muß ſolches abgehawen werden / vnd nicht hochs do wachſen laſſen. 


Im abſchnit / wie mann im winckel auff zo ſchuch zu ruck weicht / muß vom vndern boden 
auff iz ſchuch breit / ein aufflauff geordnet werden / an allen den orten / vnd neben zu / auch alſo ahn 
geſchlagen / wie gemeld / aber der aufflauff dieſer ſtegen laßt mann ſauber / damit mann zu Roß / 
vnd Fuß hinauff / vñ zwey Pferdt einander weichen / Auch wan es not thet / mit Stücken oder Ge⸗ 
ſchuͤtz / auff vnd ab kommen koͤndte / vnd ſchneiden ſich alle dieſe auff / vnd anlaͤuff ab / auß den Liz 
nien / ſo auß dem Centro zogen werden vnd zwerch wie vnden der lauff außweiſt / vnnd alſo hoch 
wie der auſſerboden ungefähr hoch iſt / doch daß er der Mauren vor dem Bollwerck völlig gleich 
gaͤth / So viel auffs kuͤrtzeſt / vom vndern biß auff den obern lauff. 


Jetzundt komme ich auff den obern lauff / dieſer wirdt aber mallen / auß dem Centro der 
Bollwerck gezogen / doch kan dieſer lauff / wo man nicht gern inn den vorigen Linien bleibt / wei 
ter / oder breiter auff 40. oder So. ſchuch breit genommen / doch muß ſolches alles / auß den Boll⸗ 
wercken dem Centro gezogen werden / vnd ebenmaͤſſig die Linien vnd abſchnit nehmen / alles nach 
gelegenheit / vnd gutem ratſchlag / dañ ich den obern lauff / vnder 40 ſchuch weit / nit nem̃en wolt / 
wiewol mann am auſſerſpitz / zo. oder zz. ſchuch breit genug / vnnd thun ſich die andern laͤuff auß 
dem Centro / ſelbs je lenger je weiter auff wie ſolches auß den Linien vnd maß die es gibt / auch in der 
Viſierung zuſehen iſt / mit Num. 20. 


Die Außlaͤuff werden alſo breyt genommen / als der abſchnit ſich ſelbs begibt / vnd iſt hieran 
nichts gelegen ob ſolcher ein ſchuch 1o oder 15 breiter iſt dann der ander / iſt viel beſſer zu breit dañ 
zu ſchmal / vnd muß im lauff hinder der Abdachung deß lauffs auch ein Banck fuͤr die Schügen 
geordnet ſein / Hie falt ein frag fuͤr / wie hoch die deckung ſein muß / Im lauffgraben / ob ſolche fur 
den Mann allem / oder Roß vnd Mann / ſolle dauon bedeckt werden. 


Darauff iſt mein bedencken fůr ein Mann / muß er aufwendig vollig / faſt in die 7 fehuch 
hoch ſein / z ſchuch auff dem Banck/onnd ſchuch hoch die Bruſtwehr / für die fchügen / das er 
daß Rohr zum buͤrſten aufflegen koͤnne / wolte mann ſolches aber für Roß / vnnd Mann haben / 

muß es 2. ſchuch Höher ſein / dz iſt vom lauff 9. ſchuhe welches ein ſchlechtes mehr iſt / vñ kan man 
zum außfall / im lauff deſto ſicher auß vnd inn kommen / nicht allein das / ſonder kan vngewarnet 
die Außfaͤll / auch im ein lauff / oder zu ruck lauffẽ beſſer bedeckt ſein / vñ wolt ehe de ſtaͤd im lauff / r. 
ſchuch oder zwen niderer nem̃en / damit es widerumb in ſein vorige hoͤhe / kaͤme doch muß one das 
derſelbige ein ſchuch oder zwen ſich gegen de graben / der voͤſten zu ſencken / alſo wirt roß / vñ Mañ / 
noch völliger bedeckt / der Banck aber muͤſte zwo oder drey ſtafflen haben / zum aufftretten für die 
ſchuͤtzen alſo daß ſie widerumb in jr vorige hohe kaͤmen / der außlauff iſt vorgemelt vnden vnd oben 
vnd bleibt fuͤr ſich ſelbs: Inn ſolchen lauffgraͤben kan man den feind noch lang zu ruck halten / auch 
bald bey jhm ſein. Das iſt die beſte anzeigung / wie ein gewaltiger lauff geordnet werden ſoll / vnnd 
kan durch verſtaͤndige inn allem ſein beſſerung geben worden / auch iſt mit zu zuſehen daß allwegen 
vmb ein veſtung / der baw vnd lauff / auch der Boden / inn ein gleiche hoͤhe geordnet werde / es ſey 
dann do es nicht muͤgliche iſt / doch wolte ich kein dieffe außwendig außfuͤllen laſſen / aber hoͤhenen 
ſchleiffen / vnd hinweg führen. 


Nuhn kommeich an die abdachung / vnd deckung deß Lauffgrabens / vnd der veſtung / die 
muß abermalen jhr Ordinantz haben / die ziehe ich / auß dem Centro deß Bollwercks B. wie die Liz 
nien mit Lit. H. zuſehen kompt / vnd laufft die Linien deß auſſern bodens fort / biß zum auſſerſten 
ſpitz / vor dem lauff ins feldt / aber mit ſolchem vortheil / daß die gantz Linien / deß auſſern bodens / 
biß zum auſſerſten ſpitz / vor dem lauff der Bollwerck / mit gewalt jr geſicht dahin wendt / vnd hin⸗ 
der deren ligt / daß ſich nichts da erhalten kan / nicht allein daß man von obenherab / ſonder nach der 
ſeiten / daß gantz Bollwerck / vnnd Caualier durchauß wol beſtreichen kan / nicht allein auß dem 
Centro / ſonder allen geſichten võ vnden vnd oben / welches dẽ feindt fornen auff der ſeiten / vñ jnen 
mit gewalt zu ruck halt / Alſo daß er ſich deß Lauffs vnd abdachung muͤſſigen muß / ſolches kan we⸗ 
der an ſtumpffen / noch ſpitzen wehren zuwegen bracht werden / derhalben dieſelbigen / ſo die leuff / 
vnd abdachungen nur fuͤr ſich hinauß ſchuͤtten / es dahin richten das man weder fornen noch nach 
der ſeiten zum Feindt ledig kommen kan / ſonder ſolche ſchuͤttung dem feindt nur zum vortheil vnd 
ſich darinn zuuerſchantzen dient / welches an jren Vieſierungen / gebewen / vnnd rathſchlaͤgen 
wie dann ahn fehr vielen fuͤrnehmen veſtungen / zuſehen iſt / vnd hierauff nicht vil achtung iſt ge⸗ 
ben worden. 


Dieſe Linien H. deß auſſern lauffs / vnd abſchneidung der dachung / ins feldt / muß nit al⸗ 
lein auß wendig dem boden gleich außlauffen / ſonder ein ſchuch 4. oder 5. inn boden vnderſich fah⸗ 
ren / vnd dan die Erden ſo zu hoch iſt / ein 3. oder 400 hinauß ins feldt dem Feind hinweg nemen / 
vnd in die veſtung / zu den waͤhlen / vnd anderem brauchen / dann gewonlichen die ober Erden die 
beſte iſt / die vndere Kyſig / vnd ſandiger / oder fie ſeye wie ſie wolle / will der Feindt do ſchantzen 
bawen / oder Bollwerck da auffuͤhren / hat er fo viel ein Niderigern boden / vnd muß widerum von 
newem die Erden dahin bringen vnd deſto hoͤher bawen / vnd iſt die beſte Erden hinweg / vnnd hab 
ich ſolche inwendig am baw / kompt er dann zu tieff / hatt er ſchon Waſſer / oder muß die Erden 
von auſſen weit herzu treiben / derhalben was man dem Feind für Erden außwendig nehmen kan / 
ſo dem Feindt zu nachtheil / vnd der veſten zum beſten kompt / ſoll mann thun / vnnd mit derſelbige 
den lauff / Abdachung / vnd anders bawen: vnd ſehen daß am Baw an ſolchem kein mangel er⸗ 
ſcheine / ſonder alles recht geordnet werde / vnnd kan ſolches an dieſem durchſchnitt / wie es 
Pun tiert iſt / vnd oben hinweg genommen werden ſoll / wie mit Lit. N. bezeichnet / zuſehẽ deß glei 
chen im kupfferblatt mit Num. 21. ahnzeigt iſt. 


Dieweil ich dem feindt alſo viel Erden genommen hab / vnnd er ſich wil auff der auffern 
hoͤhe / ſo ich habligen laſſen / inn der weiten halten will / muß ich ſolches geſchehen laſſen / er 
wirdt mir aber von dannen nit viel oder wenig ſchaden zufügen koͤnnen / oder muß mit groſſer 
muͤhe vnnd Arbeit zu mir bawen / vnnd den boden von newem widerumb erhoͤhen. 


Solchem allem widerumb fuͤr zukom̃en / muß abermalen ein Linien auß dem Centro gezogen 
werden / wie auß dẽ Bollwerck B. mit Lit. I. zuſehen iſt / die muß in die Linien fallen / ſomitten durch 
dengrabẽ hinauß gehet / alſo dz fie 40 ſchuch vber die Linien H. ſo die dachũg abſchneit / im ſpitz zu⸗ 
fafien ſchleuſt / von dieſer Limien H. zuruck / in dẽ obern lauff / auch 40. ſchuch alſo a es do ſchuch 

ij 

Um 


die Lauffſtreichen zu beyden ſeiten / vnnd hatt jede ſtreich auff so. ſchuch ſtandt vnnd in die 
100. ſchuch lange zum Geſchůͤtz / vnd Volck / inn dieſen so. ſchuch laͤng / muß dieſer ſtandt 2. 
oder z. ſchuch höher ſein / dann der nebenlauff / vnnd 3. ſcharten darinn / fuͤr 3. ſtuͤck / die euſſer 
ſchart / gehet hinder die dachung ins feldt / die mittler zu der Linien / deß abſchnidts / auch auff die 
dachung / die 3. ſchart gaͤht vber die gantz dachung / allenthalben durchauß / derhalben die Bruſt⸗ 
wehr / dardurch die ſcharten gehen auff 24. ſchuch dick von guter Erden fein follen / doch oben 
fein eben abgezogen vnd ſoll zu beyden orten am lauff / ein auffart haben / auß dem vnderngraben / 
Alſo daß mann do auch kan außfallen / oder wann ein Porten auß der Statt gieng / alda jhr auß⸗ 
fart hette / dieſer lauff ſtreichen / Abdachtung / ſoll von der Bruſtwehr allgemach vnderſich gehen / 
vnd jhren abſchnit widerumb haben / vnnd nehmen auß dem Centro der Bollwerck / mit der Li⸗ 
nien K. zuſehen iſt:wie auch die abdachung deß langen lauffs in gleicher diefe. 


Inn ſolchem lauff zu kommen / hat es drey weg / Erſtlich durch ein ordentliche Porten vnd 
Prucken zum außfahren / ſo zuuoran do iſt / oder kommen möchte. 


Zum andern mit dem Schiff / ſo vor dem ſtreichen / hinder dem fluͤgel geordnet iſt. 


Zum dritten / welches noch beſſer iſt / inn der Mawr inn mitten / zwiſchen beyden Bollwer⸗ 
cken / ſo gantz dieff der Waſſer hoͤhe gleich ligt / do kan jn zeit der noth / ein Schiffbrucken / oder 
von ſtarcken flögen ein pruck auff dem Waſſer ſchwebendt / ſtracks heruͤber gegen den fpigen deß 
vndern lauffs zugeordnet werden / aiſo ſtarck / daß es ein ſtuͤck / auch Roß / vnd Mann tragen kan / 
damit mann die außfaͤll / vnd anders volkommen / one ſorg koͤnne verrichten / vnd iſt hieran nicht 
wenig gelegen / daß mann kan vnden vnnd oben zu rings vmb kommen / mit fahren / Reiten / zu 
Roß / vnd Fuß / vnd kan man inn zeit der noth neben zu beyden ſeiten von duch (ob man wil) blen⸗ 
dungen vmbziehen. 

Inn ſolcher mitten foll vnden der ſtreichszwinger auch ein auffart vom vndern lauff haben 
damit mann ſtracks do auff / vnd abe kommen vnd darnoch ihm obern lauff / den ſtandt haben koͤn⸗ 
ne / vnd zubrauchen ſeye / wie mit Num. 20. zuſehen vnd hernach beſſer erklaͤrt ſoll werden. 


M. 21. 


wu  Dhabichein durchſchnitt / verzeichnet / wie man jhn graben ſehen kan / wie ſich die 
9 Nidere / mittlern / vnd obern lauff ſchicken / vnd anzuſehen ſindt / damit die vorigen 
* I, grundtriß / deſto baß / ſampt der Abdachung verſtanden werden koͤnnen / ſampt 
PIE dn auff vnd ablauffen / auch wie die aller vnderſte ſeine abſchnit hatt / vnd die deck; 
ungen ſampt den auffleuffe an zu ſehen find vnden vnd oben / auch wie außwendig 
die Erden genommen wirdt / vnd doch alles noch rechter Regel. 


N. 22. Die⸗ 


Von vndern laͤuffen / Streichen vnd außfaͤllen 40 


Y. 22, 


Jeſer durchſchnitt ſoll von vnden auff biß zum Obriſten / nicht mit dem Streich 

ſchutz ſonder mit dem zwerchſchutz vber Banck von allen wehren / der fordern ge⸗ 

ſicht / zum beſſern bericht verſtanden werden / vñ erſtlichen auß dem Fundament / 

vnd hoͤle der Mauren / im vndern Zwinger / ſo man nur ein Stein außſtoſt / kan 

der ſchutz nicht allein inn den Waſſergraben / vor der Mauren geſchehen / ſonder 
alſo fort hinuͤber den gantzen Graben / biß auff den vndern lauff / auch do der Feindt wolte ein vnd 
durchbrechen / wie mit Num. I. zuſehen iſt / ben im Zwinger / oder lauff hieunden vor dem Boll 
werck / kan aber mahlen vber vnd durch die zwinger Mauer / biß mitten inn Graben / vnndherumb 
geſchoſſen werden / auch im vndern lauff / vnnd durch auff biß in obern außwendigen lauff vnden 
vnnd oben / welches den Graben zwerch ſehr verthedigt / on die ſtreichen von neben zu / wie mit 
Num.2, zuſehen iſt. Darauff dañ der Horizont / vnd gleiche höhe deß Geſichts / von auſſern vnd 
jnnern boden / damit man ſicht / was vber die auſſer hohe / auch außwendig / vber die innen hol e ge 
he. Vnd der Zwinger bedeckt wirdt. 


Darauff folgendt deß fordern ſtandts deß Bollwercks der ſchuß mit Num. 3. welcher vber 
Banck vnd Bruſtwehr deß fordern geſichts deß Bollwercks gaͤht / wie er dañ auch gleichmaͤſſig 
vom hindern Caualier / ſo in mitten ſtehet / auch ſtreicht biß auff den Fuß in graben deß vndern 
lauffs gaͤhet / wie mit Num. z:zuſehen iſt. Alſo durch auff biß inn obern lauff / vnnd ober die dach 
ung / vnd ihn auſſern boden / wie mit Num. 4. zuſehen iſt / Als wann ein Feindt dieſen ſchuß wolte 
wehren / muͤſteer biß fornen auff die abdachung deß lauffs ſchantzen / welches jhne ſchwerlich wuͤr⸗ 
de zugelaſſen / ſonder jhme vom Caualier vberſtrichen werden auch neben zu von allen weh⸗ 
ren auch dem Außfall wann er ſchon inn die 20. ſchuch hoch / vber dem lauff ſtandt vnnd dach⸗ 
ung ſchantzen ſolte / wie der ſchuß / mit Num. F. anzeigt / kan man doch vber ihn biß in fein ſchantz 
reichen vnd zu ruck halten / auff dieſen durſchnit / auch den obern grund auß / Num. 20. ſoll fleiſſig 
achtung gethan werden / dorauß dann alles recht verſtanden wirdt. 


B'. 23, 


As iſtnichts anders / dann wie alles der zwerch Linien noch im horizont / von auſſen 
EUREN anzuſehen iſt / ſtracks wider das Vollwerck / alſo ſicht man ober den lauff hinauff / 
f 8 IS wie hoch eines vber das ander kompt / vnd von auſſen geſehen / vnnd bedeckt wirdt / 
r Auch neben zu / die Caualier ſo zwiſchen den Bollwercken ligen / mit geſehen wer⸗ 
dnn / inn was hohe ſolche gegen den andern ihr Laͤger haben: vnd alles von auſſen 
hierinn bedeckt wirdt. 


Etliche haltẽ fuͤr gut. dz auff 1000 ſchritt oder faſt auff i. viertel meil wegs vmb ein gantz veſt⸗ 
ung lauff oder Landwehr ſoltẽ geordnet werdẽ / mit einem tieffen Graben / vñ Hag dardurch man 
nit komen oder paſſiren kuͤnte / da etwan nur 4. Paͤß weren / dabey hohe Warten / oder Thuͤrn / da⸗ 
rauff man mit Koͤrben / fewrloſſungẽ / oder anders zeichen geben kuͤndte / vnd mit grendeln vñ fall⸗ 
brucken / vñ anderm wol verſehen vnd beſchloſſen das ſunſt niemands her vber kan / welches ich in 
friedens zeiten / auch in fuͤrziehen / vnd ſtreyffen / wol fuͤr ſehr gut achte / Aber in einer belegerung / 
halt ichs fur hoch ſchaͤdtlichen / dañ wan ſolches der Feindt mit gewalt innim̃t / wie jme dañ ſolches 
in die lenge nit kan vorgehalten werden vnd verwachet ſolches / kan er alſo denen in der veſtung alle 
heimliche auß vnd innzug / Loſung / Huͤlff / vnd entſetzung nemmen / auch Blochhaͤuſer / dahin 
ſchlagen vnd ordnen / vnnd alſo durch dieſen langen Graben / oder Landwehr ſchon ſelbs ein gu⸗ 
te ſchantz darin hatt / Ich lob ein freyen Lufft / auß vnd einlauff zu Waſſer vnnd Land / allein die 
Veſtung wol beſchloſſen vnd verfehen mit aller notturfft: 5 

Das XXII. Capitul. 


Was ein Wehr ſo alſo gebawen fuͤr nutz 


auff jhm habe / auch für gegen» 
wehr thun koͤnne. 


Ach dem ich die gantze Veſtung auß dem Fundament 
auffzogen / die Bollwerck jhr ordnung haben / die Caualier geſetzt / die 
Streichen vollendt / auch den Graben / vnnd alle laͤuff nider vnd hoch / 
5 > ID die ab vnd auffarten / auch die dachung vnnd lauffſtreichen / inn rechte 
N ornnung durch alle Linen / abzogen / daß alles nach ordnung kanbe⸗ 

N. 2 ſtreichen vnd verſtanden werden / muß ich auch anzeigen wo zu ein je⸗ 
S \ 26 desimbaw/nug vnd gut / wie es zubrauchen / vnd warumb ich ein ſedes 
e alſo ordne / damit die gegenwehr gegen einem Feind dardurch deſto baß 
konne verſtanden werden / auff ſolchs muß ich ein kleine anzeigung thun / wie ein Feindt ein folche 
Veſtung angreiffen / beſchantzen / beſchieſſen / fellen / vndergraben / ſprengen / vnd ſtuͤrmen / wuͤr⸗ 
de / vnnd objhm ſchon ſolches vnmoͤglichen / wiewol mein fuͤrnemen nicht iſt / anzuzeigen / wie ein 
Feindt ſein werck im Feldt verꝛicht / will ich doch ſolches / (dann ich inn einem andern theil oder 
Buch kuͤnfftig die Feldordnung gegen Veſtungen belangendt / volk om̃ener erklaͤren will) allhie 
ein wenig anregen / damit aber die gegẽwehr auß der Veſtung / es ſey mit gegenbaw / Sprengen / 
Außfall / Streichen / Schieſſen / vnden / oben / jnnen vnnd auſſen / deſto baß verſtanden werden 
mog / wil ich ein kleine Viſierung / ohne ſonders ſchieſſen / vor allen dingen vermelden vnd anzei⸗ 
gen / wie mit Num. 24. zuſehen iſt / darauß / was ich melde etwas beſſer / richtiger vnd verſtendi⸗ 


ger mag war genommen werden. l 
0 
Y. 24. 


FVff das mein meinung vnnd Werck / auch die gegenwehr / darauß deſto baß / vnd 
I juſter verſtanden / vnnd vernommen werden moͤge / wil ich allhie etwas kurtz anzei⸗ 


N 45 2 gen onnd auß dem grundt erzehlen / ſintemal zu dieſer vnſerer ſetzigen / elenden / bez 
ER truͤbten zeit / es ein ſolche geſtalt hat / do alles ſo hoch kommen / daß ſchier nichts 
REN mehr helffen wil / alſo groß iſt die verrätheren (auch vnder uns Chriſten wiewol 
man noch viel auffrichtige vnd Trewhertzige menſchen findt) derhalben man billich gute ſorg 
vnd wacht / neben dem Gebet zu Gott / welches vor allen dingen ſein wil halten ſoll. 


Wann vber alles ein Feindt / ein ſolchen Baw vnnd Veſtung angreiffen ſolte / wiewol ſich 
der Tuͤrck noch genugſam darüber bedencken wuͤrd / doch wann er ſolches wolte thun / wird er von 
weitem ſich einſencken / das man jhn mit einer Falckonen oder Schlangen nit wolerꝛeichen koͤnte / 
vnd alſo breit zu beeden ſeiten das er vollig beede fluͤgel der Paſteyen / vermeint zubeſchlieſſen / als 
dann wirdt er alſo ſein ſchantzen geſchwungen herzu treiben / daß die Schantzbawren ſtetigs im 
ſchrencken des Grabens bedeckt weren / vñ allwegen die auffgeworffen Erden zum ſchirm haben. 


Wann er aber her zu vor die abdachung do jhm die Erden genommen iſt / kompt / muß er ſich 
noch tieffer einſencken / dann je neher er kompt / je meher vnnd tieffer jhm der Boden wirdt / vnd je 
höher die Veſten vnd Bollwerck werden alſo muß er ſtil halten / fich auff 2. weg berahtſchlagen / 
vñ auch auß noht beede für die handt nemmen / die Schantz ſchwingen / alſo das er von den orten 
der Fluͤgelauff 100. ſchuch / von beeden ſeiten des Bollwercks / zur mitten / biß an die dachung 
alles vmbfangt / vnd hiemit ſtill halten / vnd alſo beede ſeiten der Geſicht / ſampt dem ſpitz im vol⸗ 
kommenen beſchluß habe. 


Von der Gebaͤw nutz ond Gegenwehr. 4] 


Da muß er erſtlichen ſich noch tieffer ſencken vnd anheben ein Wahl / vnd Bollwerck/ auff 
zuwerffen / das er fich fornen her decken koͤnd / vnd weiler nicht Erden kan genugſam haben / ſehen 
wa er ſolche herzu bringet / welches er mit groſſer muͤhe vnnd arbeit thun muß / die alſo hoch fein 
muͤſſen / das er zwey Bollwerck / voreinander haben kan / darzu auff beidẽ ſeiten ſich decken / Auß 
dem einen muß er die hohen Wehren nemmen / welches das Princ pal iſt / Auß der andern muß 
er die Streichen fo gegen vber ſeind beſchieſſen / damit er von oben / vnnd vnden bewehrt ſeie / die 
decken / oder Bruſtwehr muß er von Erden / oder mit außgefuͤlten Schantzkoͤrben machen / vnnd 
auff den Platz / zum wenigſten 170. ſchuch ſtand haben / in die lenge / vnd 40. breit / vnnd die ſeiten 
auff so. ſchuch breit zum anlauff / damit er gegen den Nebenfluͤgeln / Lauff vnd Streichen / nicht 
allein bewehrt ſeie / ſonder auch gegenwehr thun / vnd die Streichen zu beiden ſeiten Demmen 
fellen / vnd zuruck halten koͤnne. 5 


Solche Bollwerck muͤſſen aber ſehr feſt / vnd ſtarck gebawen werden / damit ſie den Laſt des 
geſchuͤtz / vnnd gegenwehr ertragen koͤnnen / vnnd moͤgen / dann ſolche ſonſt bald zerꝛiſſen vnnd 
geſchediget werden / dann will er der Veſten etwas abgewinnen / muß er die hohen Wehren dauon 
5 der groͤſte Schaden geſchicht nemmen / zertruͤmmern / vnd zerꝛeiſſen / damit er vor ſolchem 
icher were. 


Was aber fuͤr ein laſt Erden zu ſolchen Waͤhlen / Bollwercken / vnd verhoͤhungen kompt / 
vnnd ſolchs alles von weuem her bracht werden ſoll( dann man auß dem boden nicht den vierdten 
theilgenug haben mag ) ob ers ſchon vnderſteht / macht er jhme nur den boden noch tieffer / den fuß 
noch breiter / was ſolchs koſten / zu dem wie vil Volcks wird zu grund gehn / dz wird ſich im werck 
finden mit ſeinem groſſenſchaden / vñ kompt das daher / wann man jhm den boden erſtmahlen al⸗ 
ſo tieff hinweg nimpt. 


Zum Andern / muß er ſich gantz einſencken / vnnd vnder die Abdachung / vnder dem obern 
Lauff / durch die fuͤtterung / biß auff den vndern Lauff / durchbrechen / vnnd alſo inn Graben kom⸗ 
men / wann er nun alſo durchbrochen / hat / vnd will in Graben ſchantzen / ſo muß er ſein eigen Er⸗ 
den mit bringen / vnnd den Graben auff zoo. ſchuch breit außfuͤllen / darauff er ein decken / vnnd 
Schantz bawen muß / auff zo oder 40. ſchuch dick / ſolchs muß ſein dann die Erden nach luck / 
vnd nicht ſatt ligt / vnd dardurch ſonſt leicht zuſchieſſen iſt / Aber im fort arbeiten / muß er ſich mit 
Dartſchen / vnd holen bedeckten gebaͤwen / bewahren vnd decken / vnd alfo biß ans Vollwerck ru⸗ 
cken / vnd ſich alſo verbawen / damit man von den Streichen nicht zujhm kommen kan. 


Vnd muß man hie alles alſo verſtehn / wie es der Feind wird fuͤrnemmen / vnnd erzaͤhl das 
allein was er wuͤrde fuͤrnem̃en / als wann ſhm gantz kein gegenwehr beſchehe / von welcher dañ her⸗ 
nach inn verthaͤdigung des Baws mein verantwoꝛtung beſehehen wird / damit es nit möchte dar⸗ 
fuͤr geacht werden / Alſo wann ich gar kein gegenwehr achte / wuͤßte / oder gedencken wuͤrde / ſonder 
allein das eins auff das ander verſtanden werde. 


Wann alſo der Feind / im Graben feinen Baw vollendt / den Graben außgefuͤllt / vnnd den 
Stand / zum Sturm gebawen / vnd verdeckt iſt / vnnd alſo mit gewalt einbricht / inn die Mauren / 
biß vnder den Wahl / vnnd will Sprengen / muß ſolches durch zwey Fewer geſchrhen / eins hin⸗ 
den / vnder dem Lauffgraben / mit 3. Thonnen Puluers / aber vnder dem Baw z. mahl ſo viel thut 
9. Thunnen / das muß em ſtarck Fewr ſein / wa aber der Wahl ſtarck vnnd feſt / die Mauren deß⸗ 
gleichen / kan ſolches gemehrt werden / auch nach eroͤffnung / ſo mans haben will / wie ſolches her⸗ 
nach als wann man dem Feind feinen willen ließ / vom ſprengen beſſer ſoll erklaͤrt werden. 


Wann nun der Feind alles nach feinem vortheil geſchantzt / durchbrochen / die hohen Weh⸗ 
ren oben zerꝛiſſen / vnd mit den aͤuſſern Bollwercken vnnd Schantzen / das Bollwerck an der Bes 
ſten gegen ober beſchoſſen / vnnd durchs doppel Creutz ſchieſt / zu den Streichen / zu beiden ſeiten 
auch die außfaͤll inn Graͤben vnd Fluͤgeln dem̃et vnd den Sturm angeordnet / mit einem Mañ 
3. oder 4000. oder noch mehr / nach notturfft vnd gelegenheit ſeines fuͤrnemmen / vnd Fewr gibt 
zum Sprengen / Alſo daß die fuͤtterung / vnnd gantz Bam fornen geoffn it wird / nac EN Femd 


Der Erſte Theyl diß Buchs / 


den anlauff / darauff thut / vnnd noch ein oꝛdnung / oder zwo zum nachlauff / darmit die muͤden ers 
ſetzt / vnnd der Sturm erfriſcht wird / damit er entlichen ein hoffnung haben mochte / ſolches fein 
fürnemmen mit gewalt zum end zu bringen / damit er ſolchen vnkoſten / Volck / muͤhe vnd arbeit 
nicht gar verliere. 


Mit was voꝛtheil aber muͤhe vnd arbeit ein Feind ſolches wird fuͤrnemmen / were mit vielen 
vnd langen vmbſtenden weitlaͤufftiger zuerklaͤren / Ich habe allein nur das fuͤrnembſte auff das 
Fürgeft anzeiget / vnd kan inn vorigem auß der Belegerung / Famaguſta in Cypern vndandern or 
ten mehr / auch auß andern / ſo ich hernach erzählen will / beſſer verſtanden werden / dann mein fürs 
nemmen nit iſt / was ein Feind im Feld wird handlen / an zuzeigen / (allein was ich thun muß / da⸗ 
mit der Baw deſto baß kan erklaͤrt / vnd fein nutz darauß verſtanden werden moͤgen. 


Nach dem ich nun das wie inn der Figur Num. 24. zuſehen zu beſſerm verſtand erklaͤrt / 
habe ich wider ein Grundriß / vnd Viſierung in Kupffer Num 10. mit dreien Bollwercken für 
geſtelt / darin ich kurtz vnd gruͤndtlichen erklaͤren / vnd anzeigen will / warumb ich alſo bawen / aueh 
was nutz / vnd vortheil / auch gegenwehr ich gegen meinem Feind / haben vnd thun moͤg / vnnd wie 
ich jhm alle ſeine Rahtſchlaͤg / fuͤrnemmen / macht vnd gewalt / ſoviel Menſch / vnnd moͤglichen / 
zu nicht machen / vnnd mit gewalt nicht allein ihnen hindern / ſondern auch alles abtreiben woͤlt / 
wie folgen ſoll / vnd habe allein ſolches zuvoꝛan melden muͤſſen / damit daß ander hernach deſto klaͤ⸗ 
rer vnd kuͤrtzer koͤn verſtanden werden. 


Kupfferblat. M. 18. 


D Ada hab ich 3. Bollwerck verzeichnet vnd in grund gelegt / mit allen ihren Strei⸗ 


I 


HAN chen / hoch vnd nidern Wehren / Staͤnden / auff vñ abfaͤhrten / Graͤben / Fuͤterun⸗ 
gen / Laͤuffen (nider vnd hohen) Lauffſtreichen / Abdachungen / vnnd anders ſoich 


nach lenge voꝛmahlen erklaͤrt habe / vnd aber jetzund deren nutz vermelde. 


In demſelben hab ich gemeldt / wie der Feind ſich von weitem vor der Veſten erſtlichen eins 
ſencken / alſo weit das man jhn mit einer Falckonen / oder Halbſchlangen ſchwerlichen erꝛeichen 
kan / ſich an zweien oꝛten einſencken / vnd wird ein Schantz anheben auffzuwerffen an beiden oꝛten / 
vnd dieſelbigen bei Tag vnd Nacht forttreiben / ſolches ſoll verſtanden werden / wann er ein Boll⸗ 
werck allein belagern wolte / will er noch eins / oder noch mehr angreiffen / muß er ebenmaͤßig ſol⸗ 
ches mittel fuͤrnemmen / vnd mit einer geſchwungenen / oder geſchrenckten Schantzen alſo fort zu 
der Veſtungzutreiben / vnd alſo tieff das der Mann / Schaufflen / Hawen vnd Werckzeug / alles 
bedeckt iſt / wie vor auch etwas gemeldt iſt worden. ! w 


Fürfolches Schantzen haben die inn der Veſtung kein ander mittel / dann was mit Falcko⸗ 
nen / vnd Quartier Schlangen mag außgericht werden / dieweil es aber mißlichen inn die weiten 
viel Kraut vnd Lot zuverſchieſſen / wolt ich noch weniger Rahten / mit groͤſſern ſtuckẽ darnach zu⸗ 
— 85 mehrentheil ſchutz verloren / die Schantzgraͤber bedeckt ſeind / vnd ſich ſtaͤts einſen⸗ 

en. 


Wolte man dañ außfallen / vñ dem Feind mit der fauſt wehrẽ / iſt es noch mißlicher / dañ der 
Feind fchö ein vortheil / der außfall aber ohne voꝛtheil geſchehẽ kan / alſo weil es noch alſo weit von d 
Veſtẽ iſt / vnd der Feind ſehr ſtarck / koͤnnẽ ſie ohne nachtheil nicht wol / alſo bald widerumb zu ruck 
laufen / ſoll man dañ jhnen mit dem geſchuͤtz von den hohen Wehren zuhuͤlff komen / kan ſo bald 
Freund als Feind getroffen werdẽ / weil man alſo durch einand la A 

noch vnderſcheiden kan werden / dieweil aber der Feind ſein arbeit / vnnd werck / ſo er ein mahl fuͤr⸗ 
nimpt / nicht leicht vnderlaͤßt / ſonder begeret fort zuarbeiten / Alſo wa gefahr vorhanden / ſolches 
auch bei der Nacht verꝛicht / wann er nun kompt biß inn die aͤuſſere tiefe / vor der Abdachung / des 
Lauffgrabens / da das Erdreich mit fleiß dem Feind genommen / vnd entzogen iſt vnnd hebt an da 
ein zuſchantzen / da moͤgen mit gutem Rhat die außfaͤll fuͤ genommen werden / dann da hat es ein 
anders bedencken / dieweil es etwas tieff / vnd der Feind von der aͤuſſern Erden vnd hoͤhe fo iſt ligen 
bliebe / wie auch ſolchs denen im außfall zum beſten kompt / daneben kan man voꝛ den hohen Weh⸗ 
ren / vnd Bollwercken / auch auß den Lauffgraͤben vnd Zwingern außwendig vber die dachung / 
deßgleichen von den neben Bollwercken / darinn auch in mitlern aͤuſſern ſpitz des Zwingersnach 
der ſeiten Streichen / vnnd ob die vnſern am heimlauff ſolten bedrangt werden / koͤnnen ſie allen⸗ 
thalben dem Lauffgraben zulauffen / vnnd darein kommen / doͤrffen keinen weg / Porten noch auß 
vnd einfaͤll inn ſonders / zulauffen / dann ſie zu rings vmb auß vnnd einkommen koͤnnen / derwe⸗ 


5 ſolcher außfall leicht ohne ſchaden geſchehen kan / wann es auß gutem Rhat / die notturfft er⸗ 
rdert. 


Demnach aber fürgemendt werden moͤcht / die außfaͤll ſeind etlich mahl gut / auch vielmahl 
mißrhaten (iſt wahr) man muß aber auch darneben bedencken was für Veſtungen / vnnd wie 
ſolche ſeien erbawen geweſen / Anno 29. da Wien von dem Tuͤrcken belegert was / ward im auß⸗ 
fall des von Hardecks Fenderich / ſampt andern gefangen / vnnd vielerſchlagen / man koͤndte ihn 
aber mit keinem Mann noch geſchüͤtz / zu huͤlff kommen / hatten auch kein einigen fortheil / zu dem 
koͤndte man ſolches vor den alten Mauren nicht ſehen / oder einigen weg widerumb zu ruck kom⸗ 
men / deßgleichen vor Ofen geſchahe auch ein vngluͤcklicher außfall / Es war auch nichts geba⸗ 
wen / vor Tunis deßgleichen / in Vngern / ſeind deren viel geſchehen / wie dann vor Syget / vnd an 
ders wa / da es nicht wolgangen / das macht / das es nach ſolchem vortheil nicht gebawen geweſen 
wie in andern oꝛten mehr geſchehen iſt. 


Daes aber etwas an andern oꝛten / gluͤcklicher ergangen / iſt es auch darnach gebawen gewe⸗ 
ſen / vnnd wiewol Nicoſia inn Cipern / nicht ſolche vortheil gehapt / vnnd nur ein Lauff hatten / inn 
flachem außfall / iſt doch den 1x. Auguſti. Anno 70. beide Oberiſten Graff Allbrecht Scato / 
Pionanto / vnnd andere Italianer / vnnd Griechen / mit tauſent Mannen zu mittag dem 
Tuͤrckiſchen Oberiſten Muſtapha inn das Leger gefallen / da er ſchon geſchantzt hatte / vnnd 
haben ſhme zwen Waͤhl / oder Bollwerk eingenommen / die Tuͤrcken haben aber die Waͤhl 
oder Bollwerck bald verlaſſen / Auch die im Leger ſchon vnder den Zelten lagen / waren auff vnd 
geben die flucht / vermeinten es weren mehr hernach kommen / wann auch ſolches geſchehen / vnd 
ein Nachdruck hernach kommen wer / meint man das gantze Leger were geflohen / der hal⸗ 
ben ſie viel hundert Tuͤrcken erſchlagen haben / viel Zelten vnnd Tuͤrcken gepfuͤndert / vnnd vber 
hundert Tuͤrcken / ſampt etlichen Hauptleuten gefangen / Als aber die Tuͤrcken kein nach⸗ 
druck ſpuͤrten / haben ſie ſichgewendt / da haben ſich die vnſern mit groſſem Raub / widerumb zu 
der Veſten / inn die Lauffgraͤben begeben / die andern Tuͤrcken ſampt den Hauptleuten / eilten 
hernach / alſo wañ ſie zur Porten hetten muͤſſen zulauffen hette man ſie alle / auch allen Raub / wi⸗ 
derumb . vnd ihn alles abgejagt / aber inn Lauff dorfften ſie nicht kommen / wichen alle wi⸗ 
derumb zu ruck. 


Anno 15 Fr. hat der Tuͤrckiſche Keyſer Soliman / durch ſeinen Oberſtẽ / Sena / Mal⸗ 
ta erſtmahlen belegert / im Jar Ey. hat ermelter Soliman durch Muſtapham / Malta wide 
rnmb laſſen belegern / vnd den 18. tag May da an kommen / vnd als Muſtapha den 21. für Bur⸗ 
ge Noua vnnnd S. Michel geruckt / vnnd als er bei S. Margreta die Veſtung beſchawet / mit 
groſſem Volck / ſeind die Ritter herauß gefallen / jhn da abgetrieben / vnnd fein Fendle erobert 
alſo das er mit groſſem ſchaden weichen muͤſſen / dieweil Muſtapha aber bald etlich hundert Jani⸗ 
tzer auff fie ſchickt vnd die Tuͤrcken zu Pferd jhnen den weg verꝛanten / haben ſie ſich den naͤchſten 
in Lauffgraben begeben / da ſie ſicher waren / die Tuͤrcken aber mit geſchütz zu ruck trieben / vnd ſich 
hernach vor dem außfall hahen muͤſſen verhuͤten. 2 . 

Dieweil der Exempel viel koͤndten anzeigt werden / ſo will ich doch nur die ( deſto lieber) 
fo vom Erbfeind dem Tuͤrcken geſchehen / da meniglich ja die gantz Chriſtenheit weiſt / das er 
ſolches mit allem ernſt fuͤrnimpt / wie auch hergegẽ gegen jhme auch gehandlet worden anzeigen / 
da dann weder Volck Munition / arbeit noch gelt vnd gut geſpart wird. ’ 


Wann nun der Feind ſolte vber alles mit gewalt fur die Abdachung des Lauffs kommen / vñ 
die tieffe antrifft / da jhm das Erdreich auff ein ſchuch . oder o. tieff ſchon zu rings vmb hinweg ge⸗ 
raumpt iſt / da muß er erſtlichen ſtill halten / vnd ſehen waer Erden nimpt zu dem verhoͤhen / oder 
ſich einſencken / vnd im boden fortrucken durch die tieffe verdeckt / vnd anheben vor der dachung / 
die hoͤhe auffzuwerffen / vnd ein Bollwerck auffzufuͤhren / welchs der Feind muß thun / ſonſt kan 
er ſich nit einſencken / noch anders fuͤrnemmen / er muß ſich da erſtlichen erhalten / damit er ſein 
geſchuͤtz ſtellen kan. Ke CN 


Ich habe zuvoran damit mans verfichn koͤn wol verzeichnet / wie viel Erden vñ wiefiemag 
inn wenigſten hinweg genommen werden / Es hat aber herinn kein Regel / ſonder ſo weit / vnnd 
breit man jhm ſolche nemmen kan / je beſſer es iſt / vnd koͤnnen die inn der Veſtung deſto beſſer dar⸗ 
von bawen / wann es ſich ſchon ein ſchuch 1000. erſtrecken ſolte / da mans bedorffte / wolte er dann 
bawen mußt er andere Erden dahin hollen vnd ſchuͤtten. | 15 Wann 


Will er ſich da noch mehr erhoͤhen / muß er viel Erden haben / dann er ſein Bollwerck im 
fuß / zum weniaſten zoo. ſchuch lang vnd 150. breit bawen muß / damit er die hohen Wehren be⸗ 
ſchieſſen / vnd fällen kan / ſonſt kan er ſich nit lang da erhalten / dann zu beiden feitendas Bollwerck 
(weil es von lucker Erden iſt) vom boden auff 40. ſchuch anlauff / thut zu beiden feiten 80. 
ſchuch) die Bruſtwehren / zum wenigfte 25 ſchuch / alſo hat er noch Ay. zum gantzen ſtand / den er 
zum wenigſten haben muß / die lenge von den zoo. thut beide anlaͤuff so. ſchuch / vnd beide Bruſt⸗ 
wehren zum wenigſten 50. alſo bliebe von den 300. noch 170. ſchuch inn die lenge / da kan er vber 
12. groſſer Stuck nicht ſtellen / inn die lenge / daũ er Carthaunen / Quarthanen / vnd andere grobe 
Stuck zum brechen vnnd faͤllen ſtellen muß / ſonſt wird er nicht wiel gegen dem Wahl außrich⸗ 
ten / dann er damit ohne das nicht viel ſchaden thun wird / weil kein Mauren (ſonder eitel Wahl / 
(da die Kuglen hinein gehn / vnd ſtecken bleiben) da ſeind / vnnd nicht alſo leicht fallen kan / als die 
Mauren / ſo ledig gebawen werden. 


Wann nun der Feind ſolches mit vbermaͤchtigem gewalt wolte foꝛttreiben / vnnd ſolches an 
dem oꝛt ſein Schantz vnnd Laͤger zum geſchuͤtz muß auffuͤhren / da jhme die Erden allbereit ſchon 
genoſ̃en iſt / fo muß er erſtlichen den bodẽ / der ihm zuvoran auff s. oder G. ſchuch / auch noch mehr 
entzogẽ) widerumb ſelbs erſchuͤtten / vnd erhoͤhen / was wuͤrde jhme fuͤr vnkoſten / muͤhe vnd arbeit 
auch / Volck darauff gehn / Eh er den Wahl alſo hoch erſchůt / als der boden zu voran iſt geweſen / 
auff ſolches muͤſt er erſt anheben zubawen / als wann er anfieng auff den alten boden zuſchan⸗ 
tzen. * 8 


Zum andern / weiler kein Erden da findt / vnnd nicht wol vnderſich graben kan / zu einer vers 
hoͤhung / muß er alle Erden zum gantzen Baw / alles von auſſen herzu bringen / derhalben je wei⸗ 
ter vnd breiter man dem Feind die Erden von auſſen mmpt / je mehr der Feind zu arbeiten hat. 


Wañ der Feind in ſolcher verhoͤhung bawet vnd arbeit / kan man nit allein vom auſſern Lauff 
ſonder von dem naͤchſten Bollwerck / wie auch von beidẽ naͤchſten nebenzu / mit Mußketen / doppel 
Hacken / Falckonaͤtlen / vornen her auch neben zu von allen Bollwercken / Fluͤglen / obern Strei⸗ 
chen / vndallen Caualieren mit kleinem gefchüg zu jhm arbeiten / vnd mit etlichen außfaͤllen abtrei 
ben / dieweil er ſich noch nicht verdeckt hat. 90 0 

Inn ſolchem Werck / weil der Feind anhebt ſolches fuͤrzunemmen / muß man alſo bald zu 
beiden ſeiten (da es kein Brucken zuvoran hat) auff dem Waſſer in mitten des Grabeus Schiff 
brucken hinüber oꝛdnen / wie ich dann inn mitten ein Port habe gemacht die Schiffbrucken / wie 
fie fein ſoll / will ich zum letſten anzeigen) damit man verdeckt inn den vndern vnnd obern Lauff 
kommen kan / das verdeckt muß alſo verſtanden werden / das ſie tieff auff dem Waſſer ligt vnnd 
ſchwimt / vnnd zu beiden ſeiten / inn den Schiffen Pfaͤl / vnnd mit thuch fuͤr zogen (wel⸗ 
ches / wann mans haben wolte) zu blendungen inn den Lauff bedeckt kommen kan / alle⸗ 
zeit. So muß man auch bei Tag vnnd Nacht gute Wacht im aͤuſſern Lauffgraben halten / ſo 
wol als auff den Bollwercken vnnd Wehren / auch gute Schuͤtzen dahin oꝛdnen / die vber die da⸗ 
chung in der Lauffſtreichen vnd ſtets buͤrſchten / Inn mitten des Lauffgrabens / auff dem mitlern 
ſtand oder Streichen / muß man Streichbuͤchſen / vnd kleine Stuck halten / ſo inn den boden / vnd 
neben / auch hinder die Schantz ſtreichen koͤnnen / vnd alſo dem Feind inn zufuͤhrung / der Erden / 
ſolches wehren vnnd auffhalten / man kan auch deſto ficherer die Außfaͤllzu Roß vnd Fuß thun / 
dieweil die Laͤuffſtreichen den Feind zu rings auffhalten konnen / das ſie nit bawen oder Schantzen 
koͤnnen / nach jhrem gefallen / dann man von dem Außfall auch alles hindert / die jnnern aber has 
ben auß dem Lauffgraben auch widerumb darein ein freyen ſprung / zu Roß vnd fuß / an allen en⸗ 
den / das auch inn zuruck lauffen der Feind nicht froͤlich hernach eylen darff / weil man jhn auff der 
ſeiten auff halten / vnd zuruck treiben kan / vber alles was gegen dem Feind / hie fuͤrgenommen / vnd 
daſſelbig kan foͤllig verꝛichtet werdẽ ohn ſondern ſchadẽ / ſo ligen auch allwegẽ drey Bollwerck / vñ 
vier hohe Caualier / oder Katzen / vnd zwen ſtarcke Fluͤgel / oder deckungen / dem Feind auff dem 
halß / auch in der ſeiten die jhme ſein fuͤrnemmen mit vollem gewalt ſchwechen / hindern / vnd weis 
ren koͤnnen / ohn die auſſern Laͤuff. 


Obſchon der Tuͤrck vor Goleta / Malta / Famaguſta / Siget / vnd anderswa ſolche Waͤhl 
hat auffgewoꝛffen / etwann mit 20. zo biß in die 40. tauſent Mann ſo iſt jhm auch nie weniger / 
dann ein Mann 10. 12. 16. tauſent / auch noch mehr im Lauff / vnderm Schantzen blibẽ / eh er alſo 
ein Berg hat auffbringen konnen / zu dem ſeind die Lauffgraͤben / auſſer den Streichen / auch die 
hohen Wehren Katzen / oder Caualier nicht alſo inn ordnung / noch weniger an viel enden / vnnd 
ſchier an keiner Veſtung gebawen geweſen / man hette jhn ſonſt koͤnnen (wa nicht gar) doch 
noch ein lange zeit / mit zuruck halten / vnd wird hie viel ein anders / weder zuvor an den Veſtungẽ 
geſehen / mit der Gegenwehr geſchehen / vnd noch einmahl mehr Volcks beliben fein. 


Ob man nun wolte fuͤrwenden es koͤnte der Feind wol ſolche Erden inn Schantzgraben / 
(verdeckt) herzu bringen / muͤßte eben kein ſolchen groſſen gewalt auff einmahl anwenden / Sol⸗ 
ches kan er noch vielweniger / dann inn dem Schantzgraben nicht alſo zu arbeiten iſt / vnnd daß 
Volck einander hindert / vnd wird der Baw / oder Bollwerck gantz langſam mit herzu bringung 
der Erden von ſtaͤtten gehen / zu dem wird jhm allgemach das Volck fehr geſchwecht / durch 
taͤgliche abnemmung mit 0 vñ den Außfaͤllen / welchen jhm ſtets kein rhue noch einige 
friſchtung vnd zulaſſung des Wercks geben wuͤrden. 


Ich ſchetze nun der Feind treibe / mit vbermaͤchtigem gewalt dieſe Bollwerck auff / fo 
muß ers inn die rechte hohe treiben / damit er den fordern Stand der Bollwerck beftreichen kan / 
allweil er niderer ligt / gibt man nicht viel auff ſeine Schantz / noch verhoͤhung / welche muß ge⸗ 
waltig hoch ſein / dann wann das Bollwerck vom auſſern boden 35. ſchuch hoch / die Bruſtwehr 
fünff ſchuch / iſt 40. vnnd ſenckte ſich der Stand / J. ſchuch zuruck muß er vollig / biß inn die 50. 
ſchuch hoch ſolchen Wahl / oder Schantz auffwerffen / vnnd verhoͤhen / dann der Tuͤrck hat nie 
keine (ſo man jmmer weiß) vber 20. oder zum aller hoͤchſten vier vnd zwentzig koͤnnen zuwe⸗ 
gen bringen / vnnd iſt inn ſolcher hoͤhe allwegen ſchon den Paſteyen oder Bollwerck hoͤhe auch 
‚Darüber geweſen / vnd alſo fein Werck verucht / das macht die nidere der Wehren / vnnd außwen⸗ 
dig die hohe des Lands / das man deſto ehr den Wehren hat koͤnnen zukommen. 

Solches hat er doch ſchwerlichen mit groſſer mühe koͤnnen zuwegen bringen / das man aber 
20. oder 24. ſchůch im Feld bawen ſolte / oder kan / ohn hindernuß iſt ſchwerlichen / wie gemeldt zu⸗ 
vollbringen / dann an den orten ( wie voꝛgemeldt) die Lauff / Streichen / Zwinger / vnder noch ober 
Laͤuff / auch die Außfaͤll / nie an keinem Baw alſo geſehen noch daſelbſten alſo ſeind erbawen wor⸗ 
den. Aber hie iſt es viel ein anders an dieſem Werck. 755 1 Tn 


Zu dem hat er der Tuͤrck inn ſolcher hohe die Bollwerck gleich auch ſchier vberhoͤhet / das 
macht das die Abdachungen / vnd Laͤuff alle der Linien nach faſt ſeind abzogen / vnd hinauß inn das 
Feld ein ſchuch 1000, oder 1200. lauffen / alſo daß der Feind ſeinen fuß fornen hatkoͤnnen da ein 
vnd darauff ſetzen / vnnd alſo je mehr er iſt foꝛt geruckt / e mehr Erden er bekommen hat / biß zu ſei⸗ 
nem ſtand / vnd als dann da Erden genug funden / auch ſein halbe hoͤhe vnnd Schantz albereit da 
gantz ſatt zum fuß gelegen iſt / da erſcheint der groß jrꝛthumb / das man die Mauren vnnd Staͤnd / 
alſo dem hat gleich abzogen / Alſo wann er der Linien gleich inn Horizont kommen / als inn der 
Wag / ſoviel das Bollwerck hieauſſen geweſen / iſt ober den Lauff / alſo viel hat er die Maur vnnd 
Bollwerck / koͤnnen vnder fich mit dem Schutz angreiffen vnd auch den obern Stand mit faͤllen / 
das macht / das er im auffſchantzen / wann er dem Lauff gleich kommen / hernach bald zu der Das 
ſteyen hohen kommen iſt / auch keine Caualier dahinder geweſen ſeind / noch einige entſatzung / vnd 
er die auß der Paſteyen fo bald hett abtreiben koͤnnen / als die vom Bollwerck jhne von feiner 
Schantz / wie hiemit dem Schutz Lit: A zuſehen / wecher zum tieffeſten vnden zum Zwinger 
vnd derſelbigen Mauren kommen kan. ; 


‘ 


Derhalben laß ich dieſe Linien fallen / vnnd weil man folche willfür jrſt / vnd gut halten (wie 
dann alle Veſtungen / faſt in allen Landen alſo bawen find) ſo halte ich ſie fuͤr falſch / vnd wird mit 
ſolchem Schanzen dardurch betrogen / wen mich der Feind vnden vnd oben ober hoͤhen kan / ſol⸗ 
ches hab ich zuuoran auchgemelt. Mr 


Wilt du mirfürwenden / der Feind koͤnne ſolches an meinem Baw auch thun / duften 
ich antwoꝛt / wenn er aber ſchon feinen gantzen gewalt braucht / kan er kaum etwas zuw egen bring 
doch gantz ſchwerlichen / von wegen vierer vrſachen. 


Erſtlichen (wie gemeldt) kan er ſolche Bollwerck ſchwerlichen bawen von wegen des groſ⸗ 
ſen widerſtands / von allen enden / ob ers ſchon zuwegen bringt / ſo hat er auff G. ſchuch / oder hoher 
zu bawen / eh er dem erſten boden gleich kompt / will er dann 20. oder 24. ſchuch / ſo vor gemeldt / 
erſt darauff bawen / iſt es 30. ſchuch / alſo iſt er erſt ſo hoch wie gemeldt / dieweil aber das Bollwerck 
oder Paſtey inn der Veſten / von Erden auff 16. oder 18. ſchuch noch hoͤher iſt / dann daß Maur⸗ 
werck / auch fein auſſer Schantz vnd Bollwerck / wie dann zuuoran offt gemeldt / will erauch alſo 
hoch bawen / ſo kem er ſchier auff so. ſchuch hoch / ſolches kan er nimmermehr zuwegen bringen / 
dann der grund luck iſt / vnd fo bald als er auff 20. ſchuch hoch kompt (an Waͤhlen / oder Schuͤt⸗ 
tungen / laßt er ſich nicht mehr auffhalten noch heben / ſonder der laſt hebt an vnderſich / vnd neben 
auß zutrucken / vnd ſich zuſetzen / will man dann darauff ſtreng ſchieſſen / thut es noch mehr / komt 

dann ein Regen darein / ſo iſt es noch erger / dann ſolches alles muß gantz Veſt / vnd ſatt ſein / vnnd 
laßt ſich keine folche hoͤhe nit auffuͤhren / es ſeie dann ein guter vbermaͤſſiger / vnd breiter / fuß da / 
auch gute Erden ſatt geſtoſſen / eingelegt von Holtz / vnd wol verſeht / noch darff es dannoch glück 
das es ein beſtand / biß es ſich recht geſetzt hat / vnnd ſich ſelbs auffeinander anhept zuheben zuſetzen 
vnd zuverwachſen / ſolches muß darnach ein Jar oder zwey haben / eh man darauff ſchießt / wie ſol⸗ 
ches die wuͤlwiſſen / ſo darmit vmbgehen / vnd nur zu vil erfahren iſt. 


Zum andern / ob der Feind fchon ernſtlich meint ſolche wol inn die hoͤhe zubringen / vnd keme 
dem Stand der jnnern Paſteyen in gleiche hoͤhe / alſo das er ein freyen ſchutz gegen vber hette ( wie⸗ 
wol jhm in ſolchem auffbawen alle Wehren auff dem Halß ligen / wie zu voran nach der lenge ge⸗ 
melde) doch will ichs paſſieren laſſen / als wann ers gantz leicht koͤnte ohne widerſtand zuwegen 
bringen / darmit alles hernach deſto beſſer kan verſtanden werden / vnd zerſchoͤſſe vnd zertrimmert 
die Bruſtwehr vnnd wahl fornẽ her / oder neme es gar hinweg / ſo iſt abermahl der voꝛtheil da / die⸗ 
weil ſich der Stand auff J. oder G. ſehuch hinderſich zuruck inn den loo. ſchuhen vnnd noch mehr 
ſenckte / dz man widerumb bedeckt / inn die oo. ſchuhen breit / da kan man allwegen bei Nacht vnd 
Tag / die Erden im Zwinger / auch oben auff widerumb ſetzen / verſchantzen / vnd außbawen / oder 
ſich einſencken / vnnd newe Bruſtwedren machen / zu dem kan er die Bruſt wehr / noch das Boll⸗ 
werck fo auff 400. ſchuch (nur im geſicht) lang iſt / nicht alles hinweg heben / wann er ſchon loo. 
Carthaunen im Reyhen ſtehn hette / ſonder wird nur muͤſſen ein Lucken oͤffnen zum Sturm / weil 
aber die Kugeln ſtehts in der Erden ſteckẽ bleiben / wird er deſto weniger außrichten / vnnd ſich viel 
eh an einem ſatten guten Wahl mud ſchieſſen / dann er ſolchen wird koͤnnen zu grund richten. 


4. 4 
Zum dritten / will man das ſich das Bollwerck / oder ſein Schantz vom gefchüg hicauſ⸗ 
ſen ſelbs nicht eindruckt / oder von ſchieſſen nicht abfaͤllt / bevoꝛab weil es alſo hoch wird / muß der 
Feind zu ſolchem ein breiten Fuß / darzu Schuͤtten / vnnd bawen / ob er ſchon ſolches mit Holtz / 
Baͤumen / Reyſſer / vnnd anders bawet / kan er doch kein ſolchen fleiß brauchen / dieweil er eylen 
muß / als wann man ſolches mit weil vnd rhue bawen ſolte / vnd muß alſo die Erden fchütten wie 
ſie an jhr ſelber laufft / alſo weil ſolches ein Legen anlauff gibt / vnd alſo hoch / kompt oben der ſtand / 
vnd daß Leger zum geſchuͤtz / weit hinderſich zuruck / darnach erſt die Bruſtwehr vnd hinderſtand 
der jnnern hoͤhe halben / alſo kan er der Feind die Veſten weniger ſchaͤdigen / noch vnderſich kom⸗ 
men / dieweil er ſelbs widerumb muß zu ruck bawen / dann dieweil der Lauff ſein rechte hoͤhe 
vor dieſer Paſteyen / vnd der Zwinger ſein nidere hat vor dem Bollwerck / vnnd bedeckt iſt / kan er 
ſolchen deſto weniger ereichen / vnder ſich kommen vnd faͤllen / vnd ſolchen Zwinger hinweg nem⸗ 
Men. 


Zum vierdten / wann der Feind ſolte oder koͤndte (ſo doch nicht wol moͤglichen) ein ſolches 
Werck / oder Berg / auffuͤhren / vnd bawen / wie angezeigt / ſo ligen allwegen gegen einem ſolchen 
Berg / oder Wahl / noch drey hohe Caualier / oder Ritter auff den 3. Paſteyen / vnnd darzwiſchen 
den Bollwercken auff dem Wahl / noch zwen inn mitten inn / das ſeind y. Ritter oder Caualier / 
welche ich noch alle zum beſten hab / vnd mir der Feind ſolche nicht nemmen kan / dann ſolche vber 
alle gebaͤw / auch vbers Feinds Berg vnd Wahl außgehen / vnnd herꝛſchen vom Fuß hinauff / die 
oberhand ſtehts auff des Feinds Haupt hat / wie hie vngefaͤhrlich / inn dieſem durchſchnit zuſehen 
iſt / vnd zuvoran im vorigen 9. Kupfferblat. Num. 22. an zeigt iſt worden / da alles vom fuß 
vnden des Lauffs inn Graben an / biß vber das gantze Feld vnd gebew / man ſeubern vnnd hinweg 
nemmen / auch ſich vn alle feine Nachbauren beſchuͤtzen vnd verthaͤdigen kan / mit groſſem vollem 
gewalt vnd beiſtand. 


Doch wird der Ritter / oder Caualier noch weiters muͤſſen gebraucht werden zu noͤhtigen 
wercken / als wenn der Feind voꝛ ſeinem Bollwerck noch ein Schantz wolte bawen / nur das er 
moͤchte vber die Fuͤterung reichen / damit er die nider Streichen des Bollwercks / oder Paſteyen 
ſo im Graben hinder dem Fluͤgel ligt / koͤnte zwerch durchs einfach oder dopel Creutz beſchieſſen 
vnd faͤllen / vnd zu nicht mache / auff dz er deſto ſicherer im Graben bawen mochte / vnd ſein werck 
verꝛichten / ſolche Schantz muß er etwas eng einziehen / dieweil er auff die abdachung rucken will / 
vnd gut ſoꝛg haben ob er ſchon nur ein Lauff fuͤr die Schützen machẽ wolte) auch muß age an 

: ie 

die vndern Streichẽ / der Paſteyen wolte fellen / mit der hoͤhe ſo hoch auffahrẽ / damit er ſtracks inn 
der Linien gegen vber hinein ſehen koͤndt / ſolchs muß aber auff der andern ſeiten gegen vber gleich⸗ 
maͤſſig auch geſchehen / damit er ſolche beide fellet / ſo er die ander ſeit des Bollwercks oder Par 
ſtey auch wolte angreifen / ſonſt were jhm ſolche keinnuͤtz / derhalben muß die Paſtey zu beiden ſei⸗ 
ten der geſicht angriffen / vnd ſolches alles durchs dappel Creutz beſchoſſen werden / ſonſt iſt es alles 
vmb ſonſt / dieſes iſt der rechte vnnd beſte weg / ſonſt iſt alles vergebens / vnnd alle andere weg viel zu 
muͤhſam vnd ſchwerlich ins werck zu ſetzen. 


Darauff gib ich zu antwoꝛt / das ſolchs der rechte weg iſt / wann etwas ſolte erhalten werden / 
das aber dem Feind ſolche Schantz zuerhoͤhen / ſolle zugelaſſen werden / iſt vnmoͤglichen / dann die 
Lauffſtreichen / inn mitten / auch die Außlaͤuff vnnd faͤll kon nen ſolches alles mit ringer arbeit zu 
ruck halten / vnd wehren / dann ſich da niemands darff [chen laſſen / dañ ſein gantzer baw / Schantz 
vnd laußwendig vornen / hinden / neben / vnnd auff allen feiten kan beſtrichen werden / auch 
vnden vnd oben / deßgleichen kan man von allen Bollwercken / vnnd Caualieren / ledig ohne alle 
hindernuß / zu jhm ſtreichen vnd ſchieſſen / auch von vnden auß den Laͤuffen / ober die dachung / zu 
dem koͤnnen jhnen die jhrigen anders nicht / dann mit Handrhoren / von oben herab zu hilff kom⸗ 
men / dieſelbigen aber kan man von den Paſteyen / vnd Caualieren widerumb zuruck treiben / vnd 
der jhrigen hilff berauben. 


Ob nun moͤchte fuoͤrgewendt werden / man koͤndte ſolches fellen der vndern Streichen auff 
ein andern weg wolfuͤrnem̃en / vñ alſo wann man zwey Bollwerck außwendig / zu beiden ſeiten / der 
Abdachung / (wie voꝛgemeldt auffwerff ) woll zuwegen bringen / Ob ſchon ſolches vor dem 
Wahl nicht koͤndte zuwegen bracht werden) koͤnt man bei Nacht ein eng geſenckte Schantz / 
für das Bollwerck / der aͤuſſern Schautz von auſſen herumbauffwerffen / damit die Schuͤtzen ſi⸗ 
cher legen / das ſich niemands von den Paſteyen / vnnd hohen Wehren doͤrffte ſehen laſſen / vnnd 
hiemit alſo denen inn der Veſtung / die Gegenwehr von den Handrhoren / auch das außſehenge⸗ 
nommen werden. f 118 


Darauff gib ich autwoꝛt / wann der Feind ſolche Bollwerck wolte auffwerffen / muß er 
wie vorgemeldt) alles vberſtehn / wolte er dann inn der nehe (bei Nacht) ſolches mit einer einge⸗ 
ſenckten Schantz fuͤrnemmen / kan man jhm inn der nehe nicht allein mit außfaͤllen / vnd vber die 
dachung / onder auch võ den naͤchſtẽ Wehren nach der ſeitẽ weren / vñ durchauß beſtreichẽ / Ob er 
ſchõ bei nacht ſolches fuͤrneme / weil es alſo nahe am lauff iſt / kan bei nacht auch außgefallẽ werdẽ / 
dañ man muß im Lauffgrabẽ ſtets bei Tag vnd Nacht ſtarck wachen / Alſo wann man ſpuͤret dz fie 
inn der arbeit ſeind / wann der Monſcheint / vber den Lauff auß / bald bei ſhn ſein / iſt es ſehr finſter / 
kan man ein Liecht C. oder s. alſo zurichten / man muß wie ein Stoß kaͤrchle / mit einem Raͤdle / 
ein Schirm zurichten / C. ſchuch hoch / vnd 5. breit / von Blech / vnd Filtz rerzwere vu 11 

dardurch mit keiner Mußkehten kan geſchoſſen werden / oben fornen her ein groſſe Baͤchpfannen 
die mit Baͤchringen verſehen iſt / vnd nicht ehr anzuͤnden / biß man im anlauff iſt / ſo hinauß fallen 
wollen / die muͤſſen ſich allwegẽ neben hindenher deß liecht ſich der die Baͤchpfañen halten / do hat 
es ſcharten / daß er durch ſehen mag / wo er hinfert / aber hinder / vnd neben dem ſchirm / do es ſchat⸗ 
ten hat / ſollen fich die darzu verordnet find halten / alſo ſehen dieſe was forhin iſt / aber die auſſen / 
ſehen die im außfall nicht / alſo wann man ſie ſchon im außfall ſpuͤrt / kan noch niemandts geſchoſ⸗ 
ſen werden / weil man niemands ſicht dann nur das licht / welchs man im außfall / außwendig ſoll 
angezuͤndt werden / Ob ſchon nach dem Liecht moͤchte geſchoſſen werden iſt der verſchirmbt / vnd 
im erſten antreffen muß mann nuhr mit kurtzen wehren inn der ſchantz handlen / mann ſoll nicht 
ſchieſſen / damit im Laͤger nit gaͤhlingen / ein Lermen werdt / vnd dieweil die arbeiter in der ſchantzer 
wuͤrgen / wann mann aber in den wachten auffwehre ( vnnd dieweil die Arbeiter erwürge wehren) 
Vnd es zum Scharmuͤtzel keme / vnd der Feind anhiebe von der hand zuſchieſſen / mog die im auß⸗ 
fall deßgleichen thun / ob man aber weiters in die ſchantz (do daß grob Geſchuͤtz ſtet) fallen ſolte / 
muß ſolchs zu vor mit guttem raht beſchehe / wo aber nicht / vnnd ſie jhr werck verricht haben 
widerumb zu ruck lauffen ſollen / die mit den Bechpfannen ſollen die Pfann vmbkehren / dz Fewr 
auff die Erden werffen / vnd vom Glaſt ſich dieweil widerumb inn lauff graben machen / da ſie 
dann entſatzung haben ſollen / man kann auch nuhr Pfannen mit ſchirm machen / die man inn die 
Erden ſtecken kan / doch allwegen daß Fewer gegen dem feindt verkehrt / wie ſolche deren etliche hie 
verzeichnet ſind / auch auff vil vnd andere weg. 


Ob nun der Feindt (will ich ſchetzen) dieſe ſchantz für ſchützen auch nach ſeinem willen baw⸗ 
te / vnd inn hette / Muß er ſich auff den ſeiten / vnd fornen her ſehr ſtarck verbawen / dann man von 
der Lauffſtreichen / vom graben / vnd von allen wehren ſtets (auff allen ſeiten auch von den Caua⸗ 
lieren) auff jhm ligt / daß er fich nit darff Blicken laſſen man hebt jhn hinweg / zu dem darff er ſich 
nicht bloß geben / ſo ſtarck hatt er nicht gebawen / welches doch ſein hoͤchſter bauw im gantzen feldt 
iſt / mann iſt 10. mal ſtercker im baw gegen jm / darzu mit allen Kriegs vortheilen / fo man haben 
mag / von allen ſeiten / alſo ligt man geſpannnen gegen einander / der Baw mit ſeinem / der Feindt 
auch mit feinem voriheile ſo gut als er haben kan / beſſer kan kein Feindt ſchantzen / noch den vor⸗ 
theil innemmen / dann wie gemelt iſt. 


Vnd wiewol mein fuͤrnemen gantz nicht iſt anzuzeigen / wie ein Feind ein ſolchen Baw an⸗ 
greiffen ſoll / muß ich doch ſolches thun auff daß der baw beſſer koͤn verſtanden werden / vnd mann 
nicht fragen darff / warumb dieſes oder jenes alſo geordnet iſt / ſonder wirt ( wiewol ichs zuuoran er 
klaͤrt) allein hiemit noch alles verſtaͤndtlicher angezeigt / vnd mit ſattem grund N 

Nach dem die Bollwerck / oder Paſteyen / im Angulo juſt ligen / welches nit allein die kraͤf⸗ 
tigſten auch die ſtaͤrckſten find / ſonder die Paſteyen kehren auch jre geſicht beſſer gegẽeinander / dz 
eine die ander anſicht / vñ der zu huͤlff kommen kan / welches jn ſtumpffen noch ſpitzen wehren mim⸗ 
mer mehr nicht geſchehen mag / nicht allein an dieſen Paſteyen / onder die Graͤben lauff / Abdach 
ung / vnd alles wirdt beſſer geordnet / alſo daß der feindt auch kein recht Laͤger / noch ſchantz / dahin 
ſchlagen kan / ſonder weil der Außlauff / vnd ſpitzen im Feldt ſich weit erſtrecken / zertrent es dem 
Feindt ſein ſchantz / vnd laͤger / muß ſich zu Ruck legen / vnd dannoch woll ver bawen / vnnd ver⸗ 
ſchantzen / ſonſt kan jhme nach der ſeiten auch von den wehren vn Caualieren vber alle hoͤhe / ſchan⸗ 
tzen / vnd anders ins Laͤger geſchoſſen / vnd geſtrichen werden. 


Solche hoͤhe der Caualier / vnd hinderhaltung / macht daß der Feindt ſich ohne ſchaden nit 
darff entbloſen / / noch herfuͤr thun / muß auch den gantzen lauff beſorgen / wann er dann alſo ligt / 
vnd nichs kan außrichten / muß ehe ein anders für ſichnemen / dann er muß ſich einlaſſen / vnd do 
vnder die abdachung / deß lauffgrabens / oder ſich in die tieffe einſencken / vnnd einen ſtollen inn 
boden treiben / biß in lauffgraben / damit er feinen baw vber den Waſſergraben zum Bollwerck 
treiben / vnnd da aber mahl ſein Werck verrichten koͤndt / derhalben will ich melden was nutz der 
cauffgraben auff jm trage / 


Das XXIII. Capitul. 


Von Sauffgräben deren nutzbarkeit / wie ein Feindt 


darein kommen / auch jhme / mit der gegenwehr 
begegnet werder moͤge. 


Je ich den Baw vomdCentro / von jnen herauß biß inne 
2 Feldt / gefuͤrt habe / alſo muß ich hingegen / die gegenwehr auß dem Feldt 
widerumb auch hierin fuͤhren / damit mans recht verſtehen koͤnne / was 
& gebawen vnd wo zu jedes nutz iſt. Vnnd habe folchs von ſehantzen zu vor 
lan 5 melden / damit der einbruch deſto beſſer verſtanden 
werde. 
Wann der feindt durch die abdachung ſich innſencken inn ſtollen 
N treib zum durchbrechen / vnnd biß in lauffgraben kommen ſolte / ſolches 
were jhme gar vnmuͤgl' chen inn einem ſolchen Baw / vnnd lauff / auff dieſe art / wiewol vor Fa⸗ 
maguſta inn Cypern der Tuͤrck ſolchen lauff mit gewalt in zo tagen ſoll erobrigt haben / doch ſa⸗ 
gen andere erſt in 18. tagen / inn erobrung deß einigen Lauffgrabens ſindt im ober 15 ooo. Mann 
blieben / Alſo groſſe muͤhe hatt es genommen vnd iſt noch den vierden theil nit alſo geordnet noch 
gebawen geweſen wie dieſer / do hatt er ſich erſtmal ingeſenckt / vnnd durch die Futtermawer bro⸗ 
chen / vnd alſo mit zufuͤhrung der Erden Holtz / vnd Wollſecken zu beeden ſeiten ſich im Graben 
onhuben zuuerdecken / Alſo dick / vnd ſtarck / daß mann von den ſtreichen jhn nicht hett kuͤnnen zu 
kommen / dieweil es aber keinen außfall gehapt / auch die ſtreichen gantz eng / die Fluͤgel ſchmal ges 
tocſen / hatt man keine rechte gegenwehr thun koͤnnen / ſonder der Feindt hat ſolches alles in graben 
gefellt: Vund die gegenwehr genommen / dann die ſtreichen alſo beſchaffen / daß man Carthonen 
vnd groſſe haupſtůck zum brechen vnd fellen nicht hatt kuͤnnen darinn brauchen / allen Streich⸗ 
buͤchſen von io oder 12.pfunt Eyſen / vnd mehrtheil zum Hagelgeſchoß / welches in ſolchem thun 
95 8 one nur auff den blofen Mann gehoͤrn / aber zu folchem müffen die grobſten ftück 
as beſte thun. N 


Vor Mallta iſt ſhme deßgleichen widerfahren / alſo daß der Feindt offt in lauff kommen / 
auch biß in Graben / iſt aber allwegen mit groſſem ſchaden darauß widerumb vertrieben worden: 
auch nit den drittentheil ſo gut angeordnet geweſen. 

Vor Doletta inn Affrica / hatt er der Veſten hart zugeſetzt / aber pber den W nie 
N ommen 


— 

kommen koͤnnen / Dieweyl aber die newe veſten / bey Thunis ( ſo erſt new bawen worden) denen 
jhn Goletta ſtets huͤlff / rettung / vnd Prouiand zuſchickten / hatt er nur vor Golot ta die ſchantz zu 
verwahren / )ettlich Volck da gelaſſen / vnd fuͤrs newe Caſtell / ſo mit b. Bollwercken gebawẽ / aber 
der euſſer lauffgraben noch nit gar fertig geweſen / hat er ſolchen baldt erobert / dardurch er die ve⸗ 
ſten auch baldt( im Auguſto) in feinen gewaldt gebracht hatt. Iſt von dannen ſtracks widerumb 
für Goletta zogen mit groſſer macht / dieweil aber dieſelbige beſſer bawen / vnd der Feindt kein 
Berg oder Bollwerck hatt kuͤnnen auffwerffen / von wegen deß Sandts / hatt er doch ſo viel mug 
lichen von dẽ huͤglen vnd hoͤhen auſſen gantz gewaltig hinein geſchoſſen / vnd jnẽ die fordern ſtaͤndt 
gefaͤllt / vnd eingeriſſen / alſo daß ſie haben muͤſſen zu ruck weichen / vndſich einſchantzen / der Feind 
aber nach dem er ſich nit hatt koͤnnen innſencken / vnd einen ſtollen treiben / dann es eytel Sandt 
was / hatt muͤſſen auff dem Obern boden bleiben / Alſo das jhm ſchwerlichen geweſen / den Lauff⸗ 

graben / zuerobern / hatt alſo viel ooo. Saͤck gemacht / vnd Gebicht mit Sandt außgefuͤllt / dar⸗ 
zwiſchen mit Wollſaͤcken / Holtz vnd anderm alſo fort gebawen / vnd zum lauff zukommen / vnnd 
den alſo( doch mit groſſem Blut vergieſſen erobert) denen inn der voͤſtung / war nichts mehr ange 
legen dann daß fie Feine höhe oder Caualier hetten / damit fie den Feindt hetten koͤnnen zu ruck 
auffhalten / ſo wuͤrden auch die ſtreichen baldt verbawen / vnd kuͤnde niemandts in Graben kom⸗ 
men / alſo hatt der Feindt den Graben mit einſchuͤttung alſo hoch außgefuͤlt / weil alles zu nider 
was / daß ſie ebens fuß hetten koͤnnen darüber den ſturm anlauffen / alfo wurden fie getrungen ſich 
im September auff mittel zuergeben. Darauß iſt abzunehmen / wie hoch es an einem rechten 
Lauffgraben gelegen / vnd mit was groſſem nachtheil ein Feindt ſolchen zuerobern koſt: Deßglei⸗ 
chen der nutz von den hohen wehren / ſolchem ſtaͤtz entſetzen koͤnnen. | 


Wann nun der Feind ein ſtollen in boden trib / damit er mochte inn graben kommen hab 
ich zuuoran gemeldt / daß ich die fuͤtterung vnnd Lauffgraben innwendig alles wol mit grobem 
Steinſandt / greiß / wacken / Wurtzeln / vnd andern inwendig erſchuͤtten / vnd auffbawen / damit da 
er der Feindt darein kaͤme / im alles hinderlichen wehre / vnd alles innfiele / vnnd kein Fuß noch ha; 
bung hette / muß er ſolche hoͤle mit vnmaͤſſiger Arbeit vnd muͤhe innwendig erbawen / vnd ſolches 
wie ein ſtollen im Bollwerck mit Holtz vnderſtellen / vnd auffbawen / biß in vndern lauff im gra⸗ 
ben: Auff das waſſer z u. i 

Hergegen werden die inn der veſtung / vnd jm vndern vnd obern lauff / jr ſachen auch war⸗ 
nemen / vnd von den hohen wehren ſehen / wo der Feindt fein außfahrt / oder ſchuͤttung der Erden 
hinauß thut / damit mann eigentlichen das ort kan außſpuͤren / wo er ſeinen ſtollen treibt / hergegen 
alle mittel fuͤrnehmen / damit man in dem durchbruch inn graben deſto leichter wehren / vnnd hin⸗ 
dern kan / vnd muß ſolches fleiſſig durchauffmerckung der Erden / (wiewol nichts beſſers iſt dann 
auff dem obern lauff / ein Handt auff den boden gelegt / vnd mit dem Ohr hart darauff gelegen / ſo 
hoͤrt mann beſcheidenlichen wo der Feindt / Graͤbt vnd hinauß will / doch muß mann achtung ha⸗ 
ben / dann er muß oder wirdt gewiß inn mitten deß lauffs / gegen der einen ſeiten / deß Bollwercks 
zufaren / vnd die mitten vollig ober den graben fein Schantz treiben woͤllen / damit er von dannen 
biß für den Spitz der Paſtey auff derſelbigen feiten gantz ſicher vnnd dohin kommen kan / vnnd 
alſo ein gewaltige hoͤhe / vber den graben treyben / damit er vermeint vor allen ſtreichen / hoch vnnd 
nider ſicher zu ſein / vnnd er mit vndergraben / Sprengen / Stuͤrmen auffſteigen / moͤg ſicher be⸗ 
deckt werden: Vnd ſolches mit groſſer Macht einnehmen. 


Solches deß Feindts einbrechen vnd ſchantzen / Iſt recht / er kan auch kein ander mittel fuͤr⸗ 
nemen / noch zuwegen bringen / dann ſolte er ſolches mit gewalt fuͤrnemen / vnnd den lauffgraben 
mit einem ſturm wollen anlauffen vnd erobern / ſo begibt er ſich in die groͤſte gefahr / als er jmmer 
moͤchte thun / dann er muß ſich allenthalben gantz bloß geben / vnd ligen jm in mitten die Laufſtrei⸗ 
chen / vnd Graͤben alle in der ſeiten / die Fluͤgel vnnd Bollwerck / ſampt dem Caualier ligen jhme 
auff dem Halß / vnd Kopff / zu dem entploͤſt er ſich im vollen lauff / vnd kan von allen wehren / vnd 
Bollwercken zu jhme on hindernuß ſtreichen / wie auch von allen Waͤhlen vnnd dem Caua⸗ 
lier / geſtrichen werden / ſo kan der außfall ſolches auch hindern / zu letſt ob n mit 

dem Sturm erobern vnd innhaben / kan er darinn kein ſtund beharren / dann er ſich nicht verbau⸗ 
wen kan / ſonder in all ſeim fuͤnehmen gehindert wirt / vnd koͤnnen von auſſen weder mit ſchieſen / 
noch mit der fauſt ſolches hindern / dann man jhm lauff bedeckt iſt / dieweil aber der Feindt ſolches 
nicht wirdt fuͤrnehmen / dann er vnweißlichen thaͤte / ſintemal im ein groß Volck do zu grundt ge⸗ 
hen wird / vnd doch nichts erhalten / auch die veſtung kein nachtheil hette / hab ich doch ſolches wol⸗ 
fen melden damit wann ſolche frag / fuͤr fiele / ſolches koͤnte mit gegenbericht abgewendt werden / 
dann es der Feind nimmermehr wirdt furnehmen / ſonder wirdt bey dem vorigen / mit dem durch 
brechen eines ſtollen im Graben treiben: Vnd den obern lauff muͤſſen bleiben laſſen dan er nit alſo 
zngewinnen noch zuerhalten iſt. 


Wann nun der Feindt ſolches für hatt / vnd die Erden / auß dem ſtollen hinauß fuͤhrt / vnd 
vnterbawen hatt / vnd im vndern lauff innbricht / da muß man tag vnd nacht ſtets gut ſorg haben / 
wann er durchbrechen will / ſo baldt man ſolches ſpuͤrt / vnd ein Luͤck geöffnet iſt / nur ein wenig das 
er nur tag hatt / wirdt er anheben widerumb gute Erden / inn dem gang oder ſtollen zufuͤhren / Alſo 
wann er gar auffbricht / von ſtundtan mit guter Erden fuͤr ſich hmauß / vnd neben zu ſich bedecken 
Ka 5 Bee Erden iftihme kein nutz / ſonder muß die Erden fo gut zum ſchantzen iſt wider 
mit ſich bringen. f 


Dieweil ich aber (wie vorgemeldt) die fůͤtterungen / ſo von Steinwerck gebawen / ſind / nicht 
für gut halte / ſonder das ſolche fuͤtterungen nur von guter Erden / fornen zu auffgeſetzt / vnd mit 
Dornſtrauchen / vnd mit andern Haͤcken beſaͤhet / beſetzt / vnd vberzogen wuͤrden / welches mir lie⸗ 
ber dann Mawren wehren / ſo kan man an den orten da mann puͤrt der Feindt einbrechen wuͤrdt 
vom obern lauff hinab ein ſchacht ſencken / daß mann ihm auffs haupt ke mpt / dieweil aber ſolches 
mißlichen iſt / vnd baldt verfeldt werden kan / dann man bey zo. oder 40. ſchuhen nicht eigentlichen 
den innbruch fpüren kan / damit mann bey tag / vnd nacht ſolches eigentlichen / ſpuͤren / hoͤren vnnd 
ſehen koͤn / muß man an die Streuch vnd Haͤg / Dornn / vnd anders ſo am lauff wachſt / ſchaͤllen 
knuͤpffen / ſo weit / breit / vnd hoch als man vermeint noth zuſein / alſo wann der Feindt will durch⸗ 
brechen vnd an die Wurtzeln kompt / bewegen ſich die ſtreuch / vnnd klingeln / do muß man von 
ſtund an / an daſſelbig ort ein groſſe Streichbuͤchſen / oder halbe Carthaunen zwerch fielen das 
Mundriloch in die fuͤtterungen / vnd ſo baldter durchbricht ſtracks mit dem Stuck fort geruckt / 
vnd das Mundtloch in den gang wol hienem gehalten / Fewr geben / do werden die im gang / baldt 
fertig fein, den gang kan man widerumb innwendig zuſchlagen / vnd zudammen / mann kan auch 
ſolchen gang mit einem vergifften Rauch zurichten / daß alle die darin baldt ſterben muͤſſen vnnd 
widerumb mit ſteinen vnd andern zu füllen oben ein ſtollen laſſen / wan er widerum̃ koͤm̃en wolte 
das man ſiaͤts bald bei im wehre / alſo jme oben vnd vnden wehren / ſolches muß nicht allein an eim 
ort / ſonder an allen enden verſtanden werden / wie auch alles hernach deßgleichen / dann ich nit an 
jedem ort ſolches innſonderheit erklaͤren kan. a 


Ich ſchetze es breche der Feindt ohne hindernuß durch / vnd geſchehe im abermalen kein ges 
genwehr ( ſolchs melde ich damit man alles verſtaͤn kan vnd hube im lauff anzuſchantzen / gegendẽ 
graben zu / do muͤſſen die laͤuff( ſo drucken ligen) gebraucht werden / Alſo daß man jhme alles koͤn 
einreiſſen nehmen vnd hinweg fuͤhren / vnd alles was er inn Graben bringt / vnd bawt / auch vom 
5 — lauff herab auffs haupt / ſchieſen / vnd werfen / vnd zu beiden Enden in in fallen / vnd zu ruck 

em. 5 


Ob man ſchon fůͤrwendt es kůͤndte der Feind aller euſſreſt am ſpitz deß vndern lauffgrabens 
vnden am eck durchbrechen / vnd alſo den vndern lauff beſtreichen / daß man nit darff one ſchaden 
zujm kommen / vnd alſo die inn der veſtung auffhalten. 


Darauff iſt zuantworten / es neme der Feindt den euſſerſten winckel oder den zweiten drit⸗ 
ten / oder vierdten ein / ſo kan mann jn zu ruck halten / wie vorgemeldtiſt / Zu dem kan er nicht wei⸗ 
ter ſtreichen / dann ſo lang ich den lauff von eck zu eck zeichnet habe / vñ kan beyſjedem aufflauff / das 
Volckauß der voͤſten ſich bedeckt verwahren / ſo baldt der Feindt innbricht / nn W ihme 

ſein / vnnd kan nit alſo durch außſtreichen / zu dem er je weiter er vom eck inbricht zur mitten zu / je 
weiter der graben wird / wann er dann wolte am ſpitz gegen den Bollwerck ober inbrechen (wie gez 
meld) ſo kan von beiden ſeiten / von den ſtreichen außfaͤllen auch euſſen ſtreichen jhme alles gez 
wehrt auch mit der fauſt zukommen werden / dañ die abſetz deß lauffs deckt alles vor dem feind zu / 
aber widerumb iſt alles offen / daß muß man fleiſſig mercken / zu dem was er wider den ſpitz ein⸗ 
nimpt / iſt viel mehr wider jhn / dann mit jm daran. * 


f Ich gib abermahlen zu / der Feindt brech / vnd ſchantz alſo in Graben / vnd kuͤnte jm mit 
der fauſt nicht zukommen werden / wiewol ſolches vnmuͤglichen / doch muß ich alles erzehlen /) ſo 
hatt es inn mitten do die Schiffbruck hmuͤber gaͤth / zu beiden ſeiten ein Niderer ſtreichen / die mit 
ſtreichbuͤchſen auch mit groben Stücken in alle ſtaͤnd abſetz vnd laͤuff vndenſtreichen kan / nicht al⸗ 
lein dieſe / onder auch von der Paſteyen / vnd Caualier vndere vnd obere lauff koͤnnen durehauß / 
nach allem vortheil (auß rechter ordnung) beſtrichen / ſo kan gegen vber von dem naͤchſten 
Bollwerck / vnd Caualier oben herab auch dohin gereicht / vnd geſchoſſen werden / es kan auch die 
Principal ſtreichen / hinder den fluͤgeln der Bollwerck dahin reichen / in alle abſetz / winckel vnnd 
deckungen vnd allenthalben darzu kommen / wie mit Lit: D. der ſchutz zuſehen iſt. 


Hergegen auch ligt die Zwinger Mawr / vnd lauff innwendig der holen Mauren / oder 
lauff(ſo man die Stein in den ſcharten außſtoſt) vnd in allen laͤuff vnden vñ oben Buͤrtſchen kan) 
noch zum vberfluß dem Feindt auff dem Halß / vnd kan jhre gegenwehr one hindernuß thun. 


Hergegen kan der Feindt in ſolchen laͤuffen kein daͤckung finden er greiffs an wo er wil / luckt er 
wol zum ſpitz / kompt er zwiſchen zwoe vollige ſtreichen oben vñ vnden / ruͤckt er dann beſſer fuͤr das 
Geſicht deß Bollwercks / hat er wol die ein ſeyten / dieſelbige aber alſo / das man mehr dann mit 
100 Stucken zu jm / Streichen / Schieſſen vnd auff in kommen kan. 


Vnd wiewol ich noch vber too. Stuck vnd gegenwehren von oben vnd vnden / der euſſern 
lauffſtreichen / abdachungen in vnd außlaͤuff / gegenwehr verdeckungẽ / Inbruch / auch alles was 
vnd wie der Feindt ſemen vortheil ſucht vnnd fuͤrnimpt / alles ohn allen ſchaden / vnnd mit deß 
feinds groſſem nachtheil gehindert werden kaͤ / vielfaͤltig wüßte zuerklaͤren / kan doch ein jder Kriegs 
vnd Bap verſtaͤndiger / auß dieſer kurtzen anzeigung genugſam verſtehen / wie ein ſolcher lauff 
ein gewaltig werck iſt / vnd den Feindt mit gewalt auff halt / vnnd verhindert / vnnd mit was groſ⸗ 
ſem vortheil / die inn der veſtung ſich deſſen mit groſſem nutz / haben zugebrauchen / vnd wann die 
laͤuff / fuͤtterung / abdachung / auch alles anders alſo geordnet / wuͤrde der Tuͤrck / vnd andere maͤch⸗ 
tige Feindt den Kopff beſſer anſtoſſen / vnd mehr zuthun haben ein ſolchen lauff zu erobern / dan et⸗ 
wan ein gewaltige veſtung. 


Dieweil ich dieſe laͤuff / fuͤtterungen / abdachungen auß vnd innwendig auß der aller juſten 
Regel / mit groſſem nutz ( nicht allein gegen dem Feindt) beſtreichen kan / vñ alles was die veſtung / 
verthaͤdigt / vnd beſchirmt vnd alles bedeckt / auch was die ſtreichen betrifft / da ein ſchutz mehr nutz⸗ 
ſchafft vndthut / inn dieſer ordnung / dañ ſunſt 10. one ordnung / dorauß iſt gut zuſehen / vnd abzu⸗ 
nehmen / wie vnd auß was Regell / die ſtumpffen auch ſpitzen wehren / vnd dieſelbigen außlauff / ab⸗ 
dachung / vnd anders beſtriechen werden / da ſie nur den obern lauff machen / aber kein vndern auch 
nur die abdachung fuͤr ſich hinauß auff ein ſchuch ooo. vnd dem Feindt Erden genug zubringen 
daß er auffbawen kan / ahn alle ordnungen / wie ſolches / ihre Viſierungen / Rathſchlaͤg / auß⸗ 

weiſen vnd in dieſem Kupfferblatt auff den wehren E. vnd G. die Linien mit J. vnd J. zeich⸗ 
net / auch die ſtreichſchutz. A. B. C. zu ſehen ſind do dan oben / wie auch hie 
vnden auch außwendig alles dardurch verderbt 
wirdt. 

Wann der Feindt vber den Graben ſchantz / wie er gehin⸗ 
dert vnnd Nö au ſolches gewehret 
* 1 moͤg werden. 


Vb bnhabich den Feindt von auſſen herzu 
r 850 si an den graben / mit groſſer muͤhe / vnd arbeit brocht / will er hinein / 30 
EN dis veſtung / muß er vber den Waſſergraben / von dannen hinauff auffs 
8 N 1 ALL Bollwerck / ehe erſolches fuͤrnimmt / wirdt er zuuoran von ſeiner ſchan⸗ 
EN 7 1 FIRE] sen/boch wider /biehohen wehren beſchieſſen zerreiſen vnd fellen / deß 
ee, n gleichen durchs doppel Creutz / die ſtreichen vnd anders was ihm hinder⸗ 
(a): ichen iſt beſchieſen / brechen / vnd niderlegen müffen / damit er wann er 
ER fich einſenckt / vñ durchbricht / ſchantzt / vnnd verdeckt / von allen ſolchen 
wehren kau deſto ſicherer on alle hindernuß / ſein werck voll bringen vnd verrichten. 


\ 0 


ee 


Wann alſo der Feindt biß in graben kommen iſt / vnd die fordern hohen wehren / zuriſſen vñ 
gefelt ſind / vnd anhept / inn Graben zuſchantzen / muß er erſtlichen gantz hoch / vnd dick ſich bede⸗ 
cken / ſolches wirdt jhn gantz ſchwer ankommen von wegen der groſſen verhindernuß von allen en⸗ 
den / dann erſtlichen Baw er was er woll / ſo kan man ( vnden im lauff alles widerumb hinweg ne⸗ 
men ) die Erden mit ſtoßkarren / auch mit Pferden hinweg fuͤhren / auff den vndern lauff / auch 
mit Hacken / Bicklen / Schaufflen hinweg Arbeiten / alles Holtz mit Axten zerhawen / oder ver⸗ 
brennen / mit Fewr / Schweffel / Hartz vnnd Baͤch / ſo man ſchon alles aneinander geſchuͤdt hatt / 
hiemit zu nicht machen / Ob er ſehon mit Wollſaͤcken oder mit Feuͤchten / Oew oder Ohmet / ſol⸗ 
che ſaͤck außfuͤlt / mit waltzen fortſchalt / vnd bey nacht ſolches fuͤrnimpt / nun muß er ſich erſtlichen 
gantz verdecken / das iſt zu beiden ſeiten / vnd oben zu mit Dartſchen von Filtz Holtz / Leder / Sey⸗ 
lern / Moß / vnd anderm das leicht iſt / den ſchuß auch Fewr / vnd werffen auffhalt / ſolches kan doch 
nicht wol geſchehen / dieweil man mit beiden feiten bey nacht vnd tag / kan zu im kommen / auch in 
obern vnnd vndern lauffgraben / alles widerumb einreiſſen / vnd zerſgrengen / es koͤnnen auch 
dem alle ſtreichen von allen enden dahin reichen / vnd Schieſen / daß jhme alſo nicht wol muͤgli⸗ 
chen / einigen ſolchen Bauw / vber den Grad en zubringen / wann ſchon die Handarbeit nit fein 
ſolte. 


Ja ſprichſtu der Tuͤrck hatt doch folches vor Wien / Syget / Jula / Famaguſta / Goletta / 
Mallta / vnd andere enden mehr e ee viel vollend / vnnd zuwegen bracht / ich ge⸗ 
ſtand ſolches / er iſt vor Wien gar im e e e 
noch ſtreichen gehapt / allen ein ſchlechten Thurn von Quatern bawen das Kaͤrner thorgenand 
iſt oben mit ſcharten / vnd nicht vber 20 ſchuch in alle weg breit geweſen / hatt man ein wenig kuͤn⸗ 
nen hinauß ſchieſen / der iſt vndergraben worden / fie haben aber dem Tuͤrcken das Puluer zum 
Sprengen / welches auff 7. Donnen geweſen genommen / ſonſt hatt er an 3. orten / do er auch ger 
ſtuͤrmbt hatt geſprengt / vnndhernider geworffen / auch gar vnder die Statt komen / das macht 
das es ein hohen boden gegen dem Land hatt. n n 


Vor Syget / vnd Jula inn Vngern hatt er nicht vndergraben / aber vbers moß mit Erden vñ 
hohen hinüber gebawen / vnd wiewol ſolches dannoch nicht viel geholffen hett / fo hatt ſich doch 
der man zel / daß die Wehren / vnd gebew alſo / zu ſolchem werck zumder find geweſen: Auch kein 
groſſe rechte ſtreichen / Waͤll oder Laͤuff gehabt / allein ein gute beſatzung. 


Vor 


Bon Feindts ſchantzen ober den Graben. +5 


Vor Doletta hatt er wie vorgemeldt die Gräben außgefuͤlt / wie auch in Cypern vnnd 
Mallta beſchehen / hierauff iſt aber allein / wann die Lauffgraͤben auff ſolche Manier wehren ge⸗ 
bawen geweſen / hette der Feindt ſolches nicht kuͤnnen fuͤrnemmen / dann alles was er dohin ge⸗ 
bauwen / vnd geſchuͤtt hatt / iſt do blieben ligen / aber hie kann mann jhm alles doppel widerumb ne⸗ 
men / von der fauſt / ohn was mit dem Geſchuͤtz gegen jm gehandelt / vnnd er abgetrieben werden 
kan: Welchs man ſtets muß ingedenckt ſein / was vor vnd noch gemeldt mag werden / ꝛc. 


Dieweil folches alles von der Handt / geſchleifft / zerriſſen / vnnd weg gefuͤrt werden 
kan / auch der Feindt hefftig daruon geſchedigt wirdt / muß ich auch erzahlen / was mann 
mitt dem Geſchuͤtz verrichten koͤnt / damit der Feindt do muß weichen oder anders nicht / dann 
in mitten innbrechen muß / do der Waſſergraben biß ans Bollwerck zu verſtohn auff 1so. ſchuch 
breit mit Waſſer iſt / do kan von allen enden dahin geſtrichen werden / inn beeden nidern ſtreichen / 
alß am Bollwerck vnnd jhm vndern nidern lauffgraben / mit Carthaunen vnnd groſſen Quar⸗ 
thaunen welches die ſterckſten vnd rechten ſtreichbuͤchſen / zum brechen ſind die muͤſſen ſolche im 
Sack auff ein viertel einer Kugel dicker ſein / dann ſunſt / das gemein maß iſt / damit ſie das 
ſtreng ſchieſen leiden moͤgen / wie ſolches hernach beſſer vermeld werden fol: Damit fie oben auch 
belder lufft haben / vnd befler zu wenden / muͤſſen ſolche den F. theil kurtz fein im lauff Rohr / wie dañ 
auch daß Gefaͤß ſampt den Roͤdern in ſolchs maͤß ſollen abtheilt werden. f 


f Zum andern kan auff dem vndern lauffl ob er ſchon fort vber den Graben ſolte bawen) 
in ſolcher ſchantzen in die Mawren deß Zwingers vor dem Bollwerck innbrechen werden / vnnd 
ſoſche ſprengen / kan doch von oben herab mit ſchieſen / vnd Fewrwerck / alle hindernuß geſchehen / 
die zwinger / Mawr / vnd Lauff / kann mitt Wollſecken (oder Saͤck mit Ohmet / daß iſt das Hew 
fo mann ihm Herpſt abmachet / vnd gantz weich iſt. ) außfuͤllen werden. Iſt eben ein ding welches 
fuͤr den Zwinger / herauß gehenckt wirdt / halt den ſchutz hefftig auff / ob mann wol magfuͤrwenden 
die Bruſtwehr oder Meurle ſey nicht dick / kan doch ſolches der Feindt (wann Manns recht be⸗ 
wahꝛt) nicht allenthalben hinweg nemmen / zu dem muß Mann denſpitz (wie vorgemeldt) bede⸗ 
cken / damit der Feindt nicht kan hienein ſtreichen / aber in den vndern ſcharten / oder ſtreichloͤchern 
ſo in der Mawren gebawen / vnd verborgen ſind / kan man dem Feind gegen vnd neben zu wol zus 
kommen / ob er ſchon mit Huͤrtten / Dartſchen / vnnd andern fich oben zu deckt kan man darunder 
hinſtreichen / vnd ſchieſſen / auch neben zu mit grobem Geſchuͤtz zu ſyme kommen. Vnd alſo von 
auſſen vnd jnnen ſtarcke gegenwehr beſchehn. 


Obnun wol moͤchte fuͤrgewendt werden der Feindt wirdt zuuoran nicht allein den wahl 
ſonder auch die Mawren beſchieſen / kan er ſolches ſchwerlichen zuwegen bringen / weil die Mawr 
auff s. ſchuch vom lauff tieffer ligt / dann hie auſſen der lauff / vnd abdachung iſt / nnſonders wann 
die Mawer jhre rechte Proportz / vnd die eintheilung / mit den Pfeylern / vnd die Bogen gewaͤlb / 
vnd anders hatt / muß der Feindt lang Schieſen / ehe er ſolche faͤllen / oder innſchieſen kan / ſeitemal 
ſolche ſteiff ſtehen / vnnd nach der laͤnge / deß ſchutz / wie do fornen gemeldt it) ſein antreffen hatt / 
welches kein ſchaden thun kann / deßgleichen betreffent den Wahll / Bollwerck vnd Caualier / ſo 
hinauffwarts bawen / dieweil ſolches alles / mit Holtz / Geſtraͤuch / vnd lebendigen Hecken verbun⸗ 
den / vnd auffgefuͤhrt / vnd alles ineinander henckt / vnd weniger fallen kan dann kein Mawer⸗ 
werck / auch was ſchon ſolte herab ſchieſen / ſolches bey tag vnd nacht widerumb kan ergaͤntzt wer⸗ 
den / vnd die Kuglen vom Feindt hierin ſtecken bleiben / vnd keinen ſchaden kuͤnnen bringen. Ders 
halben weil er ein ſtandt zum ſturm haben / muß er am Bollwerck ſolches vndergraben / vnd ſpren⸗ 
gen / vnd ein oͤffnug zum anlauff machen / wie folgen wirdt. 


Wann dem feindt ſchon alles fo vorgemeldt ſolte fortgehn muß ſolchs aber zu laſſen / damit er 
vber den graben kompt vnd der Baw beſſer mag verſtanden werden / ſo het er erſt den auſſern lauff 
erobert / do er doch kein ſtundt darin ſicher iſt / noch ruhe hatt auch jhm nicht zugelaſſen wirdt dann 
mann vom außfall / vnd ſtreichen von allen enden zu jhm kommen kan / auch von oben herab auß 
ſolchẽ kurtz zuuor erzalten anzeigungen kan man erachten / was jm dẽ feind für volck / vñ vncoſten / 
wirt dar auff gehen / it ab abzunemen / dz dẽ Tuͤrcken ehr den lauffgraben / vor Famaguſta erobert 

au 

auff F. tauſendt Mann ſollen blieben ſein / vnd iſt den vierdten theil nicht alſo ſtarck / noch in ſol⸗ 
cher ordnung gebawen geweſen. 


Wann nun der Feindt fort vber den Graben kompt vnd alſo fort fahrt / hatt er auff 4. J. oder . 
ſchuch waſſer / doch muß er abermalen ſein eigene Erden mit bringen / dann er keine do findt / ſon⸗ 
der muß das waſſer ( von boden auff) zuuoran fuͤr ſich hinauß außfaͤllen ( wann anders der graben 
alſo bawen iſt / daß der feindt kein einiges waſſer kan abſtellen / noch außgraben / (wie erſtmalen vor 
gemeldt iſt.) Derhalben / der gantzfuß von grundt auff / muß außgefuͤlt / erſch uͤtt vnd erhoͤcht wer⸗ 
den / Es wirdt aber der Feindt ſolches erſtlichen ſchwehr ankommen / daß er ſtandt haben mag / dañ 
die Erden ſo bald ſie naß iſt ſich gantz verſchwempt / Vnd alſo was darauff kompt je hoher es wirt 
je mehr Laſt es hat / vnd voneinander druckt / ob er ſchon ſolches mit holtz / vnnd ſteinen fuͤrnimpt / 
muß daß Holtz noch gantz grün ſein / daß es nit vberſich tregt / Alſo daß er ſolches das meiſte theil / 
mit Wellholtz wirdt bawen muͤſſen / (wie dann der Tuͤrck an viel enden fürgenommen hatt) vnnd 
alsdann mit Erden darauff / da muß mann ſehen / daß nicht viel Holtz / vnd anders vmb eine veſt⸗ 
ung gelaſſen wirdt / vnd nicht gut das Holtz / Waͤldt / vnd anders darum ſtaͤhn gelaſſen werden / 
dann ſolches dem Feindt alles zum beſten kompt / derhalben ſoll in ſolchem ſchantzen mit dem holtz / 
mit Fewr / Puluer / Pechſchieſen / auch mit jnnziehung ſolches alles gewehrt / vnnd gewendt wer⸗ 
den / ſo viel man kan / welchs von dem lauffen vnd außfall leicht geſchchen kan / ob man ſchon fuͤr⸗ 
wandt / man kan im Waſſer nicht ſo wol zu jhm kommen als im lauff / ſo muß man bei tag / vnnd 
nacht die Schiff ſo man hinder den flugeln / auch mit Floͤtzen fo man kan herauß ſchieben / vnnd 
darzu gemacht ſind / bey dem außfall der Schiffbrucken / alles brauchen / da man nicht allem / mit 
gewehrter hand / ſonder auch mit Fewr / Hacken / Axten / Mawen / vnd Schaffeln / kan zu kommen 
vnd vonauſſen her mit dem lauff bedeckt iſt / nit allein einreiſſen / ſonder auch hinweg fuͤhren / vnd 
auffallen ſeiten im lauff / vnd auff dẽ Waſſer zu jme koſen / zu dem gantz wol verdeckt / ob ſchon 
der Feindt ſich daꝛgegẽ ſterckt / kan er auff dem Waſſer nit zu jnen kom̃en / dann mit Handroren / 
hergegen / kan man in Schiffen / vnd Floͤtzen / Streichbuͤchſen haben / von kurtzen ſorten / do man 
mit Hagelgeſchoß auff den bloſen Mann kommen kan / vnd ſolches alles wenden / vnd zu ruck hal 
ten / Auch zu Ruck von den Brucken / wie auch oben auff den obern laͤuffern / zu jm kommen / den 
durchbruch oben / vnd neben zu verſchlieſen / vnd verdammen / oder zuſprengen kan / alſo auff ein 
mal wol an acht enden kan begegnet werden. 


Dieweil aber ſolches ſchantzen ein ſehr groſe muͤhe / vnd arbeit auch gefahr / vnd ein Feindt 
ein ſolche belegerung / oder beſchantzung ſturm / vnd anders wolte jhm winter / vnd wan die Waſ⸗ 
fer gantz hart vberfruͤren / damit man ein ſatten boden hatt / fornemen / wolt auch von Holtz / Bau⸗ 
men / Erden / ſolche ſchantz vber das gefroren waſſer auff dem Eyß / beſſer geſchwinder bawen / 
vnd zum ſturm verfertigen möchte. Solches deß Femdts fuͤrnemen iſt zwar etwas anſehlichen / 
aber ſolches muͤſte zuuoran mit gewiſſem Grundt beſchehen / als in Schweden / Nordtwegen / 
Lieffland / Muſcaw / vnd andern mitmaͤchtigen kalten Landen / da man jaͤrlich gewiſſe Eyß zu⸗ 
warten hat / vnd ſolche kaͤlin kommen / Vieh vnd Leut ſolcher kaͤltin gewohnet / vnnd darauff ger 
ruft ſind / inn vnſern Landen thut ſolches nicht / dann nit ſolche ſtarcke kaͤlten / infallen / daß ein 
ſolchen laſt tragen mag / wiewol vor kurtzen jaren / der Rhein vberfroren iſt geweſen / daß er gelade⸗ 
ne Wagen getragen. Iſt doch ſolchs nicht gemein / dann es vielen Menſchen in so jahren nichtge⸗ 
denckt / vnd ob ſchon ſolches kuͤnte geſchehen / iſt doch ſolches gegen dem Aequinoctal zu (von vn 
fern Landen) noch viel weniger gehort worden / ob ſchon ſolche kaͤlte kaͤme / koͤndt ſich doch kein 
Feindt im Feldt erhalten. 


Darauff mir mochte fuͤrgehalten werden herr Lazarus von Schwenden da zur zeit Keys 
fer Maximiliano deß 2. Anno 1565. in Vngern / mit Tackey / do die Badtrog / vnd Tiſa zuſam 
men flieſen / vnd am ſpitz ligt / zu becden feiten fornen her / hatt es zween gewaltige breite Graben / 
von einem Waſſer zuſammenl ins ander) geſchrotten / Es hatt aber ſolch gewaltig Schloß vnd 
veſtung / Keyſer Serdinandus einem Vngeriſchen Herrn inngeben / Nach deſſen Todt / nahme 
es der Weywodal ſo ſich Johannes der 2. Koͤnig in Vngern nente) ein / darauß dem Keyſer vnd 
den Vngern / auch denen ſo in ſiebenbuͤrgen / Reißen / vil mutwillens widerfuͤhre / biß ermelder 
Herr von Schwenden ?zu Oberſten in Vngerngeordnet / der hatt im jahr 1565. etliche veſt⸗ 

Veſtungen dem Keyſer zum beſten widerumb eingenommen / alſo daß der Weywoda Johan⸗ 
nes / dem Tuͤrcken Soliman / vmb huͤlff anruͤfft / der ſchickte den Waſcha Pratha / mit vielem 
Volck dem Weywoda zu huͤlff / die beſatzten Dockay / der von Schwenden kunde jnen nicht wol 
vor den Waſſern zukommen / alſo fiele ein grauſame kaͤlte ein / das auff Weyhenachten vnd New 
Jar alle Waſſer hart vberfroꝛen / wie auch die Tyſa vnnd Badtrog / da macht ſich der von 
Schwenden recht darfuͤr / kondte mit Roß / vnnd geſchuͤtz ober das Waſſer kommen / (wiewol die 
Feind ſolches zu Nacht auffheuwen / da jhnen auch etlich geſchuͤtz zu grund gieng / beſchoß 
die Veſtung / vber beide fordere Graͤben / alſo daß er ſich wol verbawt / vnnd ein Lucken ſchoß / 
vnd der Linien nach am eck hinder die eine Maur oder Schantz ſtreichen kondt / Ließ ſtracks den 
11. Jenner Anno 66. vber das Waſſer den Sturm anlauffen / ſie hatten aber die Nacht daruor 
das Eyß auffgehawen / das jhm etlich ſchaden geſchahe / weil aber dieſelbige Maur oder Zwinger / 
nur von einem ſtarcken Zaun / mit Leimen beſchlagen / vnnd nicht wol / (wie ein Schantz darhin⸗ 
der) mit dem geſchuͤtz ſolches faͤllẽ noch öffnen koͤnte / hat er widerumb ein newẽ Sturm laſſen an 
lauffen / darunder etlich 1oo. mit Beyhel vñ Axeen / die den zaun auffhawen / die Schuͤtzẽ hernach 
vnd alle mit fußeiſen / als ſich die jnner Tuͤrcken / vnd das Weyda geſind Ritterlich wehrten / hat 
er mit den groͤſten Carthaunen / bei der vorigen Lucken gantz hefftig ſchieſſen laſſen / die new 
Schantz widerumbgeoͤffnet / vnd alſo hinder dem ſtarcken zaun / vnd der Schantz alles zu grund 
geſchoſſen / Alſo daß der Feind darhinder hat muͤſſen weichen / hiemit die im Sturm mit gewalt 
hinein gefallen / Die jnnern ſeind in das mittel Schloß gewichen / vmb gnad angeruffen / der von 
Schwendi hatte ſie / was bei leben begnadet / hernach Dockay mit J. Bollwercken gebawen / vnnd 
a vnd iſt war / wann die Waſſer nicht weren gefroꝛen geweſen / hette er ſolches nicht be⸗ 
ommen. 


Das der von Schwendi ?. Dockey im Winter / Alſo gewunnen / muͤſſen die Vngern 
ſelbs ſagen / das inn zo. Jaren die Waſſer nie ſo hart ſeind gefroren geweſen / vnnd nicht allwegen 
geſchicht / ſo iſt der von Schwendi an jhm ſelbs ein hoch verſtaͤndiger Herꝛ geweſen / der feinem 
Feind hat wiſſen zubegegnen / vnnd offt mit wenigen viel geſchlagen / wie er dann damahlen die 
Tarteren ſo der Weyda hatte widerumb erfordern laſſen / mit 1500. Schuͤtzen / vnnd Pferd / 
(vnd fein Laͤger zim̃lich beſetzt) vberfallen / vnd deren auff 10000. inn die flucht geſchlagen / der 
Tuͤrck auch andere / haben jhr macht nur an der menig / vnd mit ſchlechtem voꝛtheil / ſolches muß 
gleichmaͤßig erzaͤhlt werden / damit man verſtande / wann es ſolte alſo hart gefruͤren / kan fuͤrge⸗ 
nommen werden. e 


Vnd ob ſchon ein kaͤlte ſolt anfallen / vnd ein ſolcher Baw ſtünde / muͤßte faſt die rechnung 
gemacht werden / als wann ſolches ein druckener Graben were / kan er darauff bawen / ſo kan man 
auch zu Roß / vnd fuß / mit ſchieſſen ſtreichen / Fewrwerck / vnd allem andern zu jhm kommen / von 
allen oꝛten / das aber der von Schwendi vor Tockay den Sturm vbers Eyß ohn alle verde⸗ 
ckung / oder Schantz hat angelauffen / hat er ſolches leicht koͤnnen thun / dann kein rechte Streich 
da geweſen / vnd da der Feind ſolches hie auch wolte fuͤrnemmen / were es denen inn der Veſtung 
nicht zuwider / dann da muͤßte (wann es ſchon zum Sturm hefftig beſchoſſen were) kan die gez 
gen Wehr auff vieler hand weg fuͤrgenommen werden / wolt er bloß vber das Eyß ohne Schantz 
oder verdeckung anlauffen / wuͤrde er erſtlichen den gang vnder dem Lauffgraben / Sprengen 
muͤſſen / damit er ein oͤffnung / vnd ablauff inn Graben haben mag / vnd fuͤr ein Steg brauchen / 
wie auch jhm zu ruck lauffen / vnnd ſich zu beiden ſeiten etwas verdecken / doch wird man ſolchen 
freuel des Feinds mehr für ein thorheit / dann ein Mannheit ſchetzen / dann man kan oben von al⸗ 

len Caualieren / dahin ſchieſſen / vnd ſtreichen / auch fürfich hinauß. 


Zum andern / kan man im anlauff den Graben auff dem Eyß / mit Fußangelen / vberſtre⸗ 
wen / vnd werffen / welches jhn ſehr verletzt vnd hindert. 

Zum dritten / kan man von allen Streichen hoch vnd nider / mit eitel Hagelgeſchoß / zujhm 
Thienel wur mit Wacken Schrot / von Eyſen vnd Bley / doch muß man nider ſchieſſen / ſonſt 
verfleucht es in der hohe / vnd iſt beſſer zukurtz / das es auff dem Eyß hinlaufft / vnnd 01 zu boden 

ſtoßt / vñ ſchlecht / vnd ſich in die weite außbreit / auch kan man mit Ketten gleichmaͤßig auff dem 
Eyß ſtreichen / welche weit vnd breit vmbſich ſchlagen. 


Zum vierdten / kan mit allerhand Fewrwerck / ſprengen / Lauffewren / Sturmkolbẽ / Pul⸗ 
uer / Bech / Schweffel / vnnd anderm / wie dann ſolches inn ſolchen wercken / vnnd Stuͤrmen 
kan vnd mag fuͤrgenommen werden / in ſolchem kan man Faß mit Wackenſteinen außfuͤllen / dar 
zwiſchen mit Kalck außgeſtoſſen / vnd zuſchlagen / vnnd mit einem Hebzeug mit Rollen vber die 
Bruſtwehr / auff Borten / den abſchutz vber den Zwinger richten / das es ein an abfall biß 
auff das Eyß / vnder den Feind thut / im fall des laſts / wird das Eyß brechẽ / mit ſam̃t dem Feind / 
wa nicht ſo muß das Faß zerſprengen / vnd ſchlagen die Stein vmbſich vnd ſchaͤdigen ſehr / vnnd 
gibt der Kalck ein boͤſen ſtaub / verſchlecht dem Feind das geſicht / zu dem ſo kan man ohn das auch 
ein ander Fewr zurichten / ein loch durchs Eyß hawen / vnd öffnen / oder aber wann es anhept zu⸗ 
gefruͤren alle Tag ein mahl zwey / drey / mit den Schiffen / vmb die Paſtey herumb fahren / das 
Eyß auffhaltẽ / auch herauß werffen in ſonders beider Nacht ſolches vmbfahren / wird fuͤr ein gus 
te Wacht gehalten / fuͤr daß auffſteigen / daran nicht wenig gelegen iſt / will man vber die Waſſer 
druckens fuß / biß er zu den Bollwercken kommen kan. 


Wann nun ein ſolches loch auffgehalten / oder gehawen wird / vnnd man beſorgen muß der 
Feind wird Stuͤrmen / muß man von Kupffer einen Kaſten machẽ / ſo auff ein Thonnen Puluer 
haltet / die muͤſſen wol verloͤtt ſein / vnd auſſen alles wol verbicht / mit einem langen Rhor / vnd mit 
Puluer außgefuͤlt / vnd vnder das Eyß geſchoben / (ob es ſchon widerumb zugefreurt ſo ſchadt es 
nichts) doch daß das Rhor hieauſſen beleibt / vnd mit bretter von dannen biß hinder den Fluͤgel / ge 
legt / vnd zudeckt / ſo bald der Feind will anlauffen / mit Puluer / vnd lauffent Fewr / biß hinder den 
Fluͤgel machen / vnnd wann der Feind biß an das Bollwerck / oder Paſteyen kompt / ſolches Fewr 
anzuͤndt / ſprengt / vnnd bricht ſolches Eyß allenthalben auff / dann der groß gefangen dunſt / vnd 
Jewr / ſeinen außgang / mit gewalt ſucht / vnd geht aller laſt darauff vnder / wie auch wann er dar⸗ 
auff ſchantzen ſolte / ob nun in dieſer groſſen kaͤlten der Feind ſolte fort Stuͤrmen / muß man von 
langen Hoͤltzern / oder von langen zuſamen genagelten Borten / oder Brettern / noͤch machen / 
vber die Bruſtwehren / vnd an den offenen beſchoſſenen Orten hinuͤber / biß vber oder in Zwinger 
richten / vnd ſtets mit Waſſer oben laſſen zugieſſen / das ſolches auff die fo ſtuͤrmen laufft / vñ fällt 
wie man ſie dann richten / vnnd wenden kan / in ſolcher kaͤlten gefreurt es bald / das ſich der Mann 
nicht mehr regẽ / wende / noch wehren kan / vñ wird jhm alles vnder dem fuß glat / vñ kan nit ſtehn. 


Deßgleichen wa der Feind ſchieſt / oder ſtuͤrmen will / muß man bei Tag vnnd Nacht ſtets 
mit Waſſer vbergieſſen / ſolches Eyß wann es ſchon ein ſchuch 3. oder 4. dick gefreärt/ iſt es deſto 
beſſer / halt den ſchutz auff / befchirmet Waͤhl vnnd Mauren / zu dem im Sturm kan der Feind / 
mit dem auffſteigen / nicht hafften / vnd iſt ein ſtarcke gegenwehr / auch beſſer mit dem Fewrwerck / 
N zuhandeln / vnd koͤnnẽ die außwendigen / mit ſchieſſen / vnd anderm deſto weniger ſcha⸗ 
den thun. f 


Solches / vnd viel anders mehr / kan in ſolchem thun / durch Kriegs vnnd Bawverſtaͤndige 
auff vieler hand weg fuͤrgenommen / vnd angericht werden / wie aber ein Sturm vollend / vnd wa 
zu der Baw / weiters nutzet / ſoll jetzund hernach vollends gemelt werden / So viel hab ich 8 
kuͤrtzeſt / wollen antwoꝛten / wann etwas ſolte von kaͤlte fürgemendt werden / wiewol man mit ſeh⸗ 
ten / noch graben / ja auch der Menſch nicht gewohnt / vnd ſelten in ſolchen harten zeiten ein ſollich 
werck nemme wid / deſto weniger verzichten kan / ſolchs hab ich kurtz wollen auff die einred 
vermelden / ꝛc̃. 


Nur kom̃ ich widerumb an mein voriges fuͤrnem̃en / wañ nun der Feind / mit gewalt ſolte in 
Graben bawẽ / den Waſſergraben / mit Holtz / Wellen / Stein / Erden / vñ anders außfuͤllen / vnd 
erhohen / damit er druckens fuß an das Bollwerck kommen kan / muß er ein deckẽ / oder ſchantz zum 
wenigſten 30. ſchuch / dick auff der einen ſeiten / gegen den Streichẽ / Bollwercken / Caualieren / ba 
wen fuͤr alles ſtreichen / vñ ſchieſſen / auch von allen höhenz/ ich hab zuvoꝛan gemelt / wie man inn 
ſolches ſchantzẽ / von der fauſt / ſchieſſen / verſchleiffen / vñ anders kan brechen / vnd hinweg fuͤhrẽ / zu 


fuß vñ Waſſerlalſo jm ſolches vnmoͤglichẽ iſt) doch will ich ſchetzẽ ehr brechte ſol e 
ieruͤber 

hinuͤber vnd bedeckte ſich / das man mit den ſtreichen nit zu jhm komen kan / muß er ſolche ſchantz 
hoch vñ dick mache / dann wañ das Bollwerck nur 40. ſchuch hoch / der Caualier in mittẽ auf dem 
VBollwerck den weiteſtenſchutz / naͤmlichen die Bruſtwehr / ꝛs. die Boͤſchung 25. die Oberſtreich 
do. die Bruſtwehr 18. Boͤſchung s. die under ſtreich zo. der gantz Flügel 0. biß zur andern Pa⸗ 
sch 450. biß mitten / auch da vber das Bollwerck 250. thut ſumma der weiteſte ſchutz 940. 
chuch / man laß es vollend rooo. ſchuch ſein / Biß für das ander Bollwerck gehn Thal / vber die 
Schantz im Graben zuſchieſſen / Alſo ſenckt ſich im ſchutz im 100. ſchuch 7. ihut inn 1000. er⸗ 
melte 70. ſchuch / dieweil die Schantz 300. ſchuch zuruck kompt / gegen dem Fluͤgel zu / alſo inn 
zoo. thut z. mahl z. iſt zl. Alſo hoch mußte die Schantz / von der Waſſer hohe ſein / wie hie im 
zwerch vnd durchſchnit beſſer zuverſtehen iſt / welches ein groſſe hoͤhe in einem Graben zuſchantzen 
iſt / vnd weit vber den Lauff gehn wird / welchs man jhm nicht geſtatten wird. 


Alſo wird die Schantz im Graben der Zwinger Mauren voͤllig hoch werden / ſolches dem 
Feind zugeſtatten / wird man gantz nicht thun / dann er muß die Bruſtwehr oben 30. ſchuch dick 
machen / der anlauff auff jeder ſeitẽ auch zo. thut mit ſampt der Bruſtwehr oben vo. ſchuch / noch 
muß er neben der Bruſtwehr einen breiten fuß ſchuͤtten zum ſtand vnd anlauff des Sturms / der 
muß auffs wenigſt So. oder do. ſchuch breit ſein / alſo muß er auff 160. ſchuch breit mit ſampt der 
Bruſtwehr dicke bawen / nur oben / dann es im fuß allwegen viel breiter ſein muß / im Waſſer da es 
von einander fleußt / dann oben / wie es ſich dann ſelbs gibt zum wenigſten noch einmahl ſo dick. 


Vber ſolchem ſtand / vnd anlauff des Sturms / were je beſſer breiter dann ſchmeler damit 
man mit breiter Sturmordnung / vnd gewalt koͤnte hinuͤber kommen / vnnd alles zum ſterckſten 
angreiffen / dann in der Veſtung auff einmahl zum meiſten zuſchaffen geben / vnd vbergwaͤltigen / 


Beuorab wann ein nachſatz / oder zwen darauff folget. 

Ich horte einmahl zwen fuͤrneme Capitaͤn dar von diſputieren / der ein fiel vns bei / ſagt ein 
breiter ſtarcker Baw muͤſte auch ein breiten ſtand / anlauff / ſtercke vnd nachdruck haben / in voller 
oꝛdnung / Der ander bracht für es dunckt jhn beſſer ſein / mit einer ſchmalen Lautern ordnung / da 
wird jhm zum wenigſten Volck vmbkom̃en / dañ man jhm Streichen durch ein duͤnne Ordunng 
vberein / oder zwen Mann nicht ſchaͤdigen kan (ſo iſt die Kugel foꝛt ) in dicker breiter ordnung gien⸗ 
gen 4. mahl mehr Volcks darauff / auch im auffſteigen (dieweil ſolches ohne das langſamer zu⸗ 
gehet ( kompt man ohne das offt zu viel vbereinander / inn ſonders wann die Lucken nicht breit ge⸗ 
nug were / Ein jeder hat inn feiner meynung recht / mein bedencken iſt / wann ein Bam maͤchtig 
ſtarck / vnd groß / vnd von allen orten wol verſehen / vnd verbawet iſt / muß der angriff auch gewal⸗ 
tig ſein / ſonſt wird man da nit viel außrichten / vnd kan in ſolcher dünnen ordnung / vnnd anlauff 
ſchier das grob geſchuͤtz e olche von Dopelhacken / Mußtketen vnd Handrohren / von 
allen enden het (auch von der fauſt) ſolche erlegt / vnd abtriben werden / dann man von allen enden 
dahin reichen kan / weil die geſicht der Bollwerck einander gewaltig anſehen / ohn was jhm im auß 


falldes Grabens von der hand begegnen mag / aber va kein Streichen hat es ſein ni 

Der Erſte Theyl diß Buchs / 


Wann der Feind vber ein ſolchen Graben / vnnd Lauff kommen ſolte / kan man jhm zu bei⸗ 
den ſeiten des vndern vnd obern Lauffs zukommen / Auff der einen ſeiten gegen dem ſpitz in Lauff / 
vnd Auß fall / auff der verdeckten ſeiten / mit einreiſſen / ſchleiffen / vnd ſprengen der Schantz 
von oben herab / auch auß dem Swinger / vnden vnd oben mit ſchieſſen von der hand / wie man kan / 
ohn was von den hohen Wehren geſchicht. 


Nach dem die Maur / ſo hoch der Zwinger / vnnd Lauff iſt / alſo gebawen / das man jhm von 
auſſen mit ſchieſſen nicht wol zukommen kan / von dannen hinauff / der Wahl vnnd Bruſtwehr 
alſo auffgefuͤhrt / deßgleichen die Caualier / ſo mit guter Erden eingelegtem Weiden vnd anderm 
Holtz / auch mit Dornen Hagbuten / krommetſtauden / vnnd mit lebendigen Haͤgen / alſo einge 
flochten / das jhn das ſchieſſen / von auſſen nit vil zuſchaffen gibt / die Kuglen inn der Erden ſtecken 
bleiben / vnd in ioo. ſchuͤſſen nit vber ein Karch grund darff herab fallen / in Zwinger / oder auff den 
Stand / da man ſolchs kan widerumb auffheben / außbeſſern / vnnd bawen kan / wann der Feind 
ſchon mit groſſen Carthaunen ließ zu den hohen Wehren / vnden vnd oben ſchieſſen / geht ein Ku⸗ 
gel vber 12. 14. oder 16. ſchuch tieff nicht (Es ſeie dann gantz ein lucker Wahl oder Erden da blei 
bet ſie ſtecken ) will er dann die Bruſtwhren hinweg nem̃en / iſt die ohne dz von der beſten Erden ges 
bawen / alſo im ſchutz noch auff 4. oder Ty. ſchuch dicker / das die Kugel nit durchgeht / ob er ſchon 
da viel verſchießt / iſt bei Nacht ſolches inn einer ſtunden / widerumb außgeſtoſſen / Darauf iſt ab⸗ 
zunemmen / das ſolches was von guter Erden alſo gebawen / viel beſſer zuerhalten iſt / dann Mau⸗ 
rwerck / koſt nicht ſo viel / vnd den jnnern weniger ſchaden kan / auch ſtercker iſt. 


Das XXV. Gapitul, 


Bon Einbrechung / Vndergraben / vnd Spren⸗ 
. gen / der Mauren / Laͤuff vnd Waͤhl / der 


Paſteyen. 


v Jeweil er mit ſchieſſen nit vil auß richten kan / wird er ſol⸗ 
— ches mit ſprengen wollen fuͤrnemmen / vnnd wiewol jßm alles fein fürz 
5 2 nemmen kan gewert werden / ſo will ich jhm doch das alles zulaſſen / da⸗ 
f 1 mit alles moͤg anzeigt werden / dieweil er ſprengen will / kan er Waſſers 
Pc halbẽ / nit vnders Fundament / noch zum baw kofien / ſonder muß durch 
D, die Maur brechẽ / alſo groß / vnd weit das vollig zwen Mann / wañ ſie et⸗ 
. was tragẽ neben emander gehn koͤnnen / das iſts. ſchuch breit / vnd o. hoch. 
U BI, In ſolcher einbrechung wird man vnden im gang nicht allein ſol⸗ 
hes hoͤren / an welchem ort der Feind klopffet oder einbrechen will / onder kan zwiſchen jeden Pfei 
ler ein Stein außſtoſſen / wird ſolches dardurch auch nicht allein geſehen werden / ſonder man kan 
dardurch ſchieſſen mit Handrhoren / Mußketen / vnnd Doppelhacken / ꝛc. vnnd ſolche Arbei⸗ 
ter erlegen / ob fie fich ſchon vornen / vnd nebenzu mit Dartſchen bedeckten / das man mit dem ge⸗ 
fehoß neben zu nichts veruchten kan / vor der decken / oder Schantz / So kan man auch oben herab 
vom auff oder Zwinger mit herab ſchieſſen / vnd werffen / mit ſteinen / Fewr / Schwebel / vnd an⸗ 
dern brennenden Sprengzeugen zu kommen vnd hindern / ob ſchon der Feind ſolte durchbrechen / 
So kan man jn wendig zwerchs in gang der holen Mauren / ein kurtz ſtuck / oder zwey ſtellẽ / ſo bald 
durchbrochen hinauf reichen mit Schrot / oder Kugeln / vnnd alles faͤllen / vnnd kan man folche 
Lucken im erſten durchbꝛuch / alſo fuͤr ein Schartẽ behalten / vñ mit fleiß ſolches mit einer Streich 
buͤchſen bewaren / bei Tag vnd Nacht / deßgleichen nebenzu auch / durch den gantzen vndern Lauff 
vnden herumb / vnd oben ſtrenge wachten halten (alles mit Schuͤtzen ) vnnd durch dieſe Scharten 
(auch andere zu rings vmb das Bollwerck) ſollen alle ſtein / ſo nur eingelegt ſeind / außgeſtoſſen 
werden / das man an allen enden hinauß ſehen / vnd ſireichen koͤñ / auch inwendig der holen Maus 
ren / ſtarcke wachten halten / alſo hat man aber ein newen auß fall verdeckt. 8 
l Be) 


ER 


Von Einbrechen / Vndergraben vnd Sprengen. SI 


Das man aber moͤchte fuͤrwenden / der Feind koͤnte wol nicht gar durchbrechen / vnnd mit 
vnderſprieſſung ſpꝛengen / hat doch ſolehes kein krafft / weilaller dunſt / vnd ſtercke hinauß ſchlecht / 
daer lufft / vnd die weite hat / darauff mochte fuͤrgewendt werden / Famaguſta ſey doch geſpꝛengt 
worden / da iſt es ein anders geweſen / dann der Tuͤrck hat zu Famaguſta / die Bollwerck wol vn⸗ 
dergraben / vnd iſt darunder kommen / 100. ſchuch tieff / vnd noch mehr / vnnd geſprengt / herge⸗ 
gen haben ſie widerumb vnder den Feind graben / vnd jhn auch widerumb geſprengt / das hat viel 
ein andere meynung gehabt / die Mauren find nur einfach / ſchlecht geweſen / Alſo daß kein einiger 
vortheil im Graben / noch an den Mauren geweſen / auch weder Caualier / Zwinger noch anders / 
ſonder hat von freyer hand / ohn hindernuß koͤnnen arbeiten / was er gewoͤlt hat / darzu ſeind keine 
außfaͤll nach ſtreichen mehr da geweſen / Hie aber inn diſem Baw iſt man ſchon bei jhm eh ehr das 
hin kompt / da er hin begert / er kan nit weiter / ob er fchon in Graben geſchuͤtz gegen vber ſtellete / in 
die Luck in Lauffgraben / vñ die Maur beſchieſſen wolte / kan man an allen oꝛten / da die Scharten 
ſeind / zwiſchen den Pfeilern / die ſtein hinreiſſen / vnd ſtuck von kurtzen Streichbuͤchſen / dargegen 
ſtellen / vnd jhne viel eh da hinweg treiben / dann er die Maur (in vnd außwendig) erobert / ohn die 
außfaͤll Streichen vnd Laͤuff / welche er nicht alſo nemmen kan / ober ſchon ſolte dahin (das doch 
nit moͤglich iſt kommen / vnd zwiſchen zwen Pfeilern das ein gewoͤlb oder Bogen erobern / da iſi 
noch ein Maur / darauff darhinder der Wahl ſteht oder ligt / dardurch wird man jhn nicht kom̃en 
laſſen / will er dann das forder gewoͤlb ſprengen / muß er ſolches mit Puluer vnderſtellen / vnd von 
dannen ein Lauffewr machen / das kan man jm alles nennen vñ auff allen ſeiten kan verdeckt zu jm 
kommen vnd hinweg reiſſen / vnnd im gang feiner warten / dahin er nicht kommen kan / ſonder es 
iſt jhm alles zuwider. 5 


Wiewol ich ſolches nicht moͤglichen achte / ein ſolchen Bam mit gewalt (ohn Gott) zu er⸗ 
obern / ſo man rechte gegenwehr thut / damit ich aber die zeit vergebens zubringe / muß ich doch fol 
chesauß dem Fundament juſt erzahlen / wa etwañ ein Baw / nit nach ſolchem moͤchte recht an⸗ 
gelegt werden / vnnd ein Feind ſolches mit gewalt zuwegen brecht. So einem Feind all ſein 
muth will geſtatt wind / vnd keme vnder das Bollwerck / auff ein ſchuch 30. 40. ſo iſt er noch nicht 
weit genug / dann der aͤnlauff des Wahls / oder Paſteyen / vnd Bruſtwehr / so. ſchuch zu ruck ha⸗ 
ben / ſolches ſprengen / wuͤrde nit mehr / dañ fo viel es begreifft hinweg / vnd vberſich heben / die for⸗ 
dern Mauren / Laͤuff vnd Zwinger bleiben ſtehn / dann daß Puluer in 10. theil Reſoluiert ſich in 
40. vnd muß ein ſtarcke bewegung ſein / fo 40. ſchuch dick vnnd hoch ſatten bodens vberſich hebt / 
vnd wird vielmehr ſolcher durchbruch inn der abdachung / oder anlauff des Wahls geſchehen / 
dann er nicht durch die jnner Maur kommen kan / ſonder die inn der Veſtung haben den vndern 
Lauff inn / doch ſoll hernach diß beſſer erklaͤrt werden / wann ich anzeigen wird / wie ſolches in Hera 
gen / vnd druckenem boden geſchehen mag. i 


Wann aber dem Feind / nach allem muthwillen ſolte zugelaſſen werden / das er ein ſchuch 
100. vnder das Ballwerck / ſein hole / zum ſprengen machen ſolt / das doch nicht möglichen / es 
were dann fornen alles verloren / So kompt 20. ſchuch / mit der Mauren / Zwinger / fornenher 
5. ſchuch / in dem Anlauff vñ Bruſtwehr zo. ſchuch under den Stand / das fein 100.fchuch wañ 
ſolches geſchehe / ſo wehren noch 70. ſchuch Stand / biß an den Caualier / wann nun ſolte alles ver 
loren ſein / Biß darunder zum Sprengen / ſo doch wider alles bedencken iſt / So hat man von 
der Streichen des Bollwercks durch die Puluerkammer 30.fchuch zum beſten gegen dem ſtand / 
vnd alſo noch 40. thut auch 70. biß zum vndergraben des Feinds / ſo were man abermahl / von 
innen herauß bei jhm / vnd koͤnte jhm alles zerꝛeiſſen / nemmen / vnd zuruck abtreiben / ich geſchwei⸗ 
ge alles was man hierauſſen im vndern vnnd obern Lauff / mit außfall einbrechen / zerꝛeiſſen / ſpren 
gen / ſchleiffen / ſchieſſen / ſtreichen / u allen ſeiten geſchehẽ mag / vñ kan kein Feiud / die Mauren vñ 
Zwinger / alles oͤffnen / zerꝛeiſſen / vnd faͤllen / ſolches zuerlegen / vnd die Gegenwehr zunem̃en / wañ 
ſchon zwo Tuͤrcken macht da weren / dieweil ſolches vnden inwendig hol / vnnd nach ſolchem voꝛ⸗ 
ſheil wehr bawen iſt / vnnd were nicht boͤß das die Puluerkammer noch im gang oder gewoͤlb ein 
ſchuch 40. tieffer hinein gienge / ſo man zu allerhand brauchen kan / vnnd koͤnte man dardurch 
biß vnder das gantz Bollwerck kommen an alle end / wa der Feind zu wolt / doch muß ſolches inn⸗ 
wendig nicht beſehloſſen ſein / damit man bald durchbrechen koͤne. 7 

Derhalben hoch von noͤhten / das man inn einer Veſtung / vnd Belaͤgerung / gute erfahrne 
Berckheuwer habe / die ſich mit ſolchem einſencken ftollen treiben / ſchecht vnd vndergraben guten 
bericht haben / dann fie inn ſolchen wercken / verſtaͤndig / erfahren / vnnd jpnen alles ordentlichen / 
vnd geſchwind von hand gehet. 21 5 R 


Hierauff möchte geantwoꝛt werden / des Feinds macht möcht alſo groß ſein / das er dir ak 
len deinen vortheil im bawen ließ / wolte weder vndergraben / ſprengẽ / noch nichts thun / ſonder ſich 
allein / des beſchieſſen auß der Schantz / vnd von Erden alſo fort bawen / biß er den graben außfuͤlt / 
(in hohe des Lauffs außwendig biß an das Bollwerck) damit er ebens fuß / biß an das Bollwerck / 
oder Paſteyen keme / vnd dann alſo foꝛt hinauff / ſtuͤrmen / wann die Wehren beſchoſſen ſeind hie⸗ 
mit koͤnne ſich der Feind auff allen eiten / auch mit zudecken / damit er deſto ſicherer den Sturm 
anlauffen kan / hiemit hat er die hoͤhe / vnd darff die vndern Streichen nicht alſo foͤrchtẽ / vnd keme 
deſto ehe hinauff auff den ſtand / vnd wann ſolches im Kriegsrhat / mit allen vmbſtaͤnden ordenli⸗ 
chen erklaͤret wuͤrde / kan es ein ſolches anſehen gewinnen / das ſolches mag beſchloſſen / angenom⸗ 
men / vnd befohlen werden dieſem nachzuſetzen. Binzen 


Darauff gibe ich antwoꝛt vnd beſtande / wann es eben alſo gleich / auch gefi chwindwie man 
davon redt geſchehen koͤnte / were es ein guter weg / die inn der Veſten müßten aber dieweil ſchlaf⸗ 
fen / damit der Feind ein ſolches groß maͤchtig Werck / koͤnte hiezwiſchen vollenden / vnnd fer⸗ 


Dieweil man aber wachen wird / vnd auch von ſtundan ſpuͤren / das der Feind ſich nicht ſen⸗ 
cken / ſonder erhohen will / da kan man erſtlichen fein fuͤrnemmen mit außfaͤllen verhindern ſo viel 
als moͤglichen / vnd zu voran nach der lengen offt vermeldt worden. 


Zum andern / kan mit kleinerm geſchoß allen hohen Wehrt / damit der Feind gehindert mag 
werden / inn allem feinem fuͤrnemmen / herzufuͤhren / vnnd tragen / derhalben ſolte (wie fornen ges 
meldt) alle Erden hinder der Abdachung / ſo tieff als moͤglichen das es dem Bam nicht ſchaͤdlich 
iſt) hinweg genommen werden / ob man ſchon auff das Waſſer keme / deßgleichen hinauß inn das 
Feld / dann es hierinn kein mine weiter eh beſſer / auff das aller breittefte alſo weit / fo man 
Erden / inn der Veſten zum auffbawen bedarff / doch alſo das es feinen rechten boden nach allem 
vortheil behalten kan / vnd den Feind allenthalben entbloͤſt / davon die Wehren vnd Caualier / moͤ⸗ 
gen zum hoͤchſten / vnnd groͤſten damit auffgefuͤhrt / vnd erbreitet werden / dann wann der Feind 
dahin ſchantzen / ſchuͤtten / vnd bawen will / muß er ſolche Erden widerumb / von weitem / vnd von 


newem dahin führen vnd ſchuͤtten. 
Der wegen in ſolchem kein maß / wie weit vñ breit man dem Feind die Erden hinauß nem̃en 
ſoll / fuͤrzuſchꝛeiben iſt / allem hab ichs bezeichnet / das man auf das allerwenigſt vñ nit minder nem⸗ 
men ſolle / auff das alle Stende ihr rechte hoͤhe haben moͤgen / Erſtlichen des Lauffs hoͤhe / Strei⸗ 
chen vnd anders damit der Graben / vnd auſſer Lauff / recht gegen vber beſtrichen werde. Zum an⸗ 
dern des Bollwercks hoͤhe / das es nicht der Linien der abdachung gleich / ſonder wie hievornen ver⸗ 
zeichnet / viel hoͤher ſeie / letſtlich die Caualier / auch jhr rechte hoͤhe hettẽ. Diſe 3. Wehren vberein⸗ 
ander ſeind vberig genug / wann es ſchon von lauter Erden on Mauren ſein ſolte / vnnd erfordern 
auch viel Erden / derhalben zu ſolchem dem Feind alles hieauſſen / vnd in ſonderheit an den orten / 
da zubefahren / das ſich ein Feind daſelbſt einſchlagen wird genommen werden ſoll vnd muß. Da⸗ 
her jhm ſo er nit Erden in der naͤhe finden / ſonder von fernem ſolche herzutragen oder fuͤrſich hin 
auß werffen muß / ein ſolches / be vorab da ererſtſolche tieffe wider außfuͤllen vnnd verhoͤhen muß / 
ſehr ſchwer fallen wird / dann ins Erdrich zu komen / vnnd die Erden nurauffſchlagen / vnd ſolche 
auff zuſetzen zu einem hohen Wahl ſchůtten / Sthantz vnnd Bollwerek iſt ein groſſe arbeit / Aber 
allererſt ſolche auff zu arbeit ein zuladen / hinweg zufuͤhren / auff zuſchũtten / außfuͤllen / anſetzen vñ 
hin vnd wider zufahren von weitem / nimpt nicht allein viel arbeit / ſonder auch viel Volcks / zeit 
AR anders hinweg / vnd iſt nicht alſo (ob ſchon vel Volcks an der arbeit iſt) leicht inn das werck 
zuſetzen. 180 e tee En 
151 time 1 Ob 


Vom Sturm ond ſeiner Gegenwehr. 52 


Ob nun wol der Tuͤrck fuͤr Syget / Nicoſia / Famaguſta / vnd anderswa / groſſe hoͤhe auff; 
gewoꝛffen / hat es doch viel ein andere meynung gehabt / denn das Land zuvoꝛan an Ihm ſelbſt höhe 
vnd Buͤhel von Erden gehabt / dieſelben er nur noch mehr erhoͤcht / wann er aber tieffer außfuͤllen / 
vnd die Erden von weitem hollen ſollen / wuͤrde er weit einanders muͤſſen haben fuͤrnem̃en denn 
allgie / ob er ſchon ein Schantz zubeiden feiten auffwurffe / darzwiſchen die außfuͤllung des Gra⸗ 
bens fuͤrnem / wuͤrde jhm ſolchs von der aͤuſſern Streichen vber die dachung / noch vom aͤuſſern 
Lauff nicht zugelaſſen / ſonder durch dieſelb / wie auch von allen hohen Wehren / alles mit gewalt 
gehindert werden / wie vormahl genugſam erklaͤrt iſt. 


Solte nun der Feind ohn hindernuß in Graben kom̃en / vnnd ein ſolchen hohen Berg vber 
den Graben treiben / Es wer von Holtz / Wellen / Erden vnd anderm / vnnd keme hinuͤber biß an 
Zwinger / welchs ein vbermaͤßig werck were / denn er allein vom Lauff biß an Zwinger in Graben 
auff 200. ſchuch hinuͤber hat / nun muß er den fuß auffs wenigſt yo. ſchuch breit im Waſſerbodẽ 
nemmen / dann oben im anlauff zubeiden ſeiten wird es kaum Fo. breit / da er den ſtand haben muß. 
Wenn nun auff der einen ſeiten gegen der Streichen / 30. ſchuch dick / die deck genommen wird / 
ſo bleibt der ſtand zum anlauff nur 20. ſchuch / das dañ gar zu wenig iſt / alſo muß er den fuß zum 
wenigſten vnder 200. ſchuch breit nicht nem̃en / zum Sturm / weil aber alles gantz luck / vnd die 
Erde nicht hart / als wenn es auffgeſetzt / oder ein geſchlagẽ werck were / noch deßgleichen ein veſte 
Bruſtwehr . wie die fein ſolte / machen kan) ſo iſt es ein vergebẽ werck / wiewol es a ber vnmoͤglich / 
doch ſo gib ich eim Feind ſolches dißmahlen zu / auff das der Baw und fein nutzbarkeit deſto baß / 
vndaugenſcheinlicher geſehen / vnd verſtanden werden kan. 


Man muß aber beſonderlich inn Weinlanden zuſehen / das man im gantzen Land herumb 

alle Faß auß dem weg raume / zerſchlage / vnnd verbrenne ( wiewol ſolche gantz oder zerſchlagen 

beſſer inn der Veſten / zu allerhand / vnnd beſſer zum brennen / zu gebrauchen weren) dann ſonſt 

Feind derſelbigen zum ſchantzen vnd außfuͤllen / auch anderm / in allerhand weg zugebrauchen 

iſſe / wiewol dieſelbigen im ſchantzen verbrent vnnd zerſchoſſen koͤnnen werden / iſts auch beſſer 
ſie ſeien auß den fuͤſſen / dann an der hand. 


Das XXVI. Capitul. 


Vom Sturm / vnd wie die Gegenwehr an 


ſolchen Wercken ſoll vnd kan fuͤrgenom⸗ 
men werden /c. 


O nun der Feind alſo gebawen vnnd ein ſolchen Wahl 
IL oder ſchuͤtten ober den Graben an das Bollwerck beſchoſſen / oder wie 
En = vorgemeldt ein ſehr hohe verdeckung fürs ſtreichen zugericht / muß ich 
auff das kuͤrtzſte (was die Gegenwehr belangt) auch etwas melden / das 
N ir) manindieduffern Laͤuffen außfällen inn denſelben getribenen Baw ein 
brechen / deßgleichen in der holen Zwinger Maur / im vndern Lauff / wie 
5 die verborgene ſchutzloͤcher fein durchbꝛechen / dieſe des Feinds ſchuͤtten 
* vndergraben / vnd mit Holtz vnderbawen / damit weil ſie noch luck / nicht 
einfall / ein ſchuch 40. oder 50. vnderbawen / vnd weil er noch bawet / ſolchs auch fertigen / vnd mit 
Puluer vnderſtellen / wie in gleichem (ſolchs im vndern aͤuſſern Lauff auch geſchehen kan) Dar⸗ 
neben man allerhand was zur gegenwehr am ſturm wider den Feind dient / zurichten vnd anſtellen 
ſoll / welchs mehrtheils / die Zeugmeiſter / Hauptleut / Buͤchſenmeiſter vnd andere belangt / denen 
ich es auch befihle / wie dann jhnen auch ſolchs gepuͤrt auff ſehens zu haben / doch an oꝛt vnd ſtell / ſo 
darzu gebawen find zur noht / vnd nit an ort vnd end geſtelt werdẽ da ſie hindern vnd keinnuͤtz find. 
Ob nun auff dieſen oder andere voꝛgemelte weg der Feind die Veſte alfo angegriffen / die ho⸗ 
hen Wehren fornenher zerſchoſſen / geſprengt vnd zerꝛiſſen / auch die Bruſtwehr beſchaͤdigt / kan 
oben auff dem ſtand widerum̃ ein gebogene Bruſtwehr / wie die Figur Num. 24. K 
vn 


Der Erſte Theyl diß Buchs / 


vnd zu beiden ſeiten mit Streichbüchſen / belegt / vnnd mit allerhand Schrat geladen deßgleichen 
die Mußtketenſchůtzen alſo angeſtellt werden / das ſie wechſelsweiß auff den zweiten / dꝛitten / biß 
vber den vierdten Banck ſchieſſen / darinn ein gantze fleiſſige oꝛdnung zuhaltẽ / auff das es ſtaͤts wie 
ein Hagel ſeinen fortgang habe / vnd jedes mahl weil die andern zuruck tretten / vnd widerumb la⸗ 
den / die andern im fußſtapffen wider aufftretten / von ſchutz zu ſchutz von einem Banck auff den 
andern / damit kein ordnung die andere hindere / vñ allwegen ein jeder wiß wa ſein Stand iſt / vnd 
wann einer erligt / ſollen die andern auff der ſeiten nachrucken / vnd antretten. 


Deßgleichen nebenzu auff dem Flůgel gegen dem geſicht in das Feld / ſollen neben Streich⸗ 
buͤchſen / auch in die mitten dem Spitz zu / allwegen zwiſchen den Stucken die Schuͤtzen in wech⸗ 
ſel eingeoꝛdnetwerden / Alſo auch auff den Caualiern auff dem naͤchſten neben Bollwerck / in der 
Streichen vnden vnd oben / vnnd auff dem Caualier / wie auch auff dem Fluͤgel vnd geſicht / des 
gantzen Bollwercks biß inn die mitten zum ſpitz / auff dem andern Bollwerck / dergleichen von der 
Streichen widerumb an / dem Wahl nach biß zum mitlern Caualier / ſo zwoiſchen beiden Boll⸗ 
wercken ligt / derſelbig Caualier / wie auch die andern / muß mit belegung des geſchuͤtzes neben gu⸗ 
ter ordnung durchauß / auch gantz wol mit kurtzen Stucken / Boͤlern / vnnd andern ſpreng vnnd 
ſchießfewren / angeordnet werden / die Buͤchſenmeiſter mit aller notturfft vnnd handreichung / 
an jhr ort mit ordnung / inn alle Staͤnd eingetheilt fein / vnnd die Schuͤtzen jedern theil an 
fein ſtelle ordnen / auff alle ſeiten C doch daß niemand gehindert werde) die Fewrwerck vnd zeug 
zum außwerffen vnnd ſprengen / an jhre ort allenthalben zu beiden ſeiten der Bollwerck / hin⸗ 
der das Volck inn ordnung richten: Vnd inn der Veſtung auff dem obern hindern Wahl vnnd 
Bollwerck auff dem Boden die Kriegßleut zu Roß vnd zu fuß / inn ein Schlachtordnung ſtellen / 
ſo wol auch inn der Statt oder 


Hinder den Fluͤgeln zu beiden ſeiten ſollen die Schügen zu Schiff / vnd inn der mitten zum 
außfallen / auff den ndern Brucken / das Volck inn ſchmaler ordnung / das iſt allwegen nur dry 
zumahlanordnen. l 


Wann alles inn rechter ordnung angeſtelt / ſoll daß Volck / wie ein theil das ander / nach 
dem es abzeucht erſtatten / vnd das friſche antretten ſoll / vnderꝛicht / vnnd veroꝛdnet werden / alſo 
wann es noht thut / das man ſolche mit loſungen fordere / vnnd jedes theuſein Hauptleut vnnd be⸗ 
velchhaber zur anmahnung habe / alſo ſoll es an allen enden / auch inn den abwechßlungen des 
Sturms angeordnet werden. Vndkan auff der einen ſeiten / da man nit Stuͤrmet / noch ein 
ordnung geſtelt werden / dieweilder Stand 300. ſchuch lang vnd ĩoo. ſchuch breit / biß an Caua⸗ 
lier iſt / da ein Mann vom andern F. ſchuch ſteht / thut allwegen in zoo. ſchuch lang so. Mann / 
die breite inn zoo. ſchuch 20. Mann / alſo 20. mahl Go. thut oo. Mann / Als viel koͤnnen nur 
vnden auff dem einen Stand / des halben Bollwercks ſtehen / wann ſchon auff der andern ſeiten / 
fo zerſchoſſen iſt / nur halb alfo viel / oder den vierdten theil ſtehn koͤnnen / zur Gegenwehr / iſt es ge⸗ 
nug / ohn die auff den andern Staͤnden. 0 


Wann nun alles nach notturfft beſtelt / vñ man des anlauffs vnd Sturms erwarten muß / 
Sollen die Oberſten / neben Chriſtlichen Seelſoꝛgern / dem Volck roͤſtlichen zuſprechen / auch 
mit Speiß vnd Tranck das Volck an allen orten verſorgen / damit der Mann in feinen kraͤffien 
geſtreckt werde / vnd bleibe. 2 


Was will man nun allhie mit den ſtumpffen Wehren / vnnd engen Fluͤgeln / die fein ſon⸗ 
dern Stand / vñ kaum die Buͤchſenmeiſter / Handlanger / vnd das geſchutzs ſtands genug haben / 
wenn ſolche beſchoſſen oder geſprengt werden / das alsdann kein einiger ſtand / weder zum gegen⸗ 
bawen / noch zum geſchuͤtz / noch zum Volck bleibt / vielweniger ein Bruſtwehr geordnet werden 
mag / da ſonſt durchauß weder mit Bruſtwehren / Mauren / Zwin gern nach anderm der notturft 
nach verſehen / noch weniger vortheil haben / da ſich neben dem geſchůtz wenn ſchon der ſtand 
gantz bleibt kaum zo Mann erhalten konnen derhalben hie abermahl an ſolchen ſtumpffen Weh⸗ 
ren nit ein kleiner mangel geſpuͤret wird. 4 Ber 

Nach 

Nach dem der Feind ſich auff ein zwen oder drey vorgemelte weg geruͤſt vñ ſein vorthel hat / 
vnd ſich zum Sturm vnnd anlauff begeben will vnd muß. Hergegen die inn der Veſtung / mit 
außfaͤllen / ſchieſſen / ſtreichen / einreiſſen gegenwehr / wie die der lenge nach / vor mahls erzaͤhlt / 
auff vielerley weg / fuͤrgenommen / darauß dann erſchienen / mit was groſſer muͤh vnnd arbeit er 
das Feld / Dachung / Laͤuff vnd Graben / ſampt allen beſchantzungen / beſchieſſen vnnd ſprengen 
kaum dahin gelangt / (welches jhme zu mehrerm verſtand diß Bawes /alles zugelaſſen woꝛden / 
wie voꝛgemeldt.) Vnnd nun die inn der Veſtung wie oben angeregt auch gefaßt gemacht / 
muß man auff nachfolgendes gut achtung geben / auff daß man die ſtaͤreke auch gegenwehr des 
Bares vnd ordnung / deſſelbigen nutz / warumb vnd zu was ende ein jedes gebawen ſey / zugebrau⸗ 
chen vnd beſſer zuverſtehn wiſſe. 


Wann nun ſich der Feind zum Sturm bereit inn voͤllſge ordnung / auch ein oder zwen zu⸗ 
ſatz / vnd nachlaͤuff / jeden von Gooo. Mannen / wer 18 ooo. Mann / welches auff einmahl vberig 
ſtarck auch dem Tuͤrcken genug iſt / ſintemahl die halben oder der dritte theil nicht zur Wehr kom⸗ 
men koͤnnen / dann ſie ſelbs einander mehr hindern dan füͤrdern / auch im ſtreichen vnnd ſchieſſen / 
deſto mehr Volcks zu grund geht / geordnet. 


Wann dann der erſt Hauff ſich auß der Schantz entbloͤßt / vnnd der Feind den Lauffgra⸗ 
ben ſprengt / oder daruͤber anlaufft / (dann eins wie das ander) da ligen jhm erſtlich drey Boll⸗ 
werck auff dem halß / vnnd fuͤnff Caualier / zwen Fluͤgel vnnd acht Streichen / da man gantz ge⸗ 
rhuͤwig / vnd gereumig / nicht allein ſtand / raums vnd platz halben / vnden vnnd oben (er nem̃ den 
Lauff oder Sturm / an welchem ort er woͤll) / ligt man mit achtzig groben Stucken klein vnnd 
groß gegen jhm / vnnd kan auff der Dachung vnnd Lauffgraben / vornen vnnd zu allenſeiten / 
mit ſolchen Stucken vnd ſchuͤtzen allen zu einem Centro zuſamen kommen / ohne Boͤler vnd an⸗ 
dere Werffewr / deren ich geſchweige / dergleichen von allen geſichten gegen dem Centro vollig 
auff 600. Mußtketen / auff dem Wahl / Bollwercken vnnd Caualier ſich halten koͤnden / wann 
die im Wechſel zur dritten Banck ſchieſſen / ſeinds 1800. Schuͤtzen / Allhie aber muß fleiſſig 
befelch vnd ordnung gegeben werden / das mit den groben Stucken / inn vnnd auff den Streichen 
auch oben auff dem Stand vnd Caualier / nicht ober vnnd mit einander geſchoſſen werde / vnnd 
man alſo einander hindere / dardurch im Rauch viel Kraut vnd Lot vergebens verſchoſſen / vnnd 
dem Feind mehr zu nutz / dann zum nachtheil gericht wird / vnnd ſollen allweg die hinderſten vnnd 
hoͤchſten / als auff den Caualiern / zum erſten / hernach auff den obern Streichen / darnach die an⸗ 
dern vnnd niderſten / Zum dritten / die vnderſten / vnd forderſten abſchieſſen / das allwegen die foͤr⸗ 
derſten / noch vor den hinderſten ſehen koͤnden / wahin fie ſtreichen vnnd ſchieſſen / damit ſie waes 
manglet zuſetzen koͤnden. Dann wa kein ordnung gehalten wird / vnnd etwann die fordern vndern 
Wehren vor ſchieſſen / koͤnnen die andern darhinder / auch die etwas hoͤher ligen / vor rauch vnnd 
dampff nicht mehr ſehen / wahin ſie jhre ſchuͤtz woͤllen anlegen / vnd wolte ich eh befehlen / das man 
dieweil ſtillhielt / dann alſo Kraut vnd Lot vergebens verſchoͤſſe / vñ voꝛ dem Feind ein blendung dz 
man jhn nicht ſehen koͤnte / maͤcht. Mit den Mußketen vnnd Handrhoren hat es kein folches 
hoch bedenckens / denn ſolcher Rauch duͤnn / vnd bald verfleucht / vnnd deſſen muͤſſen Zeug vnnd 
DBuͤchſenmeiſter ein guten bericht vnd befelch haben / damit fie hierin gute anordnung thun koͤn⸗ 
nen. . 


Wann das auff einer ſeiten geſchicht / ſoll die ander darauff folgen / darnach die drit / viert 
vnd fuͤufft oꝛdnung / hiezwiſchen vergeht der rauch / vnd kan man dieweil widerumb ladẽ / richten / 
vnnd die oꝛdnung (wie voꝛ) fuͤrnemmen / inn des ruckt der Feind mit feinem Volck vnnd anlauff 
beſſer fort / vnd kompt allwegen was geſchediget vnd ligt / darhinder / alſo das man die friſchen alls 
weg widerumb anzutreffen hat / vnd muß das fchieſſen / Donnern / Blitzen vnd Hageln ſtets foꝛt 
gehn / inn der oꝛdnung ohn auffhoͤrung vnnd dergeſtalt / kan man mit einem ſchutz mehr dañ ſonſt 
in vier oder ſechſen / dann ein ſchutz / den man ſehen kan / wahin er trifft beſſer dann zo. ſo mannit 
weißt ob ſiekurtz oder lang gehen / außrichten. Deßgleichen ſollen die auff der Wehr gut achtung 
geben / loman ſtůrmet / das fie ſich nicht zu bald verſchieſſen / es ſey mit ſprengẽ / Fewrwerck vñ an⸗ 
derm: Von den naͤchſtẽ Bollwerckenneben zu / dieweil ſie nichts hindert an dem — der 

rauch ſonder jhr geſicht frey haben moͤgen / die Fewr vnd Sprengzeug / wolauß Boͤlern / in Gra⸗ 
ben / Lauff / dachung / vnnd biß ins Laͤger gewoꝛffen werden. Aber auff dem Bollwerck das den 
Sturm leiden / auch nebenzu ſoll ſolches gebraucht / vnnd diß Fewr mit der hand gewoꝛffen wer⸗ 
den / ſintemahles in der naͤhe / vnd in kein weite zubrauchen gehort / vnd zu ſolchem allem / ſoll man 
gute wol erfahrne Buͤchſen vnd Fewerkuͤnſtner haben. Was auch fuͤr ſtuck vnden vnd oben an al 
len enden ſtehn / vnd was ſorten die ſein ſollen / wird hernach im dritten theil vermeldt werden. 


Wann nun der Feind foꝛtlaufft / vnd an das Bollwerck kompt / da ſoll das Sprengfewr fo 
im Wahl oder Schantz / die der Feind biß an das Bollwerck gebawen / vñ durch den vndern Lauff 
eingelegt woꝛden iſt / angezuͤnt werden / hat man foꝛnen im Lauff oder in der mitten ſolches / ſo ſolle 
es auch angebrendt werden / in ſolchen Sprengen am Bollwerck / wuͤrfft das Fewr Volck vnnd 
Erden vom Bollwerck / vnd der Mauren hinweg / vñ macht ein oͤffnung das man von der naͤchſtẽ 
Wehren / dahin Streichen / vnd ſchieſſen kan / in ſolchem anlauff / wird der Feind noch allzeit den 
hohen Wehren zuſetzen / vnd die neben Flügel von Schuͤtzen / ſo er ordnet / nur biß an den Lauff an 
henckẽ vnd auff die Wehren Buͤrſten: Ob nun denen / im vndern oder obern Lauff vnd Zwinger / 
oder allen beiden / mit einem außfall zubegegnẽ / ſteht ſolchs / zu den Kriegs verſtaͤndigen / auch nach 
dem die noht vnd der ſchaden / den man von dem Feind ſpuͤren moͤchte / erfordert( ich wolte derhal⸗ 
ben nicht rhaten das man mit groben ſtucken zu jhnen ſolte arbeiten / weil man viel noͤttiger ſolches 
gegen dem Feind im Graben / vñam Bollwerck zuthun hat / aber auff der andern ſeiten des Boll⸗ 
wercks / da man nit ſtuͤrmet / kan man mit Schuͤtzẽ außfallen / vñ im vndern Lauff auff den Feind 
im Sturm wie auch im obern) zu arbeite / deßgleichẽ von den hohen Wehren auff der andern ſei⸗ 
ten / aber im vndern Lauff ſollen ſie nicht für den ſpitzẽ des Bollwercks lauffen / damit ſie nicht von 
den rigen / von den andern Vollwercken im fuͤrſtreichen / beſchedigt werden / wie in der Figur ver 
zeichnet vnd zuſehen iſt. N 


Da nun der Feind hart an das Bollwerck kommen ſolte / ob ſchon ſolches geoͤffnet / fo muß 
er vberſich / nun hat er vom Waſſerboden biß auff den Lauff oder Zwinger (nach voriger rech⸗ 
nung) vngefaͤhr 16. ſchuch / die will ich nicht rechnen / ſonder zugeben / als hette er alſo hochgeba⸗ 
wen vnnd im Graben erſchütt / von dannen / der obern Streichen hoch 24. ſchuch / darnach das 
auffſteigen gegen der Bruſtwehr zu 6. ſchuch / thut 30. ſchuch / alſo hoch iſt der anlauff / vnd auff⸗ 
ſteigen des Bollwercks noch / auff den obern fordern ſtand / vnnd iſt hierin die Bruſt wehr hoch / ſo 
ich fuͤr verloꝛen Schaͤtz / nicht begriffen noch gerechnet. N 

Wann nun der Wahl zo. ſchuch von andern Zwinger iſt / vnd laufft 20. ſchuch zuruck im 
auffſchlagen / ob ſchon der Feind hefftig ſcheußt / laufft die Erden nicht ober ro. ſchuch weiter / ſo 
hat ſolches auch 30. ſchuch im fuß (das iſt die vierung vber eck) den alle gute Erden ſetzt ſich alſo 
auff / ohne muͤhe / vnd laufft ſelbs nicht mehr an. Ich ſchetz er faͤlt noch 10. ſchuch weiter wer 20. 
ſchuch / vnd 20. im anlauff / wer 40. ſchuch / mit allem / noch wer die Bruſtwehr dicke nicht gar 
hinweg / leger kan ers nicht machen / er wolte dann ſprengen / welches hieuor ſchon verantwoꝛt iſt / 
doch will ichs hie zu beſſerm bericht / wie ſolchs zuverſtehn ſeie / verzeichnen. 


Solches hab ich gleichwol zum vberfluß / allein darumb verzeichnet / auff das wa etwann 
ſolche diſputation fuͤrfiele / man deſſen bericht hette / wenn fchon die gantze Bruſtwehr hinweg we⸗ 
re / oder ſchon nicht gar / muͤſſe doch ſolche gantz hinweg genommen werden / ſo breit als die lucken 
iſt / vnd ſich etwas einſencken / vnd an beiden ſeiten der lucken Streichen machen / vnnd Streich⸗ 
buͤchſen dahin ſtellen / Dem Feind aber wuͤrde es ſchwer werden / ein ſolche hoͤhe anzulauffen / ob 
wol die hohe 30 ſchuch wagrecht im Diametter / iſt doch der anlauff / weil er der Linien nach vber 
den Zirckel faͤlt / vil hoͤher auff zuſteigen / wie mit Num. I. z. vndz. zuſehen iſt / vnd kein Leiter alſo 
lang dahin bracht kan werdẽ / dañ ein Leiter von 24. ſchuch lang / oder von fo viel ſproſſen / iſt einem 
Mann auffzurichten gantz beſchwerlichen / ein 30. ſchühige koͤnnen zwen Mann kaum auffrich⸗ 
ten / da ein Mann nit ober 7. ſchuch greiffen kan / alſo iſt noch vierthalbtheil / vber das gewicht / da 
7. mahl vierthalb ſtercker im aufrichten ſein muß / ob man ſchon wolt am gantzen Wahl (da es 
niderer zurechen iſt) auffſteigen / ſo muß man alles mit Hawen / Axten / Beyhelen auffhawen zer⸗ 
reiſſen vnd raumen / dann ſonſt würde man da nichts außrichten koͤnnen / inn ſolchem anlauff / da 
muß von allen nebenſeiten des Wahls oder Bollwercks / wie auch foꝛnen zu / auch von obern Ca⸗ 
ualieren / mit dem Fewrwerck fleiſſig gehandlet werden / das man nicht viel vergebens vornem / 
das nicht zu nutz reicht / as von Spꝛengkuglen / Bechreiffen / Sturmkolben / Kruͤgen / auch aller⸗ 
hand Fewrkugeln / vnnd wie ſolches mag im Werck durchdie Buͤchſenmeiſter erdacht werden / 
vnd man jetziger zeit in hoher erfahrnuß iſt. 


Deßgleichen muͤſſen Faͤßlein auff 3. ſchuch lang / mit vngeloͤſchtem reinem Kalckſtaub zu⸗ 
gericht werden / in mitten / mit einer Sprengkuglen / da ein pfund 10. oder 12 Puluer darein gehet / 
ſolche mit dem Fewrwerck hinab vnder den Feind lauffen laſſen / ſo ſie durch das lauffrhoͤrle an⸗ 
zuͤndt wird / die ſpringen hernach bald von einander / geben ein vnmaͤßigen ſtaub / alſo daß man 
kein atham holen / noch die Augen oͤffnen kan / vnd dem Feind ein groſſe verhinderung iſt / wie mit 
dem vergifften rauch / den man im vndergraben vnd anders wa / auch kan gebraucht werden / wie 
ich hernach melden will. 


Wann nun von allen e auch von den Waͤhlen / vnnd Caualieren / mit den 
Streichẽ fuͤr das Bollwerck auch in Graben / laͤuffen / außfaͤll / auch mit Fewr / ohne was auff vnd 
von der Wehr oder Bollwerck das man Stuͤrmet die Gegenwehr alſo mit gewaldt geſchicht. 
wird ſich erzeigen vnnd auff der Prob befinden / ob die ſtumpffen Wehren (ſo der alten Re⸗ 
gel nach / die Linien auß den Streichen gezogen ſeind) oder die inn das Winckelmaͤß / den ſtich 
beſſer halten werd / die von allen Nebenwaͤhlen / Caualierẽ / vnd hoͤhenen ober alles fireichen koͤn⸗ 
nen. 


Ob ſchon fuͤrgewendt wuͤrde / wenn der Feind 40. 50. oder mehr Leitern anwirfft / jkan man 
dieſelbigen alle in einem ſchutz vmbſtoſſen / faͤllen vnd brechen / vnnd alſo auff einmahl / dem Feind 
die groſſe hindernuß / vnd gegenwehr thun / alſo wolte der Feind hinauff / muͤßte er ſich von newem 
mit Sturmzeug gefaßt machen / oder ſolchen nachlauff erfriſchen. 


Hierauff gib ich die antwoꝛt / das ſolche ſtumpffen Wehren gentzlich zuverwerffen ſeien / 
(in maſſen ich davornen genugſam widerlegt) vnd weil alſo vil am Streichſchutz der Leitern hal⸗ 
ben will gelegen ſein / hab ich ebenmaͤßig dieſelb Linien vnd Streichſchutz auff dem Wahl / neben 
dem Caualier daſelbſt / wie mit Lit: E zuſehen iſt / geoꝛdnet / vnd iſt diſer viel beſſer / dann der auß 
den Streichen / denn ich die hoͤhe ſo der Feind bawet vberheben / vnd zu jm komen 8 wañ 

der Wahl beſchoſſen / vnnd ein tieffe lucken bekompt / kan er kein eiter noch auffſteigens mehr ſe⸗ 
hen / ſonder die fläche bedeckt das geſicht / vnd den ſchutz / alſo das der Feind verborgen ſein werck 
verzichten kan / mit dem auffſteigen vnd wehren / Ich aber kan biß ins Bollwerck hinein ſtreichen / 
welches auß keiner ſtumpffen Wehr geſchehen kan / wie voꝛmahls dargethan vnd erwiſen / jetzt hie⸗ 
mit noch beſſer erklaͤren will. 


Ich aber kan alle vortheil weit beſſer haben / wenn ich die Bollwerck in das Winckelmaͤß le⸗ 
ge / denn alſo kommen mir (ob ſchon die Linren flach ſeind) die Linien der geſicht vollig auff den 
Wahl / das auch die geſicht der Bollwerck einander vollig anſehen / inn einander ſchieſſen vnd 
ſtreichen koͤnnen: Wie tieff gleich der Feind ſich in das Bollwerck begibt / ſo kan ich vom andern 
Bollwerck vom vordern ſpitz an / die gantz Linien vber / biß an Flügel auff dem Fluͤgel biß an die 
Streichen / die Streichen vber oben vnd vnden herumb / biß an den mitlern Caualier / da der ſchutz 
mit Lit: E. vorgemeldt gezeichnet / ſtreichen / vnd ein folches kan ich an allen orten in der mitten 
vnd zu oberſt auff dem Caualier / mit gewalt / biß in das Vollwerck voͤlliglichen reichen / vnnd dem 
Feind inn rucken kommen / wie dann mit allen ſchuͤſſen / ſo am mitlern Bollwerck an dem oꝛt / da 
der Feind gewonlichen fein einbruch neien wird / fuͤr augen geſtelt iſt / vnnd hab. Gleicher geſtalt 
konnen von oben herab fürfich hinauß vnd hinderſich alle ſchůtz mit den groben Stucken reichen / 
ohn was von Handrhoren / vnd andern Werffzeugen geſchehen mag. 


Dar zu ſicht man / mit allen dreien Scharten / inn der vndern Streichen / Num: 1. 2. vnd 
3. wie die in freiem ſchutz biß in das Bollwerck ſtreichen koͤnnen / vnd die letſte Streich vnden biß 
mitten inn Lauff mit Lit. D da der Feind ſein einbruch nimpt / vollig reichen kan. 


Die Streichſchuͤtz hinder dem Fluͤgel / die Streichen auch ins Bollwercks mitte mit vol⸗ 
lem gewalt / wolte der Feind deren von auſſen zukom̃en / beſchieſſen vnd fellen / müßte er dem mit⸗ 
lern Bollwerck den gantzen ſpitz hinweg ſchieſſen / wie der ſchutz Num. 2. gegen vber durchs 
Vollwerck geht / vnd verzeichnet iſt / biß er in die ſtreich reichen vnd ſchieſſen koͤnte / welches er aber 
nimmer zu wegen bringen mag / denn er vber 200. ſchuch lang inn die dicke fuͤrſich / durchſchieſſen 
vnd das gantz halbe geſicht auff so. ſchuch tieff nach der lenge hinweg nemmen mußte. 


Wenn mans aber der alten Regel nach ordnen ſolt / kommen die voꝛder geſicht vnd Bruſt⸗ 
wehr dicke wie die Blindriß auff den Bollwercken zu beiden ſeiten gegeneinander mit I. K. be⸗ 
zeichnet anzeigen / da ſich die geſicht von einander / hinauß ins Feld wenden / vnd der ſpitz ſich in der 
mitten einwerts zeucht / vnnd alſo kein geſicht dem andern hilff oder troſt erzeigen kan / ſonder dem 
Feind mit fleiß zur deckung gebawen ſeind / Wa bleibt nun der vorder ſtande den ich zur notturfft 
100. ſchuch breit geordnet hab / wenn man den auch alſo breit ſolte nemmen / wa keme der Caua⸗ 
lier vnd die Streichen hin? wa keme die einſenckung / vnd alle gegenwehr hin? Derhalben weil der 
forder ſtand nur 18. oder 20. ſchuch breit genommen werden kan / ſich auch die geſicht wenden / iſt 
der ſampt feinen geſichtẽ falſch / vnd werden alle beſte ſtend verloꝛen / auch alle gegenwehr / vñ was 
der Feind muͤßte mit groſſem gewalt hinweg nemmen / das nimpt man hie ſelbs hinweg / alles dem 
Feind zum beſten. 


Das du ſprichſt ich oͤffene meine Streichen / da du die deine inn gleicher weite zu laſſeſt / da 
magſtu auß dem Bollwerck F das nach deiner Regel geoͤffnet / die drey Streichſchuͤtz / auß den 
3. ordnungen / mit Lit. A B C beſchawen vnd beſehen / mit was vnordnung dieſelbigẽ im Gra⸗ 
ben gebraucht vnd fuͤrgenommen werden / zu dem oͤffnet der ſpitz am Bollwerck / weil du den hin⸗ 
weg nimpſt / dein Streich ſelbs mit groſſem vnuerſtand vnd ſchaden / ſo alles dem Feind zum beſtẽ 
kompt / dann deine ſtumpffe Wehren weiche vom Feind / vnd raumſt jhm den ſtand vnd platz ein / 
ſo dugegen ihm ſolteſt brauchen / damit jhn zuruck halten / das kompt dem Feind zum beſten / aber 
inn meinem bedencken nim̃ ich dem Feind feinen ſtand ein / vnd brauch ich den wider jhn mir zum 
beſten / vnd keren ſich die Bollwerck gegen einander / das fie einander anſehen mit beiden geſichten / 
alſo das eines dem andern kan rettung thun / vnd in einander ſchieſſen vnd ſtreichẽ / vnd decken mir 
mit gewalt meme ſtreichen zu / ob ich fie ſchon fornen auff thu / dañ nit der Fluͤgel ſonder der Spitz 
am andern Bollwerck / mir meine ſtreichen bedeckt / Ich hab aber auß der ſtreichen mr 1 

Vom Sturm vnd feiner Gegenwehr. ss 


ſchutz / inn / fuͤr vnd auſſer dem Bollwerck / nicht allein vnden / ſonder durch auff / auff allen Weh⸗ 
ren / vom ſpitz / biß zum mitlern Caualier. Vnd ſeind nit allein die Linien falſch / an deinen ſtumpf⸗ 
fen Wehre / ſonder ſie wenden ſich von dir / vnd keren alles jhr geſicht gegẽ dem Feind / alſo das ers 
gegen dem Centro zu / deſto baß beſchieſſen / faͤllen / vnd zertruͤmmern kan / in gleichem ſtand / dann 
ſiejhr geſicht von einander / vnnd ſich jhrer hilff ſelbs berauben / vnnd alles was fuͤr die Linien der 
geſicht fuͤrfaͤllt / den ſtreichſchutz auffhalt / ſo werden alle aͤuſſere Laͤuff / Graͤben vnd abdachung 
falſch / vnnd koͤnnen inn keiner ordnung beſtrichen werden / ſonder gebe dem Feind ein freien ſtand. 


Hergegen koͤnnẽ alle geſicht meiner Bollwerck nicht allein fuͤr fich hinauß / biß auff den fuß 
im Graben des Lauffs / ſonder vollkommen / mit richtigem ſchutz / auff den aͤuſſern boden / tieffe / 
Abdachung / Laͤuff / oben vnd vnden / in Graben / geſicht / Streichen / verthaͤdigen vnd beſchirmen 
auch alles mit gewalt zu ruck halten / vnd ſolches alles ſtracks gegen dem Feind / inn die ſeiten hin⸗ 
den vnd nebens zu durchauß / ſolches wird mir keiner koͤnnen verwerffen / mit warheit / er zeige mir 
dann ein beſſern weg / dann ich ſelbs nach geſucht hab / kan jhn beſſer nicht finden / dann ich ein ſol⸗ 
chen ſo bald finden wolt / als ein anderer. 


Solches hab ich darumb muͤſſen erklaͤren / auff daß der anlauff des Sturms vnd die gegen⸗ 
wehr / ſo ich vor erzaͤhlt / vnd noch erzählen werde / deſto beſſer verſtanden werden moͤge / ſintemahl 
ich diſen Baw / den ich alſo verzeichnet habe / auch verthaͤdigen / warumb vnd weßhalben ein jedes 
alſo gebawen vnd vorgenommen werde / warzu es nutz / vnd zugebrauchen ſey / erklaͤren / vnnd an 
tag thun will. 


Will derwegen wider dahin / da ichs zuvor gelaſſen keren / vnnd fuͤrfahren / Wenn nun der 
Feind am Bollwerck hinauff ſtuͤrmet / vnd wie vorgeſagt / jhme mit ſchieſſen / werffen / ſprengen 
außfaͤll ꝛẽ. alle gegenwehr geſchicht / ſo hat der Feind alſo hoch hinauff / das ers ob er ſchon Leitern 
hat / dieſelbige in ſolche Höhe auff zurichten nicht bringen kan / wie er dann auch da es ſchon der lege 
nach etwas beſchoſſen ( denn vnbeſchoſſen / vnd da der Wahl gantz iſt / kan er voꝛ dem geſtreuch vñ 
Haͤgen nicht beſteigen) ohne Leitern (ſintemahl er fein Waffen vnd gewehr / deſſen er nicht entbe⸗ 
ren kan / mit nemmen muß) nicht hinauff ſteigen mag / inn des kan auch der Feind von auſſen zu / 
weil er ſeins Volcks auch ſchonen muß / nicht mehr ſchieſſen / inn ſolehem auffſteigen kan man 
deſto ſicherer gegen jhm ſchieſſen / werffen / vnd jhnen zuruck halten / wie zu voran gemelt iſt. Da 
her er den Sturm ſchwerlichen erhalten vnnd ermuͤdet / zu ruck keren muͤſſen / wenn dann ein 
friſcher nachlauff dem Sturm zu hilff kompt / iſt der ſtand nicht alſo weit vnnd breit / das der an 
vnd ablauff einander weichen koͤnne / ſonder werden den ablauff biß der etwas ab komme / vnnd an⸗ 
lauffen kan / erwarten muͤſſen / ſonſt wuͤrde dem Feind im doppeln lauffen ſehr viel Volcks zu 
grund gehn / in welchem ablauff / man jhnen abermahl das Valete, von allen Wehren nach ſchi⸗ 
cken / vnd dieweil in der Veſtung ebenmaͤßig / auff allen ſtaͤndẽ friſch Volck geordnet / vnd daß ge⸗ 
ſchuͤtz abgekult werden kan. Lauffen nun die andern / auch alſo / wie die vorigen / an / ſo werden 
die ebenmaͤßig entpfangen / darumb alles wie vorgemeldt fleiſſig veroꝛdnet vnnd beſtelt fein vnnd 
werden muß / auff daß wie es einem hauffen geht / dem andern / vnnd dritten / auch dergleichen bes 
gegnet werde / dann der kein andern weg als bald kan anders wa her nemmen / dann den er erſtmah⸗ 
len / darzu geordnet / vnd mit groſſer muͤhe erobert hat / wie zuvoꝛan gemeldt. 


Wann nun der Tuͤrck viel vnd mehrmalen maͤchtige Stürm verloren / vnd vor Veſtun⸗ 
gen hat muͤſſen abziehen / die den ſechſten oder achten theil / weder an gebaͤwen / Waͤhlen / Caualie⸗ 
ren / Bollwercken / Streichen / Graͤben / nidern vnnd obern Laͤuffen / Außfaͤllen / Aabdachungen / 
nach anderm vortheil alſo verſehen geweſen / auch im ſchieſſen ſtreichen / ſprengen ſolchen vortheil 

nicht gehabt haben / was will dann ein Feind an einem ſolchen werck außrichten / da ein 

Mann / auch in der gegenwehr beſſer iſt / dann drauſſen zehen ſein / vnd ein 
ſolches alles bringt allein die Ordnung des Baws mit ſich 
wie ſolchs 1 vermeldt 
if? 


O in 


Der Erſte Theil diß Buchs / 
Das XX VII. Capitul. 


Wie einem Feind / wenn er den Sturm erobert / 


vnd auff den foꝛdern obern Stand keme / jhme dro⸗ 
ben mit der Gegenwehr ſoll begegnet 
werden. 


S moͤcht aber gefragt werden / wenn der Feind mit ſol⸗ 
chem gewalt auff den Stand (das gleichwol vnmoͤglichen) keme / was 
man da vornemmen muͤßte / oder ſolte? Wenn ſolches geſchehen ſolte / 
mußte zuvoꝛan / wann es beſchoſſen / ſo weit es offen ein newe Schantz 
oder Bruſtwehr herumb gefuͤhrt werden / oder ein Schantz vom Spitz 
* an der fordern hoͤhe des Stands biß an den Spitzen des Caualiers gezo⸗ 
x gen / vnd das gefchüg dahin geſtelt werdẽ / ſolche Schantz kan man auch 

zuvor / ſo bald der Feind das Bollwerck oͤffnet / bawen / vnd alda mit den 
kurtzen Streichbuͤchſen / in den Feind arbeiten / auch mit Fewrwerck / Sprengen vnnd andern ge⸗ 
genwehr thun / wann er aber alſo ſtarck die Wehr erſtige / vber die Schantz keme / biß auff den foꝛ⸗ 
dern Stand / alda er fich kurtz beſinnen muß / wa er hinauf vnd auff welche ſeit er ſich begebẽ woͤl⸗ 
le / will er ſich auff beide ſeiten thun / ſo ſchwecht er ſich hefftig / will er ſich gegen der Schantz vnnd 
dem geſchuͤtz thnn / ſo kem er gegen der Streichen vnd Schantz / vñ ſteht ein gerhuwete Ordnung 
verdeckt / darhinder / diſe Schantz muͤßte er von newem ſtuͤrmen / erobern vnd ſich durch den ganz 
tzen hauffen ſchlagen / vnnd da er ſchon dieſen Sturm vnnd ſtand auch erobern ſolte / kompt er 
wider fürs geſchuͤtz auff dem Flügel / ſo man auch vmbkert hat / darnach muͤß er erſt von newem 
die Schantz vnd geſchuͤtz / erobern vnnd ſtuͤrmen / ſo an dem Fluͤgeldes Caualiers angehencktiſt / 
vor der obern Streichen / noch hat er die ober Streichen / vnd den Stand zuerobern / als dann hat 
er den jnnern Stand vnd geſchůtz auch zu ſtuͤrmen vnd zuerobern / vnd ligt jhm der Caualier auff 
dem Wahlin der ſeiten / vnd der auff dem Bollwerck auff dem Kopff vnd Halß / noch hat er die 
hohen Wehren nit vnd darzu mit einer gerhueten Schlachtordnung zukempffen / Soviel ſtuͤrm / 
Schlachten / Schantzen / Geſchuͤtz vnd Staͤnd zuerobern / it keinem Feind moͤglich / auch nie er⸗ 
hört worden / weil alles vnbeſchoſſen / vnd noch gantz iſt / er ſich verſchoſſen / wehrloß vnnd ermuͤdt 
hat / Will er ſich aber nit theilen / vnd den Stand für ſich nem̃en daran er den Sturm gethan hat / 
vnd vermeynt allda den beſten voꝛtheil zuhaben / weil er ſchon auff dem Stand / vnd allbereit müd 
iſt. So muß er doch mit eim gerhuwetẽ hauffen widerkaͤmpffen / vñ ligen jhm die Schuͤtzen auch 
di Schantz mit den Streichbüchfen im rucken / welche eben fo wol mit Hagelgeſchoß / vñ anderm 
wechſelsweiß ſchieſſen muͤſſen / wie die Schuͤtzen auch / vnd geſetzt / er diſen ſtand auch behaupten 
vnd die vnſern vom ſtand treiben vnd erlegen wuͤrde / da müßte widerumb von dem Fluͤgel des Ca⸗ 
uaſiers biß an die Stiegen / da man inn die vnder Streichen geht / ein Schantz angeſtoſſen / vnnd 
mitgeſchuͤtz verſehen werden / dahin kan man von dem naͤchſten Caualier nach der ſeiten / vom ne⸗ 
ben Wahl / wie von einer Streichen mit Schrot ſchieſſen / wie auch die andern von hinden her / 
deßgleichen von beiden Caualiern auff den naͤchſten Bollwercken auch oben herab vom Caua⸗ 
lier / vnd alſo mit allerley brennenden Werffzeugen von Fewr vnnd anderm dahin arbeiten / vnnd 
mit ſchieſſen / hinden / fornen vnd oben herab / wie ein ſtetter Hagel auff jhm ligen / ſolche Caualier 
zuerobern ſeind im vnmoͤglichen / dann ſie vom fand vber die zo. ſchuch hoch / hat kein Leiter noch 
Stur mzeug / iſt ermüdet / vnd ligt das geſchuͤtz Fewrſprengen / vnnd das ftreichen von allen enden 
auff jhm / vnd alſo gefangen / vnnd inngroſſer gefahr / als wenn er an dem Bollwerck vber den 
Graben hinauß / von newem Stuͤrmen ſolte. Diſem nach hat er erſtermelte Schantz vnd ges 
fchüg vor ſhm auch zuſtuͤrmen / vnd zuerobern / da ligt der neben Caualier / vnnd der ander gegen 
vber / auff dem Bollwerck / zu naͤchſt an jhm / da er den Sturm fort thun muß oder e zu 
ru 


* 


Von der Gegenwehr / auff dem obern Stand. §6 


ruck muß / allda abermahl ſolche gegenwehr mit gewalt / beſſer dann im Graben vollendt wer⸗ 

den kan / dann von den ſeinigen jhme mit ſchieſſen noch anderm kein huͤlff geſchehen mag / zu dem 
kan er nicht ſchantzen / noch ſich verdecken / in ſencken noch etwas fuͤrnemmen / ſonder iſt bloß / vnd 
von allen Ständen gefangen / diefeiben ſeind alſo abgetheilt das er an jedem ein newen Sturm 
mit lediger fauſt thun muß. 


Nach dieſem hat er noch den ſtand / der obern Streichen / auch die hinderſtreich / vnnd deren 
nach / den neben ſtand zuerobern / ampt dem Wahl vñ Caualier / folches auff ein mahl zuvollendẽ 
iſt auch einem maͤchtigſten Feind nit moglich / dann alle Caualier / als wenn er bloß auf dem Feld 
wer / jhn in ſtreichen / ſchieſſen vnd werffen konnen / zu dem muͤßt er ſolches mit der fauſt kurtz inn 
einer ſtund alles verꝛichten / dann ſonſt wenn er einmahl erligt oder ablaßt / iſt alle fein muͤhe vnnd 
arbeit vmbſonſt / vber ſolches alles hat er noch Fein einigen Eaualier erobert / vnnd kan man hinder 
jhm her zuruck in jhnen ſchieſſen / werffen vnd ſchlagen / noch ſtunden die hinder dem Vollwerck in 
voller Schlachtordnung / vnd die auff den Caualieren in jhrem ſtand / die legen jhm ſtets neben zu 
vnd im rucken / vnd were noch nichts verloren / Ein ſolches koͤnnen die Caualier vnd oberen ſtaͤnd 
ſampt den recht abgetheilten Wehren / wie viel ooo Mann wuͤrden dem Feind allda zu grund 
gehn / vnd würde ſolche Gegenwehr die vor Syget / Cipern / Malta, Goleta / vnd andern orten / 
da ſolche vortheil nicht geweſen ſeind / auß vnd inwendig / wie gehort iſt / weit vbertreffen⸗ 


Alſo wird man nun / wa man / wie ich hoff / fleiſſig achtung geben / onder: weiffel verſtanden 
haben / in maſſen ich vorher erklaͤrt / wie erſtlichen ein ſolcher Baw auß dem Fundament erbawen 
auffgeführt / vnd inn was ordnung die Caualier / alle Wehren / Zwinger / Graͤben / aͤuff / Auß⸗ 
faͤll/ Streichen / Abdachungen / vnd anders / angelegt werden ſollen. 

Fürs ander / weñ es ein Feind zum ſchaͤrpffſtẽ angreiffen wolte / wie ſolches mit ſchantzen vñ 
mit ſchieſſen koͤn vnnd mög fürgenommen werden / welchs ich nicht darumb / das ich / wie fol 
cher Baw wider gebrochẽ werden ſolte / anzeig geben vñ weiſen woll / ſonder deßhalben angezeigt / 
wie vnmoͤglich es were / wenn ſchon ein Feind alles das vornem̃e / was groſſer muͤhe / arbeit / vnnd 
Volck jhm darauff gehn / vnd darzu nichts außrichten würde / dargegen aber darbei außgefuͤhrt / 
wie man jhnen in allem feinem vornemmen hindern / wehren / vnd jhme das alles hinnemmen koͤn 
ne / darauß dann klar zuſehen / warumb vnd zu was vortheil ich ein ſolches alles / mit ſolcher ſtercke 
vnd macht angeordnet vnd angelegt habe / vnnd nemlich alſo / das etwa ein gewaltige Veſtung zu 
Land Waſſer viel eh / dann allhie nur der Lauffgraben mag gewunnen werden. 


Fuͤrs drit / wie ſchwerlich in vnnd ober die Waſſergraͤben zubawen / mit was gegenweßr ein 
ſolches zuwenden / auch des Feinds vndergraben vnd ſprengen / an Mauren vnd Ziwungern zu be 
gegenen / vnd dann mit was beſchwerlichkeit jhme das Bollwerck vnnd Paſtey mit dem Sturm 
zu erobern / auch mitwas gegen wehr ſolcher zu verhindern ſeie. 


Zum vierdten vnd letſten / mit was groſſem nutz / vortheil vnnd Gegenwehr / die Caualier 
das jhrig verzichten koͤnnen / nicht allein hinauß in das Feld / ſonder auch vber die abdachungen / 
Schantzen / Laͤuff / Graͤben / vnd Staͤnd / in ſonderheit wenn ſchon alle Staͤnd / Streichen / ic. er⸗ 
obert wuͤrden / Er der Feind allererſt an newe oꝛt keme / als wann es ein newe Veſtung were / auch 
wie von einem Bollwerck auffs ander geſchoſſen vnd geſtrichen / auch vnden vnd oben / der Feind 
noch drey Sturm von newem thun vnd angreiffen muͤßt vnd wie er widerumb daruon zutreiben 
iſt / ſintemahl er kein grob geſchuͤtz / auch kein ſchantz habe / ſich auch nicht einſencken koͤnne / denn 
alle Caualier / auch die gegenwehr / jhme Binden vnnd foꝛnen auff dem halß ligen / dann der einig 
Caualier auff dem Bollwerck oder Paſteyen ſechs vnderſchiedlichen ſtaͤnd macht / da der Feind 
einen nach dem andern Stuͤrmen vnd erobern muß / vnd wenn ers ( wiewol es vnmoͤglich) ſchon 
alle ſolte erobern / erſt gefangen were / vnd von . Caualieren auff jhn geſtr ichen / geſchoſſen vnd ge 
woꝛffen werden koͤnte / welchs zuerobern nit moͤglichen iſt / denn was er erſtlich mit einem Sturm 
gantz ſchwerlichen erobert / muß er hernach mit zweien / vnd demnach mit vieren folchen ſtuͤrmen 
auff ein mahl behaupten / vnnd vnbeſchoſſen alles anlauffen / ſonſt iſt es vergebens / noch hat er die 
Caualier nit / ſondern alle einfaͤllzugewarten / vnd zu letſt mit einer gerhuwetẽ Schlachtoꝛdnung 
zufaͤmpffen / noch hat er keinen Caualier noch nebenwahl erobert. Ein ſolche gegenwehr / habe die 
Bollwerck nit allein / ſonder gleich wie das haupt in der hoͤhe alles vmb ſich herſihet / vnd was hm 
zuwider mit haͤnd vnd den fuͤſſen / auch dem gantzen leib von ſich ſcheubt ſtoßt vnd zu ruck wuͤrfft / 
alſo regieren die Caualier auch alles. Ob. 


Der Erſte Theyl diß Buchs 


Ob nun wol ich die gegenwehr / vnd was für nutz auß einem ſolchen Werck geſchehen koͤnd / 
weitlaͤufftiger fuüͤrbringen / vnd darthun koͤnte / wiewol ſolchen Baw vnd Gegenwehr / der Tuͤrck 
wie zubeweiſen / nie antroffen / will ich doch ſolches vmb geliebter kuͤrtze willen einſtellen / vnd her⸗ 
nach im dritten theil / wenn ich vom ſtreichen vnd ſchieſſen der gegenwehr / tractieren werde / etwas 
weiters hieuon melden / damit ſolchs auff ein mahl zuerzaͤhlen / nicht zu lang werde. 


Hiemit will ich meine beide Spießgeſellen den Italiaͤner vnd den Niderlender fragen / was 
ſie zu oberzaͤhltem ſagen wolten / da der ein fuͤrgibt / Er habe ſein lebenlang nie keinen Caualier 
auff einer Paſtey oder Bollwerck / auch inn der mitten geſehen / man ſoll ſie nicht bawen / ſie ſeien 
gefaͤhrlich / ſagt aber nicht warumb / ja er weißt nichts fuͤrzuwenden / allein (wie ich wol glaub) er 
nie keinen geſehen hat / wiekemen die zu Wien darzu / da hinder allen Paſteyen Caualier / darzu 
von eitel ſteinen gebawen ſeind. 


Der ander aber der alle Streichen nicht 10. ſchuch hoch vber einander ordnet / darzu aller 
Streich vnd Stand bꝛeite nit ober 20. ſchuch breit macht vnd ordnet / dergleichen die Maurẽ vor⸗ 
den Bollwercken / vnnd Waͤhlen / nur zwen ſchuch dick / vnnd nur ein einfach / ohne Pfeiler oder 
ſtreben / auch ohne Laͤuff oꝛdnet / vnnd letſtlich andere Bawuerſtaͤndigen nur für Kinder haltet / 
aber anders nicht warumb / dann allein fie verſtehn es nicht / ſie koͤnnen kein Latein / verantwoꝛt / 
welchs / da es gelten ſolt / were Cicero / Eraſmus Roterodamus / alle Doctoꝛes vnnd Profeſſores 
auff hohen Schulen / die beſten Bawmeiſter vnd Kriegsleut / die man habẽ moͤchte / wiewol ſolchs 
etliche / wie auch er vnderſtehn / ſicht man doch darbei taͤglichen wol / wie es jhnen außſchlegt. 


Vnd wie wol er vermeynt / weil er Latein koͤnne / fo wiſſe in diſer kunſt er mehr / dann andere 
alle / die ein Jar zo. oder mehr mit vmbgangen / ſolchs gelehrnet geſehen vnd erfahren haben / So 
wolt ich doch jhm auch andere Pꝛoben fuͤrgeſtelt haben / damit er ſehe / was andere verſtuͤnden / vnd 
wißten. Demnach aber fie jhr gebaͤw mit fuͤrgelegten Wehren zu ordnen pflegẽ / hab ich für genng⸗ 
ſam geacht in gleichem mein gegenbedencken mit fuͤrgelegten Wehren auch für zuſtellen / vnd hab 
ſolches vnſern lieben from̃en Teutſchen / zu gutem thun ſollen / ſintemahl ſie vnd andere Nationes 
dieſelbigen für Kinder halten / vnd hingegen fich vnd jhre ſachen hoch heben / vnnd inn ſonderer ges 
heimnuß / wann andere die es verſtehn darzu ſchuldiger Eydspflicht wegen / redẽ woͤllen / zu halten 
begeren / denn fie ſonſt weder Fuͤrſten oder Herꝛen bereden / noch jhre ſachen verdecken koͤnten / deñ 
mit verwendung / man habs zuvoran nie geſehen oder gehoͤꝛt / an ſolchem aber ſind ewer augen vñ 
ohren / vnd der dunckel ſchuldig / wañ einer meynt er wiſſe es alles / vnd begeret nichts weiters / dañ 
was er ſicht vnd hoͤrt / zulehrnen / dann ein ſolcher bleibt immerzu ein Schuler vnd vnwiſſender. 


Derbalben weil jhr auff den ſtumpffen vnd ſpitzigen Wehren ligen / die an oꝛt vnd enden da 
fein nicht hingehoͤren / vnd beſſer koͤnten ſein / mit gewalt verthaͤdigen / vnd kein Fundament / war 
rumb man ſolche nicht verbeſſern koͤnde / nit anzeigen koͤnnen / auch wañ andere ſolchs weit beſſer 
verſtehn / deren meynung ohn grund vnd Fundament verwerffen / daher vnſer dreier bedencken in 
allem wider einander / doch ich allein wider euch beide / vnd jhr beide wider mich / ſo iſt. 


Erſtlichen die frag / ob die langen geſicht vnd dicke Fluͤgel / beſſer dann ewer kurtzen wehren 
vnd duͤnne Fluͤgel ſeien. . 


Zum andern / ob die vollverdeckten / oder die feichten Streichen beſſer ſeien. 


Zum dritten / ob ewer 20. oder 25. ſchuch breite vnd weite Streichen / groß genug / der mei 
ne / ſo o. ſchuch weit / beſſer ſeien. 


Zum vierdten / ob ewer Streichen / ſo 10. oder zum hoͤchſten 12, ſchuch / vber einander / dann 
meine / ſozo. ſchuch vollig ob einander ligen / beſſer ſeien. 


Zum fuͤnfften / ob ewer gantz ſtumpffe / vnd gar zu ſcharpffe Wehren / oder Bollwerck beſ⸗ 
fer dann meine / ſo ich ins Winckelmaͤß oder hacken / lege / ſeien. 

Zum ſechſten / ob ein Stand hinder der Bruſtwehren voͤllig 100. ſchuch breit / vnnd zoo. 
lang / auff jeder ſeiten des geſichts / beſſer ſey / dann ewer / ſo nur 28. oder zum hoͤchſten 24. breit / vñ 
iso. lang ſeind. 


Zum ſiebenden / ob der Baw / als B ollwerck vnd Wahl / ſo Caualier oder gar keine hatt / 
nutzer oder beſſer ſind. 


Zum achten / ob der doppel vnder vnd ober lauff beſſer dann ein einfacher ſey. 


Zum neundten / ob mein heimlicher außfall / vbers Waſſer gantz nider / beſſer dan euwer / v⸗ 
ber ge machte Brucken ſey. 


Zum zehenden / ob meine laͤuff / Abdachung / abſchnidt / vnd die mitlern wehren alle / vnden 
vnd oben beſſer ſey / dann das jr keine ordnen / auch das meinig verwerffen / vnd ewre abdachung 
nur on ordnung hinauß ins Feldt / dem Feindt zum beſten ſchuͤtten. 


Zum eylfften / ob ewer Futtermawer von Steinen nuͤtzer vnd beſſer / dann meine von Er⸗ 
den ſeyen. 


Zum zwolfften / ob meine Mawren von Steinen mit dem Zwinger Pfeillern vnd mit dem 
holen vmblauff / fuͤrs ſprengen beſſer dann ewre einfache / die jhr am Gebew 2. oder 3. ſchuch 
dick / ſtrack on allen fortel habt ſeien deſſen ich noch mehr anzeigen wolte / ſintemal ich noch auff Go 
arten von veſtungen melden koͤnte / allein dieweil ſolchs außgelegt wehren ſind / hab ich darauff 
antworten vnd ſolchs anzeigen wollen. 


Wann dann nulals ich hoffe )alle Kriegs vnd Baw verſtendige ob er zalte puncten / auch auß 
allen vorermeldẽ beweiſungen / vnnd für geſtellten Viſierungen mich auch euch beide genugſam 
werden verſtanden haben / was nutz vnd gut auch ſchaͤdlichen / vnd worin wir vns zweyen / daran 
warlich nicht ein geringes gelegen iſt / Inſonders was wider den Tuͤrcken vnd andere boͤſe nach⸗ 
barliche Feindt gebawen wirdt / So mag doch diefelben zu Richtern / ober. mein bedencken / Viſi⸗ 
rungen / vnd Baͤw / ſo ich allein vber die außgelegte Bollwerck angezeigt habe / gantz wol leiden 
will mich auch / wo ich nit gnugſam verſtanden werden / befler erklaͤren / auch mich wo ich moͤcht 
jrren / weiſen laſſen / ſolchs verbeſſern helffen / oder doch beſſern bericht geben: Vnnd hierinn nicht 
wie jhr beide thun / die jhr ewer kunſt / in ſolcher geheim halten / daß niemandts die ſehen / noch das 
uon hoͤren / vil weniger diſputiren oder richten ſolle / noch wie jr ewer ſachen / als das niemandt die 
Verſtandt / verantworten / dann mit ſolchem verkleibt man denen leuten / ſoes nit beſſer wiſſen / nur 
die augen. R 


Dbaber wol jr nicht allein das man ewer bedencken niemands anzeigen / haben / ſonder auch 
die es verſtaͤhn (damit ewer kunſt nicht offenbar werde) nicht ſehen laſſen wolt? So will ich dan⸗ 
noch hiemit ewer beeder bedencken auch daß meinig allen Kriegs vnnd Bap verſtaͤndigen vorge⸗ 
ſtelt vnd vnderworffen haben / die daruber Judieirn vnnd erkennen laſſen / ob ich auch etwas dar 
uon verſtand oder nicht wie jr meinen / die werden jr ehr bedencken / vnd der warheit zu ſtewr / auch⸗ 
allen Potentaten / Herrn vnd Staͤtten / ſampt dem gemeinem nutz zuguttem / noch jhrem ver⸗ 
ſtandt ( vnd nicht noch deinem oder meinem Kopff) Sprechen / was recht nutz vnd gut iſt / damit 
ſie vnd wir ſolchs gegen Gott vnd den Menſchen kuͤnnen vnd wiſſen zuverantworten / auch dar⸗ 
durch niemands betrogen werde: Vnnd will ich ſolchs jhnen heimgeſtellt vnd zur erkandtnuß ge⸗ 
ſetzt vnd zugleich beſchloſſen haben / wie ein Principal veſten in ebnem Landt / allein (wie vorge⸗ 
meldt auff ſolche art mit fürgelegten Wehren oder Bollwercken erbawen werden fol: Belanget 


aber / zu Berg vnd Thal / auch Pforten vnd Brucken vnnd was dem anhengt ſol hernach kurtz 
vermeldt werden. 
P 


Der Erſte Theil diß Buchs / 
Das XXVIII. Capitul. 


Weiſt ein gantzen Baw in der Perſpectif / von C. Bollwer⸗ 


cken / darauß der Baw von jnen vnd auſſen verſtanden werden mag / 
auch was fuͤr Ordnung mit Wonungen vnd anderm darin⸗ 
nen zuhalten erzaͤlt wirdt. 


Kupfferblat. M. II. 


Je will ich zwo Figuren fuͤrſtellen / eine wie ſolcher Baw 
Vb im Horizont oder Wagrechter Linien jm Diametro anzuſehen / da alle 
Perpendicular linien von oben herab nach der lenge / auch die lege nach 
der ſchraͤgen gezogen werden / demnachdamit man ungefähr wie einh oͤ⸗ 
he / die ander vberſteigt vnd die von auſſen geradt anzufehen iſt / auch 
dergleichen was niderer dann der cuſſer boden / vnnd der lauff bedeckt 
rs deſto baß verſtanden koͤnne werden. 
— £ N Die ander / in welcher ich ( ſo gut als ichs kan / denn ich kein Maler 
bin) ein Perſpectiff mit eigener hand noch meim geringen verſtand mit s. Bollwercken auffgeriſ⸗ 
ſen / damit vornen neben zu / vnd hindenher / alles moͤge geſehen werden / auff daß ſich einer deſto 
baß darein richten koͤnn / dauon ich zuuoran lang Tractirt habe / vnnd kan ſolchs auff mehr vnd 
viel ee werden / vnd nit eben auff dieſe ſechs allein / ſonſt nimpt vnd gibt es dem 
Baw nichts. ee 5 


10 


Da ein ſolche Veſtung oder ſtatt / von newem / wie die Newſtatt Mallta / deß gleichen Ca⸗ 
rollſtatt / an der Windiſchen grentz / ſo der durchleuchtigſte Fuͤrſt Ertzhertzog Carle von Oſterreich 
gebawet / vnd andere ort mehr / ſo kan alles in ſolchen newen gebewen beſſer dann an alten angeſetzt 
werden: Beſonders koͤnnen alle Gaſſen / Plaͤtz / vnd nottuͤrfftige Gebaͤw baß geordnet werden / 
ſonderlichen weil alles nach den Plaͤtzen / Gaſſen / Porten vnd auffarten der Bollwercken muß ges 
richt ſein / auch mit deſto beſſerem raht geſchehen / auff das alles fein rechten Rand groß vnnd ord⸗ 
nung haben moͤge / Welck s (obs ſchon den Baw nichts angeth) doch demſelben zu mehrern ver⸗ 
ſtand / nutz vnd vortheil / ab vnd zuzukommen gereicht / derhalben hab ich allhie etwas daruon 
handlen wollen vnd werden gemeinlich folchs in viererlei weg angeordnet / wie folgt. 


Denn fuͤrs erſt zeucht man an den F. G. biß inn z. vnd s. auch mehr eck / oder Bollwerck / alle 
Gaſſen Plaͤtz vnd Stand von der mitten auß dem Centro durchauß. ; 


Fuͤrs ander in groſſen veſtungen / werden alfo Gaſſen vnd Staͤnd noch allen wehren vnnd 
Plaͤtzen ( Rautenweiß) gezogen / wie im newen Mallta / Carolſtatt / vnd anders wo. 


Zum dritten / an vberlengten Stätten / noch der lenge vnd zwerche / den Porten / Vollwer⸗ 
cken / Plaͤtzen vnd anderm nach / wie in Mallta zuſehen iſt. 


Zum vierdten / wo Waſſer durchlauffen / werden die Prucken / Pforten / Staͤnd Plaͤtz vnd 
Kirchen auch darnach geordnet. An alten Stätten aber muß man wie es von alter geweſen ſtehn 
laſſen / vnd iſt allda kein enderung vorzunenmmen / deßwegen muß mann die Bollwerck alſo nach 
gelegenheit eintheilen / das an demſelben der alte dem newen Baw kein hindernuß bringe / 

vnd 

cheer auff freyen Waſen / oder das alt hinweg gebrochen vnd gebawen werden muſſe noch gele⸗ 
genheit ſo es fordert. 


Deſſen nun zu beſſerm bericht will ich allein ein veſtung von s. Bollwercken vor mich ne⸗ 
men / die allein vor ein veſtung moͤg gerechnet werden / da kein Caſtell innen gebawen ſey / vnd auß 
dem Centro ab vnd eintheilen / auff daß alles moͤg verſtanden werden / Es ſey von mindern auch 
mehrerm. 


Das aber in einer ſolchen newen Statt alles wol vnd recht moͤge angeordnet / vnd der Bauw 
vnd gantze Gemeinde erhalten / muß auff folgende vier hoch nothwendige Hauptſtuͤck vnnd 
ſachen geſehen / vnd achtung gegeben werden. 


Erſtlichen / auff Gott vnd das Kirchen Regiment / 
Zum andern / auff die Iuſtitia / vnd Handhabung derſelbigen. 


Zum dritten / auff ein gute Policej oder gute Burgerliche ordnung. 
Zum vierdten auff erhaltung der Munition / Prouiande / vnnd deſſen anhang. 


Vnd wiewol ſolchs den auffern baw vnd voͤſtung nicht an gaͤht ſo kan doch ſolchernicht 
erhalten werden / one gut Regiment / Buͤrgerliche Wohnung / vnd erhaltung derſelbigen. 


Hirauff will ich kurtz / was vngefehrlichen in ſolchen gebewen muß vorgenommen werden / 
bericht geben / witwol ſolches noch gelegenheit der ort / zeit vnd Oberkeit gemehrt / gemindert mag 
werden. 


Wie aber heußliche Wohnungen / Gaſſen / Plaͤtz / auch andre fuͤrnehme Gebaͤw in der 
Statt angeordnet werden / damit alles recht gewendt gegen vnd von den guten Winden / Sonn 
Lufft vnd anderm ein jedes liegen ſoll / hab ich ein achtekigen grundt / in dierundung verzeichnet / da 
mit es hernach nit vil diſputirens vnd erklaͤrens nehme / wo mans hin legen ſotte. Wie auß dieſer 
Figur zuſehen vnd wil erſtlich den puneten was Gott vnd das Kirchen Regiment betrifft fuͤrne⸗ 
men doch nur das fornemſt erzehlen. 


Ns. T. Iſt die Kirch / deren geſicht gewoͤnlichen gegen Orient gekert wirdt / damit das Ges 
bett vnd anders gegen morgen alter gewonheit nach gewendt werde. DieweilChriſtus der aufgãg 
auß der hoͤhe / item der Morgenſtern / welches gnad vñ guͤte / von auffgang / biß zur Nidergang we⸗ 
ret / genent wirdt / vnd ſolche Ordnung vnd bedencken iſt von alten in guter meinung alſogeordnet 
worden / wiewol deß gerechten Gebett kein ſtell / zeit noch zill / doch leſt mans bey dem alten brauch 


bleiben. 


Ne. 2. Iſt der Kirchoff hinden dran / ob man das Volck dahin begraben woͤll oder vor dem 
Thor ein Gotts Acker ordnen ſtehet zur Oberkeit / vnd iſt allein ein ſolcher in der Statt in der not 
zugebrauchen / deßgleichen ob man die fuͤrnemſten / inn die Kirch legen wolte / ſolchs wie gemeldt 
alles zu der oberkeit vnd deren ordnung / wie in gleichen mit den Hohgerichten / zu fried vnd feinds 
zeiten / da nemlich dieſelben auff plaͤtzen oder merckten in friedtszeiten aber für die Pforten auffge⸗ 
richt werden zu dero Willk uͤhr / ſteht. 


Zu beiden ſeiten neben der Kirchen ſollen die Prieſter vnd Kirchen Diener wohnen / damit 
man ſie bei der Kirchen / in zeit der noth / mit Predigen / Sacramentreichen / Kinder tauff / Kran⸗ 
cken beſuchen vnd in Sterbens noͤthen haben vnd finden moͤg / 


Die Religion vnd Gottes dinſt / wird ein jede Oberkeit was jr gewiſſen / vnd herbringen 
leiden mag anzurichten auch den Kirchendienern jr vnderhaltung zugeben vnd zubeſt Pen wiſſen / 
\ 1} 

ss / 


deſſen / ich ordnung fuͤrzuſchreiben nit belade auch hie her nit gehoͤrt. Jedoch muß das Kirchenre⸗ 
gument alſo angeſtellt / vnd in ſolcher ſchaͤrffe ſein / das alle Laſter / Mord / Todtſchlag / Ehebruch / 
Hurerej / Gottslaͤſterung / Vollſauffen / vnd Diebſtall / dardurch Gott hoͤchlich erzuͤrnt wirdt / 
mit dem Bann / neben der Weltlichen Oberkeit auch in der Kirchen geſtrafft / der Suͤnder auch 
noch warer Rew vnd Buß / von der Kirchen widerumb zu gnaden auffgenommen werde / ſonſt 
wirdt vnder dem Kriegsvolck / in befagungen ein Viehiſch leben entſtehen wo die Kirch nicht ſo 
wol / als die Oberkeit / jhr ſtraff vnd bann handhabt wirde. 


Den 2. puncten. 

Was aber das Politiſch oder Weltlich Regiment belangt dardurch auch der Baw gegen 

dem Feind erhalten muß werden / allen verrähtereien vnd anderm vorzukommen / ſo muß ein Fuͤrſt 
oder Potentat ein Statthalter allda haben / auff das auch wann ein Potentat dohin kompt er ein 
wonung habe / muß deß Fürfte Hauß oder Hoff am Platz gegen der Kirche vber mit Ng. bezeich⸗ 
net / liegen / damit das geſicht gegen mitnacht vnd Morgen / dem Platz vnd Kirchen gelegt ſe vnd 
daſſelb quartir gantz bleibe. N 
Ne. A. ſoll das Rahthauß ſein / damit es von allen groben Handwercken gelegt werde auff das 

es allem boß len klopffen ſchlagen vnd faren entlegen ſeie / auch fein Geſicht gegen dem Platz vnd 


Marckt habe / in den andern Heuſſern ſo auff dem Marck ſtehen / moͤgen die obern vom raht / auch 
vom 

vom Adell vnd anders der Statt wohnen / doch ſoll vnden herumb (außgenommen deß Fuͤrſten 
Pallaſt / vnd die Kirchen) eitel kamm vnd Gewerb ſein / auff das alles von wegen der Kirchen / 
Pallaſts vnd Rathhauß ſtill ſeye. Sie mogen aber wol von allen Porten jre wonung haben / durch 
die Statt / damit ſie jre nahrung deſto baß haben vnd bekommen mögen. 


N. bezeichnet alle lange vnd zwerchgaſſen / vnd dieſe gaſſen ſollen die Bürgerlichen woh⸗ 
nungen ſein / aber die beſatzung / ſo gegen der veſten hinauß zu ligt / vnd die Soldaten bewohnen vn 
derſcheiden / das die alle Burger feien/fo hineinwarts gegen dem Marck wohnen / die aber gegen 
der veſten hinauß werts / fuͤr das Kriegs volck gebawen / deßgleichen die Haͤndwercker ein jedes 
nach notturfft wie es ingutem Rhat gefunden wirdt geordnet werden. 


Was aber vnd wieuil nemlich volcks in ein beſatzung zunemmen ſey / daran nicht wenig 
gelegen iſt / will ich kurtze anleitung thun / vnnd iſt das ein gewiſſe Regell / die die notturfft er⸗ 
fordert / dann alſo ordne ich das / vñ findt fich im nothfall alſo recht / ein andrer mags ordnen wieer 
will. Das mann an der Bruſtwehren zurings herumb (oder außwendig am Lauffgraben) das 
meß nemme alſo wenn man ein Linien / auß oder innwendig hatt nicht gerechnet vnnd in zweyen 
ſchuhen ein Mann abzalt / kan man leicht vberſehlagen / wieviel man bedoͤrffe / auch die rechnung 
auff Loſamenter / Munition Prouiand / vnd anders alles machen / außmeſſen / abtheilen / vnd ord⸗ 
nen / dan ein veſtung von s. Bollwercken thut sooo ſchue / thut das halb in 2. ſchue 4000. Mann 
ſonſt halt man nur ein Guardietwan von ro oder 200 / manen noch gelegenheit / wo mann aber 
ein gwaltige beſatzung in zeit der noth haben muͤſte vñ die ſolchs erforderte / die entſetzung aber weit 
gelegen / alß in Mallta vñ andern ſorglichen orten / vñ ſolchs ſtand vnd platz hatt / als zum erempel 
Mallta hatt auff 12000 fehuch vmb ſich alfo in 2.fchuch ein Mañ / thut ein volle beſatzung sooo, 
man dieweil ſey jr volck mit außfallen nit ſparen / auch die ſturm gewaltig muͤſſen mit gegen wehr 
erhalten / fordert ſolchs ein dopplebeſatzung / das iſt 12000. Mann / wan fir ſolches haben moͤgen 
thut in jedem ſchuch ein Mann / darauff ſoll man fleiſſig mercken. 


So ſollen auch zwey Regiment / das ein von Burgern vber Burger / das ander von Obri⸗ 
ſten Hauptvnd Beuelchsleuthen vbe r das Kriegs volck / Gericht vnd Maleſitz zuhalten / damit je; 
de Parthey wiſſe / wo ſie recht nemmen oder geben ſoll / geordnet werden. Da aber ein Burger / 
vnd Kriegßknecht mit einander zu thun bekaͤmen / ſo ſollen ſie vor dem Rath recht geben vnd nem⸗ 
men / vnd nicht vor der Kriegsleut Regiment / doch follen jhrer drey von demſelben Regiment bey 
dem Nhat ſitzen / damit ſie mit hoͤren vnd ſprechen was recht iſt / doch wan ſie klagen vnd ſonſt nit / 
ſonder jedes fuͤr ſich bleiben. 


So ein Lermen wirdt / oder Fewer auffginge / ſollen alle Soldaten vnnd Knecht hinden an die 
Bollwerck zuſammen vnnd auff die wehr ſouiel darauff geordnet weren lauffen / alle Reu⸗ 
ter vnd Reiſigen follen ſich an die Thor ſchicken / auff das / wo man ein außfall thun ſolt / ſie an der 
hand weren / vnd die andern deſto weniger hindern. 


Der dritte Man von den Burgern / wie auch vom Raht / ſoll auch auff die Bollwerck geordnet 
ſein / zu den Knechten / die andern ſollẽ ſich auff den Marek ſtellen: von beiden theilen ſollen etliche 
zum Fewer geordnet werden wie abermal etlich vom Rath / der vberige Raht ſoll ſich auff dem 
Rahthauß halten / von dannen fie auff alle plaͤtz vnd Bollwerck ettliche ſchicken / vnd wie es allent 
halben ſtand erfragen laſſen ſollen. 


In jeder gaſſen ſoll an eim eck im Creutzweg ein Schwebelpfann / das man naͤchtlicher 
weil deſto baß durch alle Gaſſen ſehen koͤnne / geordnet ſein / oder ahn ſtarcken draͤten / Lucernen / die 
man von einem Hauß zum andern in die mitten ziehẽ kan / deßgleichen in jeder gaſſen / an der ſtraſ⸗ 
ſen / gleichwol hart an den Heuſern / ſollen zwen Brunnen ſein / wer in fein Hauß brunnen haben 
wolte mag den bawen. 

In allen gaſſen / ſonders an den ecken in Heuſſern / ſollen zug ſein damit / wan es not ein kaͤtten koͤñ 
vberzwerch anzogen vnd geſpannẽ werde / darin ſoll ein Hauptman wonen / ſo vber die gantz gaſſen 
geſetzt vnd geordnet iſt / der auffſehens hab / wie ſich ein gantze Nachbarſchafft verhalte / mit geſind 
vnd allem auch niemandts frembds auffenthalten / was argwoniſch bei ſeinem 1 anzeigen. 

1ij 


Der ander Theil diß Buchs / 

Wo muͤglichen ſollen alle Heuſer von puren Steinen vnnd zum wenigſten die vndern ge⸗ 
mach vnd zimmer auch die Keller alle Gewoͤlbt / vnd alle Heuſer in gleicher ſchnur ebne / auch ho; 
he vnd alle Daͤcher von Ziglen vnd nicht mit Holtz bedeckt. Die vndern Fenſter alle vergettert / 
mit ſtarcken thuͤren verſehen vnd alle Gaſſen gepflaͤſtert ſein / auff das da ein Feind ein ſolche veſt⸗ 
ung ſchon einneme / man ſich auß allen Heuſern mit ſchieſſen vnd werffen wehren koͤnne. 


Ne. G. Daſolle die EM . auch ein Herberg vnd anders hin geordnet 
werden / alles nach gelegenheit. Der Landsknecht Quartir ſoll zu rings vmb / den Bollwercken 
zugelegt werden / die reiſigen ſollẽ in der veſtung jre ſtallung gegen Norden vnd Oſt haben / damit 
deß Miſts vnd anderer geſchmack der Lufft / ſo von Suden on deten desto baͤlder vber die veſten 
hinauß treibe / denn Nort vnd Oſten ſeind klare luͤfft / bringen nichts vngeſundts mit jnen. 


Deßgleichen der Krancken Spital auch an ſolche ort / den kein Spittal gegen mittag oder 
Weſt ligen ſoll / ſeitemal dieſelbige Wind one das vngeſunde Lufft boͤſen geſchmack vnnd anders 
mitbringen / vnd ober die gantz ſtatt außtreiben / vnd ſolches ſoll wol bedacht vnd betrachtet / auch 
in achtung genommen werden / alſo das auch mit waſchen / der Krancken gethuͤch vnndanderm 
ſolches an dem außfluß deß Waſſers vnd da kein durchflieſſend waſſer vorhanden / ſolchs außwen⸗ 
dig im vndern lauff deß Grabens angericht / vnd verordnet werden ſolle. 


Das Zeughauß darinn aller vorrath der munition ſein ſoll / von allerlei geſchůtz / Harniſch / 
Gewehr vnd anderm / ſoll auch ein durchgehenden lufft / auff allen ſeiten haben / die Fenſter alle / 
vnden vnd oben mit ſtarckem Glaß in Rahmen vermacht / das fie wie Laͤden auffgehn (oder Laͤ⸗ 
den / ſo in der mitten ein Glaßfẽſter anderhalb ſchuch breit / vñ drithalb ſchuch hoch / auff das wo in 
wendig was zuthun / man ſehen koͤnne / vnd bey feuchtem Wetter nit offnen doͤrffe / wen aber Nord 
vnd Oſt wehet / ſoll man alle Laͤden damit der friſch lufft durchlauffen vnnd truͤcknen moͤge / auff 
das nichts verſpore / oͤffnen. 


N'. y. die Speicher / Korn vnd Fruchtheuſer / ſollen deßgleichen mit gutem friſchem lufft 
erfriſcht werden / aller vorrath ie das elteſte / in Früchten Meel / Speck / Schuncken / Geſaltzenen 
Fleiſch vnd Fiſch / Gemuͤß vnd anders ſoll allweg hinweg geſſen / vnd friſches an die Statt / da⸗ 
mit die Commiß vnd anders erhalten werde / geordnet werden. 


Mann ſoll auch groſſe Schewren / zu Holtz / Kolen vnd dergleichen haben / doch dieſelben 
von einander ordnen auff das wo eines ſchaden nem / das ander daruon lege. 


Hinder jdem Bollwerck / wolte ich Thuͤrn nicht hoͤher dann die Waͤhl ordnen / vnnd etlich 
vil Handmuͤhlen darein / wie auch in ettliche Haͤuſer / vnd anderswo / wer in der belegerung eſſen 
wolte / muͤſte auch zu zeiten mahlen / wie ich hernach verzeichnen will. 


In den andern Thuͤrnen / wolt ich das Puluer halten / doch weit von ein ander / das ob ſchon 
einer ſchaden neme / das ander do von entlegen / vnd doch beiden Bollwercken an der Hand were / 
Kuglen vnd anders hatt fein beſcheidt. 

Auff das aber an ſolchem inn zeit der noth kein mangel erſchiene / wolte ich von vñ 
Schwebel ein groſſen vorraht halten / deßgleichen Handmuͤhlen mit ſtempflen die doch ſanfft zu⸗ 
ziehen wehren / alſo das man ſtets friſch Puluer / vnd deſſen gnug machen vnd haben koͤnt / den an 
ſolchem vorraht nicht wenig gelegen ſoll auch hernach anzeigt werden. 

Die Guardiſoll alle Wachen / zu tag vnd nacht / auff Waͤhlen / Bollwercken vnd Porten 
verſehen / doch ſolle bei tag ein Burger / an einer Porten / ber nacht / auff idem Bollwerck / auch eis 
ner gleiche wacht mit halten / damit ein aht / ſo vber ein Burgerſchafft regirt / auch wiſſen moͤge 
wie der Oberſt Hauptleuth vnd andere Haußhalten / denn es jnen Leib gut / Weib vnd Kind mit 
gilt / ebener geſtallt ſoll ein loſung bei allen zu tag zunacht( rings vmb) gleich gehalten werden. 


Weil auch ein Bawmeiſter nicht ſtets ſein wonung / alda wo er gebawet hat / haben mag / ſo 
ſoll mann doch gute Frieſen ſampt einem Wahlmeiſter / vnder den Knechten oder vnder den 
Buͤrgern erhalten / der Steg vnnd Weg / auch die Bruſtwehren / ä 

Haͤg / Geſtreuch / vnd Boͤſchungen / ſo etwan abſchieſen / wie auch die euſſern lauff Dachungen / 
vnd anders in ſtaͤtem Baw vnd weſen erhalten koͤnne vnd moͤge / biß alles in mittler zeit ſich ſelbs 
. es ſeinen Fuß vnd habung hatt. g 

nd wiewol zuerhaltung einer Commun / Vnd der veſtung / mehr dann hunderterley 
dienſtliche weg angezeigt werden moͤchten / Hab ich doch was zuerhaltung deß / vnnd der veſtung 
vnd was den Kriegsmann in der noth erfordert mich zum noͤttigſten bedunckt ſchlechtlichen an⸗ 
regen wollen. 


Es kan auchlein Potentat oder ſtatt) etliche junge Perſonen pflantzen / die man in Zug vnd 
Kriegen / auch wo man Bawte / Schantzte / inſonders wo außwendige Belegerungen fuͤrgenom 
men wurden / verſchickte vñ ſolche kan man man bey einem Feldtherrn. Feldt oder ſunſt Kriegsob⸗ 
riſten mit fleiß vnderbringen / mit bitt begeren vnd andere fuͤr ſchub / wie auch in der Arckeley / doch 
das man jhr ſo viel muͤglichen / mit Hut / Wachten Scharmuͤtzlen / Stuͤrmen / vnd anderem ver⸗ 
ſchonte / allein das man ſie nur ließ zuſehen vnd alles anhoͤren in allen gemeinen Rahtſchlegen vnd 
anderm ſein / do kan ein ſolcher junger Mann in einem zwehen oder dreyen zuͤgen mehr ſehen vnd 
lernen dan ſunſt in ro oder 12. vnd de gemeinen nutz dienen / Da man auch ſolche ſchon kemim beſol⸗ 
dung ſolte geben / lege an einem zug oder zweien nicht hoch daran / wann ſie ſchon auß gemeinem 
ſeckel oder durch den Fuͤrſten vnderhalten werden folten. Ja obauch ſchon vnder 10. nuhr 3. oder 
4. folten gerahten / vnnd die hernach Gemeinen nutz vorſtaͤhn / iſt vnd were doch ſolches genug. 


DObman wolfuͤrwenden moͤcht / Kriegsleut ſeien wol zubekommen vnd zupflantzen / ſinte⸗ 

mal jnen die Beſoldungen nicht erlaidt ſeien / das iſt wol alſo ( aber nicht ſolche wie ich gern wolte 
haben vnd auch gemein wie aber ein Commun vnd Burgerſchafft gepflantzt vnd erhalten wer? 
den ſoll / da hatt es auch bedencken / Dann es reicht ein potentaten zu groſſen nutzen / erſpart / in Bes 
legerungen ein groſſen Vncoſten / inſonders wann von gemeinen Burgers Soͤhnen (wie 
erſt gemeldt) ſolte junge pflantzt werden / bedarff man nicht fo vil Kriegs volcks / wan man folche 
Buͤrger hatt / kan auch jnen vertrawen / vnd zu mehrerm ernſt / weil ſie Weib vnd Kind zuuerliren 
haben / gebraucht werden. 

Solche Buͤrgerliche Pflantzung nun / ſteht in dreyen dingen / Erſtlichen daß fie von jhrer 
Oberkeit leidenlich vnderhalten Geſchuͤtzt vnd Geſchirmt werden. 

Fürs ander / ein rechte Ordnung der Handwercken / in kauffen vnd verkauffen / ſeie in allen 
muͤglichen dingen. 

Fuͤrs dritte / das gute Ordnung deß Marckts vnnd verkauffung deß jenigen / ſo der gemei⸗ 
ne mann ſich erhalten vnd geleben muß / angeſtellt / vnd erhalten werde / denn ob ſchon ſolchs / wie 
man ſagen moͤcht / den Baw nichts angeht / iſt doch an einer Burgerſchafft / als einer ſtarcken veſt⸗ 
ung / welche da ſie nit vorhanden iſt der gantz Baw auch vergebens vnd vmb ſonſt / nut wenig ſon⸗ 
der vil gelegen /welchs ich kuͤrtzlich beſſers verſtands wegen anregen muͤſſen. 


Wann nun wie vorgeſagt / Gaſſen / Marckt / Kirch / Rahthauß / item deß Fuͤrſten Pallaſt 
vnd anders alles außgeſteckt vnd verzeichnet iſt / ſollalsdann ein Maß gegeben / vñ wieuiel platzes 
zu einer behauſnng kommen ſoll vnd wirt / abgemeſſen / derſelb vmb ein billich Geldt nach gelegẽ⸗ 
Bei der Gaſſen / auch nach dem er ein Handwerck kan / gegeben werden / denn ein Schmidt oder 

Jagner nicht auff den Marck neben das Fuͤrſten Pallaſt / ſonder in die ſtraſſen oder darneben / 
der Porten zu / zuſetzen iſt / wie mit andern auch / an Marck / moͤgen wol ein oder zwo herrliche Her 
bergen vor Fuͤrſten Grauen vnd Herrn / wie auch Kaufleut / mit koͤſtlichen wahren ordiniret wer 
den / dieſelben follen auch ſolche plaͤtz / weil ſie groſſer fein muͤſſen / dan eins gemeinen Handwercks 
Hauß / beſſer bezalen / Solch gelt ſoll alles jn gemeinen Seckel fallen / darauß man das Rhathauß 
Zoll / Weg / Vngellt / vnd anders was ein gemeind angeht / erbawen kan / 

Zeughauß / Speicher / Schewren / Thurn / Wie auch deß Fuͤrſten Pallaſt vnd Kirch / ſoll 
alles auß deß Fuͤrſten Seckel / wie auch die Wohnungen fuͤr die Soldaten gebawen werden / Es 
wolte dann ein Soldat / mit deß Fuͤrſten bewilligung jme ſelbs ein wonung erbawen / vñ fuͤreigen⸗ 
thum behalten. 


In einer ſolchen veſtung follen alle Bürger nicht mehr / dann deß Fuͤrſten vnderthanen ſein / 


dem ſie auch neben jrer Oberkeit in der Statt / ſchweren ſollen / oder der Raht an ſtatt en 
er 


Der Erſte Theil diß Buchs / 
Der raht vnd alle Buͤrgrrſollen vom Fuͤrſten / aller fron / Stewr / gewerff / Zoll / Vngeltge 
freyet ſeinn / vnd ſolches gemeiner Statt laſſen zum beſten kommen. 


Dieweil die veſtung vnder deß Fuͤrſten ſchutz vnd ſchirm ligt / ſoll ein Burgerſchafft mit be, 
griffen ſem / Derhalbẽ ſoll der Fuͤrſt ein Gemeinde freyen mit Fron vnd Zoll vnd das in ein Buch 
laſſen begreiffen / dariñen alle Malefitziſche vnd Burgerliche Spen / nach Keyſerlichen vnd Bur 
gerlichen rechten / darwider man nit ſprechen ſoll / verfaſſet ſein / Darumb von Burgern verſten 
dige Menner zu Burgermeiſter vñ Raͤhten geſetzt werden / die auß natuͤrlichen verſtant ſelbs was 
recht vnnd vnrechtiſt wiſſen. 


Belangend die rechtfertigungen / vñ derſelben zugehoͤrende Perſonen / als Fuͤrſprechen / 
Aduocaten vnnd andere / da ſeindt Ordnungen gnug / ſo denſelben ſtatt beſchehe / was aber 
vber drey Monat lin einer veſtung ) ſich on erhebliche vrſachen verzoͤg / ſoll wie die verbottene Anz 
uam der Schaͤnck vnd gab / an ehren vnd nach geſtaltſam / der ſachen geſtrafft wie auch in Appella 


— 


tionibus der Proceß vber z: Monat nicht auff zogen werden. 


Anlangend aber den Feldbam ſo von der veſten vber die abdachung hinauß ligt. Soll ein Fuͤrſt 
den Landboden zu rings vmb einer Burgerſchafft ſchencken / der mag auff ein ſchue zwei oder drey 
tauſendt breit / den Quartirn / Porten vñ gelegenheit auch Haͤuſern nach / durchsloß / den Hauß⸗ 
ſitzen abgetheilt werden / alſo das einem fo vil als dem andern werde / dahin fie Krautgaͤrten vnd 
uber Pflantzen mögen / auſſerhalb Bäumen oder dem jenigen das ein man decken 

oͤnne. 


Doch ſolle es eim jdern hierin frey ſtehn / ſeinen Platz einem andern zuuerleihen / jedoch nit 
zuuerkauffen / ſondern ewig bei ſeiner zugeordneten vnd getheilten behauſung bleiben / daß auch in 
verkauffung deß Hauſes dieſer Platz mit ernandt werde / Vnd ſolches vertauſchen / verſetzen / an 
Haͤuſern / Garten Guͤtern ꝛc / ſoll vor Raht geſchehen doch keins vom anderm verkaufft / aber 
wol verlihen vnnd alles in ein ordentlich Buch regiſtrirt vnnd geſchriben werden / vnnd alles 
ſo wider dieſe ordnung / geſchehen / kein krafft haben: 


Auff Waͤhlen / Bollwercken / vnnd was die veſtung innwendig in demſelbigen bezirck be⸗ 
greifft / ſoll kein Burger oder Kriegsman einig Gartenwerck oder Baum hinpflantzen / in Hauß 
Hof oder Gaͤrtlein hatt es ſein weg. Vnd ſouil auffs kuͤrtzſt vom erſten Puͤncken. 


Was den 2. Puncten betrifft / wie ein Gemein mit nutzlichen Burgern gemert / gepflantzt 
vnd erhalten werden / ſoll Als Burger vnd gemeine Handwercker / darinnen ſolle ein gute ordnũg 
gehalten werden / dann hieran in einer Statt oder veſtung / nicht wenig gelegen / vnd ſoll ein jedes 
Handwerck / wie gering es iſt / jr eygene Articul( doch allein jhr Handtwerck betreffent ) ſtellen / daſ⸗ 
ſelbige dem Raht vbergeben ſolche zu beſſern / beſtettigen / vnd Beſiglen / do dann inn jeden Hand⸗ 
werck ein Obermeiſter von jn ſoll von jahr zu jahr erwoͤhlt werden / damit mann klag / vnnd ant⸗ 
wort hoͤren mag. 


Was nun die Handwercker an jhnen ſelbs belangt / muß gut achtung gethon werden 
das kein Handwerck dem andern einigen eingriff thue / vñ ein jeder treibe was er gelernet habe / vnd 
nit weiters / kompt klag / ſolt demſelbigen Handtwerck abtrag / wie auch einer Obrigkeit / von dem 
verbrecher beſchehen / kompt er dann vber viel warnung / vñ Straff / widerumb / ſoll er der voͤſtun 
fuͤr ein ſchaͤdtlichen mann erkant / vnd derſelbigen verwiſſen werden. 

Es kompt aber auch viel mahl darzu / das die Soldaten auch Handwerckkoͤnnen / Ob die⸗ 
ſelbigen hr Handwerck auch offentlichen treiben / doͤrffen / darauff ſag ich nein / dann was wolt 
ein Burger mit Weib vnd Kind ſich ernehren / wan diſer fo ein beſoldung darneben hett) arbeiten 
wolte / wuͤrde der Buͤrger verderben / vnd ſein arbeit gegen dem andern viel nehermachen / drumb 
ſolches von feinem Soldaten geſtattet werden ſoll / auſſerhalb was er für ſich vnd in fein Hauß ma 
chen kann vnnd entweder Burger werden / oder den Soldtmeiden / wo nicht 10 er ſeiner 

wachten 

wachten / vnd wo zu er beftalleiftauß warten / oder dem Handwerck wie auch der Oberkeit zur 
ſtraff vnderworffen ſein. 


Deßgleichen ſoll mit den haͤndtlen / vnd gewerben / auch ein fleiſſige ordnung vnd Regi⸗ 
ment gehalten werden / alſo das ein jeder ſeines gewerbs / vnd handels / allein auß warte / Als der 
Kauffmann ſoll allein allerhand gewuͤrtz / fo auff der ſchaw geweſen / feyl haben / der Tuchmann 
eitel Tuch / vnd was dieſelb wahr iſt / Der Seydenkraͤmer Sammat / Dammaſt / vnd allerhand 
Seydenwahr / der Gaͤrber von allerhand Leder / dieſer eytel Barchat / vnd allerhand Leinwat / der 
Eyſenkraͤmer eitel Eyſen / Blech / Nagell / Ohratt / ꝛc. Ein anderer eitel Butter / Oel / Kaͤß ꝛc / ein 
anderer Haͤring Stockfiſch Platteißlen / vnd geſaltzen Wahr / vnd alſo ein jeder ſein wahr / nach 
laut der Articul / ſo ein Obrigkeit daruͤber ſtellen vnd offentlichen Publiciren ſoll / verfünden vnd 
bei Peen einer groſſen ſtraff / angeſchlagen werden. 


Vnd wiewol deren ding / viel vnd mehr ſind / als mit Bier / Wein vnd andere gewerben / vñ 
handthierungen mehr / ſo hie nicht alle angezeigt werden koͤnnen / Solches alles kan durch verſtaͤn⸗ 
dige in richtige ordnung bracht werden / vnd bringt auch baldt ein groſſe Commun vnd Burger⸗ 
ſchafft zuſammen / vnd iſt jederman luſtig / wan der Handwerck / Kauff vnd gewerbs man / weiſſe / 
das jm niemandt / der ſolches Handwerck oder gewerb nicht hat / intrag thun kan / wont auch jeder 
gern an ſolchen orten / kan ſich jeder daſelbſt wol Nehren / Solche mehrung der Burger / ſind nicht 
allein dem gemeinen nutz ſehr vorſtaͤndig / ſonder gibt ein ſehr groſſen vorſtandt / in allem thun / 
dann je mehr Burger vnd gut ordnung / je mehr ein jedes Handwerck vom andern zuthun vber⸗ 
komt / auch in zeit der notturfft man deſto weniger Kriegsvolcks bedarff / vnd iſt ein Hirt viel ſtand 
hafftiger bey ſeinen Schaffen / wann ſie fein ſind / dann ein Miedling / ꝛc. 


Wie nun ein ſolche ordnung / ein auffbawung einer gantzen gemein iſt / alſo iſt / wann man 
ein jeden / der kein Handwerck kan / nichts weiß / oder hatt zum Burger auffnimpt / ein rechte zer⸗ 
ſtoͤrung / trenung / vnd verderbung / den ſolcher leut / die der gemein / vnd jederman beſchwerlichen / 
den gemeinen coſten auffeſſen / den Saͤckel / vnd gemeine Burgerſchafft beſchweren helffen / find 
man im gantzen Landt / darff ſie nit erſt zielen / vnd follen ſolche leut vor den Pforten / gerechtfer⸗ 
tigt werden / vnd jhre Paßwort aufflegen / auffgeſchriben / auch in die Herberg gefuͤhrt / vnnd 
zu keinem Thor mer außgelaſſen werden / dan do er ingezogẽ wehr / den andern tag / ſoll der Wirth 
ein zedel bei ſeinem Eydt vom Rath / ans Thor bringen / das dieſer ingelaſſen / Burger / oder jhme 
fo viel tag dazubleiben erlaubt ſeye / den tag ſo die aufgezeichnet / ſoll der wirdt dem Gaſt / oder eine 
vom Rath / wie es mit dieſer Perſon ſtande / bey verlierung feines Haupts bringen / allen abendt / 
ſollen die Thor der Wirth / vnd Burgermeiſter zedell / den frembden gleich lauten / vñ ſolches mor 


— 


gen im Rath vermeldet wer den. 


Was arme Kraucke betrifft / ob die einzulaſſen / oder nit / moͤchte man auff verweigerung 
dieſelb einzulaſſen / das es ſehr vnchriſtlichen vorwenden / darauff iſt zu antworten das ich gantz 
kein armen innließ / dann durch ſolche offt viel verraͤhtereyen geſchehen find / man darff ſhr auch 
nit darin / Alſo wan man ſolches weiß / ſie ſelbs nit kommen werden / das Land iſt noch weit genug 
das ſie ſich erhalten koͤnnen / wan aber vngefehr ein armer krancker dahin kaͤme / mag der in Spit⸗ 
tal / auffgenommen / die Landtſtreyffer aber follen gantz abgeſchafftwerden / Es gibt ſich one das 
vnder den Knechten / auch armen Burgern / das offt Wittwen vnd Weyſen an Bettelſtab muß 
ſen / den mag oder ſoll man helffen / derhalben in der Kirchen / Allmuſen ſtoͤck / geordnet werden ſol 
len / darauß ſolche armen / auch die im Spittal deſto baß zu erhalten ſeyen : Die andern ſoll man 
fort ſchicken dann ein veſtung von ſolchen leuten ſoll gereinigt ſein. 


Die ander ſchwechung vnnd verderbung / auch minderung einer Gemein 8 * Burger: 


[el * ” 
Der Erſte Theil diß Buchs / 
ſchafft / kompt ebenmaͤſſig / von den kauff vnd handelsleuhten / wie mit den Handtwercken / da ſoll 
einem gänglich nit geſtattet werden / mehr dann wie zuuoran gemeldt iſt / zutreiben wiewol in et- 
lichen Staͤtten / vnd veſtungen Fein achtung darauff gethon wirdt / da man Kauffleut findt / die 
mit allem handlen zu nachtheil vnd beſchwerung einer gantzen Burgerſchafft / als mit Wein vnd 
Frucht / Duch / Sammet / Seyden / Leder / Kaͤeß / Butter / Papeyer / Wuͤrtz / Wachs / Haͤriug / 
Stockfiſch / Barchat / Hauff / Flachs / Bley / Kupffer / Eyſſen / Stahl / ja das noch mehr vnd vn⸗ 
leidlicher / mit Schuhen / gemachte Stiffel / Sporen / Bulgen / Hulfftern / Buͤchſen / Puluer⸗ 
flaſchen / Harniſch / Pantzer / Spieß / Hellenparten / Schloſſen Huffeyſen / Roßnagel / vnd alles 
was ein Handwercksmann / machen vñ treiben / do ſich vil Hendler on Handwercker darauß erne⸗ 
ren ſollten / zu letzſt auch handel mit Pferden / ja die Poſten an ſich hencken / vnd das noch mehr mit 
Silber / Goldt / allen Muͤntzen Wechſell / was nuhr den pfenning tragen mag / vnnd darzu mit 
groſſer mennig handeln. era 


Welches inn der warheit/fomaninfich ſelbs gehen / vnd die ſach recht im grund erwegen 
will / in Grewel / vnd wider Gottes gebott / gehandelt vnd Chriſtliche liebe außgeiagt heiſt / Dañ 
geſchwiegen der ſuͤnden / welche one das / deß Fleiſchs / vnd boͤſen feinds anreitzung / noch mehr dan 
zuuiel der zaum gehenckt wirdt / ſo iſt es auch in dieſem wider die Gebott Gottes da dem naͤchſten 
der ſich damit ernehren fein Weib / vnd Kind / mit feiner Handarbeit / jhm ſchweiß feines Ange 
ſichts / das Brott gewinnen ſolte / vnd koͤnte / daſſelbauß Handt / Mundt / vnd Halß / Geriſſen / 
Geraubt / vnd geſtolen wirdt / dernhalben gleich wie denen / ſo offenen Raub / Diebſtallꝛe begehn / 
mit Fewr / Radt / Strang vñ Schwerdt begegnet werden ſoll / alſo iſt auch dieſen Meuchel dieben 
da offt loo Burger ſampt Weib / vnd Kind / ſich ſonſt erhalten / vnd betragen koͤndten / darben / in 
ſammer vñ elend / verderben / vnd ſterben muͤſſen / ſintemal es ein wucherer alles in feine klawen ges 
bracht: Als ein verſtorer / zerruͤtter deß gemeinen nutzes / abſchaffen / vnd zu keiner ehrn zugebrau⸗ 
chen geſtrafft werden ſolcher mutwill jhme abgewehrt / vnd da keingehorſam erſcheint / mit ver? 
weiſung / oder anderer leibs ſtraff wo es nit hilff zu Statt vnd Land auß / mit der Rutten gezüchtigt 
vnd geſtrafft werden ſolle. 


Denn da ein gemein gepflantzt / erbawen vnd ein Burgerſchafft in ſolcher Chriſtlichen ord⸗ 
nung / erhalten / geſchuͤtzt vnd gehandthabt wirdt / da werden Zoll / Stewr / vnd alle Handwercker 
gemehrt / vnd gebeſſert / dan je mehr Burger je mehr ſolche weiters Handwercker erfordern / als 
Becken / Schneider / Schuſter / das alſo / was ein man treibt 100 ſich vollig erhalten kunten / zu 
dem koͤnnen auch in der noth 100 Mann mehr dan ein einiger ſolcher Schindhalß vnd Dieb / der 
doch nur ein Mann bleibt / ob er ſchon einer gantzen Burgerſchafft gut alles in ſeinen Saͤckel 
braͤcht / vnd vermoͤcht / verrichten / ſolchs ſoll ein Oberkeit mit hoͤchſtem fleiß abſchaffen / vnd hie⸗ 
rin den gemeinen nutz der armen Burger bedencken. Hl 


Auß dieſem allem kan noch viel vnd mehr ordnungen vnd gute ſatzungen / damit ſolches 
alles in gute richtige ordnung kompt / vnd die voͤſtung / dardurch zupflantzen / vnd zuerhalten ſeie 
gemacht werden. 


Den dritten Punckten / die Marckordnung / Belangendt / iſt ſolche nicht ein kleine auffbaw 
ung einer gantzen gemein da muß abermahlen / der vorkauff ingeſtellt vnd hartverbotten werden / 
beſonder an Wein vnd Fruͤchten / vnd ſoll aller fuͤrkauff / am Leib geſtrafft werden / derhalben die 
artickel / wie alles auff dem Marck / geben werden ſoll / ſtreng geſetzt / vnd an ein taffell geſchrieben / 
am Rathhauß auffgehenckt / auch ſoll daruͤber ein Marckmeiſter / der alle Marcktag auff dem 
Marck / mit ſampt den Profoſſen / oder Stecken Knechten / herumb / gehe zuſehen wie man alles 
gebe / geordnet werden / vnd ſtreng vber alle ordtnung / vnd ſatzungen halten ſoll / wo nicht / jme das 
halb / das an der halb dem Spittal verfallen fein es ſeye Burger / oder Bawren: Hierm ſol man 
niemandts verfchonen darauff ſolledem Marckmeiſter ein groſſe ſtraff ſtehn. 

Vnd zu ſolchem ſoll der Fuͤrſt / Statt / veſtung / ſich mit den Landſtaͤnden auff ein Meyl z he⸗ 
rumb / vergleichen alles was feil jhn die Statt bracht wirdt / Es ſei . E r aß 
ran 

Tranck / vnd anders / eins rechten tar / damit alles ein beſtandt habe / (auſſerhalb wein / vnd frucht / 
weil daſſelbig ein jahr beſſer / deñ das ander geraht) vergleichen. Hergegen ſoll ein Obrigkeit / wie 
auch der Fuͤrſt / fuͤr die Knecht jn die Commiß / wenn die Fruͤchten rechtes kauffs ſindt / die Spei⸗ 
cher / vnd die Keller / Profiandiren / damit in Thewrung / vnd belegerung / ſolches vnder Burger 
vnd Soldaten / in rechtem kauff koͤnne geben werden / in ſolchen Rathſchlegen / was den gemeinen 
armen Burger / zum beſten gereichen mag / ſoll man fleiſſig / auff die inn dem rath / ob fie eigenuͤtzi⸗ 
ge / geitzige / Forttelſuͤchtige / Perſonen / vnnd inſonders handels leut ſeyen / achtung gethon 
dann ſolche gewonlichen mehr zu auffſchwellung / deß Saͤckels dann zu gemeiner wolfart einer 
Burgerſchafft / ſehen / vnd nicht dencken / das ſolches vom gemeinen armen Burger herkompt / ſo 
denn ſolche vorhanden / ſoll mann die offentlichen / auß dem Rath heiſſen abtretten / beuorab die da 
Rahten / mann ſoll einfreyen kauff laſſen / denn wann das geſchicht / iſts einer gemein verderben / 
weil ſie nicht auff die gemein / ſonder auff ſich ſelbs dencken / denn die Welt ( innſonders die Baw⸗ 
ren) dahingeneigt / daß fie ſich nicht ſchemen / wann fie erlaubnuß haben / jhr wahr zugeben wie fie 
wollen / daß ſie es vmb vierfach Geld bieten / derhalben jn allen Landen da Marcktordnungen find 
als inn rechtem kauff iſt / derhalben alle die fo guten ordnungen zu wider rahten / nur jren nutz dar⸗ 
durch ſuchen / vnd gedencken huͤlffeſtu zu freyem kauff / ſo haſtu macht dein wahr auch zugeben vñ 
zu ſteigern wie du wilt / vnd iſt jedermann in freyem kauff. 


Damit mann die Bauren auch luſtig behalt / oll man in troͤſtung geben / in zeit der not wan 
ein Feindt kompt / oder durch ſtreiffe vnd reiſſe / daß ſie mit Haab vnd Gut / Weib vnd Kindt / jhr 
1 haben ſollen / welches dann ein veſtung ſehr ſpeiſt / vnd vom gantzen Landt er⸗ 

llt wirdt. 


Wie ich dann in den graͤntz Staͤtten / gegen dem Tuͤrcken / vnd anderswo / ſelbs geſehen / 
das man kein ſolchen vorrath gar nicht in die Stätten hatt / doch wañ der feind kompt / in ſolchem 
flohen nicht weiſt / wo mann mit Wein vnd Frucht hin ſoll / doch ſol man ſich nicht zu vil darauff 
verlaſſen / ſonder (wie gemeldt / mit vorrath gefaſt fein. a 


Derhalben moͤgen zum wenigſten hirauff ein tax 
geſchlagen werden 5 mans geben ſoll / 
wie folgt. 


Becken ordnung. 


Tem ein pfenning Weißbrott ſoll wegen / ꝛe. 
Item ein pfenning Rockenbrot ſoll wegen / ic. 


Wein ordnung. 
Item ein maß fuͤrnen Wein / 


Item ein maß newen Wein / 
Item ein Maß rotten Wein / 


Item ein Maß Bier / N 
Wirth ordnung. 


extem bey den Herren Wirthen oder Gaſtgeben ein 
Imaß Wein / ic. doch ober den kauff / Vngelt nur ein 
pfenning darauff geſchlagen / 

Bey den Gaſtgeben die Malzeit A gekochte Fleiſch eſ⸗ 
ſen / vnd dreyerley Wein / ic. 


Der Erſte Theil diß Buchs / 
Item fuͤr ein xiſch Malzeit / 
vier gekochte eſſen / vnd 
dreyerlei Wein / ꝛc. 
Item fuͤr ein meß Habern / 
Item für tag vnd nacht Stallmiet / 
Item ein pfundt Lachs oder Salmen / 
Item ein pfundt Hechten / 
Item ein pfundt Barben / 
Item ein pfundt Berſing / 
Item ein pfundt Carpen / 
Item ein pfundt Forlen / 
Item ein maß gemein Fiſch / 
Item ein maß Grundlen / 
Item ein maß Pfeilen / 
vnd Neuͤnaugen / 
Item für ein pfundt Ael / 
Item fuͤr ein hundert Krebs / 
Item fuͤr ein Haͤring / 
Item was weiters mag an einem ort befunden 
werden / 


Fleiſch ordnung. 


Item fuͤr ein pfundt gut Ochſen Fleiſch / 
Item fuͤr ein pfundt gut Kalbs Fleiſch / 
Item für ein Pfundt Hammel Fleiſch / 
Item fuͤr ein pfundt Lamb Fleiſch / 
Item für ein pfundt Schweinen Fleiſch / 
Item für einen Welſchen Haanen. 
Item fuͤr ein Welſch Hun / 

Item fuͤr ein Ganß / 

Item für ein Cappaunen / 

Item für ein alten Haanẽ / 

Item fuͤr ein par jung Huͤner / 

Item fuͤr ein par jung Dauben / 

Item fuͤr ein Feldthun / 

Item fuͤr ein Faſanen / 

Item für ein Krametsvogel / 

Item für ein Antvogel / 

Item fuͤr Spatzen / 


Jem 

Item fuͤr Lerchen / 

Item ein pfundt Kuttelfleck / 

Item Kalb Kopff / vnd Kroͤeß 

Item Lamb Kopff vnd Kroͤeß / 

Item ein pfund Hirſchen Wilprett / 

Item ein pfund Rehern Wildtpret / 
Item ein Pfundt Schweinen Wildtpret / 
Item ein Saugfaͤrckel / | 

Item ein maß Milch / 

Item Eyer ſo viel ꝛc. 

Item ein pfundt friſch Butter / 

Item ein pfundt geſotten Butter / 


Item Holtz nach der Klaffter / hoͤhe / breite / vnd lenge / ſonſt mochte mann ſolches gantzkurtz 
hawen / wie auch die Waͤllen / vnd klein Holtz / Heuw / Stroh / ſoll alles nach dem gewicht / geben 
vnd bezalt werden / wie in Italia / auch zu Nuͤrnberg / vnd anderswo breuchlichen iſt / ſolches vnd 
anders mehr kan gebeſſert werden / noch Rath / der verſtaͤndigen / vnd ſoll hierin mit groſſem 
fleiß / die ordnung erhalten werden / biß man in ein gewonheit kompt / ſo geht es beſſer von ſtatt / dar 
neben ſoll nichts anderswo kaufft werden / dann auff freyem offenẽ Marck / vnd nach der ordn ung 
welcher Burger vnd Soldat / ſolches vberführe / ſoll an Leib / vnd gut geſtrafft werden. 


Solches hab ich nach meinem geringen verſtandt / woͤllen hieher ſetzen / was mich gutt / vnd 
nothwendig hatt bedunckt / ein veſtung beſſer zuerhalten / vnd ein Burgerſchafft zumehren / vnd 
denſelbigen in jhrer Nahrung auffzuhelffen / vnd ſoll ein ſeder ehrlicher vnd redlicher Mann / ſol⸗ 
che s ins werck helffen / richten / doch kan es durch verſtandige gebeſſert werden / dann ich allein / 
was der voͤſtung zu nutz reicht / handtle / Alſo wirdt der guͤnſtige leſer vngefaͤhrlichen verſtanden 
haben / wie ein voͤſtung auſſen vnd jnnwendig ſoll erbawen vnd erhalten werden. 


Das X XIX. Capitul. 


Wie ein Veſtung doppel / oder mit ledigen wehren da man 


moͤchte die Reuelin verſtehn / kuͤnne fuͤrgenommen / vnnd für ein groſſen 
gewalt gebawen werden. 


. 2 * E * 
Amit man auch nicht meinen moͤchte / ich 
odcruhete allein / auff einer meinung ob ich wol 50. oder mehr weg anzeigẽ 
E konte / wie auff vielerley manir / ſeltzame voͤſtungen / ſo vber maͤſſig ſtarck 

NN ſind / koͤndten gebawen werden / will ich doch nur einen allhie erklaͤren / vñ 

2 dem vorigen werck nichts benemen / allein deßhalbẽ dieweil ich in Cipern 

an ͤfamaguſta / die vorwehren / ſo ledig zwiſchen den Bollwerckẽ ligen (die 

mar Reuelin heiſt) nicht gutheiſſe / vnnd ich kurtzlichen an einem ort als 

5 lein ein einige wehr alſo geordnet habe / damit mir folchs nicht mochte 

zu verwiß komen / wil ich mich hie verwahren / vnnd ſolche wehren oder Reuelin etwas erklaͤren / 

vnd an zeigen das ſolchs hie weit ein ander meinung hat / dañ die die andern zwiſchen den Boll⸗ 

wercken / am jnnern Spitz deß Lauffs graben ligen / dañ dieſe ebenmaͤſſig / wie die vorigen wehren 
O u 


Der Erſte Theil diß Buchs / 


oder Bollwerck gebawen werden / deßgleichen fornen her bleibt hie der lauff ſampt dem Waſſer⸗ 
graben alles wie vorgemeldt iſt. Zu dem / wirdt der Feind auch alles fein fuͤrnemmen / mit Schan 
tzen / Schieſen / Stuͤrmen / vnd anders in vorigen ordnung halten müffen. 


Dañ es ein thun iſt / wan er dan ſolches fuͤrnim̃t / ſo wirt man auch deßgleichen die gegenwehr 
ebenmeſſig fuͤrnemen muͤſſen / wann aber der feind das Bollwerck erobern vnd den fordern ſtand / 
oben mit gewalt erhalten / vñ gewinien ſolte / hette er noch nichts / dan es hie von auflen (hinein) ebẽ 
ein thun iſt / ſo kuͤñen die hindern wehren / von allen ſeiten reichen / naͤmlichen auff jeder ſeitẽ zween 
Caualier / auff beeden neben Bollwercken / vnd von der jñern veſten / beede hindere Caualier / das 
find 4. vnd der mittler zwiſchen beeden / Bollwercken der wehren das finds. Caualier fo allwegen 
allein auff ein Bollwerck dienen / von dieſen F. Caualierẽ kan man auff das gantz forder Bollwerck 
ſtreichen / vñ ſchieſſen / ſo wol von der hand / alsmit dẽ groben geſchüͤtz / dergleichen mit fewrwerck / 
vñ anderm mehr / vnd kuͤñen nit allein beide neben Bollwerck / ſonder auch die darhinder ligen / mit 
4 ſtreichẽ / vber die dachung / lauff / grabẽ / vnd für auch auffs Bollwerck mit gewalt ſtreichẽ / noch 
iſt der mittler Caualier auff dem Bollwerck nit erobert / da man mit ſchieſen / werffen / fewrwerck / 
ſprengzeug / vñ anderm von oben herab / dẽ feindt kein ruh laͤſt / ſtuͤrmen kan er nit / dan die Caualier 
graben von jnen auch die naͤchſten Bollwerck zu allen feiten wie auch die gantze baͤw / mit gantzẽ ge 
walt / inn der ſeiten / die naͤchſten Caualier( auff den neben Bollwrrcken / wie auch die fluͤgel) ligen 
jm im rucken / will ehr dann bei den obern ſtreichen hinauff / o iſt es noch erger / dañ man jhme auff 
der einen gangen ſeiten / im rucken ligt / vnd vom hindern mittlern Caualier / in der ſeiten / will er 
dann gahr vmb den Caualier / vnd die auffarthinauff / iſtes noch boͤſer / dann er nicht allein / fuͤr alle 
Waͤhl / Bollwerck / ſtreichen / vnd Caualier muß / ſonder muß da hinab biß an die Bruck / do er erſt 
zwiſchen zwo ſtreichen widerumb kompt / (oben vnd vnden) will er den Caualier (die auffart) hi⸗ 
nauff / iſt er zu rings vmb gefangen / vnd in der Klammen / will er ober die Bruck zur veſtung / kan 
man hinden vnd fornen in ihn fallen / vnd auff allen ſeiten / zu jhm kommen / vnd kan do gantz vnd 
gar nichts verrichten. Zu dem iſt kein Feindt ſo vnachtſam das er ſich in ein ſolche gefahr geben 
wirt / da er nichts dann ſchaden / vnd nachtheilan gut vñ leuten abzugewinnen weißhirauß iſt abzu 
nemen das es vil ein andere meinung weder mit den Reuelinen iſt / ſo man dieſe wehren wolte mit 
denſelbigen vergleichen / die von keiner ſtreichen von jnen noch auſſen kuͤñen beſchirmt / noch defen⸗ 
dirt werde / zu dem habẽ die Reuelin / weder ſtreichẽ fluͤgel / noch Caualier / auch kein grob Geſchuͤtz 
darauff gebraucht werden / das ſol man wol mercken / vnd ſolchs nit den gemeinen Reuelinen ver⸗ 
gleichen / ſonder ſolchs weißt ein vollkommen doplen baw auß / vnd wirdt nichts (one deckung) an 
den euſſern lauff geſtoſſen. 


Ich will ſchetzen der Feind gewoͤhne das Bollwerck / ſampt dem Cavalier alles zuſammen / 
ſo doch nicht muͤglichen ) ſo hett er noch nichts gewonnen / dann die jnner veſten iſt noch gantz / vn⸗ 
beſchoſſen / noch gefellt / kan ſie auch weder beſchieſſen / fellen / zerreiſſen / noch öffnen / auch nit von 
auſſen her / dann alle Geſicht wenden ſich vom ſchutz ab / auch decken die Bollwerck ſolche alſo / dz 
die jnner veſten von auſſen her / nit kan beſchoſſen noch gefellt werden / ſonder pleibt alles ſtehn vnd 
gantz / dann man mit vndergraben / ſprengẽ / weder zwiſchen die Bollwerck / noch viel weniger dar⸗ 
Binder kommenkan / auch ligt allwegen ein wehr / vnd hinderſatz / eins vber dem andern / reichen 
auch nicht allein auff einander / ſonder auch daruͤber / hinauß bißins Feldt / wie neben zu / jm durch 
ſchnit / zuſchen iſt / auch von hinden zul auß der veſtung ) auff die Waͤhl geſchoſſen werden mag. 


Ob nun fuͤrgewendt werden moͤchte / wann der feindt der Bollwerck eins erobert / wirdt er 
ſehen / wie er darauff möchte ſchantzen / ſich innſencken / verbawen / vnd ſich erhalten kuͤnde / damit 
er fein werck deſto beſſer berahtſchlagen mochte / ſolchs fein fuͤrneh men / iſt aber alles vmb ſonſt / er 
wirts auch nimmer / auff ſolchen weg fuͤrnemen / dann er muſte auch grob Geſchuͤtz / bey jm haben 
das kan er nit verdeckt vber den graben / noch hienauff auff das Bollwerck bringen / dann es jm zu⸗ 
trimmern zerſchoſſen wirdt / zu dem muͤſte er ſich Prouiandiren / vnd ſtaͤts vber den Graben Paſ⸗ 
ſiren / welches man in keinem weg leiden / ſonder mit dem außfall / ſchieſen / vnd ſtreichen / inn die 
leuff vnd graben / ſolches alles wehren vnd nemmen wuͤrde. 


Vnd wiewol die jnner veſten kein dieffe verdeckte ſtrejchen / ſo habens doch die Bollwerck 
b vnd 


Von Veſtungen mit ledigen wehren. 64. 


vnd Paſteyen daruor / alſo das nichts vbern graben kan / es muß fuͤr deren eine kommen / wie auch 
ve al ha vnd vnden / den andern nach / zu huͤfff / vnd zum beſten dienen vnd kommen / auff 
alle ſeiten. 


Wiewol ich aber die wehren / vnd Bollwerck / ſo ein veſtung beſchloſſen / nit gern von einan⸗ 
der / abſuͤndere / ſonder auff das man in zeit der noth kuͤnne zuſammen lauffen / einander die Hand 
bieten / vnd Rettung thun / an einander laſſe / allhie aber ſolches nicht geſchicht das hatt ein ander 
Bedencken / dann die auſſern ledigen Bollwerck ob die ſolten erobert / (weil ſie ledig) ſindt ſie dem 
Feind weniger nutz / dann wan ſie aneinander hingen / vnd kundten zuſammen komen / infonders 
weil ſie fornen her koͤnnen von allen wehren beſtrichen werden / vnd jme aller zugang genommen 
wirdt. 


Dieweil ich aber vormahlen / nach lenge vermelte mit was groſſer muͤße / vnd arbeit / der 
Feindt / von auſſen her das feldt / vnd den Lauffgraben / zuerobern hatt / noch mehr wird der graben 
vnd das Bollwerck / deßgleichen wirdt es muͤhe / vnd arbeit nemen ein folchs werck zu gewinnen 
vnd ob ers ſchon erobert / het er darumb die veſten / noch nit / welche noch mehr Arbeit nehmen wirdt 
vnd alſo dauon zu reden / (außgenommen Gottes gewalt / dem alles muͤglichen) iſt es Menſchli⸗ 
chen / nicht muͤglich / ein ſolches werck / baw oder veſten zuerobern / mit der fauſt / verraͤhterey vnd 
hunger hat ſeinen weg. 


Vnd wiewol ich noch vil weg wie vorgemeldt / weiß auff mancherlei art / welche werck vn⸗ 
möglichen zugewinnen ſindt / dieweil ſie aber vbermaͤchtigen vncoſten erfordern / auch nimmer 
mochten erbawen werden / allein dieſes hieher ſetzen wollen / damit man zwiſchen ſolchen wehren 
vñ Bollwercken vnd den Reuelinen ein vnderſcheidt habe / vñ nit fuͤr ein werck moͤchte geacht wer⸗ 
den / wie mir dan geſchehen / daruff ich deßhalben hab wollen antworten / auch deren viſirung eines 
hieher wollen ſetzen weil ſolches muͤglichen / vnd etwan an einem gefährlichen ort / da letwan) mit 
ein zwo oder drei wehren / ein gantz werck erhalten werden / mochte / vnd nicht eben vmb ein gantze 
Statt / oder ort / da es nit von noͤthen / gebawen muſte werden) zu einem Exempel ſetzen wollen / 
vnd ſolchen baͤw hiemit beſchlieſſen vnd zum end treten / dan ich ſolche vnd vil andere in mittler zeit 
wil fuͤr bringen. a 


Das XXX. Capitul. 


Wie an groſſen Staͤtten die an Waſſern ligen / 


koͤnne gegen denſelbigen gebawen 
werden. 


Das Kupfferblat No.2. 


A, I. 


Vuoran hab ich erzalt / was auff ebenem ſattem boden / 
moͤchte fuͤrgenommen / vnd erbawen werden / jetz will ich ein wenig 
vermelden / wie etwan ahn Staͤtten vnd veſtungen / ſo an groſſen fluͤf⸗ 
en ligen zubawen ſeye / vnd dieweil ſeltten ein Statt ( wiewol man dere 
{ { auch find fo etwan Felſen / vud Stein haben / darauff ſie fundirt / fo 
0 auff gemeinem Nideren boden ligen / die ins Waſſer bauwen ſind / 

25 ſonder finde gewohnlichen allmegen ein Schuch hundert oder et⸗ 

90 — was dauon gelegt worden / auff das mann mit den Schiffen / 
vnnd den Guͤtern ein anfahrens / Außladung / mit Krahnen / vnnd Legern haben 


mög 

moͤg / auch widerumb zu Waͤgen / oder in andere Schiff inzuladen / wie dann an groſſen Schiff 
reichen waſſern / als am rein / Thonaw / vnd an See Staͤtten / zuſehen iſt / do man mit inn vnd auß 
ladungen zu thun hatt / zum andern werden ſieauch etwan von ſolchen groſſen Waſſern geruckt / 
damit man jm bawen / mit den Fuͤndamenten beſſer dan im tieffen Fluſſen ) kan auff kom̃en / auch 
die Waſſer den gebaͤwen / deſto weniger ſchaden zu fuͤgen kuͤnnen. 


Dieweil aber ſolche Staͤtt / ſo an groſſen Waſſer gebawen / gewonlichen alſo ligen das fie 
in mitten ( inwarts) wie ein Mon gebogen ligen / dann in ſolchem bogen ligen die Waſſer am tief⸗ 
ſten / auff das man mit den groſſen Schiffen anfahren konne / welche offt ſo mit gütern geladen 
ſind / ſehr tieff im Waſſer gehn / auff der andern ſeiten allwegen / iſt das Waſſer gantz ſeicht / dan 
dohin wirfftes den Sandt gegen vber / weil es im bogen Herumb / viel ſtrenger laufft / vnd den bo 
den tieffer behelt / zum wenigſten ligen ſolche Staͤtt etwan auch der Linien nach am Waſſer / aber 
nimmermehr / auch gar ſelten in eim außgebogenen Cirkel / an den ſeichteſten oͤrtern. 


Dieweil aber ſolche außgebogene Staͤtt gegen ſolchen Waſſern ſellten / oder gar nit ligen / 
noch gefunden / dazu gewonlichen gegen den Waſſern zum Schwecheſten / gebawen wer⸗ 
den / vnd die gefahr nicht alſo hoch geacht iſt worden als gegen dem Land zu / da man beſſer zukom⸗ 
men kan / Es ſey aber gebogen / oder geradt / an alten oder newen veſtungen / fo muß doch ſolches 
auch verſehen werden / damit nicht etwan bei nacht / mit einer groſſen mennig / Schiff / Volcks / 
vnd Geſchůtz / ſolches ort vberfallen werden koͤnd / vnd ob ſchon ſolches nicht geſchehe / das es aber 
doch bewahrt / vnd verſehen were / wolte ich ſolchem zu fürfommen dieſen weg fuͤr mich nehmen. 


Vnd dieweil ſolches nur fuͤr ein vberfall / vnd man do keiner belegerung zugewarten / auch 
an keiner offenen Seeoder da es ſchon an einer offenen Seelege / were doch kein ſonder gefahr / da 
zugewarten / derhalben wolte ich wann auſſen herumb / die veſten gefertigt) mit beeden orten der 
VBollwerck / biß an den Waſſerfluß ſtoſſen / vnnd zwiſchen dem fluß / vnnd dem Graben / vor dem 
Bollwerck einen lauff laſſen / auff 20 oder z 4. ſchuch breit / daß man do außkom̃en / auch biß in den 
auſſern lauffgraben fahren koͤndt / ſolchsmuß an beeden enden ( vnden vnd oben) deß Fluß / an den 
ecken der Bollwercken geſchehen. 


Der Graben oben auff dieſer ſeiten / deß Bollwercks / darff nit ober 40. oder o. ſchu ch breit 
ſein / er habe dann Platz genug / ſo mag er weiters genommen werden / am ſpitz / bey dem Bollwerck 
muß dieſer lauff durchgeſchnitten / auch auff 40. oder vo. ſchuch breit / vom fluß / biß in Stattgra⸗ 
ben / vnd mit Mawren wol verſehen ſein / daruͤber ſoll ein hälginne Bruck gehn / vnd hineinwarts 
ein Fallbrucken / wie außwendig am lauff / die man alle abend / auch in zeit der not / koͤn auffziehen 
will man ein Nidere Pfort do bawen / mag ſolches geſchehen / alſo ſoll es an beeden orten vnden 
vndoben verſehen werden. 


Zwiſchen dieſen beedẽ Ortwehren der Bollwercken ſolle die gantz lenge / fleiſſig abgemeſſen 
werden / vnd dohin / ſo viel wehren / als ſichs im rechten maͤß leiden kan / eintheilen / vnd alſo ordnen 
das der Pforten vnd infarten / auch gaſſen herein verſchont werde / damit alles in alltem ſtandt 
bleibe / doch ſollen die wehren wie folgen wirdt gebawen werden. i 


Die wehren moͤgen von einem Centro / biß ins ander 4. oder Foo. ſchuch weit / von einander 
gelegt werden zwiſchen den fluͤgeln oder ſtreichen gerechnet aber weiter iſt nicht rathſam von wegẽ 
das man kein grobe Stuͤck / nur kleine ſtreich buͤchſen do zu braucht / dieſe wehren moͤgen (der 
Mawren nach) roo ſchuch / in die lenge genornmen werden vberhanpt / vnd zu beeden orten / von 
der Mawren 40 ſchuch hinauß / zur ſtreichen / vnd von der mitten der Mauren / die Linien auff 
die eck gezogen / gibt es den Spitz der wehren / wie an der Viſierung mit J. zuſehen iſt / 
die ſtreichen moͤgen 36. ſchue breit genommen werden / die Mawr daran die ſtreich / ſoll auff 
lo. ſchutz dick / oder dieff ſein / mit 3. Schutzloͤchern / vnd keiner ſcharten / oben auff 20. Schuch 

Yon Befiungenvan Waſſern vnd Seen. 6 


lang / offen / doch follen die Streichen / vnden inn mitten von einer zur andern inwendig zuſamen 
gehn / vnd einen boden haben / vnnd inn mitten vberwoͤlbt / damit es oben ein ſtand zum Streich⸗ 
buͤchſen / vnd andern kurtzen ſtucken haben moͤg / mit einer Bruſtmaur mit ſcharten / doch nit hoch 
wann auoh die ſtuck hoch legen / darff es auch keiner Scharten / fornen zu / muß der Spitz etwas 
von einer ſtarcken Mauren / doch wol abgedacht ſein / damit man allenthalben / wol vnderſich 
kommen koͤnde / da hinden von der Statther / ſoll ſie jhren eingang haben / auff dem jnnern boden / 
mit einer Porten / auff ro. ſchuch weit / vnder der Mauren / die Maur inn der Streichen mit den 
Schuslöchern/foll wol niderer ſein / dann die obern Scharten / damit man daruber reichen kan / 
vaſt auff ſolche manier / ollen die Streichen / an den eck Bollwercken gegen dieſen Wehren / auch 
ſein / doch die Streichen weiter / vnnd groͤſſer / die Bruſtwehr auch etwas ſtercker / dargimder ein 
Wahl / oben auff zo. oder 40. ſchuch breit. 


Alle dieſe Wehren (dieweil kein Schantz auff dem Waſſer kan auffgeworffen werden / (ob 
ſchon das Waſſer hart gefroren iſt) ſo doͤrffen ſie keiner Flügel / damit man vollig hinauß ſtrei⸗ 
chen koͤnne / vnd ſich ein Feind auff dem Eyß auch nicht lang halten kan. 


Zwiſchen den Wehrd / von einer zur andern / muß ein gute ſtarcke Maur ſein / auff G. ſchuch 
dick / vnd jnwendig Pfeiler / oder ſtreben / auff 8. ſchuch lang / beſchloſſen / vnnd ein gang oben he⸗ 
rumb / darauff ein Bruſtmeurle 2. ſchuch dick 7. hoch / vnd allwegen inn d. ſchuhen inn die lenge 
ein ſcharten / die ſcharpff vnderſich geht / damit man wol / auff den Boden kommen koͤnd / zwiſchẽ 
jeder Wehren ein Poꝛten wa mans haben mag / damit man allenthalben / zum fluß kommen koͤn⸗ 
te / es ſoll aber inwendig zu beidẽ ſeiten / dabei ein fliegen auff dem gang gehn / darunder die Wachi⸗ 
haͤuſer / gebawen / ſein ſollen / Das geſchuͤtz aber oben auff dieſe kleine Wehren / zufuͤhren / muͤſſen 
ſie nicht die ſtieg hinauff / ſonder von den neben Eckbollwercken / auff dieſen gang gefuhrt werden / 
oben / neben dem gang zu der einen ſeiten / muß ein Mäurlin inwendig gegẽ der Statt zu z. ſchuch 
hoch / vnd anderthalb dick ſein / zwiſchen dieſem Maͤurlein bleibt der gang noch auff zo. ſchuch im 
Liechten breit / da man ein Stuͤcklein / oder auch ein Stuck darauff fuhren fan / wie nach der ſenen / 
auch im durchſchnit allhie zuſchen iſt. 


S 1 Illu 9 
DB 


= \r 


Vor dieſen Streichwehren / oder kleinen Paſteyen / muß ein gefuͤterter Graben auſſen he⸗ 
rumb gehn / der vor der Spitzen der Wehren / voͤllig 30. ſo es fich leiden mag / auff 40. ſchuch weit 
iſt / aber doch nach den Streichen gezogen / alſo kompt die Futermaur / inn mitten / des Grabens / 


— 

etwas weiters / dann vor den Wehren / da die Port iſt / da muß auch ein huͤltzin Bruck / vnd an der 
Porten ein Fallbruck / daroben ein Wacht geordnet werden. 


Alſo were die gantz Veſten / (oder Statt) auch gegen dem Waſſer beſchloſſen / vnd fertig / 
damit aber der fluß nit weiters gegen der Statt / zulaufft / noch weiters einfreſſen kan / muͤſſen von 
ſtarcken Quaderſtuckẽ / fornen ins Waſſer des fluß / Wuren / oder Laurẽ / gebawen werde / ſtracks 
vor den Wehren / vber vnd fornen zugeſpitzt / neben zu mit gewenden / dem andern Boden daſelbs 
gleich / oder doch ein ſchuch / 4. hoͤher / vnd des Boden hoͤhe ein Bruſtmaur z. ſchuch hoch / vnnd 
drithalb dick / doch for nen hinauf etwas abgedacht / ſolche tragen die Waſſer ab / bedecken die 
Wehren / vom Waſſer / darzwiſchen kan man die Schiff gantz ſicher halten / vnnd ſeind mit auß 
vnnd einladen / ſtracks den Porten / vber / auch zum auß vnd einfahren gantz wol gelegen. 


Etliche achten / das man zwiſchen den Lauren / Schrege Mauren / dem Waſſer nach fuͤh⸗ 
rete / die das Waſſer wol abtragen ſoll / welches vndenzu allwegen ein oͤffnung gibt / da man mit 
den groſſen Schiffen / halten kan / auch mit auß vnnd einladen bequemer ſey / wie auß der Viſie⸗ 
rung beſſer zuverſtehn iſt. 


Wann ein Statt / oder Veſtung gegen einem groſſen fluß / alſo verſchen iſt. Bedunckes 
mich ſolche vberfluͤſſig ſtarck / vnnd genugſam wol verſehen ſein / dieweil auff ſolchen fluͤſſen nicht 
breuchlich / mit groſſen Galiatzen / Nauen / oder Ammiral zu ſeglen / Alſo daß man ein ſolches 
Ort / von den Schiffen / nicht beſchieſſen kan / ſo kan man noch weniger Schantzen / allein moͤch⸗ 
te em Feind ( wa man nicht gut Wacht halt) ſolches gehlingen vberfallen / wann man aber gute 
wacht halt: Iſt ein ſolches oꝛt für alle vberfaͤll vberig ſtarck genug gebawen. 


Deßgleichen ob ſchon die groſſen flüß folten gefrieren / dann inn vbermaͤßigen kalten Win⸗ 
tern / wird es dem Feind eben ſo wenig im Feld zuligen / ſonder ſich zuerhaltẽ zuſchwer ſein / als ſol⸗ 
te man ſich groͤſſer gefahr da zu gewarten haben / vnnd ob ein Feind ſchon geſchuͤtz auff dem Eyß 
dahin bringt / vnnd etwas inn ſolcher groſſe kaͤlte beſchieſſen wolt / vnd fuͤrneme / wa er dann anhuͤ⸗ 
be / zu beſchieſſen / Es ſey wa es woll / an Waͤhlen / Wehren / oder den Mauren / ſo muß man da⸗ 
ſelbs Tag vnnd Nacht / Waſſer vber daßſelbig oꝛt hinab ſchuͤtten / vnd flieſſen laſſen / das kan inn 
einer Nacht (eins auff das ander) 2. 3. biß inn 4. ſchuch dick / gefrieren / dann es inn ſolchem duͤn⸗ 
nen vberſchuͤtten / vnnd ſchwemmen bald auffeinander bacht / vnnd gefreurt / vnd alſo der Maus 

ren / oder wahl ein Harniſch anziehen / den mir der Feind weniger / dann die Maur hinweg 
ſchieſſen wird / ſonſt kan man jhme auch alle Gegenwehr thun / wie zuuoran auch 
vermelt / iſt / Solches ſey auff diß mahl von fluͤſſen / ſo an Staͤttẽ hin⸗ 
flieſſen / die nit auff Felſen / oder an hohen Bergen ligen / 
ſonder an tieffen flachen Boͤden / wie dann 
ſolehes allein dahin verſtanden 
ſoll Be En. t. 


* 

vnd deren Wehren. 


e As ich aber die ( platta forma) hieher ſetze / wie auch etlich mahl die Kreußſtrei⸗ 
N sw chen / ſo ich doch vormahlen hab verworffen / vnnd aber jetzund ſelbs brauche 


RE 


Pi an den groſſen Waſſern / diewill ſolchs abermahlen ein diſputation mit bringet / 
muß ich mich bewaren / damit ich nicht moͤchte geacht werden / ich mir ſelbs zu 

ij wider were / vnd ſolche beide weg will ich vermelden / wie dann auff die Num. vnd 
Lit: in dieſer Viſierung mit AE ſoll mit fleiß gemerckt werden. 


Darauff ich antworte / das ich ſolchs mit gutem bedacht gethon / dann ich ſolche nit gegen 
dem Feind ins Feld ordene (da man des Sturms erwarten muß / auch des beſchieſſens von auſ⸗ 
ſen her) ſonder allein wo groſſe Waſſer / vnnd man allein des vberfallens zu befahren hat / 
damit dannoch die ſeiten gegen dem Waſſer auch verſehen were / vñ man mit den groſſen Bol⸗ 
wercken nicht zukom̃en kan / ob nun moͤchte fuͤrgewendt werde / Valeta die new Statt in Mal⸗ 
ta habe zu ringsumb Waſſer / ſo weren ſolche Wehren ebenmaͤßig dahin auch gut geweſen / dar⸗ 
auff ich antwort / das Valeta keinen kleinen noch groſſen fluß hat / ſonder die voll offen See 
oder Meer da man nicht allein mit groſſen Nauen vñ Galionen dahin zukom̃en / ſonder mit ei⸗ 
ner gantzẽ Armada / da ein Mañ 20. biß in 30. tauſent koͤnnen zu hauff ankom̃en / welchẽ gewalt 
man hie nit kan zu wegen bringen von ſchiffen / Volck / noch gefchüg / ob man ſchon das Volck 
vnd alles hat / ſeind doch ſolche ſchiff vnd geſchuͤtz nit alſo da / auch die maͤnige nit / wie man dan 
auff der See geruͤſt iſt / auch die Waſſerfluß / viel anders beſchaffen ſind / vnnd gantz ſeicht / das 
man kein folche ſchiff dahin bringen kan / zu dem ligt Malta hoch auff einem Felſen / mit druck⸗ 
nem graben vmbfangen / vnd iſt von newem bawen woꝛden / wie jeder man bekant. 


Im naͤchſten Capitel vor diſem 29. hab ich mich gleichmaͤſſig der Reuelin / vnd zwiſchen 
Wehren / ſo ich inn Cipern vnnd andern orten verworffen / mich auch verwahren muͤſſen / doch 
darneben hab ich an zeigt / wann man wolte ſolche ledige Wehren oder Reuelin bawen / mit was 
groſſem vortheil vnd ſtercke / ſolche koͤnten angelegt vnd fuͤrgenommen werden / vnd vil auff ein 
andern weg (wie dann daſelbſt angezeigt wordengeſchehen kan. 


Alſo moͤchte hie auch fuͤrgewendt werden / ob ſchon etliche Bolwerck etwas weill da es nit 
anders fein koͤnte) legen / vñ man mittẽ zwiſchen in / ein Streichen habe wolte / ſolches auch ſehr 
nutz vñ gut were / vñ auß ſolchem Plata forma iſt gefolget / das man in die mittẽ / ſolche hat hin⸗ 
weg gethon / ond Streichen einwarts bawen / darauß dann die kreutzſtreichen erfolget ſind / nach 
diſem hat man die andern Streichen an den Bolwercken fallen laſſen / vnd allein bei den kreutz⸗ 
ſtreichen bleiben / vnd die geſicht erkuͤrtzt / welche kreutzſtreichen man nit zum beſten halten will / 
(wie hernach im anderntheil ſoll gemelt werden) von wegen / das ſich die Streichen zu viel zu 
thun / vnnd man an der Linien bleiben muß / zu dem die fluͤgel gantz dinn / vnnd viel adere vnord⸗ 
nung in Streichen auff jhm hat / hie ohn noht zu melden. 


Demnach aber moͤchte fuͤrgewendt werden / die weil ich die Plata foꝛma nicht zum beſten 
heiſſe / hergegen die Kreutzſtreichen auch nicht gut achte / dieweil ſie fich zu thun / die fluͤgel duͤnn 
werden / konte man ſolchs oben alles widerumb erſetzen / vnd vom mitlen außbognen ſpitz nicht 
allein auff beide ſeiten vnd nebenſtand Strichen / ſonder auch die vntern Streichen / koͤnnen im 
ſtrengen ſchieſſen nit jhn einander fich ſelber beſchedigen / vnd mit andern vmbſtaͤnden mehr / t. 


Darauff gib ich zu antwoꝛt / das ich ſolchs gantz wol weiß vnnd verſtande / darff keinen 
weitern bericht / ſonder wolte viel beſſer konnen anzeigen / was ſolche enge außbogene Streichen 
in beſchieſſen / Stuͤrmen / fuͤr bawen / vnnd ſprengen / für gefahr hetten / durch den gantzen Gra⸗ 
ben / Lauff / Futerung / vnd abdachung. 2 

Damit man abermahl nicht moͤchte fuͤrwenden / ich ließ ſolchs auch nit paſſierẽ / daß thu 
ichnit für mein Perſon / ſonder iſt von andern Bawuerſtendigẽ zu Regenſpurg (wie an ſeinem 
oꝛt ſoll gemelt werdẽ ) nit zum beſtẽ geacht worden / damit aber ſolchem geholffen / kan es auff ein 
vil andere weg geoꝛdnet werdẽ / wie ich dañ dem Wolgebornẽ Herꝛn Lazaro von Schwendi / ꝛ. 
ſelig vnter vielen bedencken vnd Viſierungen / ſolches auch fuͤrbracht habe / vnd wiewol ich ge⸗ 
ſinnet geweſen / kein weitere Viſierung für zuſtellen (deren ich noch vberauß viel habe) muß ich 
doch noht halben ſolche mit kurtzen vmbſtaͤnden anzeigen / darinn ich allein die hauptſchuͤtz zum 
ſtreichen will fuͤrbringẽ / die andern weißt ein jeder ſelbs wol / ſoll auch im dritten Theil beſſer er⸗ 
klaͤret werden / allein muß inn dieſer Viſierung auff die Lit: vnnd Num: achtung gethan 
werden. 


Die Figur mit Lit. AE. 


Belanget den Baw an jhm ſelbs / iſt ſolches zuvoran genugſam erklaͤret vnnd angezeigt 
worden / auch des beſchieſſen / Stuͤrmen / vñ gegenwehr / allein weil hie ein verenderung fuͤrfelt / 
muß ich etliche hauptſchuͤtz vnd deren nutz vnd vortheil anzeigen. 


Zum andern / wird hie die Plata forma / wie auch die kreutzſtreichen alles mit einbracht / 
aber viel auff einandern beſſern vnd nutzlichern weg / mit groſſer ſtercke / da einer dem andern in 
die Streichen auch nit ſchieſſen / vnd alles viel beſſer erſetzt kan werden. f 


In vorigen bedencken / hab ich die Streichen oben vnd vnden geordnet / wie hie zuſehen / 
vnd die linien von einer Streichen zur andern zogen / die kroͤpff oder anſtoͤß / vor den Streichen 
in die Mauren geordnet / das die Kuglen nit in die Streichen gellen / ſonder zu ruck broͤllen / hie 
aber hab ich die Mauren zu ruck inn den Wahl hinderſich zogen (wie bei Lit: F. zu ſehen iſt 
da kan es gantz keinen ſchutz geben / ſonder trifft im vollem ſchutz an / kan aber kein einige ſchaͤdli⸗ 
chen ſchutz thun / dann die Maur von der Bruſtwehr vnterſich gantz ſtarck in die e e 
(zum wenigſten in 3. ſchuch einen) vnnd kein verfellung geſchehen kan / wie auch vom ſpitz (an 
der Brucken) kein geſchuͤtz / ß widerumb zu Lit: F. ſchaden / nach verfellung (oder einigen 
eee kan / welche verfellung in der andern kreutzſtreichen hoch ſchedlich vnd zu 
verwerffen iſt. 


Zum andern / kan vom Bolwerck A (da fornen am ſpitz an) mit Num 1. nit allein 
biß fuͤr den ſpitz des Bolwercks B fürgeftrichen werden (biß auff die andern ſeiten) dauon biß 
ins Bolwerck B wie mit Num. 2. zeichnet / ſonder auch von dannen an / auff dem gantzen 
geſicht / fluͤgel vnd Caualier / wie von den vntern vnd obern Streichen) zu rings vmb auch mit 
gewalt kan fuͤrgeſtrichen werden. 


Oben auff dem Caualier D mit Num. 3. kan man nit allein ins Feld / ſonder inn alle 
eck vnnd abſchnid des Lauffs der linien nach / wie auch gegen jhn / auch von neben Bolwerck ge⸗ 
ſtrichen werden (oben vund vnden) ja man kan auch mit gewalt der linien nach fürs Bolwerck 
auß wendig fuͤrſtreichen zu beiden ſeiten / welchs man aber mahlen von feiner Kreutzſtreichen 
kan zu wegen bringen / ich melde hie allein die hauptſchuͤtz / darauff achtung ſoll gethan werden / 


< c 


im ſturm vnd anlauff / in Graben vnd auffſteigens / vnd allenthalben. 


Von Num. 3. (auff den Caualier D.) kan man abermahlen nicht allein (von allen 
Wehren vnd Streichen ) in die Laͤuff kom̃en / ſonder man kan auch außwendig (im vndern vnd 
obern Lauff (in gemeldte abſchnit) Streichen / vnd fuͤr die ſpitzen der Bolwerck komen / wie bei 
Num. 4. zu ſehen iſt / allein muß achtung gethan werden / das man alſo weit hinderſich rucke 
im Lauff bei Num. 4. das der ſchutz mit Num. 1. ſolches nicht erꝛeichen kan / wie zu ſehen iſt. 


Es kan auch ( wann der Feind bei Lit. H. herein bricht) geſehen werden / das man vom 
Bolwerck Lit. C. vnden auff dem Bolwerck (wie auch oben mit Num. F.) ae 
en 

Von Staͤtten an der See auch dern anhang. 


ben / für die ſpitzen des Bolwercks / Lit. B. hinauß auff die abdachung / da der Feind anlaufft / 
fuͤrs ander Bolwerck kan geſtrichen werden / aber von andern enden noch mehr / ich zeige allein 
die ſchutz an) ſo man fuͤr vnmoͤglichen acht / vnd doch ſehr noͤhtig vnd gut ſeind / vnd wol koͤnnen 
vollendt werden / als hauptſchuͤtz ic. Hergegen / wolte mir der feind in ein ſtreichen ſchieſſen (es 
fen welche da wolle muͤſſe er nahe herzu / wann er ſchon auff die abdachung keme / vnnd ſein ge⸗ 
ſchuͤtz bei Num. G. ſtelte / vnd vor dem ſpitz des Bolwercks (Lit. B.) herſtriche / ſo kompt 
der ſchutz gantz weit zu end der Streichen / ſtoßt ſich an der deckung oder geht hinden inn die Er⸗ 
den / vnd ſind mir die Principal (vnd die andern beſten Streichen) noch vnuerſehrt vnnd blei⸗ 
ben ( vollkom̃en) vnbeſchedigt / wolt er mir dann die Principal Streichen nemmen (am Bol⸗ 
werck) ſo muß er das geſchuͤtz ſtellen auff die dachung bei Num. 7. als dann gienge derſelbig 
ſchutz gantz juſt (hergegẽ ſicht man auch der linien nach / wie weit er das Bolwerck (mit Lit. B) 
auff 400. ſchuch lang / vnd 1oo. dick (oder breit) muͤßte hinweg nem̃en / welches alles vnmoͤg⸗ 
lich iſt / der halben mir ſolche frey bleiben / vnnd kan ich auß meinen Streichen da ſelbſt vnden / 
oben auch auff den Caualier / vñ dem Fluͤgelbiß an ſpitzen des Bolwercks Lit. B. (mit Num. 8. 
zuſehen) Streichen / wie es ins Bolwerck C. an geht / vnd dem Feind in rucken kompt. 


Zu dem wird man nicht allein den Feind Coon allen hohen vnd nidern Wehrẽ von der abs 
dachung) koͤnnen zu ruck treiben / ſonder auch auß den Lauffgraben vund außſtoſſen der ſpitzen 
wie mit Lit. G. H. I. K. vnden vnd oben zuſehen iſt. | 


Wiewol ich zuvoran genugfam folchs alles anzeigt / hab ich doch etliche hauptſchutz muͤſ⸗ 
ſen beſſer erklaͤren / von wegen / daß es ein enderung gibt zwiſchen den Bolwercken / da es nit 
allein die Plata forma beſſer gibt / deßgleichen auch die kreutzſtreichen ſich auch beſſer ſchicktẽ / 
vnd ſolches alles an dem Baw kein hindernuß iſt / ſonder mehr vorſtendig / deſſen nutz ich (was 
ſolchs zwiſchen den Bolwercken ligt) auch ein wenig beſſer hab (neben der Viſierung) an⸗ 
zeigen muͤſſen. b 

Beide Caualier (ſozwiſchen beiden Bolwercken ligen) mit Lit. D. vnd E. ſigniert / 
ſampt dem außbognen ſpitz / darumb die diſputation iſt / muß ich auch ein wenig beſſer erklaͤren / 
dieweil man von derſelbigen nicht allein ins Feld zu rings vmbſchieſſen / ſonder auch in die Laͤuff 
vnden vnd oben / vnnd allenthalben im Graben) durchauß fuͤr beide ſpitzen der Bolwerck / fuͤr⸗ 
ſtreichen kan / wie auß dem Caualier mit Lit. D. mit Num. 3. zuſchen iſt: Hergegen iſt auch 
auff dem Caualier mit Lit. E. zu ſehen / wie nit allein im Graben / ſonder auch außwendig 
das gantz Bolwerck der linien nach kan beſtrichen werden / nicht allein das / ſonder auch inn dem 
Zwinger inwendig durchauß am Bolwerck / ob ſchon ein fuͤrfellung von beſchieſſen geſchehen 
ſolte / kan ſolchs ober haben / vnd hinüber gereicht werden / auch der gantz anlauff / beſchung / vnd 
Bruſtwehren des Wahls / ſo doch vom andern Bolwerck jhn wahl kan geſtrichen werde / dem 
Feind in rucken vnd ſeiten / vnd ober ſchon gantz hinauff kaͤme / kan von der ſeiten bei Num. 9. 
mit gewalt auff den ſtand (mit Lit. C.) geſirichen werden / wie zu ſehen. 


Bei dem Caualier mit Lit. D. fan nit allein von dannẽ ( wie vor gemelt) an alle ort vñ end ge 
ſtrichen werden / ſonder man kan auch hierunden vor dem Caualier bei Num. Io. vber die Strei 
chen auff den ſtand ſchieſſen / nit allein da / ſonder auch obẽ auff der jnnern ſtreichen bei Nu. II. 
kan man die ſtuck vmbkeren / vnd auch ober die vnder Streiche / auff den gantzen ſtand des Bol⸗ 
wercks ſtreichen / wann der Feind dahin kommen ſolte / wiewol diſe obere Streichen weit da 
hinden ligt / kan man doch foͤllig fur den außbogenen ſpitz biß ins ander Bolwerck ſchieſſen vnd 
fuͤrſtreichen / wie bei Num. 12. zuſehen iſt / welches man in keiner kreutzſtreichen alſo weit hin⸗ 
der vnd herfuͤr nit bringen kan / ſonder muß in der vndern vnd obern Streichlinien bleiben. 


Ob man dann wolte fuͤrwenden / der fpig in mitten / zwiſchen den Bolwercken) komme zu 
weit herfuͤr / dieweil man aber vom mitlen Caualier fuͤr die Bolwerck ſtreichen kan ( wie vor ge⸗ 
meldt) wie wol ſolche fpigen weiter fuͤrgehn ( dann an den kreutzſtreichen) ſo koͤnnen doch alle 
Streichen / oben / vnden / vnd neben zu / beſſer fuͤrkomen / ob er ſchon weiter fuͤr geht / ſonder man 
kan auch am ort der vndern Streichen fuͤr den ſpitz / biß ſchier in die ander / oder doch ans jnner 
eck des Flügels) ſtreichen / wie mit Num. 13. zu ſehen iſt / welches abermahl an keiner kreutz⸗ 

ſtreichen kan zuwegen bracht werden / dann ſolches Eck / mit ſehr groſſem bedacht fuͤrgelegt iſt 
damit kein einige hindernuß hierin kan geſpuͤret werden. 


Es kan ſolchs eck ( von den hohen Wehren vnd Caualieren auch kein hindernuß bringen) 
wie dann auff dem Caualier Lit. B. mit Num. 15. zu ſchen iſt / darvon man foͤlig (nicht als 
lein ins Feld) ſonder auch zu rings vmb / biß auff den ſtand zu beiden ſeiten / wie dann bei Lit. A 
zuſchen / von dannen man auch hinauß ſtreichen kan (inn den Lauffgraben am auſſern ſpitz des 
ſtands vor der dachung) wie mit Num. IA. zu ſehen iſt. 


Doch muß hierin achtung gethan werdẽ / das man inn ſolchen ſtreichſchůtzen / die groͤßtẽ 
Camer oder ſtreichbuͤſchen habe / fo vber S. ſchuh nicht lang / vnnd von 10. biß inn 20. vnd z 4. 
pfund eyſen ſchieſſen mit einem zapffen / ſo im gewind geht / welche gantz fertig vñ juſt ſeind / wie 
ich inn der feldoꝛdnung kuͤnfftig (wills Gott) alles beſſer melden vnd fuͤrſtellen will / nur hie ans 
gedeut. 

Solchs hab ich auff die Plata forma / wie auch auff die kreutzſtreichen (vnnd Wehren) 
wollen antworten / ond darneben ſolchs auffs fleiſſigeſt fuͤrbringen / damit man nit moͤchte ge⸗ 
dencken / ich wolte nichts laſſen paſſieren oder gut heiſſen / ſonder es ſoll allwegen / wann einer 
will ein mangel anzeigen / etwas beſſers fuͤrbringen / damit man ſehen vnnd ſpuͤren kan / ſolches 
dem andern fuͤr zuſetzen ſey / die Kreutzſtreichen vñ Wehren ſo hierin gedacht wird / will ich nit 
verworffen haben / ſonder weil dieſelbigen zu Regenſpurg von Kriegs vnd Bawverſtaͤndingen 
nicht fuͤr achtſam geacht worden (wie ich dann bald hernach im andern theil will anzeigen) laß 
ichs bei demſelbigẽ beleiben / vnd ſolches laß ich die Oberſten verantworten / ich zeige hie allein 
mei bedencken an / wie ichs dann auch ins wercke / Viſierung vnd bedencken hiemit fuͤrbringe / 
wiewol ich vil anders vnd beſſers wißte / aber dauon iſt viel zu lang. 


Soblchs zeige ich hie alſo an / damit ich hernach an etlichen ende (in ſonders an Waſſern vl 
Seen (mich deren wehren) viel mahlen gebrauche / wie auch etwañ an Berghaͤuſern / da man 
nichts beſchieſſen / noch erſteigen kan / damit es dannoch bewahrt vnd verſehen ſey / dañ man nit 
allwegen an ort vnd enden / in ſonders in groſſen Waſſern mit ſolchen groſſen wercken kan fort 
koiñen / vnnd offt ſchwerlichen die kleinen koͤnnen angelegt werden / da aber ein ſolches werck 
nicht kan gelegt werden / ſo wird der Feind auch ſchwerlichen dahin kommen / noch etwas ver⸗ 
richten koͤnnen. 


Solches hab ich (an zu zeigen) gantz noͤhtig geacht / damit man mich nicht moͤchte ver⸗ 
dencken / ich mir in vielen dingen ſelbs zuwider wehre / vnd allmahlen etlichs gut / hernach nicht 
fuͤrgut achte / will ich mich hiemit bewahrt haben / ob ich ſchon an theil enden ein mahl etwas / 
dann das ander mahl) endere oder anzeige / bringt ſolches der Situs / gelegenheit / vnnd anders 

mit ſich / darauff achtung muß gethan werden / wie dann hie auch geſchicht / will alſo ſolches 
auffs fuͤrtzeſt vermeldt haben / vnd mich widerumb zu den groſſen Fluͤſſen / ' 
Seen / vnd Haͤfen keren / vnd damit auffs allerfürgeft 
fort ſchreiten. 

Das XXXI. Capitul. 


Von Staͤtten / die an groſſen Fluͤſſen / vnd an der 


See ligen / wie ſolche moͤchten Beueſti⸗ 
get werden. 


M'. II. 


Emnath ich von groſſen Fluͤſſen / ſo an Stätten / vnnd 
Veſtungen hinlauffen / wie die daſelbs ſollen erbawen werden / gemeldt / 
muß ich auch anzeigen / da etwann ein fluß in die offen See / oder Meer 
alt / da auch Statt ligen / (wie aber nun die von auſſen herumb im Feld 
A 2 ſollen erbawen werden / iſt zuuoran genugſam erklaͤret) gegen der See 
Os aber kan ſolche Veſtung gleiches falls erbawen werden / Waman aber 

. inn der See gern ein Hafen / oder Stand fuͤr die Schiff haben wolte / 
0 Y Ja muͤßte der Boden alſo erſucht werden / ob der ſandig / oder moſig were / 
vnd ſehen / ob man ein Fundament / mit vberauß lange Pfelen oder Baͤumen / mit einem Schiff⸗ 
zeug ſchlagen koͤnte / vnd einen Stand vmbfangen / der ein ſolche tieffe hat / da man mit einem ge? 
ladenen Schiff / inn voller flut vnd lauff auß vnd einfahren kan / auch darinn ſich erhalten koͤnte / 
vnd moͤchte / als dann were es genug / die lenge aber mußte wa möglichen inwendig auff 2000. 
ſchuch / zum wenigſten / vnd 1500. breit ſein / damit ein Armada / ſich darinn erhalten moͤchte / vnd 
muß der Dafm̃ auff 30. ſchuch zum wenigſten dick ſein / wiewol Jo. wannıs möglichen noch beſſer 
were / der muß mit Steinen Letten / vnnd Kalck / außgefuͤllt / vnnd geſtoſſen werden / denn ſolches 
wann der Kalck vnd Lett zwiſchen den Steinen angeht / mitlerzeit zum Felſen wird / wie wol ich 
keinem Land / ordnung geben will / kan es auch nicht / dann mir nicht zuwiſſen / was an jedem ort iſt 
ob Kalck oder Letten zu bekommen ſey / vnd dieſelbigen offt beſſer wiſſen / die inn den orten wohnen / 
wie ein jedes zubrauchen / vnd were gut das ſolcher moͤchte ein ſchuch 10. oder 12. inn voller flut / 
vbers Waſſer gehn / fornen mit einer Bruſtwehrz. oder 4. ſchuch hoch / damit man / wann ein 
Feind dahin keme / oben ſich wehren / auch ſtuͤcke dahin ſtellen koͤnte / deßgleichen muͤßte ſolcher 
Da geſchrenckt ſein / Rauten weiß / oder inn den gevierdten Angel / alſo das allwegen im einge⸗ 
bogenen winckel / auß vnd inwendig / ein ſtreichẽ vber einander gibt. Alſo / an welche Linien Schiff 
anfahren wolten / dieſe mit groben Cafſiern / oder ſonſt Buͤchſen koͤnnen beſtrichen werden / ſo tieff 
als man ein Schiff / auff dem Waſſer kan anzepffen / wie vngefaͤhrlichen / auß der Viſierung zu⸗ 
ſehen a auch Thurn dahin bawen darauff man wachen / auch darin allerhand Muni⸗ 
tion erhalten kan. 


Solche gewaltige Seeſtaͤtt / ſeind gewonlichen groſſen Potentaten vnderworffen / wann 
dann ein Caſtell dahin gebawen werden ſolt / wuͤrde ein ſolche Veſtung noch ein maͤchtiger anſe⸗ 
hen gewinnen / doch müßte ſolches gelegt werden / da es die Statt / Land / den Fluß / die See / vnnd 
den Hafen begreife. Alſo das ſolches Caſtell / an allen enden fein oͤffnung / huͤlff vnnd Troſt 
haben moͤchte / deßgleichen was jhme zuwider / ſein gegenwehr / vnnd oͤffnung / auch hette / ſolchem 

u wider ſtehn / derhalben ſolches an keinem end beſſer ligen konte / wann der Situs alſo vngefaͤhr⸗ 
ꝑehen lege / wie hie verzeichnet iſt / darauß allerhand bedencken zunemmen iſt Y 
U 


Der Eiſte Theil diß Buchs / 


M. II. 


Iſes iſt widerumb ein Hafen / wie der vorig herauß in das Waſſer / oder die See 
A gebawen / alſo ligt dieſer hineinwarts im and / oder der Statt / einwarts / muß auch 
ſolcher alſo verwart werden / an einer Veſtung / doch hat ſolcher nicht alſo viel 
Kriegs gefahr / iſt aber mehr verꝛhaͤterey vnderwoꝛffen / dann was mit macht nicht 
= mag vollbracht werden / ſolches wird mit andern wegen fuͤrgenommen / derhalben 
wann ein Veſtungauſſen herumb verſehen / vnnd gebawen iſt (wie zuvoran gemeldt) kan fie ſol⸗ 
chem allem vorkommen / vnnd was an der See iſt / mit ſolchen Wehren / wie an den groſſen fluͤſ⸗ 
ſen gemeldt / vnd ſchon gar in das Waſſer kompt / iſt es ein ding / oder werck / dieweil es an ſolchen 
orten noch enden / nicht zubeſchieſſen / Sprengen noch zubeſchantzen iſt / der halben auch kein 
Sturm dazugewarten / es ſey dann ſach / das man zu Waſſer / außſchiffen / mit Galeatzen / Na⸗ 
uen / vnd Galeen / ſolches wolte fuͤrnemmen / denen kan man wol mit ſtreichen / ſchieſſen / fornen 
vnd nach der ſeitẽ /zuſetzen / deßgleichen von obẽ herab / mit geſchoß / vnd allerhand Fewrwerck / vñ 
einwerffung der Boller / vnd ſtrengem anhaltẽ / vnder die Schiff wehren / vnd iſt nit die rechnung 
hie zumachen / als wann es inn einem Schifffireit geſchehe / da gleiche / vnd gleiche Schiff gegen 
einander ſeind / ſonder ein Baw / von Steinen der hoch iſt / hat ein groſſen vnderſcheid / zwiſchen 
hülgen Schiffen / ſie ſcien wie maͤchtig ſie woͤllen / dann das ſchieſſen von einem ort ſo ſull ſteht vil 
gewiſſer kan angehn / dann das ſich hin vnd wider bewegt. 


Ob ſchon ein Hafen einwarts ligt / inn einer Veſten / da man ſich der Verꝛaͤhterey zubefah⸗ 
ren / haben moͤchte / ſo kan doch ſolcher alſo beſchloſſen werden / inwendig zu rings vmb / das die 
Schiff / auch ein Armada zur Kriegsruͤſtung / vnnd ſtand guten raum haben / vnnd einen breiten 
ſtand / zur außladung. Der gantz Hafen / muß aber inwendig zu rings vmb beſchloſſen werden / 
mit einer breiten doppeln ſtarcken Mauren / das man oben zu rings vmb mit gefchüg fahren kan / 
fornen mit einer Bruſtmauren / wie zuuor am Waſſerfluß gemeldt iſt / es muß aber ſolcher Ha⸗ 
fen in die eck gezogen / vnd mit fleiß alſo geordnet werden / das er in den ecken zu beiden ſeiten / ſeine 
Schutzloͤcher / vnd Streichen inn der innern holen Mauren habe / die der Linien noch / die Maur 
Stand / vnd in den Hafen allenthalben / hin ſchieſſen / vnd ſtreichen koͤnnen. Von einem eck der 
Mauren / biß zu dem andern / inn mitten aber ſoll allwegen ein Poꝛten ſein / darauff ein wohnung / 
vnd Wachten / mit einem Schutzgater / zwiſchen jedem Pfeyler vnd hoͤle der Mauren / kan auch 
ein ſchutzloch herauß geordnet werden / wann es fuͤr rahtſam an geſehen wuͤrde / vnnd die not⸗ 
turfft ſolchs erfoꝛderen ſolte. 


Waaber ein fluß durch die Statt / oder Veſten lieff / durch den Hafen / muß derſelbig im 
einfluß in den Hafen / wol bewart / vnnd inn der Veſten an den Thuͤrnen mit einer ſtarcken Bru⸗ 
cken / wie vorhin gemeldt / beſchloſſen werden / derhalben nichts beſſers dann ein Steinern Bruck 
daruͤber gefuͤhrt / vnd zu beiden enden ſtarcke Thuͤrnen / darin man Ketten vber das Waſſer ſpan⸗ 
nen koͤnd / damit kein Schiff / inn noch außlauffen kan / man thuͤe es dann gern / oder die Ketten hin 
weg. a 


Alſo auch am außfluß / des Hafens / inn die offen See / muß der dafornen zu / auch zuſa⸗ 
men geſchloſſen vnd ei offnung auff 100. ſchuch weit / da es am tieffeſten iſt / gelaſſen werden / 
vnd an beiden orten (jo es möglichen iſt) zwo Wehren bawen / (doch ohne Fluͤgel wie die andern 
auch) die Wehren müͤſſen inwendig gegẽ dem Hafen / etwas hol ſein / vnd gewoͤlber haben / darinn 
inn jedem ein ſtarcken zug / mit einer Schrauben / ohn end / mit einem ſtarcken Welbaum / darauff 
man von einem ort zum andern ein ſtarcke Ketten ſpannen koͤnt / welche von gutem Eyſen ge 
ſchmidt / vnd auff 2. oder 3. Zoll dick / im Diameter / zum wenigſten fein ſoll / dieweil aber 7 

laſt / nicht wol ſich erſtrecken kan / muß deren inn mitten ein gehuͤlffen / zwiſchen beiden Wehren 
geſchlagen werden / es ſey von einem ſtarcken Steinjoch / oder von langen Baͤumen / alles mit 
Eyſern klammern beſchlagen / vnd mit Bley vergoſſen / vnnd zum ſtaͤrckſten verſehen. Alſo daß 
kein bewegung zuſpuͤren / auch ob ein groß Laſtſchiff darwider fuͤhre / vnd die Ketten ſprengen wol⸗ 
te / es ein beſtand hette / Derhalben ſolches alles nach dem beſten muß verſehen fein. 


Die Nebenſtreichen (auß vnd inwendig) muͤſſen nach allem voꝛtheil / dahin gericht werden / 
das man mit Carthaunen / dahin ſchieſſen vnd ſtreichen / vnd damit die groͤſten Galiatzen / Nauen 
vnnd Galeen / zu grund richten koͤnte / derhalben man oben auff den Wehren / mit gutem Fewr⸗ 
werck geruͤſt muß ſein / deßgleichen inwendig auch mit Kriegsſchiffen vnd geſchuͤtz. 


Auff dem einen Bollwerck oder Wehꝛen / an der Poꝛten / oder einfahrt / mag man ein hohen 
Thurn bawen / damit man weit inn die See ſehen / vnd wann Feindſchiff / oder anders vorhanden 
loſung geben / auch bey Nacht im oberſten / als ein Lucern liecht brennen / damit inn der finſtern die 
Schiff auff der See ein zeichen haben koͤnnen. 


Vnd wiewol der Haͤfen / viel vnnd mancherley moͤchten anzeigt werden / auch wie man die 
Schleuſen bawen ſolte / will ich ſolches berhuwen laſſen / vnd nur was zur Veſtung dienet vermel⸗ 
den / vnnd kan auß dieſen zweien Haͤfen / da der ein auß / der ander einwarts gebawen / anders mehr 
berhatſchlagt werden / nach dem der Situs / vnd hoͤhe des Lands ein gelegenheit hette / Ich handle 
aber allein was eden ligt / denn was an hohen geſtaden vnd Bergen ligt / will ich an ſeinem ortauch 
vermelden / vnd ſo viel von dieſem. 


Das XXXII. Capitul. 


Wie an Waͤſſerige oder Mößige Ort zubawen / 
vnd Veſtungen anzulegen ſeien. 


Me. III: 


, Etſtlichen muß ich auch vermelden / wann etwann fuͤr⸗ 

) fiele / das man an moßige oder ſuͤmpffige oͤrter bawẽ wolte / oder mäßte/ 
wiewol ich ſolche feuchte / vngeſunde oͤrter zubawen nimmermehr / rha⸗ 
ten wolte / Es were dann ſach das ein ſtarcker Waſſerfluß darbei were / 
oder es die hohe noht erforderet / doch were allwegen ein fluß beſſer / oder 
zwiſchen Waſſern / wa es ſein muß / ſo muß die Veſtung mit Pfelen 
außgeſteckt / die Schnur gezogen / vnd die Bollwerck recht außgetheilt 
es wqerden / doch ohne flůgel / oder verdeckungen / dann ſolches nitallwegen 
beſtand hat / weil man aber kein Mauren / da bawen kan / muß der Fuß deſto breiter / von wegẽ des 
Wahls anlauffs / vnnd verjüngung obenzu / genommen werden / fuͤrs Haupt nach der Schnur / 
muß von zweien Reyhen / mit gewaltigen langen (Eichen / oder Ehrlen ) Baͤumen / ſo lang die 
immer mögen hinein gehen / vnd reichen / mit dem groſſen Schlagzeug / alleweil man empfinden 
mag das ſie gehen / ſchlagen / darnach mit holtz vnnd ſtein / darauff gefuͤlt / vnnd allgemach vor den 
Pfelẽ / ein ſchuch z. daruon das Erdrich / mit ſtech vnd hebſchauffeln / die Erden / vñ Moß herauß 
heben / vnd ſolches wol hinderſchlagen / fornen zu muß es / mit holtz eingelegt / vnd mit Waſen auff 
geſetzt / vnd auff einander hart geſtoſſen werden / vnd alſo das diß eingelegt holtz wachſe / vnden bes 
rumb / muß man es zu rings vmb hart / vor den Pfelen / wie auch darhinder / mit einem lebendigen 
Hag / in einander geflochten / beſetzẽ / vnd auffs ſtaͤrckeſt laſſen wachſen / vnnd mag (wie die andern 
vorgemelte Bollwerck) auch mit Dornen Hagbuͤten / Schlehen / vnd anderm geſtreuch damit 
es ein ſtarcke habung bekomme / beſehet / vnd beſetzt / werden. * 

ij 

Die ſtreichen / ob ſie wol keine Fluͤgel habẽ / koͤnnen doch dieſelbigen oben auff / geſenckt wer⸗ 
den / damit man etwas vnderſich kommen koͤnd / vnnd den Streichſchutz deſto beſſer haben / dann 
der Feind nimmermehr etwas außrichten / weil es ein ewig mooß iſt / will er im Winter dahin / 
muß es gantz hart vberfroren ſein / inn ſolcher zeit kan er nicht viel außrichten / auch kan man aber⸗ 
mahl / die voꝛige gelegenheit brauchen / fo bei den vorigen Wehren gemeldt vnnd angezeigt ſeind 
woꝛden. f 

95 ſolcher Veſtung vnd Platz zum plano muß erſtlichen der weg gemacht / vnd muͤſſen mit 
guten Pfelen Joch geſchlagen werden / biß auff den auſſern ſatten boden / darauff ein Bruck ge⸗ 
legt / mit etlichen Fallbrucken / biß in die Veſten / neben zu ein Waſſergrabẽ geſchroten / durchauß / 
deßgleichen / vmb die gantz Veſten / muß auff 100. ſchuch breit ein Graben geſchroten / vnd auß⸗ 
gewoꝛffen werden / als dann muß (wie ein ſchwall / oder wuhr) die Erden auffgeſchlagen / vnden 
auff ro. ſchuch breit / vnd oben wie ein dach zugeſpitzt werden / dieſelbige dachung / auch mit einem 
ſtarcken Hag beſetzen vnd vmbwachſen laſſen. 


Darnach wird widerumb ein ſolcher Graben / (auff too. ſchuch breit) außgefuͤhrt / 
von auſſen wie ein Lauff / vnnd ein Dam̃ ſchlagen / das man zu rings vmblauffen kan / inn mitten 
des auſſern Grabens / ſtarcke Pfaͤl aneinander / wie ein Zaun durchflechten / hart mit Holtz ange⸗ 
ſchlagen / vnd verbunden / oben mit eyßenen Zacken beſchlagen / damit mann nicht heruͤber / noch 
ae weil alles ſo nider auß wendig iſt) auch im Winter deßgleichen / wann es gefroren / ſtei⸗ 
gen koͤnne. 


Solches werck aber muß zeit haben / vnd laßt ſich nicht alſo bald verꝛichten / weil ein Belaͤ⸗ 
gerung dauor iſt / ſonder will er mit dem geſchuͤtz / vnd Sturm nit dahin kommen kan / wird er jhm 
ein weg darzu bawen / vnd machen muͤſſen / ſolcher muß von Holtz / Reyſer / Stein vnd Erdẽ ſein / 
ſonſt wird es ſolchen laſt / auff dieſen Boden nicht tragen / vnd alſo verdeckt mit einer Schantzen / 
vbers mooß dem Bollwerck zu (wie mit Lit: A zuſehen ift) bawen muͤſſen. 


Darnach muß er ſich auff beide ſeiten / ſchlagen / vnnd verdecken / wie mit Lit: B zuſehen / 

Alda muß er zwey Bollwerck auffwerffen / mit einer Bruſtwehr / oder Schantzkoͤrben / damit er 

fein geſchuͤtz / darein ſtellen / vnd erhalten koͤnd / will er nun weiters / muß er den weg / beſſer / weiter / 

vnd brener machen / wie mit Lit: C zuſehen / da muß er ſich gewaltig verbawen / vnnd verſchan⸗ 

tzen / das er ein anzahl Volcks darin erhalten moͤg / darmit er ein Sturm zuthun trawe / auch im 

widerlauff / ein verdeckung haben kan / Als dann mag er vber die Graben / biß an das Bollwerck 
awen. | 


Dieweil aber ſolches ein vberauß groffen koſten erfordert / auch vnmoͤglichen ins werck zu⸗ 
verſetzen iſt / zu dem auch eitel Waͤhl / Haͤg / vnd dornẽ da ſein / iſt es deſto weniger zubeſchieſſen / zu 
faͤllen / oder etwas außzurichtẽ / vnd ſo wenig als ich rahten wolte / das man ein Veſtung ohn noth 
ſolte / inn ein mooß bawen / alſo wenig wolte ich rhaten / wann fie bawen were / das man ſolche mit 
gewalt alſo belaͤgern ſolte / dieweil ſie nur auff einen oder zwen weg herauß kommen koͤnnen / da 
25 a mittel fuͤrnemmen müßte vnd koͤnte / alſo viel auff das kuͤrtzeſt / vom Baw inn einem 

ooß. 


Dieweil aber ſolche Veſtung / ſchwerlichen zubawen / iſt ſie hergegen auch ſchwerlichen zus 
belaͤgern / vnnd wiewol man ſolche gemoß durch kunſt kan außtruͤcknen / doch muß ein fluß / oder 
fluͤßle / ſo zu naͤchſt darbei hinlaufft / von denfeldigen ein Graben geſchroten werden / ſo weit / vnnd 
breit / als man erachtẽ kan / ſolches zur notturft mog genugſam ſein / biß ins mooß mit einen / zweien 
oder dreien fuͤrſchůuͤtzen / oder ſtellbrettern. Alſo wann das Waſſer klein iſt / ſoll man ſie auffziehen / 
damit die hoͤhe / des Waſſers / ſo viel moglich vom mooß oben herab laufft / doch ſoll fleiſſigge⸗ 
ſucht vñ abgemeſſen werden / das es (dem fluß nach) weit hinab den außgang habe / da der fluß viel 
tieffer laufft) wie dañ allwegẽ ein fluß je we ter man hinab kof̃t / je tieffer er ligt / dieweil man aber 
gemoͤß findt / da etwann eins ein Meil zwo / auch biß inn die Coder s. lang ſind / auch fehr breit / da 
muͤſſen ( vom außfluß des Mooß an / ein Ochs oder zwen / neben einander geordnet werden / vnd 
deren etwann auff 10. oder 12. glider hinder einander / die inn mitten / oder nach gelegenheit er 

auß⸗ 

außflüͤß hinauffwarts gehen / vnd alſo ein oͤffnung machen / vnd mit jhrem gehn / ein Boden tret⸗ 
ten / auch wann man meynt / das die Ochſen můd / oder zufůtern ſein / müflen ſie allwegen wide⸗ 
rumb zuruck / den weg herauß geführt werde / wiewol beſſer wañ man es in einer Reyß durchbrin⸗ 
gen koͤnte / ſolches muß man fuͤnff oder ſechs mahl thun / ſo wird der Boden veſt / vnnd ſteigt nicht 
mehr vberſich / durch ſolche furt / ſetzt ſich das Waſſer allgemach dem außflieſſen zu / als dann 
muß man zwerch / auch alſo foꝛt fahren / nach der ſeiten des mooß / ſo gibt es wider zufluͤß / vnd al⸗ 
ſo ein rechten außfluß / wann ſich dann ſolches geſetzt / ſchrot man oder macht / wider inn dieſe auch 
zufluͤß / ſo verfleußt alles Waſſer / vnd wird drucken / gibt einen maſten Boden / zu Graßmatten / 
vndaͤckern / wann aber zu beſorgen / der fluß ſolte groß werden / muͤſſen die fuͤrſchutz:ugethan wer⸗ 
den / biß man ſolches / an ort vnd end verdampt / da es die noth erfordert / ſolches iſt an viel enden 
probiert woꝛden / wie ich hie ( damit mans beſſer verſtehen kan) verzeichnet hab. 


Solches gemoͤß kan man auch auff andere weg truͤcknen / naͤmlichen auff ſolche art / weg 
vnd weiß / (wie voꝛ gemeldt) darneben aber muͤſſen die Schutzbretter in den allerkleineſten Waſ⸗ 
ſern / auffzogen werden / damit das ober Waſſer auff dem Mooß hinweg lauffen kan / ſo viel moͤg⸗ 
lich iſt / hernach behebwiderumb verſtellen / vnd achtung haben / wenn ſehr groffe platzregen in den 
obern Landen ſeind / daruon der fluß vnd die Waſſer vbermaͤſſig truͤb werden / vnnd die truͤbe ſo 
mit Letten / Leimen vnnd andern fluͤſſen / vber hand nemmen / muß man die Schutzbretter auff zie⸗ 
hen vnnd ſolche truͤbe Waſſer zum hoͤchſten laſſen hinein lauffen / wann dann das gemoͤß vber⸗ 
ſchwemt / muß man die Schutzbretter widerumb einſtellen / alſo ſetzet ſich die truͤbe zu boden / vnd 
wird oben lauter / als dann wann das Waſſer verlauffen / muß man ſolche Stellbreter widerumb 
auffziehen vnd das lauter Waſſer oben laſſen ablauffen / wann ſolches viel vnd offt (wie dann inn 
Engeland / See / vnd Holand / vnnd andern oꝛten (ſo gantz verſuncken ſeind) geſchicht / wird der 
Boden verhoͤcht / gibt ein ſatten guten Boden / denn man / zu Feld vnnd andern gebaͤwen her⸗ 
nach mit groſſem nutzen gebrauchen mag / ſolches kan ein verftändiger Werckmeiſter nach gelegẽ 
heit des oꝛts vermehren vnnd verbeſſern / nach dem er ſehen wird / was die gelegenheit geben 
kan / alſo hat man zwen gute weg (wie gemeldt) wie man das Waſſer abfuͤhren / vnd hernach den 
Boden erhoͤhen ſoll / ꝛc. M 

an 

Man mochte aber fuͤrwenden / ich hette gut daruon zureden / dieweil ich alle meine gebaͤw / 
auff ebenẽ führte / da ich alle vortheil / nach meinem begeren anlegen / vnd vollenden kont / aber auff 
hohen drucke nen / vnd Bergigen Orten / hab es andere weg / vnd muß viel anderſt fuͤrgenommen 
werden / nach dem der Situs / vnnd gelegenheit iſt / hoch / nider / hengig / an halden / auch vnder vnd 
vber hohe / zu letſt noch hoͤher / Als dann deren höhe viel vnnd mancherley ſeind / dieweil ich aber 
ein klein wenig von ſolchem auch handle werde / will ich auff diß mahl mein bedenckẽ von dem ebene 
Land / vnd deren wehren / wie auch zu Waſſer beſchlieſſen / da ich dann allein von den fuͤrgele 
Wehren / auch von einer art nur habe gehandlet / vnnd damit etlichen muͤſſen Perle 
fie ſehen das andere ſich auch ein wenig darauff verſtehn. 8 r 


Darauff will ich auch was von den hoͤhen / wie auch von Bergen / vñ an Waſſern zuſagẽ / 
für mich nem̃en / bin guter hoffnung es werden mich alle Kriegs vnd Bawverſtaͤndige genugſam 
wa nicht alle (doch zum wenigſten) das mehrertheil verſtehn / vnd dem Werck (da etwas mangel 
daran gefunden werden moͤcht) zuhelffen wiſſen / ſintemahl ich nur das fuͤrnembſte / inn allem er⸗ 

zaͤhltem meinem Werck / Viſierungen / vnnd bedencken / wie auch hernach anzeigen 
thu / vnnd will alſo zum Gebuͤrg meinen weg nemmen / dar oben nun mich 
vmb ſehẽ / wie denẽ auch zuhelffen ſey / vñ da mein gering beden⸗ 
cken auch anzeigen / vñ jetzt dieſen Erſten tgeyl / im 
Namen Gottes beſchloſſen ö 
. 

Bawbuchs. 


Zeigt an von Jeſtungen / wie die an 
Halden auff Huͤgeln / Buͤheln / vnd hohen Orten / zu Berg 


vnd Thal / deßgleichen auff Hoͤhenen / vnd Berghaͤuſern / auch fuͤr 
eee 
net werden. 


N Dergleichen auch an Waſſern / Seen / ond Haͤfen / zu 


Berg vnd Thal gelegen / zubawen 
ſeind. 


Sampt verzeichnuſſen / vnd Contrafatturen etlicher Veſten / Berge 
haͤuſer / auß welchen allerhand bedencken / abgenommen 
werden koͤnnen. 


Das I, Capitul. 


Wie an Bergen / Hoͤhen vnd Halden zubawen / auch alle 
Wehren nn verthädigen 
eien. 


Emnach ich auff der Ebene / gantz kurtz mein bedencken 
Je anzeigthabe/fälledamit auch fuͤr / wañ ein Statt / oder gelegener Baw⸗ 

DSH anort vnd end legen / vnd alſo hoch das kein Waſſer / da zu hoffen fein 
EL \N ſolt / (man wolte dann vberſchwenglichen tieff vnderfich bawen / oder 
Ta N 

N 


Sf] fahren) welches Maͤß an der tieffe der Brunnen (ſo an folchen hoͤhe⸗ 
nenligen) kan abgenommen vnd gemeſſen werden / vnd alſo das darauff 


berhatſchlagt werden / ob alſo tieff zufahren moglichen / oder vnmoͤg⸗ 


2 
N * 

VI IS) lichen / vnd beſſer ſolches zu vnderlaſſen were / ſampt allen andern vmb⸗ 

ſtaͤnden / ſo ſich dennochten befinden vnd begeben. 


Vnd wiewol offt druckene oͤrter ſeind(ſo ich ſelbs geſehen) das ſolches nicht der quellen noch 
hoͤhene ſchuld iſt / onder des Bodens der etwann inn der tieffen / mit einem zehen ſtarcken Letten / 
oder Leimen vberſchwempt vnnd vberzogen iſt / das daß Waſſer dardurch nicht vberſich ſteigen 
fan / vnd darunder gefangen ligt / deßgleichen ligen auch offt Waſſer / auff demſelbigen Boden / 
die auch nit vnderſich koͤnnen / welche nur tagwaſſer ſein / die haben keinen beſtand wie es in Oeſte⸗ 
reich / vnd ſonſt an etlichen vielen orten probiert worden / da mans auch befunden hat / das die 
Brunnen / biß inn den Letten graben werden / haben jhr Maß / wie tieff ſolche ſein ſollen / als dann 
bawet man auß dem Fundament / im Letten den Brunnen zu rings herumb / biß oben auß / in mit⸗ 
ten des Brunnen im Boden wird ein ſtarck ſtuck quader eingebawen / das den boden ein ſchuch 
hoch vber geht / ſolche fuͤllt man herumb / mit ſchoͤnen weiſſen Wacken auß / hat in mitten ein rund 
loch durch gehn / im Diameter auff S. Zoll vngefaͤhr / wann nun der Brunnen allerdings fertig / 
hat man ein groſſen runden Voͤrer / inn der groͤſſe wie das loch / ſo durch ein ſtein / (etlich nemmen 
nur Eychenholz) gehauwen iſt / ſetzen den Borer darein (welcher ein runden langen Napff 
hat / auff 3. oder 4. ſchuch / oben hinauff etwann auff 10. ſchuch lang ein Eiſen ſtangen / daran ein 
runden Baum / vder alſo ein rund dick Holtz inn der groſſe / das wird an den Borer oder ſtangen 
angeſchraubt / welches beſchlagen iſt / oben mit einem kreutz auff zo. ſchuch vberzwerch 8 

ren / alſo vnderſich ſo tieff / oder lang der napff iſt / ziehen dann den Borer herauß / thun den Letten 
daruon ſetzen den widerumb hinein / rucken das Creutz oder Zug vberſich / boren widerumb / will es 
zu furtz werden / ſetzen ſie noch ein ſtang daran / ſo darzu gemacht ſeind / biß ſie durchkommen / fo 
bald es Waſſer hat / vnd durch kommen ſeind / ſpringt das Waſſer herfuͤr / vnd fuͤllet den 

nen / auff 10. 15. auch offt 20. ſchuch voll Waſſers / ſolche Brunnen verſeyen nimmer mehr / wañ 
auch etwas vnreins darein felt / vnnd man den erſchoͤpffen muß / das doch ſelten geſchicht / ſo laßt 
man ein Mann hinab / biß auff das Waſſer / langt jhm ein langen Pfal / an einem Seyl hinab / 
der vollig ſo dick iſt / als daß loch / vnden zugeſpitzt / vnd mit thuch vmbgebe / den ſchlegt er im Waſ⸗ 
fer das loch inn der mitten zu / mit einem ſchlegel / veſt hinein / das kein Waſſer mehr hierauff kom⸗ 
menkan / ſchoͤpffen vnd ſeubern / dann den Brunnen ſauber auß / hernach ziehen ſie den Pfal / im 
loch am Seil widerumb herauff / ſo laufft der Brunnen wider voll Waſſer / wie zu voran. 


Wann alſo ein ſolcher Boden angetroffen wurde / vnd man nicht alforieff vnderſich kom⸗ 
men kan / muß doch die Maur auffgefuͤhrt werden / inn zim̃licher maſſen / (jedoch muß ſolches 
zuuoran probiert / oder fleiſſig von einem Brunnen ſo dabei ligt / inn was höhe das Brunnen⸗ 
waſſer ſtehet / abgenommen werden / als dann kan die Maur darnach fundiert werden / vnnd kan 
alſo inn mitten / oder doch hoͤrt voꝛ den Bollwercken / der Graben vnderſich zugeſpitzt werden / vnd 
weil es guter Leten / kan ſolche Erden ache e werden / biß etwann auff 3. oder 4. ſchuch 
auff das Waſſer / damit der Feind inn ſolchen Letten zwiſchen dem Waſſer / vnnd obern Boden / 
nicht vndergraben kan / dann es ſebr gut graben iſt / weil es nicht einfelt / vnd ſolche Erden nicht al⸗ 
lem zum Bollwerck / ſonder auch auß wendig / an den Lauff gebraucht werden / nachmahlen / wann 
alles fertig (das Waſſer durchſchlagung des Bodens) an einer jeden Paſteyen / an dem außfall / 
oder ſonſt am auſſern Lauff allenthalben geoͤffnet werden / diß Waſſer iſt nimmermehr zunem⸗ 
men / dieweil es feinen zufluß vnden auß dem Boden herauff hat. Derhalben ſoll alles in der erſten 
recht / vnd wol verſehen werden. 


Wa aber ſolches nicht nit were / vnd etwann ein ſatter Boden am Waſſer / vnd ſolcher (wie 
ſie dann alle ſeind) mit grien Kiß vnd Wacken boden hette / ſo muß man doch alſo weit / vnnd tieff 
vnderſich / (als man kan vnd mag) vnd die Maur mit dem Laͤuff / Pfeylern / vnnd den halben ins 
nern Lauff (wie auch oben herumb mit dem Lauff vnd Zwinger) wie vor im erſten theil beſchrie⸗ 
den / gantz wol verſehen / vnd verwart werden / damit der Wahl mit gewalt / ſein tragens habe / auff 
das im ſprengen / vnd beſchieſſung alles ſtehn bleibe / ob ſchon die forder Maur fallen ſolte. 


Das Kupfferblat. U. IS. 


LIT. A 


S Se aber von der druckene / oder hoͤhe noch ein halden / von der Veſten / oder Statt / 
0 9 hinauff zoͤge / welches man fuͤr ein groſſe gefahr halten wolte / (welches wol war 

N E vnd es nicht zum beſten iſt) ſolle doch ſolches nicht alſo ſchwer geacht werden / das 

un darumb nicht bawen vnd den ganzen Paßvnd gelegenheit / inn gefahr fee 

Su Be muß aber der Bauw darnach auff nachfolgende meynung geführt wer⸗ 
en. N 


Inn ſolcher gelegenheit / fo muß die Maur / mit dem holen jnnern Lauff / inwendig / mit den 
Pfeylern / auch die jnner Maur mit jhren Pfeylern / vnd ſtreben / gantz wol verſehen / vnnd gantz 
tieff gelegt werden / vnd alles gegen dem Bollwerck hineinwarts wol ſtreben / die Bogen vnnd ge⸗ 
wolb / wol beſchloſſen / ſampt dem Zwinger oben / wol verſehen / der Wahl / oder Bollwerck / 
biß zum foꝛdern obern Stand / muß etwas hoher / dann ſonſt ſein / darmit man . das 

auſſer 

auſſer vberhoͤhen kan / vnd muß des Bollwercks boden oder ſtand / oben auff ſich gantz wol hinder⸗ 
ſich ſencken / wie der auſſer boden gegen der Veſten / als dieſer ſchier dem auſſern gleich henget / 
doch nach notturfft / damit man dieſem auch nicht zuviel thuͤe. Auff daß wann ſchon von auſſen 
der hoͤchſte ſchutz vornen auffgeht / ſolcher hinden ober den Mann außgehe / ob ſchon die auſſer hoͤ⸗ 
he viel hoͤher iſt / denn daß Bollwerck vnd Caualier. 


Es muß aber der Graben / auff das tieffeſt außgenommen werden / inſonders in der mitten 
zugeſpitzt / oder doch zum wenigſten ſolches vor der Mauren / oder Lauff deßſelbigen) vnnd mit 
eitel grien Kiß / vnd Wacken beſchuͤtt werden / ob man ſchon vornenher dargegen / die halb Maur 
mit zudeckte / vñ alſo mit den Wackẽ oder gruͤn anſchuͤtiẽ / auch wie es ſelbs widerum̃ herab laufft / 
alſoligen laſſen zu beiden ſeiten / damit wann der Feind vnder graben wolte / er ſehr tieff vnde ſich 
kommen muͤßte / wann es dann grün Kiß / oder Wacken antreff / wie gewonlichen in der tieffen ge⸗ 
ſchicht / ſo kan er nicht vnderſich graben / ſonder muß obenzu im graben bleiben / hiemit heticer des 
ſto mehr außzufuͤllen / ob er ſchon Stuͤrmen / vnd an der Mauren / mit Leitern / vnnd anderm hin⸗ 
auff ſteigen wolte / ſo ruͤtſcht jhm ſolches alles under dem Fuß hinweg / vnnd hat keinen ſtand / wie 
auch im ablauff / (allein der Lauff vnnd Fuͤterung / muß von guter Erden auffgeſetzt werden) die 
abdachung / dieweil ſie außwendig wagrecht / inn ebene Linien muß gelegt werden (dann ſie die 
Linien des auffſteigenden bodens gantz bald begreifft / müßt fie im obern Lauff zwen oder drey 
Benck haben / damit ſolche hoͤhe die Maur im Graben / beſſer beſchirmet / vñ von oben herab auch 
darauff / vnd allenthalben / auch neben zu / von allen Wehren / beſſer koͤnd geſtrichen werden. 


Wolte man aber ſo tieff die Maur im Graben vor dem Bollwerck ſteht / die tieffe behalten / 
vnd ein ſchuch 20. daruon gruͤn in die hoͤhe ſchuͤtten / vnd dann in mitten / die groͤſte tieffe machen 
wer es noch beſſer / dann es im Graben / auch im ſprengen belder lufft hette / vnnd im Sturm mehr 
hinderlich / wie auch im auffſteigen / darauff man fleiflig achtung thun ſolle in ſolchem werck. 


Wiewol dem Feind / von auſſen / alle Erden herumb / ſo viel moͤglichen / ſoll genom̃en wer⸗ 
den / ſo kan man doch an ſolchen hoͤhen / die ſich gehn Berg ziehen / nichts hinweg nemmen / derhaͤl⸗ 
ben der Feind / wann er ſchon koͤnte / biß auff den Lauff kommen / kan er nicht mehr / ja auch weni⸗ 
ger außrichten / als wann er weiters darvon lege. Dann die hoch abdachung vor dem Lauff jhn 
mehr hindert / zu dem kan man deſto beſſer auff jhn ſchieſſen / vnd ſtreichen / vnnd entbloͤßt ſich von 
der hoͤhen herab / das man jhn allenthalben vberꝛeichen kan / will er noch etwas beſſer hinderſich 
vnnd hoher / iſt es eben ein ding / will er noch weiters / vnnd aber noch mehr / ſo kompt er wol hoch / 
aber alſo weit / das man ſich feiner nicht beſoꝛgen darff / ob ſchon der ſchutz wagrecht geht / iſt doch 
ſolches kein fo groſſe gefahr / als wann er von der tieffen / alſo hoch gebawen hette / dann wann er 
von der hoͤhen herab Stuͤrmen will / muß er ſich allenthalben entbloͤſſen / Alſo das man von allen 
enden fürfich fo wol als neben zu / inn jhnen ſchieſſen / vnnd ſtreichen kan / vornen mit den Hand⸗ 
rhoren / die anderen mit den Streichbuͤchſen / biß jhn die hinderſten Glider mit Stucken vberein⸗ 
ander / auch die Caualier / inn allem reichen koͤnnen / im Graben kan man mit dem außfall / ſtrei⸗ 
chen / Fewr vnd Sprengwerck / gegen dem Feind alles deſto beſſer verrichten / vnd vollenden / dañ 
wann es ein Waſſergraben were. 


Derhalben man ſich ſolcher gelegenheit nicht alſo hart entſetzen ſolle / dann wann folches 
recht angeordnet wird im baw / wolt ich mich keiner einigen gefahr daruon ſchrecken laſſen / dann 
ich doͤrffte kein Waſſer beſorgen / alſo koͤnte ich auch alles auff das tieffeſt nach meinem voꝛtheil 
bawen / ohn alle hindernuß. . er 

. ij 


Der Ander Theyl diß Buchs / 
EI. 


b Ann es ſich aber begebe / das ein Huͤbel oder Buͤhel lege / da man muͤßte dardurch 
N brechen / oder ſchroten ( wie vngefaͤhrlichen punctiert iſt) were das beſt / ob man 
Y Fönte/das diegroftchöheinn der Veſten bleib / vnnd dem Bollwerck zum beſten 
keme / dieweil aber ſolches Bollwerck ſehr hoch machte kommen / vnd der Grabẽ 

ieff wuͤrde / muß ſolches maß genommen werden / ob ſchon der Graben vber die 

maß tieff keme / das dannoch die Streichen / jhr werckkoͤnten vollenden / doch muß alſo faſt / (von 
der halben Mauren hoͤhe) die Erden von Kiß oder Wacken auch beſchuͤtt werden / aber in mitten 
ſehr tieff / gantz leg / aber gegen dem Land / vnnd dem auffern Lauff zu / das es ein zimmliche hohe 
er damit wann der Feind Stuͤrmen / oder vndergraben wolte / das er ſehr tieff / vnderſich 
encken mußte / dieweil aber der Boden an jhm ſelbs wie ein abdachung zu ruck zeucht / muß der 
jnnerwahl Bollwerck vnnd die Caualier / dem nach erhoͤcht werden / das alles hierauſſen von den 
jnnern Wehren vberhoͤcht wird / ob man ſchon fuͤrwendt / dieweil hieauſſen Erden genug iſt / koͤnn 
der Feind ein vbermaͤſſige hohe auffwerffen / das er der jnnern hohe faſt gleich kompt / muͤßte ſolche 
vberſchwencklichen hoch ſein / vnd nahe herzu geruckt werden. a 


Ob ſchon der Feind nahe herzu ruckt / vnd wolte die Maut wol vnden beſchieſen / kan er mit 
dem gefchäg/nicht alſo wol vnderſich kommen / wolt er aber ſolches thun / muͤßte er die Bruſtwe⸗ 
ren / ſcharte / oder Schantzkoͤrb / (oben im ſchlund) ſehr zuſpitzẽ / oder man koͤnte vom Bollwerck / 
ſolche biß zum boden oͤffnen / zu dem muͤßte ſolches (auſſer) Bollwerck / ein breiten fuß haben / wolte 
man oben ein ſtand / zum geſchuͤtz haben / vnnd mußte ſolches hinden ( dieweil die dachung zu ruck 
laufft) ein gewaltigen langen fuß haben / welches ein treffliche arbeit erfordern wird / vnd koͤnte we⸗ 
nig im Graben / an den Mauren / oder Bollwercken ſchaden thun / dañ nit alſo vnderſich zuſchie⸗ 
ſen iſt / dann der gantze Baw / muͤßte hinderſich hencken / damit folchem allem vorzukommen we⸗ 
re / wie vor auch gemeldt iſt. a 


Daaber ein ſolche hohe ( wann man vnderſich bawen wolte) ſtein oder einen Felſen / inwen⸗ 
dig hette / vnnd man bald darauff keme / were ſolcher Rhatſchlag zu endern / alſo / ob ſolcher Felſen 
hart / oder weich / iſt er hart / muß man doch ſehen / das er (fo viel moͤglichgeebnet wurde / das die 
Stein / wie in einem Steinbruch / darvon zum Baw gebꝛochen wuͤrden / damit man die Mauren 
konte auffuͤhren / aber man muͤßte / ſehen wa man Erden haben koͤnte / damit man die Bollwerck 
auffuͤhrte / vnd die abdachung vor dem Lauff machen / vnd erſchuͤtten koͤnte / ob man da den Gra⸗ 
ben nicht alſo tieff machen koͤnte / als man gern wolte / mußte die dachung vnd Bollwerck / auch der 

Wahl deſto beſſer verſehen / vnd erhoͤcht werden / damit es feinen ſtand vnd vortheil bekenne / vnnd 
was an einem manglet durch das ander koͤnte erſetzt werden. ö 


Hergegen kan der Feind außwendig mit dem Schantzen / auch durchbrechen der fuͤterung / 
vnd vndergraben / auch deſto weniger außrichten / oder ſchier nichts / dann es ſich nicht alſo laßt 
durch ſtein vnd Zelfen brechen / vnd vndergraben / als wann es Erden wer / auch laßtes ſich nicht al 
ſoſprengen / es wird der Feind ſolches auch nicht vnderſtehn / dieweil es jhm nicht moglichen fein 
wird / wann er ſolches ſehen / oder ſpuͤren / wuͤrde er folches vnderlaſſen / vnd zu ruck keren. 


Wann es aber nur Erden / oder Letten wer (wie voran gemeldt) ſo koͤnte der Feind ſich vor 
oder neben dem aͤuſſern Bollwerck oder Schantzen einſencken / wann es aber gruͤn / Kiß / oder 
wacken wehren / konte er ſchwerlichen einbrechen / oder vndergraben / dann ſolches fellt alles ein / 
ob mans ſchon vnderbawen wolte / hat es keinen beſtand / auch ob ſolches vnderbawen vnnd vollen⸗ 
det / vnd man ſprengen wolte / ſo ſchlecht es ehe den Kiß / vnnd daß luel Erdrich neben zu hinauß / 

dann 

dann das es ein folchen ſchweren laſt vberſich hüͤbe / dann alles was man ſprengen will / muß neben 
zu viel ſtercker ſein / denn das fo es heben ſoll / ein Buͤchſen ob ſie neben zu dicker / vnnd ſtercker iſt / 
mag die Kugel leicht ein ſchieffer / ritzle / oder roſt antreffen / (das nichts gegen dem Rhor zurech⸗ 
nen iſt) dann die ſchnelle des tribs kan nicht alſo lang warten biß die Kugel zum mundloch kompt / 
vnd ſein Operation thut / ſonder inn puncto entpfind es ſeine hindernuß. Alſo ein kleine hinder⸗ 
nuß / druckt oder ſprengt das Rhor / von einander / ob es ſchon zo. mahl ſtercker iſt / dann die Kugel / 
das macht ſo bald der dunſt etwas findt / dz feinem lauff will zuwider ſein / im gewicht / reißt ſolches 
neben auß / mit gewalt / derhalben ſelten ein Rhor vornen zu (wann es ſchon dünn iſt) zerſpringt. 
Alſo auch viel mehr hie / ja ſprichſtu / man hats mehr verfucht/ift war / aber under keinem folchen 
laſt / doch vnder der Mauren / vnd fuͤterung laß ich es zu mit ſolcher geſtalt / dañ alles ſo der Tuͤrck 
vor Wien / in Malta / in Cypern / zu Famaguſta / Goleta / vnnd anderswa geſprenget / nicht alſo 
ſonder gebawen / muß hergegen man auch bekennen / das es nur die Mauren ſo einfach geba⸗ 
wene Bollwerck vnd kein ſolche Mauren / ſo hol / vnnd den jnnern Lauff gehabt hat / auch nicht 
doppel (oder ſolche Bollwerck) inn ſolcher hoͤhe / oder Caualier da geweſen ſeind / ſonder duͤnne ni⸗ 
dere einfahr Mauren / darhinder mit Erden außgefuͤllt / iſ der Feind alſotieff / vnderſich vnde u⸗ 
warts kommen / das er allein die Erden / vnd deren anhang vberſich gehebt / derhalben der Tuͤrck / 
wann er ſprengen will / ein ſchuch 50. Go. do. auch vber die roo. zum wenigſten hinein graͤbt / das 
ſelbig verlegt / alſo daß es vberſich muß / es ſeien dann druckene Graͤben / da er nebenzu die ſtaͤrcke 
haben kan / aber hie kan man alles gantz beſcheiden hoͤren / wann ein Mann nur auff die Erden ligt / 
die flache hand auff den Boden / vnnd legt das Ohr auff die Hand / hoͤrt er nicht allein reden / gra⸗ 
ben / hawen vnd anders / inn der naͤhe / ſonder man hort auff ein buͤchſenſchutz weit / vnd noch weiter 
ein Pferd gehn / fahren / klopffen / auch noch weiter / aber in ſolchem hoͤrt man auch die red / alſo 
auch auff einem becken ſo mans vmbkoͤrt / kan mans noch beſſer vernemmen vnnd mercken / 
wann man dann ſolches hoͤrt / im gang der Mauren / kan man zwiſchen den Pfeiler bald fich ein? 
ſencken / vnd gegen jhm kommen / alles mit Fewr / vnnd boͤſem vergifftem Rauch außdempffen / 
vnd mit Puluer auffſprengen / alſo daß er ſolchen Baw muß verlaſſen / vnd ſich einſencken / vnnd 
vndergraben / ſolches muß er an zweyen orten (wie vorgemeldt) fuͤrnemmen / an der fuͤterung / 
annd an der forder Mauren der Bollwerck / doch will ichs / (wie man es hie im durchſchnit ſihet) 
auch inn grund verzeichnen / wie zu vndergraben / vnd ſprengen / koͤnnen weg fuͤrgenommen wer⸗ 
den / anzeigen / damit man auch hergegen / wie darfuͤr zu bawen iſt / vnnd ſolches werck verhindert / 
auch verſtanden werden koͤnd vnnd moͤg / wie mit Lit. C hie vermeldt wird / vnd zuſehen iſt. 


LIT. G. 


M Ann ein Feind / ein druckene Veſtung vndergraͤbt / beſchieſſen vnd faͤllen will / vnd 
I ieauſſen ſein Schantz ( ſie ſeie hoch oder nider gebawen / vnd vnder den Vaw will / 
0 5 ſo müßt er ſich ſencken / entweder fornen / oder hinder der Schantz / vnnd alle Erden 
s zu ruck hinauß fuhren / wann er dann wol vnderſich kompt / biß er vermeynt in rech⸗ 
O ter tieffe zu ſein / das iſt auff ein klaffter tieffer dann der Boden im Graben iſt) da 
wird man befinden was fůr ein Erden zu vnderſt iſt / als Sand / Kiß / Grien oder Letten / iſt ſie gut / 
wird er darunder fort bawen vnnd graben / iſt ſie von reiſigem grund / wie gemeldt / muß er ſolche 
vnderbawen mit Holtz / wie man die ſtollen inn Berckwercken für einfallen bawet / vnnd alſo foꝛt 
fahren / vnd alle Erden zu ruck fuhren / wann man ſolches fpüret / muß man ſich darauff ruͤſten / 
mit gegengraben / alſo mag es nichts ſchaden / wann man etwann ein gehlingen außfallthut / ob 
man ſpuͤren koͤnte (oder von den hohen Caualieren) ob der Feind die Erden auffwerff / vnd auß⸗ 
führete/ wann er nun fein gelegenheit (mit einem maͤß haben kan) das er under der füterung iſt / 
muß er herumb inn Quadrangel fahren / (auff ein ſeiten) auff 20. ſchuch von dannen wide⸗ 
rumb zu ruck / als wann er widerumb herauß wolte auff zo. ſchuch / da muß er ein Hole machen / 
die fchier den erſten eingang erreicht / auff 6. ſchuch breit / vnd hoch. S ü 


Der Ander Theil diß Buchs / 


Darnach muß er (inn der erſten Linien nach) ſtracks für ſich hinauß gegen dem Bollwerck 
zu / faſt zur mitten / vnder daß Fundament des Bollwercks / des fordern geſichts / da muß er aber⸗ 
mahl im Winckelmaͤß widerumbherumb fahren / aber die hohe / muß viel weiter / lenger / vnnd 
groͤſſer ſein / dann die auſſer / damit deſto mehr Puluer darunder koͤnd geſtelt werden / Es muß 
aber der Feind / mit dem ſprengen / vnd vndergraben / viel ein ander manier fuͤrſichnemmen / dann 
es der Turck vor Wien / Famaguſta / Malta / vnd andern Orten gethan hat / da man nicht geſe⸗ 
hen noch wiſſen hat konnen / wa er vndergraͤbt / oder was er fuͤrmmpt / dann die Mauren gantz 
ſeicht geſtanden / ſo bald fie ein Fundament gefunden / darauff haben ſie ſtracks gebawen / vnnd 


nit einem ſehr groſſe tieffe geſucht. 


Vor Wien hat der Tuͤrck ein andern vortheil gehabt / dann alle Mauren vmb die rechte 
Statt ſehr hoch geſtanden ſeind / nur ein ſchlechts Maͤurlein mit Zinnen / darzu keinen gang / dar⸗ 
auff man hat koͤnnen ſtehn / oder gehn / vnnd hat man nur loͤcher durch die Maur gebrochen / vnd 
gefchügdarfürgeruckt/ das iſt faſt die beſte gegenwehr geweſen / an den Mauren hatman huͤltzine 
gaͤng / das man darauff ſtehn vnd gehn moͤgen / gemacht. 


Die weil aber die Voꝛſtatt zu rings vmb abgebꝛandt / ſeind noch die Mauren von den Haͤu⸗ 
ſern da geſtanden / da hat er leicht darhinder koͤnnen eingraben / vnd alſo vnder die Mauren / vnnd 
Statt kommen / alle Erden ſo er herauß gefuhrt / hat er inn die naͤchſten verbranten Haͤuſer auß⸗ 
gefüͤlt / vnd etliches geſchuͤtz darauff geſtelt / ſonſt ſeind alle Mauren mit loͤchern durchbrochen ge 
weſen / auch an allen Fenſtern / voller Janitzarn vnd Schügen gelegen / die haben auff allen Zin⸗ 
nen / ſchutzloͤcher vnd anders gezielt / vñ alſo den jnnern das außſehen mit gewalt genommen / alſo 
das er im Graben / mit dem vndergraben hat konnen fuͤrnem̃en / was er hat gewoͤlt / beidem Ker⸗ 
Kerner Thoꝛ / den er vndergraben / hater vber 10. ſchuch vnd noch mehr von den Huͤlen / ſo er gra⸗ 
ben / auffs Waſſer gehabt / vnd an viel orten geſpꝛengt / das man nicht hat koͤnnen wiſſen wa er iſt / 
dann er tieff vnder dem Fundament darunder kom̃en iſt / allein ſeind ſie zu letſt inn die gewonheit 
komen / wenn er hat wollen Stuͤrmen / das man auff S. Stephens Thurn ein zeichen mit einem 
Fendlen / ſo man dargegen geſteckt hat / mercken koͤnnen / wa er her kompt / da ſie haben ſehen koͤn⸗ 
nen / wa her er ein Sturm ordnung gemacht hat / vnnd anlauffen will / da iſt man etwas von den 
Mauren gewichen / (dann gewonlichen im anlauff / hat er Fewr geben / vnd geſprengt / wann ſol⸗ 
ches geſchehen / iſt man zu beiden theilen der Lucken zugelauffen / auch offt beide theile ſchaden 
entpfangen / doch nichts erhalten woꝛden / vnd wiewol Wien inn demſelbigen (auch jetziger zarg / 
(ohn die Voꝛſtatt / damahlen nicht ſonders zum groͤſtẽ / vnd nit viel vber J. tauſent Werck ſchuch 
vmbſich gehabt / ſo ſeind doch auff 25.taufent wehrhaffte Mann darinn gelegẽ / vnder Pfaltzgraff 
Philipſen / General Oberſten / vnd andern als Baſtian Schaͤrtle / Graff Wilhelm von Rogen⸗ 
doꝛff / Graff Hans von Hardeck / Katzianer / ꝛc. auch viel ander daruber / vnnd iſt des Tuͤrcken 
groͤſtes fuͤrnemmen / alles mit ſprengen geweſen / welches zwar das Volck ſehr erſchreckt hat / 
doch hat man jhm auch entgegen graben / vnd etlichs ſolches Puluer genommen / doch nicht mit 
ſolchem fortheil / wie hie gemeldt woꝛden. 


Vor Malta / haben ſie es anders fuͤrgenommen / (wie es hernach ſoll angezeigt werden) wie 
auch vor Famaguſta / da ſie mitgroſſer muͤh vnd arbeit / die abdachung vnd Lauffgraͤben / ſchwer⸗ 
lichen erobern koͤnnen / da jhm viel 1ooo. Mann bliben ſeind / hernach in Graben gebawen / mit ei⸗ 
ner ſchantz / u letſt einbꝛochen in Baw / vnd Mauren / vnd vndergraben / durch die Paſteyen / vnd 
Mauren / vnnd von der Erden die ſchantz im Graben erhoͤcht vnd geſterckt / vnd alſo geſprengt / 
wa es jhm nicht gerhaten / bald auff ein andere ſeit / inwendig herumb gefahren / die Erd alle auff 
die Schantz gebraucht / Es haben ihm aber die jnnern mit vndergraben auch nit gefeiret / wa ſie es 
nur haben koͤnnen ſpuͤren. i 


Derhalben wann die Mauren alſo weren gebawẽ geweſen / (wie ich fie an habe zeigt) ſo het 
kein Feind konnen darunder kom̃en / dann heite man wollen in die Maur brechen / ſo iſt ſie hol / vnd 
vnd konte nit allein ſolche Gegenwehr thun / das er nit darein koͤnte einbrechẽ / obes ſchon geſchehe / 
kan er im gang nit weiters / da man jhm mit ſprengen / vnd nemmen alles hindern kan / wie ſolches 
zuuoran be den Waſſergraͤben gemeldt iſt / derhalben ob man ſolches mochte foͤrchten / vnnd ein 

Feind 

Feind inn Graben / oder vnders Fundament kommen koͤnte / ſo hat es abermahlen fein bedencken / 
Erſtlichen mit dem gegengraben (wie vor mahlen gemeldt iſt) alles einfellen / vnd nemmen / auch 
mit Fewr / rauch / vnd anders hindern / deßgleichen außwendig im Graben / auch mit außfall / vnd 
gegenwehr / hinweg reiſſen vnd nemmen. 


LIT. D. 


NN dem iſt zuſehen / wann ein Feind ſchon ſolches zuwegen brechte / das er die fů⸗ 
terung vnd vorder Maur ſprengte / von vnden hinauff! / nun hat es ein wichtig be⸗ 
dencken hierinn / von wegen des Puluers / vnnd ſtercke deſſelbigen / dann im Fewr 
= hebt / vnd erſchuͤtt ſich alles mit gewalt / aber von wegen feines geſchwinden tribs / 
8 wann es ein wenig ſtercke / vnnd widerſatz befindt / bricht es anders wa hinauß / alſo 
wann es vnder der Mauren / lufft entpfindt / bricht es zwiſchen den Pfeilern / durch die gewoͤlber 
auß / vnd von wegen ſeines neben luffts / wird die forder Maur ſchwerlichen fallen / dann es voꝛ der 
Mauren in graben cher außbrechẽ wuͤrde / wann es aber noch tieffer ſolte hinunder kommen / vn⸗ 
der das Bollwerck / damit man den Wahl heben koͤnte / mußte ſolches (wie auch zu voran gemelt 
iſt worden) nach der lenge beſchehen / derhalben mit gegengraben gute achtung gethon ſoll werden / 
das man ſolchem fuͤrkompt / welches wol fein kan / ſo man ſorg hat / darrumb nicht vndienſtlichen / 
wann von der andern Streichen / ein gang / oder zwen / biß an den jnnern gang geordnet ſeind / da⸗ 
mit man / wañ es vonnsthen / dardurch mit fahren / vñ anderm darzu kom̃en / auch wañ der Feind 
tieff in das Bollwerck ſchantzen / grab / vnd ſprengen wolte / jhme mit gegen graben gewehrt wer? 
den fan / ob ſchon ſolches im gantzen Bollwerck mit vndergraben geſchehen ſolt / ſo hat es ein hart 
bedencken / dann den Wahl welcher in die 50. ſchuch dick / vberſich / itt ein ſchwerẽ laſt / vnd als das 
Fewr zubeſorgen / will es vom vndergrabenen gang etwas zum theil fein oͤffnung hat / das 0 olchs 
vil ehr ſein außgang / daſelbs nem̃en wird / in ſonders wann der neben laſt / vnd dicke / etwas duͤnner 
wird / dann es gewonlichen wann es etwas gegen jhm befindt anders wa außbricht / es iſt wol war 
das Puluer ſchlecht viel eher vberſich / dann nach der ſeilen / wie man ſolches an groſſen Stucken 
wenn ſie ſichauffthun / wol ſicht / das es gewoͤnlichen oben geſchicht / hergegen aber iſt auch zuſe⸗ 
hen dz ein ſtuck es ſey oben oder nach der ſeitẽ / ſich gewonlichen vil ehr auffthut / dañ das ſie jr ſelbs 
Lot vnd Lauff durch geht / vnnd offt eher zerſpringt / wann es nur ein wenig gegenſtand befindt / et⸗ 
wañ nur von wenig roſt / oder ein Kugel einſchneidt / oder ein grot hat / vnd das gantz Corpus ſter⸗ 
cke / ehe zerſpringt / dann daß ſie jhren lauff foꝛnen hinauß nimpt / alſo auch mit dem auffiprengen 
der dunſt / vnd gewalt fucht/in puncto feinen außbruch / derhalben ſicht man / wann man fleiſſig 
achtung hat) das eher die Kugelzum Mundloch herauß kompt / offt ein ſtuck im ſack zerſpungt 
da es doch zum ſterckeſten iſt / dann am mundloch / derhalben ſicht man / wann man fleiſſig acht 
hat) das manchsmahl eher die Kugel zum mundloch herauß kompt / ein ſtuck voran anhept hin⸗ 
derſich zugehn / in diſem ſucht es da es lufft hat / es ſey welchen weg es wolle / alſo auch / waun es nit 
alſo geoꝛdnet / das im ſprengẽ ſich der gang zuſchlegt / hept es nit / oder doch wenig / oder wa es etwas 
lufft hat / oder empflnd das der Wahl des anlauffs / neher / oder dünner / wie auch die Mauren iſt 
nimpt das Fewr feinen auß brauch daſelbs / mitgroſſem gewalt / derhalben diſem allem fuͤtzukom⸗ 
men / oll gute ſtrenge Wacht gehalten / vnd mit auff loͤſung / vnd gegengraben / ſtrenge fuͤrſoꝛg ge⸗ 
tragen werden / auch hie auſſen / an den fuͤtterungen / Vnnd das iſt allein gemeldt / wann der Feind 
von auſſen an trucknen orten / es ſey zu Berg oder Thal / vnden durch vnnd durch wolte graben / 
wann er aber vber den gantzen Graben / auff den Boden ſchantzen wolte / hat es kein bedencken / 
weil man ſolches ſihet / alſo kan man ſolchem allem fuͤrkommen / wie gemeldt iſt. 


Dieweil aber hie diſputiert wird / von den druckenẽ graben / auch von den hoͤhenen ſo etwann 
hinaußwendig lingen / bei einer Veſtung / it wol war / das ſolche nit gut ſind / in der nehe zu haben / 
wie dem allem ſo kan man offt ein platz / ort / vnd Statt / nit anders rucken / dañ wie ſie von anfang 
iſt / gelegt / vnd gebawen woꝛden / vnd nit mehr endern kan / doch kan man ſolchẽ Bergen / oder N 
henen / mit dem Baw wol viel vortheilabnemmen vnd ſchleiffen / deßgleichẽ wann ſchon ein Feind 
auff einer hohen ligt / offt den Daͤchern mehr ſchadens thut / dann an der Voͤſtung / wie dann an 

Dann 


Der Ander Theyl diß Buchs / 


Dann als im Jar 15 5 2. Heinrich der ander Koͤnig in Franckreich inn Teutſchland zo⸗ 
ge / Mẽetz / Doll / Verdun vnnd anders ein name / vnnd biß an Straßburg herauß ruckte / (wie er 
für wendt / von wegen Teutſchlands / vnnd des Reichs Freyheiten / wider Keyſer Carle den V.) 
da dann Hertzog Moritz Churfürft von Sachſen / vñ Albrecht / der juͤnger / Margraff zu Bran⸗ 
denburg / auch mit zuhielten / vnd als beide Fuͤrſten / in Teutſchland jhren zug fuͤrnamen / vnd foꝛt 
fuhren / vnd etliche fuͤrneme Staͤtt im Reich belaͤgerten / damit fie den alten Churfuͤrſten Hertzog 
Hanß Friderichen von Sachſen / vnd Philips Landgraff zu Heſſen / moͤchten entledigen / Es het⸗ 
te aber Margraff Albrecht inn vier Monaten / vier gewaltige Staͤttbelaͤgert / vnd ſolche alle auff 
hoͤhen / vnd Bergen / Erſtlichen die Statt Vlm / inn Schwaben / die hat er von S. Michels 
Berg hefftig beſchoſſen / hat aber keinen ſchaden darinn koͤnnen thun / allein den Daͤchern / vnd hat 
ſich zu letſt herab muͤſſen auff den boden thun / vnd doch nichts außgericht / Hiezwiſchen hat Her⸗ 
tzog Moritz / die Ehrnberger Clauß / vnd Margraff Albrecht / Helffenſtein / auch gewunnen / he 
nach iſt Margraff Albrecht fuͤr Nuͤrnberg zogen / vnnd beidem Lauffer Thor auff der hoͤhe fich 
abermahlen gelaͤgert / hat aber nichts außgericht / vnd von dannen ſich begeben muͤſſen / zoge dar⸗ 
nach fuͤr Franckfurt / da hat er ſich auff den Muͤlberg gegen Sachſenhauſen / vbergelegt / weil ſol⸗ 
ches ein zinm̃liche hoͤhe / vnd nal gelegen / hat er ober Sachfenhaufen konnen fehen / vnd fchieflen/ 
das auch niemands ſicher auff der Brucken geweſen / biß man ſolche mit einer Blendung / von 
thuch vberzogen hat / dieweil aber zu Sachſenhauſen am obern eck / an der Statt ein groß ſteinen 
Hauß geſtanden / vnd hart vor dem Berge / vnd der Schantz ware / haben ſie bei Nacht im Hauß / 
mit einem Zug Liechter / auff vnd abzogen / da hat der Margraff gedacht / man baw / oder fuͤlle bei 
Nacht / das Hauß mit Erden auß / damit man ein hohe Wehr / vnnd Bollwerck gegen jhm habe / 
hat alſo am Tag hefftig / ſtets darein geſchoſſen / ob ers moͤchte zu grund richten / haben ihn alſo 
mit dieſem Kriegsboſſen beirogen / das er alles anders zubeſchieſſen / vnderlaſſen hat / vnd allein an 
dem 17 0 feinen Hauß ſich ſtets erarbeit hat / doch zu letſt auch daruon gemuͤßt / vnnd ſich 
herab auff ebenen boden begeben muͤſſen / deñ er wol geſehen / das er an Daͤchern nit viel gewinnen 


Hernach im Octobri / iſt er zu Keyſer Carle V. fuͤr Metz kommen / da hat er abermahl ſein 
Laͤger / vñ Schantz vber die Moſel / auff S. Barbara Berg gehabt / da er aber nichts außgericht / 
darauß abzunemmen / das nicht allwegen die hoͤhen (wann es nit anders ſein kan) ſo groſſen ſcha⸗ 
— bringen / doch ſoll man auch darnach bawen / daruon ich hernach etwas weiters erzeigen 
will. 


Als im Jar 1570. der Tuͤrckiſch Keyſer Selimus / Cipern zuerobern fuͤrnam / befahl / 
er ſolches feinem Oberſten cee hat erſtlichen den 24. Junij / Nicoſiam belaͤgert / vnd 
ſolches erſtlich auff dem Berg Maͤndia / vnd vuff S. Maria Berg ein Bollwerck auffgewoꝛf⸗ 
fen / das ander Bollwerck haben ſie auff dem Buͤhel Magnana / auffge worffen / von dannen hat 
man auß der Statt von beiden Paſteyen / Padocatoro / vnnd Caraffa / mit So. groſſen Haupt⸗ 
ſtucken zugeſetzt / das drit Bollwerck / oder Schantz haben fie auff den Huͤbel Margariti auffge⸗ 
woꝛffen / das vierdt auff dem Buͤhel Thomandia bei der Paſteyen / Conſtantza / vnnd Daulla / 
von dannen ſie 4 gantze Tag / mit Co. groſſen ſtucken / ſtreng den gantzen Tag vber / geſchoſſen 
en zu mittag / 4. ſtunden / damit das geſchuͤtz erkuͤlt / vnnd fie gerhuwet haben / iſt vnder⸗ 
laſſen worden. f 


Muſtapha dieweil er ſahe / das ſolches ſtreng ſchieſſen / nur inn die Haͤuſer / vnnd Daͤcher 
giengen / vnd gefaͤllt wurden / vnd den Mauren noch Bollwercken keinen ſchaden thun koͤnte / hat 
er alle höhe verlaſſen / vnd vnden am Berg / von newem ſchantzen / vnd alſo mit verdeckter ſchantz / 
ſich tieff einſencken muͤſſen / doch iſt jhm von den Bollwercken vnmaͤßiger ſchaden geſchehen / e 
er ſein geſchuͤtz hat koͤnnen verdeckt darein bringen / vnd ſtellen / haben anheben andere Bollwer 
der Linien nach / vnd dem Centro zu fuͤrgenommen / damit ſie die Paſteyen / vnd Mauren koͤnden 
deſto beſſer erꝛeichen / beſchieſſen / vnnd faͤllen / wie er dann hernach ſolche mit dem Sturm erobert 
hat / hiebei iſt wol zuverſtehn / das ein Feind / von den hoͤhen wol ſchaden an Haͤuſern / aber an ge⸗ 
baͤwen der Veſtung / wenig / oder nichts thun kan / ſonder muß beſſer herzu / vnnd inn die eben / da⸗ 

mit 

damit er ein geraͤdern ſchutz haben / vnd den mit vortheil brauchen kan / vnd iſt nicht allwegen die 
hohe / ſo etwas entlegen / ſonder vil mehr / wan ein ebne ſo im Baw ein gleich laͤger hatt / mehr zu 
foͤrchten vnd hinweg zu nehmen / wie auch viel mehr ein tieff ort do man von einer veſtung / vil we⸗ 
niger zu kommen / ſich ein Feindt vil beſſer decken vnd verbergen / das man in weniger ſehen oder 
ſchaden zufügen kan / dann an einem hohen ort / do er fich muß ſehen laſſen / auch was er fuͤrnimpt 
leichter ſpuͤren auch jme beſſer mit gegenſchieſſen zubegegnen iſt / wann er ſich entbloͤſſen wil. 


Deßgleichen (als er Muſtapha Nicoſiam erobert) hatte er im andern Jahr r. im Mayo / 
Famaguſtam belegert / daſelbſt hatt er erſtlichen gleichmaͤſſige hoͤhe ingenommen do gegen vber 
dan die groſſe Paſteyen vnd runde Bollwercken / lagen vnd waren / vnd hat do ſelbſt auff io Bol 
werck / hieauſſen / daruor auff geworffen / daran auff 40. Tauſendt man ſtreng arbeiten / alſo hoch 
das ſie von der hoͤhen in die Statt / vnd auff etliche Plaͤtz / ehen kunden vnd den 19. May von den 
Bergen / vñHuͤgeln auch auffgeworffenen ſchantzen / vnd Bollwerck( anhebẽ zuſchieſen / mit 74. 
groſſen ſtuckt / als Baſiliſca / doppeln auch einfachen Carthaunẽ / vnd trieben alſo die jnern von als 
len ſtaͤnden vnd plaͤtzen der Statt auch der Bollwerck an den veſtungen das fie hinder die Maw⸗ 
ren / vnd Bollwerck weichen / vnd da wohnen muͤſſen / da aber ein oder zwen ſolche hohe Caualier / 
da geweſen wehren / die ſolches vberreicht hetten wehren fie getrungen worden zu weichen / das ſie 
alle ſolche hohe ſchantzen / vnd Buͤhel hetten verlaſſen muͤſſen:dan fie ſichlin ſolcher hohen nit het⸗ 
ten erhalten kuͤnnen. \ 


Aber vnder allen fchantzen / hatten ſie F. fuͤrnembſte oͤrter / da ſie in der einen / 4. groſſe Baſi⸗ 
liſca / auffſtaͤn hatte / ſozwen biß in drithalb Centner Eyſen (etlich ſagen Stein) trieben / ſie namen 
aber das theil der Statt für ſich / ſo bey Precipalo an dem Garten / gegen Nidergang der Sonnen 
dem Meer zugelegen vnd dem Schloß zu / ligt zwiſchen dem Thor Limoſo / vnd dem Zeughauß / 
Vom Felſen Gombella / haben ſie das Zeughauß vnd Arſenals Paſteyen / mit F. groſſen Stů⸗ 
cken / das andertheil dabei mit ir. ſtucken die wehr Andruzzi mit 16. groſſen Stucken beſchoſſen die 
wehr Sanct. Nappa / haben die 4. groſſen Baßliſca fuůrgenommen / die andern groſſen ſtuck / ober 
die 40 ſchuͤſſen / von den andern ſchantzen / auff die wehren Sant. Campo / vnd dem Reuelin / alß 
ſie aber groſſen ſchaden erlitten / vnd die von den wehren zu jnen wol reichen kundten / vnd dem 
Feindt auff Ty. groſſe ſtůck verſprengt / vnd auff viel tauſend Mann vmbkommen waren / aber 
der Paſtey / Thurn / Mauren / kein ſondern ſchaden kundten zufügen / hat er / nach dem er geſehẽ 
das er nichts an der veſtung offnen koͤnnen / ſich muͤſſen von dannen herab begeben / vnd alſo die ni⸗ 
dere als die abdachung / Leuff / vnd anders fuͤrnehmen zuerobern / welches er mit ſchwerem werck / 
muͤhe / vnd arbeit mit ſtettem / bawen ſtuͤrmen auß vnd in fall vnd ſchantzen etlich tag vnd nacht 
kaum hatt kuͤnnen zuwegen bringen / darab jhme auff 14000 Mann blieben ſind / ehe er den lauff 
graben hat angreifen hernach ſich erſt inſencken / vnd in graben kommen koͤnnen. Wanner auff 
der hoͤhe vnd den Buͤhelen geblieben wehre hett er die Statt nimmermehr erobert / darauß aber⸗ 
maln abzunemen / ob woll ein hoͤhe nit gut vor einer veſtung iſt / (dann ich ſolche nicht lob / oder gut 
heiß) iſt doch vmb ſolches willen / ein veſten nit zuuerlaſſen od gar zuuerwerffẽ / dan man jr noch im 
gegenbaw helffen kan / ſolches wil ich allein von wegen der euſſern hoͤhen / vermelt haben. Es muß 
aber vmb nachfolgende erklaͤrung willen / ſolches woll in gedechtnuß behalten werdẽ damit alle vn⸗ 
derſcheidt / was ich vermeldt / je eins vom andern Fon verſtanden / vnd vnterſcheiden werden. 


LIT. E. 


DR t Aaber möchte fuͤrgewend werden / das etwan ein höhe möchte im baw alſo gefan⸗ 
b Sa gen / das iſt mn ein klammen für genommen werden / das man zu beden ſeiten Boll⸗ 

x >) werck bawen kuͤnde / vnd alſo ein hoͤhe nicht allein zu beeden ſeiten / vnd fornen her 
N mmitten mit einer Creutzſtreich / ſonder auch von den Bollwercken / alle beede weh⸗ 
i ren koͤnnen beſtrichen werden / deßgleichen ligen die ſtreichen / von beiden Bollwer⸗ 
cken / Creutzweiß / ſampt den Caualirn in doppelm Creutz vbereinander / hiemit were die hohe zu 
beiden ſeiten gefangen vnd hette weniger gefahr. > 


Der ander Theil diß Buchs / 


Solches iſt wol war / mich bedunckt aber man weiche dem Feindt zu weit hinderſich 
vnd mit den Bollwercken / zu weit herfür / alſo das der Feindt ein ſolches Bollwerck zu beiden ſei⸗ 
ten angreifen / vnd weil die neben Waͤhl hien flihen / die neben ſtreichen defto weniger der wehren 
zu hilff kommen koͤnnen / on was allein vom Wahl / oben vnd dem Caualier gefchehen kan. 


Dieweil aber die ndern ſtreichen / von beiden Bollwercken / von einer wehr zur andern / ein⸗ 
ander wol verthaͤdigen / wie auch oben auff / vnd jhr werck verrichten moͤgen / wie auch die fluͤgel 
den Lauffgraben / vnd abdachung / ſo konnen doch die beide geſicht der Bollwerck / einander nit an⸗ 
ſehen (im graben) von wegen deß ſpitz am lauff graben / in der muten / ſolte man den hinweg ziehen / 
gebe es dem Feind ein groſſe offnung vnd bloͤſſe / das er von auſſen die mauren mit dem ſchutz / biß 
auff den boden haben kuͤndte / welches nit zum beſten wehr / vnd weil der graben trucken iſt / vnd der 
Femd dardurch oder daruͤber deſto baß ſchantzen kan / kuͤnte er mit einer verdeckung deſto leichter 
an die Bollwerck kommen / wie aber ſolchem zubegegnen iſt zuuoran gemeldt. 


Wann aber der Feindt / ſeinen Rathſchlag endert / vnd nimbt in der mitten zwiſchen beiden 
Bollwercken die hohe in / wirfft ein hohe oder wo die nit von noͤthen ) ein ſchantz auff / damit er bei⸗ 
der Boll werck geſicht beſchieſſen kan / in mitten der ſchantz / muß er ſolche ſchrencken / dz er durchs 
Creutz beide Caualier / vnd Bruſtwehren / in mitten deß wahls kuͤndefellen / vnd zerreiſſen / fo viel 
er kan / die andern zwo ſeiten der ſchantz / muͤſſen fich herumb ſchwingen / vnd ſich der Linien gleich 
den Bollwercken ziehen / vnd alſo lang oder breit / das ein fuck oder 16. biß in die 20. wol ſtand ha⸗ 
ben moͤgen / von den ſpitzen dieſer ſchantz / muß ein lauffſchantz biß an den Lauff / von dañen / durch. 
den Graben / biß ans Bollwerckltieff ) außgeworffen werdẽ / damit man ein ſichere decken biß ans 
Bollwerck haben mag / hieauſſen vor der ſpitz deß Bollwercks muß man ein Creutz ſchantz mache 
damit man jhm ſturm ſicher / biß vber den lauff / vnd jnnern Graben kommen koͤndte / vnd ſolches 
Fündteder feindt / von einer ſchantz zuwegen bringen / vnd neben zu mit (geſchrenckten) ſchantzen 
ſich auch verdecken. 


Hierauff moͤchte mir einer Antworten / was mein bawen wehre / weil ich auch ſtets / wie 
mans anareiffen / beſchantzen / beſchieſen / vnd ſtuͤrmen ſolle melde / wo für man den bawen folle/ 
vnd wehre beſſer gar nichts daruon angemeldt. 


Auff ſolches gib ich antwort / das ich etwas muß anzeigẽ / wie ſolche werck zu beſchantzen 
ſind / vnd wolte ich eins ſolchen / wol mehr vnd beſſer anzeigung thun dieweil ich aber aller Feldt⸗ 
ordnung / ſo man zu vnſern jetzigen tagen kuͤndte oder möchte gebrauchen / gentzlich ge⸗ 
ſchweige / dann ſolches ein beſonder werck iſt) muß ich allein ſolches melden / damit man deſto baß 
warumb ein Baw alſo angelegt wirdt / wo zu er nutzet / vnd wan man den alſo angreiffen wirt was 
hierin zuthun / vnd dem feindt zubegegnen ſeye / verſtehen kan / dan kein Feindt nicht iſt / der ein ſol⸗ 
chen baw angreifft / er wirdt auch leut haben / die wiſſen werden / wie ſolches fuͤrzunemen ſey / Es 
heiſt jetzundt nicht mehr Schantzmeiſter ſo allein nur das Volck treiben vnd ein ſchantz auffzu⸗ 
werffen angeben / es gehort mehr darzu ja faſt fo viel als ein Bawmeſter ſoll wiſſen / vnd verſtaͤhn / 
Dann im Feidt muͤſſen eben meſſige ſchantzen gebawen werden mit jren ſtreichen / verdeckungen 
geſchrenckt / verhoͤhungen auch mit dem inſencken / vñ anderm / do bey er gute Berg Knappen nebẽ 
den ſchantz bawren haben muß / vnd iſt nit wenig einem Potentaten / an einem ſolchen Meiſter 
gelegen / dann viel Volcks Munition / Gelt / Arbeit / vnd anders nit allein erſpart / ſonder mit nutz 
alle vortheil kuͤnnen fuͤrgenom̃en werden / vnd iſt nit mehr auff rathſchlaͤg / Schantzen / Beſchiſ⸗ 
ſungen / Stuͤrmẽ / wie auch mit Bawen nm —— jaren 

eſche⸗ 

beſchehen / ſonder es iſt alſo hoch geſtiegen / Alſo das wan man hoͤher will / widerumb fallen muß 
vnd one hindernuß / nicht mehr weiter kan / weil man nit Goͤttlich iſt / onder der Menſchliche ver⸗ 
ſtand / nicht weiter mehr Foiften kan / ſintemal man die Gebe / nit in die luͤffte hencken / noch der 
Menſch fliegen kan / zu ſolchem treibt vns der Tuͤrck mit ſeinẽ ſtrengen ernſt vnd vornemen wz er 
angreifft / damit ſolches alles im Baw verſehen werde / damit ich aber mein bedencken vber ſolchen 
ingebogenen Baw vollende / wan der feind alfo geſchantzt / alles beſchoſſen / geſprengt / vnd die off⸗ 
nung gemacht hette / vnd dieweil es ein klammen iſt / damit kein wehr der andern nicht wol kuͤndte 
zu hilff kommen / es wehre dan der Graben am lauff abzogen wie vorgemeldt wirdt / ehe beede 
wehren zu mahl ſtuͤrmen / vnd hinder dem ſchantzen / durch den graben / beide Bollwerck / zu mahl 
anlauffen / welches er mit erfriſchung ſeins Volcks / widerumbentſetzen / vnd erfriſchen kan / auff 
das er etwas fruchtbars verrichten moͤge. 


Der Feindt ſchantz iſt an jhr ſelbs recht / vnd nicht vnordentlichen angelegt / dann er alles zu 
beiden ſeiten / auch fuͤr ſich beſchieſſen kan / auch recht verdeckt / damit er ſicher zum ſtuͤrmen 
kommen vnd ſeinem fuͤrnehmen kan nachſetzen / dann es ſich anſehen leſt / weil die zwiſchen Waͤhl 
alſo im Bogen / die Bollwerck zu weit in liechtem ligen / hirauff iſt mein antwort. 


Das die Paſteyen / oder Bollwerck zu weit im lichten ligen / iſt nichts / dann wan die linien 
deß Wahls / von einer Wehr zur andern gleich zogen wuͤrde / legen die wehren anzuſehen ſchier e⸗ 
ben / darum kunnen ſolche an wenig ecken nit wol zuwegen bracht werden / dieweil der Feindt ſich 
aber zwiſchen zwey Bollwerck in ein klamm legt / kan ichs nicht wol wiſſen / wie lang er ſich do wirt 
erhalten koͤnnen / Dann er hatt einen halben Mon vmb ſich / zwey Geſicht der Bollwerck / zween 
Fluͤgel / zween Waͤhl /A. Caualier / vñ 4. ſtreichen / vnd wendt ſich allwegen ein geſicht gegen dem 
andern vber zur ſtreichen / ob man ſchon in mitten die Creutz ſtreichen oben her fellt / kan man doch 
(wann ſie recht angelegt iſt / vnd im bogen / ſolche nit wol nehmen / dann ſie vberauß dick / vñ ſtarck 
muß erbawen werden / weil es nicht wol fluͤgel geben kan / der dünne halben vnd wirdt ein ſolche ge⸗ 
genwehr / zu rings vmb / einer ſolchen ſchantzen mächtig genug ſein / ob man ſchon fuͤrwende fie 
liegen gegen allen wehren ſo iſt ſie nicht ſo maͤchtig / das ſie im bogen / zwey geſicht der Bollwerck / 
zweyen Waͤhlen / zwoen ſtreichen / vnd 4. Caualier / auß dieſer inzogenen Schantz / auff ein mal be 
ſchieſſen kan / ob es auch ſchon auff einer hoͤhe / oder Buͤhel ligt / ſo muß er fein ſchantz innzihen vnd 
eng machen / dan thut er ſie voneinander / vnd will ſie erſtrecken / ſo muß er ſich von der hohe entbloͤ⸗ 
ſen / ſo kan man jhme darein reichen / je mehr er ſolches thut / ie beſſer mann jhme in die ſchantz reis 
chen / vnd ſchieſſen kan / wann das geſchicht / ſo muß er weichen oder ſich kurtz einſchantzen / thut er 
das / fo kan er wenig ſtuͤck in der Schantz haben / hatt er wenig / ſtuck darin / lan er auch wenig auß⸗ 
richten / zu dem kan er die ſtreichen / an beiden Bollwercken nicht fellen / dan er vor den flügeln ligt 
will er ſolche beſchieſen / muß er herab auff die dachung / als dann ligt der gantz halb Wahl / von der 
ſtreichen deß Vollwercks / biß in der mitten deß Wahls (auch der Caualier darauff)ſtracks gegen 
ihm / vnd die naͤchſten wehren / auff dem Halß / wolte er die dachung / Lauffgraben / vnd anders / als 
die fuͤtterung / durchſchantzen vnd graben / ſprengen / vnd anders fuͤrnemen / kan man ſolches alles 
weil der graben trucken iſt / zu Roß vnd Fuß / mit Fewr / vnd Schwerdt / vnd anderm ſo zuuoran 
vermeldt iſt / mit ſtarcker gegenwehr zu ruck halten. 


Damit ich aber kurtz auff dieſen / wie auch in andern truckenen graben / ſturm vnd anlauff / 
auff ein mahl antworte auff das ich nicht auff ein frag / oder fuͤrbringen viel vnd offt ein 
ding Repetiren muͤſſe / auch es deſto verſtaͤndtlicher ſey / mag die Figur mit 
F. neben dieſem bericht beſichtigt werden. 

Eyl nun ein Feind ob er ſchon ein hoͤhe innimpt / doch herab muß / will er anders in 
die veſten / oder graben / ſo muß er herzu / vnd wirde jm mehr vonnoͤten ſein / daß er 
ſich in die tieffe herab / biß an die dachung leg / aldo muß er ſich verhoͤhen / das er 

die dachung / oder lauff vberhoͤhen kan / vnd muß mit dem vndergraben oder innſen⸗ 

. cken durch oder vber den graben / mit was muͤhe vnd arbeit / er ſolches gleichwol 
ſchwerlichen koͤnn zuwegen bringen / iſt noch der lenge hieuor gemeldt / ob er auch ſchon den gan⸗ 
gen ſpitz deß Bollwercks offnet / muß er doch nach der ſeiten daß Bollwerck zum ſturm oͤffnen / Es 
ſey mit beſchiſſen / oder ſprengen / vnd ob wol ich zuuoran gemeldt / das ſolch vndergraben / vnd 
ſprengen / nicht muͤglich iſt / wann die Bollwerck / vnd Mawren / alſo fundirt / deßg leichen die 
gaͤng / vnd laͤuff darbei recht geordnet werden / koͤn man dieſem allem / vor vnd zuwider kommen / 
darbey ob ſchon fuͤrgewendt worden / wie der Tuͤrck / vnd andere vndergraben haben / nuß auch 
hergegen das gebew gerechnet werden / das man nit zu den Fundamenten hat kommen / nach das 
das gegengraben fuͤrnemmen / auch kein ſtand / noch andes haben koͤnuen / erklaͤrt werden. 


n 
on N 


So will ich doch ſolches zugeben / der Feindt komme in den truckenenen graben (will auch 
hie abermahlen / der außfaͤll / vnd gegenwehr geſchweigen ) vnd machte ein Schantz biß ans Boll⸗ 
werck / verdeckt ſich / vnd macht noch ein verdeckte Schantz / die höher wehr verbawte ſich oben zu 
das man mit ſchieſen vnd werffen / nicht wol zukommen koͤndte / ſtelte ſtuck darunder damit er die 
ſtreichen gegen vber beſchieſen kuͤndte / ſprengten das Bollwerck ein ſchuch Go. oder 8d. fornen hin 
weg / vnd ruͤſt ſich oder lieffe darauff mit einer verdeckten ſchantz / einem gewaltigen ſturm an / vnd 
were die ſchantz jm graben / ſo hoch das man von den ſtreichen / vnden oben vnd auff den fluͤgel / 
noch Caualier nicht kuͤnde dahin reichen ( welches doch alles vnmuͤglichen) allein gib ichs doch zu / 
damit man die gegenwehr / auch den baww / an er alſo wie vor anzeigt gebawen wirdt in ſolchen fel 
len deſto beſſer veſtehen / vnd fuͤrnemen koͤnn. 


Wann der Feindt ſolches fuͤnehmen / vnd zuwegen bringen ſolte / alſo das den neben wehren 
jr huͤlff auff dieſer ſeiten genom̃en / ſo muͤſte hinder dem flugel herumb ein ſchantz herumb auff ge⸗ 
worffen werden / ſo tieff das man verdeckt / von der ſtreichen hinder den flügel biß in euſſern lau f 
kommen kuͤndte / ſolche decke wirt auch den mittlern außfall bedecken / das man von dieſer ſchan g 
bedeckt / in den Feindt fallen kündte / vnd in der weil / von allen neben Caualiren / vnd Bollwercken 
auff den Feind arbeiten / weil er / vber die dachung / oder lauff ſich begibt / ſintemal er ſich / in einem 
Sack nicht verbergen kan. 


Zum andern / kan von der ander ſeiten / do man von den ſtreichen / oder wehren nit ſchießt / zu 
Roß vnd Fuß außgefallen / vnd mit gewalt der Feindt zu ruck / vnd neben zu angrieffen vnd ihn in 
gefallen werden / wann er dan ſich zu beiden ſeiten / auch fornen her fich wehren ſoll / darzu für ſich 
hmauff ſteigen / wirdt es jhme ſehr ſchwerlich fellen. ice, 


Zum dritten / wirdt man fich auff dem Bollwerck / widerumb ſencken / verbawen / newe bruſt⸗ 
wehren machen / vnd mit ſtreichen / ſchieſſen / werffen / vnd anderm ſo vor offt gemeldt)alle gegen 
wehr thun / auch vom obern Caualier / ſampt den ſchuͤtzen ſtreng / auff dem Feindt arbeiten. 


Zaumletzſten / kan auch noch ober alles / in der Mawren zwiſchen den Pfeylern / do der Feind 
fein zwerchſchantz im Graben anſtoſt / dieſelb durchbrochen / vnd geſprengt werden / wie dan ſolchs 
alles zuuoran / nach der lenge vermeldt worden iſt / aber ein ſolches werck wirdt kein Feindt auch 
der Tuͤrck nicht wol zuwegen bringen / dann viel 1000. Mann jhme darauff gehen 


wuͤrden. 

Vnd ob man ſchon fuͤrwendt / ein Mann 20. oder 35. tauſend ſchetzte er gering vnd wagte es 
daran / wan ſolches ſchon gefchicht/fo hatt er dochlehe er eins nach dem andern mit gewalt ero⸗ 
bern / vnd zuwegen bringen ſolt) voͤllig ein halbes jar zuthun. 


Wolte er dan den Graben von oben / vnd vnden herzu außfuͤllen / muß man bey tag / vnd 
nacht / jm ſolches alles weil der Graben trucken iſt / mit außfallen / Wehren nemmen / zerreiſſen / 
hinweg fuͤhren / Sprengen / vnd vnder der Mawren ein gang biß in mitten def Grabens / vnder⸗ 
graben / auff das wan ers bawte oder ſtuͤrmte / ſolches mit ſprengen / vnd anderm mitteln alles hin⸗ 
dern / wehren vnd fellen kuͤndte / darzu kan auch (in vorgemelden Gegenwehren) alles beſſer vers 
ſtanden / gebraucht vnd fuͤrgenommen werden. 


Wann man aber ein Statt oder veſten vnder einem Berg / oder Felſen Bawen / were ſol⸗ 
ches nit rathſam / es were dann ein Schloß / oder Veſten darauff gelegen / die ſolches verthaͤdigen 
vnd beſchirmen küͤnde / wie hernach ſoll vermeldt werden. 


Nach dieſem kurtzen bericht / will ich noch zwo gattungen / vnd viſirungen vermelden / vnd 
anzeigen / wie mit Lit. G. vnd H. zuſehen iſt. 


LIT. G. 


Jeſe viſirung / vnd bedencken / hat ein Italianer an tag bracht / ſoll auch alſo ge⸗ 
bawen ſein worden / welches etlichen weil es wider ein hoͤhe kan gebraucht werde / 
vnd die Waͤhl von Erden / (welches ſehr gut iſt ) auffgefüͤhrt fein nicht vbel 
gefallen hatt / dieweil es aber von den Wolgebornen Heri Lazaro von Schwen 
—bdy ꝛc.ſelig auch von den fürnemften bawverſtaͤndigen / in berathſchlagung vber 
3 one grentzen nit fuͤr gůt geacht / iſt ſolches mit nach folgenden argumenten widerpro⸗ 
chen werden. 


Erſtliehen ſeind die fluͤgel nichts werdt / ſonder viel zu dünn vnd ſchmal / koͤnnen weder on? | 
den noch oben zu / nicht gebraucht / auch mit keinem Geſchuͤtz darauff in noͤthen gehandlet werden / 
noch etwas beſtreichen. 


Zum andern / ſey es nur ein lauff oder zwinger / wie andere Zwinger auch / fuͤr nicht mehr zus 
achten / dieweil er den gantzen ſtand deß fluͤgels im Zwinger begreift / ſo iſt der gantze fluͤgel auch 
ſeine deckung nur für ein ſtuͤck / vnd anhang dep Zwingers zuachten / beſorders weil er die ſtaͤrckſte 
deckung / der ſtreichen ſein ſolte / die aber allhie nit zufinden. 


Zum dritten / gehn die ſtreichen / der Linien nach am baw hin / alſo wan es beſchoſſen / vnd ver 
fellt wirt / kan der ſtreichſchutz nicht fuͤrkommen / vnd wirdt verhindert. 


Zum vierdten wende ſich der ſpitz in mitten zwiſchen den ſtreichen / dem baw noch / alſo wann 
man drein ſchieſt / Gaͤllen die Kuglen in die ſtreichen. 


Zum fuͤnfften / koͤnnen die fuͤtterung daniden im Graben / nach ordnung / weder vnden noch o⸗ 
ben recht beſtrichen werden. 


Zum ſechſten find die zween fordern obern ſtaͤnd / als der zwinger / weil er ober die dachũg füruͤber 
gaͤht vñ zu beſchieſſe zuſbhmal iſt / wie auch der ander darauff wiewol ſie die lege oderbollwerck / wa 
die verſchantzt werdẽ im graben vil zu bloß liegen / auch ſonſt anders mehr / fofiefür 2 dieweil 

d olches 

ſolches die Kriegs / vnd Bawverſtaͤndigen: (deren ein gute anzal) gegen dem General ob⸗ 
riſten / damahlen vorbrachten / hatt auß viel / vnd mancherley vorbringen / hr bedencken / jhme ge 
fallen laſſen / ſolches hab ich auch / nicht wollen widerlegen / weil es nicht mein werck oder beden⸗ 


cken geweſen iſt. 
LIT. H. 


Jeſes bedencken / vnd Rahtſchlag / hatt ein Frantzoß deß Hertzogen von Bulli⸗ 
ons Bawmeiſter M. Aurelio de Faſſino auß einer Italianiſchen vieſirung M. 
Galaſſo Alghiſi / ſo deß Hertzogen von Ferar Bawmeiſter geſtellt hatt / verbeſ⸗ 
ſert / die etlichen nicht vbel gefallen hatt / vber dieſe haben damahlen / der General 
— D briſt auch andere Kriegs / vnd Bawverſtaͤndige / jr bedencken auch fuͤrbracht. 
Nach ermeſſung / vñ berathſchlagung / haben ſie es vil beſſer / vnd nutzer befunden / dan die vorige 
vnd dieweil ſie auch / wider ein hoͤhe zubrauchen / auch in truckene graben / haben fie fuͤrbracht / die⸗ 
weil der gantz baw / von ſteinen innwendig herumb gebawen von auſſen herumb / gantz von Er⸗ 
den bedeckt / ſey er wol gut / aber ein Graben ſoll rein / vnd ſauber ſein / vor den Bollwercken / dañ 
wan ein Feindt inbricht / vnd ein ſolchen grundehauffen im Graben find / wirdt man jne ſchwerli⸗ 
chen mehr darauß bringen koͤnnen / inſonders weil kein rechter lauffgraben weder auſſen noch in⸗ 
nen geordnet find. Die ſtreichen haben ſie auch nicht zum beſten verthaͤdigen wollen funder vers 
worffen auch den Caualier weil er von ſteinen bawen / do dann alle kuglen doran broͤllen / vñ auff dẽ 
ſtand ſehrſchaͤdigen / vñ wiewol viel daran zu beſſern wehre / haben ſie ſich in kein ander werck / wol⸗ 
Ba infchlagen/fonder ſolches feinen meiſter verantworten laſſen / vnd fich der gewiſſen Regel vers 
alten. 


Solches alles hie vorgemeldt / ſey allein von hoͤhen Büheln/ vnd anderem gemeldt / ſo et⸗ 
wan vor Statten / vnd veſtungen liegen / die man verbeſſern vnd bawen wolte / damit ein Poten⸗ 
tat etwas bericht moͤg haben / deſſen fo etwan moͤg fuͤrgenommen werden / vnd man ein Materia 
habe / dauon man diſputieren koͤn / dann die gelegenheiten viel vnd mancherley ſindt / die nit muͤg⸗ 
lichen alle zuerzahlen / ſonder jedes ſein diſputation mit jm bringt / doch kan auß dieſen kurtzem vor 
gemeldtem / aller hand bedencken zu vielen rathſchlagen geſchoͤpfft vnd abgenommen werden / der 
halben ichs do bey will laſſen beruhen / vnd anhaben von hoͤhen / vnd Buͤhelen / fo etwas zu hoch 
ligen / wie man die mochte / an ein veſte / oder Statt / mit anhencken / oder begreifen. 


Es begeben / ſich an vil gelegenen Stätten etliche gehe hoͤhe / die ſchwerlichen zu endern / 
vnd aber an eim ſolchen ort mächtig vnd vil daran gelegen were / Alſo das wann man die gantz hoͤ⸗ 
he vmbfangen wolt / ein ſolches gantz vnmuͤglichen fiele / weil ſich ſolche hoͤhe / etwan lang ziehen / 
das noch erger iſt / ſoll man dan ein Caſtel do hinauff legen / do iſt ſolches / wan es nit einem gewal⸗ 
tigen Potentaten zuſtaͤndig bedencklichen / dan ein Commun ſolche Caſtel nit gern ſehen wwirde / 
damit aber one Caſtell ein ſolche hoͤhe moͤchte gebawen werden / kan ſie auff ſolche weiß fuͤrgenom 
men werden / doch muß ſolche auff einem Stein / oder Felſen liegen / denn wan es eytel Erden / iſt 
es alles vmb ſonſt / vnd wolte nit rahten das man einigen pfenning daran verbawte / dann ſolches 
alles mit vndergraben / vnd ſprengen / in Boden verſprengt / vnd verderbt kan werden / vnd kan der 
Feindt hernach ſich beſſer verſchantzen / vnd bewaren / wan es aber ein elſen hett / muſt ſolches wie 
folgt / fuͤrgenommen werden. g 


Das ander Kupfferblat. N. II. 


EIT. &. 


Rſtlichen iſt mit Lit. A. zuſehen. Wann ein hoͤhe ſich von einer Statt hinauff 50; 

ge (Wie hie Punctirt iſt) vnd gehlingen hinderſich zu ruck fiele / wie bey B. im 

durchſchnidt zuſehen / ſo muͤſte die grundtlegung alſo fuͤrgenommen werden / das 

man aller foͤrderſt / zwo ſtreichen vnd wehren / gegeneinander lege / vnnd alſo lang 

ſicherſtrecke / biß die hoͤhe zu beeden feiten anhept / widerumbgehn rn 
en / da 

len / da muͤſſen beide Linien auß der andern ſeiten in gleicher weite zu ruck gegen der Statt zufal⸗ 
len / alſo lang fo die notturfft mag verricht / von dannen hinwarts ſolle ein flache ſtreichen in win⸗ 
ckelhacken gezogen / von dannen widerumb zur Stattzu gehn Thal / widerumb ein Mawr / oder 
Wahl gefuͤrt werden / die muß mit jhrem eck hinauß ziehen / (wie mit No. 4. zuſehen / alſo wide⸗ 
rumb / eine wie mit No. F. zuſehen vnd alſo ein 3 oder 4. ſo lang / vnd viel biß man auff ebenen 
boden kompt / deßgleichen ſolle auff der andern ſeiten auch zogen werden / alſo das alle ſtreichen / ge⸗ 
gen der Statt hinab ſeheñ / derhalben doͤrffen ſie kein fluͤgel / dañ ſie der Feindt von keiner ſeiten be⸗ 
ſchieſſen kan / alſo werden alle Linien gehn Thal gewaltig genug beſchoſſen / vnd beſtrichen fornen 
her / hatt es ſeinen ſtreichen / nach rechter ordnung / ſampt den flügeln Caualiren / auch den mut⸗ 
ern / daß alſo alles beſtrichen wirt / vnden vnd oben. f 


Aber nach der ſeiten / ſo die Bollwerckgegen Thal ſehen / hatt es kein ſtreichen / derhalben 
muͤſſen Caualier hinder jede ſtreichen geſetzt werden / dieweil ſie von einer ſtafflen zur andern abge? 
fest werden / vnd gehn Berg ſich ziehen muͤſſen / ſich ſolche auch etwas allgemach ſencken / damit 
der Feindt (er bawe daſelbſt ſo hoch er immer wolle) der ſchutz hinüber geht / aſo mit dem Bawſen 
cken ſich die Caualier / das ſie alſo fuͤr die Linien der Bollwerck / gewaltig ſtreichen kuͤnnen / wie 
mit den ſchuͤtzen. No. I. 2. vndz. zuſehen iſt / esmuß aber der graben / von jedem eck von den ſtreichen 
ſich ſencken / der halden nach / vnd do ein abſatz von Feiſen haben / in mitten mag der felſen / vnd gra⸗ 
ben geſpitzt zulauffen / vor den Bollwercken / muß er gleichmaͤſſig in mitten ſich zuſpitzen / vnd ſei⸗ 
nen lauff außwendig haben. 


LIT. B. 


ERS) Mdurchſchnidt iſt es beſſer zuuerſtehen wie eins vber das ander ſich herfuͤr thut / 
800 vnd allwegen von einer hoͤhen zur andern / wie man den boden auch beſtreichẽ kan / 
wie aber die Linien von der veſte hinauff / auch fornen widerumb herab bey Lit. A 
0 2 ſich ziehet / do muß mit dem abfall deß Felſen auch allgemach / der Felſen herab ge⸗ 

A ſchrotten werden / vñ alſo legen vnderſich biß in die tieffe(weil der Felſen an jm ſelbs 
mit hinab felt) iſt es nit alſo eingroſſe arbeit noch vncoſtẽ / gibt aber ein treffentlichẽ gehen aulauff / 
oben auff dẽ felſen beiLit: F, oder noch beſſer hinauff / kan die maur def zwingers / vñ Bruſtmeuͤrle 
auffgefuͤrt werde / weiches ein ſchlechte hoͤhe deß bawes erfordert / dieweil der Felſen one das da alſo 
hoch iſt / wie auch der ſtant vnd caualier der muß alſo hoch ſein / das man mit freyẽ ſchutz gehn thal 
ſchieſen kan / wie mit Lit. B. zuſehẽ / das er noch alſo hoch vber dem Wahl gehn muͤſte (welche vber 
meſſig hoch ſein muͤſte) ſolche wirdt hinden nauß ein lange tieffe / ein vbermaͤſſige langen halden 
gehn Thal der halden nach geben das ein hohe ſchantz / noch zu vberreichen iſt / wie am ſchutz 
zuſehen iſt / deßgleichen ſoll auch ein Lauff fuͤr den Graben gemacht werden / damit man ver⸗ 
deckt dem Feindt biß an die ſchantz kommen kan. 


Wann nun ein Feindt vnder dem Graben / vnder den Felſen / wolte durch vnd vndergraben / 
muſt er ein lange zeit haben / vnd koͤndt ſolches in keinem jahr zuwegen bringen / derhalben er ſolchs 
zu beſchieſſen / zuſprengen / wol wirdt vnderlaſſen / will er dann von freyen ſtuͤcken ſolches ſtuͤrmen 
muß er ein vberauß groſſe höhe / am Felſen hinauß den man von allen enden beſchieſen beſtreichen 

vnd oben herab / mit werffen / vnd anderm alles wehren kan: Solches wirdt aber einem 
Feindt / gantz ſchwerlichen ins werck zurichten ſein / vnd ſich viel er hi vnden (in 
der tieffen) erhalten. 

Lit. C: 

As iſt wie der Baw / im Horisont/anzufehen iſt / darauß kan man verſtehn / wie 
hoch der Baw oben herauß geht / deßgleichen die neben Gebew der deckung vnd 
auch der Caualier / wie allwegen einer den andern verdeckt / vnd auch verhoͤcht / 
alles der Halden nach / hinab biß widerumb an die Statt / oder veſtung / ſo viel 
von dieſer verhoͤhung / vnd viſirung auffs kurtzeſt. 


LIT. D. 


dbOilte man aber ein ſolche hoͤhe lieber auff ein andern weg richten / mit Bollwercken 
oder Paſteyen / vnd das die Bollwerck einander beſtreichen / als wann ſolche in ebe⸗ 
nen feldt legen / doch muͤſſen ſolche gleichmaͤſſig geordnet werden / alldo muß der 
8 graben widerumb in den Felſen / auffs aller tieffeſt geſchrotten / vnd auff den Felſen 

475 muß fornen zu / gegen der halden hinauß / beide Bollwerck / gantz eben Wagrecht an 
gelegt / vnd geſetzt werden / deßgleichen auch die ſtreichen / muͤſſen auff den Felſen gleich ligen / 
bleiben / vnd nur die Bruſtwehr mit oder one ſcharten darfuͤr auffgeſetzt werden / von dannen ſolle 
die Boͤſchung / deß Felſens biß zum euſſeren eck / deß Felſens / biß zum euſſern eck def flugels lauf⸗ 
fen / vnd fortan biß in die tiefen im Graben. Dieſe boͤſchung / ſoll biß in mitten deß Bollwercks / o⸗ 
der Paſten / am ſpitz zulauffen / wie ich hie zum beſſern bericht / ein durchſchnitt noch der ſeiten ver⸗ 
5 ai au in der viſirung zuſehen iſt / deßgleichen daß auffſteigens im Graben vnd aufs 

uffe. 

Die ordnung mag alſo fuͤrgenommen werden / das es ſich allgemach ſencke / den ahnlauff 
deß Felſens (ſo eingebrochen wirdt ) ſoll vom lauff glatt vnderſich gehn / aber im anlauff gegen den 
Paſteyen / vnd Wahl / mag man den auch glatt / oder wie ſtafflen / ſo vnderſich hengen / (wie mit 
Lit: C. bezeichnet iſt / gebrochen / vnd gehawen werden / doch das man nicht gf ſtehn noch 

en 

kan / ſonder wol vnder ſich hangen / die Caualier in mitten deß Wahls (wie auch die auff den 
Bollwercken moͤgen abgeſetzt werden / damit eines nach dem andern je lenger je niderer wirdt / 
vnd eines das ander bedeckẽ / vnd beſtreichen kan / biß auff den nidern Boden der Statt / do dann 
inn der ebene / die recht Ordnung der Bollwerck kuͤnnen gefuͤhrt werden. 


Deßgleichen ſollen allwegen / zwiſchen zweyen Bollwercken die ſtreichen / inn einer glei⸗ 
chen Hoͤhe ligen / dieweil ſie von jeder ſtreichen / zur andern / biß mitten fuͤr die Bollwerck / vnd 
ſpitzen zu ſtreichen haben / mann kan auch den Boden inn mitten deß Grabens (ob man will) 
etwas flach ebnen / damit man im außfall im Graben ein ebene hab / vor dem ſpitzen der Boll⸗ 
werck / kan man auffleuff / oder ſtegen machen / auff das man in dem Graben zu rings vmb / wie 
auch an den auſſern laͤuffen / an der ſpitzen inn mitten / auß dem Graben / im vnd auß dem lauff 
inns Feld / zu Roß / vnd Fuß / kommen kan. 


Der außfall hinder der ſtreichen / muß hart / vmb den Flügel herumb an Felſen gefuͤhrt 
werden / alſo das man den gantz wol beſchlieſſen koͤnne / wie auch alle auß / vnd anlaͤuff / aller 
forderſt zwiſchen den zwoen Paſteyen / hinder dem mittlern Wall / kan ein Thurn / vnd hohe 
Wacht geordnet werden / damit man fuͤr ſich / auch neben zu / vber den gantzen Felſen / vnd Hoͤhe / 
auch vber die Statt ſehen kan. 


Demnach der Feind / vnder den Felſen nit kommen kan / wirdt er auff der Hoͤhe / auch nit 
viel außrichten / ob er ſchon ein hauffen Erden / vor den fordern Bollwercken / wolte auffwerffen / 
vnd alſo hoch das er vber / oder auff die Wehren ſtreichen koͤndte / muß er ein vberſchwengliche 
Hohe / fornen auff Go. oder do. Schuch hoch / hinden jhm ablauff / dem Berg / vnd halden noch / 
wirdt es vber zwey oder drey hundert / vnd mehr Schuch anlauffen / ob er ſchon Geſchuͤtz darauff 
braͤchte / vnd vber die Hohe / oder inn die Statt / ſchieſſen wolte / kaͤme der ſchutz faſt vom Boll⸗ 
werck / oder der hohen ſchantz mit Lit. E. wie der ſchutz mit Lit. F. gehet. 


Wann ehe ſchon wolte zur ſeiten neben zu ſchantzen / vnd hohe Waͤhl im Feld auffwirfft / zu 
beyden ſeiten der Bollwerck / ſo ligt allwegen ein ſeit von den Bollwercken / oder Paſteyen hoͤher / 
dann die ander ſeitt / vnd hat allwegen die ein ſeitt auff dem Halß / die ander inn der ſeitten / wie 
auch die Caualier. N 


Deßgleichen / wann er ſtuͤrmen wolte / vnnd den Graben von oben herab außfuͤllen / 
kan ſolches im mittlen Graben / allwegen zu ruͤck biß hinab auff den Waſſergraben gefuͤhrt 
von dannen weiters / zu den außlaͤuffen / inn die nidern außfaͤll / oder anders wohin zo⸗ 
gen werden. 


Wann nnn ein Feind / do ſtuͤrmen wolte / muß er (von oben hinab) inn Graben / wie ſchwer⸗ 
lichen er do wirdt kuͤnnen den Felſen auffſteigen / zu dem do kein leiten zu brauchen ſind / ſolchs 
wirdt er empfinden / dieweil er die ſtreichen außfaͤll / vnd Laͤuffgraben / nit faͤllen / noch ſprengen 
kan / vnd an alle ort kan geſtrichen werden / wirdt er es wol mit groſſem nachtheil / vnd ſchaden / er⸗ 
fahren / vnd entpfinden / dieweil er der Halden noch lauffen muß / do man nach jhm ſchieſſen kan / 
en aber ein Feind nit alfo vnachtſam fein wird / folchs fuͤrzunemmen / will ichs hiebey laſſen 

eruhen. 


Ob wol noch viel anzeigungen kuͤndẽ vorbracht werden / ſo iſt doch nit alles muͤglichen zu mel⸗ 
den / allein kan auß dieſen vorgeſetzten meinungen / allerhand bedencken geſchoͤpfft werden / vnd 
werden die gelegenheiten / die dann vbermeſſig (offt wunderbarlichen) ſich erzeigen den weg 
offt ſelbs mit bringen vnd fuͤrſtellen. 


Die Statt aber mag verſehen werden / mit Gebaͤwen herumb / wie zuvor an iſt gemeldt 
worden / Solches ſey auff diß mal von den Buͤheln / Huͤgeln / vor den Veſtungen / (auch etwan 
hart daran) ob die mogen vnderlaſſen / oder gebawen werden / auch was fuͤr gefahr / davon zuge⸗ 
warten / vnd wie dem fuͤrzukommen / deßgleichen von den druckenen ee zubawen / 

zuordnen / auch mit dem vndergraben / wie dem fuͤrzubawen / hingegen zu graben / mit ſprengen 
außfall / vnd anderm fuͤrzukommen ſeye. 5 


Das II. Capitul. 


Von Berghaͤuſern / auch Staͤtten / welche ob fie 
ſchon am Waſſer ligen / doch Berg oder Felſen 
daran auch drinn haben. 


Ach dem ich / von den Hügeln / vnd Halden / mein bes 
TB dencken angezeigt / muß ich weiters e von hohen 
5 Orten / als von Bergen / vnd Felßhaͤuſern / auch etwas von ſolchen 
N | Stätten/ (ob ſie ſchon zum theil an Waſſern ligen) doch die Berg / 


dieweil aber der Situs, vnd gelegenheit der Berg / vnd Felſen / auch de⸗ 
i e 0 d ren Schloͤſſer / vnd Staͤtt daran ſolche gebaͤwen find alſo viel / vnd 

e mancherley ſind / hab ich ſolche gelegenheiten / fo nit alle muͤglichen zus 
erzehlen / dann deren viel 100. ſind / fallen laſſen / vnd nun etliche Staͤtt / Schloͤſſer / vnd Berg⸗ 
haͤuſer fuͤrgenommen / faſt alle in Teutſch Land / vnd bey vns an den Graͤntzen / vnd anderswo 
ligen / deren namen ich mit fleiß verſchweige / dann nicht jedem Potentaten / auch andern 
gefaͤllig ſein moͤchte / das ſolches vermeldt wuͤrde / vnd wiewol ich deren viel / vnd mancherley 
verzeichnuſſen beyhanden / will ich eines 10. oder la. vermelden / vnd fuͤrſtellen / darauß man aller⸗ 
hand bedencken ſchoͤpffen kan. 


Im Kupfferblat. N. IF. 


M'. I. 


Iß Hauß / ligt an einer Frontier: hat auff einer feiten am Waſſer ein wolver⸗ 
wahrt Staͤttle ligen / an einem Paß / zu Waſſer vnd Land / dieweil man etlich 
mahlen darfuͤr geweſen / hat man nichts koͤnnen außrichten / von wegen deß 
Schloß / ſo (aller nechſt) auff einem Felſen darauff ligt / der Felſen zeucht ſich 
—gchlingen vom Staͤttle vnd dem Waſſer hinauff / zu rings vmb / allein bey der 
Landſtraſſen / vnd innfahrt ins Schloß / iſt es etwas Leg / dargegen vber hat es etliche Hügel / ſo 
der Felſen mitbringt. 


Man hatte aber fleiſſig achtung geben / inn friedens zeiten / das die Halden vom Schloß / 
herab zum Weg / oder Landſtraſſen zu / als man etwan vor langen Jahren / den Weg hinauff 
gemacht hat / ein eitel erſchůtt / oder von natur eitel Erden / vnd nit eitel felſen geweſen iſt. 


Da man 

Da man ſolches genugſam erfahren / vnd hernach ſolches Schloß widerumb belegert wor⸗ 
den iſt / hat man ſolches an dreyen orten von Huͤgeln / beſchoſſen / Erſtlichen vom 5. ſtucken von nis 
derſten Buͤhel wider einen Thurn / ſo fornen an einem eck lag / auff einem Felſen / fie muſten aber 
gehn Berg ſchieſſen / wie mit No. l. zuſchen / ſie aber im Schloß ſchoſſen in die Schang wie mit 
dem ſchutz No. 2. Notirtiſt. Dieweil aber ſolches erſtlichen ſchaͤdtlichen war / haben ſie das Ge⸗ 
ſchuͤtz / etwas ingeſenckt / vnd die ſchantz erhoͤcht / vnd domit ſich beſſer verdeckt. 


Die ander ſchantz von z. ſtucken / war etwas hoͤher / damit haben fie auch den Thurn von 
auſſen auff dem felſen beſchoſſen / wie der ſchutz No. z. vnd der gegenſchutz mit No. 4. anzeigt / mit 
ſolchem ſchutz / begab es ſich dieweil ein Laͤger hinder dem Buͤhel was / das die ſchuͤtz ſo ober die 
Schantz giengen / ins Laͤger fielen / derhalben ſie das Laͤger verrucken muͤſten / zu dem hat man mit 
Fewrkuglen / auß Boͤlern / auch Steinen Kuglen / vber den Buͤhel ins laͤger koͤnnen werffen / 
auff dem dritten Huͤbel ( ſo der hoͤchſte was) ſchoß mann mit C. groſſen ſtucken / fo man von der 
Hand / mit Seylern bey nacht hatt muͤſſen dahin ziehen / dauon beſchoſſe man auch dieſen Thurn / 
vnd dieſe wahren in der ſchantz ſicher / von jnnen herauß weil der ſchutz on ſchaden (wann er nicht 
antraff) zu kurtz oder zu lang gieng. 


Dieweil man dieſen Thurn / oder Rundel allein beſchoſſe / auch zum theil fellet / nahmen 
die in der veſten ſolches fuͤr ein ſchertz auff / weil man nur an ein ort ſchoß / do man zu fuß auch mit 
Leitern nicht kunde dohin kommen / von wegen der hoͤhe / deß Felſens / raumbten alſo / allgemach 
das Rundel auß lieſſen den Feindt ſein kuͤrtzweil treiben / am lehren ingefallenen Thurn / aber hie 
mit wurden ſie betrogen / dan das geſicht wardt in dardurch genommen / das ſie nit mehr kunden / 
vnden an den Fuß / vnd halden deß Felſens ſehen / daſelbſt vnden macht man bey nacht ein ſteg / vñ 
brachen in vnd fuͤre den Felſen / wo es grund / vnd Erden herauß in ein dieffe an dem Felſen. 


Es wahr aber aller for derſt ein groſſe runde wehr (wie ein Bollwerck) hetten im Diameter 
auff loo. ſchuch / ſtunde auff dem Felſen / fornen her aber (auff der Erden) auff einem Roſt / hatt 
ein Graben auff Fo. ſchuch ſampt einem zwinger darumb / welches fie für das ſtaͤrckſte ort hielten 
dan es auch zuforderſt am geſicht / vnd anſtoß lage / vnd weil der Feindt / dieſe wehr nit beſchoſſe / 
machten ſie jhr rechnung / er forchte fich vor deren / dan er jhren nichts abzugewinnen trawte / hiel⸗ 
ten jhr beſtes Geſchuͤtz / ſo fie auff zweien boden auffeinander mit ſtarcken ſteinern Pfeylern ſtaͤhn 
hatten darauff / die auſſern aber bawten jhr huͤlen alſo mit Holtz / Faßtauben / Brettern / vnd mit 
ſparren / biß vnder den Graben / kamen alſo mit Lichtern / vnd Ampelln ſo darzu gericht / vnd vers 
ſtaͤndige Berghewer gebrauchten / darunder alß ſie vnder den Roſt geraumpt hatten / ſtalten fie 
auff is Thonnen Puluers darunder (wol hinein) ſo weit der Thurn oder Paſtey / den Felſen im 
fundament nicht beruͤrte:doch fornen vnderſt fundament gleichmaͤſſig. 


Ich glaub / vnd halts darfuͤr / man habe anfenglichen gemeint / der Felß werdt kein mangel 
haben / als aber fornen her den mangel befunden / habe man den Roſt an dieſem vordern theil für 
gut angeſehen / als mann ſich nun allerding geruͤſt hatt / zum ſprengen / vnd das lauff Fewr auch 
die ſturm ordnung geordnet / hat man aller erſt von all ſchantzen zum ſtrengeſten anheben / auff dz 
groß Rundel / oder Paſteyen zuſchieſſen etlich ſtund lang / alß fie ſolches geſehen / haben ſie ihr be⸗ 
fies Geſchůtz / vnd Volck dahin geordnet / vnd kein achtung gethon (auch nicht gedacht) das ſol⸗ 
ches vndergraben ſey / haben gleichmaͤſſig / auch zuſchieſſen angefangen / in dieſem rauch haben fie 
die zum ſturm zwiſchen beiden Buͤhelen / herfuͤr gethan / vñ vnden am weg ſich auff den Boden 
gelegt / das man fie nicht mehr hatt ſehen koͤnnen / vnnd auff ein halb ſtund geraſt / vnd gewart / fo 
baldt das Fewer angeth die halden zuerſteigen / in dem iſt das Fewr durch ein loſung) angangen / 
1 es die Paſteyen auff 40 ſchuch weit / die mawr auß dem fundament geoͤffnet vberſich vnd 
in Graben geworffen beide Boden ſampt dem Volck / vnd alles geſchoß verderbt / vnnd verworf⸗ 
fen / darauff ſie den anlauff gethon / vnd on alle gegenwehr den Thurn / oder Pafieoen ingenom⸗ 

nnn V 

inẽ verworffen / darauff ſie den anlauff gethon / vñ on alle gegenwehr den Thurn / oder paſteyen in⸗ 
genommen / daß Schloß erobrigt / dann die beſte Manſchafft im Thurn oher Paſtey zu grundt 
gangen / hernach ſich die Statt auch ergeben hatt. 


Solches zeige ich allein an / das wann man ein veſte / Statt / oder Schloß / auff Felſen baw⸗ 
en / vnd befoͤſtigen will / das man dieſem wol nachdencke / vnd nicht allwegen (do es zum wenigſten 
noch hatt) den meiſten coſten anlege / hergegen wo es noth iſt / etwan ſolchs erſparen woll / zu dem 
an ſolchen orten / die Fundamenten recht erſuche / damit mann juſt wiſſe / worauff man bawe / vnd 
were man ein ſchuch 16. dieffer vnderſich kamen / hetten ſie einen gantzen Felſen antroffen / were die 
ſer ſchaden aller nicht geſchehen / wie aber die fundamenten auff Felſen / ſollen gehawen / vnd die 
Ma wren geſetzt werden iſt zuforderſt / am anfang jhm erſten theil gemeldet. 


Deßgleichen ſoll mann ſorg haben / zu allen wehren / vnd gebewen / vnnd ſich nicht allwegen 
deß Feindts beſchieſſen laſſen betriegen ( wie hie gemeldt) das er ein Thurn zum Sturm beſchoſ⸗ 
ſen / da mann nicht hatt ſtuͤrmen koͤnnen / alſo die jn der veſtung damit betrogen / als wan man nit 
wuͤſte / was der Feindt beſchieſt / ſo er jnnen allein hindurch nur hatt begert / das geſicht zunehmen / 
damit er vndergraben kuͤndte. Derhalben an allen orten gute wachtung bey tag / vnd nacht / Be⸗ 
ſonder in Belegerungen follen gehalten werden / vnd auch zu zeiten wie ich vorgemeldt / allmalen 
ein vergebnen auß fall thun / damit man ſehen mag was der Feindt hie auſſen für hab / damit man 


ſolchem fuͤrkommen kan. | 
o 
M. II. 


S ſeindt mir gleichwol / viel vnd mancherlei Bergkheuſer / welche die natur ſelbs 
hatt veſt gebawen / als bey vns vnnd in Waßgaͤw / auch anderswo welche die natur 
8 wunderbarlichen von Gott beſchaffen / bewuſt / deren etliche die ich hab ſelbs abzeich 
& net / ich allhie hab wollen anzeigen vnd hab mit fleiß dahin geſehen / daß ich in dig 
werck allem etliche verzeichnet / die allein auff eintzigen Felſen / oder Huͤglen legen. 
Im Eiſaß bey vns ligt ein Statt Bryſach genandt / dem Hochloͤblichen Hauß Oeſterreich vn⸗ 
vnderworffen / S. Meyl ob Straßburg am / vnd im Rhein / daſelbſt ligt die gantz Statt fo groß fie 
iſt / auff einem lauttern hohen Felſen / da man das trinck Waſſer / durch den gantzen Felſen herauff 
ſchoͤpffen / vnd kauffen muß / iſt ſonſt mit dem Rhein vmbgeben / vnd darumb kein Berg / ſonder 
alles eben / hatt ein gewaltig Schloß vnd Thurn / ſo Hertzog Barthol der g. von Zaͤringen gebau 
wen hatt. Iſt ein halb wunderwerck / vnd wehre zu wuͤnſchen das man ein ſolchen platz wider den 
Tuͤrcken haben moͤchte / dardurch koͤnte ein gantz Koͤnigreich / vnd vil Land erhalten werden. 


Hab alſo derwegen / widerumb hie ein ledigen Felſen / darauff ein Schloß ligt / verzeichnet / 
vnd ein Paß zu Waſſer vnd Landt iſt / der alſo zubawen berahtſchlagt worden / vmb das Schloß 
ebene ſoll man etwas tieff herumb alſo in s.theil abtheilen / mit den ſpitzen ober den Felſen raumen 
vnd ebnen / die Mawr ſoll in p. eck gleichmaͤſſig abgetheilt werden / mit einem gang / oben herumb / 
zwiſchen den Bollwercken / oder wehren / vnden auff dem Boden mit ſchutzloͤchern durchbawen / 
demnach g. wehren angelegt / doͤrffen keine flůgell / dann kein Feindt ſolche beſchieſen kan / doch an 
den fluͤgeln feine ſchutzlöcher / das die wehren koͤnnen beſtrichen werden / die Bruſtwehren doͤrffen 
Fo auff keine hoͤhe / nur drey ſchuch hoch / vnd dick / das man mit dem Geſchuͤtz allenthalben hin; 
reichen kan. 


Die auff oder abfart / hinab in das Staͤttle / dieweil fie zimlichen gehe iſt / muß ſie al⸗ 
geſchrenckt 

geſchrenckt werden / damit mann mit allem ſanfft hienauff / komme / Es muß allwegen ein Mamwe 
voͤllig eines Manns hoch / am weg / auff der einen ſeiten hinabwarts / der Statt zu / auffgefuͤhrt 
werden / ſolche Stein kan man nehmen / wann man den weg alſo raumpt / vnd ebnet (wie auch os 
ben am Schloß im raumen) vnd zu beiden ſeiten mit Mawren beſchlieſſen vnnd allwegen die eck / 
laſſen fürfchieflen / damit mann die Mawren dem Berg nach hinab beſtreichen kan / ſolcher 
gang oder auffart / muß auch derhalben beſchloſſen vnnd verdeckt werden / damit der 
Feindt nicht vber die Voͤſten den Weg beſchieſſen oder beſtreichen kann das Staͤttle / 
muß aber mit ſechs Bollwercken / vom Felſen biß an den Fluß / vnnd widerumb zu 
rings herumb / alſo gantz beſchloſſen ſein / wie aber die wehren / oder Bollwerck ſein ſollen / auch die 
Graͤben / Laͤuff / vnd Dachungen / iſt zuuoran gemeldt / hie nur pro forma verzeichnet. 


Das ander bedencken iſt / das man oben das Schlyß / nur mit ſtreichen bewahre / darff kei⸗ 
ner ſondern groſſen Bollwerck( nur das alles beſtrichen wirdt /) dieweil ſolches nicht kan beſchoſ⸗ 
ſen werden / vnnd neme man den vncoſten / zum andern / nemblichen ſtoſſe man die Spitz / vnnd 
Bollwerck bey Lit. A. an den Felſen / ſampt dem Graben / Baw ſolches zu / gantz veſt / das nichts 
darzwiſchen kommen kan / vnd jhm herumb fahren halte man bey Lit. B, ſtill / vnd neme den vnco⸗ 
ſten / von Lit: B. biß zu Lit. A. am Berg widerumb herumb / ſampt dem vncoſten am Schloß / 
vorgemelt / vnd bawe von Lit. B. biß zu Lit. C. außwendig dem Felſen herumb / alſo wuͤrde der 
gantz Felſen vnnd Statt vom Waſſer vmbfangen / biß widerumb ans waſſer / alſo kundte 
kein Feind herzu ſich naͤhen / dann das Schloß / alle feine Laͤger / vnd hoͤhen / auch vbers Waſſer al⸗ 
les vberhoͤhet / vnd der gantz Felſen beſchloſſen würde / ſolches hab ich alſo helffen berahtſchlagen / 
vnd allhie damit mans beſſer verſtehen kan gantz ſchlecht in grundt gelegt / vnd auffs kuͤrtzeſt vers 


melden wollen. 
i a 
M. III. 


8 3) JIß iſt abermahlen ein eintziger Felſen / darauff ein Fuͤrſtlich Schloß / ſamt einem 
S caͤttle / do am ort zwen fluß zuſammen lauffen / dieſer Felſen vnd Berg hatt ken⸗ 

BE Halden / allein zu rings vmb frey / die auffart iſt auch zu rings vmb / in den Fel⸗ 
d ſen gehawẽ / oder von natur etwas alſo beſchaffen geweſen / das ſich der weg wie ein 
„cSchrauben zu rings vmb hinauff windt / hatt vnderwegen 6. Porten / ehe man 
inns Schloß kompt / gantz wol verſehen / doch wirdt nur die vnder vnd ober port een die 

ligt auff einem ſondern Felſen / mit einerdoppeln wehren durchauß gewolbt / vor dieſer porten iſt 
der Felß durchſchrotten / mit einer Fallbruͤcken / von dannen zeucht ſich ein Mawr außwendig he⸗ 
rumb / zu beſchirmung deß wegs / biß ins Schloß / das Schloß hatt ſonſt 4 ſtarcke Thuͤrn (von als 
ters her erbawen) vnd in mitten noch ein hoͤhern / ſehr ſtarck vnd hoch / alſo daß das Schloß / ohn v⸗ 
berwindtlichen zuachten / dieweil man ſolches nicht kan beſchieſſen noch erſteigen / die Statt hatt 
3. Porten / ein zu Land / die andern zwo vber beede waſſer / die veſtung hatt zn rings vmb zu Waſſer 
vnd Land . gantze Bollwercken / vnd zwei halbe damit ſtoſt fie an den Felſen / darauff das Schloß 
ligt / es haben aber alle Bollwerck kein Caualier / dieweil man das Schloß / den weg / vnd Porten 
darumb fuͤr genungſam halt / gegen dem Waſſer haben die Bollwerck keine fluͤgel zur deckung der 

ſtreichen / dann man ſolche für vnnoͤtig halt. 


Dieweil aber an der Brucken jennſeidts Waſſer / etliche Haͤuſer / vnnd Woh⸗ 
nungen ligen / zu dem wann die Waſſer klein / bey der Brucken do es nn 18 
iſt / zimli⸗ 

it imlichen drucken wirdt / daher weil man etwas gefahr / vom Feindt ſeitemal kein lauff / dach⸗ 
ung / noch rechter graben do iſtzugewarten haben mochte / iſt alſo ober dem Waſſer fuͤr noͤtig ge⸗ 
acht worden / etwas dafür zubawen / damit dz gantz waſſer / auch die ſeiten der gantzẽ ſtat am waſſer 
moͤchte beſchirmbt werden / Solches iſt erſtlichen in vier eck berathſchlagt / dieweil ſolchs . Boll⸗ 
werck hette erfordert / vnd dieſelbig darzu ſpitz wuͤrden / iſt hernach ſolches durch andere etwas wie⸗ 
derlegt / vnd nur zwey Bollwerck angeben / auff jeder feiten ein halbs / vnd in mitten ein gantzes 
Bollwerck / welches durch Kriegs / vnd Bawverſtandige / weildie Bollwerck in Angulum kom⸗ 
le beſſer erkandt worden wie hie ſolche noch der Perſpectiff anzuſehen / vnd nur ein anzei⸗ 
gung iſt. 


Wie ſie aber die Paſteyen ) ſollen erbawen werden mit ihren ſtreichen / fluͤgeln / Caualiern / 
Den / Laͤuffen / vnd abdachungen / iſt zuuoran / nach der länge gemeldt / ohne not hie 
zuwiderholen. 


Das III. Capitul. 


Das Kupfferblat No. IS. 


Von Bergen / Felſen ſo gar in Staͤtten / auch 
gantzen Staͤtten ſo auff Felſen ligen. | 


>, Ach dem kein juſte Regell / kan anzeigt wer⸗ 


ER; 


den / mann habe dann ein ſolche gelegenheit / habe ich zu einem Exempel / 
ein ſolche Koͤnigliche veſtung / wollen hieher fuͤrſtellen / die ſchon gebaw 
e . en iſt / do in mitten ein Felſen ligt wiewol ſolcher zuuoran nur daran ge 

bar: I legen iſt) doch iſt ſolche veſtung / Erſtlichen anders dan zum letſten bes 
N rahtſchlagt worden / wie auch das Schloß / vnd iſt (wie ich erſtlichen ge⸗ 
I ſagt) viel beſſer ein newer Bam zuberathſchlagen / dann ein alter zuuer⸗ 

EAN beſſern / dann einem viel ding vnder den Fuͤſſen ligt / das hindert / alſo iſt 
erſtlichen das groͤſte Theil der Statt fuͤrgenommen worden / an dieſem werck ſpuͤrt man aber die 
alt Regell( wiewol es ein gewaltige veſtung iſt) das man die eck geſucht / daran man abermahlen 
die ſpitzen wehren geſetzt hatt / da mann kein Caualier / noch anders hin ordnen kan / vnd nur die o⸗ 
bern ſtreichen zu brauchen / (wann alſoein ſpitz / zu beiden ſeiten zerriſſen das halbe Bollwerck 
ſchon verlohren iſt) wie ſolches zuuoran genugſam erklaͤrt worden. 


Vnd wie die Regel / in dieſem alſo iſt ſolche widerumb auch in der mitten genommen vnd 
gebawen worden / das dieſelben ie flaͤcher ſieligen / in der Linien je ſtumpffer die wehren worden / 
wie an beiden / inſonders gegen dem Waſſerfluß zuſehen iſt / vber welches ich ebenmaͤſſig ( dieweil 
ſolches alſo mit gewalt beſtrieten werden wil) mein bedencken / kurtz vnd richtig mit juſten Exem⸗ 
peln zuvoran gegeben habe. | 


Als man das Fuͤrſtlich Caſtell / oder Schloß / auff dem Felſen / auch hiemit befeſtigt / hatt 
man ſolches den gebewen / Felſen / Waͤgen / Porten / auch den alten Heuſern / vnd Thuͤrnen noch 
ordnen vnd bawen muͤſſen / Damit ſolches fuͤrſtlich Hauß / deſto baß verwahrt wehre / hat mann 

das 

das Schloß oder Felſen auff der andern ſeiten / in die vierung angefangen zubawen / do es aberma⸗ 
len / ſpitze wehren geben / in ſolchem hatt mann die Vorſtatt gegen dem Landt zu (vollend mit weh⸗ 
ren) daran geſtoſſen / vnd herumb zuſammen gefahren / wie dann auch auff der andern ſeiten / ge⸗ 
gen dem Fluß / mit einer ſtarcken Mawren mit ſtreichen fuͤrgenommen / vñ gebawen worden / die 
ſpitzwehr / ſo oben an der Statt im Waſſer 1 man mit Pfelen vnd ſtarcken wercken muͤſ⸗ 
fen fuͤrbawen / damit die Eyß / vnd grofle Waſſer / kein ſchaden thun. 


Dieweil man aber etwas weit ins Waſſer kommen iſt / vnd die Bruck vbers Waſſer in die 
Vorſtatt gaͤht / hatt mann die Vorſtatt inn jhrem vmbfang / muͤſſen weiter hinauß rucken / das 
mit dem Stattbaw kein oder doch weniger ſchaden geſchehe / vnnd den Thurn im Waſſer / weil 
der auff einem Felſen ſtett / im Waſſer ſtehen laſſen. ö 


Die Vorſtatt aber / iſt in die vierungalſoberathſchlagt / nd gebawen (wie hie verzeichnet 
iſt) vnd nuhr fornen zu mit ſtreichen verſehen worden. 


Ob wol ſolches ein ſehr gewaltige voͤſtung vnd hirin alles wolbe dacht iſt / Alſo das wann der 
de die Statt angreifft / kan alles von dem Caſtel / wie von Caualiren / wie man fuͤrgibt / vber⸗ 
cht werden. x. 


Ehe ich aber von ſolchem weiters handle / will ich mich zuuoran Proteſtirt haben / das ich mit 
nichten dem Baw oder Werck / elwas zuwider reden woͤll / hoffe es werde niemandts / hohe oder 
nideres ſtands / mir ſolches in vngenaden oder vngutem auffnehmen / dieweil ich allein nach mei⸗ 
nem geringen / verſtandt ſouiel anzeigen moͤchte / das verbeſſert werden kont / dann verbeſſerungen 
in ſolchen wercken / nie mandts zu wider fein ſoll / ſo mag ich auch zum andern wol leiden / das man 
meine werck mit warheit diſputire. 


So iſt es auch gewiß war / das offt ein Bawmeiſter / zu zeiten / nicht vollen gewalt hatt / wie 
es dann nach erkandnuß / vnd beſchluß eines Bawes ſein ſolle offt durch Oberkeiten / vnd Kriegs⸗ 
leuten die etwan ein werck durchauß / auch die gelegenheiten / nit vollkommen verſtaͤhen / auß be⸗ 
felch / etwan ein Baw / vnd werck haben wollen / die ſie nach jrer meinung für gut halten / aber in 
warheit anders beſchaffen iſt / welches ich gleichfalszu niemandts nachtheil / vermelden thue / doch 
geſchicht ſolchs wie ich zu vor ein Exempel mit der Statt Antorff geben hab. 


Jedoch was die veſtung belangt / bekenne ich / das es der fuͤrnehmeſten eine iſt / die zu vnſern 
zeiten bawen iſt / die ſehr hoch vnd wol bedacht worden / erſtlichen iſt die Statt an ihr ſelbs fornen 
her / mit drey Paſteyen / zwo an ecken / vnd in mitten / mit einer groſſen Paſteyen verſehen / man hat 
abermahlen die alt Regell gebraucht / vnnd kein Geſicht der Bollwerck / vber 20. ſchuch lang 
erſtreckt / in der mittlen mit Lit. A, ſind die ſtreichen ſampt den fluͤgeln nur 1oo. ſchuch / vnd dies 
weil ſolches alles von Steinwerck gebawen / hatt es einen feinen groſſen weiten ſtandt / allenthal⸗ 
ben / fornen ſein die Geſicht der Linien / auß den neben ſtreichen zogen. Alſo das es do fornen an der 
wehr ein ſtumpffen ſpitz gibt / alſo wann etwas beſchoſſen do fuͤrfalt / kan mann mit den neben ſtrei⸗ 
chen / nicht mehr fuͤrkommen / auch in mitten auff dem Bollwerck keine Caualier ſetzen. 


Die zwo eck Paſteyen darneben ( welche man wol hette kuͤnnen beſſer zu ruck ziehen) ſind in 
der mitten oben auff gantz eng / die vrſachen iſt / wann ſie die ſtreichen hetten erſtreckt / wehren die 
Fluͤgel gantz dunn worden / hetten ſie dann ein rechte dicke wollen nehmen / fo were der ſpitz gantz 
lang worden / damit ſie ſolches vermeydeten / haben ſie den Fluͤgel / vnnd ſtreichen breite / nuhr 80. 
ſchuch genommen / hiemit dem werck / vnd beeden Paſteyen zu huͤlff kommen / wo mann aber 
mit den eck Paſteyen wehre etwas hinein geruckt / vnd der mittlern einen rechten ſpitz geordnet 
deßgleichen die Geſicht erſtreckt / wehren die Bollwercken neher zuſammen ne 7 die 

aͤnde 

ſtaͤnde erbreitert / vnd alles beſſer one ſorg / beſtrichen werden / deßgleichen hetten die geſicht einan⸗ 
der beſſer angeſehen / vnd das Feldt / Lauff / fuͤtterung / auch ein wehr die ander / deſſer entſetzen koͤn⸗ 
nen die wehr mit Lit. B. welche ins winckel meß falt / ſpuͤrt man ſchon ( dieweil jhr geſicht ſich auff 
drithalb hundert / ſchue erſtrecken das fie beſſer geſtalt / vnd wehrhaffter iſt es hatt dieſe fur die eck / 
vnd die eck Paſtey fuͤr dieſe ooo ſchuch zuſtreichen / welches noch zuuerthaͤdigen iſt / von dieſer 
Paſtey zeucht ſich noch ein Fluͤgel / ſo fuͤ- die Poeten kompt / ob wol ſolches gut / vnd nit zuver⸗ 
werffen / hette ſolches mit einem Flügel alles koͤnnen verricht werden / wann das geſicht deß 
deß Bollwercks wehre auff 400. ſchuch lang gezogen worden / do hette die Port neben zu ihr auß⸗ 
fart bekommen / vnd hette die ſtreich neher fuͤr die andern zuſtreichen gehapt / auff zoo. ſchuhe. 


Auff der ſeyten der Vorſtatt / were noch ein ſtreich am Felſen hingangen / dieweil ſolche Li⸗ 
nien oder geficht nicht wol kan beſchoſſen / vnnd darneben oben vom Schloß / Ihn die tieffe fürs 
geſtrichen werden kan / het es deſto weniger bedencken gehapt. 


Auff der ſeiten der Statt / gegen dem Waſſer zu / ſicht man / wie die mittler wehr mit Lit: C, 
alſo kumpff iſt / wan ſie gegen dem Land zu laͤge / were fie gar zuuerwerffen die weil ſie aber vber 
vber das Waſſer / weder beſchoſſen / noch geſtuͤrmbt mag werden / vnd allein dahin geſehen / das ſie 
die andern wehren verthaͤdigt / iſt ſie / dieweil ſie gebawen ) paſſiren zu laſſen / die vorſtatt / ſampt dẽ 
vmbfang hat ein bedencken im baw allein der vmbfang deß Schloß vnd der Vorſtatt / ſchneidt 
ein Paſteyen entzwey / damit wan die vorſtatt / (o dem Feind zur beiegerung zum beſten gelegen) 
gewunnen wuͤrde / dannoch die Statt / noch vmbfang deß Schloß / nit erobert wehre / das ſchloß 
= ein wacht / ſicht vnd Regieret den gantzen Baw / auch das Feldt herumb / wie ein gewaltiger 

aualier. 


Dieweil ſolches / (wie ich auch bekenn ) der fuͤrnehmeſten veſtungen eine iſt ( wie dann deren 
noch viel inn dieſer Landtsart ligen / vnnd gebawen ſindt / ihu ich warhafftig ſolches allein auff 
gantz trewer meinung wann man weiter etwas bawen wolte / das ſolches mochte beſſer in 
berahtſchlagung gezogen werden / melden. 


Dieweil ich nu hab erzalt von hoͤhen auß in vnd an veſtungen auch Berg / vnd Felßheuſern 
wil ich noch ein veften platz anzeigen vnd beſchreiben wie derſelbig iſt auff einem gangen Huͤgel / os 
der Felſen / mit aller feiner gelegenheit / wider den Erbfeind den Tuͤrcken gebawen vnd ein vorbuͤrg 
vnd auffenthalt wider den Feindt der gantzen Chriſtenheit vnd menniglichen kundt iſt / kan ich 
ed hren Namen nicht verſchweigen / muß ich ſolchen vermelden / daran 
vil gelegen iſt. 


Das IIII. Capitul. 
Von der newen Statt Valetta / ſo man in gemein Malta 
heiſt / weil fie in der Inſel Malta gelegen / wie die iſt 


erbawen worden. 
EC: MJahr 1308. Alß Habuſato der Saracenen Sul 
NIE 


tan / vnd Koͤnig / Hieruſalem / mit gewalt innahme / vnnd die Spittal 
Bruͤder Sant Johannes Ordens vertriebe / haben etliche Tempel 
Herrn deſſelbigen Ordens / mit dem Sultan fried gemacht / aber die 
D vertribene Brüder Sant Johannes Ordens / kamen in Italiam / klag 

3 ten de Bapſt / Keyſer vnd Konig / von Franckreich / auch andern Fürfte 
ren jam̃er / begerten huͤlff / brachtẽ alſo vil huͤlffe zuwegen / durch ablaß / 
dz ſte ein groſſe Armaden / ſamt anderm krigs volck zuwegẽ brachten fuͤ⸗ 

ren zu 

ren zu Neapolis auß / nemmen die Inſell Rhodiß / weil ſie ein gute gelegenheit vnd Hafen hat / mit 
gewalt ein / ſchlugen die Saracenen darauß / befeſtigten die Statt ſtarck / biß fie ein beſſer vnd weis 
tere gelegenhen bekommen möchten. 


Im Jar 148 2. Haben die Rhodiſer ein harte Belaͤgerung außgeſtandẽ / vom Tuͤrcken / 
biß Anno 15 22. vnder Carolo V. vnd Bapſt Adriano / hat ſie der Tuͤrckiſch Keyſer Seliman 
auff den Chriſtag / als die gantz Stattzerziffen war / dem Hochmeiſter Philippo Vilerio / Lilada⸗ 
mo durch ergebung abtrungen / den er mit ſampt den vberigen Rittern / vnnd Ihrer habe ließ abzie⸗ 
hen / die kamen gehn Rom zum Bapſt / klagten jhren vnfall / da gab jhn der Bapſt Viterbium 
ein / das er da Hof halten ſolte / biß auff beſſer gelegenheit / als aber Carolus der V. die einfall Mat 
ta von den Saracenen erlediget / gab er jhnen S. Johannes Ordens Rittern / die Innſell für ei 
gen ein / doch das ſie ſtets 4. Galleen zum Schutz Italie / vnnd Cicilie / auff dem More wider den 
Tuͤrcken halten ſolten / welches biß anher beſchehen iſt / darneben die Innſel befeſtiget vnnd erba⸗ 
wen. 


Im Jar 195 1. Hat der Tuͤrck durch Senam feinem Mor Oberſten / die Innſell / 
Statt vnd Schloß / mit iso. Seglen belaͤgern / vnnd hart beſchieſſen vnnd ſtuͤrmen laſſen / aber 
nichts außgericht / darauff ſie hernach das Castel S. Angelo / die Statt Burga Noua / vnd S. 
Michel noch veſter haben bawen / vnd befeſtigen laſſen / deßgleichen gegen Burgo Noua vber / da 
S. Ermo / oder Ellmo gelegen / daſſelbig mit vier ſcharffen Wehren vnnd Bollwercken / auch 
vmbbawen vnd befeſtiget / wie ein gevierter Sternen mit kreutzſtreichen / ſampt einem anſtoß ge⸗ 
gen dem Meer zu. 


Im Jar 1565. Hatermeldter Tuͤrck Selimanus / vnder ſeinem alten Oberſten Mus 
ſtapha / ſo auff 75. Jar ait geweſen / vnnd Piall Baſſa Maltam widerumb laſſen belaͤgern / mit 
151. Schiffen vnnd Seglen / mit zr. tauſent Kriegsleuten / on Schiffleut / die ſeind den is. May 
angefahren im Hafen / Marſa Siroco / aber weichen muͤſſen / vnnd im end der Innſell an ein ort 
Megara genandtan gefahren / Aber den 20. tag widerumb inn Hafen Marſa Siroco ange 
lendt / vnd da außgeſtigen / doch etliche Scharmuͤtzel gehalten / inſonders den 21. tag / Als Mu⸗ 
ſtapha / be S. Margarita an einem Ort / S. Michel / vnnd Burgo Noua die Veſten hat woͤl⸗ 
len beſichtigen / iſt der außfall von den Rittern alſo groß geweſen / das die Tuͤrcken haben weichen 
muͤſſen / vnd hat der Ritter von Bredda ſich alſo weit under den Feind gelaſſen / das er des Mur 
ſtapha Vorfuͤhrer ſein Fendlein genommen / vnd daruon bracht hat. 


Dieweil aber Bei Marſa ein gute gelegenheit / auch daß füllen Waſſers war / haben ſie ei⸗ 
lends nach Dragut Koͤniglichem Statthalter / inn Barbaria ( ſo ſichzu Tripolis hielte gez 
ſchickt / deſſen ſie auch / von jhrem Keyſer / nichts ohn feinen Rhat vnd willen zuhandlen / befelch 
hetten. 


Dar mit ſie der Belagerung / ein anfang machten / haben Muſtapha / Piali / vnd Agga alle 
drey Waſcha vnd Oberſten / Rhat gehalten / ob ſie S. Elmans Berg / oder S. Michel vnnd 
Burgo Noua belaͤgern wolten / vnnd fanden im Rhat / wenn ſie S. Elmo eroberten / den weil 
zwiſchen beiden Hafen / an der Veſten S. Michel / vnd Burga Noua / vnnd auff der andern ſei⸗ 
ten den Hafen Marſa Muſceto / lege / vnd beide Haͤfen / vnnd eingang bewaren koͤnten / war jhr 
bedencken / wann ſie das Caſtell S. Elmo hetten / koͤndten ſie beide Haͤfen zu jhrem vortheil brau⸗ 
chen / dann S. Elmo fornen auff der hoͤhe lag. 


Da ſie nun gegen S. Elmo Berg zogen / hat man ſolches inn der Veſten ſehen koͤnnen / 
auch ober dem Waſſer im Caſtell S. Angelo / da hat man ein Galeen inn Sieiliam geſchickt / 
ſolches anzuzeigen / vnd huͤlff zubegeren / darauff hat man von S. Elmo ein ſtarcken außfall ge⸗ 
than / aber den 25. tag / haben ſie zu S. Elmo mit etlichen Carthaunen ein Sturm gethon / aber 
nichts geſchafft / auff dieſen tag hat man von S. Elmons Berg inn Burgo inn die Haͤuſer 
vber den Hafen / vnnd darinnen zwey Schiff zu grund geſchoſſen / das ein dem ne 


Der Ander Theyl diß Buchs / 


ſter zuſtandig / den 26. kan Zauchailley von der Vorhut Alexandrie mit 6. Galeen / vnnd 900. 
Mannen / auch inn Malta zn Muſtapha / den letſten May haben ſie mit Wollſecken / Erden / 
vnd anders mehr ſchantzen hinder die Buͤhel gemacht / damit ſie von Burgo Noua / vnnd dem 
Caſtell S. Angelo vber den Haͤfen ſicher weren / vnd S. Ellmo mit 26. groſſen ſtucken hefftig 
beſchoſſen. 0 


Den andern Hewmonacts / iſt Dragut von Tripolis kommen / mit rr. Galleen / vnd soo. 
Kriegsmaͤnnern / deßgleichen kamen von Bona vnd Gerbes ro. Galeen / mit soo. Kriegsleuten / 
den 3. tag haben ſie im außfall Soo. Tuͤrcken erſchlagen / vnd haben die Tuͤrcken S. Ellmo / als 
fie ſahen das die Bollwerck oder Wehren ſpitz waren hefftig beſchoſſen / die im ſpitz gegen Burgo 
Noua / die andern ſpitz gegen dem Hafen Marſa Muſceto / vnd den vnſern mit grauſamen ſtren⸗ 
gen ſchieſſen zugeſetzt / die ſpitzen geöffnet vnd gefellt / da auff den C. tag ein Sturm mit Leiteren 
angelauffen / aber verloren. | 


Auff den Pfingſtag kam Draguts Volckan Mareſſalla / da ward jhm ſehr viel Volcks 
erſchlagen / darauff haben ſie (weil die ſpitzen ſcharff an S. Ellmo gebawen waren) vnnd der 
ſtand oben ſchmal / ſich berhatſchlagt / vnnd darauff vmb mitternacht / (weil es den tag 
warm was vmb der kuͤle willen / auch weil es hell) ein gewaltigen Sturm / mit abwechſelung 
des Volcks gethan / alle mit Leitern / da haben ſich die Ritter / vnnd andere redliche Kriegsleut her⸗ 
fürgethan / vnd haben ſolche ordnung / wie die Tuͤrcken mit abwechſelung des Volcks auch gehal 
ten / da dann dem Tüͤrcken ein groß Volck erſchlagen worden / da ſeind die andern zu ruck abge⸗ 
lauffen / darauff warderkandt / das man nicht mehr mit Leitern Stürmen ſolte / ſonder die ſpitzen / 
vnd in mitten die geſicht wolfaͤllen vnd oͤffnen / das man mit freyem Lauff / vnd auffſteigen ſtuͤr⸗ 
men konte / dann die Leitern ſie ſehr gehindert hetten / weil einer nach dem andern muͤßte an einer 
Litern uffſteigen / vnnd nicht vber 25. Leitern kundten gebraucht werden / das Fewrwerſſen hat 
a ich den Tuͤrcken groſſen ſchaden gethon / derhalben man die Wehren nut ſtrengem ſchieſſen 
mußte weiter / vnd breiter oͤffnen / den ſelben tag kam Don Gartie Oberſter zu Meſſina / Johan 
Cardona / mit vier Dalleen / denen inn Malta zu huͤlff / mit rooo. Mannen / vnnd Prouiand / als 
man cin warzeichen / mit Fewr geben / ſeind ſie an dem anſtoß S. Pauli mit oo. Pferden / vund 
500. zu fuß empfangen / vnd in die Veſten der alten Statt Malta beleitetwoꝛden. 


Den 16. haben fie abermahl / zu Waſſer / vnd zu Land / S. Ellmohefftig angelauffen / aber 
die ĩnnern ſich ( vnglaͤublichen zuſagen ) Mannlich erwerth / den 22. Junij / 2. ſtunden nach mit⸗ 
nacht / haben die Tuͤrcken einen maͤchtigen Sturm / mit abgewechſeltem Volck / G. ſtunden / an⸗ 
einander geſtuͤrmet / da ſie zu beiden ſeiten gewaltig Fewrwerck geworffen haben / dem Feind ſeind 
auff 3000. Mann bliben / der jnnern auff 20o / doch nichts erhalten / der Oberſt Dragut iſt mit 
zinem Buͤchſenſtein am Haupt verletzt worden / deſſen er am zweiten tag geſtorben / vnnd gehn 
Tripolis in Affricam gefuͤhrt worden. 


Daruͤber Muſtapha hart erzuͤrnet / vnnd dieſelbige nacht den 23. Junij / alle Schiff im 
Hafen / auch alles geſchůuͤtz / tets laſſen abgehn / das gantz Caſtell S. Ellmo vmbgeben / vnd an alle 
orten ſtůrmen laſſen / auch ſtaͤtigs an der muͤden ſtatt friſch Volck geordnet / diß ſtuͤrmen hat 12. 
gantzer ſtunden geweret / biß an Mittag / da alles Volck vor groſſer müde vnd hitz erlegen / vnd nit 
mehr gekoͤnt hat / haben alſo die Tuͤrcken / dieweil S. Ellmo offen ſtunde / zu letſt mit gewalt die 
vberhand behalten / vnd die Veſten erobert / vnd iſt alles erſchlagen worden. 


Der Tuͤrck hat auff tꝛ ooo. Mañ daruor verloren / vñ hat mit groſſen ſtucken auff ꝛoooo. 
ſchutz daran gethan / in der Veſten ſeind von Rittern / vnd Kriegsleuten / der Chriſten auff 1300. 
Mann todt bliben. 


Auff den 28. tag Junij / hat Muſtapha / viel mittel fuͤrgenommen / den Hochmeiſter / zu er 
gebugn zu vermahnen / aber nichts außgericht / darauff er den letſten Junij fuͤr Burgo / vnnd 
S. Michael geruckt / vnd die Belaͤgert. 

Den 


. 


— 

Dem y. als er en hat / vor S. Michael vnd Burgo / mit yz. groſſen Hauptſtucken / 
als Baſilißken / vnd groſſe doppel Carthaunẽ / darunder 3. ſtuck dz jede 200.pfund Epfengefchoß 
fen / vnnd darunder ein Stein Buͤchſen die ein Marmelſteinene Kugel . ſpannen im vmbkreiß 
gehalten hat / geweſen / die andern alle da die kleineſte 124. pfund Eyſen / triben haben / darneben 
viel klemer ſtuck / ſo er mitbracht / auch zu S. Elmo / gefunden / ohn die noch in Schiffen waren. 


Den 2. July ſchicktder Koͤnig von Algira dem Muſtapha / zu huͤlff auf erforderung auch 
7. Schiff / darunder 21. Galleazen / vnd G. Galleen / mit allerley Munition/ond 2100. Kriegs⸗ 
mannen / waren / als er die huͤlff empfand / hat er von dem Hafen / Marza Muſeceto / alle kleine 
Sande end auff 7o. geweſen ſeind / auch von Galleen / vnd dieſelbigen auff⸗ 
waltzen / mit Pferden / vnd von der hand (ober land) vber S. Elmons Berg ziehen / vnnd fuͤhren / 
vnnd bei Nacht inn dem andern Hafen (bei S. Michel vber) inn das Waſſer ſchalten laſſen / 
damit er die einfahrt / ſofuͤr S. Angelo / Burgo / vnd S. Michel vbergeht / koͤnte vermeiden / dar⸗ 
uo kt nit hat ſicher koͤnnen einfahren / vnd damit dieſelbige ſoꝛg fürfommen. 


Als er zu Waſſer auff odo. Mann mit allerley wehren eingeſetzt / vnnd am Land / auch 
am Berg / bei S. Elmo / die derſelbigen ſeiten / vnd auch gegen vber zu Land / S. Michel hart be⸗ 
ſchoſſen worden / hat er beide Stuͤrm / zu Waſſer / vñ Land / laſſen anlauffen / der zu Waſſer hat z. 
gantzer ſtunden geweret / da ſeind auff zooo Tuͤrcken erſchlagen worden / vnnd viel ertruncken / zu 
Land hat erz. gantzer ſtunden / mit abwechſelung friſches Volcks gewehret / doch zu leſt / mit groß 
ſem verluſt feines Volcks muͤſſen ablauffen / an beiden enden. 


Muſtapha / vnd andere Oberſten / haben von einer hohen Schantz / vnnd Ort zugeſehen / 
mit groſſem ſchmertzen / das zu beiden oꝛten / mißlungen iſt / hat ſtehts nach friſchem Volck in Aff⸗ 
ricam geſchickt / damit was abgehet andere friſche an die Statt kemen / hiezwiſchen hat Muſtapha 
hefftig gearbeit / vnd inn Graben gebrochen / vnd ein Bruck von alten Schiffen vñ Holtz hinuͤber 
gebawen vnd verdeckt / biß an Baw / als man aber toichebat wollen im Graben verbrennen/find 
die Tuͤrcken darunder inn Graben gefallen / vnnd viel Ritter auch des Hochmeiſters Bruders 
Sohn erſchlagen / der Tuͤrcken ſeindauch viel beliben / dieſen Tag ſeind Muſtapha zwo Galio⸗ 
nen / (von Thicho) mit 1500. Tuͤrcken zu huͤlff kommen. 


Dtälẽenerſten Auguſti / als der Tuͤrck bei einer Wehr / bei S. Michel vndergraben hat / iſt 
man jhm entgegen kommen biß an die Schantz vnd Bruck / dieſelb genommen / die Bruck ver⸗ 
brandt / vnd viel Tuͤrcken erſchlagen woꝛden. 


Muſtapha hat ſein Laͤger / auch gegen Burgo / auff der ſeiten des Schloß zugericht / vnnd 
gewaltig daſelbſt beſchoſſen / vnnd als man des Sturms / da hat muͤſſen gewertig ſein / haben die 
auß Burgo Botſchafft / vmb huͤlff / ſo auß Cicilien kommen was geſchickt / vnd damahlen in der 
Nacht / auß Burgo / dem Tuͤrcken in das Laͤger gefallen / vnd jhm vber 100. guter Kriegsleut er⸗ 
ſchlagen / darauff Muſtapha / den 7. Auguſti S. Michel vnd Burgo / an der ſeit der Innſel / bei 
dem Schloß / angelauffen / welches Stuͤrmen . gantzer ſtunden / gewehret hat / inn dem ſeind die 
von der alten Statt kommen / vnnd zu S. Michel hinden / inn die Tuͤrcken gefallen / alſo das fie 
vom Sturm ablauffen muͤſſen / vnd die huͤlff inn S. Michel vnd Burgo einkommen / der Tuͤr⸗ 
cken auff 500. auff dem platz bliben / der Chriſten aber auff ꝛo0. guter Kriegs leut. 


Den ru. tag / iſt aber vnder der Erden ein gang (auff S. Michel zu) offenbar woꝛden / das 
rin man Puluer geſtelt / vnd viel Tuͤrcken vmbkommen / vnd verfallen ſeind. 


Den 1s. tag / Auguſti Moꝛgensfruͤ/ hat der Tuͤrck widerumb zwen Stuͤrm / vor S. Mir 
chel gethon / aber verlohren / als er auff z. ſtunden geſtuͤrmet / muͤſſen ablauffen. 


Den 9. tag / hat man abermahlen einen verborgenen gang / ſo auff das Schloß zugericht 
* N Feind darauß getriben / vnd verſtoͤrt / vnnd gute Huten vnder der Erden ges 
alten. E eee ee e *. 

Den 20. haben ſie S. Michel vnnd Burgo / mit dem Sturm angelauffen / mit abwechß⸗ 
lung friſches Volcks / hat s. ſtunden gewehrt / aber gewaltig mit groſſem verluſt abgetriben wor⸗ 
den. 


Den 2c. hat der Turck widerumb gemelte oͤrter geſtuͤrmbt / vnd mit groffem verluſt abtri⸗ 
ben worden / zwo ſtunden Nachmittag ward an beiden orten vnden / ein Sturm vorhanden / das 
alſo die Tuͤrcken vber den Lauffgraben angelauffen / hatbiß zur Sonnen vndergang geweret / mit 
groſſem verluſt des Feinds. 


Den 22. ward aber mahlen an dieſen beiden orten / vnnd doch mit verluſt des Feinds geſtuͤr⸗ 
met / dieſe vielfeltige offtwerende Sturm / alle tag vnnd nacht / hat der Feind derhalben alſo ſtreng 
fuͤrgenommen / die vnſern darmit zuermuͤden. 155 


Den 26. iſt widerumb ein gang antroffen worden / auff S. Michel zu / den man eingenom⸗ 
men / vnd den Feind darauß triben hat. 


Den 27. hat der Turck auff des Schloß ſeiten / einen gewaltigen Sturm angelauffen / hat 
auff 2. ſtunden geweret / ſſt aber mit verluſt abgelauffen. N 


Br FEB; 


Damahlen haben die Chriſten ein heimlichen gang / fo fie allenthalben hetten gemacht / 
an dem ort da gewonlichen der Tuͤrck pflegt zu Stuͤrmen / mit Fewrwerck wol verſehen / dann 
daſelbſt die Mauren vnnd alles zu grund geſchoſſen / vnnd zeruſſen waren / vnnd da nicht weiters 
Öffnung doͤrfften / darunder hetten die Ritter / den gang mit Puluer / Schlagzeug vnnd Fewr⸗ 
werck vnderlegt / auff das wann der Feind ſtuͤrmete / ſie den Feind da verderben koͤnten / aber ein 
Inſulaner / welcher fein leben vnd gut zuerobern gedacht / iſ durch den Graben / inn der Feind La⸗ 
ger kommen / vnnd ſolches verahten / da ſeind die Tuͤrcken / durch die Füterung vnder den Gang 
kommen / das Puluer / vnd Fewrwerck alles zu ruck gefuͤrt / als er eben dieſelbige ſtund / hat woͤllen 
ſtuͤrmen / doch iſt ſolches den Chriſten auch zu gut kommen / dann Muſtapha alle Stuͤrm hat ein⸗ 
geſtelt / biß an dritten tag / biß man dieſes alles verꝛicht hat. Hiemit haben dic Chriſten / dieweil jhr 
ſchantzen beſſern vnd anders nach vortheil widerumb zurichten koͤnnen. 


Den zo hat Muſtapha / uachmittag zu S. Michel aber mahl ein gewaltigen Sturm 
thun laſſen / Er ſelbs iſt durch die Schantz / biß an den Lauffgraben Perſoͤnlichen gangen / vnd die 
feinen zur Mannheit vermahnet / vnd die abwechßlung des friſchen Volcks ſelbs angeordnet / das 
hat acht ganger ſtunden geweret / biß zu nidergang der Sonnen / vñ iſt dem Tuͤrcken viel Volcks / 
wie zum theil auch Chriſten vmbkommen / doch muͤſſen widerumb ablauffen. 


Den 2. September / haben die Tuͤrcken ein Gang gemachr vnder das Schloß zu / denen 
iſt man entgegen kommen / vnd viel Tuͤrcken verſprengt / vnd vmbkommen. 


Als ſie aber auff das vndergraben verzieg gethan haben / dann man jhnen mit gegen graben 
alles vorkeme / haben fie ein decken etlich gemacht / mit Brettern / Reißholtz / naſſen fuͤltzen / vnnd 
heuten / vnd allwegen 40. Mañ / vnd Schuͤtzen / ſolche auff den Heuptern getragen / damit ſie von 
Handrhoren / vnd dem Fewrwerffen ſicher waren / dann die neben ſtreichen verfallen / da haben fie 
mit Wollſaͤcken / Erden / vnd anders geſchwind / ein Schantz in Graben gemacht / vnnd mit zwo 
Carthaunen (vnder die ſo die Heut trugen) geſchoſſen / vnnd zugrund gericht / dann ſie den Chri⸗ 
ſten viel ſchadens theten / weil man von oben herab / mit groſſen ſtucken / jhnen kein ſchaden thun 

konte / vnd dieſelbige nacht ſind die Chriſten in die ſelbigen lucken / vnd gang eingefallen / vnnd den 
ſelbigen mit Puluer vnd Fewr verſprengt / vnd dem Feind groſſen ſchaden gethan. 5 


Den 7. tag / als Muſtapha / alles Kriegs volck verſam̃let hat / vnd jhnen viel verhieß / wann 
fie S. Michel oder Burgo eroberten / macht er ſie alle freudig / n dem kompt Botſchafft / wic Co. 
Gallcen / mit Sooo. Mannen / von Koͤnig Philippo auß Hiſpanien / vnder dem Oberſten des 
Moͤres Don Gorzia von Tolledo)darunder 190. Ritter / des ordens waren / die theten heimliche 
botſchafft in die Veſten / ein Genueſer war ein verlaugneter Chriſt / vnd ein Hauptmañ / vber ein 

Tuͤrckiſche Galeen / der ward Feldfluͤchtig / kam inn die Veſten zeigt dem Hochmeiſter an / wie 
Muſtapha verzagt hette / die Veſten zugewinnen / vnd wolt mit dem newen Volck ein Schlacht 
thun / darauff man 4. zu Pferd zum hauffen ſchickt / ſorg zu haben / als fie foꝛt ruckten / haben fie ein 
ander antroffen / aber die Tuͤrcken namen die flucht / inn die Schiff / denen eilt man nach / erſchlu⸗ 
gen noch auff ry oo. Tuͤrcken / vmb mitnacht / den 12. September / fuhr der Tuͤrck ab. 


Inn dieſer Belaͤgerung ſeind 9000. Chriſten menſchen inn der Inſell vmbkommen / 327. 
Ritter / vnd 3000. Kriegsknecht / das vberig / Mann / Weib / vnnd Kinder / auß der Inſell / dem 
Tuͤrcken aber ſeind an Stuͤrmen / vnnd Außfaͤllen / auff 27. tauſent Manu bliben / darunder G. 
Oberſten / vnd 30. Hauptleut. 


Er hat vor S. Ellmo / Burgo / vnnd S. Michel 79. fag geſtuͤrmet / vnd oo oo. Cars 
ſhaunen / Schutz / vnd Kugeln darein gethan / hat auff z ooo. Kriegs leut gehabt / ſo er mit bracht 
ohn die Schantzgraͤber / vnd andere ſo jhn ſeind zugeſchickt worden / deren auff 42000. geweſen 
ſeind / hat 240. Kriegsſchiff / ohn der Kauffleut Schiff gehabt / das iſt die kuͤrtzeſte ſumma der Be⸗ 
laͤgerung Malta. 


Auß erzaͤltem befind ſich erſtlichen / was die Berg vnd Hoͤhen thun / dann S. Ellmo auch 
die gantz höhe vnd ſpitz / ſo zu beiden ſeiten das Mor in zwien Haͤfen hat / vñ die gantz hoͤhe S. Ell⸗ 
mons Berg genandt iſt woꝛden / iſt etwas der Veſten vbel gelegen geweſen / derhalben S. Ell⸗ 
mons Kirchen / mit einem viereckigen Caſtell vmbgeben / weil ſolches aber an den 4. orten zu ſpi⸗ 
tzig / wie ein gevierdter Sternen / iſt es ſehr ſchaͤdlich geweſen / wie es ſich im beſchieſſen / vnnd ſtuͤr⸗ 
men befunden hat / vnnd ein wunder geweſen / das es ſich alſo lang hat erhalten koͤnnen / derhalben 
nicht zu rhaten iſt / mit fleiß ſolche Sternen zu bawen / oder alſo ſcharffe Bollwerck / wie dann vor⸗ 
mahlen gemeldt iſt woꝛden. 


Was aber Burgo / vnnd S. Michel antrifft / haben ſolche groſſe not außgeſtanden (wie 
kurtz erzaͤhlt iſt) vnd wiewol die Streichen noch Bollwerck / auch die Laͤuffgraben / nit zum beſten 
ſind geweſen / ſonſt hette der Feind mit dem Anlauff / auch mit dem durchgraben vnder den Baw 
vnd einkommen des Grabens / noch mit dem vndergraben nit alſo bald zu tag kommen koͤnden / 
vnd haben die jnnern ſolches mehrertheils / mit der Fauſt erhalten muͤſſen / dañ ſie keine hohe Weh 
ren / Caualier gehabt / noch die Streiche / zum beſtẽ ſeind erbawẽ geweſen / mit Fluͤgeln / Deckung 
vnd andern nohtwendigerm Baw / vnnd weil die Wehren oder Vollwerck zu eng / dem Streich, 
ſchutz nachzogen / auch kein / hinderſatz / ſo vber die ander huͤlff hette rettung thun koͤnden / inn 
ſolcher noht haben ſie viel dings erlehrnet / erfahren / auch geſehen / wa vnd was jhn gemangelt hat / 
derhalben ſie mit Raht Kriegs / vnnd Bawverſtaͤndiger Leut / ſo Koͤnig Philips auß Hiſpanien / 
auch der Bapſt / vnd andere auß Italia / vnnd von andern enden / dahin geordnet haben / das man 
ſehen moͤchte / wie man ſolchem vbel begegnen / den Baw verbeſſern / vñ alles beſſer ordnen moͤch⸗ 
te / als man alles beſichtiget / vnd gehandlet / da hat ſich im Rhat befunden / wann der Feind Bur⸗ 
go / vnd S. Michel hart zuſetzt / das zu Waſſer auch vber dem Hafen von S. Ellmons Berg / 
alſo faſt zu rings die Veſten koͤnd belaͤgert / vnd beſchloſſen werden / derhalben erſtlichen beſchloſ⸗ 
fen woꝛden / S. Michel / vnd Burgo zum beſten vnd ſterckſten zu bawen / deßgleichen auch (weil 
das mehrertheil noch da ſteht) S. Ellmo widerumb auffzubawen / welches maͤniglichen gefallen 
auch alſo iſt angriffen woꝛden. n 


Dieweilaber S. Ellmons Berg / von jeder man für ſchaͤdlichen erkandt woꝛden / haben die 
Bawverſtaͤndige Meiſter / den gantzen Felſen / (dieweil derſelbig faſt zu rings mitdem Moe 
vmbfangen / beſichtiget / vnd abgemaͤſſen / vnd weil er gegen dem Land zu / da er anhangt / zum ni⸗ 
derſten befunden / haben ſie ſich dahin entſchloſſen / eingantze Statt vnnd Veſten dahin zubawen / 
dieweil aber der Hochmeiſter jhm ſolches hoch hat laſſen gefallen / allein der vnkoſten jhme zu 
ſchwer fallen wuͤrde / vnd aber ſolches ein Vorbaw vnnd Veſten / für die gantze Chriſtenheit / inn 
ſonders Italia / Sicilia / Neapolis / Hiſpanien / vñ Prouincia war hat der Bapſt / Konig auß His 
ſpania / vnd andere Chriſtliche Fuͤrſten / jhre mogliche huͤlff / darzu verſpꝛochen / vnd im Jar 1566. 
in Gottes Namen ſolches angefangen worden zubawen. en 

Es hat aber das Mor / von dem Suͤndfluß her / S. Ellmons Berg / den Felſen / alſo ſau⸗ 
ber zu rings vmb abgewaſchen / vnnd gearbeit / das man keines weitern einfloͤtzens zubeſorgen hat / 
vnd ſich der Berg / gegen der Innſel zu abhaͤldig begibt / iſt man auff der hoͤhen beliben. 


Die weil es aber ein gantzer Felſen / vnd Berg iſt / hat man dieſen wie der Bawſein ſoll / am 
ſchmeleſten ort / da er ſich ſenckt / abgeſchroten / vnnd ſtehn laſſen / dann kein beſſer Fundament hett 
koͤnden erbawen werden / vnd inn ſehr guter weiten / vnnd alſo tieff / das man kan Waſſer haben / 
auch vom More darein laſſen / alle ſtein ſo man auß dem Graben brochen / hat man zum auff⸗ 
bawen / der Wehren / Streichen / Bruſtwehren Caualieren / vnnd zu allerhand bawen brau⸗ 
chet / wie er ſich dann auch laſt zu Kalck brennen / der ſtein / ja der gantz Berg / iſt alles einerley Felß / 
gantz weiß / zeucht ſich / etwas auff ein gantz weiſſe wie ein Gypß / ſatt / laßt ſich gern arbeiten / auch 
mit der Segen lieber zerſchneiden / weder ein Holtz / ſolchen ſtein muß man weil er friſch iſt / zer⸗ 
ſchneiden / verarbeiten / vnd zurichten / das man jhn kan verarbeiten / dann wann er ein weilam 
lufft vnd Wetter iſt / wird er vber die maſſen hart / auch je lenger je mehr / wann man auch darein 
ſchießt / nit alſo vmbſich ſchlecht wie andere ſtein / ſonder bleibt ſtehn / vñ dieweil die gantz Veſten / 
auſſen vnd jnnen kein Erden / ſonder alles von lautern ſteinen / von diſer art / iſt auch die Veſten / 
vnnd Statt deſto eher erbawen worden / vnnd inn ſolchen kurtzen Jaren / (faſt inn dreien) alles / 
auch jnnwendig die Wohnnungen / ſo doch ſolches ein vnmenſchlich werck anzuſehen / vnnd 
zuerachten iſt / im ſchieſſen bricht der ſtein nicht / ſonder die Kugelen bleiben darinn / wie inn einem 
Wachs dafornen ſtecken / welches ein ſehr gut werck iſt ſchieſſens halben / den Hafen (zu den 
Schiffen) inn der Statt / haben ſie vnmaͤßlichen dick / weit vñ ſchon außgehawẽ viereckecht / mit 
ſtaffeln / vnd aller zulendung / als von einem ſtein / wie auch den ſchlund / vñ einfahrt / biß ins Mor / 
darnach ſolches geoͤffnet / vnd das Waſſer laſſen hinein lauffen / es hat vber lange weil genoſſien / 
vnd etlich Jar mit vmbgangen / deßgleichen hat man auff S. Georgen platz / beider Juden Por 
ten / vnd Colomnen / oder Triumpff Seulen / alſo tieff durch den Felſen durchkommen / das man 
füß Waſſer genug da haben kan / wiewol man auch Ciſternen genug hat / die Innſel iſt faſt durch 
auß felſen / hat doch etliche ſuͤſſe Brunnen / vnnd wenig holtz / hat aber Cicilien vnd Italia an der 
hand / vnd iſt der Baw angeordnet / wie auß der Viſierung zuſchen iſt. 


Das Erſte Bollwerck 


9 S. Petri vnd Pauli. 


Egen Auffgang der Sonnen bei S. Michel vnd Burgo ober / haben ſie den an⸗ 
hang genommen / dann da der Felſen biß gegen Nidergang / auff 2600. ſchuch 
breit iſt gegen dem Land zu / da ſich gehn Thal henckt / da haben fie die erſte Pas 
ſteyen oder Bollwerck bawen / in der ehren S. Petri / vnd Pauli / vnd habẽ ſolches 
: gegen dem Land zul wie auch die andern) mit einem runden Fluͤgel / die Streichen 
bedeckt / die geſicht der Bollwerck auff 300. ſchuch lang genommen / die Graͤben auff o. ſchuch 
breit nach jhrer ordnung angeſtellt / damit ſie inn jhren Laͤuffen / Außfaͤllen / auch ſtarcken / guten 
Streichen / Gewoͤlbern vnd Außfaͤllen / auch einfahrten kein hindernuß haben / vnnd an den for⸗ 
dern Bollwercken / darauff oder darhinder ein hohen ſtarcken Caualier / inn die 100, ſchuch breit / 
inn alle weg / vnd allenthalben / mit ſtarcken guten Bruſtwehren verſehen. 


O. Dacob. 


On der Paſteyen Petri / vnnd Pauli / geht ein ſtarcker breiter Wahl herfüͤr zu der Pas 
ſtey / S. Jacob / die Paſtey iſt gleichmäßig gewaltig / wol vnd ſtarck erbawen / in rechter 
a ' guter 

guter Ordinantz / darauff gleichmäßig ein Caualier / ſtarck vnd hoch / allenthalbẽ / vnden vñ oben / 
mit guten Bruſtwehren / wol verſehen / Streichen vnnd Fluͤgel / Graben vnd Laͤuff / der andern 
forderen Paſteyen gleich / darhinder haben ſie die erſte Kirch hingeſetzt / damit die Arbeiter Moꝛ⸗ 
gen frü Meß hoͤrten / in der Ehren S. Maria Victoria. 


O. Johann. 


On S. Jacob zeucht ſich der Wahl zur Paſteyen S. Johann / da iſt inn mitten 
ein Poꝛt / zu S. Joͤrgen / des heiligen Ritters genandt / welche vom Land vnnd 
auff mit einer Brucken ober den Graben / durch den Felſen / vberſich einer fliegen 
den Felſen hinauff geht / S. Johanns Bollwerck oder Paſteyen / iſt mit dem Ca⸗ 
ualier / vnd allem anderm bawen / mit Sireich / Fluͤglen / Wehren / Graben / vnnd 


Laͤuffen / z. wie S. Jacob. 
O. Michael. 


D. Andreas. 5 


en 
On S. Michel / wendt ſich das geſicht gegen dem Moͤrhafen / vnd zeucht fich sum 
Bollwerck S. Andrea / da gibt es ein geſchobene Paſteyen / ohne ſpitz / doch zwen 
gute Fluͤgel / vnd Streichen / eine gegen S. Michel fuͤr / vnnd alſo verdeckt / das 
fie weder vom Land noch Waſſer / kan beſchoſſen werden / der ander Flügel vnnd 
f Streich (ſo ein Poꝛten hat Mandracho genandt) geht fuͤr dem eingang vnnd fluß 
inn die ſtatt des Hafens / auß der See / vnd fuͤr die andere Wehr vnd geſe choben Bollwerck / welche 
gleichmaͤßig ein ſtreichen / fuͤr den eingang des Hafens / vnd für S. Andreas het. 


x 33 


l. 


Die Wehr vber dem eingang des Hafens / it geſchoben / vnd ſtreicht ſolche von der Porten 
Mandracho dafur / da hat ſie ein ſtarcken Flügel / vnnd ein ſtreich darhinder / da gibt es widerumb 
ein geſchobenen Wehrfluͤgel / darhinder ein ſtreichen / da ſelbſt gibt es widerumb ein geſchobe⸗ 
ne Wehr / biß fuͤr das eck S. Georg / da fellt der Felſen im Winckelhacken herumb / widerumb 
gegn auffgang der Sonnen. f 155 

Gcor⸗ 


Der Ander Theil diß Buchs / 


O. Bcoigio. 


7 as ceckiſ ſtarck / vnd ein gut Bollwerck oder Paſteyen / vnnd hat kein Fluͤgel / noch 
SE Streichen / damit ſie ſich / oder andere Bollwerck / oder Wehren / beſtreichen / oder 
0 > verthaͤdigen kan / wiewol es der ſcharffen eck eins iſt / doch kompt es (ins Winckel⸗ 


UN 


maß) derhalben es ſein huͤlff / von feinem Nachbauren empfahet / auff der lincken 
ſeiten / von der einen geſchobenen Wehren / auff der rechten ſeiten auß der Creutz⸗ 
ſtreichen hinder der Juden Porten bei dem Arſenal / aber ſie beſtreicht oder kompt niemands zu 
huͤlff / allein thut es huͤlff neben / vnd fornen zu vber den Felſen / in die See / vnnd auff die Staͤnd / 
das machen die geſchobenen Wehren / welche gut ſeind / allein muͤſſen ſie ligen / das man nit inn die 
Streichen der Linien / noch ſchieſſen kan / derhalben muͤſſen ſie mit fleiß gebawet werden / das ſich 
der Flügel einwarts beuge / vnd die Streich verbirgt vnd bedeckt. 


Arſenal. 


On S. Georgio Bollwerck / zeucht ſich der Wahl fuͤr die Judenport / da geht 
ein Bruck herauß das man vber den Felſen hinab zu Schiff kommen / auch da 
allerhand auß vnd einladen kan / auch huͤlff zuentpfahen / im eck bei dem Arſenal 
zeucht ſich der Felß gegen Mitternacht / biß fuͤr S. Elmo / inn dieſem eck hat es ein 
Creutzſtreichen / eine fuͤr den Arſenal / die ander fuͤr S. Geoꝛgio / ſtarck vnnd wol 
verſehen / inn mitten der Linien des Arſenals / hat es ein Porten vnnd weg vber den Felſen hinab / 
das man die Schiff machen auff vnd abziehen / vnd verbeſſern kan / das eck am Arſenal / fellt dar⸗ 
nach wie auch der Graben / gegen S. Elmozu / daruon es auch beſtrichen wird. 


O. imo. 


J.aeweil diß Caſtell S. Ellmo widerumb erbawen / iſt es widerumb in ſein alte ord⸗ 
nung bracht worden / in anſehung das ſolches jetzumahl feſt genug ſein wird / dann 
ehe der Feind die Vorburg gewunnen wuͤrde / oder die Newe Statt / ſo hat es ſeine 
verdeckte ſtreichen / gegen derſelbigen auch feinem Caualier / vnnd hat ſonſt feine 
we Creu tzſtreichen / aber gegen dem allereuſſerſten eck / vnnd ſpitz hinauß / hat es emen 
ſtarcken ſpitz / vnd beſondere Veſtung / welches auß dem Caſtell S. Ellmo von beiden ſeiten weh⸗ 
ren / ſtarck kan beſtrichen werden / vnd da fornen der ſpitz alfo verſehen / das folcher nicht wol kan ge⸗ 
öffnet werden / darinnen noch die Vorburg / da man oben herumb alles beſtreichen kan / zu rings 
vmb einen tieffen / weiten Graben / inn lauter ſtein / oder Felſen / ſehr tieff zu rings vmb das gantz 
Caſtell / hat es ein hohen Felſen vom Mor hinauff / der iſt oben herumb / biß zum Caſtell etwas ge⸗ 
ebnet / vnd mit einer ſtarcken Bruſtwehren in etwas hoͤhe / das gantz Caſtell vmbfangen / inn einer 
ordnung / mit Wehren vnd ſtreichen / das ſich es gantz herumb alles verthaͤdigt / wie ſonſt an einer 
Veſtung / alſo iſt die See / oder das Moͤr herumb / der gantzen Veſtung des aͤuſſerſten Graben / 
gegen Auffgang / der andern ſeiten / hat es einen lauff / eben wie ein Wehr / mit einem ſtand / vnnd 
Bruſtwehr en / iſt hol / das der Feind nicht vndergraben kan / auch ſonſt zu aller notturfft ge⸗ 
re auff das kuͤrtzeſt / den vmbfang des Caſtells S. Ellmo / wie es jetzund widerumb bes 
chaffen iſt. 
S. La⸗ 

EN ff der ſeiten gegen Auffgang / fofichvon S. Ellmowiderumb an die Statt an⸗ 
8 AN henckt / hat es ein Bollwerck zu S. Lazaro genandt / die hat gegen S. Ellmo ein 
Streichen auß warts / fuͤr den Fluͤgel / ſo den auſſern theil verthaͤdigt / fuͤr dem ſpitz 
2 NE hinauß auß wendig des Felſen / die ander den Graben vnd Baw / auch die einfahrt 
S. Eumo in Graben / das auſſer geſicht / des Bollwercks / auch der Graben / wird 
von der Paſteyen / S. Chriſtophoro verthaͤdigt / wie auch diſe Streich / das ein geſicht S. Chri⸗ 
ſtophoro verthaͤdigt. 


O. Chriſtophoro. 


On S. Lazaro zeucht ſich der Wahl hinauß zu S. Chꝛiſtophoro / da zwiſchen hat 
2 es ein Porten / ſo von dem Mittaͤgiſchen Moͤre dahin gelangen kan / vnd in keinen 
* 1 Hafen darff einfahren / oder mag beſchloſſen werden / vnd ſicher auß vñ einkommen / 
* DD 5 vnnd von beiden Wehren neben zu / kan beſchirmet werden / auch vom Caſtell 

S. Angelo vnnd Burgo: Noua gegen vber. S. Chriſtophoro / aber iſt ein gut 
gantz Bollwerck / ſo zu beiden ſeiten von ſeinen naͤchſten Nachbauren verthaͤdiget wird / wie ſol⸗ 
ches das herwider auch thut / auch inn die See / vnd in Hafen ſein gegenwehr thun kan. 


O. Barbara. 


On S. Chriſtophoro / zeucht ſich der Wahl nach dem Bollwerck S. Barbara / 

welches ein ſtarcke Wehr iſt / gegen Burgo vnd S. Michel / auff der einen ſeiten 

hat es die Streich fuͤr die Paſtey S. Chriſtophoro / auff der andern fuͤr das Boll⸗ 

werck / S. Petro / vnnd Paulo / von denen Streichen beide neben Bollwerck / wi⸗ 

derumb gantz fuͤr die Wehr S. Barbara vollkommen / durchauß / dann ſolche kein 
ſpitz hat / von wegen das fich der Felſen da einzeucht / in ein Bogen / vnd nicht hat koͤnnen fuͤrgelegt 
werden / weil aber S. Peter vnnd Paul / vnnd S. Chriſtophorus da fuͤr hinauß ligen / hat es kein 
ſonders bedencken. Bei S. Barbara / hat es widerumb ein Portẽ / in Hafen von S. Michel / vnd 
Burgo / da man alles dahin mit Schiffen fuͤhren kan / welches / weil der Felſen hoch von auſſen 
hinem / vnd auch hinauß / widerumb alles mit Eßlen / vnd Pferden gefuͤhrt wird. 


Von der Paſteyen S. Michel / am Hafen Marza Muſceto / biß zu S. Ellmo / wie auch 
darumb / biß zu S. Petri / vnd Paul / ſeind die Graben zu rings vmb den Wehren / vnd Bollwer⸗ 
cken / vñ dem Moͤr nach im Felſen eingehawen / vnnd da alles gebawen / wie dann der Felſen vom 
Moͤr eine groſſe hoͤhe hat / vnd nicht leicht darauß / zuſteigen / vñ zuſtuͤrmen iſt / auch ob man vber 
den Hafen ſchieſſen wolt / iſt es zu weit / auch was man antrifft die Kuglen ſtecken bleiben. 


e 
RES 


Ze bel X a 


Inwendig der Statt (in dieſem bezirck vmbfangen) hat man den gantzen Berg vnd Felſen 
geebnet / Keller vnd andere notturfften darm gehawen / man hat aber ein ſehr ſchoͤne Straß / vnnd 
Gaſſen / von S. Georgen Dort vnd einfahrt vom Land hinein / mitten durch die Statt gefuͤhrt / 
biß auff den platz vor dem Caſtell S. Ellmo / alſo daß man mit groſſen ſtucken von S. Ellmo biß 
an S. Joͤrgen Porten mitten durch die gantz Statt ſchieſſen / vnnd ſtreichen kan / wie dann von 
S. Jorgen Port oder Wahl / widerumb hergegen. 3 

Hernach hat man widerumb ſolche lange Gaſſen zu beiden feiten durch die gantz Statt ge⸗ 
zogen / alle in einer weiten / auch hergegen hat man vberzwerch ſolche widerumb Creutzweiß durch 
zogen (Rauten weiß) inn dieſer ordnung kan man die gantze Statt / von allen Bollwerckẽ / Weh⸗ 
ren / vnd Waͤhlen / kreutzweiß (vbereinander) durch ſtreichen / vnd ſchieſſen / wann ſchon der Feind 
inn die Statt keme / ſo kan jhm hieuon / groſſen ſchaden von allen ſeiten geſchehen. 


Nach dieſer ordnung / hat man die Quartier abgezeichnet / vnnd alle Nationen haben das 
rumb das Loß gewoꝛffen / Erſtlichen Italia / Zum andern / ( wiewol es auch Italianer ſeind) Ci⸗ 
cilia / vnd Neapolis. Zum dritten / Hiſpania. Zum vierdten / Franckreich. Zum fuͤnfften / Graͤci. 
Zum ſechſten / Teutſche / Denen / Polen / Vngern / ꝛc. vnnd die mit zugethon ſeind / denen hat 
man hernach die Quartier ergroſt / oder gemindert / nach gelegenheit der Voͤlcker / demnach fuͤr 
den Fuͤrſten / vnd Hochmeiſter / den Pallaſt / vnd diegroß Haupt Kirch / zu S. Johann Baptiſta / 
den Patronen / darbeides Biſchoffs vnd Prieſters Wohnung / an der Kirchen / die Begraͤbnuß 
für die Ritter / vnd die Plaͤtz vnd Maͤrckt darbei. 


Hierauff haben die Ritter Bruder / vnd andere auch die Handwercker / nach dem ſie ſich inn 
jhre quartier eingelaſſen / anheben zubawen. Erſtlich hat faſt ein jede Nation inn jhrem quartier / 
ein Kloſter oder Kirchen gebawen / darnach die Haͤuſer / alle der Schnnr nach den Gaſſen / wie 
verzeichnet / alle gleich / keins für das ander / darzu faſt alle inn einer hohe / mit Gärten vnd luſt dar⸗ 
an / vnd alle von puren lautern Steinen / vnd gewoͤlbt mit keinen daͤchern / vnd an jedem eck an al⸗ 
len Gaſſen / durch die gantze Statt haben alle eck ſtarcke Thuͤrn / darinn man wohnen kan / oben 
mit ſte nen belegt / dann ſie im ebenen des Felſens ſtein genug / zu allen gebaͤwen gehabt ana dife 
Thuͤrn kind mit Thuͤren auß vnd jnwendig verſehen / alſo das man meynt / wann ein Feind / mit 
50. tauſent Mannen darin were / koͤnte er nichts gewinnen / ſonder kan ein Thurn vnd Hauß / 
das ander auch ſich ſelbs von oben herab / auch auß den fenſtern / ſo darnach gemacht defendie⸗ 
ren / vnnd verthaͤdigen / mit ſchieſſen vnd werffen / wie man dann darauff geruͤſt iſt / Es hat feine 
Mahl vnd Puluermuͤlen / ſampt aller Munition vnd Prouiant / genugſam / alſo wann der Feind 
drey Jar daruor lege / würde es kein noht haben / zu dem mit Sallpeter / Schweffel / einen ſolchen 
vorthat / das man alle tag Puluer vberig genug friſch macht kan / der Arſenall / Zeughauß / Spei⸗ 
cher / Prouiand Haͤuſer ſeind alles wol verſehen. 


Die gantz Statt iſt (mit ſampt dem Caſtell S. Ellmo / etwas vberlengt / ſchier wie ein 
Schlltdartſchen / oder Ey gleich ſchier wie die Statt Vlm in Schwaben / iſt auch in demſelbigen 
vmbkreiß / vnnd Bezirck inn gleicher Menſur (feit gar wenig) vnnd ſchier dieſelbige geſtalt / was 
ſonſt den gemeynen vorſtand der Ritter vnd anderer betrifft / hat es ein gute ordnung / zu Land vnd 
Waſſer / deßgleichen in alle Nationen jhr gewiſſe Poſten / vnd einkommens. 


Was nun die Beſatzung belangt / hat dieſe Statt Valleta in jhrem Bezirck / auff 12. tau⸗ 
ſent werckſchuch / wann man dann zwen ſchuch fuͤr ein Mann rechnet / wie ich zu voran auch ge⸗ 
meldt / welches in ein beſatzung allenthalben genua iſt / erfordert ſolche Veſtung / Gooo. Mann / 
welches die Ritter mit denen ich deßhalben geredt ſelbs bekennen / das ſie ſolches auch alſo in dieſem 
tars haben vberſchlageẽ / damit fie aber jhn zeit der noht / gantz einen mangel moͤchten ſpuͤren / noch 
haben / haben ſie mit Kriegs vnd Bawverſtaͤndigen / ſolches doppel vberſchlagen / vnnd beken 
men / das etwann es vberſetzt iſt / wie ſie es haben muͤſſen / inn der noth / eben maͤſſig auff 12000, 
Mann erfordert / deßhalben meiner vorigen Rechnung ſolchs eben maͤſſig zutrifft / vnnd herz 
auff ein Bawmeiſter inn anlegung des bawes muß achtung thun / wann er den Zirckel eines 
Bawes auff thut / was vnd für wen / dahin ſolche gebawen werden / damit das werck / ſein vollkom⸗ 
mene ſtercke vberkompt / dieweil ſie auff dißmahl vber 3ooo. ſtarck ſeind / doch taͤglichen ſich noch 
mehret / haben ſie / auch andere Potentatẽ / in Sieilien / Neapolis / Italia / Franckreich / Hiſpania / 
vnd anders wa / ſolche inn beſtallung / vnnd voller Ruͤſtung / alle ſtund werden auch darauff erhal⸗ 
ten / alſo das der Tuͤrck nicht alſo bald kan auffbrechen / fie haben ſolch Volck viel eher beijhnen 
allein betreffent die Statt / S. Michel Burgo Noua / haben die jhr beſatzung / ebenmaͤſſig 1 

weiß ein jedes ort fein Volck / wie auch das Volck feine oͤrter / ſtaͤtt / ſtell / platz vnd Wehren / ie. 


Vor Rodiß / Malta / Siget / Famaguſta / Goleta / ſeind allwegen eher dem Tuͤrcken 10. 
Mann / vmbkommen / dann den Chriſten ein Mann / darauff haben ſie jhr Rechnung / wann ſie 
Gott nicht verlaſſe / (wie bißher) ſo wollen ſie dem Tuͤrcken hinfoꝛt ebenmaͤßig mit der fauſt be 
gegnen / vnd ſtarck genug ſein / vnd hoffen iooooo. ſollen jhnen nicht ſchaden thun / doch muß hie⸗ 
rin allwegen achtung gethan werden / das man die Circumferentz (in ſolchen Wercken) nicht zu 
klein macht / deßgleichen / nicht zu groß / dann wie ein groß Werck / die jnner ſtercke zu weit außbꝛeit 
wann ſolches nicht recht beſetzt it / alle gebaͤw ſchwecht / alſo ein kleine enge Veſtung / kan auch ohn 
noht vberladen werden / wann ein belagerung zu lang werden ſolte / dann gleich wie ein groß 
Schiff inn vollem trib / mit wenig Volcks nicht kan geregiert werden / alſo kan auchein klein 
Schiff ( vber laden) zu grund gehn / auch ſolle ein gefaͤhrlicher ort ( als Malta iſt) darumb nicht 
ſtehts mit der beſatzung vberladẽ ſein / dañ ſie haben jr beſtallung von allen Potentaten / dz jhnen in 
der Belaͤgerung / beldere / auch ſtaͤrckere huͤlff zukommen wird / dann zuuoran / den der Chriſten⸗ 
heit an ſolchem oꝛt nicht wenig gelegen iſt / derhalben / in Hiſpania / Italia / Neapolis / Cicilien / vnd 
anders wa ſolches alles an geordnet iſt / vnnd billich jedermann huͤlff ſolte thun / denen die ſich zu 
Waſſer vnd Land / als inn einer voꝛwehr der gantzen Christenheit / alſo Ritterlichen halten / vnd 
billich Chriſtliche Ritter ſeind / vnd genandt werden ſollen. 


Vndſolches hab ich auff das kuͤrtzeſt neben der Viſierung / vnnd abriß dieſer newen Statt 
Valetta inn Malta / zuerzaͤhlen nicht wollen vmbgehn / damit man ſehen kan / was etwañ anders 
waauff Felſen vnd Berg gebawen iſt woꝛden / darauß ein verſtaͤndiger / viel dings faſſen / jhme an 
ort vnd enden zu nutz bringen kan / dann allwegen etwas darauß zunemmen iſt. 


Die Statt Malta / ligt ſchier mitten inn der Inſell / auch auff einem runden Felſen / darzu 
man nit kommenkan / allein bei der Poꝛten / die haben fie auch gantz veſt verſehen. 


Deßgleichen haben ſie hart darbei noch ein Inſel / Gazza genandt / inn / da ligt die Statt 
Gazza gleichmaͤßig auch auff einem ſolchen runden Felſen / die haben ſie wie Malta / auch die 
Faen alſo gantz veſt verſehen / hoffen Gott werde ſie hinfoꝛtbewaren / dann ſonſt iſt alles vmb⸗ 
onſt/ꝛt̃. 


Das V. Capitul. 


Von etlichen Gebawenen vnd Beveſtigten Clauſen / 
vnd Bergſchloſſen an Paͤſſen gelegen. 


Jeweil ich nun auffs kuͤrtzeſt / wie an Halden / Hügeln / 
auſſen vnd jnnen / auch an vnd auff Felſen / Veſtungen / Schloͤſſer / vnd 
Statt zubawen / vermeldt / vnnd ſolches mit kurtzen Exempeln erklaͤrt / 
N 8 So will ich auch von Berghaͤuſern / Clauſen / vnnd anderem anzeig 

N) B thun will / aber derſelbigen alfo viel / vnd mancherley gefunden werden / 
] auch die gelegenheiten / vngleich vnd ſeltzam / das ob wol offt plaͤtz gefun⸗ 
den werden / die veſt zu bawen weren / ſo feind ſie doch kein nuͤtz / wider ei⸗ 
nen Feind zubrauchen / dieweil ſie nur für ein auffenthaltung / für ſich 
ſelbs ſeind / hergegen da etwann an Frontieren / vnd Paͤſſen / etwas gele⸗ 
gen / koͤnnen ſolche ort etwann nit gefunden werdẽ / Wiewol Julius Caͤſar / Auguſtus / Tiberius / 
Druſius / vnd alle andere alte Keyſer inn vnſerm Land vmb Straßburg im Ellſaß / vnnd am ge; 
buͤrg / bei vns auff die o. Schloͤſſer / Veſtungen vnd gebaͤwen / wider die Alemannier / gebawen 
haben / ſeind doch mehrertheil verfallen / zum theil hernach / von der Hunen vberfall anders ge⸗ 

N i 


Der Ander Theyl diß Buchs / 


bawen / auch verendert woꝛden / Als auch Attila / Straßburg / vnd die Staͤtt am Rhein verhergt / 
da haben die Allemannier hren ſitz vber Rein verꝛuckt / ſeind damahl die Romer das letſte mahl / 
auß dem Land vertriben woꝛden / vnd die Veſtungen zu grund gangen / ich kan mich nicht genug 
verwundern / was doch die Römer bei vns / oder da ſie es nicht gebawen / die Trierer / die es müffen 
lang vor Chriſti Geburt 2 7 haben / muͤſſen darmit vermeynt haben / das noch inn den aller⸗ 
hoͤchſten Gebuͤrgen oben au auff dieſe ſtund / alſo gewaltige dicke / lange Mauren ſtehn / an vilen 
enden / deren ich nur eins oder drey melden will / bei Gyrbaden / ſtehn hart darbei etliche lange dicke 
verfallene Mauren daran auff vier oder fünff viereckige Thuͤrnen / noch auff zo. oder 40. ſchuch 
hoch ſtehen / vnd alſo hart / das ſie kein Mann zerbrechen kan / vnd zeucht ſich / als man ſpieren kan / 
auff 4000. ſchuch lang / auff S. Othilien Berg / bei Hohenburg) zeucht ſich noch viel lenger 
ein Maur hoch / vnd dick / gewaltig lang / auff aller hoͤhe des Bergs / etlich 1000. ſchuch lang / ders 
gleichen ein gewaltige ſtarcke Maur / darmn noch groſſe eyſene ring ligen / inder Hohenack (dem 
Herꝛen von Rappoltsſtein zuſtaͤndig) auff dem allerhoͤchſten Berg ſteht noch viel 100. ſchuch 

lang / auch an viel oꝛten darbei gewaltig lange Mauren / vnd auff 12. ſchuch dick / in aller hohe / den 
Berg ſchetzt man im Elſaß / auch im gantzen Waßgaw / der hoͤchſte ſein / dann man / wann es hell 
Wetter inn 12. Biſthumb ſehen kan / gegen Nidergang inn das Biſthumb / Biſantz / Tull / Vers 
dun / Metz / gegen Mittnacht in das Biſthumb Trier / gegen Auffgang an die Bergſtraß / in das 
Biſthumb Mentz / Woꝛms / Speyer / Straßburg / gegen Mittag inn das Biſthumb Coſtentz / 
Baſel Chur / darauß abzunemmen / das es ein gewaltige hoͤhe ſein muß / demnach ligen ſolche 
Mauren / vnd gebaͤw / da oben kein Roͤmiſcher Bauw / Veſtung / vnnd Caſtell / weiß ich bei vns / 
das noch gar gantz im weſen ſtehe / das die Roͤmer bawen haben / welches an einem Paß ligt / als 
daß Schloß Waſſenburg / dem Wolgeboꝛnen Herren / Philips Graffen zu Hanaw / vnd Herꝛen 
zu Liechtenberg / ꝛc. zuſtaͤndig / ſo under Keyſer Tyberio gebawen / da noch an einem Felſen hoch 
dieſe Schrifft gantz wol zu leſen iſt / doch findt man der Schrifften / vnnd des dings noch viel / wie⸗ 
wol das mehrertheil verloren / DEO MERCVRIO ATTEGIAM TEGVLI 
TIAM COMPOSITAM SEVERINIVS SATVLINVS C. T. EX VO. 
KO.POSXIT. LEM. ö 


Dieſe Jar her haben etliche Burger von Baſel / auff jhren koſten / an dem ort da die Statt 
Naurarica Auguſta (So Keyſer Auguſtus / nach dem ſie nun den Allemannier oder Teutſchen 
verſtoͤrt widerumb auffgebawen hat / vnd die fuͤrnembſte Veſtung wider die Allemannier gewe⸗ 
fen) zu etlichen gebaͤwen / laſſen raumen / (wie ſie dann noch inn der arbeit ſeind) da man ſicht das 
olches ein gewaltige groſſe Statt geweſen / da man ober ein groſſe halbe meyl / vnd wol noch wei⸗ 
ers Gaͤng / Gebaͤw / Columnen / Stiegen vnd andere Mauren noch findt / ſampt gulden / ſilbern 
vnd Kupffern Pfenningen / mit andern / vnd ſehr vil Antiquiteten mehr / auch einen Thurn / vnd 
Veſtung / welchs ein Caſtell muß geweſen ſein / da hat man zu dem Fundament auch geraumpt / 
welches alſo anzuſehen iſt / die Stein darvon es bawen / alſo klein in die vierung gehawen / vnd alſo 
kuͤnſtlichen verſetzt / auch etlich / wie Wuͤrffel in die vierung / das ſichs maͤniglichen verwundern 
muß / auch mit Gaſſen / Seulen vnd Steinen / das ſolches kein Menſch mehr nach thun noch 
bawen koͤndte / auch wann der Rhein klein / die Veſtigia einer gewaltigen ſteinen Brucken / vber 
den Rhein / daran widerumb ein Caſtell gelegen / wider die Allemannier. 


Darauß iſt abzunemmen / das nicht allein bei vnſern zeiten / ſonder bei den Alten viel vnnd 
mehr / ſolche gebaw geweſen ſeien / weil aber der Felſen / Burg / Schloſſer / vñ Caſtell / auch Clauſ⸗ 
fen ſo viel vnd mancherley ſeind / will ich deren allein etlich vermelden / vnd anzeigen / an Waſſer⸗ 

paͤſſen / darunder ein Clauſſen / die andern ſeind Berghaͤuſer / ſonſt an Paͤſſen zu Land / 

darunder ein durchbrochen Clauſſen / vnd wiewol ich deren ober roo.hiehier 
verzeichnen koͤndte / iſt doch ſolches allerhand bedencken 
waren hf 

Von Veſten / Klauſſen vnd Bergſchloͤſſern. 87 


M. I 


x FÜ Iß iſt ein Clauſſen / zu Berg / Land / vnd Waſſer / welche inn grauſame Felſen ein⸗ 
. gehawen ſeind / da nicht allein die Veſtungẽ wol verwehret / ſonder auch niemands 
N zu jhuen kommen kan / auch ſie ſelbs nicht / man ziehe ſie dann hinauff an einem 

IS Zug / wie man dann alles zu ihnen hinauff ziehen muß / alle Prouiand / vnd Duni: 

. tion / deßgleichen kan man von oben herab zu jhnen auch nicht kommen / noch ſie 

hinauff / auch / deßgleichen kan man zu jhnen nicht ſchieſſen / werffen / weder vndergraben / noch ei⸗ 

nigen ſchaden zufuͤgen / hergegen ſeind ſie zum wenigſten / auff ein Jar oder zwey Prouiandiert / 
hat auch ſein lebendig Waſſer / vnd Brunnen daroben. Es ſeind vber s. Perſonen zum meiſten nit 
daoben / dann man auch ſetzt das ſolches vberfluͤſſig genug ſeie / damit jemands bei der Wacht / 
vnd geſchůtz iſt / hie vnden zwiſchen dem andern Gebuͤrg / hat es ein ſchnell Waſſer flieſſen / darinn 

Fiſch vnnd Krebs genug / zwiſchen dem Waſſer vnd dem Felſen vnden darauff das Hauß oder 

Veſtung ligt / geht ein weg / vnnd die Landſtraß / ſo mit Pferden vnnd Eßlen / vnnd mit der Fuhr 

ſchwerlichen kan durchbracht werden / welches auff ein halbe ſtund wegs faſt weret / dardurch kan 

ſchwerlichen jemand kommen / es werde jhm dann zugelaſſen / Ein Kriegsvolck / wie ſtarck vnnd 
maͤchtig es jmmer iſt / kan da auffgehalten werden / dann man von ſchieſſen vnd werffen / von oben 

herab / nicht ſicher kan durchkommen. N 


Gegen vber hat es widerumb ein Bergklauß / darzu auch niemands kommen kan / dann vber 
das Waſſer / vnnd Brucken / hat einen weg zwiſchen den Felſen hinauff / da es doch alſo wol verſe⸗ 
hen iſt / das man allem gewalt kan widerſtehn / von vnden auch von oben herab / an allen enden / 
auch vber das Waſſer / wa hin man will / dieweil ſolches alles an ihm ſelber veſt / auch dem Felſen 
nach muß gebawen werden / kan man kein Regel fuͤrſchreiben / wie man ſolches bawen muß / allein 
das man alle Streichen / Scharten / vnd Schutzloͤcher / alles oben offen / vnd gantz tieff vnderſich 
ſencken / vnd richten / damit man fo viel moͤglich / ſtarck vnderſich kommen kan / derhalben man die 
Bruſtwehren nicht hoch machen ſoll. 


V 2. 


FIß iſt ein gewaltig Fuͤrſtlich Hauß / an zweien zuſamen flieſſenden groflen / Schiff: 

reichen Waſſern / gelegen auff einem gewaltigen Felſen / inn feiner rechten hoͤhe / nicht 

alſo vberſchwenglichen hoch / auff einer feiten/ da ſich der Felſen anhebt gehlingen 

hoch / da mans zu rings vmb niergends beſchieſſen kan / dann an einem ort da ſich der 

Felſen / vnd grot allgemach hinab faͤllt / da iſt der Felſen durch geſchroten / wie ein Gra 

ben / da es dann feinen Wahl / vnd Wehren hat / auch mit geſchuͤtz / vnd Volck einer beſatzung wol 

verſehen / man kan gegen vber die gantze Statt vberſchieſſen / auch beide Waſſer hinauff / vnd ab⸗ 

werts mit gewalt / alſo das ſich niemands / ſo ſich feindtlich erzeigen wolte / koͤnte da fuͤruber paſſie⸗ 

ren / Es iſt mit Wacht / Prouiand / Munition / vnd mit Gebaͤwen / Wohnungen zierlichen gantz 

wol verſehen / vnd durchbawen / hat einen guten Schoͤpffbrunnen / durch den gantzen Felſen hin⸗ 
nab gehawen / vnd ein guten Paß zu Waſſer vnd Land. 9 
„ 


\ 


Der Ander Theil diß Buchs / 
H. 3. 


FIß iſt ein gewaltig WaſſerClauſſen / darfuͤr auch ein Landſtraſſen gehet / vnd ligen 
wer Felsen gegen einander ober / vnnd werden allein geſcheiden mit dem Waſſer⸗ 
1 * fluß / vndalſo die Felſen beſchaffen / als wann ſie weren abbehawen / vnd iſt wunder⸗ 
N barlich / das fie zu rings vmb ledig ligen / vnd kein anhang / dar von ſie moͤchten beve⸗ 
ſtget oder beſchwerdt auch vberhoͤcht werden / allein ſie ſelbs vberhoͤhen einander 
von Natur / dann ſolte das ein ledig Hauß eingenommen werden / wiewoles trefflich wol verſehen 
iſt / mit weg vnnd ſieg / hatte auch Waſſer / ſokan mans von dem andern hohen Hauß gegen vber / 
mit gewalt auch ſteg vnd weg entſetzen. 


Solte dann der groͤſſer Berg angriffen werden / ſo muͤße man das vnder Hauß zuvoran ge⸗ 
winnen / vnd wird von dem andern Hauß gegen vber entſetzet / auch ſteg vnnd weg / wiewol es ſich 
ſelbs defendieren kan / das ober Hauß kan man Menfchlich daruon zureden ) nicht wol gewinnen / 
dann es alle Haͤuſer defendiert / auch ſich ſelbs / iſt mit ſteg vnnd weg / auch mit Waſſer wol ver⸗ 
ſehen / vnd koͤnden alle Haͤuſer / den Paß zu Land / nit allein wol beſtreichen / ſonder auch das Waſ⸗ 
5 > ab / die Brucken / Poꝛten / auff vnnd abfaͤhrten / ſeind gantz wol verſehen / wie auch die 
eichen. 


P'. 4. 


vnd Landſtraſſen / dahin man auff vnd ab beſchieſſen kan / hat gute Brunnen / iſt ein 
vnuͤberwindtlich Hauß / weiches auch mit wenigem Volck zuerh alten iſt / vnnd faſt genug hat / 
ſo dorauff wohnen / doch wirdes inn Kriegsleuffen beſſer beſetzt / hat gantz kein gefahr / wann allein 
die Poꝛten verſehen ſeind / man kan wie auff einer Wacht das gantz Land vmbſehen / vnnd mit 
Fewr warzeichen geben. Pr 

Y. 8. 


In rechtes Berghauß iſt diß (dann es an einem Felſen / auff einer hoͤhen ligt) da 
8 geht ein ſtrenger groſſer Paß / zu Land hart bei hin / wiewol der Felſen ſeltzam gele⸗ 
N) 


rn 

5 er gen / iſt ſolches Hauß eben fo ſeltzam bawen / dann auff dem höchften fpig/ fo auff 

a 882 der andern ſeiten / vbermaͤßig hoch / vnnd gehlingen gehn Thal gehet / das alte 
N Schloß oder Caſtell ligt inn dieſem Felſen / ſeind noch mehr alte Gemach im an⸗ 
dern Hof herab ligt ein ſchoͤne Wohnung / ſañ̃t der Kirchen / fornen hinauß widerumb ein Woh⸗ 
nung / auff einem Felſen / inn dieſem Felſen ein ſchoͤner Saal mitgroſſen hohen Fenſtern inn ei⸗ 
nem gantzen Felſen gehawen / dadurch ein gewoͤlb / auff dem platz / da gehet ein ſteine Bruck ober 
ein tieffen Graben / zwiſchen den Felſen / inn dieſem Graben ein Brunnen / mit groſſen quellen / 
fornen aber mahl ein runden eckigen Felſen / mit G. ecken / doch eingefaßt / darauff noch Wohnun⸗ 
gen / vnd ein Thurn / der Felſen iſt ſchier gantz hol außgehawen / auff der andern ſeiten widerumb 
ein Wohnung / im aroſſen Hof auch etliche / dieſer Feiſen iſt zu rings vmb ledig / vnnd mit tieffen 
Graͤben / vber den Felſen ab / Oben vnd vnden herumb mit Waſſer vmbgeben / das macht das der 
Felſen / vnd die gelegenheit gantz Waſſerꝛeich iſt / alſo daß es wie ein See darumb ſteht / in mitten 
hat es ein hohe / da ſich der weg inn das Schloß zeucht / da iſt der Graben auch etwas hoͤher / vnnd 
drucken / ſo weit er aber drucken iſt / alſo weit hat man die alte Zwingermaur vnnd Porten abbro⸗ 
chen / vnd ein veſten Baw dahin gethon / mit verdeckten Streichen / vnd alſo dieſelbige ſeiten / (da 
man etwas darzu kommen kan) gantz wolverfeben. 


M. 6. 


. As iſt ein rechte BergClauſſen / it auff einer Höhen gelegen / da dann ein geher Fel⸗ 
RS fen vberfich ſteigt / vnd zu beiden enden zwen hohe fpigen vberſich ziehen / inn mitten 


K >} da er ſich zum tieffeſten ſencket vnd beide Felſen ſich auff beiden ſeiten / inn der mit⸗ 
Nenn zu auch verlieren / iſt er nicht vber Go. ſchuch dick / da dann auff ſechtzchen 

5 ſchuch breit / vnnd auff 30. hoch ein Poꝛten / oder durchgang brocheni ſt / dardurch 
ein Landſtraſſen / oder ſtrenger Paß geht / man kan bloß zu Roß / vnd fuß / neben dem Felſen hin⸗ 
auff kommen / da dann auff dem Felſen mit Bruſtmauren vnd Wehren / alles vmbfangen / vnnd 
gebawen iſt / alle notturfft wird mit einem zug hinauff zogen / vber der Porten oder durchfahrt / 
geht ein gang auff den andern Felſen / man kan zu beiden ſeiten / auch zu rings vmb / auff die weg / 
vnd allenthalben hinein ſtreichen / vnd ſchieſſen / auff beiden orten / auff dem hoͤchſten Felſen ſeind 
zwo hohe alte Wachten / da man vber das gantze Land außſehen kan / hergegen kan man folche 
Clauſſen nicht beſchieſſen noch erſteigen. N 

% 7. 


4 Der Ander Theyl diß Buchs / 


Iſes iſt ein wunderbarlich Hauß / dann es auff ein halbe ſtund wegs / kein ſolchen 
a hohen Berg noch Felſen darumb hat / vnd iſt ein ſolches werck / da man nicht wiſ⸗ 
ſen kan / wie doch eim ſolch Werck von Natur alſo kon befchaffen ſein / dieweil kein 
i iniger Berg oder Felſen daran ſtchet / oder hanget / ſonder auß der tiefen ein ſol⸗ 
er chen Stein / wie ein Diamanten gehlingen von allen 4. Kandtẽ / oder ecken / vber⸗ 
ſich ſteigt / alſo ſtrack wie ein Wand / wie auch der Felſen allein kein anſtoß hat / auff dem niderſten 
gehet ein fliegen hinauff / darnach gehet ein Schnecken 180. drit hinauff gantz geraden in der Per⸗ 
pendicular Limen / Bleirecht vberſich / von dieſem Schnecken gehet ein Gang auff ein Felſen / 
neben zu darauff ein Kirchle ſteht / inn dieſem gantzen Stein ſeind z. neben gemach ſo vom gang 
des Scheckens dahin gehn / emngehawen im oberſten ein zug / da man alles kan von einem zum an⸗ 
dern hinauff ziehen / oben auff hat es ein herꝛliche luſtige Wohnung vnd außſehens / vnden herumb 
hat es ſchoͤne gebaͤmd / wie auch gantze Gemach / Wohnungen / StaͤllKaͤller / vnd alles in lautern 
Felſen eingehawen / deßgleichen iſt der Brunnen durch den Felſen biß auff die quellen auß geha⸗ 
wen / der gehe Felſen außwendig herumb / mit Zwinger / Mauren / vnd ſtarcken Thuͤrnen gewal⸗ 
tig vmbfangen / die Poꝛt iſt außwendig durch em Felſen gehawen / darauff im Felſen gemach eins 
gehawen / auff dem ein ſtarcker Thurn / vnd Wachthauß / durch dieſen widerumb noch ein Poꝛ⸗ 
ten / durch ein Felſen / biß ins Schloß gehawen / mit einem ſtarcken Wahl / vnnd Thurn / am ein⸗ 
gang da der weg am hoͤchſten / it der Graben drucken / iſt aber der mehrertheil mit Waſſer gantz 
tieff vmbfangen / es iſt nicht wunder das die Adler / vnd Falcken inn Felſen hauſen / dieweil ſie flie⸗ 
gen koͤnnen / aber das iſt wunderbarlich / das die Menſchen in vnd auff den Felſen wohnen. 


M. 8. 


Scabermahlen ein Berghauß / welches ein gantzer Felſen der ohne anhang ledig 
ligt / der weg von der Statt hinauff biß auff den Felſen / vnd Schloß / geht zu rings 

a Q vmb biß an die mitler Porten / dieweil aber der Felſen zu rings vmb / zum fuß etwas 
von Erden bedeckt iſt / damit man dann den weg zu rings vmb etwann nicht erſtei⸗ 
I ge / da man ſich dann hart am Felſen erhalten mochte / hat man den inn kurtzen Ja⸗ 

ren auch geraumpt / alle Baͤum vmb den gantzen Felſen / vnd Berg zu rings vmb abgehawen / als 
le ſtumpff eins knies hoch ſtehn / vnd alles mit Doꝛnen / vnd Geſtreuch / vberwachſen laſſen / damit 
man den Berg / nicht auff oder abſteigen kan / damit aber ſolches deſto geher auffzuſteigen ſey / hat 
man von der Statt / vnnd vnder Poꝛten / zurings vmb mitgrundwehren außsefioflen/yaıfihen 
den Bruſtwehren der lenge nach / auff so. ſchuch / alſo daß man nicht allein / oben herab / ſonder 
auch den gantzẽ Berg zu rings vmb / vom fuß / biß auff dieſen obern Lauff vñ weg beſtreichen kan / 
ob ſchon ein Feind den erſtige mit gewalt / thete er darumb noch nichts / ſonder es ligt ein hoͤhe auff 
der anderen / alſo wunderbarlichen / hat Golt ſein Geſchoͤpff geordnet / vnd wiewol ich noch wun⸗ 
derbarlicher Berg / vnd Haͤuſer zufinden ſein / weiß / hab ich allein diſe / da man allerhand weg / vnd 
bedencken auß faſſen kan / auffs kürtzeſt fuͤr bringen / auch mit waren / Contrafacturen fuͤrſtellen 


wollen. 

Von Veſten / Llauſſen vnd Bergſchloͤſſern. 89 
LIT; ..A 


JIß Hauß ligt in vnſern Landen / an einer Frontir oder grentzen / iſt ein vber die maß 
à ſen hohes Hauß auff einem hohen Felſen gelegen / zu rings vmb mit einem tieffen 
Thal vmbfangen / vnd in kurtzen jahren erſt widerumb auß dem Fundament von 
N newem erbawen doch zuuorn ſtets bewohnt worden / welches Kriegs vnd Bawver⸗ 
ſtendige mir haben berathſchlagen helffen / denn es ein ſehr alt ſtammhauß iſt / deſſen 
aͤlte man vber rooo ſhar gewiß weiß / dieweil es aber zum theil an etlichen orten verfallen / vnd mit 
ſtreuͤchen vnd Baͤwmen verwachſen geweſen / hatt mans zu einer veſtung / auff gute weg beraht⸗ 
ſchlagt / da man nun zu ſolchem werck geraumt / hat man den Zarg zu rings vmb befunden / daß 
der Felſen abgehawen / vnd herumb ein tieffer Graben / in lautern Felſen geſchrotten geweſen / jo 
haben deßgleichen die Mawren ſchon von Alters hero / jhre Laͤger im Felſen gehabt / da man nun 
alles gerauͤmpt / hatt man mit dem Baw nicht vber den Felſen oder Graben hinauß / auch nit wol 
hinein fahren / auch die alte Heußliche wonungen / ſo mit Kellern on andern notwendigkeitẽ allbe⸗ 
reit gebawen geweſt / nicht wol endern koͤnnen / alſo iſt man inn erwegung aller vmbſtend inn Got⸗ 
tes Namen bei der aller erſten zarg blieben / vnd etlich Streichen vnnd Wehren ſo gut vnnd weit 
man koͤnt hat hinauß gebawen. in bedencken das ſolch Hauß ſeiner hohe halben / von keinem ort be⸗ 
ſchoſſen noch vberhoͤcht / deßgleichen nit erſtigen werden kan / dann auß dem Graben / da es zum 
Niderſten / iſt es in die 70. oder do. ſchuch hoch / allda man mit keiner Leithern zeug / oder anders er 
ſteigen kan / So kan man oben vnd vnden / zu rings vmb mit dem Geſchuͤtz alles reichen / auch vn⸗ 
derſich gehn Thale / vnd iſt allein durch die Pforten / dohin zukommen / die aber nicht allein wol 
verbawen / ſonder auch gantz ſtarck verwacht wirdt / außwendig vor dem Graben hatt es fein 
fuͤtterung / vnd Lauffgraben / mit außgeſtoſſenen Wehren / von Erden / alda man / (wie auch von 
oben) daß auffſteigen abtreiben kan / So iſt auch alles zum Geſicht darumb abgehawen / der gantz 
Felſen iſt gantz Waſſereich / das auch wo man hinein hawet / vnd bricht / ſo iſt von ſiundan Waſſer 
da / darumber nicht zu vndergraben / dann nicht allein im Graben / ſonder oben im Schloß / ja 
auch in der mitten zu aller oberſt im Schloß auff dem mittlern Felſen gute brunnen / vnd Waſſer 
genungſam die nimmer mangel haben / vorhanden / der Mittler Felß zu Oberſt / iſt auch alſo ver⸗ 
ſehen / das man nicht allein das Schloß / ſonder alles darumb regieren kan / wirdt dernhalben ſolch 
Hauß / ſeins veſten Bawshalben vnd das es nicht zubeſchieſen / zuerſteigen / noch vndergraben iſt / 
fuͤr ein Gewaltige gute veſten erkandt vnd gehalten. 


LIT. B. 


Diß Hauß inn vnſern Landen gelegen / wirdt ebenmaͤſſig für ein fehr veſt ort gehalten / dañ 
es wie andere mehr dabei / zu rings vmb gantz ledig ligt / vnd ſteigt dieſer hoch vnd gewaltige Felſen 
auß einem ebenen Feldt / zu rings herumb gantz ledig / on einigen anhang gehlingen vberſich / biß o⸗ 
ben hinauß / man kan dieſem Hauß mit keim Geſchoß / Erſteigen / oder einigem andern weg nicht 
zukommen / derhalben es wol vnuͤberwindtlich zuachten iſt. Es hatt auch auff halbem weg ein 
Vorhof oder Baw / da mann alles auffhalten kan / der ander weg vmbden Felſen hinauff ins 
Schloß / iſt mit Pforten Fallbrucken vnd anderm alſo verſehen / das in mit keim gewalt zuzukom⸗ 
men iſt / wie an der Viſirung zuſehen / Vnd wer zu wuͤnſchen / das man ſolcher Heuſer etliche / an 
den Grentzen wider den Erbfeind haben moͤchte / vnd daß ſag ich allein darumb / veſter Platz halbẽ 
ſo an den Frontiren gelegen ſeindt / dann nicht allwegen / obs ſchon veſte lag oder ſituation an⸗ 
ders wohett / deßhalben dahin zubawen rathſam / wo man nicht einen Feind oder Land darmit auff 
zuhalten hatt / Es wolte dann ein Potentat ein Fluchthauß / oder andern auffenthalt alda haben / 
vnd ordnen / koͤnte ein ſolches geſchehen. Vnd dieſer meldung beſchicht allein deßwegen / das aller⸗ 
hand bedencken dauon genommen werden kan / wiewol mir / das viel mehr vnnd beſſere gefunden 
werden moͤgen / nicht vnbewuſt. 1 | 


3 


Der Ander Theil diß Buchs / 
Das VI. Capitel. 


Von Felſen vnnd Bergheuſern / fo an Seen 
Häfen vnnd groſſen Waſſerfluͤſſen 


gelegen. 


Das Kupfferblat. M'. 18. 


Leich wie ich hiuorn / den veſtungen / fo inn die ebene ges 
bawen / auch die Platz / ſo an Seen / vnd groſſern Waſſerfluͤſſen gelegen 
angehenckt / alſo vnd dieweil ſich offtmal begibt / das auch Felſen ben 
Seen gelegen / oder an Berg Haͤfen gebauwen werden / So will ich 
} den Bergheuſſern / auch ettliche Hafen / daran vnnd darbei Berg vnnd 
PFelſen gelegen) nachſetzen / vnd einen / ſo außwendig / den andern inwarts 
den dritten im Land gelegen / melden / wie ich dann in ebnem Lande drey 

: — 5 zuvoran / auch alſo gemeldt habe / darauß man auch allerhand / wie man 
ein ſolchen beveſtigen mochte / abnemmen kan. 


Wiewol hierin kein eintzige Regul vorzuſchreiben iſt / ſo fallt doch allwegen etwas mit zu / ſo 
dienſtlich fein mag / ond ob wol in Europa der Hafen vnnd Schifflendungen (von ſtein vnd Fels 
fen) ſehr viel ſeindt / dabei man das beſte abnehmen kan / als zn Meſſana inn Cicilien / iſt ein ſchoͤner 
Hafen vnd ſehr gut / ſo ſich von der hoh biß ins Meer ſtreckt / vnd von Natur ſich vnd die Schiff / 
vor Vngeſtuͤmme deß Meers bewart. 


Genua / wie auch Marſilien / haben von Felſen außgeſtoſſene Hafen / ſehr nutz vnnd gut / 
mit Felſen vnd Gebewen / wol verſehen / aber Ancona hat ein ſolchen ſchoͤnen Hafen / den man 
auch fuͤr den beſten / ſterckſten halt / von wegen / dieweiler gantz wol erbawen / mit Bollwercken vnd 
Paſteyen / wie auch die Caſtell / auff den Felſen / den gantzen Hafen vberſtreichen koͤnnen / verſehẽ. 
ein gewaltige Wehr am end am Meer darauff iſt ein Latern / ſo zu nacht leuͤcht / dergleichen Hafen 
in Italia nit mehr ſollen gefunden werden / daher das ſprichwort kommen. 


Allein S. Peler iſt zu Rom. 
Der ſchoͤnſt Thurn zu Cremon / 
Der herrlichſt Hafen zu 7 
A. 


Erhalben / alle ſolche ſelbs von naturgebawene Häfen die beſten / auch vmb jrer beſ⸗ 


A 
fi 


. 


W 


cc 


RE fern Herkules Sin wohl willen die alten / die fuͤrnembſte Staͤtt dahin vnnd 
U . darzu gebawen. Wiewol dieſer Felſen / Schloß vnd Statt / ( in dieſer verzeichnuß) 


n alſo erbawen ſeind / iſt doch ſolcher Hafen nit alſo erbawen ſondern allein mit Pfaͤ⸗ 

lex verſehen / vnd am Felſen / ein tieffe / das man mit den aller groſten Schiffen da⸗ 
rein fahren kan / vnd ſonſt nirgens / dann es (wie da verzeichnet) zu ſeucht iſt / vnd wiewol mans 
zu bawen offt vnderſtanden / iſt doch das vncoſtens halb erſitzen blieben / doch auff dieſe manier 
mit ecken vnd wehren berahtſchlagt worden auff das alles koͤnn vnd moͤge beſtrichen werden / Aber 
im eingang muß ein ſtarcke wehr oder ein Caſtell mit Bollwercken / vnd allen ecken / oder ein ſtar⸗ 
cker Thurn gebawen werden / wie auch am Felſen vnder dem Schloß / damit man die Kaͤtten fuͤr⸗ 
zihen vnd ſtrecken kan / dieweil es allda am tieffſten iſt. Sonſten das Schloß vnd Statt belangend / 
hatt es ſeinen weg / dieweil ſolchs zur Statt mit begriffen vnd vmbfangen iſt / vnnd ſich der Felſen 
allein hie vberfich zeucht / dauon man den Hafen / Statt / Land / vnd den Fluß / alles kan vberhoͤhen 
derhalben die groß gefahr / von Krieg vnd gewalt / allein bey der Statt / vnd dem Landt zubefahren 


iſt / da ſich der Feind mit verſchantzen oder innſencken koͤnte R 
It. B. 


Von Bergheuſern an Säen: 90 
? BUT B. 


TR Stein Felſen vnd Berg / an einer ecken / einer Inſel oder Land / dabey ein ſelbs ge⸗ 
=” 75 legen Port auch ein Statt iſt / die Port moͤcht man alſo auffs beſte 


8 = beveftigen / dieweil ein Land daſelbſt gegen vber gelegen / da man mit gewaltigen 
S Schiffen / in andere Landt / durchpaſſiren muͤſte / vnd etwan zoll da zugeben were / 
A wbeide ſtaden aber muͤſten eins Herrn ſein / ſonſten iſt es nicht zum beſten: Wie dann 


— 
Niband Fridericus II. Konig zu Dennenmarckt / hochſeliger gedechtnuß / vor kurtz verlauffe⸗ 
nen jahren / vnder Coppenhagen im Seeland ein gewaltige veſtung (Cronenburggenant) ge⸗ 
bawen hatt / alda er ein gewaltigen Zoll / denn alle Sch iff / ſo von der Oſt in bie Weſt See / 
wie auch die auß der Weſt in die Oſtſe lauffen woͤllen / hiefuͤr ober Paſſiren muſſen / das dann dem 
Koͤnig ein vbermeſſiges gut tregt / darzu ein auffhalt wider Schweden iſt / derhalbẽ wen ſolches ein 
kleine Inſel / vñ zu vmfarẽ fein ſolte / das man ein andern weg fahrẽ konte / wer ſolches ein vergebner 
koſten doch daes ein Kunigliche Inſel / ſich ſelbs Prouiandiren / vnd ein Armada erhaltẽkoͤnte / hat 
es kein bedencken / in kleinen Inſeln wolt ich ſolchen vncoſten nit rahten anzulegen. Es were dan der 
Chriſtenheit etwas wichtigs daran gelegẽ / auch an eine Paß / wie in Seeland / Corfun. Mallta, da 
man zunechſt gute nachbawrſchafft / Hilff / rouiand vñ entſatzung / von Königlichen landen hab? 
mag / da hette es kein bedencken / ſondern allein von noͤthen / das man ſolche Inſulen / die alſo gute 
gelegenheit / mit Steinen Felſen / vnd hoͤhenen haben / gantz veſt baw / vnd beware / damit man ein 
Feind (nit allein in belegerungen vnd noth zeiten) widerſtand thun / ſonder auch mit auß fallen zu 
Waſſer / auff jnen anſtreiffen koͤnn / damit alle nachbawrn auch diſer Veſtungen genieſen mögen/ 
hingegen follen fie auch jr huͤlff vnd hand / damit ſolche erbawen / vnd erhalten werden moge bieten / 
was aber zu weit entlegen iſt ( vnd mehr ins feints Land / da ſie kein gute nachbaurn) da iſt es ein an⸗ 
ders bedencken / da muß man erſt lang warten / auff hilff / vnd ehr die kompt / iſt ſolches alles verlo⸗ 
1 a viel Exempel / als an Rodiß / Cypern / Goleta / vnd anderswo ſo noch vorhanden 
geſchehen iſt. 


EI 


Iß iſt wider ein veſte / ſo auff einem Felſen gebawen / damit der Berg nicht vnder 
graben vnd beſchedigt werden koͤnn / itt ſolcher mit einem Baw / vmbfangen / die 
weg gehn bei der See hinauff / wie auch von der Statt ⸗ dieweil aber kein ſtand zu 
den Schiffen / iſt ſolcher ins feſt Land eingeordnet / an die Statt / doch alſo ge⸗ 
ſchrenckt das ſolcher Hafen / von auſſen herumb mit Creutz ſtreichen / kan beſtri⸗ 
chen werden / vnd alſo vier vnderſchiedüͤche veſtungen / doch in einẽ thun beſchloſſen ſind / hat doch 
das vorig bedencken ebenmeſſig. 


Wann dan nun in dieſem andern Theil / alles begriffen / was vngefaͤhrlichen / zu Berg vnd 
Thal / an truͤcknen orten / Felſen / vnd an die See / do Berg vnd Felſen zubawen ſei / alſo verzeich⸗ 
net / das (on zweifel allerhand darauff gefaſt vnd genommen werden mag / in gleichen jm erſten 
ſten theil / da alles ins Waſſer gebawen wirdt / angemeldt / vnd ich auch was zu Schiff vnd anders 
zu ſolche Haͤfen gehoͤrig) verzeichnen ſollte / Weil ich doch daſſelbig (wie das fo ins Feldt gehoͤrig) 
jetzmals einſtellen / vnd ſolchs biß in ein ander Buch / fo von dergleichen ſeltzamen wercken / vnnd 
aeg Goͤttlicher hüͤlff zu ſeiner zeit außgehn ſoll (tractiren wird) ſparen 
will. 


Vnd hiemit / ſouiel das Gebirg antrifft / mit dieſem wiewol es vier mal e Be 


Der Ander Theil diß Buchs / 
vonnoͤten aber weil es zu lang wirt / auch jrrungen brecht / zu dem ein jder auß ſolchem noch gnug 
ſchoͤpffen kan) wil ich auch beſchlieſſen / vñ in folgendẽ theil was weiter dẽ Baw in gemein anlangt 
vnd dem angehoͤrt / auß welchem ein jeder nemmen vnd an ort es jme notig vnd fuͤrtraͤglich ord⸗ 
nen wirdt moͤgen / in maſſen er jme zugeben vnnd zunemmen willen wirdt damit alles zum beſten 
vnd ſtaͤrckſten verſehen werde) handlen. 


Vnnd wiewol ohne noth / etwas weiters zumelden / wil ich doch / damit mann wiſſe 
moͤge / warumb offt ein Port vnd anders verſetzt wird / dem noch auch beſſer verſtandẽ werde / auß 
dem ſchieſſen vnd ſtreichen / wie vnd wo / das Geſchuͤtz ſtaͤhn ſoll / vnd worumb es ſolche ſtand for⸗ 
dere / vnnd wie in zeit der noht / ſolchs (ohn alle hindernuß) gebraucht werden / vnnd jedes ſein recht 
Lager haben kan / handlen / dann wann ich zuuoran ſolchs hette mit jhn bracht / moͤcht ich mein 
hebencken nach / etwas am Baw verhindert vnd vnuerſtaͤndlichen gemacht haben / vnd ein jdes abs 

lein tractiren wollen / damit ich den Baw ſamt ſeinemnutz auffs kuͤrtzſt vnnd verſtaͤndt⸗ 
lichſt hab koͤnnnen / durchführen / warbei ichs jetzt 
bewenden / vnnd zum dritten theil 
vortſchreiten will. 
2550 

Der Dritte Theil diß 
Bawbuchs. 


Von allerlej ein vnnd durchfluſſen / 


in Veſtungen: wie die verwart: Deßgleichen von Brucken / 
Porten / Fallbrucken / Schutzgattern / Innlaͤſſen / Schiffbrucken / ꝛc. 


wie die Gebawen gemacht vnd geordnet. 


Vnd dann wie man von den Bollwercken Saualiernfirei, 


chen vnnd wehren / ſchieſſen ſoll / andrerauch von zugehoͤr / ald Muͤhlen / 
Ciſternen vnd anders / ſo zu vnnd in ein veſtung gehoͤrt / wie die geordnet 
verſehen vnnd bereit werden ſollen. 


Das I, Capitul. 


Wie auß vnnd einfluͤß / groß vnnd klein 
zubewahren. 


Amit nicht ettliche Meiſter vnd andere / abermahlen ſa⸗ 
gen mochten (weil ich hiuorn im erſten vnd andern theil / da man doch 
Imehrmaln der Waſſer / wie auch Porten / vnd Brucken gedencken muͤf⸗ 


cr? 


N 


T e N ſen / nichts ſonderlich dauon erklaͤrt / ſondern vbergangen habs) ich ver⸗ 
Ss Sy} ſtůndt ſolches nicht / ſo hab ich doch folchs fuͤrnemblich darumb allgero 
LCD . geſpart / auff das ich den nutz eins ſolchen wercks / das ich beſchreibe / mut 
FUN RR CH feinen vmbſtaͤnden / deſto beſſer handlen vñ zu verſtaͤhn geben wollen / das 
SS esgefaft werden konne / etztaber / damit ich das werck vnnd den Baum 


(fo ich allein mit den außgelegten wehren vermeldt) gantz beſchlieſſe / auff das niemandt 
mir verweiſſen mochte / der Bam hett kein Porten / außfall / auch wann Waſſer durch fluͤſ⸗ 
ſe vnd anders / domit man wiſte wie ſolche beſchloſſen vnd durch zu füren / auch vorthetigt kuͤnden 
werden / daſſelbig anzuzeigẽ / will ich kein vmbſtand machen / auch nit auff vil / fonder auffdreierlej 
weg handlen / dodurch anders mehr Fön verſtanden werden. 


Es ſey nun ein veſtung gebawen wie ſie woll / ſo muß dieſelb / ſonderlich da fie auß oder 
ein fluß hatt / dieſelben / auch die Pforten verwart fein vnd werden / derhalben / wie ich zuuorn vers 
meldt wie an Waſſer vnd groſſe flůß die außwendig fuͤr flöffen) zubamwen / alſo wan etwan durch 
groſſe Staͤtt vnd veſtunngen ſolchekleine oder groſſe Flͤſſen durchliefen wie dieſelbigen inge⸗ 
faſt / vnd auch wol geordnet vnd verſehen werden ſollen / damit ſie zum nuͤtzlichſten ſeien / vnd dem 
VBaw keinen mangel noch ſchaden bringen / auffs kuͤrtzſte handlen / vnd erſtlichen von eim kleinen / 
zum andern von eim mittelmeſſigen / vnd zum dritten ein groſſen durchfluß / ſampt jren vieſirun⸗ 
gen auff dem Kupffer N'. 8. mit Lir. D. F. G. anzeigen thun / vnd zuſehen fürftellen. 


LIT. D. 


Der Dritte Theil diß Buchs / 
LIT. 15 


“CElangende nun erſtlichen / ein zimlich kleinen einfluß / deß man offtermalen nicht 
de entrahten kan / weil ſolcher zu Muͤlen / hammer vnd Schleiffmuͤhlen / auch ſonſt 
zum weſchen gebreuchlich vnd noͤttig / vnd werden offt in Graͤben gelaſſen / die et⸗ 
wan gehn Thal hangen / die auch offt nur mit ſchwaͤllen oder wuͤhren / von einer 
SUR zur andern aufgehalten werden / welchs aber kein nutz / ſonder ſchaͤdlich einer gan 
gen veſtung iſt / weil man an den Schwaͤllen oder Wuͤhren zu beiden ſeiten nebens an der fuͤterung 
kan durchbrechen / ſo laufft das Waſſer biß vnden durchauß ab / vnd wirdt jhnen alſo genommen. 
Fuͤrs ander ſeind ſolche Schwaͤl in Graben / auch darumb ſchaͤdtlich / weil ſie den ſtreichſchutz hin⸗ 
dern vnd den Feindt zudecken wie ein ſchantz / darumb ich ſolche gentzlich zuuerwerffen achte / vnd 
da man ſchon forwend / man koͤnne nicht anders / fo wolt ich fie doch lieber an den ſpitzen vor den 
Paſteyen haben / vnd biß an den Lauffgraben ordnen / damit koͤnte man von allen beidẽ neben ſtrei⸗ 
cken / biß fuͤr die ſpitz der Paſteyẽ ſtreichen / vñ brecht kein hindernuß / wie mit Nd. c. zuſehẽ / der feind 
legte ſich daran auff welche ſeiten er wolt / ſo kan man zu jme ſtreichẽ / ehe er aber folches thun wirde 
wirdt er zuuorn das Waſſer außwendig nemen vnd wie gemeldt die Schwaͤl öffnen / dann alle 
Waſſer / ſo hoͤher dann die boden im Graben ligen / vnd vnderſich zu einem tieffen außfluß han⸗ 
gen / ſeind zunehmen / dieweil der vnderſte Fluß / noch tieffer dann der klein fluß / auch der boden deß 
grabens ligt / wie hiebey No. 2. verſtanden werden kan. 


0 


u) 


Wann dann ein Statt oder veſte / alfohaldig lege / vnnd mann wolte das Waſſer alſo mit 
Schwaͤllen auffhalten / wolte ich zehen mal lieber ein gangen rechten druckenen Graben haben / 
wie ich im andern theil vermeldt / den koͤnte ich noch meinem willen zurichten / das ich da ( nit alſo 
kan) weil ich Waſſer darinn hette / vnd es doch nicht darin behalten konte / ſonſt kaͤmen mir alle 
ſchwaͤll vnd hindernuß im Graben hinweg / vnd koͤnt der Feind kein verdeckung haben / oder wo 
muͤglichen alſo tieff vnderſich fahren / biß ich dem andern fluß oder den rechten lebendigen Quel⸗ 
len gleich kaͤme. 

Das 

Das aber jemand moͤchte einwenden wenn ich den Graben drucken haben wolte / wo dann 
der Fluß hindurch in die Statt kommen ſolte / deßgleichen / wenn ſchon ein waſſergraben gantz 
eben were / muͤſte dannoch das Waſſer durchflieſen. Ich habe aber erſtlichen gemeldt / das allwegẽ 
der Waſſergraben an einer veſtung tieffer liegen ſolle / dann der Fluß / kan ſolches hie vil beſſer in al 
len weg geſchehen / weil das Waſſer hoher ligt / vnnd wolt ich ein ſolches Fluͤßlein (oder zimlichen 
kleinen Fluß) in einen Canal richten / vnd vber dem Waſſer ſo im Graben iſt oder truͤckene / in die 
Statt leiten / wie bei D. vnd E. zuſehen. 


LET E. 


Olcher Canal oder Fluß muß alſo geleitet werden / das man den nicht durch ein 
Bollwerck / Paſteyen / oder wehren fuͤhrt / ſonder zwiſchen zweyen Bollwercken / vñ 

wer ſehr gut / das mann jn in der mitten konte durchfuͤhren / darumb ob jm der Feind 
den fluß ſchon nemme vnnd trucken legt / koͤnte ſolches durch ein Gewoͤlb fuͤr ein 
Brucken / zum außfall gericht werden / vnd ob es ſich fchon von auſſen her nit ſchi⸗ 
cken wollte / kan ſolches an der abdachung wol zuwegen bracht vnnd herumb geleith werden / vnnd 
iſt nicht gut / das man ein Fluß in Graben lauffen leſt / den ſolcher den Graben verſchlammet / vñ 
verſchuͤtt / ſonder auff dieſe weiß / viel beſſer alles fortreibt vnd ſchwembt / gleichs muß auch in dem 
Fluß fuͤrgenommen vnd gebraucht werden / doch achtung gethon werden / das der Canal im auß⸗ 
fluß viel tieffer / dann im einfluß gelegt werde / damit es fein gefell behalten moͤg. 


Der Canal muß von Eychen Bawmen (den langen weg) gemacht / vnd zuſamen gefchloß 
fen mit einer nut / auch mit moß verdamt / vnd alſo breit(es die notturfft) erfordert vnd leiden mag 
auch die Gewaͤndt / im rechter hoͤhe (doch alles gegen dem fall geneigt genommen / vnd auch Pfaͤl 
inns Waſſer ( darauff der Canal ligt vnd rugte ) geſchlagen werden / durch den Wahl muß man im 
(vber dem Fluß / jedoch fornen etwas nideriger) beſchlieſſen / vnd mit einem Schutzgatter / wol ver 
ſehen / vnd darob ein wacht geordnet / vnd gehalten werden / wan er trucken gelegt wuͤrde / wie zuuor 
an gemeldt) kan er für ein Bruck zum außfall gebraucht werden / wann der Graben ſolte Waſſer 
haben / wan er aber trucken lege / kann auff drucknem boden der außfall geſchehen / wie man wolte / 
vnd diß ſei von eim kleinem innfluß auffs kuͤrtzeſt. 


LIT. F. 


Ann aber ein Fluß. 50. so. biß in ro. auch biß in 200. ſchuch breit / zu vnd in ein ve⸗ 

ſtung floͤſſe / vnd ſeinen durchlauff hette / da hatt es ein ander meinung vnd bedenckẽ 
rvnd muß ſolches anders verſehen werden / da muß man die wehren oder Bollwerck / 

mit den Fluͤgeln biß an den Fluß zulauffen laſſen / vnd inwarts alſo gebogen / das es 
O wie ein Creutzſtreichen geordnet werde / damit alles nicht allein der Wahl / der feis 
ten nach / biß fur die ſpitzen / ſonder auch vber das Waſſer für die Brucken / vnd darunder ober den 
gantzen influß verdeckt / wie dann auch an jeder ſtrrichen hineinwarts ein ſtarcker Thurn ſtehn ſol⸗ 
le / der gleichmeſſig ſeine ſtreichen zu vnderſt haben ſolle. 


Hinder den Thuͤrnen ſoll ein Brucken von lauter Steinen / mit ſtarcken Jochen gebawen 
werden / auff einem guten Roſt / gegen den ſtram muͤſſen die Joch ſtarcke ſtreben / oder zugeſpitzte 
(ſchaͤrffen) gegen dem Waſſer haben / mit ſcharffen Eyſen vergoſſen / damit ſich alles abſchneide / 
als Eyß / vnd anders / gibt auch ein beſſern / vnd ſanfftern durchfluſſ / vnd geſchicht den Jochen 
weniger ſchaden. Wie auch die Bruck inn der mitten / von beiden enden etwas hoͤher / vnd in der 
mitten etwas gegen dẽ waſſer zugeſpitzt ſein muß / damit ſie ſich mit gewalt / wider das * ſetze. 

oben 


*. 

oben ſoll ſie von einem Pfeyler / zu dem andern zugewoͤlbt / vnd beſchloſſen werden / vnd fornen her 
mit einer Vruſtwehr vnd ſcharten ſo nider ſind / die ſcharten muͤſſen allweg auff den Pfeiler ſtehn 
wo mans aber noͤtig vermeint / moͤgẽ ſolche auch in der mitten geordnet werdẽ / doch wol vnderſich 
das man mit ſchieſſen vnd werffen woll vnder ſich kommen mög: Die Bruck muß im Liecht auff 
25. biß in die zo. ſchuch breit ſein / damit ein Wagen dem andern weichen / auch ein zugordnung 
vollig daruͤber ziehen kan / inn beiden Thuͤrnen / muͤſſen zwen zuͤg ſein / damit mann in der zeit der 
noth / vom mittlern Pfeiler für alle durchfarten / Kaͤtten / wie ein Garn gehenckt / koͤnnen geſpan⸗ 
nen werden / damit kein Schiffl klein oder groß auch ſonſt nichts dardurch kan kommen / vnd koͤn 
nen ſolche ketten in ſtarcke Eyſene hacken / an allen Pfeilern angehenckt werden / welche gantz ſtarck 
muͤſſen geſchmidt werden. f 


Wolte man aber einen Pfeiler offen laſſen damit man zu Schiff auß vnd einkommen küͤn 
te) kan ſolches auch geſchehen / allein muß oben in der Bruſtwehren in der Mawr dicke / durch den 
boden hoh vndꝛ. ſchuch tief eingelaſſen werden / darein ein Schutzgatter von Ketten ingienge / den 
man auff vnd ab ziehen konte / zum auß vnd einfahren / wie hernach gemeldet werden ſoll. 


Inn wendig inn der veſten muß man die Mawren ſchrencken / nicht allein der Schutzloͤcher 
wegen zun ſtreichen / ſonder von wegen das ſich auch die Waſſer gantz ſanfft / daran abziehen vnd 
flieſſen / vnd koͤnnen auch ein Poͤrtlin oder 2. gemacht werden / da man Schiff hielte / ob etwan auß 
ii muͤſſe gefahren werden / was auch weiter hiuon anzuzeigen ſoll bald hernach erklaͤrt 

erden. f 


LIT. G. 


A ichs aber begebe / das noch groͤſſere Schiffreiche Fluß durch Staͤtt liefen / wie 
dann deren viel ſeind do etwan ein Fluß. 4. G. biß in die soo ſchuch vnd drůber breit / 


&\' 
— 


80 

© SP, da hatt es noch mehr bedencken gegen dem Feindt. Solcher fluß aber muß wol be⸗ 
I rahtſchlagt werden / beides jnnen vnd außwendig / den zu beiden ſeiten ein fangen / o⸗ 
der ob man ein ſolche Statt ſcheiden wolte / das jede fuͤr ſich ſelbſt ein Statt bleibe / 
wo nicht muß man das Meß juſt nehmen / nach dieſem ſoll / weil der fluß alſo breit wirdt / in der 
mitten widerumb ein wehr ſo breit man kan / auff die art / wie die an den veſtungen angroſſen Fluͤſ⸗ 
ſen / dauon im erſten theil gehandlet ſeindt ( vnnd man zuwegen bringen kan) gebawen werden / vnd 
nach dem Meß oder breite / muß man auch der brucken die Pfeyler dick emen / vnd alſo diß alles 
zuſammen rechnen / wie viel Schußſtand vnnd platz ſolches an der Waſſer breite einneme. 


Demnach muß der Fluß obwendig der veſten / an der Fuͤtterung widerumb in ſeim rechten 
Fluß zum breitſten genommen vnd allda Pfaͤl l wie weit die fütterung dahin gehn ſoll nach der Sir 
nien / dem Waſſer nach in der volligen breiten geſchlagen werden alßdan muß das meß / von N°.3 
zu beiden ſeiten oben / vñ auff ein fchuch ioo. oder mehr (noch gelegenheit vnd notturfft) dem Waſ⸗ 
fer hinauff bei N. 4. die Linien zu beiden ſeiten / zuſammen ziehen / das nicht mehr Waſſer geruͤwig 
hinein lauff / als die notturfft durch die Brucken erleiden mag / vnd muͤſſen aller Joch vnd Pfeiler 
dicke / ob zogen werden / vnd nuhr das waſſer gerechnet werden / damit es oben im innfluß do es ſein 
vollfom̃ene breite hatt / hie zugeben wirdt vnd alſo ein gleiche weiten haben kan / damit aller Laſt / es 
ſey von Waſſer / Eyß / vnd anders allenthalben / ſein gleiche weite vnd durchfluß bekommen / vnd 
nicht der Schlund weit vnd der durchfluß eng / auff das es ſich nit verſteck / vnd ein groſſen Laſt da 
ranligt / inſonders die Eyß die vberdruͤcken vnnd ſchieben ſich vberein ander / legen ſich / biß zu den 
Fundamenten / vnd vnterwuͤhlen die Pfel vnd roſt auß dem Fundament / vnd machens ledig / da⸗ 
rauß dann groſſer ſchaden erfolgt. 


Wañ nu ſolches aber wol berahtſchlagt / angelegt / vñ F ee biß zur bruck 
de waſſer nach in gleicher linien zogen werden / damit der fluß ger Rn 
6 muͤſſen 

Es muͤſſen aber die Bollwerck / wehren / oder Wahl abermal dem Waſſer nach ſich ein 
warts biegen / wie ſonſt an Bollwercken oder Paſteyen breuchlichen vnnd das Meß ſelbſt an jm 
haben mag / wo aber / ſolches etwas weiters kommen ſolte / muͤſſen von der mittlern wehren / fo in 
der mitte deß Waſſers ligt / die ſtreichen gezogen werden / da man aber kan / das ſolches alles was do 
Hin kaͤme / zu beiden ſeiten vor der Brucken moͤcht beſtrichen werden / da muͤſſen in mitten zu bei⸗ 
den ſeiten der Bollwerck die ſpitzen beſſer herfuͤr / vnnd faſt den Fluß beſſer in ein klammen / alſo das 
nichts vom Fluß oben herab kommen kan beide geſicht ligen im zuwider / vnd kompt in ein klam⸗ 
We wirdt alles Creutzweiß doppel vberſtriechen / ſo wol oben im innfluß als vnden vor der 

rucken. 


Die Wuͤhren oder Schwaͤll / ſo die Graben beſchlieſſen auff den ſeyten wolt ich nit höher 
machen / dann wie die kleineſte Waſſer höhe / vnnd auch der Waſſer im Graben rechte höhe iſt / 
alſo das jm ſtreichen / kein einige hoͤhe den Feindt im Graben / oder etwas moͤchte decken noch be⸗ 
ſchirmen / ſonder alles im freyen geficht bleibt / doch muß der Schwal / vom boden auff / allgemach 
zulauffen / vnd ſich oben hinauß zu ſpitzen / damit niemands darauff gehn oder Fuſſen konn vnnd 
ans Bollwerck kommen / ſolchs hinderhalt auch / das nicht das Mur oder truͤbe Waſſer / fofich 
in Graben ſchwaͤmbt / erhalte / vnd ſetze ſich zu boden. 


Das aber jemand ſagen moͤcht / es were beſſer die ſchwaͤll weren hoch / damit kein Waſſer 
darüber kommen moͤcht / fo blieben die Waſſer ſtets in einer hohe / zum andern wann Fiſch im 
Graben / koͤnten ſie nicht hinauß / vnd wehren beſchloſſen / 


Hirauff iſt zu antworten / das kein hoher Schwal( wenn die Waſſer hoch werden) folche 
halten konne / daß ſich nicht die Graben erfuͤllen / denn ob ſie ſchon denn Fluß / das er nicht in gras 
ben dringt halten / ſo druckt doch der Laſt deß Waſſers / die quellen im Graben vberſich / vñ werden 
ebener geſtallt erfüllt / dauon iſt ein exempel im waͤſſerigen Landen zuneifien/ weñ die waſſer groß 
ſind / ſo ſteige im Bruñen / in ſolche hoͤhe / ja kompt auch in tieffe Keller / wenn ſchon die Fluͤß weit 
dauon ſind / vil mehr thut ſolches in weiten Graben / ſo nach darbei ligen vnd lufft im boden haben / 
derhalben ſolchs für bringen / kein beſtand hatt / man faſſe ſolche ein / wie ſtarck man jmmer wolle / 
wiewol etlich leichtfertige Leuͤt doͤrffen fürgeben fie wollen vnder Waſſerfluſſen vnden durchgra 
ben vnder die Quellen (welcher Narren mehr zu lachen / dann zu glauben ft) doch vberreden ſie 
etliche Leut / kuͤnnens aber nicht probiren. ' i 


Zum andern / decken die hohen ſchwaͤl / wie ein ſehantz / den Feindt im Graben / wichieuorn 
gemeldt / darumb ſie zuverwerffen. er 


Daß man aber der Fifch halben folchen erhöhen ſolte / itt ſolche vrſach nicht zuachten/fonder 
zuverwerffen / dann mehr auff den nutz / der veſtung / vnd erhaltung deß Menſchen / denn der Fiſch 
ſolle geſehen werden / wolt man ſolches aber je gern haben / koͤnnen auff dem Schwal / oder wuͤh⸗ 
ren / deß obern ſpitzen / gut ſtarck eiſen Stangen / jnngoſſen oder im Graben / ſtarcke Eychene Pfaͤl 
ein ſchue 20. oder 30. hinder dem Sch wal hinein (etwan ein ſchuch 20. einer vom andern) geſchla⸗ 
gen werden / mit ſtarcken Maͤſſenen Thraͤten ſolche vergaͤtern / damit nichts hinauff koͤnn / auch 
ein inlaß machen / daß die Fiſch ſich ſelbs in Graben hinein fangen / damit wen es not were / kein 
hindernuß da ſeie / vnd alles ſein ordnung habe vnd behalte. f 


Die fluͤgel an den Bollwercken gegen dem Fluß vnd anſtoß der Schwaͤll / vor den ſtreichẽ / 
muͤſſen jr dicke vnd leng voͤllig haben / vnd wolt ſie dem Waſſer nach / je länger je dicker machen / 
denn ſie je beſſer ſeind / doch muͤſſen die wehren / vom euſſern eck deß Fluͤgels an / alſo gezogen wer⸗ 
den / das die muler wehr im Waſſer / volliglich der Limien nach darfuͤr ſtreichen konn / damit kemen 
die ſtreichen / vnd Brücken tieffer hinein warts / vnd wenden ſich die wehren vnd geficht beſſerge⸗ 
geneinander / damit der gantz Fluß hinauff Creutzweiß vberſtrichen wirdt / deßgleichen die flugel / 
da ſie lang / dem Waſſer nachligen / ſeindt deſto beſſer / wie gemeldt iſt / 4 

Die ſtreichen hindern den Flügeln zu beiden ſeitẽ / doͤrffen keiner deckung vom flägel) allein 
wann die Bruſtwehren daruor hoch vnd dick ſeind / die ſchutz oder ſtreichloͤcher oder ſcharten / muͤſ⸗ 
fen etwas gegen dem waſſer hinauff( wenn es zur Statt fleuͤßt) gewendt werden / damit man alles 
beſſer auff dem Waſſer vberſtreichen kan / Es muͤſſen die Bruſtwehren in den ſtreichen hoch ſein / 
vnd die ſcharten (oder loͤcher) mit Eyſenen Laden / das man ſie innwendig verriglen koͤnne / vor daß 
hinein ſteigen vom Waſſer (oder wan es vberfroren) verfehen fein. 


Die obern ſtreichen / moͤgen auch wol beſſer gebogen werden / damit man vollig vbers Waſ⸗ 
ſer / vnd die andern Graͤben ( wie auch das Waſſer hinauffiwerts) ſtreichen kan / derhalben es keiner 
verdeckung bedarff zu dem kan das Waſſer beſſer fortziehen / auch wirdt kein Feind etwas da mit 
ſtuͤrmen / oder beſchieſſen fuͤrnehmen / dann alles vmb ſonſt were / alſo weit etwas zufellen / den jme 
die andern ſtreichen all im rucken legen / derwegen er nichts da koͤnte verrichten / ob ſchon die Waſ⸗ 
fer ſolten ober fruͤren / muͤſte es ein gewaltige kaͤlte ſein / wan ſolche groſſe ſtrom ſolten zu gehn vnnd 
ein ſolchen Laſt tragen / ſo wirde ſich gewiß ein Feind im Feldt vil weniger kuͤnnen erhalten / wie a⸗ 
ber ſolchem / koͤnte fuͤrkommen werden / hab ich im erſten theill wan ein Feind ober Eyß ein Boll⸗ 
werck ſtuͤrmen wolte) genugſam vermeldt. 


Nach oder neben den ſtreichen / wer nit boͤß / daß man zu beiden ſeiten Thuͤrn bawte / wie hie 
uor bei Lit: F. angezeigt worden / alſo kaͤme die Bruck noch beſſer in die klamen / doch muß gut ach 
gg ethon werden / das man die mittlern wehr / im Waſſer nicht verbawte / dam it ſie fuͤr die Ge 

de Graͤben kommen moͤchte / in dieſen Thuͤrnen koͤnte man auch den Ketten zug beſſerv⸗ 
es Waſſerſpannen / dan in den ſtreichen / doch kan vnd wird der augenſchein / vnd die gelegenheit 
ſolches alles beſſer ins werck richten helffen. 


Mit der Brucken / ſo diſem nachfolgt / hatt es abermal ſein bedencken / die muß durch das 
maß vnd augenſchein fuͤrgenommen werden / dann es moͤcht ein Waſſer alſo groß vnd breit / auch 
tieff ſein / das es nicht wol moglichen ein ſolch gewaltige werck fuͤrzunemmen / beſonders von ſtein⸗ 
werck / doch kuͤnt gantz wol von holtz die Joch geſchlagen vnd vberbruckt werden / ſolche Huͤltzene 
Drucken an veſtungen / ſind nicht rahtſam dann der Feind kan mit ſchiffen / darin Holtz / Puluer 
Paͤch / vnd andere Fewerwerck in iſt / dahin flieſſen laſſen / dahinden mit zwerch hoͤltzern / alſo zu rů⸗ 
ſten das ſie hangen bleiben vnd ſolche verſprengen / verbrennen vnd zu grundt richten / vnd andere 
verraͤhterey mehr damit anrichten / Inſonders wen ſie hart an den ſtreichen vnd vor wehren legen / 
Pe man ſolche brucken weit hinein in die Statt richten muͤßte / vnd an ſtatt der Stein ſtar⸗ 
cke Joch ſchlagen / vñ ſolche mit Eyſen zuͤgen / kaͤtten / vnd vorzuͤgen beſchlieſſen / damit man we⸗ 
der zu Schiff noch auff plaͤtzen dahin / oder darüber faren koͤnte / aber in allem ſeind die Steinen 
beſſer / wo manns haben mag. 


Zu Ofen in Vngern / hatt es ein ſtarcke kaͤtten / vber die gantz Donaw / biß gen Peſt an Jo⸗ 
chẽ angemacht / vñ Holtzer auff 20. ſchuch lang mit dem dick ſten ort angehenckt / daran / darunder 
zwerch Holtzer wol verbicht / die tragen die Kaͤtten entpor / das ſie nit vnderſich kan / 8 
das Waſſer nider oder hoch ſo ſchwaͤbt die Ratten allzeit dem Waſſergleich / alſo da die? 
ckiſche Naſſirn ſchiefflein nit druͤber koͤnnen fahren / ſie auch weder vnderſich noch vberſich zubrin 
gen find noch konnen / der geſtallt / das alles / was auff oder ab will / hart bei der Statt da es ein Paß 
hat / fuͤrvber paſſiren muß / vnd ſolches wirdt nur in Kriegszeiten vberzogen / vnnd fuͤrgeſpannen / 
vnd das kuͤnt hie auch fuͤrgenommen werden. 


Mann kan auch von eytel kaͤtten / die nicht ſo ſchwer oder ſtarck)ſonder nur wie Brunnen 
kaͤtten ſindt / wie ein Netz l. ſchuch oder anderthalb weit von einander machen / einhencken vnd vber 
e an „ der Schrauben (an ein end ſpannen vnd ziehen) wie dan die obern 
gleich maͤſſig auch. N 

Do aber ein Waſſer / da man dannoch vollig gruͤnden mag / vnd . ſchuch 3.4. Joo. oder 
noch breiter iſt / vnnd von Stemwerck em brucken daruber zubawen wer / wolt ich darzu rahten / 

wie 

wie man deren zuzeiten / in groſſen Waſſern viel findt / die ſtarck vnd wol gebawen ſeind / als zu Re 
genſpurg / Prag / Dreſden / Franckfort / Cobolentz / vñ andern oͤrtern mehr / welche ein ſehr guten 


beſtand haben / aber an ſolchen enden jede Joch beſonder vmbfangen / gebawen vnd beſchloſſen 
werden. 


Wolte man hie alſo ein Bruck vberbawen / muͤſte ſolche in zwei gleiche theil / abgetheilt wer⸗ 
den / alſo das die wehr mit einem Thurn darhinder in die mitten kaͤme / die wehr muͤſt / alſo in ge 
theilt werden / das ſie zum wenigſten Go. oder So. ſchuch breit wer(koͤnte mans breiter haben / ſo we⸗ 
re es deſto deſſer) vnnd voͤllig alſo lang hinauß ins Waſſer / fornen mit einem ſcharpffen ſpitz oder 
Grot / damit die Waſſer vnd Eyß ſich abſchneiden. 


Ich hab hieuor vermeldet. Wenn Staͤtt an groſſen Waſſern liegen / wie dieſelbigen wehren 
am Land gegen den Waſſern ſollen gebawen werden / auff dieſelb Manier muͤſſen auch dieſe ge⸗ 
macht ſein / doch mag es noch geleg enheit etwas erſtreckt werden. 


Beide Brucken werden auff ein Manier gebawen / vnd kein vnterſchied gemacht dieweiles 
ein fluß iſt / vñ in rechter breite noch noturfft / damit kein hindernuß da ſeie / die hinder Liniẽ der bru⸗ 
cken nach dem Waſſer wirt in gleiche ſchnur zogẽ / aber die forder Linie derbrucken / wirt foͤllg nach 
halb ſobreit (als die Brucken iſthinauß geſetzt mit dem mittlen Spitz / faſt vollig derhalben ſtrei⸗ 
chen weit / damit die gantz Bruck ein kumpffen ſpitz gegen dem Waſſer gibt in der mitten / wie auch 
der Pfeiler dauornen / noch ein lengern ſpitz haben / darauff ein Wachtheußle von Stein geſetzt / 
da man von der Brucken etlich ſtafflen hinab gehn kan / alß dan wirdt ſich / das ſpacium zu beidẽ 
ſeiten der Brucken beſinden / wie weit daſſelbig iſt / alſo kan man die Joch vnd Pfeiler mit fleiß ein 
90 daß allwegen die boͤgen gegen den anfaͤngen fich ernidern / alle Joch muͤſſen fornen gegen de 

afler längere ſpitzen vnd ſtreben haben / dem Waſſern nach / vnd die ſchwibogen (von einẽ Pfey⸗ 
ler auff den andern biß in die mitte ſe lenger je hoͤher / alſo das die Bruck am ort vnd anfang biß in 
die mitten vberſich ſteige / fornen hinauß gegen dẽ Waſſer / am einfluß / muß auff der brucken ein 
ſteinenin laͤnder od bruſtwehr ſein / fornen hinauß abgedacht 2. ſchuch dick / vñ 4. hoch / vnd ſolle vff 
idem pfeiler in der Bruſtwehr ( wie auch in der mittẽ auff jdem bogen ein offene ſcharten ſein / vom 
boden drithalb ſchuch hoch / vnd r. ſchuch weit / durchauß offen / die Gewaͤnd neben zu / daß ſie auß 
lauffen / aber vnderſichwol abgedacht / auff z. oder 4. ſchuch tieff / damit mã mit ſchieſſen vñ werf⸗ 
fen / gantz wol vnderſich komen kan / deßgleichen gegen den Waſſer hinauff / mit allerley geſchoß / ſo 
weit man reichẽ / ſchieſſen vnd ſtreichen kan / auffs waſſer vnd Land / Die jnner Lander oder Bruſt⸗ 
wehr / wen ſieallerdings / durchauß. 3. ſchuch hoch / iſt es gnug / darff keiner ſcharten / oder etwas / al⸗ 
lein für ſich hinauß abgedacht / das wer faſt / der gantz forder Baw. 


Hineinwarts in die Statt / kan man zu beiden ſeiten den Fluß einfaſſen / in ſtarcke Mauren / 
die muͤſſen geſchrenckt ſein / damit ſich das Waſſer fort ſchiebe vnd ſtehts in die mitten im ſtrom be 
gere / vn d ſeinen furt behalt / alſo kan man in der mitten / wan es ſein / vnd man verhabene Erden ha 
ben kuͤnte / das ein breiter lauff oder gang / auch alſo geſchrenckt do were / vnnd in jder wendung ein 
ſtarck ſchutzloch / auff das Waſſer hinauff vnd ab / vnnd auff 2 oder 15 ſchuch hoch / ober die 
Waſſer hoͤhe / oder innwendig / vom jnnern boden / auff 10. ſchuch hoch damit mann 
weder bey tag vnd nacht / nicht auß noth ein ſteigen kan / vnd alſo wan man ſchon auff dem Waſſer 
hinkompt / nicht alſo bald außzuſteigen iſt / biß an (darzu auß vnd einſteigens) geordnete ort / ſolchs 
iſt faſt das Principal / in einem gewaltigen durch( oder influß ſo zubawen / auch wo zu es nutz 
iſt / vnd noͤtig mag geacht werden. 


Damit aber in noͤthen / ſolchs noch beſſer beſchloſſen vnd verſorgt werden kan / ſo koͤnnen vier 
Ketten / Garn oder Netz geſpannen werden / an den vier orten beider Brucken / alſo / das an jeder 
Brucken die zwo mittlen durchfarten ledig bleiben / wo mans aber noͤttig / auch für gut vnd gnug 
ſam acht / kan wol an jeder Brucken nur ein durchfahrt offen bleiben / die andern kan man mit ſol⸗ 
chen Ketten zumachen / das allwegen an den ſpitzen der Pfeyler oder Joch der A / ſtarcke 

Moͤſſine rollen eingemacht werden / darumb ſolche Ketten mit einer neben Ketten vbergehn / vnd 
müſſen ſolche Ketten in allen ſtreichen anzogen vnd geſpannen werden / oder kan man von oben he⸗ 
rab wie ein Gattern auff vnd abziehen ( wie die ſchutzgattern hinder den Thoren) vnd den jnnfluß 
(wann er offen iſt) alle nacht beſchlieſen / vnnd ſolchs iſt ſehr gut / in einer belegerung da man 
allerhand verraͤhtereyzu Waſſer beſorgen muß / dann hiemit wirdt dem Feindt ſein fuͤrnehmen / 
vnd denen in der veſtung alle gefahr benommen. 


Man muß auch gut achtung thun / ob der gantz ſtrom durch ein Statt fluͤſſe (were es ſehr 
gut) oder aber nur eins theils / wo er nit gar durchfluͤß / vnd ein theil neben auß / kan der Feindt den 
theil / ſo durchfleuſt verdammen / vnd verbawen / damit dieſer Fluß fo in die Statt geht / den an⸗ 
dern weg hinauß lauffe / vnd alſo den ſtrom trucken legen / vnnd der durchfluß genommen wer⸗ 
den / doch geſchicht es nimmermehr / dan ein rechter durchfluß ( weil er gefangen ſich allwegen tief: 
fer auß oßt) wiewol in den ( vber auß hitzigen; Sommern / offt die aller groͤſten ſtroͤm ſchier auß⸗ 
trucken / als dann bey ſolchen kleinen Waſſern ſolchem mit gebewen vnnd anderm geholffen 
vnnd dieſe gfehr auch mag abgewendt werden. 


Wenn ſolches geſchehen ſollte / muß in der Circumferens acht gehabt werden / das wie offt 
gemeldt die graben viel tieffer / in die Brunquellen gelegt werden / ſonſt wirden ſie fich hiemit auch 
entbloͤſen / vnd iſt in einẽ fall vil beſſer man wiſſe / das ein Graben truckẽ iſt / ſo kan man jn darnach 
3 das man ſich auff Waſſer verleßt / vnd in zeit der noth keins vorhanden ſonder zunem⸗ 
men iſt. 


Was aber an den fluß belangt / iſt wenn er ſchon trucken ſollte gelegt werden) kein ſo groſſe 
gefahr zuerwarten / dann es allenthalben vmbawen iſt / die Brucken / Wehren / alles von fein vnd 
Erden / das mit Fewr nicht / ſo baldt / oder etwas kan außgericht werden / zu dem iſt kein fluß ſo 
hoch / wenn er ſchon genommen iſt / ſo man bald auff den quellen / alſo das es nit zu vndergraben iſt. 


Aber vnder der Brucken da die Waſſer am ſtrengſten durchflieſſen / da arbeit der fluß / biß in 
die Quellen / vnd hatt kein ruh / biß er ſein gegenwaſſer hat / wo nit / ſo oft es alſo tieff auß / daß weñ 
der Fluß ſchon genommen / das Waſſer vnder der Brucken in der tieffen ſtehn bleibt / alſo kan man 
baldt ein ſchantz inwendig der Brucken machen / oder mit ſchantzkorben auffrichten / darzwiſchen 
ſtarcke Stuck / wenn dan der Feindt / wolt durch die Brucken ſtuͤrmen / hatt er nichts beſchoſſen / 
kan es auch nit / alſo kan man von oben herab mit Fewr / Fußeyſen / vnd allem ſturm zeug / gegen⸗ 
wehr thun / deßgleichen die Ketten fuͤrziehen / vnd von den ſtreichen auch oben herab / von allen En⸗ 
den der Brucken dahin ſtreichen / vnd wirdt ſich ein Feind ſchwerlichen / zwiſchen die Wehren vnd 
ſtreichen / in ein ſolche klam begeben / doch ſoll man ſich wol bewahren / vnd fuͤrſehen / wie gemeldt. 


Wann aber ein fluß nit genommen werden kan / darf es dieſer ſorg gar nichts / vnd wirt ſich 
in Schiffen oder auff Floͤſen nicht leichtlich dahin begeben / Ob der Feindt ſchon auffbreitẽ Floſ⸗ 
ſen oder Schiffen vnd anderm / auch wit Wollſecken / Dartſchen / Filtzen / vnd anderm bedeckt / 
zu Waſſer anfahren / die Brucken vnnd anders ſtuͤrmen wolte / kan er doch auff die hohe nicht / 
ober ſchon Leitern mit neme vnd an den ſtreichen ſtuͤrmen / oder durch die Brucken wolte / ſo komt 
er zwiſchen alle ſtreichen er neme ein ſtreich vor ſich zuſtuͤrmen auch welche er woll / oder zwoe / fo 
ligt eine gegen der andern / alſo kompt er allwegen zwiſchen zwo / darneben ſo ligen jme die hindern 
ſtreichenauch auff dem Halß / wie auch die Flügel vnd die brucken / von oben herab / mit ſchieſen / 
vnd Fewer jhr gegenwehr / vnd arbeit verrichten koͤnnen / deßgleichen iſt es auch / wann man die fer 
ten / ſchutzgattern / vnd anders vor der Brucken leſtfuͤrfallen. 


Auf dieſen dreien vorgeſetzten / ein vnd durchfluͤſſen / kan ein meiſter alles (vnd vil) anders 
mehr verſtehn / dieſen wercken / vnd aller gelegenheit(auſſen vnd jnnen ) zu vnd von thun / mehren 
vnd mindern / auch die gegenwehr alſo / mit ſtreichen / Bruckt / Schiffen an richten dz hierin kein 
mangel erſcheinen wirdt ſolchs ſei von ein vnd durchfluͤſſen auffs Fürgft vermeldt. 

Wann aber ein Fluß alſo breit / das er beide Staͤtt theilt / vnd zwo ſtett gibt wie zu Regẽſpurg 
Prag / Dreſden / Baſel / vnd andern orten do muß ein jde Statt / de Waſſer noch vmbfangen / vñ 
gebawen werden (auff die Manir / wie ich zu voran gemeld hab / an groſſen Waſſer fluͤſſen) vnnd 
alſo die Bruck in mitten geordnet wie ein Land ſtraſſen / ſolche Staͤtt ſind ſchwerlichen zu bele⸗ 
gern / man wolte dann das Waſſer belegern vnd ſolche fluß vnden vnd oben beſchlieſſen / vnnd mit 
hunger noͤthigen / wie dann vor kurtzen jahren der Statt Antorff begegnet iſt / vom Printzen von 
Parma / in namen Philippi Königs auß Hiſpania / ſolchs ſey von durchfluͤſſen der Staͤtt auffs 
kurtzeſt vermeld / darauß aller hand bedencken kan geſchoͤpfft werden / dan ich hie allein den Baum: 
vnd keine Schiffe melde. 


Das II. Capitul. 


Von Porten / Brucken / Fallbrucken / Schutzgattern / 


vnnd anderm / wie die moͤgen vnd ſollen ange⸗ 
ordnet werden. 170 


Ach beſchreibnng der einfluß / wie dieſelbige verwart 
werden ſollen / fordert die notturfft wie die auß vnd inn farhrten oder ein 
gaͤng in die veſtungen zu Landt / alß die Porten ſollen geſchaffen / vnnd 
N PrE 1 gebawen ſein / vnd wiewol ein jeder ſolches weiß vnd kein anzeigung be- 
‚LE 1 doͤrffte / will ich doch wie ſolchs mit nutz gantz verwahrlichen one hinder 

Ar D nuß beſchehen koͤnne / vermelden / vnnd iſt alſo nicht viel oder gar nichts 
ea 16 wie etlichemeinen) daran gelegen ſonder es hat vil auff im / wen ein port 
e recht vnd wol verſehen iſt / vnd befindt ſich zu vnſern zeiten das viel Dar 
durch verricht worden iſt. : 


Das veſtungen mit gewalt durch Porten ſeien gewunnen worden iſt wol war vnnd weißt 
man nicht viel / offt aber iſts vnderſtanden vnd doch nichts außgericht / ſonder ſindt alle mit 
verraͤhterei vnd liſten einbekommen worden / als wie zu Turin / Keyſer Carolo 5 durch ein Wa⸗ 
ge das Thor auffgehaltẽ ward / Muͤnſter in Weſtphalẽ durch ein heimlich Poͤrtle / Antorff wolt 
der von Alantzon / auch durch die Begmen Porten einnemen / aber es fehlt jm weit / deren Exem⸗ 
pel dann vil angezeigt werden koͤnten / wie erſt newlicher zeit im nechſt vergangnnen 1587. Jahr / 
zwoe Staͤtt durch Porten ſend eingenommen worden / ohne einigen gewallt / ſchieſſen oder ſtuͤr⸗ 
men / ſonder mit liſten / da doch die inn der Statt allein felbs ſchuldig daran geweſen / von wegen 

rer lied erlichen vnachtſamen Wachten / vnd muß ich kurtzlich ſolches zur warnung melden. 


Nicht weit von vns / hat ſich ein ſchwerer handel zugetragen / alſo das die Bürger vnnd O⸗ 
berkeit vnder jnen ſelbs vneins feind worden / vnd ſich viel ſtett jhrer Bundtgenoſſen darzwiſchen 
legten / vnd dieweil die Bürger niemands gehorchen wolten / haben etliche Staͤtt der Bundge⸗ 
noſſen / die Statt bele gert / die innwendig aber hetten kein ſorg noch recht wacht / denn alß 
den 14. Juni / die in der Statt auff dem Rahthauß gezecht / ſorgloß / vnd der mehr theil truncken 
waren / habẽ die euſſern gut wacht gehalt / vnd einẽ bei nacht den Graben abzumeſſen außgeſchickt 
wie tieff er ſey / dann es an einer feit vier Waſſergraͤben / fuͤr einander hatt / damit fie machten die 
ein Port ofnen / alſo hatt fich einer mit einer ſtangen daran Zacken waren / hinein gewagt / vnd bes 
funden / das es im vnder die arm gangen / iſt an der ſtangen in die ſtatt geſtigen / hatt geſehen / daß fie 
ein groſſe Doppel Carthaunen mit eiſen ſchroten / Ketten / Stein Nagel vnd anders geladen / vnd 
gegen der Porten gericht / wenn fie etwan durch den feindt ſollt angefallen werden / dardurch groß 
fer ſchad wirde auch an der portẽ geſchehẽ ſein / die aber darbei wachen ſollten / habẽ faſt alle geſchlaf⸗ 
fen / vnnd kein acht gehabt / auch vermeint / das er jhnen zuſtendig were / er aber iſt geſchwind zueim 
brunnen gangen / ſeinen hut voll Waſſer genommen / vnd folches auff die zundtpfannen vnd Pul 
uer geſchüt / wider auff die Mawr kommen vnd an der ſtangen fich wider bug gelaſſen. 

Sie haben aber außwendig ein ſprenwerck (Pendart genant) gehabt / das haben ſie ſamt j⸗ 
rem Meiſter genommen vnnd alſo ſelbander durch die Graͤben kommen / vnd ſolchs an der Pfor⸗ 
ten angeſchraubt / die jnnern haben geredt / vnd daruor ſolchs nicht gehort / die andern haben noch 
auff dem Rhathauß gezecht. Alß die wider ins Laͤger kommen iſt man auffgeweſen / vnnd ſich zur 
Pforten gemacht / in def iſt das werck angangen / vnd die Pforten auffgeſprengt / vñ ſie hinein ge⸗ 
fallen / als nun Lermen worden / vnd die Burger im Harniſch zuſammen gelauffen / war es gleich⸗ 
wol ſo Finſter das man mit der gegenwehr nichts verrichten koͤnnen / wie ſie nun das vorangeregt 
groß ſtuck wollen anzünden / iſt es vergebens geweſen / vmb die zwey vhr aber / wie es im Sommer 
fruͤh tag wirdt / iſt der Lermen erſt recht angangen / alſo das der Burger auff die 400 Todt geblies 
ben / der andern auch ein theil / die Statt erobert / vnnd alß eigen Leuth vom bundtabgeſuͤndert 
worden. 


Hierauff inn dieſem s7. jahr hat gleicher weiß Martin Schenck von Neideck / Gebhardt 
Truckſeſſen von Waldpurgs / vnd Ertzbiſchoffs zu Coͤllen Oberſter / die Statt Bonn erobert / wi 
der Ertzbiſchoffen Ernſten Hertzogen von Beiern / der hat nach ſolchem inſtrument getracht / vnd 
wie man ſagt / ſoll es eben das Inſtrument vnd fen Meiſter darmit vorgemelte / Statt erobert / ge 
weſen ſein / vnd ſich mit Reutern vnd Fuß volck gefaſſt gemacht / bei nacht den 22. Decembris fuͤr 
Bonn geruckt / darinn was Carle Billeus von Bruͤſſel Oberſter / der dan ſein tag ein Stu- 
dent geweſen / vnd gegen Morgens vmb drei vhren am Zollhauß am Rhein die Pforten mit ge 
meltem inſtrument / auffgeſprengt / hinein gefallen / vnd die Statt eingenommen / Billeus aber iſt 
im Hembd vber die mawr hinauß gefallen / entlaufen / vñ gehn Cobolentz kom̃en / Martin ſchenck 
ſagt der Student Billeus hab den hindern verwart vnd das haupt innoͤten gelaſſen / vermeint er 
hab vil vnnoͤtige oͤrter wol beſetzt / vnd die Pforten / den Rhein / ſtraſſen vnnd deß Fuͤrſtenhauß 
5 at bewahren follen / darauff habe er Fein achtung gethan / vnbewahrt vnnd vnbe⸗ 

etzt gelaſſen. 


Vnnd daß hab ich kuͤrtzlich melden wollen damit man ſehe / was an Pforten gelegen / auff 
das die mochten verwahret vnd recht geordnet werden / damit man zu Roß vnd zu Fuß bei nacht 
nicht darzu kommen koͤnne / darzu nicht einfach ſonder allwegen doppeln Thor oder Pforten vnd 
zuletſt gute ſchutzgattern gehoͤren / doch wil ich erſtlichen / wie die euſſern Pforten vnd brucken gez 
ordnet geſetzt vnd / gebawen werden ſollen anzeigen / vnd iſt nicht alſo wenig (wie etlich fuͤrgebẽ ) an 
einer wol bewarten Pforten gelegẽ (o wol bey tag als bey nacht / doch ſoll kein gebew an einer Pfor 
ten der linien der mawren oder deß Wahls herauß gehn / domit es in allẽ vorſtreichẽ kein hindernuß 
gibt / wie auch nicht gar zu tieff / ledig hinein geruckt werden / das man mit ſtreichen / ſchieſſen vnd 
werffen nicht zu jhm kommen kuͤndte / welehs wol zumercken. 


Nach dem die Mawren / zwiſchen den Bollwercken / wie ein Zwinger geordnet / auch nit hoͤher 
dann der lauff oder die höhe von der abdachung haben ſoll / ſo mag doch ſolche ſo breit alß die Pfor 
ten vollig iſt vnnd die notturfft erfordert auffgefuͤrt werden / aber die Pfort mit zwoen Fall⸗ 
brucken / ſoll hm Licht / nit hoher ſein / als die euſſer abdachung am lauff hoch iſt / wie dann der Ho⸗ 
rizont mit H. notiert zuſehen gibt / darauß folgt das die Bruck gegen der Pforten zu / 
ſich vnderſich ſenckt / wie die viſierung vor augen geſtellt / vnnd ſoll ſolches / alls Joch vnnd bele⸗ 
gung auff 24. ſchuch breit / von gutem ſtarcken Eychenen holtz ſein / das man aber an einer veſtung 
gantz ſteine Brucken / machen ſoll / das iſt gar nicht rathſam / (wie die zu Antorff ſeind / wiewol ſie 
das / dieweil ſie ſolches Holtz nicht haben moͤgen verantworten) aber inn alle weg ſeindt 
die Brucken von Holtz zum beſten / da man vom Land zu vnd von reiſen muß / man kan auch 

die Landern / Gattern vnd Fallbrucken auch anders viel beſſer darauff zurichten / zu dem hindert 
ſolches auch wenig im ſchieſſen / ſtreichen / darunder vnd daruͤber / nimt auch weniger das geſicht / 
deßgleichen ſeind die Huͤltzin Joch auch ſchmaͤler dann die am Steinwerck / kan auch in der zeit 
der noth abgeworffen vnd hinweg gethon auch bald widerumb belegt werden. 


Wann ein Pforten y. ſchuch hoch vñ Iy breit iſt / dunckt mich genugſam / wiewol etliche an 
veſtungen ſolche biß auff 25 ſchuch hoch / auch auff 20. breit machen dunckt mich aber ein vberfluß 
ſein / dan alles als Fallbrucken / Thor vnd anders mehr / gar zu ſchwer auff vnd zuthuͤn iſt / wird 
auch mehr für ein ſehein / vnd pracht dan notturfft geacht. Oi 

Die durchfahrten / vnd Gewaͤlb / von der Pforten in die Statt / ſoll wie dir Bruck von auſ⸗ 
ſen Lit. I. ſich ſenckt gegen der Pforten / alſo ſoll ſich der boden von der Pforten in die veſtung wi⸗ 
der hinauff / in ſein recht boden hoͤhe ziehen / das der euſſer vnd jnner boden widerumb in ſein rechte 
hoͤhe kommen / die Pfort ligt alſo im tieffſten / damit wirdt ſie wie auch die Fallbruͤcken / vnd wenn 
dieſelben auff oder zugehn / gantz leichter geſchehen auch von auſſen nicht koͤnn geſehen / vnnd auch 

deß halb deſto weniger beſchoſſen werden. 


Es werden auch gewoͤhnlichen nebens zu neben den Pforten (Poſtpfoͤrtlein geordnet / das 
mit man einzige Pferdt vnd Mann / auß vnd einlaßt / auff das man nit allweg die groſſe fort vis 
Fallbruck / auff vnd zuthun darff / vnd werden an ſolche Poſtpfoͤrtlen gleichfals Fallbruͤcken / auch 
gemacht werden / vnd ſolchs ſeind die beſten Pforten ſo mit allen vmbſtaͤnden in Fried vnd Kriegs 
zeiten gebraucht werden koͤnnen / denn der Kriegsm an zu Roß vnd Fuß im auß vnd einlauffen alſo 
hoch verdeckt iſt / das er von auſſen nicht geſehen noch geſpuͤrt werden kan. 


Weil aber ſich begibt / daß ſolche Pforten / vnd innfahrten / ſonderlich an ſchon gebawenen 
Staͤtten da haubtſtraſſen / nit allweg zwiſchen die Bollwerck oder Paſteyen kommen / ander et⸗ 
wan hinder ein Bollwerck / oder neben zu / offt hinder ein fluͤgel / vnd wie es ſich etwan ſchickt / alſo 
das die Pforten / von wegen der haubtgaſſen / vnd ſtraſſen / die etwan nicht zuendern oder zuuerke⸗ 
ren ſeind / alſo das die Pforten auch verſetzt werden muͤſſen / vnd weil ſichs in vilerlej weg begibt / 
will ich zu eim kleinen bericht volgende anzeig thun. 


LIT. X. 


Js. iſt ein treffetliche gute Pforten / ſo gantz verdeckt iſt / vñ geht die Bruck etwas ne⸗ 
Ik = 4 A 2: nn ein Fallbrucken auffziehen kan / vnd hat von der ftrei 
(IS, chen gegen der Brucken zu / nur ein nidere Mawr von jnnern boden auff 4. oder 
N % J zum hoͤchſten F. ſchuch hoch. Vnd dan widerumb von der ſtreichen geht die Maw⸗ 

ren Jie. 3. biß an die Pforten / darauff der Wahl vnd Bruſtwehren ligt / bei der bru⸗ 
cken neben / do ſich die Mawr vnd Wahl erhoͤcht / vnd ſich biß zur andern ſtreichen zeucht / da gibt 
es ein runden Fluͤgel / zeucht ſich auch gegen der Pforten zu / innwendig zwiſchen beiden Mauren 
gibt es einen fand vnd platz / da man verdeckt vor der Pforten 1 auch kan ein feind dieſe Pfor⸗ 
ten ( ſie ſtand wie hoch ſie jmmer woͤlle) nit reichen / ob ſchon ein Feindt / an die Pforden kommen 
ſollte / kan man auch auff beiden ſeiten / auch von oben herab zu jhme kommen / deßgleichen auff der 
ſtreichen / vnd jnnwendig deß fluͤgels (auff dem Bollwerck) zuruck in Feindt ſchieſſen / vnd ſolche 
Pforten / nicht muͤglichen zuerobern iſt / Zu dem ſeind zwo Pforten voreinander / die jnnwendig 
mit einem ſchutzgattern wol verſehen zwiſchen beiden Pforten oben offen vnd ein gang daruͤber / 
das man mit dem Geſchuͤtz vnd Volck zuſammen kommen kan / ſo kan man auch inwendig in den 
Zwinger vom mittlern Platz / vnd allenthalben hinkommen. 


LIT. I. 


Stauch ein Pforten / do die ein oder durchfahrt deß Gewaͤlbs geſchrenckt iſt / alſo 
. das wo der Feind nicht kan durch beide Pforden ſchieſſen / ſonder die jnner Pforten 


N bleibt vom mittlern bruch bedeckt / vnd kan (an der inner Pforten) auch ein Schutz⸗ 
0 \) gattern gemacht werden / damit wenn ſchon die Pfort dauornenabgelauffen / kan 

& ·ſolche innere noch erhalten / vnd fuͤrgeſchoſſen / vnd ob durch die Gewoͤlb vnd tag 
loͤcher hinab geworffen / vnd Geſchoſſen / oder doch am Gewoͤlb ein fach gantz offen gelaſſen wer 


den / damit man oben zuſammen kommen moͤg. 15 

vun 


Y Stfchr gut vnd der beſte eine / dieſe Pfort / wiewol ſie dreifach für einander kompt 
6 72 wirds zuuorderſt( wie alle Pforten mit einer Fallbrucken verſehen / aber hinder der 
S erſten / hatt ſie ein gevierten offnen ſtant / darnach widerumb ein Pforten mit einem 
V ſchutzgattern / dann ein Gewaͤlb vnd widerumb ein Pforten / vnd ſchutzgattern / vnd 
VG ob wolſolches ferner erklaͤrũg bedoͤrfft / will ichs doch biß hernach / da ich von ſchutz⸗ 
gattern vnd anderm / was zur Pforten vnd Fallbrucken gehöre handlen muß / hie einſtellen. 


r. N. 


Je.eſe Pfort / iſt hinder eim flägel/ da etwan ein ſtraß oder hauptgaſſen / deßgleichen 
auch von auſſen der weg nit anders geordnet / zu dem die Menſur der Bollwerck 
nicht anders gelegt werden koͤnnen / mag ſolche wol alſo gebawen werden vñ bringt 
kein ſonderlich hindernuß / auch kan man innwendig deß fluͤgels fuͤr die Pfort / auß 
wendig den Feindt zurucke / vnnd auff der ſeiten angreifen / vnnd jhn zu ruck halten 
mit voller verdeckung. 


Auß vorgeſetzten kurtzen Regeln befindt ſich nun / das ſolchs alles die fuͤrnemſte zugang / in 
ein veſtung / zu Waſſer vnd Land / ſeien / vnd ob wol nicht alles zuerrahten / noch alle gelegenheiten 
verzeichnet / vnd fuͤrgeſtellt werden koͤnnen / ſo kan man doch ſolches von einem zum andern meh⸗ 
ren / mindern vnd noch gelegenheit der oͤrter anrichten / das ſolchs dem Baw / vnd veſten zum be⸗ 
ſten dienen kan vnd mog / an allen orten. 7° 


’ 


Kurtz hieuor hab ich angeregt / die Pforten mit Lit. M. beſſer zuerklaͤren / dem nun zuvolgen / 
hab ich ein vieſirung vorgeſtellt. 


Was die Pfort an jhr ſelbſt betrifft / hats kein bedencken weiter / dann ein jeder verſtaͤndiger 
Zimmerman vnd Schmid oder Schloſſer / ſo feines Handwercks erfahren / weiß wie er ein Thor 
an einen Pforten / ſtarck beſchlagen / anhencken vnd beſchloſſen machen ſoll / doch ſollen die An⸗ 
gel in ſtarcken Pfannen auff Kuglen ledig gehn / damit ſie deſto leichter auff vnnd zu zuthun ſeien / 
welchs dann an allen Porten wol bedacht werden ſolle / ob fchon zwo oder drei fuͤr einander kaͤmen / 
Ein Pfort allein wolt ich nicht rahten / zum wenigſten zwo Pforten vor einander vñ verſetzt / an der 
hinderſten ein ſchutzgattern. ö u 
N 

So nun ein Pfortgut / vnd wol beſchloſſen / iſt ſolchs an jm ſelbs recht / dieweil man aber von 
auſſen daran kommen kan / iſt ſolchs nicht gut / ſonder gentzlich zuuerwerffen / vnd hat allerlei ge⸗ 
fahr auff hr / wie ich dan kurtz hiuorn mit zweien Exempel an einer Statt zu Bonn (fofich 
beide innerhalb einem jahr zugetragen) angezeigt. Derenhalben ſolchem zuuorkommen / iſt nichts 
beſſers dann gute wachten / vnd Falbrucken / doch alſo das ſie gern auff vnd zugehn / darneben auch 
gute ſchutzgaͤttern / zuhalten / vnd geordnet werden ſollen / Vñ ſolchs wirdt auff zwei oder dreyerlei 
ſorten gemacht / darumb ich das etwas groß verzeichnen hab wollen / damit mein bericht ( das 
ruͤber) deſto baß vernommen vnd verſtanden auch geſehen werden koͤnn. ana ZN 


Cs werdenerſtlich Fallbruͤcken mit zůgen gemacht / die wol auff den brucken ſtehn / faſt 

in mitten / ein theil ordnens biß an den Lauffgraben / die haben jr gegen gewicht oben / aſſo / 

daß ſie fornen an kaͤtten hangen / vnnd mann hinden am gegengewicht zeucht / gaͤht es inn 
ö ſchwencklen 

zeucht / geht es inn ſchwencklen vberſich / vnd daß gegen gewicht / auff die Brucken / alſo ſtchn die 
zwen ſchwenckel vberſich gegen Berg / ſolche Fallbrucken ſeind wol gut / von wegen auff vnnd zu 
thuns / aber es ſoll an keiner Veſtung nichts von auſſen geſehen werden / dann wenn man außfall 
vnd anders will fuͤrnemmen / vnd man die Fallbruck auff oder ablaſſen will / kan der Feind ſolches 
ſehen / vnd ſich darauff ſchicken vnd ruͤſten / was zu ſolchem außfallen gehort / derhalben alles / was 
außwendig / als ein gemerck zuſehen / iſt nicht zum beſtẽ / ſondern zuverwerffen / wie auch alle Gren⸗ 
del / fuͤrſchlaͤg / vnd alles ſo aufrecht ſteht / nichts iſt / ſonder befler zu ordnen. 


Die andern Ziechbrucken / werden ebenmaͤſſig / doch etwas beſſers zugeruͤſt / doch alſo / zu⸗ 
gleich was die zwen Schwenckel an den vorigen vberſich gehn / alſo an dieſen geht es vnderſich / da 
muß man das gegen gewicht ſchwer machen / das die arm nicht zu lang werden / vnd inn den Gra⸗ 
ben / vnd inn das Waſſer reichen / damit es nicht eingefruͤr im Winter / ſolches brecht ſonſt (wenn 
man die ablaſſen wolte) groß hindernuß / ſeind ſonſt nicht boͤß / dann ſie auff den Brucken nicht 
vberſich ſtehn / doch muß man ſie mit einem gehaͤuß (das ſie auff vnd abgelaſſen / vnnd beſchloſſen 
werden fönnen) beſchlieſſen / ſo nider als es ſein kan. 


Die dritten Fallbꝛucken ſeind noch beſſer / die werden hart vor der Poꝛten auffzogen / mit ei⸗ 
nem Schoßgewicht / welche an einem zug gantz ſanfft auffzuziehen ſeind / vnd vnden beſchloſſen / 
darinn das gegengewicht geht / hat ein doppeln zug / alſo wann man den / an einem ort zeucht / hilfft 
man dem gewicht vnderſich / vnnd der Fallbrucken vberſich / zeucht man am andern oꝛt / ſo zeucht 
man das gegengewicht vberſich / vnd geht die Fallbruck gehn Thal vnderſich / Solches gegen ge⸗ 
wicht vnd zug bedunckt mich etwas beſſers ſein / inwendig hinder den Pfoꝛten / damit die Fallbruck 
von auſſen für die Pfort anſchlecht / doch muß ſolches gegengewicht tieff / oder doch mit rechtem 
gewicht weit geholt werden. 


Das Kupfferblat. N.. I9. 


VM. I. g 


Je vierdte meynung von Fallbrucken / iſt vaſt die beſte / das man nemlichen die Fall⸗ 
brucken / an ſtarcken Angel zu beiden ſeiten einfaſſe / alſo in das ſteinwerck einlaſſen / 
das ſie gantz ſatt zuſchlieſſe / der anſchlag der Brucken / ſoll auff ein ſchuch höher fein 
auff der Brucken / dann an der Poꝛten ſchwell / oder auffſchlag / alſo das ſie im auff 
Y vndoblaſſen / deſto ſenffter ſich niderſetzte / doch wolt ich kein gegengewicht oder be 
ſchwerung daran hencken / fonder hinder der Pfoꝛten ein Zug vnnd Winden machen / miteiner 
Schrauben ohn end / mit Meſſigen Waltzen oder Rollen / im gewind / wie mit Lit: A zuſehen / 
die Waltzen zum auffwinden / daran die Kurben iſt / muß kurtz ſein im Diameter 8. zoll / alſo wird 
es ſich inn einem vmbgang zwen ſchuch auff / aber ſo weit es auffwindt / wolt ich nur von einem ge⸗ 
ſpunnen vnd gewichßten Seil (aber das forder auff der Brucken / von einer Ketten) haben / da⸗ 
mit wird es ſich gantz ſaufft / auff vnd ab / oben im auß vnd einzug / muͤſſen Meſſine Waltzen oder 
Scheiben / gantz wol zugemacht vnd goſſen ſeind / wie bei Lit: B zuſehen / darüber ſolcher zug 
ſanfft vnd wol gehet / aber außwendig nebẽ der Pforten / zu beiden ſeiten / muͤſſen zwo ſtarcke lange 
Druckfedern ſein / ſo im ablaſſen anfaͤnglichen / die Bruck hinauß drucken / nachmahlen ſich ſelbſt 
niderlaßt / wie mit Lit. C zuſehen iſt. 


N 


Dieweil aber folche Bruck vor der Pfoꝛten / das Thor noch beſſer verwaret vñ beſchleußt / 
ſo kan man deſto weniger zu der Pforten kommen / noch einigen ſchaden darfuͤrnemmen konnen / 
derhalben ſolche auffzug ſehr gut vnd noͤhtig ſeind. een 

Will man aber auff der Brucken / noch ein Fallbruck haben / zur befferer beſchirmung / kan 
ſolche auch gemacht werden / damit ſolches alles deſto baß verwaret würde. 


Es ſeind auch etliche die die Fallbrucken anßwendig am oꝛt / an die Brucken ordnen / ich 
aber halte nichts daruon / ſonder ein beſchloſſener Gatter iſt beſſer / damit man ebens fuß nicht 
auff die Brucken kommen kan / die Grendel oder Schlaͤg / ſo man fürfallen laßt / mit einem zug / 
ſollen nichts / dieweil ſie von auſſen alſo vberſich ſtehen / vnnd koͤnnen geſehen werden / vnnd ob ſie 
nach der ſeiten gehn / oder ſtehn / ſo iſt doch von auffen inn den Lauff zukommen / derhalben ſolches 
auff den Brucken / mit Gattern vnd Fallbrucken verſehen ſein ſolle. 


Solches ſey von den Fallbruckt / vnd Pforten geredt / nun muß ich auch wie die Pfort / mit 
Lit. M vor gedacht vnd verzeichnet / vermelden / weñ alſo ein Pfoꝛt verſehen iſt / muß dieſelb zwi⸗ 
ſchen der andern Pfoꝛten noch ein Stand oder platz haben / ein ſchuch 50. lang / oder mehr / die 
muß wie die ander aͤuſſer Pforten ebenmaͤſſig / inn gleicher hoͤhe vnd weite ſein / were vaſt den hal⸗ 
ben theils inn mitten des Wahls (kompt ſo weit die Bruſtwehr jnnen oder darbei begreifft) auff 
dem andern theil hinden zur Statt zu / ſolle ſolches gewoͤlbt ſein / darauff ein niderer Baw / vnnd 
Wohnung begriffen fein ſoll / wie auch die durchfahrt / von auſſen nicht zuſehen iſt. 


Dieweil aber diſe jnnere Pforten / auch beſchloſſen wird / von jnwendig / vnd auff einem ebe 
nen boden iſt / muß man einen Schutzgatter dahm ordnen / dieweil kein Fallbruck dahin zu ordnen 
iſt / doch ſollder Schutzgatter / vor der Pforten inn ſteinwerck / im Bogen (oder inn einer Eychen 
nuten) gehn / damit er juſt vnd ſanfft / auff vnd abzulaſſen ſey / vnnd wenn man den fallen laßt / die 
Pforten dannocht beſchlieſſen (oder öffnen) kan / doch ſoll man ſich (das man ſolche nicht wie vn⸗ 
ſere Alten gemacht) fuͤrſehen vnd Hütten. 


Denn erſtlich haben ſie dieſelbige / fuͤr die aller erſte Pfort geordnet / welches zu vnſern zeitẽ 
äallenthalben hinweg geriſſen / vnd verendert wird / auß folgenden vrſachen. Zum andern haben 
fie es von einem gangen Gattern an einer Ketten / oder von Pfaͤlen / welche an einem Wallbaum 
mit armen ihr habung haben / vnd inn einem ſtreich gefaͤllt koͤnnen werden / vnnd folche beide mey⸗ 
nungen ſeind / da man die Armbruſt nochgefuͤhrt / gut vnnd breuchlich geweſen / auch hernach / 
noch für gut angeſehen worden / weil man nur ein eintzige Pforten gebawet hat / als aber dieſelben 
etliche mahl zerhawen vnnd verbrendt woꝛden / welchem weder mit ſchieſſen oder werffen / denn es 
jhn fuͤr ein Schirm vnd decken gedienet / kan jhnen gewehrt werden / hat man dem zu vorkommen 
noch andere weg gedacht / denn hernach haben die ſo es beſſer verſtandẽ / die Pforten allein da vor⸗ 
nen am Thurn / vnnd hinden am andern Thor des Thurns / den Schutzgatter gemacht / die es 
auch etwas beſſers troffen / vnnd jhr bedencken auff ein gewiſſers geſetzt haben / alſo / das ob ſchon 
ihnen die aͤuſſer Pfort abgelauffen / zerhawd / oder verbrendt / oder zerſchoſſen vnd gefällt wuͤrde / 
ſie dannoch darhinder den Schutzgatter zum beften hetten. Alſo ſeind die aͤuſſern fuͤr ſchaͤdlich 
zuhalten / wie aber ſolche geordnet werden ſollen / will ich jetzund anzeigen. 


Erſtlichen ſoll auß wendig / wie zuvoran gemeldt kein Portal vnd Maurwerck hoͤher / dann 
man von auſſen ſehen kan / gehn oder gebawen werden / nun kan man aber davornen nicht / wenn 
man ein Schutzgatter / er ſey von einem auffzug / oder von einem Schoßpfaͤlen gemacht / vnnd 
auffbawen / es muß der Baw ein hoͤhe haben / damit man jhn auffziehen / vnnd vberſich bringen 
koͤnd / Solche hoͤhe vnd alles was daran gebawen / ligt dem Feind im geſicht / in ſonders an den 
Pforten / ſo nimpt ers von ſtundan hinweg / wenn nun ſolches beſchoſſen vnd gefaͤllt / wuͤrd niche 
allein der Schutzgatter / vñ Schoßpfaͤl zu nichten gemacht / ſonder dz gantz Portal wird dadurch 
verderbt / vnnd iſt nicht mehr zubrauchen / derhalben an allen Veſtungẽ kein ſolch werck nirgends 
geſehen noch gelitẽ wird / auch wa fir ſeind hinweg gethan / vñ anderſt geoꝛdnet werdẽ / denn 8 

oder 

oder anders keim Feind ins geſicht gebawen werden ſoll / vñ darumb werden an den voꝛdern Pfoꝛ⸗ 
ten die Fallbrucken / vnd an den allerhinderſten die Schutzgatter geordnet vnd gemacht / wie dann 
ſolches bei vnſern zeiten an allen newen Veſtungen geſehen werden. 


Etliche verwerffens gar / vnd koͤnnen kein ander vrſachen anzeigen / dann daß ſie im auffzie⸗ 
hen ein hohe geben / wann man ſie ſchon wol hinderſich ruckt / allein der höhe halben / dieweil ſie zu 
fällen ſeind. Sie ſeind aber nicht zuverwerffen / ſondern ſehr trefflichen nutz / beſonders zu diſen vn⸗ 
fern zeiten / dann hetten etliche Staͤtt / bei vns vnd anders wal da gehlinge vberfaͤll geſchehen feind) 
ſolche Schutzgattern an den Pfoꝛten gehabt / villeicht ſtuͤnd jhr ſachen noch zur zeit etwas beſſer / 
vnd hetten den Feind noch lang auffhalten koͤnnen. 


K 
0 
a 


nei 
| AJ FJerauff will ich mein bedenckẽ anzeigen vñ geben / wie ein Schutzgatter gemacht / 
4 N vnd an welches oꝛt er zum noͤttigſten vnd ſicherſtẽ ſtand / nit genommen noch verfaͤllt 
f EN, 5 werden koͤnd / vnd willjhm den Schutzgatter) die hoͤhe des auffzugs gantz hinweg 


neſen / derhalben ich die ein Fallbꝛuck auff der Bꝛucken / die ander aber hart an der 
fordern Pforten habẽ wolte / der Schutzgatter aber muß an der andern Pfoꝛten / 
vor dem gewoͤlb / vñ den fordern jnnern Hof kom̃en / als dann an dem jnnern gewoͤlb in der Veſten 
die dritte Pforten. 


WA 


Neben der jnnern vnd letſten Pfoꝛten / muͤßte ein Schutzloch oder drey geoꝛdnet werdẽ / von 
der Veſten oder Statt / die durchs gewoͤlb / mitler vnnd euſſer Pforten biß auff die Brucken (da 
ſchon ſolches alles eingenommen werden ſolte) kan ſtreichen moͤgen / der foꝛder Hof muß zu beiden 
ſeiten / eingefaßt werde / damit man oben herumb zu den fordern / mitlern / vnd jnnern Pforten / vñ 
auch von den Wachten zu den Schutzgattern / Sturmglocken / vnd allem gerings vmblommen 
koͤnde / welchs dieweil ich in der Viſierung Lit: M klein angezeigt / ich allhie etwas groͤſſers ver⸗ 
zeichnen wollen / damit man den Schutzgattern on Fallbrucken / ſampt andern deſto baß verſtehn 
moͤge / vnd in der Viſierung auch beſſer kan abgenommen werden. 

Den Schutzgatter / ſo inn die ander Pforten kompt / Num. 2. hab ich etwas groß vnnd 
verſtandlichen verzeichnen muͤſſen / vnd muß derſelb alſo gemacht werden / der Waͤllbaum muß 
im Diameter / darauff ſich das Garn von eitel Ketten ſich windt) eins ſchuchs dick / vnd alſo inn 
voͤlliger lenge / das er auff jeder feiten ein ſchuch lenger (dann die Pforten im Liecht breit iſt) 
damit ſich im auffwinden kein hindernuß begebe / muß auch hart oben vber dem bogen ligen / vnd 
an den enden (oder doch nur an einem ort) ein Scheiben die eins ſchuchs breiter ſey / ohn den 
Waͤllbaum / zu beiden ſeiten / alſo kaͤme die gantz Scheib mit dem Waͤllbaum im Diameter auff 
zwo / oder zum meiſten dritthalb ſchuch breit / vnnd drey oder vier Zoll dick / da die Rollen oder 
Waltzen inn fleifliger eintheitung geordnet gehn / an deren Rollen die Schrauben ohn ende / zum 
zug vnnd auffwinde / das Schutzgatter gehn ſolte / wie bei Lit. D zuſehen / aber an beiden enden / 
muß es ſatt gehn / inn gevierdten Pfannen von eyſen / vnnd Metallen Ringen / oder eyſen Ring / 
vnd Metallen Pfannen / vnd an beiden enden ſatt inn Pfoſten eingelegt / vnd alſo zu ligen geord⸗ 
net werden / wie Lit: E außweißt. a 


Solcher Waͤllbaum aber / muß juſt mit der fordern Linien der nuten / ſo im Steinwerck / 
(oder von Holtz im Stein) eingehawen iſt / gleich gehn / damit im auffziehen / oder herab fallen / 
kein hindernuß da ſeie / vnden auff dem boden muß die nüt ein abfag von Stein / vnd oben mit holtz 
fo veſt ig (oder eitelem holtz gegen den Jaren ſtehn) alſo wenn der Schutzgat er faͤllt / das die ſpi⸗ 
tzen nicht inn die Stein / oder Erden / gar aufffallen / wie vnden mit Lit. F zu ſehen iſt / vnd alles 
darauß kan verſtanden werden. 


Der Schutzgatter aber muß auff ein ſolchen weg gemacht werden / naͤmlichen von eitel ge⸗ 
ſchmitten Brunnenketten / vnnd die ſpitzen muͤſſen alle von geſchmittem Stangeiſen ſein / deren 
muͤſſen drey vberzwerch ſtehn / ſo breit die Pfoꝛten / allweg eine im liechtẽ voͤllig ein ſchuch von der 
andern / gibt zwen ſchuch / vnd ein jede Stang / deren drey fein ſollen / vier Zoll breit / vnd eins zolls 
dick / thut auch ein ſchuch / die zacken oder fpigen vnden auff anderthalb ſchuch lang / muͤſſen aber 
durchauff gehn / biß an die dritte Stangen / wuͤrden alfo vierthalb ſchuch lang oder hoch ſein / ne⸗ 
ben zu / da ſie inn den nuͤten gehn / die doͤrffen kein ſpitzen oder zacken haben / dann fie auff das holtz 
Lit. E fallen / vnd alſo auff ein halben ſchuch / nicht auff den boden kommen koͤnnen / vnd muͤſſen 
ſolche ſpitzen oder zacken auch ein ſchuch weit von dem andern ſtehn / darmit es ein gleicheit gibt / 
wie die Viſierung zuverſtehn / geben thut. 


Diefe ſpitzen vnd Stangen aber / ſo vberzwerch gehn / muͤſſen gantz veſt aufeinander ges 
nietet werden / an ſolchem eyſen Gatter muͤſſen allwegen zwiſchen den ſtangen / die ketten angen ie⸗ 
tet / vnd alſo hinauff biß an Waͤllbaum / die ſelbig lenge(ſo hoch die Pforten) biß es genug iſt / vnd 
alſo durch etliche ring angenaglet vnnd geſchmidt ſein / doch allwegen eine vmb die ander lenger / 
wie inn der Viſierung verzeichnet / angenietet werden. 


Aber in der mitten des bogens der Pforten / muß abermahlen ein gantze breite eyſene ſtangẽ / 
die neben zu auch in der mitten geht / vñ die Ketten in gleicher breite erhaltet / da muͤſſen die Ketten 
wider wol angenietet ſein / von dannen allwegen eins ſchuchs weit durchauß / vnd vberzerchs Ket⸗ 
ten / von einem ort biß an das ander zogen / vnd allweg / da fie vber einander gehn / mit einem eyſen 
durchbogen / vnd zuſamen geſchlagen / alſo wer der gantz Schutzgatter fertig. 


Wann nun dieſer auffzogen / vnnd auff dem Waͤllbaum gewicklet / iſt ſolcher nit vber zwen 
ſchuch oder dritthalben hoch / vnd kan ein Mann den gantz leicht auffheben / vnd die Schrauben / 
ohn ein end gantz ſanfft vmbziehen / will man aber das er fallen ſoll / hebt man die Schrauben nur / 
mit der kurben an dem einen ort ein wenig vberſich ( wie es dann darzu gemacht werden muß) fo 
faͤllt er gehlingẽ herab / will man jhn aber ſonſt allge mach herab laſſen / kan ſolches mit der Schrau 
ben geſchehen / wie dann folches an allen einfluͤſſen / zu Waſſer vnnd Land fuͤrgenommen werden 
ſoll / vnd allein wann es noht vnd ein Feind vnder ein folche Pforten keme / ſo laßt man folche geh⸗ 
lingen herab fallen. 

Ob manaber alle Fluͤß / durch ſteine Brucken vnd jedem ſchwibogen alſo einen zurichten 


wolte / ſteht daſſelb zu eins jeden gefalle / oder doch nur in einem bogen / da man ſtets durch Yun 
muß / 

muß / ſonſt kan man die andern mit Ketten beſchlieſſen / in maſſen ich vormahls gemeldt / das man 
die fluͤß mit Ketten garnen oder netzen vberziehen vnd ſpannen koͤnd / doch muß es miteitel Ketten / 
mit ſtarcken Walben vnd zuͤgen / daran Schrauben ohne ein end gemacht ſeind / geſpanet werdẽ / 
vnd kan ſolches auff viel vnd mancherley weg / angeordnet werden / allein hie kuͤrtze halben / darauß 
man ſich genugſam vernichten kan / vermeldt. 


Solche Schutzgatter ſeind gantz gut vnd brauchſam / darzu geſchmeidig / verſchlagẽ nichts 
vnd geben auch keine hohe (nicht ober dritthalben ſchuch hoch vnd breit) darzu ſollen ſie hinder die 
forder Pforten / ein ſchuch Go. so. oder mehr geſetzt werden / will man jhn etwas ſchrencken / oder 
verſetzen / kan ſolches wol geſchehen / vnd iſt ſolcher Schutzgatter von auſſen vñ jnnen gar ſicher / 
vb ſchon ein Feind durch beide Pforten ſchieſſen ſolte / iſt er doch nicht zufaͤllen / ſo doch die andern / 
wenn fie auß wendig / vnd darzu hoch von holtz gebawen ſein / wie auch den Brucken / mit ſchieſſen 
vnd ſprengen / zu letſt auch gar zufallen / vnd fuͤrfallen / alle auß vnnd einfahrten hernach hindern / 
ſeind auch nicht mehr zu brauchen / noch inn der noht widerumb zu bawen / / vnnd ob ſie ſchon ge⸗ 
bawen werden koͤnten / ließ man ſie doch nicht bleiben / vnd wer kein nuͤtz noch als vor. 


Weil man aber fuͤrwenden moͤchte / wann ein Feind alſo vngewarneter ſachen ankommen / 
oder wie ſonſt ein anſchlag gemacht werden moͤchte / das er ein Pforten ſampt der Fallbruckẽ eins 
nemmen / vnd man nicht mehr ſo wol an der fordern Pfoꝛten / als auff der Brucken zum auffzug 
kommen koͤnte / vnd alſo ſolches mit gewalt einneme. 


Darauff iſt zu antworten / das man vor allen dingen gut Wachten halten / vnd da man ſol⸗ 
ches ſpuͤren ſolte / beizeiten / wie ſichs an Veſtungen gepuͤrt / darzu thun ſoll. Zum andern hat man 
den Schutzgatter zum beſten / den kan man fuͤrſchieſſen laſſen / wenn ſchon zu Roß vnnd fuß ein 
. 81 oder 100. hinein kommen weren / wurden ſie nicht vielauß richten / ſonder alle des 

odts ſein. 


Ja ſprichſtu wenn der Schutzgatter für gefaͤllt iſt / vnnd der Feind alle Fallbrucken inn ha⸗ 
ben ſoltẽ fo haben fie das forder Thor inn / vnd iſt kein Fallbruck mehr vor dem Schutzgatter in⸗ 
wendig. 


Daran iſt nicht viel gelegen / der Feind kan ſich nit lang da halten / dañ man von allen oꝛten 
oben en vnd zu ruck zu jhn ſchieſſen vnd werffen kan / ſo wol vor dem Schutzgatter als 
vor der auſſer Pforten / auch innwendig / derhalben der platz zwiſchen beiden Pforten nit gewölbt 
ſonder offen gelaſſen werden ſoll. Vnd vber diß alles / hat man nicht allein den Schutzgatter / ſon⸗ 
der auch das inner weit gewoͤlb / vnd die jnner Pfort / inn der Statt zum beſten / vnnd daſelbſt kan 
man auch ein ſolchen Schutzgatter haben / ob man wolte / denn ſie weniger als die huͤltzerne koſten / 
alſo hette man zwo Fallbrucken außwendig / zwen Schutzgatter / vñ drey Pforten vor einander. 
Zu dem hat man noch drey Schuglöcher / die durchs gewoͤlb beide Pforten vnnd Brucken gehn / 
vnd it ſolches zu einem gewaltigen einlaß / vnd Pforten vberfluͤſſiggenug / vnd wenn ſie bewacht / 
iſt ſolches oꝛt gantz wol verſehen genugſam. 


Y. 3, 


ODOlte man aber noch ein andern ſichern weg haben / mit einer Fallbrucken / wolt ich 
N OR widerumb hinder die Pforten / den zug machen / mit einer Schrauben ohn end / 
NN 0 Meſſenen Waltzen oder Rollen / wie mit Lit. G zuſehen / aber darneben ein zug 
oder Rucker / mit Lit. H zeichnet / der inn einer ſtarcken nůten oder gewerb vnden 
2 gienge / von eitel eyſen geſchmidt / daran vnden ein ſtarcker Rigel auff Meſſene Rol 


L 


len geht / diſer Rigel muß am zug (wie mit Lit. zuſehen) ledig eingenuͤtet ſein / alſo wenn man 

den zug H oben fuͤrſich druckt / der Rigel L. hinderſich geht / aber auff den Meſſene Rollen 

Lit. K oben vnnd vnden feinen lauff hat / hinder vnnd fuͤrſich / die Fallbruck aber / muß außwen⸗ 

dig an der Fallbruck / auff das ſterckeſt an den zapffen angehencket ſein / vnnd der Zug / da man 

ſolche mit den Schrauben auff zeucht / muͤſſen die Ketten vber ein Mie 17 70 oder 
ij 

Scheiben gehn / wenn ſie auffzogen / ſcheubt man den Rigel L bei Lit. M darunder / vnnd laßt 
ſie auff den Rigel nder gehn / vnd weñ man fie ab oder fallen laßt / muͤſſen ſtarcke eiſene Feder auß 
wendig an dem Pfoſten am Joch ſein / die / die Falbruck auffhalt / das fie ſich im gehlingen fallen 
nicht zerſchlag / ſonſt laßt man ſie auff vnd ab / vnd ſolches ſeind treffliche gute Fallbrucken voꝛden 
Pfoꝛten / vnd die allerbeſten. 


Dieweil man aber / wenn ein gehlinger vberfall beſchehe / von wegen eintringenden Volcks 
auch ſonſt hinder die Pfoꝛten nicht mehr kommen koͤndte / ſo ſoll ein Zug oder Ketten / an die eyſen 
Stangen / daran die Schrauben Lit. O vnd dann ein Ketten an dem Zug I der den Rigel hin⸗ 
derſich ſcheibt / ſtets angelegt ſein / vnd beide Zuͤg zuſamen an ein Ketten / ſo auff einer Meſſin ſchei 
ben oder Rollen laufft / die Ketten oder Zug muß an beiden orten O vnd H ledig vmbgehn. 
Wann nun der Feind wie gemeldt gehlingen dahin keme / ſo zeucht man nur oben den Zug mit 
Lit. P ſo geht die Schraub auß den Rollen / vnnd der Rigel zugleich hinderſich auff ein mahl / 
vnd fallen alſo Roß vnd Mann / vnd was darauff iſt / mit einander inn Graben / vnnd kan nie⸗ 
mands zum auſſern noch jnnern Thor kommen / ob ſchon etlich hinein kommen weren / hett man 
doch die Schutzgatter vnd alle Gegenwehr noch zum beſten. 


Sonſt kan man ſolche Bruck (Abends vnd Morgens) auff vnd abwinden / vnnd den Nigel 
für vnd hinderſich trucken / vnnd iſt diſe auch ſehr gut wenn man auß vnndein will / das der Feind 
im auff vnd ablaß / die nicht alſo ſehen kan / alſo wann ſie vberſich / auff vnd zugienge.) 


Was nun von Feinden hinein kommen / muß bleiben / die aͤuſſern koͤnnen nicht weiters hin⸗ 
nein kommen / vnd koͤnden die Schutzgatter / vnnd anders dergleichen auch fuͤrgelaſſen werden / 
wie bei der Pforten mit Q⁰zuſehen / auch an der neben Mauren / mit Ralſo iſt der Hofbeſchloſ⸗ 
ſen / da kan man von oben herab mit geſchoß / Fewr / vnnd anderm hinab arbeiten / an der Mauren 
ER muß widerumb ein Thür inn Zwinger gewoͤlbt fein / damit kan man an allen orten dahin 
kommen / im groſſen gewoͤlb muß kein Stiegen oder Schnecken hinauff inn das obertheil derſel⸗ 
bigen Pforten oder Wohnung gehn / ſonder gantz beſchloſſen ſein / vnd vom Wahl jnnwendig in 
der Veſten / oder darneben ein Stieg hinauff gehn / da dann die Wachtſtuben / auch des Wacht⸗ 
meiſters / oder feins Leutenampts Wohnung ſein ſolle. 


Neben der Pfortẽ macht man kleine einlaͤß / ſo man bei Nacht oder Tag / ſo die Pforten be⸗ 
ſchloſſen / brauchen auß vnd ein kommen kan / die werden nur drey ſchuch weit gemacht / vnnd ein 
Fallbruͤcklein daruͤber / welches neben der Brucken / der groſſen Fallbrucken / mit einem Zug / auff 
vnd ab gelaſſen werden / Etliche machens zu beiden ſeiten / etliche nur eins / vnnd wird ſolches inn 
Zwinger gericht / vnd neben zu eingelaſſen / damit die Pfort zu bleibt / vnnd nicht darff auffgethan 
werden / doch ſoll man / wann jemands auß oder eingelaſſen wird / allwegen die ander Pforten zu⸗ 

voran widerumb beſchloſſen werden / vnd alles mit einer ſtarcken Hut / oder Wacht / 

vnden vnnd oben verſehen werden / Wie aber ſolches angeſtellt werden 
ſoll / gehoͤrt zu dem Baw nicht / ſonder den Ober⸗ 
ſten Hauptleuten zu / auch inn die 
Kriegsordnung an 
zurichten. 


Das 

Das III. Capitul. 


Wie die Einlaͤß / Thuͤrn / vnd andere zugehör 
erbawen / vnd die Wachten angeoꝛdnet 
werden ſollen. 


P. 4. 


Eil ich mit den Pfoꝛten ſo weit kommen / will ich auch et⸗ 
was von den Einlaͤſſen melden / ſo in fridens zeiten möchten zu gelaſſen 
werden / doch wolt ich es an keiner Veſtung / ſolche nicht billichen noch 
rhaten / das mans bawen oder brauchen ſolle / jedoch ſteht es einem Po⸗ 
tentaten frey / da etwann er oder die ſeinigen mit Roß vnnd Wagen (fo 
2 i wol bei Nacht / als bei Tag) möchten auß vnnd ein kommen / die Statt 
% 2 oder Veſten einen weg wie den andern möchten beſchloſſen / vnd kein ger 
O fahr daruon zu gewarten were. 


Erſtlichen das Fundament betreffend / wird daſſelb auff zwey oder dꝛeyerley weg fuͤrgenom 
men / denn erſtlich mag er rund / oder inn die vierung fuͤrgenommen werden / jedoch iſt der inn ein 
vierung der beſt / wenn man in die ruͤndung bawen will / gehören ſolche Thuͤrn inn die Veſtung 
hinder die Wahl oder Bollwerck / doch das man vber alles Gebaͤw vnnd Wehren ſchieſſen fon⸗ 
nen (ohn vber die Caualier / vber die ſollen ſie nicht reichen) ſonder zwiſchen denſelben durch ſchei⸗ 
nen / vnd werden allein darumb rundgemacht / damit ſie auff die Staͤnd der Waͤhl vnnd Bell 
werck rund herumb ſchieſſen vnd ſtreichen kan. 


Wenn ſie inn die vierung gebawen werden / muͤſſen die eck(oder die ein ſchaͤrpffe gegen dem 
Land oder Baw eingenommen werden / alſo kom̃en die ſeiten auff die ſtaͤnd / koͤnnen auch von auſ⸗ 
ſen nicht wol beſchoſſen werden / darinn werden zwey gewoͤlb ober einander beſchloſſen / im vn⸗ 
dern halt man Muͤlen / Puluermuͤlen / Salpeter / Schwefel vnnd andere Munition / in andern 
gewolb kan man ſchon auff die Waͤhl oder Staͤnd reichen / durch Schutzloͤcher / die muͤſſen tieff 
vnderſich gehn / da kan man auch allerhand behaltnuſſen haben / auff dem gewoͤlb (oben auff) ſo 
frey vnder dem Himmelſteht / muß ein andere Bruſtwehr ſein / die kan man von ſteinwerck ba⸗ 
wen / mit Scharten / oder kan ober Banck ſchieſſen / welches am beſten iſt / denn man das geſchuͤt 
wenden kan / wa hin man will / vnd iſt von auſſen nicht dahin zuſchieſſen / wie mit Lit. S vnd T 


zuſehen iſt. 


Es muß aber durch beide gewoͤlb im Schloßſtein ein loch durch gehn / etwann auff vier 
ſchuch lang / vnd vier breit / vberlaͤngt / damit man oben gefchüg/reder vnd anderm vorꝛhat / auch 
was man ſonſt zum bawen bedarff hinauff ziehen kan / oben mitten auff dem Platz oder Stand 
muß es ein Zug / daruber ein Wachthaͤußlein / doch alles von holtz beſchloſſen haben / das mans 
abbrechen vnd auffſchlagen koͤnd / vnd iſt ſolches faſt die beſte meynung inn jnnern Thuͤrnen / ſo 
hinder die Waͤhl bawen werden / außwendig aber an gebaͤwen im aͤuſſern Zarg / ſollen weder rund 
noch vierckete Thůrn gebawen werden / auch nichts hochs ſo mit geſchüͤtz erreicht / antroffen vnd 
gefallt /oder geſehen koͤndt werden / außgenommen was von Erden iſt / auch inn der Veſtung in⸗ 
wendig tieff ligt / wie zuuor genugſam erklaͤret worden. 

LIT, V. 

Iſer Thurn zum einlaß / weil er voꝛnen an die Brucken kompt / kan auch für ein 
Pfoꝛten / oder allein zum einlaß gebraucht werden / da man jemand zu fridens zeit 
auß oder einlaſſen wolte / Wiewol ichs nit allenthalben / ſonderlich an Veſtungẽ 


kan. 

Auff dem vnderſten gewoͤlb muß widerumb ein zug ſein / mit der Waltzen / Walbaum 2 
Schrauben ohne ende / die muß die Fallbrucken auff vn ablaſſen / wie zuuoꝛ gemeldt / allein vn 2 
ches oben geſchicht / auff dem ein geſchwoꝛner Wechter wohnen / vnnd jhm alle Nacht noch etlich 
zugeben werden ſollen. 

Am end der Fallbrucken / an der Brucken / ſollen Ketten ſein / die an beiden oꝛten der Gattern 
angemacht ſeien / die Gattern müffen Windfedern haben / alſo wenn man die Bruck herab laßt 
die Gattern aufflauffen / vnd wenn man die Fallbruck auffzeucht / die Gattern mit zuziehe / vnd die 
Fallbꝛuck zuſchlage / alſo auch inwendig im außlaß. 

Am andern oꝛt im vndern gewoͤlb / muß widerumbein Fallbruck gemacht ſein / wie vor ges 
meldt / daruoꝛ ein Pfoꝛten / vnnd tieffe wie ein Graben inwendig darunder ſein / alſo wann man die 
Fallbruck herab laßt / ſolche tieffe vberfellt wie ein Brucken / als dann muß von auſſen die Pfoꝛt ge 
oͤffnet werden / das gewolb vnden muß gantz ſein / außgenommen die zwo Pfoꝛten / darin der auff⸗ 
gang ſollaußwendig hinauff gehn. 

Es werden an etlichen oꝛten die einlaß mit einem gegengewicht gemacht / alſo wenn man die 
ein Bruck ablaßt / zeucht ſich die ander auff / weñ man die auffzeucht / faͤllt die ander ab / mit einem 
zug / vnd ſchweren gegengewicht / ſolchs will mir aber nicht gefallen / dieweil der ein einlaß offen 
bleibt derhalden jetzt gemeldte für breuchlicher vnd beſſer ſeind. 


Wenn nun jemands frembdoder heimiſch bei Nacht hinein wolte / da ein Gloͤcklin hinauff / 
vnd eins hinab geht / da der ein zum Oberſten Wachtmeister / oder zum Burgermeiſter geht / ſol⸗ 
che Namen vnd Perſonen anzeigen / vnd des einlaſſens halben befragen / wenn es voꝛmitnacht iſt / 
aber nachmitnacht / ſoll niemands mehr eingelaſſen werden / es ſey dann noͤttige Poſt. 


Wenn dann erlaubnuß da iſt / vnd die Fallbruck herab gelaſſen / Wagen / Pferd vnd Perſo⸗ 
nen hinein kom̃en / ſoll die Fallbrucken / vnd alles widerumb auff zogen vnd beſchloſſen werden / vñ 
dann ein groß Liecht / von oben herab laſſen / alles beſichtigen / vnd die Perſonen abzahlen / vnd dañ 
denen neben der Pforten anzeigen / wer da fey/ift etwas argweniſch / mehr Perſonen darzu holen / 
N Thoꝛ offen / als dann die Fallbruck herab laſſen / ſolche außlaſſen / vnd alles widerumb 

eſchlieſſen. 

Wolte man aber jemands bei nacht hinauß laſſen / ſo ſolljemands vom Oberſtẽ oder Wacht⸗ 
meiſter mit komen / vnd die loſung bringen / alle Perſonen auffſchreiben / vnd dann denen droben / 
oben auff klinglen / vnd ſoll die loſung geſchriben in einem korbin hinauff ziehen / als dann ſoll mit 
dem auß wie mit dem einlaß gehandlet werden. Doch ſoll keiner von oben herab kommen / vnnd 
fo viel in kürtze von den einlaͤſſen / wiewol ich ſie an Veſtungen / weil die Wachten gantz ſein vnnd 
bleiben ſollen / memands auß oder eingelaſſen foll werden. 


SGlliichfalls ſoll es mit den Wachten an Waſſerfluͤſſen gehalten werden / das man bei nacht 
die Schutgatter/ biß auffs Waſſer herab laſſe / der doch die etten fuͤrziche / das niemands weder 
auß 

auß noch eingelaſſen werde / vnd ob man ſchon fuͤrwendt / es feien Handwercker die bei Nacht auß 
oder ein fahren muͤſſen / als Fiſcher / Schiffleut / vnnd andere / die moͤgen wol vor beſetzter Wacht / 
deß gleichen gegen Tag auch auß vnd einfahren / vnnd kan jhnen voꝛ der Statt am Waſſer ein 
Wohnung gebawen werden / da ſie vor oder nach der Wacht an fahren vnd raſten moͤgen / biß die 
paͤß widerumb auff gehn / vnd tag wird / denn es ſehr noͤttig an allen oꝛten gut wacht zuhalten iſt. 

Dieweil der Wachten / ſo dem Baw anhangen / bei den auß vnd einlaͤßen / auch auß vnd ein 
fluͤſſen gedacht worden / muß ich von den vberigen tag vnd nacht Wachten auch etwas anregung 
thun / ſo viel nun die Tag Wachten belanget / ſeind deren dreierley / Erſtlichen an die Pforten / 
da muß jnwendig inn der Statt (wa Veſtungen ſeind) ein Wacht ſein / alſo wenn jemands hin⸗ 
auß will / das man die ſelben rechtfertige / ſie haben dann Paßzedel vom Oberſten / vnnd was ſie 
kaufft oder verkaufft / deſſen ein ſchein / das ſie allen zoll abgericht haben / wenn ſolches geſchehen / 
ein zeichen an der Glocken daſelbſt geben / die die Wacht oben auff der Pfoꝛten halten / ſollen den 
aͤuſſern auch ein zeichen geben / die ſollen ebenmaͤßig frag halten / vnnd dann ſolchezetel / zu nacht 
dem Oberſten wider lifern / auff daß man ſehe / das diſe hinauß feind. a | 

Wann aber jemand hinein will / der foll feinen Namen / er ſey wer er woͤl geſchriben von ſich 
geben / darzu ſoll man / wann es an einer frontier Dolmetſchen / ſo vieler ſprache / derſelben Länder 
darumb bericht ſey habẽ / der alle Perſonen auff ſchreibe (Einheimiſche ziehẽ heim) Frembde aber 
follen inn Herbergen einkeren / da man fie hin fuͤhrt / vnd ſoll alle nacht der wird ſolche Perſonen 
alle ebenmaͤßig auffſchreiben / vnd dann durch den Wachtſchꝛeiber beſichtigt werden / ob ſie gleich 
lauten / wenn dann einer ſein fach verꝛicht hat / fertig iſt / vnd wider hinweg will / ſolljhm der Wuͤrt 
anzeigen / das er wider ein Paßzedel hole / oder jhme nichts folgen laſſen / doch nicht vber gemeldte 
zeit darinn bleiben / inn maſſen ich ſolches bei auffpflantzung einer Burgerſchafft / in neden Bes 
ſtungen vnd Staͤtten zuvoran auch gemeldt. 


Die Wachthuͤtten / da man Sommer vnd Winter ſich inn erhelt / ſo wol vor vnnd inn der 
Pforten auch im Lauff ſollen nider ſein / vnd fo viel das mehrertheil von holtz / darinn ſich ein Pers 
ſon 20. erhalten moͤgen / auch auff den Bollwercken / vnd Streichen / als auch an den andern or⸗ 
ten / doch alle hinderſich gebawen / das man fie von auſſen nicht ſehen Fond. 


Die Wachthaͤußlein aber / darin man Schiltwacht halt / ſollen auff allen eck der Bollwerck 
geordnet werden / alſo im Zwinger auff beiden ecken / vnd auff dem mitlern ſpitz / vnd dann allwe⸗ 
gen zwiſchen zwey Bollwercken / mitten auff der Zwinger Mauren / da die Pfoꝛten zum außfal⸗ 
len verordnet ſind / deßgleichen auff den Pforten muß es ſein außſehen haben / auff die Brucken / 
vnd nebenzu hinauf 

Auff den Bollwercken / ſollen ebner maſſen vber dieſen Wachthaͤußlien zur Schilmwache 
gleichfals an den drey fordern ecken / vnd Dann auff jedem Caualier zu aller vorderſt am eck / oder 
ſpitz / geoꝛdnet werden. 3 


Alle dieſe Wachthaͤußlein ſollen alſo ſtehn / das es ein ſchuch vber den Wahl oder Zwinger 
maur gehe / da ſoll ein Eichner ſtarcker Pfal oder Baum im Diameter ein ſchuch / vnd auff acht 
ſchuch tieff in Wahl / oder G. ſchuch in die Mauren / vnd an derſelben Veſte angemacht. Den 
Pfal aber ſo weit er inn die Erden oder Maur kompt / ſoll man eins halben zoll dick brennen / vnd 
alſo gluͤend mit Hartz oder Bech / oder Schifftarꝛ gantz heiß ableſchen / alſo daß es wolan ſich 
zeucht / den ſolches in langen Jaren kein ſchaden empfacht / vnd beſtand hat. 


Die Wachthaͤußlein ſollen nicht vierecket / ſonder rund oder achteckig ſein / von Kupffer 
oder Eychern holtz / vnd ſo viel moglichen auſſen zur ruͤndung gezogen / mitz. fenſtern / vnnd einer 
thuͤren / darein man gehe / die fenſter verglaßt / beſonders im Winter / denn der Wind / vnd ſonder⸗ 
lichen auff den Waſſergraͤben / wenn ſich die Waſſer bewegen / das gehor etwas benimbt / deßglei⸗ 
chen wañ die Wachthaͤußlein eck haben / die Wind mit ſauſen noch hefftiger daran ſtoſſen / vñ das 
gehoͤr auch geſicht verſchlecht / welches es an ruͤndungen nit thut / ſonder ſanfft abzeucht / wie auch 
das dach / das nder vnd in der mitten zugeſpitzt ſein ſoll / der Bien darauff dz Haͤußlein ſteht / muß 
inder mitten durchgehn auff 2. ſchuch lang / darauff man ſitzen koͤnn / vnnd neben zu herumb am 
Pfoſten vnden am boden) muß daß Wachthaͤuß lein mit ſtarcken ſtangẽ eyſen beſchlagen / vnd an 
geſchraubt ſein / das es veſt ſtehe / vnd von auſſen fürs Regenwetter mit oͤlfarben angeftrichen fein 
fo weret es auch deſto lenger. E 

Derhalben bei nacht die nidern Wachen zu vnderſt ſehr nutz / vnnd die inn den Zivingern 
die beſten / den alle Wachten bei Nacht tieff ſein ſollen / weil man nicht von oben hinein / ſonder 
von vnden auff ſteigen muß / inn ſonders bei Winters zeiten / wenn die Waſſer gefroꝛen ſeind / dit 
hoͤchſt Nachtwacht / ſoll auß oder innwendig nicht vber . ſchuch hoher / denn der euſſern boden it 
ſein / vnnd ſoll bei Nacht kein Wacht hinder den Zwinger oder Waͤhlen / ſonder alles außwendig 
geordnet werden. 


Inn der Veſtung aber fürfich ſelbs / mag auff den Gaſſen / hinder den Pfoꝛten / auch auff 
hohen Thurnen / gut Wacht gehalten werden / ſo etwann ein Fewr auffgieng / ober ſonſt Lermen 
wuͤrde / demſelben mit rhat zubegegnen / vnd mit zeichen zu warnen / doch ſoll inn ſolchem Lermen 
niemand von feiner Wacht lauffen / ſonder dieſelben geſterckt werden. a 


Da vornen hab ich wie bei auß vnnd ein fläffen auch einlaͤſſen / auch wie die Tag Wacht 
geordnet fein ſolle / vermeldet / allein iſt hie zumercken / das wie die Schiltwachten bei Nacht tieff / 
alſo dieſe bei Tag hoch ſein ſollen / (doch nicht alſo ſtarck / wie bei Nacht) vnd alle auff den fordere 
ecken / auch auff den Bollwercken / auff den vordern ſpitzen der vordern Caualier / vnnd auff den 
vordern Pforten / damit man deſto weiter ins Feld ſehen koͤnne / geordnet werden / auff daß wenn 
ſich von weitem etwas herzu begeben wolte / ſolches warnen koͤnten. 


Wie aber die Wachten auff vnd abzufuͤhren / auch an den Pforten zuoꝛdnẽ ſeind / das ſicht 
Kriegs verſtaͤndigen / vnd Befelchshabern zu / dann ich allein / was noͤttig zum Baw gehoͤrig vers 
melde. 


Das HIT, Gapıtul, | 
Wie die heimlichen außfällonn den Veſtungen / 


zu Waſſer / mit Schiffen vnd Brucken ober die Graͤ⸗ 
ben . . ſollen. 


„ 


LIT. X. 


3 Emnach alles was zum Bam gehörig in kuͤrtze vollen⸗ 
det / muß ich auch von Brucken was weiters anregen / welche man inn 


gemacht vandfür genommen werden / ſolches mag inn einer Veſtung / von hand angeordnet 
werden / ich will aber ſolche Bruck zu Wagen hie ordnen / damit man alles deſto baß kan verſtehn / 
was zu ſamen gehoͤrt. Rat Da 


Von Schiffen vnd Schiffbrucken. 102 


Der Wagen ſoll ſein rechte lenge vnd groͤſſe / wie ein Reißwagen haben / neben zu mit hohen 
Leitern / auff dritthalb ſchuch hoch. 


Das Schiff / ſo 25. ſchuch lang ſein ſoll / ſoll oben auff wie ein Decke / vmbgeſtirtzt ligen. 
Die tieffe oben vom Bort / biß auff den Boden / ſoll voͤllig 2. ſchuch tieff ſein. 


Die breite inn der mitten oben / C. ſchuch im boden / ſibenthalben ſchuch haben / Binden vnd 
vornen zwen ſchuch. 5 


Der Streckbaum zu jedem Schiff / ſollen §. vnnd wider in alle weg 6. zoͤll dick / vnnd 20. 
ſchuch lang ſein. 


u beiden ſeiten oben 2. Legbaͤum / jeder inn alleweg 4. zoll dick / vnnd ꝛ0. ſchuch lang / die 
Pfloͤckling oder Bruckhoͤltzer follen zo. ſein / jeder 3. zoll dick / 2. ſchuch breit / vnd 12. ſchuch lang / 
dann alſo breit wird die Bruck. 


Dieſe Streck baͤum / Hoͤltzer vnd Pfloͤckling werden in Wagen gelegt / vnd das vorgemel⸗ 
te Schiff oben darauff geſtuͤrtzt / im gebrauch aber wird das Schiff herab gethan / in das Waſſer 
geſchoben / vnd die Streckbaͤum in die runſen gelegt / ſo auff 2. zoll tieff am Bort ſeind / zu beiden 
enden / darauff die Floͤckling nebẽ einander / durchauß vberzwerch gelegt / die neben hoͤltzer darauff 
vnd von den vndern ſtreckbaͤumen / mit ſeilern vnd ein wuͤrgbengel auff gebunden / oder mit zweien 
Egnegeln / mit ſchlieſſen auffgezogen / vñ alſo ein Schiff nach dem andern in das Waſſer geſcho⸗ 
ben / vnd angehenckt / vnd mit einem Schifflein / biß vber den Graben / oder Waſſer geleitet / vnnd 
alſo angebunden / wie Lit: Y weiſen thut. 8 


Solche Brucken hat man auff Keyſer Maximiliani II. Kroͤnung / zu Preßburg vber die 
Tonaw gebawen vnd zugeruͤſt / da man mit geladen Waͤgẽ bei tag vnd nacht / daruͤber gefahrẽ iſt. 
Sie kan leichtlich biß in 40. oder 50. Centner ſchwer tragen / vnnd wenn man will zu beiden ſeiten 
mit durch blendungen für ziehen / von der vndern Pforten des außfals / biß ober den Graben in vn 
dern Lauff / damit man das auß vnd ein reiſen nicht ſehen koͤnd / wenn fie gebraucht / werden ſie wi⸗ 
der an jhr ort geſtelt / im Feld aber wider auffgeladen / vnnd oben darauff das Schiff daruͤber ge; 
ſtuͤrtzt / die Schiff muͤſſen auch von auſſen vnd innen wol verſpuͤrt / vnd mit darꝛ oder Schiff bech 
gantz wol vberzogen ſein / damit ſie ſtets beheb bleiben / wiewol man jetzunder ledere Schiff auff 
Karchen macht / alſo wann einer an ein Waſſer kompt / damit kan hinuͤber fahren / aber zum ge⸗ 
ſchuͤtz vnd ſchweren laͤſten / ſeind ſolche wie vor gemeldte die beſten. 


EI 2. 


\ 

9 Iſes ſeind Schiff zum außfall / da etwann weit zu einer Pforten / oder kein Schiff⸗ 

bruck nachgeſchlagen iſt / vnnd ſeind ſehr nottig / koͤnnen hinder dem fluͤgel der Boll⸗ 

> werck bei dem außfall geſtelt / vnd von dannen auß / vnd in den Lauff gefahꝛen werden. 
| Die Schiff ſollen 10° ſchuch breit / vnd 30. lang ſein / vnd alſo das / wann 3o. Mann 
darinn noch ein ſchuch bort habe / alſo / das leicht auß vnd ein zuſteigen ſey / die Schiff 

muͤſſen ein gleichen ebenen boden haben / vnd die rungen am boden bedeckt ſein / damit im auff vnd 
abgehn kein hindernuß ſeie inn der mitten / der lenge nach des Schiffs muß ein banck / zwen ſchuch 
breit / vnd 20. ſchuchlang ſein / darauff man figen vnd die Waffen legen kan / alles von Eychenem 
holtz ſein / vnd muß hinden vnnd vornen gleiche Steurꝛuder (das man hinder vnnd fuͤrſich / wie 
man will fahren koͤnd) haben / denn es keinen ſtrengen fluß / wie in einem Strof̃ hat / aber auff bei⸗ 
den ſeiten muß es Riemen eins J. oder 6. das man deſto geſchwinder forht fahren kan haben / auch 
auff jeder ſeiten / auff der borten ein ſchirm von Eichen Tielen / oder Läden auff z. zoll dick / die em 
ſchutz von einer Muſchketẽ halten kan / ſolche wand muͤſſen vnden (oder doch die Schiff) runſen 
haben / damit man die ruder oder Riemen / auß vnnd ein thun koͤnd / oben muͤſſen fie ſcharten / oder 

ſchlitz haben / auff drey zoͤll weit / vnd acht zoll hoch / damit mau wenn es noht herauß ſchieſſen / vnd 
ſtreichen kan / auch (wenn es noth) ein Stuck Buͤchſſen oder zwey mit vberfuͤhren koͤn (da die mit⸗ 
ler Brucken noch nicht vor handen weren / daruon kurtz gemeldt iſt. 


Vnd ſolches ſeind faſt die fuͤrnembſte vnd noͤttigſte ſtuck / o zum Baw gehoren / vnnd wie⸗ 
wol es noch viel vnd mancherley erfordert / das zehen mahl mehr erzaͤhlens bedoͤrffte / hab ich doch 
ſolches allhie / weil es der Kriegsruͤſtung / Schantzen / Schieſſen / Feldordnungen / vnnd Stuͤr⸗ 
men anhaͤngig iſt / biß dahin fparen wollen / wenn ich von dem / was im Feld zu handlen iſt / ſchrei⸗ 
ben werde / ſeit ein mahldie Kriegsruͤſtung ſo vor zo. oder mehr Jaren inn uͤbung geweſen / gegen 
der heutigen ſchier als nichts mehr zurechnen iſt. 


Weil aber nicht wenig / onder das meiſte an ordnung vnd eintheilung des geſchuͤtzes in Bez 
ſtungen / vnd gebaͤwen gelegen iſt / will ich was für geſchutz darein / vnnd wahin jedes gehoͤre / auch 
wie das zugebrauchen / meldung thun. 


Das V. Gapitul, 


Was für geſchütz inn ein Veſtung gehoͤret / wie das 
ſein vnd gebraucht werden / auch jedes ſein Stand 
vnnd Laͤger haben ſoll. f 


P. 5. 


S wird vnd kan / von keinem Bawmeiſter einige Bes 
ſtung fuͤrgenommen / noch berhatſchlagt werden / er muß vor allen din? 
gen den ſuum / was für ein gelegenheit / auß vnd jnwendig habe / beſichti⸗ 
gen / wa naͤmlich ein Feind außwendig ſein vortheil / Laͤger / Schantz 
haben / nemmen / vnnd das gefchüg ſtellen koͤnne / darnach er fein Baw 
dann anrichten muß / auß welchem folget / was für geſchuͤtz dahm zum 
Laͤger gehoͤrt / auß ſolchem wiſſen nun / kan er ſein bawen / mit Streich⸗ 
N wehren / Caualieren / hohe vnd nidere anlegen / damit nit etwann ein Ca⸗ 
ualier oder anders zu eng / ſchmal oder zu nider werde / darneben auch dem geſchuͤtz fein rechter 
Standetwann nicht recht geben wuͤrde / dadurch dann die Gegenwehr verderbt vnnd zu nichten 
wird / wie ſolches (in zeit der noht) ſich gantz ſchaͤdlichen erzeigt. 


Solchem allem fuͤrzukommen / ſoll ein Bawmeiſter / wenn er ein Veſtung gebawen / dem 
zeug oder Arckeleymeiſter alle letzen Plaͤtz ſtaͤnd / Caualier / Streichen vnden vnnd oben / notieren 
vnd verzeichnen / wa ein jedes auch was für ſtuck / an jedem ort ſtehn vnd ſein Laͤger haben ſoll / dañ 
ſich das geſchůtz nach dem Bawrichten / vnnd ſein were mit nutz verſehen ſoll / zu Waſſer vnnd 
Land / Berg vnd Thal / hohen vnnd nidern Wehren / damit nicht etwann das grobe geſchuͤtz / da 
man geringes brauchen / vnnd daß klein / da / da grobs ſtehn ſolte / ſtuͤnde / denn ſich der Baw nicht 
nach dem ſchutz / ſonder das gefchüg ſich nach dem Baw wenden muß / denn der Baw ſich ſelbs 
zu feiner defenſion / damit er ſich vnnd das geſchuͤtz ( dieweil daß ſich ſelbs nicht verthädigen kan) 
beware / wendt vnd kehrt / dann der Baw muß ſich vnnd das geſchuͤtz verdecken / daß gefchüg vers 
deckt den Baw nicht. 


Damit aber Zeug vnd Buͤchſſenmeiſter fich hierinn zuverhalten wiſſen / weil offt 4. oder 5. 
ſchůtz geſchehen / das mit einem verꝛicht het koͤnnen werden / will ich ein ſolches anzeigen / vnnd zu⸗ 
vor 


Vom Geſchuͤtz vnd deſſen Ordnung. 103 


Bor wat fuͤr ein geſchůtz zu vnnd inn ein Veſtung gehoͤre / auch von den aller groͤbſten meldung 
thun / vnd erſtlichen vom groͤbſten biß zum kleinſtẽ berichten / zum andern wa ein jedes ſtehn auch 
warzu / vnd wie es gebraucht werden ſoll / erklaͤren. Zu vorderſt aber muß inn einer jeden Veſten 
wargenommen werden / ob der boden hert oder lind wiewol man gewoͤnlichen vnderbruckt ) dem⸗ 
nach auff die Land oder Wagenleiſen ſehen / das man die Achſen darnach ſchneide / auch wa man 
vber banck ſchieſſen muß / vnd der boden weich / muͤſſen die Räder etwas hoch genommen werden / 
dann fie am beſten fortzubringen / auch leichter foꝛt zurucken vnd zu wenden ſeind. 


Erſtlich / nachfolgende Stuck / als doppel Lar⸗ 


thaunen oder Maurbrecher. 


5 Charfmege / oder Mazacanna wigt das Rhor von Lo. biß auff 1oo. Centner 
cſchwer / ſchießt auch von So. biß in 100. pfund eyſen / darunder Baſilißken vñ Sen 
8 gerin begriffen / das Rohr iſt von ss. biß in die 18. Kugel lang / die Lad ſo lang als das 
Rohr / vnd ſolches ſoll inn allen Stucken im ſchweiff hinauß gehalten werden / vnd 
zu verſtehn ſein. 


Die Lad 26. zoll breit / vnd ſibenthalben dick / mit dem beſchleg werden offt die Laden ſampt 
den Raͤdern auch ſo ſchwer / vnd der ſtercke nach genommen. 


Die vorder Naben dick 20. zoll / Speichen biß inn 14. oder 15: zoll hoch 4. zoll dick / 8. zoll 
velgen fünffthalb zoll dick / doch ſoll vom viertheil auch halben zoͤllen / wie ſich die Stuck ringern 
auch ſolches mindern / außgenommen Speichen hoͤhe / daran mindert ſich nichts. 


Halb doppel / das iſt gantz Karthaunen / ſampt der 


Nachtigall vnd Singerin / biß auff Quarta⸗ 
nen begriffen. 


Di Stuck ſchieſſen von 40. pfund / biß auff so. pfund eyſen / wigen die Rhor / von §o. 


biß auff so. Centner / vnd offt daruͤber / ſeind biß in die iu. vnd 12. ſchuch lang / oder 18. Ku⸗ 

geln lang das Rhor / die Lad ſo lang / als das Rohr / die Lad 2r. zoll breit / vnd . dick /s. zoll 
Naben dick / 20. lang / 18. zoll Speichen hoch / vierthalb dick / velgen . zoll hoch / drey zoll vñ drey 
vieriheil dick / hie muß man aber achtung haben / wie ſich die Stuck mindern vnnd mehren / alſo 
dem Werck / der Laden vnd Rädern von vnd zugeben werden / welches ſich ſelbs auch ſchickt. 


Carthaunen vnd Quartanen von fuͤnff vnd zwentzig 


pfund / biß auff viertzig pfund eyſen / wigt das Rohr 
von 50. biß in 7. Centner. 


O Infach Carthaunen oder Nachtigall / biß auff Quartanen ſchieſſen von 25. pfund / biß in 
Si 40. pfund eyſen / ſoll die Lad fo lang als das Rohr fein/ die Lad2o. zoll breit / ſechsthalb 
dick. 


Das Rad neunzehendthalb zoll / Naben dick / 20. lang / 7. zoll Speichen hoch fuͤnffthalb 
dick / Soll aber mahlen von dem groſtẽ / zum wenigſten / gemindert oder gemehret werdẽ / hie muß 
achtung gethan werden / das die drey vorgemeldte grobe ſorten / vom geſchuͤtz inn einer Veſtung 
keinnůtz ſeind / es were dann das ſolche Stuck zu voran da weren / ließ man ſie bleiben / ſonder die 
groͤbſte ſeind die Quartanen / ſo von 18. pfund / biß in die 25. pfund eyſen ſchieſſen / vñ auff lo. oder 
Ii. ſchuch lang / dieſe ſchneiden durch die Schantzen vnd faͤllens / derhalben fie inn die Streichen 
geordnet werden / doch muß man achtung haben / weil man in einem Graben nit weit zu ſchieſſen / 
doͤrffen ſie nicht zum lengſten ſein / damit ſie deſto breuchlicher ſeien. E. 

Nothſchlangen vnd einfach Schlangen / ſchieſſen 
von u. pfund / biß auff 24. pfund Eyſen / wigt das Rhor 


von zo. biß in 40. Centner / demnach die lenge vnd 
proportz der Kugeln begreift. 


Cren lenge ſeind von 40. ſchuch / biß inn die so. ſchuchlang / die Lad ſo lang als 
8 IR das Rhor / die Lad 20. zoll breit / vnd G. zoll dick / der Naben dicke / 20. zoll / fpeichen 
K IS N hoch 17. zoll dick vierthalb / die felgen ſechsthalb zoll hoch / vnd vier dick / ſoll wide⸗ 
N 


rumb nach der groͤſſe gemehrt / oder gemindert werden / dieſe Stuck ſollen vnder 

den groͤbſten Stucken inn einer Veſtung gebraucht werden / doch ſollen ſie nicht 
zu lang genommen werden / damit ſie allwegen deſto leichter mit winden vnnd zu laden / moͤgen 
foꝛt geruckt werden. 


Feldſchlangen / Halbſchlangen vnd Falckonen / 


ſchieſſen von 8. pfund / biß in 10. oder 12 pfund eyſen / 
ſeind von 20. biß inn 30. Centner ſchwer. 


ben dick 16. zoll / vnd 20. lang / Speichen 1s. zoll hoch /. dick / folgen fünffthalb hoch / vnd 
vierthalb dick / doch ſollabermahlen nach der groͤſſe vnd ſtercke / von vnd zugeben werd / 
dieſe ſeind am aller breuchlichſten / auff den Bollwercken zu gebrauchen. 


8 a Er Laden oder gefaͤß laͤnge / ſoll wie dz Rhor lang ſein / 17. zoll breit / fuͤnffthalb dick / Na⸗ 


Quartier Schlangen vnd Falckenetlein / ſo 
von z. biß in s. pfund eyſen ſchieſſen. 


Je Lad iſt ſo lang als das Rhor / T2. zoll breit / 3. zoll dick / Naben dick 14. zoll / vnnd 20. 
lang / Speichen lenge rs. zoll / vñ z. dick / die Felgen fuͤnffthalb hoch / vierthalb dick / Hier⸗ 
auß abermahlgroͤſſe vnd ſtercke genommen vnd geben werden ſoll / vnd werden ſolche ge⸗ 
wohnlichen auff die Caualier gebraucht. 


Scharpffetinle ſchieſſen ein pfund Eyſen oder Bley, 


wigt das Rhor drey oder vierthalb Centner. 


Je Lad ſolang als das Rhor / auff 7. ſchuch lang / die Lad oder gefaͤß / ſampt den Rädern 
wie geringe Wagenraͤder ſind / dieſe werden auch auff den Caualieren gebraucht / damit 
— nach einem geringen ding / etwann mit einem groſſen Stuck darnach reichen 
muß. 

Auß jetziger erzaͤhlung der groͤſſe / ſtercke / ſchwere / auch gefaͤß vnd Raͤder / weiß ſich ein je⸗ 
der verſtaͤndiger nun mehr zu richten / ich hab auch jhre rechtes maͤß / wie es zu vnſern jetzigen zei⸗ 
ten in uͤbung iſt / anzeigen woͤllen / wiewol etliche das maͤß nemmen / das ſie die gefaͤß als dick als 
die Kugel iſt machen / wie auch die zapffen an den Stucken / vnd iſt gleichwol kein boͤſe / ſonder ein 
gute meynung / vnd brauch ichs an gemeynen Stucken alſo / inn Viſierungen vnd guͤſſen / doch 
muß ſolches ſein rechte maß haben / dann offt an den ſcharffen Metzacanna / ein kugel g. 10. oder 
2. zoll dick / ſoltnun ein Lad auch alſo dick / oder breit ſem / wuͤrde es ein vberlaſt geben / deren ii 

ic 

fich ein jeder ſelbſt auff dem rechten pfad wird wiſſen zu leiten. Aber inn Veſtungen da man nit 
vber Land mit fahrt / muß das maͤß etwas gemindert werden / da man nichtſorgen darff / das man 
vber Berg oder Thal fahren muͤße / vnd nur den ſtoß am ſchutz wol halten kan. 


Wie aber in gewaltigen Veſtungen vnd auff Bollwercken vnd Streichen / auff den bloſen 
mann die Streichbuͤchſſen / auch nidere / kleine vnnd die Scharffeteinle ſein ſollen / deſſen hat man 
ſetzt gutes wiſſen / doch muͤſſen alle vorgemeldte Stuck moderiert werden / vnnd kein ſolche groſſe 
Stuck als Metzacana / Baſilißken / vnd doppel Carthaunen inn Veſtungen gebraucht werden / 
ſonder gehören ins Feld / die Mauren zu brechen vnd anders / wie am ſelbigem ort gemeldt werden 
ſoll / wann ich (was im Feld gehoͤrig) vermelden wird / dann ſolche vbermaͤßige Stuck / ſeind nicht 
allein vnbreuchlich / ſonder hindern ſehr / geben groſſen rauch / verſchlagen das geſicht zerſchaͤllen 
die Bollwerck vnd gebaͤw / nemmen viel Kraut vnd Lot hinweg / vnd mißlich im ſchieſſen / derhal⸗ 
ben ſolche auff gebaͤw nicht nohtſam geacht werden / man woͤlle fie dann inn den aller vnterſten 
Streichen / oder an einer lucken zu Hagel brauchen. . 


Die Streichbuͤchſſen / in den vndern Streichen muͤſſen Quartanen fein / da eine 24. pfund 
Eyſen ſchießt / muͤſſen aber nicht ober 9.10. oder Ti. ſchuch lang / der Puluerſack ſoll fuͤnff viertheil 
oder ſchier andert halben kugel dick ſein / ſolche moͤgen im Sturm etwas ſtrenger ſchieſſens leiden / 
zu dem ſchneiden ſie alle Schantzen vnd gebaͤw im Graben hinweg / was man darinn gebawt / vñ 
groͤſſere Stuck darff man inn keiner Veſtung / vnd iſt fleiffig achtung zuhabẽ / dz ſolche nicht alſo 
hoch ligen derffen / damit der hinder Lauff nicht fo weit kommen / aber auff den Staͤnden da man 
vber banck ſchieſſen thut / da muͤſſen fie etwas hoͤher fein / damit man wol vberꝛeichen kan / ſonſt 
muͤſſen ſie hoͤher brucken haben / auch muß man achtung thun / das an den enden / wie das geſchuͤtz 
ſtehn ſoll / der boden von Erden vollig / ein ſchuch oder anderthalben vom andern boden höher ſeie / 
dann ſonſt / oder muß man hohe Axen / Laden vnd Raͤder haben / damit die Rhor der Stuck hoͤher 
legen / doch wann der boden erhoͤcht / were ſolches das beſte. 


Das VI. Capitul. 


Wie viel vnd was fuͤr Geſchuͤtz / auff Bollwerck / Strei⸗ 
chen / Caualier / Zwingern / inn vndern vnd obern | 
. Ständen geſtellt werden ſoll. f 


Vn will ich anzeigen / wievil / auch was fuͤr Stuck auff 
emem Bollwerck ſtehn / vnnd gebraucht werden ſoll / doch iſt ſolches als 
Lein wann ein Sturm oder noht vorhanden / zuuerſtehn / wie man dies 
6 m felbige ſtellen / vnd an welche ort vnd end / vnnd wie viel man brauchen 
1 1 kan / vnd iſt wol zu mercken / das daß Bollwerck / ſo die noht vnnd den 
87 Sturm außſtehn muß / ſein geſchuͤtz vnnd gewehr zum aller wenigſten 
n muchen kan / als naͤmlich das ein geſicht des Bollwercks vnnd das ein 
RIESE geſicht des Caualiers auff dem Bollwerck Lit: T vnmdfonftnitvich 
weiters / da ſelbſt muͤſſen Stuck ſtehn / wie ich hernach melden will / aber auff dem neben Boll⸗ 
werck Lit. S muß es anders geſtellt werden / allda muß das gantz halb Bollwerck / oder Paſtey 
vnden vnd oben / auch die Streichen / vnnd der halb Caualier auff dem Bollwerck / deßgleichen 
auch der halb Wahl zwiſchen beiden Bollwercken / vnd der Caualier darauff belegt werden / nach 
aller notturfft das geſchůtz / was es fur Stuck ſein / vnd wa ein jedes ſtehn ſoll / t in der Viſierung 
mit buchſtaben / oder Lit. bezeichnet / das man wa ein jedes hin gehört ſehen moͤge / vnnd bedeuten 
die buchſtaben folgende Stuck / deren gewicht ohn gefaͤhr / was jedes ſchieſſe auch angezeigt iſt. 


N A 


A Qauartana oder halb Carthaunen ſchieſſen. 24. pfund. 
B GroffeStreichbüchffen/furg ſchieſſen auch ſo vil. 20. oder 24- pfund. 
C Nohtſchlangen. 16. oder 18. pfund. 


D Halb 

D Halb Schlangen / oder kurtz Streichbuͤchſſen. s. oder 10. pfund. 
E Falcocanna. 22075 4. oder 6. pfund. 

F Falcanneta. 1. pfund. 

G Sccharpatina. N I. pfund. 

H Doppelhacken. * all 

1 Muſchgeten. | | Leere. 

K Handrhor. * 1 


Dias iſt das Principal vnd fuͤrnembſte geſchůtz / ſo man inn einer Veſtung zugebrauchen 
hat / was groͤſſere Stuck / ſeind nur hinderlichen vnd gantz langſam zugebrauchẽ⸗ auch vngewiß / 
nemmen darzu viel Kraut vnd Lot hinweg / verſchlagen den platz / brauchen vil Volcks / geben viel 
rauch vnd dampff. 


Da aber etwas ſtarcks fuͤrkommen ſolte / vnd man ſolche als doppel Carthaunen vnd ande⸗ 
re hett / vnd ſolches die groß noth erfordert ( wiewol ich nit wiſſen koͤnte wa zu) konte man ſie auch 
gebrauchen / Sonſt ſeind vorgemeldte ſtuck zum aller bequemeſten zu brauchen / mit diſen ſtucken 
e Buͤchßenmeiſter / vnnd Handlanger vil außrichten / braucht auch weniger Kraut 
vnd Lot. 


Etliche woͤllen inn den Streichen Tammerſtuck brauchen / denn es gang geſchwind von 
ſtatten / dann man etliche Cammern laden kan / die oben zu dem̃en die zindtloͤcher mit Wachs oder 
Vnſchlit verſtrichen / wenn man ſchieſſen will / wuͤrd die Kugel vnden ins Rhor geſchoben / die 
Cammer hernach / mit Keideln wol verſchlagen / vnd fewr gegeben. 


Zu dem antwort ich / das es wol zim̃lichen geſchwind von ſtatt gang / es geht aber viel dunſt 
nebens hinauß / iſt gefaͤhrlich vnd vngewiß mit zuſchieſſen / vñ mehꝛer theils auff Schiffen breuch 
licher dann im Stuͤrmen / auch beſſer da man Hagel mit ſchieſſen ſoll / wenn fie zim̃lich groß ſeind 
ladens halben auch mißlich. 


Die Steinbüchffen vnd Boͤller aber belangende / haben dieſelbige jren weg / vnd werden im 
Stuͤrmen hefftig gebraucht / zum wurff vnd Fewrwerck / doch muͤſſen ſolche nit zu hoch oder weit 
gewoꝛffen werden / ſonder ſchwach nur vnder den Feind im Graben oder Lauff / auch biß inn die 
Schantz mit Sprengkugeln / vnd muͤſſen von den hindern Staͤnden / da ſie nichts hinden hinauß 
gewoꝛffen werden. | 


Vnd das ſeind faſt die fuͤrnembſte Stuck auff den Bollwercken / Caualieren vnd Waͤhlen 
zugebrauchen. Die Stuck aber auff den Bollwercken / Caualiern / nidern vnnd obern Strei⸗ 
chen / muͤſſen nach den literis in der Viſierung geſtelt ſein / vñ fleiflig herauff achtung gethan wer⸗ 
den / das aller ſchwerſte / auch groͤbſte Stuck vnden auff den ſatten boden dahin ſie ohne das gehoͤ⸗ 
ren / zu Laͤgern / vñ je hoher / je geringer die Stuck fein ſollen / geſtelt werden / damit wird der Baw 
deſto weniger dardurch erſcholt / oder beſchaͤdiget / zu dem iſt vnden allwegen mehr zufallen / vnnd 


zu zerbrechen dann oben auff. 


Weil man aber bald mercken kan / am ſchantzen beſchieſſen vndergraben / ſprengen / bawen 
vñ anderm allem fehen kan / wa der Feind angreiffen / vñ ſeinen weg herzu nem̃en wird / ſo kan man 
auch gleichfals ſich darauff ruͤſten / mit gegengraben / bawen vnd das geſchuͤtz in ſolche rechte ord⸗ 
nung ſtellen / vnd allen vorꝛhat zur gegenwehr / vollkom̃en / vnd nach notturfft in die hand reichen. 


Wenn nun alles in rechter ordnung ſteht / vnd der Feind anlauffen will / ſo muͤſſen . haupt⸗ 
ſchuͤtz zum wenigſten auß allen Stucken geſchehen / ohne was dz klein geſchoß / als Hackẽ Muſch⸗ 
Feten vnd Handrhor thun / das hierein nicht zurechnen / dann daſſelb wie eins Hagel wechſels weiß 
fortgehn ſoll / doch koͤnnen neben vnd zwiſchen diſen Hauptſchüͤtzen / mehr geſchehen / iſt es deſto 
beſſer / wie auch im auffſteigen / dann vilmehr daran gelegen iſt / wann man den Feind an dem on 
erlegen kan / wenn er ſeingegenwehr brauchen ſoll / herdurch werden die (im folgen) viel mehr ge⸗ 
hindert / dann wann die hinderſten erligen / vnd die foꝛdern ohne noht fort koͤnnen kom̃en / hierauff 
iſt achtung zu geben. 

Es koͤnnen / vnnd ſollen auch wol mehr ſchuͤtz geſchehen / ich aber zeig allein die Hauptord⸗ 
nung an / auff das alles deſto baß verſtanden werden moͤgen. 


Mit den Hauptſtucken / ſo bald ſich der Feind zum Sturm hinder der Schantz ſich Erſt⸗ 
lichen herfür thut vnd ſich biß an den Lauff vollig erbloͤßt / ſollen alle Stuck geſchwind / fo ſey ge 
laden / dahin gericht werden (ohn allein die vndern vnd obern Streichen hinder dem fluͤgel nicht) 
die andern aber alle ſollen erſtlich ordenlich auff den Feind abgehn / hinder oder auff die dachung 
hinauß / vnd vom Bollwerck S bei Num. 12. an / vnd alſo fort am gantzen geſicht / Fluͤgel / Ca⸗ 
ualier / Wahl vnd mitlen Caualier / vnd auff dem Wahl / darnach das geſicht des Bollwercks T 
biß an das ort oder ſpitzen bei Num. z. gehn / doch ſoll man ſehen / das allwegen die hoͤchſten 
Wehren / als die Caualier zum erſten herumb / darnach noch niderer / vnd alſo durchauß ſchieſſen / 
denn wenn die vnderſten vor ſchieſſen / koͤnten die obern vor dem rauch vnnd dampff nicht mehr 
ſehen / wahin ſie reichen oder fchieflen/alfo vnden herumb / auch mit einer rechten ordnung / wie zu⸗ 
voꝛ auch gemeldt worden iſt / damit keins das ander hindere. 


Erſtlichen ſoll man achtung haben / das der erſt Hauptſchutz alſo an ein oꝛt gehe / mit allen 
Stucken / da der Feind zum anlauff herein bricht / als wenn er bei Num. 14. herein breche / da 
man an den Linien ſicht dz von einem ſpitz des Bollwercks / biß zum andern ſpitz des andern Boll⸗ 
e a mit 
allen Stucken. 


Den andern ſehutz ehe das man wider lad / kompt der Feind inn der weil auff den Lauff / da 
kan der ander Hauptſchutz geſchehen / allenthalben durchauß / vnd kan von den naͤchſten Wehren 
auch von den groͤbſten Stucken mit Schrot geſchoſſen werden / wie dann ein verſtaͤndiger Zeug 
auch Buͤchſſenmeiſter foll anordnung thun / dieweil ſich der Feind entploͤſt / c. N 


Der dritt Hauptſchutz / geſchicht wenn der Feind inn Lauffgraben kompt / auch in den vn⸗ 
dern Lauff in den Graben / da muͤſſen auff Lit. 8 deſſelbigen Bollwercks abermahlen / die ober⸗ 
ſten zum erſten ſchieſſen / dann die letſten in den vndern Streichen / die ſchieſſen da den erſten ſchutz 
in den Streichen / dieweil der Feind erſtmals in die tieffe kompt / vnd von den vndern auch hindern 
obern Streichen / das erſtmahl geſehen wird / dieweil ſich der Feind entbloͤſſen muß / kan von den 
naͤchſten auch hoͤhern Wehren von den groͤbſten Stucken mit Hagel geſchoſſen werden / da dann 
alle Stuck auff beide weg geruͤſt fein ſollen / auch etwann beides als Kugeln vnd Hagel mit ein⸗ 
ander ſchieſſen koͤnnen werden / ohn alle hindernuß. 


Der vierdte ſchutz / geſchicht vaſt mitten im Graben / da hoͤrt man auff dem Bollwerck T 
mit dem groben geſchuͤtz auff ( wann anders der Feind ſamethafft im Graben fein ſolte / vnnd 
der nachlauff fort were / dann man nit mehr vnder ſich kan / da muß man (wenn das Bollwerck ge⸗ 
offnet) kurtze Streichbuͤchſſen / vnd andere gegenwehr gebrauchen / wie ich zu voran im Sturm 
angezeigt aber die neben Wehren konnen jhr werck fort verꝛichten / haben kein andern hindernuß / 
dann etwann den ranch / wenn der zu ſtarck vberhand nemmen / kan man mit Hagel vnnd Schro⸗ 
ten beſſer vnder den hauffen kommen / vnnd im rauch fort handlen / Ehe man geladt / hat er ſich ſo 
viel verzogen / das man ſehen kan / wa der Feind einbricht / oder auffſteigt am Bollwerck. 


Die Doppelhacken / Muſchketen vnd Handrhoren / muͤſſen im vndern Zwinger ligen / wie 
mit Lit. H. I. K. zuſehen / deßgleichen zwiſchen allen groben Stucken / doch ſoll man gut ſorg 
vnd achtung haben / das keiner ſchieß er hab dann etwas im geſicht / oder ſey der rauch auß dem ge⸗ 
ſicht verſchwunden / als dann kan man wol in hauffen ſchieſſen / dernhalben ſoll allwegen mit dem 
Fewrwerckam Sturm gewiß vnder den hauffen gewoꝛffen werden / damit nichts vergebens ohne 

ſchaden verloren wird. 


Der fuͤnffte ſchutz / geſchicht vonallen Wehren / wenn man an die Wehr kompt zum auff⸗ 


ſteigen / da muſſen alle ſchuͤtz widerumb zuſamen kommen / an der fpig des eee, 10 die 

Viſierung anzeigt / das alles von der Linien des Bollwercks am geſicht fuͤrkompt / doch ſoll es nit 
alſo verſtanden werden / das man eben ſtill halten muͤſſe / biß alle Stuck fertig onnd geladen ſeind / 
ſonder wenn einer je fertig iſt / der mag jmmer foꝛt ſchieſſen / inſonders auff den Caualieren / da der 
rauch oder dampff die vnderſten nichts hindert vnnd ſoll gut achtung auff den Wind gehabt wer⸗ 

den / welchen weg der feinen tribhat. ö 


Der ſechſte ſchutz geſchicht im auffſteigen / alſo wann der Feind inn gantz voller breiter ord⸗ 
nung ſtůrmet / vnd anlaufft / koͤnnen alle fchüg inn das Bollwerck da man auffſteigt) hinein ge⸗ 
ordnet werden / wie dann der ſchutz P vom Bollwerck Lit: S inn mitten des Bollwercks Lit. T 
geht / alſo der gantz ſpitz beſchoſſen wid / wie zuſehen / deßgleichen kan man allenthalben hin ſchieſ⸗ 
fen vnd ſtreichen / biß inn das Bollwerck hinein / da er ſich decken wolt / kan dem Fend inn rucken 
geſtrichen vnnd geſchoſſen werden / daer ſich nicht verbergen noch verdecken kan / wie am Boll⸗ 
werck / Lit. T vornen das geſicht numeriert iſt / vnd von Num. I. biß ĩo. zu dem / ob ſchon der 
Feind inn breiter ordnung anlaufft / ſo kan ſie nicht alſo kurtz ſein / ſie muß zum wenigſten des 
Grabens breit lang ſein / alſo daß man ſtets auff den Feind zu arbeiten hat / vnnd von allen enden / 
zu jhme gereicht werden kan / doch ſoll man acht haben / wa es moglich / das man allwegen die for⸗ 
derſten zu grundricht / damit der Sturm vnnd anlauff ſtehts geſchwecht / vnd hinderhalten wird / 
vnd darmit erligt der Sturm zeug / ſo man zum vorderſten mit bringt / vnd kan nit alſo geſchwind 
andern zur hand bracht werden / oder nach anderm zu ruck lauffen. 


Inn ſolchem ſchieſſen vnd Sturm / kan man zwiſchen dieſen beiden Bollwercken / im Gras 
ben / ob ſchon ein Bruck da iſt / kein außfall vor dem ſchieſſen / vnnd hindernuß deſſelbigen thun / 
wa man aber den vndern Lauff recht inn mitten verbawen vnnd bedeckt hette / kan man gantz wol 
Streichbuͤchſſen (fo kurtz feind) dahm ordnen / vnd da mit Schrot ſchieſſen / vnnd dem Feind nit 
ein kleinen ſchaden vnnd hindernuß thun / inn ſonders wann man ſich neben zu etwas verſchoſſen 
deßgleichen muß der außfall mit doppelter ordnung im vndern vnd obern Lauff gantz ſtarck auff 
der andern ſeiten geſchehen / von eitel Schuͤtzen / vnnd alle im wechſelſchieſſen / vnden vnd oben im 
beiden leuffen / vnnd daß meß von dem Bollwerck S vornen am ſpitz / bei Lit. O vom ſelbigen 
ſchutz / biß fur das Bollwerck T am ſpitzen fuͤrüber / biß an den vndern vnd obern Lauff gemerckt 
werden / bei Lit. Q da muß ein Schranckenſaul / Pfal oder ander warzeichen geſchlagen oder 
ein ſeyl gezogen werden / alſo das die Schützen / ſo auff der andern ſeiten außfallen / nit weiter dañ 
biß an ſolches gemerck lauffen / dabei Lit: O ſtillhalten / auff das ſie inn ſolchem ſtreugen ſchieſ⸗ 
ſen / nicht beſchaͤdiget werden / vnnd alſo vom Bollwerck bedeckt ſeind / vnd fuͤr das eck / biß zu 
Lit. R da der Feind ſemn einbruch im Sturm nimpt / buͤrſchen vnnd ſchieſſenkoͤnnen / vnnd kan 
ſolches oben vnd vnden im Lauff verꝛicht werden / man kan auch kurtze Streichbuͤchſen dahin ſtel⸗ 
len / vnd inn die hauffen des anlauffs eben mäßigftreichen. 


Was aber ſonſt im Stuͤrmen / von Fewrwerckauß Boͤlern / Sturmkolben / Sprengku⸗ 
geln vnd andern zeug / von gutẽ Buͤchſſenmeiſter angericht vñ verordnet werden kan / will ich den 
ſelben als die dz ſampt ſein gebrauchwiſſen / befohlen habẽ / allein ſollen die / Zeugwarth / Buͤchſſen 
vnd Zeugmeiſter achtung haben / wie ich es hie gemeldt vnd angeoꝛdnet / das die Stuck alſo ſeien / 
vnd geſtellt werden / wie denn ſolches der Baw erfoꝛdert / vnd darumb muß man auff die Literas 
beider Bollwerck / S vnd T acht haben / damit nit die Stuck mit vnverſtand auff die Wehr 
geordnet werden / vnnd ſie den Baw mit nutz nicht wol verthaͤdigen koͤnnen / denn wol mehr⸗ 
mahls die Buͤchſſenmeiſter nicht wiſſen / was fuͤr nutz da kan verꝛicht werden / deßgleichen inn den 
Streichen auch / dann es hie ein andere meynung hat / als wann man im Feld zu einer Schlacht 
oder zu beſchieſſung einer Statt / die Stuck anordnet ( wiewol ein ſolche Veſtung zu beſchieſſen 
ebenmaͤßig fein ordnung auch haben muß) wie ich im erſten Theyl ein wenig meldung gethan / 

allein das man die Gegenwehr der Bollwerck deſto baß verſtehn kan / vnd iſt inn einer 

Veſtung das hoͤchſte / an dem gelegen / hergegen gantz ſchaͤdlichen / weñ 
fie alfo mit vnuerſtand geordnet werden / an ort 
vnd end / dahin ſie nicht ge⸗ 
hoͤren. 


Durch Scharten / vnd ober Banck zu ſchieſſen. los 


Das VII. Capitul. 


Von Stellung des Geſchuͤtz / wie durch Scharten vnd 
vber Banck / auch 1 Di hand gefchoflen wer⸗ 
en ſoll. 


Ann ein Bollwerck gebawen / ſoll daſſelb (wie auch die 
Caualier) hinderſich ſencken vnnd hengen / alſo das der boden an den 
Ka), Bruſtwehren zum hoͤchſten ſey / die Bruſtwehren von Erden aber ſeind 
N 0 zum aller beſten / denn ſolche auff dem Laͤger / auff 24. ſchuch dick ange⸗ 

) l legt werden / vnd voꝛnen auff der ſcherpffe muß angefangen / vnd aſſo im 
a gegen auffſteigen allweg inn 5. ſchuch einer auff ſteigen / kompt in 25. 
« W 2 ſchuch F. ſchuch hoch / das anderthalb iſt die Boͤſchung / biß auff den 

N 2 Banck jnnwendig / wenn alſo der Banck oben 4. ſchuch / vnnd vnden im 
fuß . breit / hat es §. ſchuch / wird alſo die Bruſtwehr ſampt dem Banck im fuß 29. ſchuch dick / 
mit dem Banck / Aber der ſchutz / es ſey durch Scharten oder vber Banck / kan nicht mehr als 23. 
ſchuch dick vor jhm haben / ſo man die Banck abzeucht / die z. ſchuch ruckt er mit dem Mundloch 
dee e "ana ae ace ebene Wuneee voꝛ 

uck. a 


Esfaͤllt aber allhie ein diſputation fuͤr / welches der beſte / vnd juſte ſchutz ſen / vnd welehs den 
Mann vnd geſchuͤtz beſſer bedecke / vnnd weniger gefahr habe / ob man vber Banck / oder durch 
Scharten ſchieſſen ſoll / vnd ſolche bedencken ſeind beide / zu brauchen / doch haben ſie jhr bedencken 
auch / ehe aber ich mein Judicium / daruon gibe / will beides auff das kuͤrtzeſt erklaͤren / damit mans 
beſſer verſtehn kan. 

Inn dieſer Viſierung mit Lit. A hab ich erſtlich verzeichnet mit was vortheil durch em 
Scharten zuſchieſſen / deßgleichen auch Lit. B wie vber Banck zuſchieſſen / vnd im durchfehmt 
hiebei zuſchen iſt. 


LIT. A, ond NOM. VL 


D Vrch die Scharten zu ſchieſſen iſt ein wolbedeckter guter ſchutz / vnnd kan der Feind 
dieſem nach der feiten nicht zukommen / auch von auſſen hinein gleichfalls nicht be⸗ 
ſchieſſen / ſonder muͤßte ſich der Scharten gleich Laͤgern / damit er ſolche im gegen⸗ 
ſchutz haben möcht / der Feind Schantz vnnd Laͤger ſich wie er woll/fo iſt man ſchon 
O fertig / vnnd kan von dannen ſtreng auff den Feind gearbeitet werden / doch mnßmau 

wenn der boden nicht hart genug / darunder Brucken / wie mit Lit. A zuſehen. 


Auff ſolehem Bollwerck / weil das geſicht vollig 400. ſchuch lang auff einer ſeiten / bleib 
der Stand oben auff im liechten vom fluͤgel biß inn mitlern ſpitz auch vollig dreyhundert ſchuch 
lang / das ander laufft zu beiden ſeiten an / inn folcher lenge kan allwegen inn 25 ſchuch ein Stuck 
ſtehn / das thut inn zoo. ſchuch / rhuͤwig 22. Stuck / welches auff einem ſolchen Stand / vberig ge⸗ 
nug iſt / auff einer ſeiten / ohn den Caualier / vnnd andere neben Wehren / welche einem Feind im 
ſchantzen hefftig genug kan zuſetzen / vnnd zu ruck halten / dieweil aber der ſchuͤtz inn ſolchen 
Scharten etwas gefangen iſt. Vnd man nicht allweg wagrecht hinauß ſchieſſen kan / vnnd et⸗ 
wann vnderſich auch nach der ſeiten muß / damit aber der ſchutz fein freien lufft haben vnnd nicht 
gefangen ſein moͤg / ſo muß die Bruſtwehr oder Wahl nach den ſeiten / auch vnderſich genugſam 
auß geſchnitten vndgenommen werden / vnd iſt auch der Mann zum beſten bedeckt / werden auch 
für die beſten geachtet / jedoch fo man fie von feinen bawet / muͤſſen fie mit kroͤpffen vnnd anftöffen 
verſehen fein / ſonſt ſpringen vnd lauffen die kuglen hinein / wie in ein Drechter / derhalben die von 
Erden fuͤr die beſten gehalten werden / vnd ſo viel von den Scharten auff das kuͤrtzeſte. 


LIT. B. Von dem Schutz / ſo ober Banck geſchicht. 


1 


Ver Banck zuſchieſſen / hat es gleichfalls ſein bedencken / vnnd iſt hieran nit wenig 
gelegen / denn es viel fuͤr ein gefahr achten / inn maſſen ich / von nicht geringen / 
ſonder den hoͤchſt Kriegs verſtaͤndigen gehört vnnd verſtanden / weil aber viel Leut 
gefunden werden / die ſolches fuͤr nutz vnd gut achten / darumb halt ich / das ſolches 
nicht zu verwerffen ſey / vnnd will ſolches mit gruͤndtlichen vꝛſachen beweiſen vnd 
darthun / das ſolches das aller beſte ſchieſſen inn zeit der noht iſt. 


Wenn ich ein Bollwerck bawete / wolte ich die Bruſtwehren nicht höher dann vier / oder 
zum hoͤchſten fuͤnffthalb ſchuch / damit ein Stuck vollig / noch ſchier ein ſchuch / vber die Bruſt⸗ 
wehr / hoch hinuͤber gieng / vnd reichen moͤchten / (das iſt aber / von einer Bruſtwehr / die nit hoͤher 
ſey / vnd darumbkeiner Banck bedoͤrffte zuverſehen) derhalben ſchieſſet man vber Banck / dann 
die Schuͤtzen / ſo ſonſt inn hohen Bruſtwehren / Benck haben muͤſſen / koͤnnen ſonſt nicht vber die 
vollig hinüber reiche / oder ſchieſſen / wolte man ein Banck auch da haben / muß der auff 25. ſchuch 
vollig zu rings vmb hinder der Bruſtwehr herumb gehn / damit mangroſſe Stuck darauff erhal⸗ 
ten kan / mitkeren vnd wenden / in zeit der noht. 9 


Es Schantz ein Feind von weitem im Feld zur Veſtung zu / wa er will / ſo kan man vber die 
Bruſt wahren / allenthalben zu jhm reichen / auch nach der ſeiten zu jhm kommen / vnnd von allen 
orten ein freien ſchutz zu hm haben / vnd iſt nirgents gefangen / alſo daß man hinauß / wa der Mañ 
will / vnd die noht erfoꝛdert / ſchieſſen kan / dann durch die Scharten iſt er gezwungen / aber hie nit. 


Da man aber fuͤrwenden wolt / es koͤnte ein Mann / auff oder beidem Stuck alſo N 
troffen 


Durch Scharten / vnd ober Banck zu ſchieſſen. Ic7 


lroffen vnd erſchoſſen werden / ja wenn der ſehutz von auſſen alſo juſt fein ſolte / da iſt hergegen zube⸗ 
dencken / wenn der ſchutz von auſſen hinein alſo juſt iſt / kan ſolches an einer Scharten eben ſo wol 
geſchehen / vnd iſt eben ein ding / dann die Scharten ebenmaͤßig fein muͤſſen inn dieſer hohe darne⸗ 
ben koͤnnen die Stuck wol vnderbawen werden / es ſey von Erden oder Holtz / damit der Mann er⸗ 
was tieffer ſtande / zu dem konnen die Stuck auff Brucken mit Rollen oder Waltzen geſtellt wer⸗ 
den / damit man die Stuck keren vnd wenden / auch hin vnnd wider wie man will / fuͤhren kan / wie 
inn der Viſierung / mit Lit. B zu ſehen iſt. 


Ehe der Feind ſich gantz belaͤgert vnd eingeſchantzet hat / kan er auch nit ſchieſſen / vnd iſt be⸗ 
truͤglich von einer Schantz nach einem Stuck / das man fornen nur ein wenig ſicht / noch viel vn⸗ 
gewiſſer zu ſchieſſen / dann nach einer Scharten / ob man fehon mit Muſchketen / auß ſchantzẽ nach 
ſolchem zielt / ſo ſollen alle Schügt oder Buͤchſſenmeiſter (auff allen Stucken) von hartem holtz 
ein auffſatz haben / ſo ſie auff die Stuck ſtellen / das auff §. oder 6. zoll dick / anderthalb ſchuch hoch 
vnd breit iſt / in der mitten ein Schart mit einem zuͤnglin habe / damit es gleich hange / vnd ſtehe / 
dardurch ſie jhr abſehen hinauß inn das Feld / auch ſtehts ein gute Schuͤtzenhaub auffhaben / dar⸗ 
durch ſeind ſie vor dem eyſern ſchieſſen / ſo von Muſchketen / onnd keinem geſchoß kompt / gantz ſi⸗ 
cher. Vnd ſolches muͤſſen / die inn den Scharten eben ſo wol inn ſorgẽ ſtehen / als die ohne Schar 
ten / dergleichen muͤſſen ſich die euſſern ebenmaͤßigs beſorgen / dañ fie außwendig ſich mit Schar⸗ 
ten / vnd anderm als Schantzkoͤrb / Bruſtwehren / ꝛc. auch verdecken / vnd Scharten darein ma⸗ 
chen muͤſſen / dieweil ſie allwegen niderer / als die inn der Statt ligen / derhalben ſie ſich auch viel 
mehr verbawen muͤſſen / vnd iſt allwegen der ſchutz / ſo vber Banck inn die tieffe / auch nach der ſei⸗ 
ten geht gewiſſer / vnd beſſer bedeckt / dann die euſſern / dieweil ſie tieff ligen / ſich noch tieffer einſen⸗ 
cken můſſen / wollen ſie ſich dann verhoͤhen / ſo geht jhn ſehr viel Volcks darauff / ehe ſie hr werck 
an ein recht thun bringen. 


Vnd allweil der Feind Schantzt / st das ſchieſſen vber die Bruſtwehr vnnd Vanck vielnuͤ⸗ 
tzer vnd beſſer / dann durch die Scharten / da kan man die Stuck wenden / auff alle ſeiten herumb / 
vnd kan man den Feind betriegẽ / alſo wañ man an einem ort ein ſchutz gethan / bald ein ſchuch 20. 
vom ſelbigen ort kan ein anderer geſchehen / welches an keiner Scharten geſchehen kan / da muß 
man ſtehts an einer Lucken herauß ſchieſſen / vnd kan es nicht endern / derhalben der Feind ſein fuͤr⸗ 
nemmen / noch daß gefehüg nicht rucken noch endern darff / ſonder ligt ſtehts an einer Scharten 
zu ſchieſſen / vnd zu kerben / ſo lang biß er ſolche gantz zerꝛeißt / zermalt vnd zu grund richt / das man 
zu letſt weichen muß / ſo kan man auch nit andere machen / dann ſolehe ſehon geſetzt / vnd verwach⸗ 
ſen ſeind / noch dieſe widerumb bawen / dann die newen Lucken nit ſtarck ſeind. 


Ob man woltein Stuck wol auff ein ſeit rucken / inn den Scharten / vnnd ſchieſſen / wie offt 
geſchicht / ſo gibt es ſehr ſchrege ſchůtz / dann wann der ſchutz / alſo hart am gewendt hingehet / iſt der 
dunſt daran gefangen / vnnd weiles auff der andere feiten ein freyen lufft hat / thut ſich die Kugel / 
vnd Lot / auff dieſelbige ſeiten / da der dunſt nicht gefangen iſt / alſo daß offt die Buͤchſenmeiſter be⸗ 
trogen werden / vermeynen daß Stuck ſeiekrum̃ / geben jhm mehr zu vnnd machens noch erger / 
darauff fleiſſig achtung zu thun iſt. 


Zu Famaguſta / Anno 71. Als der Tuͤrck ſolches belaͤgert / haben die Buͤchſſenmeiſter 
auff den Reuelin / be dem Thor Limeſin wol geſchoſſen / vnd groflen ſchaden gethan / als aber der 
Tuͤrck neher / vnd tieffer herzu ruckt / haben fie ſtehts zu lang geſchoſſen / auch viel ſchreg ſchuͤtz ges 
than / als ſie ſolches gemerckt / haben ſie die Bruſtwehr beſſer vnderſich / auch weiter außgeſto⸗ 
chen / bei Nacht / vnnd haben hernach beſſer geſchoſſen / darauß ſie den mangelgeſpuͤrt haben / ſol⸗ 
ches iſt voꝛ Syget inn Vngern / vnd in Malta auchgeſchehen / vnnd alſo hernach ſolches verbeſ⸗ 
ſert / vnd wiewol ſolches etliche Büchſſenmeiſter nit wollen paſſieren laſſen / ſagen es gebe keinen 
wu iſt mir aber mehr an der prob vnd warheit gelegen / dann an jhren reden / vnnd vnwiſ⸗ 

enheit. 


Vber daß alles / wann ein Bollwerck noht leidet / am Sturm / vnd anderm (wie zu naͤchſt / 


an der Viſierung / Num. F. zuſehen / wie pom Bollwerck Lit. S gegen dem ne 
ij 

das gantz geſicht / für das ander Bollwerck ſtreicht / da alſo ſchreg vber Banck / vnd Bruſtwehren 
geſchoſſen vnd probiert / auch trefflichen gut befunden woꝛden iſt / doch muß die Bruſtwehr etwas 
auff der einen ſeiten ¶ da das Rad in ſteht)außgeſtochen werden / wie hie verzeichnet iſt / ſolches mag 
aber aller erſt ( ob man will) fürgenoffien werden) wañ man ſicht / wa der Feind einbrechen will / 
zu allen ſeiten / es ſey an welchem end es woͤlle / darumb muͤſſen die Wehren darnach gebawen 
werden / vnd alle ordnung / wie vor gemeldt gehalten werden. 


Hie moͤcht einer aber fuͤrwenden / vnd ſprechen / ich habe ſolches zu voran nie geſehen / Sol⸗ 
ches iſt darumb ohne noht zu verwerffen / dieweil aber ſolches probiert / von andern geſehen / 
vnd fuͤr gut erkant iſt / kan ichs nit verwerffen / ſonder viel mehr handhaben / mehren vnd verbeſſern 
helffen / dieweil ſolches ſehr hoch / vnd gut befunden iſt / vñ die Natur ſich ſelbs weißt / das ein freyer 
lediger ſchutz viel beſſer dann ein gefangener iſt / zu dem kan man zu rings vmb allenthalben hin 
ſchieſſen / da mans in Scharten nicht kan / ſonder darinn gefangen iſt. 


Derhalben wenn man ſolte durch ein Scharten alſo ſchieſſen / iſt es nim̃er moͤglich / ſonder 
dieſelbigen dienen allen für ſich / hinauß in das Feld / was nicht an jhm ſelbs nach der ſeiten gehet / 
kan nicht anders gewendt werden / ob man aber ſprechen wolte / warumb ich dann inn den vndern 
Streichen / Scharten mache / auch inn den vndern vnd euſſern Lauffgraben / da hat es zwo andere 
vrſachen / Erſtlichen ligen fie tieff / doͤrffen nicht vnderſich / alſo wann ſie nicht alſo hohe deckung 
hetten / vnd offen ſtuͤnden / das man leicht von oben darein reichen moͤchte / Zum andern doͤrffen ſie 
nicht nach der ſeiten / ſonder nur ſtracks für ſich hinauß jhr werck verzichten / allein daß es ver⸗ 
deckt ſen / vnd nicht zu grund möchten gericht werden. 


Was noch hoͤher iſt / auff den Caualieren / doͤrffen die Bruſtwehren ( dieweil ſich der boden 
ſehr hinderſich henget / vnd man auch beſſer vnderſich muß / nicht vber 3. ſchuch hoch / da muͤſſen 
ohne das kein Scharten ſein / vnnd kan ohne das zu rings vmb / zu beiden ſeiten alles beſtrichen 
werden / wie auch die mitlern Caualier / auff dem Wahl zwiſchen den Bollwercken / vnnd ſolches 
hab ich wollen anzeigen / damit man vernemmen / vnnd verſtehn kan / wie folches ſo man vber 
Banck vnd Bruſtwehr ſchieſſen heißt / verſtehn ſoll. 

Dieweil 


Durch Scharten / vnd vber Banck zuſcchieſſen. los 


Dieweil ich aber vormahlen verſprochen beide bedencken / anzuzeigen (welches ich auff das 
Fürgeft gethan habe) vnnd darnach zu vermelden / welche daß nügeft fuͤr zunen men ſeie / darauff 
gib ich / (ſo viel ich es verſtande) zu antwort / das ich die Bruſtwehr alſo wolte an legen / das ich bei⸗ 
de weg auff ein mahl koͤnte brauchen / vnnd wolte ſolche etwas deſto naͤher zuſame n rucken / Erſtli⸗ 
chen ehe der Feind ſich belagert / vnd noch im ſchantzen were / das ich auff alle ſeiten vber die Bruſt⸗ 
wehren / zu rings vmb / in das Feld ſchieſſen / vnd reichen koͤnte / vnd jhn zu ruck halten / vnnd wenn 
der Feind ſich in die Schantz gelegt / vnd anhuͤbe ſich zu verhoͤhen / als dann wolte ich die Schar⸗ 
ten mit brauchen / ſo fer: das er mir koͤnte vnder augen kommen. 


Wann er aber alles zum Sturm beſchoſſen / geſprengt / oder gefaͤllt hat / kan man an einem 
Bollwerck deren keins mehr gebrauchen / vnnd ligt alles / da muͤſſen dann die Nebenwehren / 
vnnd Bollwerck das beſte thun / da kan man die Scharten inn den genachbaurten Bollwercken / 
nicht brauchen / fonder muß vber Banck vnnd Bruſtwehren den andern zu huͤlff kommen / das 
iſt die allerbeſte / vnnd richtigſte Regel / vnnd Ordnung zu gebrauchen / was aber auff den hoͤhern 
Wehren / vnd Caualieren / da man ohne das wol vnderſich muß / darff es ohne das kein Scharten 
ſonder gantz nidere Bruſtwehren (wie zu voran gemeldt) derhalben ſchließ ich vnnd iſt mein be⸗ 
dencken / das ich alle Bꝛuſtwehren / nicht zu hoch machen laſſe / allein in rechter dicke gantz veſt 
vnd von guter Erden / vnd mit keiner einigen Scharten / inn zeit der noht / wann ein Schartfuͤnff 
oder ſechs manglet / vnd es die noht ſolt erfordern / ſeind ſie bald gemacht / vber die Bruſtwehr vnd 
vber Banck / gibt ein freyen ſchutz / vnd ein freye hand zu rings vmb / vnnd iſt nit gefangen noch ge⸗ 
zwungen. | ; 


Auß dieſem werden fich Kriegs vnnd Baw verftändige/ auch Zeug vnd Buͤchſſenmeiſter 
vnd andere / wol wiſſen zu berichten / was / vnnd wie ſich auff den hohen Wehren / zu verhalten / die 
Laͤger an zuordnen / die Stuck jedes wa es ſtehn ſolle / vnnd wie es zu gebrauchen / hernach will 
ich auch etwas / von den Streichen / vermelden / aber zu vor wie ſich ſolche Schuͤtzen / ſo von 
der hand da oben auff den Feind arbeiten / mit ſchirm / vnnd verdeckungen verhalten follen ans 
zeigen. 


Es moͤchte mir aber jemand fuͤrwerffen / ich neme mich des geſchütz zu vil an / dann ich doch 
verheiſſen / nicht mehr auff das kuͤrtzeſt / dann allein was den Baw vnnd Veſtungen belanget / an⸗ 
zuzeigen / darauff gib ich zu antwoꝛt / das dem alſo / allein dieweil kein Baw kan recht geoꝛdnet / 
noch verſtanden / viel weniger außbawen werden / weil ein Baw darumb gebawen wuͤrt / das mit 
geſchuͤtz / darauff zuhandlen ſeie / derhalben auch muß vermeldt werden / warzu / auch wie man den⸗ 
ſelben brauchen ſoll / vnnd wiewol ſolches noch zehenmahl mehr erklaͤrens bedoͤrffte / wie auch der 
Feind fein geſchüͤtz / vnd anders gegen ſolchem Ba / brauchen ſolte / will ich ſolches biß zum an⸗ 
dern theil einſtellen / vnd allein ſolches was ich melden muß / anzeigen. 


LIT.CDE 


TAch dem ich kuͤrtzlichen vermeldt / wie mit dem groben geſchuͤtz / auff den Haupt⸗ 
wehren / gehaudlet werden ſoll / muß man darneben / mit den Muſchketen / vnnd 


I 


W 


N 


= 7% 


Zus Handrhoren / (wa es noht iſt / vnnd folches erforderet) auch arbeiten / ſonſt ſoll 
3 8 1 man inn einer Veſtung Kraut vnd Lot erſparen / was man kan vnnd mag / jedoch 
nicht gar feyren. 20 

Was aber hieauſſen im Feld auff zuraumen / vnd zu ſeubern iſt / da man nur auff ein Der 
ſon / zwo / oder fo viel Pferd zu reichen / iſt ohn vonnoͤthen / mit einem groben Stuck / auch noch 
mit einem Scharffentinle / dahin zuſchieſſen / vnnd kan ſolches wol miteinem Handrhor / oder 
Muſchketen beſchehen / dirweil aber die Schügen ober Benck ſchieſſen / vnd daß Haupt vber die 
Bruſtwehren muͤſſen entploͤßen / ſo ſenckt ſich der Feind / vor dem Schantzen / inn denſelbigen 
Graben auch ein / macht noch mehr zwerch Schantzen / darin ſich ein Schuͤtz 100. oder mehr er⸗ 
halten koͤnnen / lauren allein auff ein geſicht der Paſteyen / vnnd Caualier / alſo wann ſich einer 
erblicken laßt / geſchwind ein ſchutz ©. 8. oder 10. auff jhn gehn / derhalbẽ auff Waͤhlen / Paſteyen / 
Bollwercken / Caualieren / die Muſchketen Schuͤtzen gewohnlichen ſtarcke ring machen / nur 
von ſchlechtem Leder / reichens alſo zuſamen / das es in mitten ein loch hat / dardurcheiner ein hand 
oder fauſt ſtoſſen kan / dieſe ring werden mit einem reinen Sand außgefuͤlt / welcher mit einem 
Leimwaſſer angefeucht iſt / vndetwas zuſamen halt / eins ſchuchs vberhaupt / vñ ein halben ſchuch 
dick / ſolche ring (wie mit Lit. D zuſehen / ſetzen fie auff die Bruſtwehren / ſchieſſen dardurch / al 
ſo iſt in das Haupt bewaret / deßgleichen kan auch nur von holtz ein zoll fuͤnff / oder C. dick im eychẽ 
holtz / inn die vierung ein ſchuch oder T. zoll hoch / vnd lang / darein ein Scharten auff s. zoll hoch / 
vndz. weit gemacht werden / dardurch kan man bedeckt auff der Bruſtwehren durchſchieſſen / wie 
mit Lit: E zu ſehen / Auff ſolche art kan man wol gantze lange holtzer / auch auff die Druſtweh⸗ 
ren ſtellen / wie mit Lit. F zuſehen / die mit einer Schart ro. oder 12. eingeſchnitten / dardurch 
man Bürften kan / darhinder ſeind die Schuͤtzen vor Muſchketen / vnnd Handrhoren verwaret / 
vnd koͤnnen eben maͤſſig viel beſſer darhinder ligen vnd halten / weder die euſſern auff ſie / vnd alſo 
gantz fertig vnd ſicher hinauß ſehen vnd buͤrſten / ſolches kan auff alle Bruſtwehren / zu rings vmb 
auch oben vnd vnden braucht werden / vnnd doͤrffen die Bruſtwehren nicht hoch ſein / inn ſonders 
wann ein banck darhinder iſt / gibt noch ein hohen Stand. 


Was aber rechte gute / vnnd gantze blendungen ſeind / ſo auff Bruſtwehren / Außfaͤllen / be⸗ 
deckungen vnd anders wa zu gemacht vnnd gebraucht werden / haben ein gut bedencken / vnnd ſol⸗ 
che werden auff etliche weg geordnet / als mit Pfaͤlen vnnd fuͤrzůgen mit thuch vnd anderm / aber 
die beſten ſo ich wolte fuͤrnemmen / muͤſten alſo mit einem lebendigen Hag wie folgen wird geord⸗ 
net werden / ſolche wolte ich auch hieunden im Zwinger fuͤr ein blendung nicht allein / ſonder auch 
an der Lege des Wahls / vnd der Bollwerck zu verhinderung des auffſteigens / auch im Lauffgra⸗ 
ben / in mitten der vndern Boͤſchung ſetzen. 


Deßgleichen wolte ich zu einer blendung / ebenmaͤßig vornen gegen dem Wahlzu / ſo etwañ 
auff die Bruſtwehren / etwann auff den Banck ( vnden an die Bruſtwehr) wie auch auff die Ca⸗ 
ualier auch einen ſetzen / alſo / Erſtlichen muß man junge Hagdomen/fo geſchlacht ſeind deren bei 
vns genug) nemmen / dieſelbigen nach einander / etwann einer ein halben ſchuch weit vom andern 
ſetzen / vnnd erſtmahlen auff den boden ſtuͤmilen / nicht daß mans alſo brauchen ſolle / ſonder allein 
wann ſie nicht alle gerhaten / andere an ſtatt da weren / das man ſolche erſetzen konte / wann ſie dañ 
auff 3. oder 4. ſchuch erwachſſen / vnd wol eingewurtzelt / muß man ſolche kreutzweiß gegeneinan⸗ 
der keren vnd wenden (wie mit Lit. C zu ſehen iſt) vnd alſo wie ein Gaͤtter ſchrencken / ein ſchuch 
oder zwen von einander / dann die lucken bald verwachſſen / vnd gruͤn werden. 


Es muß aber gut achtung darauff geben werden / wa ſie kreutzweiß vbereinander kommen / 
muß man die Haut oder ſchelet / zu beiden enden / da es auff einander kompt / etwas biß auff die 
gruͤn ſchelet hinweg ſchaben / vnnd mit einem Baſt ſatt zuſamen binden vnnd verkleiben / alſo 
durch auff vnnd auß zu rings vmb / ſolches muß im Fruͤling geſchehen / ſo wachſſen beide ort zu⸗ 
ſamen / als wann es ein ſtammen were / Solcher Hag hengt hernach alles aneinander / wie ein 
Ketten / wann ſchon ein Feind ſchießt / oder ſtuͤrmet / kan er dardurch nicht kommen / ob er ſchon 
mit Barten / Hacken vnnd Arten / ſolchen zerhawet / lo henget alles aneinander biß an das ort / ſol⸗ 
che Haͤg ſeind ſchr trefflichen nutz vnd gut / als etwann ein ſchantz fein mag / dann es hindert nicht 
allein das auffſteigen / onder hebt den Wahl / das alles ſchieſſen vergebens iſt / kan nicht reiſen / oder 

fallen / 

fallen / ſonder halt alles veſt / ſo kan ihm das Geſchůtz auch nichts thun / vnnd iſt dem Feind von 
auſſen vnd jnnen ſchaͤdlich / denen inn der Veſtung aber ſehr nutz / vnd vorſtaͤndig in allem jhrem 


thun. 


Solche Haͤg wachſen ſehr hefftig dick ineinander / derhalben / im ſetzen anfaͤnglichen ſie inn 
ein Runſen / oder Gruben durchauß eines ſchuchs tieff / muͤſſen geſetzt werden / damit ſie vnden 
außſchlagen / vnd jhr feuchte der Wurtzeln behalten moͤgen / vnd muß man Jaͤrlichen auch zu ſol⸗ 
chem ſehen / ſie ſauber Pflantzen / beſchneiden / wie es dann die notturfft erfordert. 


Wann ein folcher Hag gepflantzet iſt / darff man keiner andern Blendung gar nichts / dañ 
folcher blendung genug gibt / vnnd koͤnnen die Schüg 1 8 zwiſchen dem geſtreuch an allen 
enden mit dem Hacken durchſchieſſen / vnnd ſehen / von auſſen aber nit geſehen / noch geſpuͤrt wer⸗ 
den koͤnnen. 


Ebenmaͤſſig iſt auch mit dem groben Geſchutz / dardurch zuſchieſſen / da man das Stuck 
durch ein fach durch ſtoßt / vnd zum geſicht raumpt / das kan man an allen enden brauchen / vnd iſt 
dem Feind mehr betruͤglicher / kan es auch nicht ſpuͤren / noch alſo ſehen / oder mercken / als in einer 
offenen Scharten / ſonder man kan an allen enden durch die Blendung ſchieſſen / der Feind wird 
re leichtlichen / auff guten wohn Kraut vnnd Lot verſchieſſen / wann er nicht weißt was er 
im ſchutz hat. 


Wann es aber die noht erfordert / das man im Sturm / einer neben Wehren / oder Boll⸗ 
werck ſolte zu huͤlff kommen / vnnd man müßte vberzwerch / vber Banck / vnnd die Bruſtwehren 
wie vor gemeldt ) ſchieſſen / kan man wol ein fach außhawen / ein ſchuch 5. oder 6. lang / 2. oder 3. 
ſchuch hoch / nach aller notturfft / vnd daß ander zur blendung ſtehn laſſen / Solche Haͤg ſeind fonft 
in der noht / zu vielen ſachen / wie auch außwendig im Lauff / Zwinger / vnnd anderm zu brauchen / 
dieweil es aber den Baw nicht betrifft / laß ich es bleiben / allein hengt es am Baw vnnd Geſchutz / 
vnd muß eins mit dem andern gemeldt werden / vnden im nidern Lauff (hart an der beſchung iſt 
er ebenmaͤßig vnnd gantz nohtwendig nutz / dann hiemit kan man den Feind im durchbrechen von 
ſtundan ſpuͤren / auch kan man bei Nacht weder auß noch in Graben kommen / dann ſolche Haͤg 
vber die maſſen dick wachſſen / inſonders wann ſie darzu gezogen vnnd pflantzet werden / deßglei⸗ 
chen inn alle hoͤhe wie mans haben will / ꝛc. 5 | 


Dieweil ich alſo wett mit dem geſchuͤtzkommen / muß ich noch etwas (ſo den Baw)an geht / 
dauon melden / vnnd betrifft die aller niderſten / vnnd allerhöchften Wehren an / inn den niderſten 
Streichen hab ich zuuoran meldung gethon / wie vnnd was fuͤr Stuck / zubrauchen ſeind / dieweil 
aber etliche wollen / je niderer die Stuck ligen / je beſſer es ſein ſoll / auch weniger ſie zu ruck lauffen / 
wie mit Lit. G zuſehen iſt. a 


Solches bin ich beſtaͤndig / aber hergegen muͤſſen die Bruſtwehren auch gantz nider ſein / 
deßgleichen ſeind dieſe nidere Stuck ſehr boͤß zuwenden / vnnd auch vbel zu laden / die weil ſie nicht 
koͤnnen durchgewoꝛffen werden / ſeind auch ſchwer widerumb foꝛt zurucken / an jhr mahlſtatt / ob 
dann ſolte im wechſel ſtreng geſchoſſen werden / iſt es noch mehr hinderlicher / derhalben meinem 
bedencken nach (auch durch anderer erfahrung) iſt beſſer ein Stuck lige auff ſeinen rechten Raͤ⸗ 
dern / man kan ihnen dannoch wol etwas niderer helffen / mit den Aren / ſolche ſeind befler Binder 
auen a e zuwenden / vnnd zuweichen / ob man allwegen wolte andere an die 

att rucken. 


Man hat wol Streichbüchſen / etwas kurtz / auff . ſchuch lang / die man an den Zapffen in 
den Laden kan herumb werffen / da man Hagelgeſchoß / auff den bloſen Man kan lauffen laſſen / 
ſeind aber daher zu klein / ſonder ſeind nur im Sturm im auffſteigen / auff den Bollwercken / vnnd 
Lucken / da man widerumb von newem ſchantzet auff allen ſeiten / zugebrauchen / auch da es ein 


gantz engen oder ſchmalen ſtand hat / wie ich zuvoran am Bap ſolches 9 

habe / dieweil man aber ſolche kurtze Streichbuͤchſen / von wegen ſhrer kürtze vnd vberwerffen / an 
viel enden / auch auff der See in Schiffen zugebrauchen nutz / vnd man auff den Caualieren / das 
Flem Feld geſchoß / als kleine Falckenet / vnnd Scharffanetle / auch herumb werffen kan / will ich 
ſolche beide Stuͤcklein hernach im andern Theyl beſſer vermelden / da ich viel andere ordnungẽ an 
zeigen wird. 5 8 


Weil ich nun an die Stuck / ſo auff den Caualieren ſtehen / koſ̃e / auch den fo auff die obern 
Streichen gehoͤren / woͤllen etliche es ſchlage der dunſt gantz hefftig hinab / das niemands bleiben 
kan / welches ſich im werck nit alſo ſehr befind / allein daß es den lufft im Streichen / da er mehr ge⸗ 
fangen iſt / dann ſonſt hefftiger treibt / vnnd der dunſt ſolches nicht thut / wie dann an allen orten im 
ſchieſſen der Wind getriben wird / derhalben ich ſolche obere Streichen / vnnd Wehren / auch Ca⸗ 
ualier auff 30. ſchuch hoch vom andern vndern boden lege / kan es hoͤher (auch die gelegenheit) ſich 
geben kan / vnd der aufler boden im Land hoch / wolte ichs noch Höher legen / wañ es dann zo. ſchuch 
hoch were / vnd die Bruſtwehr 20. ſchuch dick / ſo ſchlecht der dunſt vnnd Fewr nicht vber die 20. 
ſchuch / das iſt die Bruſtwehr dicke / vor dieſen 20. ſchuhen / hat es noch zo. ſchuch vnderſich / auch 
zu beiden ſeiten / ſeinen lufft / vnnd tregt alſo auff / das inn der Streichen (wie vorgemeldt) nur den 
lufft treibt / auff den Caualieren / da es nicht gefangen vnnd freyen lufft hat / thut es noch weniger 
ſchaden / ſonſt wird es denen inn den groſſen Belaͤgerungen / vnd heftigem Stuͤrmen / vnd ſchieſ⸗ 
fen) gantz vbel / vnd ſchaͤdlichen erfunden fein worden / welches wol etwas geſpuͤrt worden iſt / vnnd 
das gehoͤr etwas verſchlagen / ſeind aber nicht vber is. ſchuch hoch vber gelegen / darzu die Bruſt⸗ 
wehren nicht halb ſo dick / doch kan man ſolches juſt auff einen guten weg probieren / alſo / ac. 


LIT. H. 


An ſtelleein Stuck / neben einen Thurn / oder Mauren / alſo etwas nach der ſei 
A. 3 eee, 
; ichen ein Linien gleichem Honzont / oder wie ein Diameter / als wann es ein ſchutz 
dere / wie mit Num. 1. zuſehen iſt / als dann neme man vom eck der Mauren / ein 

2 ſchrege neben zu hinauß / als wann es ein boͤſchung were / oder anlauff eines Wahls 
oder Caualiers / dahin ſtelle ſich ein Mann an den fuß / als wañ ein Perpenticular Linien Num. 2. 
oben herab gienge / vnd meſſe vom eck des Thurns / oder der Mauren zo. ſchuch / wie es punctiert 
iſt / zu dem Mann / vñ ſtelle noch andere weiter hinauß / an daß inner eck / des Thurns / oder Maus 
ren / mit dem Mundloch ein ſchuch 2. oder 3. hinüber / ein Stuck Quartanen / Nohtſchlang / oder 
haibe Schlangen / ſo ein pfund oder 10. eyſen ſcheuſt / da wirt man befinden / was es thut / ja viel 
mehr weil der lufft oder dunſt / noch auff dem boden gefangen iſt / vnd der lufft nit alſo frey als auff 
einer Wehren weichen kan / als dann kan man beſſer daruon judicieren / vnnd die prob juſt finden / 


das es nicht alſo gefaͤhrlichen / wie etlich daruon reden iſt. 


An den Stucken hat es noch mehr gute befuͤrdernuſſen / die dem Baw / vnnd dem ſchieſſen / 
laden vnd dem richten auch gantz wol bekompt / vnnd ein Mann ſo viel kan außrichten / als ſonſt 
zwen / naͤmlichen an den groſſen Stucken / die man nach dem laden geſchwind widerumb ahſchieſ⸗ 
ſen / vnd ſtreichen ſoll / damit folche gantz lind vnd ſanfft / auch bald vnd juſt kan widerumb gericht 
werden / muͤſſen die zapffen an den Stucken / nicht in gantz runden Pfannen / wie diez gehn / 
(wie ſie dann die zeit her / eingefaßt worden ſeind / dann inn ſolchen runden Pfannen ſtreiffen / die 
zapffen inn der Pfannen an allen enden auff / vnnd kan weder oͤl / noch nichts darzwiſchen / derhal⸗ 
ben fie gantz ſchwer zurichten / auch vngewiß ſeind / wie mit Lit. r zuſehen iſt. © 

er. 

Derhalben wann ein Stuck / inn ſeinem rechten gewicht ligt / vnd die Pfannen zum wenig⸗ 
ſten / vnd auch die deckel / alles in die vierung gericht ſeind / ſo haben fie gantz kein hindernuß (allein 
da ſie vnden auff ligen) welche gantz ſanfft gehn / vnd leicht zurichten iſt / im ſtoß ligt es auch viel 
ſaͤtter / begert nit auß der Pfannen / wie mit Lit KR vnd L zuſehen iſt. 


Was man aber ſonſt fuͤ Quadranten (zum gewiſſen ſchieſſen brauche) ſeind auff die 
Stuck die beſten / wie mit Lit. M zuſehen / kein beſſere hatt man. 


Zu Boͤlern hat man auch kein beſſere / dann wie mit Lit: N zuſehen iſt / durch daß Canell 
ſicht man / ob man geradt / vberſich / oder vnderſich wuͤrfft / im hinder oder fuͤrſich ſencken / zeiget 
das zůngle allwegen 100. ſchuch / wann man ein mahl juſt wuͤrfft / kan man oben neben dem Com⸗ 
paß / inn Wachs zeichnen / wie er ſteht / vnnd neben die Zung auch / alſo kan man bei Nacht dahin 
werffen / vnd kan bei einem Liecht ſolches widerumb gericht werden / wann man will. 


Solcher Quadranten hat man noch viel / vnnd mancherley / ich melde allein nur dieſe 
zwen / dann man von den hohen / vnd Berghaͤuſern / vnnd ſonſt offt vber ein hohe / inn ein Thal 
werffen muß / da man niemands ſicht / auch offt bei Nacht / derhalben ich ſolches dem Baw zum 
beſten vermelde / wiewol ich noch vieler hand / was das geſchuͤtz / betrifft / zu melden hette / dieweil es 
aber mein fuͤrnemmen / auff diß mahl nicht iſt / hab ich allein kurtz anzeigen woͤllen / was zum 
Bap noͤtig / vnd darumb auch ein Baw gebawen wird Was ſonſt die Quadranten belangt / da⸗ 
mit man juſt wiſſen will / wahin einer ſchieſſen vnnd werffen ſoll oder kan / ſolches gib ich guten 
Buͤchſſenmeiſtern zn bedencken / ich kan es bei mir nicht finden / dann ein Puluer ſtercker iſt dann 
das ander / ob es ſchon ein Puluer iſt / wird offt ein Stuck herter geſetzet / dann daß ander mahl / wie 
auch mit dem werffen / da ein Kugel herter gedampt wird / dann die ander / ſolches laß ich andere 
verantworten. 


Aber weil ich (wills Gott im andern Theyl / wann ich was inn ein Feldoꝛdnung zu vn⸗ 
ſerer zeit jetzund gehoͤrig / vnnd die notturfft erfordert / auch von vielen vnnd mancherley Inſtru⸗ 
menten darzu / ſo vormahlen gewißlich nie geſehen worden / genugſam melden will / So will ich es 
Wenne allhie berhuen laſſen / Solches ſey kurtz vom Geſchuͤtz zu den Bollwercken / 

ehren vnd Streichen / angezeigt / was ſonſt für geſchüͤtz / vnd Fewrwerck belanget / wird ein ver⸗ 
ne Büchflenmeifter alles zum beften wiſſen zu machen / vnnd anzurichten / deſſen ich mich 
nicht belade / ꝛc. 


Das VIII. Capitul. 


Von Hand / auch Puluermuͤlen / Cyſternen / 


vnd anderm / wie die gemacht / vnd geord⸗ 
net werden. 

LI. 


Ach dem inn Veſtungen / es ſey zu Berg oder Thal / das Muͤlwerck ein noͤttig 
ſtuck iſt / ſo man haben muß / vnnd dieſelbigen aber auff viel / vnnd mancherley weiß 
> 5 gemacht werden / denn von Waſſermuͤhlen / ſo fluͤß treiben / will ich nicht reden / 

wicwol offt dieſelbigen auch genommen werden / alſo daß man Roß / oder Hand⸗ 

muͤhlen haben / vnd brauchen muß / vnd wiewol ich mehr dann ro. ſorten / auff al⸗ 
lerhand weg geſehen hab / die viel ooo. gulden koſten / fo beduncket mich doch keine die geſchwin⸗ 

der / ſcherpffer / vnnd beſſer gehet / dann wie die Viſierung anzeiget / vnd außweißt / mit Lit. O 

iſt ſolches auß dem abzunem̃en / das ſolches gantz ſanfft / gehen muß / dieweil es kein Campffraͤder 

noch einige hindernuß hat / allein mit einem ligend Rad / darumb in einer flachen nuten ein Seyl⸗ 
gehet / mit Colofonien / vnnd Wachs beſtrichen / damit es hafft / daſſelbige gehet an die Spindel / 
das Muͤhleyſen aber daran ein Scheiben / fo inn Diameter ein ſchuch haltet gehet ( darumb daß 

Seyl widerumb gehet) vnden ſtehet das Eyſen oder Spindel inn einer ſtarcken Pfannen / daran 

ein Creutz iſt mit Bleyenem gewicht / wie ein Schwenckel ſolches ſtehet auff / das kan man vber⸗ 

fich lupffen vnnd den Stein mit regieren kan / welches mit der Schrauben / oben auff dem port 
mit einem Schliſſel geſchicht / die Stem ſeind im Diameter drey ſchuch breit / ſonſt allerdings / 

wie auff einer Mühlen zugeruͤſt. N 6 


0 


Aber daß groͤſte Rad / daran der Zugiſt / muß oben ein gekroͤpffte Kurben haben / auff beide 
end / daran zwen Zuͤg ſeind / die im ziehen der angemachte Zuͤg durch beide end laufft / vnd muß wi⸗ 
derumb vnden vnd oben juſt zum Centro zu lauffen / das ober theil muß inn einer Pfannen gehen 
wie daß vnder / an welcher ein lange Schrauben ſein muß / die man mit der Mutter am ort hie⸗ 
auſſen bei Lit. A ſpannen vnd anziehen kan / damit man das Seyl am ſtrecken / vnnd ſpannen / 
auch widerumb nachlaſſen kan. 


Die Kuͤrben vnden / muß widerumb durch das ober Rad des Centri gehen / von eitel eyſen / 
biß vnden durch das Schwangkrad / da es widerumb ein Pfannen hat / die man eben maͤſſig ſpan⸗ 
nen / vnnd nachlaſſen kan / wie die ober / das vnder groß Schwangkrad / ſoll die Zarg oder Velgen 
auſſen herumb mit Bley außgoſſen / vnnd gefuͤtert ſein / damit wann ſolches in ſchwang kompt / 
gantz leicht zuziehen ſeie. 


Neben zu auff jeder ſeiten / hat es ein zug ſo an den orten im gewicht angemacht iſt / aber der 
zug ſoll an den kuͤrben (fo gekroͤpfft ſeind) gefaßt ſein / vnd im zug durchlauffen kan / Solches be⸗ 
dunckt mich das beſt Handwerck von Muͤhlen ſein / die zum leichſten gehn / auch geſchwind / dann 
es kein einige hindernuſſen haben kan / weil keine Kampffraͤder daran gemaͤcht / allein der zug / wel⸗ 
ches gantz wol ohn hindernuß gezogen kan werden. 


LIT. P. 


Ach dem in einer Veſtung lesſey Waſſer / oder kein Waſſer da) zu Berg vnd Thal / nit 
wenig an Puluermuͤhlen gelegen iſt / da man nicht allein ſtehts friſch Puluer haben mag / 
ſonder auch das inn Veſtungen nicht gut iſt / ein vberfluß von gemachtem Puluer zuhal⸗ 
ten / von wegen zweien vrſachen / die ein / das vor Fewr vnnd anderm gewitter / ſolches gantz ſorg⸗ 
ſam iſt / zuenthalten / zum andern / wann es lang ligt / ſich vermalt / klotzig vnnd ſchwach wird / alſo 
das man ſolches etlich mahl widerumb erfriſchen / vnnd kuͤrnen muß / damit ein mercklicher ab- 
gang geſpuͤret wird / derhalben nichts beſſer / dann allweg fo viel gut Puluer im vorꝛhat / als man 
es trawet inn einer ſtarcken belegerung / auff ein Monat / oder anderthalben genug zu haben 100 
wel 

weil man das alte verſchießt / vnnd braucht hergegen friſches an die Statt gemacht wird / dieweil 
aber inn Veſtungen / nicht allwegen Waſſer oder Puluermuͤhlen anzurichten / deßgleichen auff 
den Berghaͤuſern / So kan man etlich viel Handmuͤhlen inn einer Veſtung halten / darnach ſie 
groß iſt / etwann zu jedem Bollwerck / eine / zwo / drey / vier / auch noch mehr / darnach es die noht 
erfordert / auff einem Berghauß / hat es ein ander maß / iſt genug an einer oder zwoen. 


Es muͤſſen aber ſolche Puluermuͤhlen / alſo angeordnet werden / Erſtlichen muͤſſen inn eis 
nem ſtock s. Pfannen / oder Moͤrſer ſem / die am bodẽ mit ſocken / oder haͤfen gefütert ſeind / ſo man 
von Metall oder Glockenſpeiß / welches zimlich Zinn im zuſatz hat / damit es hert ( vnd kein Fewr 
gibt) goſſen / vnd eingeſetzt werden / in jeden Moͤrſer muͤſſen allwegen zwen Stempffel eingeord⸗ 
net werden / die vnden mit eyſen ſchuhen befchlagen ſeind / fallen. 


Es muͤſſen aber allwegen / am nidern Stempffel im Waͤllbaum 4. oren oder arm ſein / das 
iſt ein kreutz / vnd am andern Stempffel / hart daran in einer Pfannen auch alſo / doch etwas ver⸗ 
ſetzt / das wann der Waͤllbaum / ein mahl herumb gehet / das ander kreutz ſo geſchrenckt ſein muß / 
auch alſo / wann der Stempffelfaͤllt / der ander ſchon halb vberſich iſt / alſo arbeit je ein Stempffel 
den andern vnder / vnd wird deſto ehr zu werck bracht / alſo haben die 8. Pfannen oder Moͤrſer 16. 
Stempffel / vnd ein jeder 4. arm / thut Eg. arm / alſo muß der Waͤllbaum inn 32. theil abgetheilt 
werden / vnnd alſo ein kreutz nach dem andern eintheilt / ſo gibt es ein feinen / gleichen / ſanfften zug / 
wie auch ein gleich fallens. 


Am ort des Waͤllbaums / muß widerumb ein Scheiben mit Rollen / vnd einer Schrauben 
ohn end / nur mit einem griff ſein / daran ſollein Schwenckrad ſein / mit einer doppeln Kurben / 
muß auch alſo kroͤpfft ſein / wie an der Wahlmuͤhlen / vnd zweien zuͤgen / das Schwanckrad muß 
auß wendig mit einer Bleyenen Zargen vmbgoſſen ſein / damit es ein auſſer gewicht hat / vnnd 
hilfft den zug deſto ſenffter herumb ziehen. 


Dbaber der ſchwanck zu geſchwind wolt lauffen / vnnd den zug vbereilen / kan ſolches noch 
ein mahl vberſetzt / mit den Rollen / vnd groͤſſer genommen werden / wie auch die Schꝛaub end ſo 
wird es noch beſſer fein Werck vollbringen / vnnd deſto laͤngſamer zuziehen ſein / der ſchwanck 
aber beſſer lauffen / vnnd das Werck fanffter gehn / wie auß der Viſierung vngefahr zuſehen iſt. 


LIT. G 


VVambeſchluß muß ich noch das drite ſtuck vermelden / das zu einer Veſtung gantz 
2 notti / inſonders was auff hohen / vnnd Bergen ligt / da etwann ein Veſtung kein 
N lebendig Waſſer hat / kein Brunnen auch nit wol zu bekoien / vnnd auß Ciſternen 

O waſſer brauchen muß / damit man aber ſtehts / ſehr gut vnnd geſund Waſſer haben 
V mag / vnd deſſen ein genuͤgen / dann nicht ein geringer mangeliſt / wa kein Waſſer 


vorhanden / So kan auff nachfolgende weiß ein guter Ciſtern gemacht werden. 


Erſtlichen muß der Brunnen in den Felſen außgehawen werden / auff ꝛ0. ſchuch tieff / 20. 
lang vnd breit ſein / wie ein Cubus / aller vnderſt muß er ein ablaß / wie auch inn der mitten haben / 
oder ein ſchuch g. hoͤher darüber / der boden muß auch neben zu herumb / gantz beheb vnd wol verſe⸗ 
hen ſein / es ſey dann das es an jhm ſelbs ein guter Felſen iſt / oben mag er gantz vberwoͤlbt / oder mit 
gutem Holtz vberlegt / vnd bedeckt werden / nebenzu am ort ein Bꝛunnbuͤtten von Holtz oder ſtein / 
da man Waſſer herauß fchöpffen kan / das vnderſte loch zum ablaß / wird darumb hinein geord⸗ 
net / das man den gantzen Brunnen ablaſſen / vnd die Wacken ſeubern / vnd außwaͤſchen kan / wañ 


man eiwann vberfſaſſig Waſſer von chen Regen haben mag/miberumb len gu laufin 


Der Dritte Theyl diß Buchs / 


An dieſem Zarg des Ciſtern / muß mit dieſem ebenmaͤßig / widerumb ein ſolchen Caſten / 
oder Zarg außgehawen werden (doch nicht vber halb ſo tieff) wie mit Lit. R zuſehen / der muß 
am ort gegen dem Ciſtern vnnd Brunnen zu / drey vnderſchiedliche fach haben / von gutem holtz 
gemacht / die voller loͤcher geboꝛet ſein / doch gegen dem Brunnen zu je lenger je enger / ein fach von 
dem andern 2. ſchuch / das erſte fach (gegen dem einfluß ſoll mit huͤpſchen kleinen Waͤcklin auß⸗ 
gefüllt fein/biß oben / das ander inn mitten zum Brunnen zu / noch mitklemern / das drit hart am 
Brunnen / mit gutem groben / roͤſchen / ſauberm Sand / durch dieſe 3. fach muß ſich das Waſſer 
ſo durch Regen / in kaſten geſamlet wird / durchziehen / vnnd alſo / was vnreins / nicht moͤcht hinein 
flieſſen / ſich dardurch reinigen / vnnd alſo inn Brunnen flieflen / da es ſich dann (ob etwas truͤbs 
noch mehr mit lauffen) darein / zwiſchen den Wacken ſich ſetzen kan. 


Es muß aber zugeſehen werden / das nichts vnreins hinein fall / deßgleichen dieweil von al⸗ 
len daͤchern / Rinnen vnnd Noͤchen / nichts dahin kommen / dann nur das Regenwaſſer / welches 
e e eee Berg ab / wie 
voꝛgemeldt. 


Solches ſeind dieſe drey letſte ſtuck ſo ich verheiſſen / vollends zu melden / welche ich auch 
für noͤttig achte zu einer Veſtunge zu Berg vnd Thal gehoͤrig / vnnd dem Baw (nit vbel bekom⸗ 
men) an zu hengen / damit ich diß kurtz Werck lein will beſchlieſſen / darinn ich alles (allein) kurtz 
vermeldet hab / was zu einem Baw (darauff ſolche ort bawen / iſt (mit auß oder fuͤrgelegtẽ Weh⸗ 
ren) kan vnd mag zum noͤttigſten fuͤrgenommen werden / damit ich auff ſolche art des Baws / et⸗ 
lichen hab wollen antwoꝛten / die vermeynen wir Teutſchen koͤnnen / willen oder verſtehn nichts / 
ſo doch jhr bawen / angeben vnd fuͤrbringen (auff folche art zu bawen / wie ſie dann kein andere wiſ⸗ 
ſen) wann ſie im grund erſucht wird / ken Fundament / beſtand / noch einige prob beſtehn kan / wie 
ich dann zum theil hierin etlichs hab muͤſſen anzeigen / damit ich ſo viel moglich vnſern Alten auch 
jetzigen frommen Teutſchen Reputation will helffen erhalten / dann die Italiener / Niderlaͤnder / 
vnd andere Nationen / vns gern die Augen wolten zukleiben / vnd bei allen Nationen auß ſchreien / 
vnnd vns fuͤr halbe Barbaros halten / alſo ob jemands nichts koͤnte / noch wuͤßte / dann ſie allein / 
So doch die zwo aller hoͤchſten Kuͤnſten inn der gantzen Welt von vns Teutſchen her kompt / als 
nemlichen die Buchdruckerey / vnd daß gefchüg/ wann ſolches ein Italiener funden hette / wurde 
kein Menſch etwas gelten / wiſſen noch ſehen koͤnnen / er were dann ein Italiener / wie ſie dann gez 
ſchwind / wann einer etwas kan / vnd ſie ſhm nicht wiſſen etwas zu wider legen / hiemit meynen ge⸗ 
nug ſein / wann ſie ſagen / ſie habens inn Italien nie geſehen / damit hat ers droffen / vnd weiß nic 
mand nichts mehr / dann fie allein ( ja die Leut zu betriegen) doch gib ich denen allein antwoꝛt / die 
ſolche Argument wider ons Teutſchen brauchen. 


Dieweil aber gemeldte herꝛlichſte Kuͤnſten / Drucken vnnd Buͤchſſen / von den Teutſchen 
erfunden ( welches auch der Turck von vns rhuͤmet) vnd Gott ſolche fein Genad vns geben hat / 
warumb wolte vns dann Gott andere Gaben nicht ſo wol mit theilen als andern Nationen / ſo 
wir doch ſo wol als andere jhm darmit dancken / loben vnnd rhuͤmen / nicht mit gleißneriſchem 
gemuͤth / ſonder auß rechtem erhabenen hertzen / welches jhm auch (laut ſeiner Goͤttlichen vers 
heiſſungen) zum beſten gefaͤllet. 


Hiemit will ich alle Kriegs vnd Bawverſtaͤndige gebetten haben / ob ich inn dieſem kurtzen 
Werck / etwas nicht recht geordnet / der wolle ſolches in beſte helffen richten vnnd ordnen / wie ich 
dann ſolches hiemit will vbergeben haben / dann ich (auch kein Menſch ) nicht alles allein weiß 
oder verſteh. - 

Darneben weiß ich gantz wol / das im Teutſchland viel verſtaͤndige / verſuchte Manner 
ſeind / die inn ſolchen vnd andern herꝛlichen Wercken ein groß wiſſenſchafft haben vnd tragen / die 
billich ihr Kunſt vnd anders mehr ſolten an Tag geben / damit nicht allein Fuͤrſten vnd Potenta⸗ 
ten / Herꝛen vnnd Staͤtten mit gedienet were / ſonder daß auch andere Nationen ſehen / das im 
Teutſchland auch Leut weren / vnnd ſie nit doͤrfften andern inn die Haͤnd ſehen / derhalben ich als 

der 

der geringſte vnder jhnen allen) mich habe erſtlichen herfür gethan / mit dieſem Wercklein / damit 
ich andere gleichmaͤſſig mit jhren thun bewegen moͤchte / jhr thun an Tag zubringen auch verur⸗ 
ſacht werden) diſem nach zu folgen. N 


Dieweil ich aber etliche mahl gemeldt vnd verheiſſen hab / in dieſem Tractetlein / das ich al⸗ 
lerhand Viſierungen fuͤrſtellen / wie Veſtungen zu bawen ſeind / auff ein weg oder 50. da allwe⸗ 
gen ein anders dann die ander ſein ſoll / darneben mit ſeltzamen Inſtrumenten / fuͤr allerhand / ſo 
niemalen was zu einer gantzen Feldordnung vber Berg vnd Thal / zu Land vnnd Waſſer gehoͤ⸗ 
rig / da nicht allein ein vber maͤſſig groß Volck im Feld / ſonder auch viel zeug vnnd munition kan 
erſpart / ſonder inn einem gewaltigen zug zu viel vberfluͤſſig nur hinderlichen iſt / wie dann ſolches 
zum theil die fuͤrnembſten Kriegs vnd Bawverſtaͤndigen geſehen / vnd baſieren laſſen / die ſolches 
allein fuͤr den Tuͤrcken zu gebrauchen noͤttig achten / vnd wiewol ſolches viel vnkoſten / muͤhe vnd 
arbeit / auch viel Viſierungen erfordern fuͤr zu ſtellen / will ich doch ſolches ( wils Gott) an mir 
(was möglich iſt) nicht laſſen erwinden / vnd wiewol es beſſer / ich melde wenig daruon / vnnd leiſte 
ſolchs im werck / hab ich doch ſolches allein wollen anzeigen / vnnd alſo inn dieſem Werck etliche 
grundryß / Fundament / vnd anders woͤllen fürftellen / damit ich im andern hernach ſolches koͤnte 
vmbgehn / vnnd im andern Werck deſto weniger hindernuß fuͤrfallen moͤchte / verhoffe auch es 
werden alle Kriegs vñ Bawverſtaͤndige / mich auff diß mahl alſo verſtehn / auch annemmen wer⸗ 
den / das ich ſolches auß trew vnd guthertziger meynung auffs kuͤrtzeſt allein dahin geſehen / das ich 
ons Teutſchẽ nit allein hab woͤllen verantwortẽ / ſonder auch etliche maͤngel vnd faͤhler neben beſ⸗ 
ſerm bericht anzeigen / hab auch alſo mein bedencken (mit den auß oder fuͤrgelegten Wehren vnd 

Bollwerckẽ ) muͤſſen anzeigẽ / damit man verſtande / wie ich alle Wehrẽ / Waͤhl / Caualier / Strei 
chen / Graͤben / Laͤuff / Außfaͤll / Abdachungen / vnd anders / alſo ordene / vnnd ſolches alles auß ju⸗ 
ſtem grund / ſampt kurtzen Exempeln / ſo der Tuͤrck vnd andere mächtige Feind haben fuͤrgenom⸗ 
men / darauß man die maͤngel (ſo ich anzeige) geſpuͤret / wie demſelbigen mit dieſem zu begegnen / 
(auch kan abgewendt / vnd die gegenwehr mit gewalt mag auff das ſterckeſt mit der fauſt / außfall / 
Geſchuͤtz vnd anderm kan fuͤrgenommen) werden / derhalben ich auch die Fundament Mauren / 

inger / vnd anders für Sprengen / Schieſſen / vnd Außfaͤllen / auch an Länffen der dachung / 

aͤhl vnnd alles mit groſſer fuͤrſoꝛg darnach geoꝛdnet hab / mit dem gegen bericht / was fuͤr nutz 
auch ſchaden darauß erfolget / wie dann ſolches auß fuͤrgeſetzten bedencken vnd Viſierungen kan 
verſtanden vnd geſehen werden / wiewol ſolches alles ſehr groß vnnd weitleufftige erktaͤrung mehr 
bedoͤrffte. Hab ich durch ſolches alles vnderlaſſen / vnnd mich allein der kuͤrtze vnnd richtigkeit ge⸗ 
braucht / damit ſolches deſto verſtaͤndtlicher kan ingedaͤchtnuß behalten werden / vnd der guͤnſtige 
Leſer / auch alle Kriegs vnd Bawverſtendige hiemit gebetten haben will / wa ich etwann an oꝛt vnd 
enden nicht lang geſtanden / noch daſelbſten / nicht alles nach der lenge genugſam erklaͤrt hette / er 
woͤlle auß den Viſierungen ſelbs allen mit fleiß / beſſer nach gedencken / vnnd zum beſten ordnen 

vnd wenden / auch was ein jeder weißt an tag zu geben vnbeſchwert zu ſein / damit wir von 

andern Nationen / nicht doͤrffen alſo für Kinder gehalten / vnd veracht 
werden / vnd wuͤnſche von Gott / das mir alſo im friden 
moͤchten leben / das wir dieſes vnd an⸗ 
ders nit betoͤrfften / 
Amen. 


Wer GOT vertrawt / 
Hat wol gebawt. 

